CHRONIQUES 


DE 


J. FROISSART 


PUBLIÉES POUR LA SOCIÉTÉ DE L'HISTOIRE DE FRANCE 


PAR SIMÉON LUCE 


TOME PREMIER 
4307-1340 
(DEPUIS L'AVÈNEMENT D'ÉDOUARD II JUSQU'AU SIEGE DE TOURNAY) 


Ile PARTIE 


Reproduction par le procédé anastatique exéculée en 1888 


À PARIS 
CHEZ M V' JULES RENOUARD 


LIBRAIRE DE LA SOCIÉTÉ DE L'HISTOIRE DE FRANCE 
RUE DE TOURNON, N° 6 


— 


M DCCC LXIX 


N° 148 


CHRONIQUES 


J. FROISSART 


REPRODUCTION À CENT EXEMPLAIRES DE L ÉDITION 
ORIGINALE PAR LE PROCÉDÉ ANASTATIQUE DANNENBERG 


CHRONIQUES 


DE 


J. FROISSART 


PUBLIÉES POUR LA SOCIÉTÉ DE L’HISTOIRR DE FRANCE 


PAR SIMÉON LUCE 


TOME PREMIER 
1307-1340. 


(pærvis L'AVÉNEMENT D'ÉDOUARD I SUSQU'AU 8IÉGE DE TOURNAY) 


IF PARTIE 


A PARIS 


CHEZ M“ V JULES RENOUARD 
LIBRAIRE DE LA SOCIÉTÉ DB L'HISTOIRB DE FRANCE 
RUE DE TOURNON, n° 6 


— 


M DCCC LXIX 


CHRONIQUES 


DE JEAN FROISSART. 


PROLOGUE. 


Afin que les grans merveilles et li biau fait d'armes. 
qui sont avenu par les grans guerres de France et 
d’Engleterre et des royaumes voisins, dont li roy et 
leurs consaulz sont cause, soient notablement regis- 
tré et ou tamps present et à venir veu et cogneu, je 
me voel ensonniier de l’ordonner et mettre en prose 
selonch le vraie information que ÿ’ay eu des vaillans 
hommes, chevaliers et escuiers, qui les ont aidiés à 
acroistre, et ossi de aucuns rois d'armes et leurs ma- 


reschaus, qui par droit sont et doient estre juste in- ï 


quisiteur et raporteur de tels besongnes. 

Voirs est que messires Jehans li Biaus, jadis ca- 
nonnes de Saint Lambert de Liège, en fist et cronisa 
à son tamps aucune cose à se plaisance; et j'ai ce li- 
vre hystoriiet et augmenté à le mienne, à le relation 
et conseil des dessus dis, sans faire fait, ne porrer 
partie, ne coulourer plus l’un que l’autre, fors tant 

que li biens fais des bons, de quel pays qu’il soient, 
qui par proèce l'ont acquis, y est plainnement veus 
et cogneus, car de l’oubliier ou esconser, ce seroit 
pechiés et cose mal apertenans, car esploit d'armes 

s sont si chierement comparet et achetet, che scèvent 
chil qui y traveillent, que on n’en doit nullement 
mentir pour complaire à autrui, et tollir le glore et 
renommée des bienfaisans, et donner à chiaus qui 
n’en sont mies digne. 

10 Or ai je mis, ou premier chief de mon proisme, 
que je voel parler et trettier de grans mervelles. Voi- 
rement se poront et deveront bien tout chil qui ce 
livre liront et veront, esmervillier des grans aventu- 
res qu’il y trouveront. Car je croi que, de puis le 

15 creation dou monde, et que on se commença pre- 
mierement à armer, on ne trouveroit en nulle hys- 
tore tant de merveilles ne de grans fais d'armes, se- 
lonch se quantité, comme il sont avenu par les 
guerres dessus dittes, tant par terre com par mer, et 

20 dont je vous ferai ensievant mention. Mais ançois 
que j'en commence à parler, je voel an petit tenir et 
demener le pourpos de proèce, car c’est une si no- 
ble vertu, et de si grant recommendation, que on ne 
le doit mies passer trop briefment, car elle est mère 

25 materièle et lumière des gentilz hommes, et, si com 
la busce ne poet ardoir sans feu, ne poet li gentilz 
homs venir à parfaite honneur ne à le glore dou 
monde, sans proèce. 

Or doient done tout jone gentil homme, qui se 

2 voellent avancier, avoir ardant desir d’acquerre le 
fait et le renommée de proèce, par quoi il soient mis 
et compté ou nombre des preus, et regarder et con- 

siderer comment leur predicesseur, dont il tiennent 
[leurs“] hyretages et portent espoir les armes, sont 
honnouré et recommendé par leurs biens fais. Je sui 
seurs que, se ilz regardent et lisent en ce livre, que 
il trouveront otant de grans fais et de belles apertises 5 
d'armes, de durs rencontres, de fors assaus, de fières 
batailles et de tous autres maniemens d’armes qui se 
descendent des membres de proèce, que en nulle 
hystore dont on puist parler, tant soit anchiienne ne 
nouvelle. Et ce sera à yaus matère et exemples de 10 
yaus encoragier en bien faisant, car la memore des 
bons et li recors des preus atisent et enflament par 
raison les coers des jones bacelers, qui tireut et ten- 
dent à toute perfection d’onneur, de quoi proèce 
est li principaus chiés et li certains ressors. 15 
Si ne voel je mies que nulz bacelers soit excusés 
de non li armer et sievir les armes par defaute de 
mise et de chavance, se il a corps et membres ables 
et propisses à ce faire, mès voel qu’il les aherde de 
bon corage et prende de grant volenté. Il trouvera 30 
tantost des haus signeurs et nobles qui l’ensonnie- 
ront, se il le vaut, et le aideront et avanceront, seil 
le dessert, et le pourveront selonch son bien fait. 
Ossi en armes aviennent tant de grans merveilles et 
de belles aventures que on n’oseroit ne poroit pen- 35 
ser ne imaginer les fortunes qui s’i boutent, se com 
vous verés et trouverés en ce livre, se vous le lisiés, 
comment pluiseur chevalier et escuier se sont fait et 
avanciet, plus par leur proèce que par leur linage. 
Li noms de preu est si haus et si nobles et la vertu 30 


1. Ms. de Gaignières, f 1. — Ms. 6477, P 2 v°: «le ». 

si clère et si belle que elle resplendist en ces sales et 
en ces places où il a assamblée et fuison de grans 
signeurs, et se remoustre dessus tous les autres, et 
l’ensengn’on au doi et dist on : « Velà cesti qui mist 
5 ceste cevaucie ou ceste armée sus, et qui ordonna 
ceste bataille si faiticement et le gouverna si sage- 
ment, et qui jousta de fier de glave si radement, et 
qui tresperça les conrois de ses ennemis par deus ou 
par trois fois, et qui se combati si vassaument ou 
10 qui entreprist ceste besongne si hardiement, et qui 
fu trouvés entre les mors et les bleciés navrés moult 
durement, et ne daigna onques fuir en place où il 
se irouvast. » 
De telz grains et de telz semences sont servi et 
15 alosé li vaillant homme et li preu par leur vaillance. 
Encores avant on voit le preu baceler seoir à haute 
honneur à table de roy, de prince, de duch et de 
conte, là où plus nobles de sanch et plus rices d’a- 
voir n’est mies assis. Car, si com li quatre ewange- 
20 liste et li douze apostele sont plus proçain de Nostre 
Signeur que ne soient li autre, sont li preu plus priès 
d’onneur et plus honnouré que li aultre; et c’est bien 
raisons, car il acquèrent et conquèrent le nom de 
proèce en grant painne, en sueur, en labeur, en soing, 
25en villier, en travilier jour et nuit sans sejour. Et 
quant leurs biens fais est veus et cogneus, il est ra- 
menteus et renommés, si com dessus est dit, et es- 
crips et registrés en livreset en cronikes. Car, par les 
escriptures troeve on le memore des bons et des 
3 vaillans hommes de jadis, si com les neuf preus qui 
passèrent route par leur proèce, les douze chevaliers 
compagnons qui gardèrent le pas contre Salehadin 

et se poissance, les douze pers de France qui demo- 
rèrent en Raincevaus, et qui si vaillamment s’i ven- 
dirent et combatirent, et ensi de tous les autres que 
je ne puis mies tous nommer, ne determiner leurs 
biens fais ne ramentevoir, car trop poroie ma prin- 
cipal matère empeechier. Ensi se diffère et dissimule 
li mondes en pluiseurs manières. Li vaillant homme 
traveillent leurs membres en armes, pour avancier 
leurs corps et acroistre leur honneur. Li peuples pa- 
rolle, recorde et devise de leurs estas, et de leur for- 
tunes. Li aucun clerch escrisent et registrent leurs 
avenues et baceleries. 

Or ay je eu pluiseurs fois imagination sus l’estat 
de proèce, et penset comment et où elle a regnet et 
tenu signourie et domination, et salli d’un pays en 
aultre. Sus ses ordenances meismement, en ay je oy 
parler et deviser en ma jonèce aucuns vaillans hom- 
mes et bons chevaliers, qui otant bien s’en esmer- 
villoient adonc comme je fai maintenant : si vous 
en voel declarer aucune cose. Verités est, selonch 
les anciiennes escriptures, que, apriès le deliuve et 
que [Noés ‘] etse generation eurent repeuplé le monde, 
et que on se commença à armer et à courir et à pil- 
lier lun sus l’autre, proèce regna premierement ou 
royaume de Caldée, par le fait dou roy Ninus qui 
fist fonder et edefiier la grant cité de Ninivée qui 
contenoit trois journées de lonc, et ossi par la royne 
Semiramis sa femme qui fu dame de grant valour. 
Apriès, proèce se remua et vint regner en Judée et 
en Jherusalem, par le fait de Josué, de David et des 


1. Ms. 6477, fr 3 v°: « Noels. » 

Machabiens. Et quant elle eut là regné un temns, 
elle vint demorer et regner ou royaume de Perse et 
de Mède, par le fait de Cyrus, le grant roy, par As- 
serus et par Xerses. Après, revint proece regner en 
Gresce, par le fait de Hercules, de Tezeus, de Jazon 
et de Acilles et des aultres preus chevaliers; apriès, 
en Troies, par le roi Priant, par Hector et par ses 
frères; apriès, en le cité de Romme et entre les Rom- 
mains, par les nobles senatours et concilles, tribons 
et centurions. Et furent cil et leurs generations en 
tel poissance, environ cinq cens ans, et firent pries 
que tout le monde rendre trebus à yaus jusques au 
tamps Julius Cesar, qui fu li premiers emperères de 
Romme, et de qui tout li aultre sont descendu et 
venu. 

Apriès, se tanèrent li Rommain de proëce, et s’en 
vint demorer et regner en France, par le fait pre- 
mierement dou roy Pepin et dou roy Charle, son 
fil, qui fu rois de France et d’Alemagne et emperères 
de Romme, et par les autres nobies rois ensievant. 
Apriès, a regné proèce un grant tamps en Engleterre, 
par le fait dou roy Edowart et dou prince de Galles, 
son fil; car, de leur règne, li chevalier Englès et li 
aultre qui avoech yaus se sont mis et acordé, ont 
fait otant de belles apertises d’armes et de grans ba- 
cheleries et de hardies emprises que nul chevalier 
pueent faire, si com il vous sera declaré avant en ce 
livre. 

Or, ne sai je mies se proèce voet encores chemi- 
ner oultre Engleterre ou reculer le chemin que elle a 
fait, car, si com chi dessus est dit, elle a cerchiet et 
environné ces royaumes et ces pays dessus nommés, 

et regné et conservé entre les habitans une fois plus 
et l'autre mains, à se ordenance en soit; mais j’en 
ay un petit touchiet pour les mervilleusetés dou 
monde. Si m’en tairai à tant et me retrawrai à le ma- 
tère dont j'ai fait men commenchement, et declarrai 
assés tost par quel manière et condicion la guerre 
s’esmut premierement entre les Englès et les Fran- 
çois. Et pour che que ou temps à venir on puist sa- 
voir qui a mis ceste hystore sus, et qui en a esté ac- 
tères, je me voel nommer. On m'appelle, qui tant 
me voet honnerer, sire Jehan Froissart, net de le 
conté de Haynau et de la bonne, belle et friche ville 
de Valenchienes. 


LIVRE PREMIER. 


$ 1. Premierement, pour mieus entrer en le ma- 
tère et hystore dessus ditte, voirs est que, apriès l’a- 
paisement des guerres de Flandres qui furent si gran- 
des, et dont tant de vaillant homme furent mort à 
Courtrai et ailleurs, et que li biaus rois Phelippes eut 
mariet sa fille en Engleterre au roy Edouwart, li quelz 
rois d’Engleterre ne fu mies de si grant sens ne de si 
grant proèce plains comme avoit esté li bons rois 
Edouwars ses pères, qui tant eut à faire as Danois et 
as Escos et les desconfi par pluiseurs fois en bataille, 
et ne peurent onques avoir victore à lui; et quant 
il fu trespassés, ses filz de son premier mariage, qui 
fu pères au roy Edouwart sur qui ceste hystore est 
ordenée, pas ne le ressambla de sens ne de proëce. 
Car, assés tost apriès çou qu’il fu couronnés, li rois 
Robers de Brus, qui estoit rois d’Escoce, et qui par 
pluiseurs fois avoit moult donnet à faire au bon roy 
Edouwart, chevauça tantost efforciement sur lui et 
reconquist toute Escoce et la bonne cité de Bervich, 
et ardi et gasta grant partie dou rovaume d'Engle- 
terre bien quatre journées ou cinq par dedens le pays, 
et desconfi celi roy et tous les barons d’Engleterre en 

une place en Escoce que on dist Struvelin, par ba- 
taille rengie et arrestée. Et dura la cace de ceste des- 
confiture par deus jours et par deus nuis. Et s’en 
afui li rois englés à moult peu de ses gens jusques à 
Londres. Mès, pour ce que ce n’est mies de nostre 
matère, je m'en tairai à tant. 


$ 2. Chilz rois englès, dont je parloie maintenant, 
qui reçut ce grant damage en Escoce, avoit deus 
frères de remariage. Si fu li uns nommés li contes 
Mareschaus et fu de diverse et de sauvage manière; 
li autres fu appellés messires Aymes et estoit contes 
de Kent, moult preudons, douls et debonnaires et 
moult amés des bonnes gens. Chils rois eut de ma- 
dame sa femme, fille au biau roy Phelippe, deus filz 
et deus filles. Des quelz filz li ainsnés eut nom Edou- 
wars, et fu rois d’Engleterre par l’acort de tous les 
barons très le v'vant son père, si com vous orés avant 
en ce livre. Li secons des filz eut nom Jehans de 
Eltem et morut jones. Li ainsnée des deus filles eut 
nom Ysabel et fu mariée au jone roy David d’Escoce, 
filz au roi Robert de Brus, Et li fu donnée en mariage 
de jonèce par l’acord de[s] deus royaumes d’Engle- 
terre et d’Escoce et par’ pais faisant. Li autre fille fu 
mariée au duch de Guerle. Chilz eurent deus filz et 
deus filles, Renault et Edowart; et les filles, li une 
fu contesse de Rlois de par monsigneur Jehan de 
Blois son mari, et li aultre ducoise de Jullers. 


$ 3. Li biaus rois Phelippes de France eut trois filz 
avoeh ceste belle fille ma dame Ysabel qui fu royne 
d’Engleterre. Et furent cil troi fil moult bel et grant 

chevalier. Si eut à nom li ainrés Loeis, et fu au vi- 
vant dou roy son père rois de Navare, et l’appella 
on le roy Hustin. Li secons eut à nom Phelippes li 
Biaus, et hi tiers Charles. Et furent tout troi roi de 
France apriès le mort dou roy Phelippe, leur père, 
par droite succession, ii uns apriès l’autre, sans avoir 
hoir marles de leurs corps engendrés par voie de ma- 
riage: si ques, apriès la mort del daarrain roy Charle, 
li douze per et li baron de France ne donnèrent 
point le royaume à le sereur qui estoit royne d'En- 
gleterre, par tant qu’ifl]* voloient dire et maintenir, 
encores voelent, que li royaumes de France est bien 
si nobles que il ne doit mies aler ne descendre à fu- 
melle ne par consequense à fil de fumelle, Car, ensi 
comme il voelent dire et maintenir, li filz de fumelle 
ne poet avoir droit ne succession de par sa mère, 
venant là où sa mère n’a point de droit : si ques, 
par ces raisons, li douze per et li baron de France 
donnèrent, de commun acort [le royaume de France’|, 
à monsigneur Phelippe de Valois, fil jadis à monsi- 
gneur Charle le conte de Valois, frères à che biau 
roy Phelippe deseure dit, et en ostèrent le royne 
d’Engleterre et son fil qui estoit hoirs marles et ne- 
veus au roy Charlon, et li rois Phelippes n’estoit que 
cousins germains. C’est li poins par quoi les guerres, 
les pestilenses et les tribulations sont de puis incou- 
rutes et eslevées, et li grant meschief avenu par le 
cause dou calenge et de le deffense, si com il vous 


1. La leçon du ms. de Gaignières, f° 3, autorise à restituer la finale 
1 de il qui n’est pas figurée dans l'écriture, parce qu’elle ne se faisait 
pas sentir dans la prononeiation devant une consonne. 

2. Mss. À — Miss. B (lacune). 

sera recordé chi apriès, quant tamps et lieus venront 
que j'en deverai parler. Mais je m’en tairai encores 
un petit et me retrairai à le droite matère des Englès, 
si com je l’ay commencie. 


$ 4. Il est bien voirs que cils roys d’Engleterre, 
pères à ce roy Edouwart sur qui nostre matère est 
fondée, gouvrena moult diversement son royaume et 
fist pluiseurs diverses justices et pluiseurs merveilles 
par le conseil et enhort de monsigneur Huon, c’on 
dist le Despensier, qui avoit esté nouris avoecques 
lui d’enfance. Et avoient tant fait cilz messires Hues 
et messires Hues ses pères qu’il estoient li plus grant 
baron d’Engleterre, en tant que de mise et de rikèce. 
Et par especial messires li filz avoit si mené le roy et 
si atrait à ses oppinions que sans lui n’estoit riens 
fait, et par lui estoit tout fait, et le creoit li rois plus 
que tout le monde. Et voloient li doi signeur Des- 
pensier mestriier et sormonter tous les signeurs et 
les barons d’Engleterre. Pour quoi, avinrent de puis 
ou pays et à yaus meismes moult de maulz et de 
tourmens. 

Car, apriès la grande desconfiture de Struvelin, là 
où li rois Robers de Brus, rois d’Escoce, avoit des- 
confi che roi d’Engleterre et toutes ses gens, si com 
ci dessus est dit, grant hayne et grant murmure 
monteplia ou pays d’Engleterre entre les nobles ba- 
rons et le conseil le roy meismement encontre le 
dit monsigneur Huon le Despensier. Et li mettoient 
sus que par son conseil il avoient esté desconf et 
que, par tant qu’il estoit favourables au roi d’Escoce, 
il avoit tant conseilliet et tenu le roi d’Engleterre en 

negligense que li Escot avoient reconquis le bonne 
cité de Bervich et ars quatre journées ou cinq par 
deus fois dedens leur pays, et yaus desconfis en ba- 
taille et mis en cace, et porté très grant damage. Et 
sus ce Li dit baron d’Engleterre eurent pluiseurs fois 5 
parlement ensamble pour aviser et regarder qu’il en 
poroient faire; des quelz li contes Thumas de Lafn]|- 
castre estoit chiés et souverains, Et li desplaisoit li 
usages que li rois avoit empris, et en parla par deus 
ou par trois fois assés ouvertement au dit Despen- 10 
sier. Or, se perchut li dis messires Hues comment 
on murmuroit sur lui et sus son afaire. Si, se doubta 
trop fort que maulz ne l’en venist, ensi qu’il fist; 
mès che ne fu mies si trestos. Ançois eut il fait moult 
de coses damagables ou pays, si com vous orés chi 15 
après. 


6 5. Cilz qui estoit bien dou roy, et si proçains qu’il 
voloit, et plus creus tous seus que tous li mondes, 
s’en vint au roy et li dist que cil signeur avoient fait 
alliance encontre lui, et qu’il le metteroient hors de 30 
son royaume, se il ne s’en prendoit garde. Tant fist, 
par son enhort et par son soubtil pourcach, que li 
rois fist à un jour prendre tous ces signeurs à un par- 
lement là où il estoient assamblé, et en fist decoler 
sans delay et sans cognissance de raison jusques à 25 
vingt et deus des plus grans barons d’Engleterre, et 
tout premiers le conte Thumas de Lancastre, qui es- 
toit ses oncles, preudons et sains homs, et fist puis 
moult de biaus miracles ou lieu où il fu decolés. 
Pour le quel fait, li dis messires Hues acquist grant 30 
hayne de tout le pays, et par especial de la royne 

d’Engleterre et dou conte de Kent, qui estoit frères 
au dit roy. 

Encores ne se cessa pas li dis messires Hues de 
enhorter le roi mal à faire. Car, quant il perchut 

s qu’il estoit mal de le royne et dou conte de Kent, il 
mist si grant descort entre le roy et le royne, par 
son malisce, que li rois ne voloit point venir en lieu 
où elle fust, et dura cilz descors assés longement. Et 
fu qui dist à le royne et au conte de Kent tout secre- 

10 tement, pour les perilz eschiewer où il estoient par 
le fait dou Despensier, que, se il demoroient longe- 
ment ens ou pays, li rois, par hastieu conseil et male 
information, leur feroit souffrir dou corps haschière, 
si com cil avoient eutendu. 

15 Dont, quant il avint que la royne et li contes de 
Kent oïirent ces nouvelles, si se doubtèrent, car il 
sentoient le roy hastieu et de diverse manière et che 
messire Hue si bien de lui qu’il faisoit tout ce qu’il 
voloit, sans avis et sans regart de nulle raison. Si s’a- 

20 visèrent la ditte dame et ii contes de Kent qu’il se 
partiroient d’Engleterre et s’en iroient en France veoir 
le roi Charlon que la royne, qui sa sereur germainne 
estoit, n’avoit veu de puis que elle fu envotie en En- 
gleterre; et en menroit avoecques lui son jone fil 

25 Edouwart, et lairoit couvenir ce roy et le Despensier 
au sourplus. Espoir, hastement s’amenderoit leurs 
estas, et y pourveroit Diex de remède et de conseil. 

Ce pourpos tinrent la dame et li contes de Kent 
et ordonnèrent leurs besongnes secretement et en- 

30 voièrent devant le plus grant partie de leur arroi 
par le rivière de Tamise en nefs en Flandres. Et 
prist la ditte dame excusance de venir en pelerinage 

à Nostre Dame de Boulongne. Et se parti, si com 
vous poés oïr, d’Engleterre à petite mesnie, son jone 
fil avoech lui, le conte de Kent son serourge et mon- 
signeur Rogier de Mortemer. Et montèrent à Dou- 
vres et arrivèrent à Boulongne. 5 


6 6. Quant la royne d’Engleterre fu arrivée à Bou- 
longne et toute se route, elle regratia Nostre Signeur 
ets’en vint tout à piet jusques à l’eglise Nostre Dame 
en devotion, et fist sen offrande et sen orison devant 
l’image. Li abbes de laiens et tout li monne le re- 19 
cuellièrent liement; et fu laiens herbergie et toute se 
mesnie; et s’i reposèrent et rafrescirent par cinq 
jours. Au sizime, il montèrent tout as chevaus et sus 
hagenées qu’il avoient amené d’Engleterre, et se par. 
tirent de Boulongne o tout leur arroi. Si fu la dame 15 
aconvoiie et acompagnie d’aucuns chevaliers de là 
environ, qui l’estoient venu veoir et festier, pour la 
cause de ce que elle estoit soer au roy leur signeur. 
Tant esploita la dame par ses journees que elle ap- 
proça Amiens. Chil de la cité vinrent contre lui raoult 29 
reveramment. Et par tout où elle passoit, as cités et 
as bonnes villes, on li faisoit feste et honneur, car li 
rois Charles l’avoit ensi ordonné, qui estoit cnfour- 
més de sa venue. 

Et tant chevauca la ditte dame que elle vint à Pa- »s 
ris. Si estoient jà issut contre Jui moult de noble 
gent, pour le recueillier et son jone fil. Et les ame- 
nèrent jusques au palais messires Robers d’Artois, li 
contes de Dammartin, li sires de Couci, li sires de 
Montmorensi et pluiseur aultre. Si descendirent de- 30 
vant le perron et montèrent les degrés dou palais, 

chil signeur François devant qui menoient la dame, 
son fil et le conte de Kent; et vinrent jusques au roi 
qui se tenoit en une cambre, bien acompagniés de 
prelas et de chevaliers. 
5 Quant li rois de France vei sa serour qu’i[]] en grant 
tamps n’avoit veu‘, et elle deut entrer en la cambre, 
il vint contre lui et le prist par le main droite et le 
baisa et dist : «A bien vigne ma belle suer et mes 
biaus niés | » Si les tint tous deus et les mena avant. 
10 La dame, qui pas n’avoit trop grant joie fors de ce 
que elle se trouvoit dalés le roy son frère, s’estoit jà 
volue agenoullier par deus ou par trois fois, mais li 
rois ne le laioit et le tenoit toutdis par le main droite, 
et li demandoit moult doucement de son estat et de 
15 son afaire. Et la dame l’en respondoit très sagement, 
et tant furent les parolles que elle dist : « Monsi- 
gneur, se nous va moy et mon fil assés petitement. 
Car li rois d’Engleterre, mes maris, m’a pris en trop 
grant hayne, et se ne scet pour quoi, fors par l'enhort 
20 d’un chevalier englès qui s'appelle Hues li Despen- 
siers. Chilz chevaliers a telement atrait le roi à ses 
volentés que tout ce qu'il voct dire et faire il est. Et 
jà ont comparet pluiseur haut baron d’Engleterre sa 
mauvesté, car il en fist sus un jour prendre au com- 
25 mandement dou roy et en fist decoler jusques à 
vingt et deus sans loy et sans cause, et par especial le 
bon conte Thumas de Lancastre, dont ce fu trop 
grans damages, car il estoit preudons et loyaus et 
plains de bon conseil. Et n’est nulz en Engleterre, 
30 tant soit nobles ne de grant afaire, qui l’ose courou- 

cier ne desdire de cose que il voelle faire. Et m’a te- 
lement tourblet devers le roy, et le conte de Kent 
men frère, que veci qu’il nous fu dit en grant amisté 
par chiaus qui savoient aucunes coses dou conseil ce 
dit chevalier, que nous estions en grant peril de nos 
vies. Si nous sommes parti en grant doubtance et 
venu par deça vous veoir, que je desiroie moult. » 
Et li rois dist : « Ma belle suer, grant merchis. » 


$ 7. Quant Li rois Charles eut oy et entendu les 
complaintes de sa suer, et comment elle estoit deme- 
née par le fait dou Despensier, si en eut grant pité et 
le reconforta moult doucement et li dist : «Ma belle 
suer, vous demorrés dalés nous; si ne vous esbahis- 
siés ne desconfortés de riens : nous avons assés pour 
nous et pour vous. Et si meterons remède et conseil 
à vos besongnes. n Et la dame s’agenoulla et dist : 
« Monsigneur, grans mercis! » De puis la venue de 
la dame, de son fil et dou conte de Kent, et que li 
rois Charles eut recueilliet moult liement les dessus 
dis, il se tinrent à Paris dalés le roy. Et leur faisoit 
li dis rois faire leur delivrance de toutes coses; et es- 
toit souvent la royne d’Engleterre avoech le roy son 
frère et la royne de France, et ooit à le fois des nou- 
velles d’Engleterre qui pas trop plaisans ne li es- 
toient. 

Car, cilz messires Hues li Despensiers croissoit tous 
jours en poissance et en amour devers le roy. Et 
avoit telement attret et atournet le dit roy que tous 
li pays s’en esmervilloit; et n’avoit nulz que faire en 
le court dou roy, se il n’estoit de son acord. Si fist 
il de puis moult de diversetés et de cruaultés as plui- 

seurs en Engleterre, dont il estoit moult hays. Mais 
nulz ne li osoit dire ne moustrer, car se il se doubtast 
de qui que fust, conte ou baron, tantost il le fesist, 
sus ombre dou roy, prendre et decoler sans nule 
remède. Si estoit si doubtés, et des pluiseurs tant 
hays, que merveilles. Et regardèrent aucun baron et 
sage homme dou pays que ce ne faisoit mies à souf- 
frir, et que ses outrages et mauvaistés il ne poroient 
plus porter. Si se traisent tout secretement ensamble 
à conseil, et eurent avis et volenté que il remande- 
roient leur dame la royne d’Engleterre, qui jà avoit 
demoret en France bien priès par l’espasse de trois 
ans, et tout dis dedens le cité de Paris. Se li eseri- 
sirent et segnefiièrent, se elle pooit trouver voie ou 
sens par quoi elle peuist avoir aucune compagnie de 
gens d’armes de mil armeures de fier ou là environ, 
et elle vosist ramener son fil et toute se compagnie 
ou royaume d’Engleterre, il trairoient tantost vers 
lui et obeiroient à lui et à son fil comme à leur 
signeur, car il ne pooient ne voloient plus porter les 
desrois ne les fais que li rois faisoit ou pays, par le 
conseil monsigneur Huon, et de chiaus qui de son 
accort estoient. 

Quant la royne entendi ces nouvelles, elle s’en 
consilla secretement au roy Charle, son frère, qui 
bien volentiers lPentendi, et li respondi adonc que 
elle l’entrepresist hardiement, car il li aideroit et li 
presteroit de ses gens telz que elle vorroit avoir. Et 
avoech che il li presteroit de son or et de son argent 
ce qu’il l’en besongneroïit. Sour ce, la royne se parti 
de lui, et s’en revint à son hostel et se pourvei si 
com elle peut. Et pria secretement des plus grans 

barons de France ceulz dont elle se fioit le plus, et 
qui le plus volentrieu estoient pour tel afaire, et en 
pensoit estre bien certainne. Puis le fist ensi à savoir 
secretement à ces barons d’Engleterre qui avoient 
vers lui envoiiet. 

Mais on ne le peut si celer que li dis messires 
Hues li Despensiers ne le sceuist. Si fist puis tant, le 
terme perdant, par ses messages et par dons et prom- 
messes, que li rois Charles de France fu si enhortés 
par son conseil que il manda sa sereur la ditte royne 
Ysabiel, qui se tenoit à son hostel entre ses gens, et 
li desconsilla et deffendi si haut et si acertes qu’il 
peut, que elle demorast quoie et se relaiast de ce que 
elle avoit empris. Et quant la dame entendi le roy 
son frère, elle fu toute esbahie et abaubie, ce ne fu 
point de merveilles. Si perchut bien que ses frères 
estoit mal infourmés, car riens que elle peuwist dire 
à l'encontre ne li pooit valoir ne aidier. Si se parti 
adonc de lui moult triste et esmarie, et revint ar- 
rière a son hostel, et ne se relaia point pour ce à ap- 
pareillier. Li rois ses frères le sceut; s’en fu courou- 
ciés, quant sus sa deffense elle voloit ouvrer. Si fist, 
par le conseil qu’il eut, commander, sus corps et sus 
avoir, que nulz de son royaume ne se meuist, ne 
alast avoech la ditte royne, sa suer. 

Quant la dame seut ce, elle fu assés plus triste que 
devant, ce fu bien raisons. Si ne sceut que faire ne 
que penser, car toutes ses besongnes li venoient au 
contraire, et estoient venues de lonch tamps. Et se 
li falloit, ce li sambloit, par mauvais conseil, cilz qui 
mieus li devoit aidier à son besoing. Et si approcçoit 
li termes que elle avoit mandet à chiaus que elle te- 

noit pour ses amis en Engleterre. Si demora moult 
esgarée, sans nul confort, comme celle qui ne savoit 
que elle peuist faire ne que devenir. Et requeroit 
souvent Dieu estroitement en soi meismes, et li prioit 
que il le vosist aidier et consillier, 


6 8. Ne demora pas gaires de temps que on li dist, 
fiablement et par grant bien, que, se elle ne se gar- 
doit sagement, li rois, ses frères, le feroit prendre et 
mener en Engleterre, pour relivrer à son mari, le roi 
d’Engleterre, et detenroit son fil avoecques lui, car il 
ne li plaisoit plus que elle eslongast ensi son mari. 
De ces nouvelles fu la dame plus esbahie que devant, 
car elle amast. mieus estre morte et desmembrée que 
venir ou pooir ne ou dangier son mari ne le Des- 
pensier. Si eut bien mestier d’avoir bon conseil. Si 
s’avisa que elle vuideroit France et s’en avaleroit en 
Haynau, pour veoir le conte et monsigneur Jeban de 
Haynau son frère, qui estoient signeur plain de toute 
honneur et de grant recommendation. Espoir, trou- 
veroit elle en yaus tout confort et bonne adrèce, et 
si estoit lor cousine moult proçainne. 

Si ordonna la ditte dame ses besongnes, et fist ses 
gens sages de son departement, et compterent et 
païièrent par tout. Adone, se parti au plus tost et au 
plus quoiement que elle peut de son hostel, avoech 
li ses filz en l’eage de quinze ans ou environ, li con- 
tes de Kent, li sires de Mortemer, et tout li aultre 
chevalier d'Engleterre, qui estoient afuioit apriès lui. 
Et fist tant par ses journées que elle passa France, 
Vermendois et Cambresis, et vint en Ostrevant, en 
Haynau, en un chastiel que on appelle Buignicourt, 

dont messires Nicules d'Aubrecicourt estoit sires. Et 
li quelz bachelers et sa femme rechurent liement et 
bellement en leur hostel la ditte royne d’Engleterre 
et son fil et leurs gens; et trouvèrent apparilliet tous 
les biens de laiens. 

Ces nouvelles furent tost venues à Valencienes, ou 
li contes de Haynau et messires Jehans de Haynau 
ses frères estoient, que la royne d’Engleterre estoit 
herbergie à Buignicourt chiés le chevalier. Et quaut 
li doi signeur dessus dit oiïrent ce, si furent tantost 
consilliet quel cose il en apertenoit à faire. Premie- 
rement, messires Jehans de Haynau se parti de Va- 
lenchienes, li moult bien acompagniés de chevalier 
et d’escuiers, et chevauça tant qu’il vint à Buigni- 
court, en Ostrevant, et trouva la dessus ditte dame, 
à qui il fist toute l’onneur et reverense qu’il peut, car 
bien le savoit faire. La dame, qui estoit moult triste 
et esgarée, et en sus de tous consaulz, fors de Dieu 
et de lui, commença à complaindre au dit signeur 
de Byaumont, en plorant moult piteusement, ses be- 
songnes, et recorder ses dures avenues, de cief en 
cor, tout ensi que avenu li estoit jusques à ores : 
premierement, comment elle estoit dechacie d’Engle- 
terre, et ses filz, et venue en France sus le fiance de 
son frère le roy; et comment elle cuidoit [estre'] 
pourveue de gens d’armes par le conseil de son frère, 
pour aler plus poissamment et en mener son fil en 
son royaume, si com si ami d’Engleterre li avoien 
mandet; et comment ses frères, puissedi, fu tele- 
ment conseilliés qu” il avoit brisiet tout ce voiage et 

deffendu à tous gentilz hommes que nulz ne se me- 
sist avoech lui, sus à perdre leurs terres et le royau- 
me. Et li compta comment, et à quel mescief, elle 
estoit là afuie à tout son fil, comme celle qui ne sa- 
voit à cui ne en quel pays trouver confort ne sous- 
tenance. 


$ 9. Et quant li gentils chevaliers messires Jehans 
de Haynau eut oy la dame complaindre si tenrement, 
et que toute fondoit en larmes et en plours, si en 
eut grant pité et li dist, pour lui reconforter, moult 
doucement : «Certes, dame, veés ci vostre cheva- 
lier qui ne vous faurront pour morir, se tous li mon- 
des vous falloit. Ains, ferai tout mon pooir de vous 
et de vostre fil conduire, et de vous et de lui remet- 
tre en vostre estat en Engleterre, en l’ayde de vos 
amis qui delà le mer sont, ensi que vous dittes. Et 
je, et tout cil que je porai priier, y enventurrons les 
vies, ançois que vous ne soiiés au dessus de vos be- 
songnes. » 

Et quant la dame l’eut oy parler une si haute et 
si noble parolle, et si reconfortans ses besongnes, 
elle qui seoit, et messires Jehans de Haynau devant 
lui, se dreça en estant et se volt engenoullier, de le 
grant joie et de le grasce qu’il li offroit; mès li gen- 
tilz chevaliers ne l’euist jamais souffert; ains se leva 
moult apertement, et prist la dame entre ses bras et 
dist : « Ne place jà à Dieu que la royne d’Engleterre 
face ce, ne ait empenset à faire, que de li engenil- 
lier devant son chevalier! Mais, dame, reconfortés 
vous, et vostre gent ossi, car je vous tenrai vo prom- 
messe. Vous venrés veoir monsigneur mon frère et 

ma dame ma suer, vostre cousine, la contesse de 
Haynau, qui vous en prient; et en sui cargiés de 
vous dire, et de vous mener par devers yaus. » Et la 
dame li ottrie et dist : « Certes, sire, je trueve en 
vous plus de confort et d'amour que en tout le 
monde. Et, de ce que vous me dittes et offrés, cinq 
cens mille mercis. Jamais ne l’arons desservi moy ne 
mes filz; mès, se li tamps vient que nous soions en 
nostre estat, si com jou espoire bien, par le confort 
et grasce de Dieu et de vous, il vous sera grande- 
ment remunerct. » 

Assés tost apriès ces parolles, prist li sires de 
Byaumont congiet de la ditte dame, de son fil et 
dou conte de Kent et des autres chevaliers, et s’en 
vint ce soir herbergier à Denaing. Et la royne de- 
mora à Buignicourt, grandement reconfortée, et bien 
y avoit raison, en le pourveance de monsigneur Ni- 
cole d’Aubrecicourt, qui en faisoit ce qu’il pooit. Et 
tant en fist que la royne l’en sceut grant gré. Et de- 
mora tous jours de puis ses chevaliers, et si enfant 
et leur generation ossi, si com vous orés recorder en 
avant en ceste hystore. 


6 10. Quant ce vint au matin, apriès messe et boire, 
messires Jehans de Haynau se parti de Denaing, et 
chevauça de rechief à Buignicourt; si trouva que la 
royne estoit jà toute apparillie et ses gens ossi. Si se 
partirent tout ensamble, et ses filz et leur route, ou 
conduit le signeur de Byaumont, qui les amena 
adonc à Valenciennes. Et y furent liement e belle- 
ment rechut ; et estoit la Salle dou Conte toute appa- 
reillie pour la ditte dame et ses gens. Car, à ce done, 

hi contes se logoit en l’ostel de Hollandes, et tous ses 
hosteulz. Si descendi la royne d’Engleterre à le Salle, 
et y fu logie et herbergie bien et aisiement. Et le 
vint là veoir la contesse de Haynau, qui li fist toute 
honneur et reverense, car bien le savoit faire. Et 
ossi fist li contes Guillaumes de Haynau, mais il es- 
toit maladieus de gouttes, si ne chevaucoilt] mies à 
sen aise. Toutes fois, i{l] l’honnoura et festia grande- 
ment, le terme que elle sejourna à Valenciennes, en- 
viron trois sepmainnes, 

Entrocs, elle fist apparillier son oirre et ses beson- 
gnes. Et li dis messires de Byaumont fist escrire 
lettres moult affectueuses as chevaliers et as compa- 
gnons de cui il se fioit le plus, en Haynau, en Has- 
baing et en Braibant; et les prioit, tant qu’il pooit, 
et cescnin sur toutes amistés, qu’il venissent avoech 
lui en ceste emprise. Si en y eut grant plenté, de 
lun pays et de l’autre, qui y aloient pour lPamour 
de li, et ossi grant plenté qui ni alèrent mies, com- 
ment qu’il en fuissent priict. Et meismement li dis 
messires Jchans en fu durement repris de son frère, 
et de aucuns de son propre conseil, pour tant qu’il 
leur sambloit que li entrepresure estoit si haute et si 
perilleuse, selonch les descors et les grandes haynes 
qui adonc estoient entre les haus barons et les com- 
muns d’Engleterre, et selonch ce que li Englès sont 
communement envieus sour toutes estragnes gens, 
quant il sont à leur deseure et meismement en leur 
pays, que cescuns avoit paour et doubtance que li 
dis messires Jchans ne nulz de ses compagnons peuist 
jamais revenir. Mais, quoi que on li blasmast ne 
desconsillast, li gentilz chevaliers ne s’en volt onques 

relaïier. Ains, dist que il n’avoit que une mort à 
souffrir, qui estoit en le volenté de Nostre Signeur; 
mais il avoit prommis à celie gentilz dame de lui 
conduire jusques en son royaume; si ne l’en fauroit 
pour morir. Et ossi chier avoit il à prendre le mort 
avoecques celle noble dame, qui ensi estoit dechacie, 
se morir y devoit, que autre part. Car tout chevalier 
doient aidier à leur loyal pooir toutes dames ei pu- 
celles à leur besoing, especialment quant il en sont 


requis. 


$ 414. Ensi se parti la royne d’Engleterre de le ville 
de Valencienes, quant elle et ses gens furent apparil- 
liet de che qu'il leur falloit; et prist congiet au gen- 
til conte Guillaume de Haynau et ma dame Jehane 
Ja contesse, sa femme, et les remercia grandement, 
humlement et doucement de le bonne, lie cière et 
de la belle recueilloite que il li avoient fait Si se 
mist à voie sus le segureté et conduit del gentil che- 
valier, le dit monsigneur de Byaumont. Si fisent tant 
par leurs journées que il vinrent à Dourdresk, en 
Hollandes. I à endroit se pourveirent de naves et de 
vaissiaus grans et petis, ensi qu'il les peurent trou- 
ver, et misent dedens leurs chevaus, leurs harnas et 
leurs pourveances. Et quant il eurent par avis vent 
bon pour eulz, il se commandèrent en le garde de 
Nostre Signeur, et entrèrent en leurs vaissiaus, et 
desancrèrent et se misent en mer. Et n’estoient non 
plus de trois cens armeures de fier. 

Or, considerés le hardie et haute emprise que li 
sires de Byaumont faisoit, que de aler conquerre et 
entrer en un royaume par force où il ne {cognis- 

soit ‘| nullui, et ne savoit qu’il y trouveroit, mais il 
le faisoit de si grant corage et avoit tel esperance en 
Dieu, qu’il li estoit avis que bien furniroit et à sen 
honneur le voiage. Si estoit il adonc ou commence- 
ment de son venir, et en le droite fleur de se jo- 
nèce ; si l’entreprendoit plus volentiers et plus har- 
diement. 

Or vous nommerai aucuns des chevaliers de Hay- 
nau qui alèrent avoecques lui, et à se prière, en ce 
voiage : premierement, messires Henris d’Antoing, 
messires Robers de Bailluel, qui puis fu sires de 
Fontainnes, messires Fastrés dou Rues, messires Mi- 
kieus de Ligne, messires Sausses de Boussoit, mes- 
sires Perchevaus de Semeries, messires Sanses de 
Biuriu, li sires de Wargni, li sires de Potelles, 
li sires de Montegni, li sires de Gommegnies, li sires 
d’Aubrecicourt, et aucun aultre baceler, qui se vo- 
loient enventurer avoech le dit chevalier et leurs 
corps avancier. Si y eut aucuns Braibençons et Hes- 
begnons, mès ce ne fu pas gramment. 

Si singlèrent par mer. Et avoient entendu et avisé 
qu’il prenderoient terre à un port où il avoient en- 
tente d’arester, mais il ne peurent. Car uns grans 
tourmens les prist en mer, qui les mist hors de leur 
chemin, qu’il ne sceurent dedens deus jours là où il 
estoient. De quoi Dife]x leur fist grant grasce, et leur 
envoia belle aventure. Car, se il fuissent embatu à 
ce port que il avoient chuesi ou auques priès, il es- 
toient perdu davantage, et escheu ens ès mains de 
leurs ennemis, qui bien savoient leur venue et les 

attendoient là endroit, pour yaus mettre tous à mort 
et le jone roy et la royne ossi; mais Dife]x ne le volt 
mies adonques consentir. Si les fist, ensi que par 
droit miracle, destourner, ensi que vous avés oy. 

Or avint que, au chief des deus jours, ceilz tour- 
mens cessa, et veirent li maronnier terre en Engle- 
terre. Si se traisent celle part moult joiant, et pri- 
sent terre sus le sablon et sus le rivage de le mer, 
sans bavene et sans droit port. Si demorèrent sus cel 
sablon par trois jours, à petit de pourveances de 
vivres, en descargant leurs chevaus et leurs harnas; 
et si ne savoient en quel endroit d’Engleterre il es- 
toient arrivet, ou pooir d’amis ou d’anemis. Au 
quatrime jour, il se misent à le voie, à l'aventure de 
Dieu, comme cil qui avoient eu toute mesaise de 
fain et de froit par nuis, avoecques les grandes paours 
qu’il avoient ewes et avoient encores. Si chevauciè- 
rent tant amont et aval qu’il trouvèrent aucuns petis 
hamelés, et puis apriès si trouvèrent une grande ab- 
beye de noirs monnes, que on claimme Saint Ay- 
mon. Si se herbergièrent et rafreschirent en ceste 
abbeye par trois jours. Et fisent penser de leurs 
chevaus bien et fort, car il en pensoient temprement 
avoir à faire. 


$ 12. Nouvelles s’espandirent par le pays tant que 
elles parvinrent à ceulz par qui seureté et mandement 
la ditte dame estoit rapassée. Si se apparillièrent, dou 
plus tost qu’il peurent, de venir vers li et vers son 
fil qui il voloient avoir à signeur. Et li premiers qui 
vint encontre lui, et qui plus grant confort donna à 
chiaus qui estoient venu avoecques lui, che fu li 

contes Henris de Lancastre au Tors Col, qui fu frères 
au conte Thumas de Lancastre qui fu decolés, si com 
vous avés oy par dessus, et fu pères au duch de Lan- 
castre qui fu si bons chevaliers et si recommendés, 
si com vous porés oir en ceste hystiore, ains que vous 
venés à le conclusion. Chilz contes Henris de Lan- 
castre dessus dis vint à grant compagnie de gens 
d'armes. Apriès, tant d'uns et d’autres vinrent con- 
tes, barons, chevaliers et escuiers, à tout gens d’ar- 
mes, qu’il leur sambla bien qu'il fuissent hors de 
tous perilz. Et tous les jours croissoient gens d’armes, 
ensi qu’il aloient avant. 

Si eurent conseil entre yaus ma dame la royne, et 
li baron, chevalier et escuier, qui venu estoient en- 
contre li, que il iroient droit à Bristo, à tout leur 
pooir, là où li rois se tenoit adonc et li Despensier, 
qui estoit bonne ville, grosse et rice et fortement 
fremée, seans sus un bon port de mer. Et si y a un 


‘chastiel trop durement fort, seant sus mer, si ques li 


mers flote tout au tour. Là endroit se tenoit li rois, 
messires Hucs li Despensiers, li pères, qui estoit 
priès en l’eage de quatre vins et dis ans, messires 
Hues, li filz, li mestres consillières le roy, qui tous 
les mauvais consaulz et mauvais fais li enhortoit, li 
contes d’Arondiel, qui avoit à femme la fille monsi- 
gneur Huon le Jone, et ossi pluiseur chevalier et es- 
cuier, qui repairoient entours le roy et entours le 
court, ensi que gens d’estat repairent volentiers en- 
tours leurs signeurs. Si se misent ma dame la royne 
et toute sa compagnie, messires Jehans de Haynau, 
chil conte et chil baron d’Engleterre et leurs routes, 
au dit chemin, pour aler celle part. Et par toutes les 

villes à où il entroient, on leur faisoit feste et hon- 
neur, Et toutdis leur venoient gens, à destre et à se- 
nestre, de tous costés. Et tant fisent par leurs jour- 
nées qu’il parvinrent devant le ville de Bristo. Si le 
assegièrent à droit siège fait. 


$ 43. Li rois et messires Hues li Despensiers li filz se 
tenoient ou chastiel. Li vielles messires Hues li pères 
et li contes d’Arondiel se tenoient en le ville de 
Bristo, et pluiseur aultre qui estoient de leur acord. 
Quant cil aultre et cil de le ville veirent le pooir le 
dame si grant et si enforciet, et priès que toute En- 
gleterre estoit de leur acord, et veoient le peril et le 
damage si apparant, il eurent conseil qu’il se rende- 
roient et le ville avoech, salve leurs vies, leurs mem- 
bres et lor avoir. Si envoiïièrent trettier et parlemen- 
ter devers [a royne et son conseil, qui ne s’i veurent 
mies acorder ensi, se la dessus ditte ne pooit faire 
dou dit monsigneur Huon et dou conte d’Arondiel 
sa volenté, car pour yaus destruire estoit elle là 
venue. 

Quant li homme de le ville de Bristo veirent que 
autrement il ne pooient venir à pais ne sauver leurs 
biens ne leurs vies, au destroit il s’i acordèrent et 
ouvrirent les portes, si ques ma dame la royne, 
messires Jehans de Haynau et tout li baron, cheva- 
lier et escuier entrèrent ens, et prisent leurs hosteulz 
dedens la ville de Bristo. Et cil qui ne s’i peurent 
logier, se herbergièrent dehors. Là fu pris li dis mes- 
sires Hues li pères, et li contes d’Arondiel, et amené 
par devant le royne, pour faire d’yaus se pure vo- 
lenté. Et ossi li furent amené li sien aultre jone en- 

fant, Jehans ses filz et ses deus fillètes, qui furent là 
trouvées en le garde monsigneur Huon. De quoi la 
dame eut grant joie, quant elle vei ses enfans que 
veus n’avoit de grant tamps, et ossi eurent tout cil 
qui point n’amoient les Despensiers. Et s’il avoient 
grant joie entre yaus, selonc ce pooient avoir grant 
duel li rois et messires li Despensiers li filz, qui es- 
toient en ce fort chastiel enclos, et qui veoient leur 
meschief si grant, qui leur couroit seure si apparam- 
ment. Et veoient tout le pays tourner avoecques le 
royne et avoecques son ainnet fil, et dreciet et es- 
meut encontre yaus. Dont, se il eurent dolour et 
paour et assés à penser, ce ne fait point à demander. 


$ 14. Quant la royne et tout li baron et li aultre 
furent herbergiet à leur aise, il assegièrent le chastiel, 
au plus priès qu’il peurent. Et puis fist la royne ra- 
mener monsigneur Huon le Despensier le vielle et le 
conte d’Arondiel devant son ainsnet fil, et devant 
tous les barons qui là estoient, et leur dist que elle 
et ses filz leur feroient droit et loy et bon jugement, 
selonch leurs fais et leurs œuvres. Adonc respondi 
messires Hues et dist: « Ha! dame, Diex nous voelle 
donner bon juge et bon jugement; et se nous ne le 
poons avoir en ce siècle, si le nous doinst en l’au- 
tre » Adonc se leva messires Thumas Wage, bons 
chevaliers, sages et courtois, qui estoit mareschaus 
de l’ost, et leur racompta tous leurs fais par escript, 
et tourna en droit sus un viel chevalier qui là estoit, 
afin qu’il raportast sus se feauté que à faire avoit de 
telz personnes, par jugement, et de telz fais. Li che- 
valiers se consilla as autres barons et chevaliers, et 

raporta par plainne sieute que il avoient bien mort 
desservie, par pluiseurs horribles fais qu’il avoient là 
endroit oys racompter, et les tenoient pour vrais et 
tous clers. Et avoient desservi, par le diversité de 
eurs fais, à estre justiciés en trois manières, c’est à 
savoir, premiers traynés, et puis decolés, apriès pen- 
dus à un gibet. Tout en tel manière qu’il furent ju- 
giet, furent il tantost justiciet par devant le chastiel 
de Bristo, veant le roy, et veant le dit monsigneur 
Huon le fil, et tous ceulz de laiens qui grant despit 
en eurent. Et puet çascuns savoir que il estoient à 
grant meschief de cuer. Ceste justice fu faite l’an de 
grasce mil trois cens vingt et six, le jour saint Denis, 
en octembre. 


$ 15. Apriès ce que ceste justice fu faité, si com 
vous avés oy, li rois et messires Hues li Despensiers, qui 
se veoient assegiet à tèle angousse et à tel meschief, 
et ne savoient nul confort qui leur peuist là endroit 
de nulle part venir, se misent à une matinée, entre 
yaus deus, à peu de mesnie, en un petit batiel, en 
mer, par derrière le chastiel, pour aler ou royaume 
de Galles, s’il peuissent, comme cil qui volentiers se 
fuissent sauvé. Mais Diex ne le volt mies souffrir, 
car leurs pechiés les encombra. Si lor avint grant 
merveille et grant miracle, car il furent onze jours 
tous plains en ce batelet, et s’efforçoient de nagier 
tant qu’il pooient, mais il ne pooient si Jonch nagier 
que tous les jours li vens, qui leur estoit contraires 
par le volenté de Dieu, les ramenoit çascun jour, 
une fois ou deus, à mains de le quarte partie d’une 
liewe priès dou dit chastiel dont il estoient parti; si 

ques tous les jours les veoient bien cil de l’ost le 
royne. 

Au daarrain, avint que messires Henris de Byau- 
mont, filz au visconte de Byaumont en Engleterre, 
entra en une barge, et ossi avoec lui aucuns compa- 
gnons, et se fist nagier devers ceulz, et nagièrent 
tant et si fort que onques li maronnier le roy ne 
peurent tant fuir devant yaus que finablement il ne 
fuissent rataint, et pris à tout leur batiel, et ramenet 
en le ville de Bristo, et livrés à ma dame la royne et 
à son fil comme prisonniers, qui moult en eurent 
grant [joye‘], et ossi eurent tout li aultre, et à bonne 
cause, car il avoient acomplit et achievet leur desir, 
à l’ayde de Dieu, tout à leur plaisir. 


$ 46. Ensi reconquist la ditte royne tout le royaume 
d’Engleterre pour son ainsné fil, sour le confort et 
conduit de monsigneur Jehan de Haynau et de se 
compagnie. Par quoi ilz et tout si compagnon, qui 
en ce voiage furent avoech lui, furent tous tenus 
pour preus, par le raison de le haute emprise que 
fait avoient. Car il ne furent tout comptet, quant il 
entrèrent en mer à Dourdresch, si com vous avés oy, 
que trois cens armeures de fier, qui fisent si hardie 
entrepresure, pour l'amour de le ditte royne, comme 
d'entrer en naves et passer mer à si peu de gens, 
pour conquerre tel royaume comme est Engleterre, 
maugré le propre roy et tous ses aidans. 


$ 17. Ensi com vous avés oy, fu celle haute et har- 

die emprise achievée; et reconqn'st ma dame la royne 
Ysabiel tout son estat, par le caufort et conduit del 
gentil chevalier monsigneur Jeban de Haypau et de 
ses compaznons, et mist à destruction ses ennemis. 
Et fu pris li rois meïsmes par tèle mescheance et 
fortune que vous poés entendre, Dont tous li pays 
communalment eut grant joie, Lors mis aucuns qui 
estoient de le faveur le dit monsigneur Huon le Des- 
pensier. Quant li rois et li ais messires Hues li 
Despensiers furent amené à Bristo par le dessus dit 
monsigneur Henri de Byaamont, li rois fu envoiiés, 
par le conseil de tous les barons et les chevaliers, 
ens on furt chastiel de Bercler, seant sus le grosse 
rivière de Saverne, et recommeudés au signeur dou 
dit chastiel de Bercier que il en fesist bonne garde; 
et 1! dist que ossi feroit il; et fu ordonné à Ini ser. 
vir et garder bien ct honnestement, et gens d’estat 
entours lui, qui bien savoient que on en devoit faire, 
mais point ne le devoient laissier partir dou pour- 
pris. Ensi fu il enjoint et commandé, Et li dis mes- 
sires Hues fu tantost livrés à monsigneur Thumas 
Wage, mareschal de l’host. 

Apriès çou, se partirent la royne et toute son host 
pour venir droit à Londres, qui est li chiés d’Engle- 
terre, et se misent au chemin. Li dis messires Thu- 
mas Wage fist bien et fort loiier monsigneur Huon 
le Despensier sour le plus petit magre et chetif che- 
val qu’il pot trouver, et li fist faire à viestir un ta- 
bar et afubler par dessus son abit le dit tabar, semet 
de telz armeures qu’il soloit porter, et le fuisoit ensi 
mener par derision apriès le route et le conroi le 


royne, par toutes les villes où il devoient pers à 

trompes, à trompètes et flahutes, pour lui faire plus 
grant despit, tant qu’il vinrent à Harfort, une bonne 
cité. Là fu la royne moult reveramment recheue et 
à grant solennité, et toute li compagnie ossi. Et tint 
BR sa feste de le Toussains moult grande et moult 
bien estoffé[e], pour l’amour de son fil et des signeurs 
estragniers qui estoient avoecques lui. 


6 18. Quant li feste fu passée, li dis messires Hues 
qui point n’estoit amés, là endroit fu amenés par de- 
vant le royne et tous les barons et chevaliers, qui la 
estoient assamblet. Là li furent recordet tout si fet 
par escript, que onques ne dist riens à l’encontre : si 
ques là endroit il fu jugiés, par plainne sieute, de 
tous les barons et chevaliers, à mort, et à justicier, 
en tel manière com vous orés. Premierement, il fu 
traynés sour un bahut, à trompes et à trompètes, par 
toute la ville de Harfort, de rue en rue. Et puis fu 
amenés en une grant place, en le ville, là où tous li 
peuples estoit assamblés. Là endroit fu il loiiés haut 
sus une eschielle, si ques cascuns, petis et grans, le 
pooient veoir. Et avoit on fait en le ditte place un 
grant feu. Quant il fut ensi loïiés, on li copa tout 
premiers le vit et les coulles, par tant qu’il estoit 
herites et sodomites, ensi que on disoit meismement 
del roy. Et pour ce avoit decaciet li rois la royne 
ensus de Jui et par son enhort. Quant li vis et les 
coulles li furent coppées, on les getta ou feu, et fu- 
rent arses. Apriès, on li fendi le ventre, et li osta on 
tout le coer et le coraille, et le getta on ou feu pour 
ardoir, par tant qu’il estoit faulz de coer et traittes, 
et que, par son traitte conseil et enhort, li rois avoit 

honni son royaume et mis à meschief, et avoit fait 
decoler les plus grans barons d’Engleterre, par les 
quels li royaumes devoit estre soustenus et deffendus. 
Et avoech ce il avoit si enhortet le roy qu’il ne pooit 
ou ne voloit veoir la royne sa femme, ne son ains 
net fil, qui devoit estre leurs sires; ains les avoit de- 
caciés, par doubtance de leurs corps, hors dou 
royaume. Apriès, quant li dis messires Hues fu ensi 
atournés, comme dit est, on li coppa le teste, et fu 
envoiie en le chité de Londres; et puis fu il decopés 
en quatre quartiers. Et furent tantost envoiiet as qua- 
tre milleurs cités d’Engleterre apriès Londres. 


$ 19. Apriès ceste justice faite, si com vous avés oy, 
la royne et tout li signeur, et grant fuison dou com- 
mun dou pays, se misent au chemin vers Londres, et 
fisent tant par leurs petites journées qu’il y parvin- 
rent à grant compagnie. Et issirent communement 
tout cil de Londres, grans et petis, encontre le royne 
et son ainsnet fil, qui devoit estre leurs drois sires, 
et lor fisent grant feste et grant reverense, et à toute 
leur compagnie ossi. Et donnèrent cil de Londres 
grans dons à le ditte royne, et à ceulz là où il leur 
sambloit mieus emploiiet. 

Quant il furent ensi receu et si grandement fes- 
tiiet, si que dit est, et il eurent là sejourné environ 
quinze jours, li compagnon qui passet estoient avoech 
monsigneur Jehan de Haynau, eurent grant talent de 
retourner cescuns en se contrée, car il leur sambloit 
qu’il avoient bien fait le besongne et acquis grant 
honneur, si qu’il avoient. Si prisent congiet À ma 
dame la royne et as signeurs dou pays. Ma dame la 

royne et li signeur leur priièrent assés de demorer 
encores un petit de tamps, pour venir que on vor- 
roit faire dou roy, qui en prison estoit, ensi que oÿ 
avés; maïs il avoient si grant desir de retourner ces- 
cuns en se maison que prière n’i valu riens. Quant 
la royne et ses consaulz veirent chou, il prüèrent de 
coste à monsigneur Jehan de Haynau qu’il vosist 
encores demorer jusques apriès le Noel, et qu’il de- 
tenist de ses compagnons avoech lui ceulz qu’il en 
poroit detenir. Li gentils chevaliers ne voit mies 
laissier à parfaire sen service, et otria courtoisement 
le demorer jusques à le volente de ma dame le royne. 
Si detint de ses compagnens ce qu’il en peut dete- 
nir; mais petit fu, car li aultre ne vorrent nullement 
demorer, dont il fa moult courouciés. Toutes fois, 
quant la royne et ses consaulz veirent que cil com- 
pagnon ne voloïient demorer pour nulle priière, il 
leur fisent toute l’onneur et le reverense qu'il peu- 
rent. Et leur fist la royne donner grant argent pour 
leurs frès et pour leur service, et grans joiaus, et 
cescun selonch son estat, si grandement que tout 
s’en tinrent à bien content. Et avoech ce elle leur 
fist rendre l’estimation de leurs chevaus qu’il vor- 
reni laissier, si haut que cescuns voloit estimer les 
siens, sans debat et sans dire ne trop ne peu. Et 
tout furent paiiet en deniers appareilliés. 

Si demora messires Jehans de Haynau, à le priière 
de le royne, à petite maisnie et à peu de compa- 
gnons, entre les Englès qui li faisoient toutdis toute 
l’onneur et le compagnie qu’il pooient. Osai faisoient 
les dimes dou pays, dont il y avoit grant fuison, 
contesses et autres grandes et gentilz dames et pu- 

celles, qui venues estoient compagnier ma dame la 
royne, et venoient de jour en jour, car il leur sam- 
bloit que li gentilz chevaliers l’euist bien deservi, si 
com il avoit. 


6 20. Apriès ce que li plus des compagnons de Hay- 
nau se furent parti et li sires de Byaumont demorés, 
la royne d’Engleterre donna congiet as gens de son 
pays, que çascuns s’en ralast à se maison et en ses 
besongnes, hors mis aucuns barons et chevaliers que 
elle detint pour lui consillier; et lor commanda que 
tout revenissent à Londres, au jour dou Noel, à une 
grant court que elle voloit tenir. Et tout cil qui se 
partirent li eurent en couvent, et encores pluiseur 
autre à qui la feste fu mandée. Quant ce vint au 
Noel, elle tint une grant court, ensi que elle l’avoit 
dit, Et y vinrent tout li conte, baron et chevalier et 
tout li noble d'Engleterre, et li prelat et li consaulz 
des bonnes villes. A ceste feste et à ceste assamblée 
fu ordonné, par tant que li pays ne pooit longement 
demorer sans signeur, que on metteroit en escript 
tous les fais et les oevres, que li rois qui en prison 
estoit avoit fait par mauvais conseil, et tous ses usa- 
ges et ses mauvais maintiens, et comment il avoit 
gouvrenet son pays, par quoi on le peuist lire, en 
plain palais, par devant tout le pays, et que li sage 
dou pays peuissent sur ce prendre bon avis et acord 
comment et par Qui li pays seroit gouvrenés de donc 
en avant. Ensi que ordonné fu, il fu fait. Et quant 
tout li cas et li fait, que li rois avoit fais et consen- 
tis à faire, et tout si maintien et si usage furent leu 
et bien entendu, li baron et li chevalier et tous ii 

consaulz dou pays se trairent ensamble à conseil. Et 
se acordèrent li plus sainne partie, et meismement li 
grant baron et li noble avoech les consaulz des bon- 
nes villes, selonch ce que il avoient là oy lire, et 
qu’il en savoient le plus grant partie de ces fais et 
de ces maintiens, de certain et par pure verité. Et 
dirent que telz hons n’estoit mies dignes de jamais 
porter couronne, ne d’avoir nom de roy. Mais il s’a- 
cordèrent à che que ses ainnés filz, qui estoit ses 
drois hoirs, fust couronnés et tantost ou lieu dou 
père, mais que il presist bon conseil et sage entours 
lui et feable, par quoi li royaumes et li pays fust, de 
donc en avant, mieus gouvrenés que esté n’avoit; et 
que li pères fust bien gardés et honnestement tenus, 
tant que vivre poroit, selonch son estat. 


$ 21. Ensi que acordé fu par les plus haus barons 
et par les consaulz des bonnes villes, fu il fait. Et fu 
adonc couronnés de couronne royal, ens ou palais de 
Wesmoustier, dalés Londres, li jones rois Edowars, 
qui tant fu de puis ewireus et fortunés en armes. Ce 
fu lan de grasce Nostre Signeur mil trois cens vingt 
et sis, le jour dou Noel. Et pooit avoir adone envi- 
ron seize ans; il les eut à le Conversion saint Pol. Et 
R fu très grandement servis et honnourés li gentilz 
chevaliers messires Jehans de Haynau de tous les 
princes et de tous les nobles et non nobles dou pays. 
Et là [lui‘] furent donnet grans joiaus et très rices, 
et à tous les compagnons qui demoret estoient dalés 
lui, Et demora de puis il et si compagnon, en gran- 

des festes et en grans solas des signeurs et des da- 
mes qui là estoient, jusques au jour des Trois Rois 
que il oy dire que li rois de Bebagne, li contes de 
Haynau, ses frères, et grant plenté de signeurs de 
France se ordonnoient, pour estre. à Condet sour Es- 
caut, à un tournoi qui là estoit criés. 

Adonc ne volt messires Jehans de Haynau plus 
demorer, pour prière que on li peuist faire, pour le 
grant desir qu’il avoit de venir à ce tournoi, et de 
veir son gentil frère, le conte de Haynau, et les aul- 
tres signeurs qui là devoient estre, et especialment 
le plus noble et le plus gentil roy en larghèce qui 
regnast à ce temps, le gentil roy Charlon de Beha- 
gne. Quant li jones rois Edowars, ma dame la royne 
sa mère et li baron, qui là estoient, veirent que il ne 
voloit plus demorer, et que priière ne pooit valoir, 
il li donnèrent congiet moult à envis. Se li donna li 
jones rois, par le conseil de ma dame sa mère, qua- 
tre cens mars d’estrelins, un estrelin pour un denir, 
de rente, hyretablement, à tenir de lui en fief, et à 
païier çascun an en le ville de Bruges. Et donna en- 
cores à Phelippe de Castiaus, son mestre escuier et 
son souverain consilleur, cent mars de rente à l’es- 
trelin, et ensi à paiier d’an en an que dit est. Et li 
fist avoech ce delivrer grant somme d’estrelins, pour 
païier les frès de lui et de toute se compagnie, pour 
revenir en leur pays. Et le fist conduire, à grant 
compagnie de chevaliers, jusques à Douvres; et li fist 
apparillier et delivrer tout son passage. Et les dames 
meismes, la contesse de Garanes, qui estoit suer au 
conte de Bar, et aucunes des aultres dames li donnè- 
rent grant fuison de biaus jeuiaus et riches au departir. 

Quant li dis messires Jehans de Haynau et se com- 
pagnie furent venu à Douvres, il montèrent tantost 
en naves pour passer oultre, pour le desir qu’il 
avoient de venir à temps et à point à ce tournoy, 
qui devoit estre à Condet. Et en mena avoech lui 
quinze jones et preus chevaliers d’Engleterre, pour 
estre à ce tournoy avoech lui, et pour yaus acointier 
as signeurs et as compagnons qui là devoient estre. 
Si leur fist toute l’onneur et le compagnie qu’il peut, 
et tourniièrent deus fois celle saison à Condect, puis 
qu’il furent venu. Or, me voel taire de monsigneur 
Jehan dé Haynau jusques à tant que poins sera, et 
revenrai au jone roy Edouwart d’Engleterre. 


$ 22. Apriès chou que messires Jehans de Haynau se 
fu partis dou jone roi et de ma dame sa mère, li dis 
ruis et la roync gouvrenèrent le pays par le conseil 
dou tonte de Kent, oncle au dit roy, et par le con- 
seil ossi monsigneur Rogier de Mortemer, qui tenoit 
grant terre en Engleterre bien siept mille livrées de 
revenue, un estrclin pour un denir, Et avoient 
tout doi esté bani et escaciel hors d’Engleterre avoec 
le royüe ct le dit roy, si com avés oy. Et usèrent 
ossi assés par le conseil de monsigneur Thumas 
Wage, et [par le conseil de plusieurs autres] que on 
tenoit les plus sages dou royaume, comment que 
aucun aultre en euissent envie, Car on dist ensi que 
envie ne poet morir en Engleterre. Ossi règne elle et 
voct regner en pluiseurs aultres pays. Ensi passa li 
yviers el Li quaresmes jusqaes à Pasques. Et furent li 

rois, ma dame se mère e li pays tous en pais, che 
terme. 

Avint que li rois Robers d’Escoce, qui avoit esté 
moult preus, et qui moult avoit souffert contre les 
Englès, et moult de fois avoit esté decaciés et des- 
confis au tamps le bon roy Edowart, tayon à ce jone 
roy Édowart, estoit devenus moult vieux et malades 
de le grosse maladie, ce disoit on. Quant il sceut les 
avenues d’Engleterre, comment li rois avoit esté pris 
et desposés de se couronne, et ses consaulz justiciés 
et mis à destruction, si com vous avés oy, il se 
pourpensa qu’il deffieroit ce jone roi; car, par tant 
qu’il estoit jones et que li baron del royaume n’es- 
toient mies bien d’acord, si com il cuidoit, et que 
on li avoit fait entendant par aventure de par au- 
cuns des ennemis et dou linage les Despensiers, il 
poroït bien faire se besongne et conquerre partie 
d’Engleterre. Ensi qu’il le pensa, il le fist; et, envi- 
ron Pasques, l’an mil trois cens vingt et sept, fist il 
deffiier le jone roy Edouwart et tout le pays, et leur 
manda qu’il enteroit ens ou pays et gasteroit et ar- 
deroit ossi avant qu'il avoit fait autre fois, dou tamps 
que h desconfiture fu au chastiel de Struvelin, où li 


Englès rechurent si grant damage. 


$ 23. Quant li jones rois se senti defhiés et ses con- 
saulz ossi, il le fisent savoir par tout le royaume et 
commander que tout noble et non noble fuissent ap- 
parellié cescuns selonch son estat, et venist çascuns 
à tout son pooir au jour de l’Ascension apriès ensie- 
want à Evruich, une bonne cité qui siet ou north. 
Et envoia devant grant fuison de gens d’armes pour 

garder les frontières par devers Escoce. Et puis en- 
voia grans messages par devers monsigneur Jehan de 
Haynau, en priant moult affectueusement qu’il le 
vosist venir secourir et tenir compagnie à ce besoing, 
et que il vosist estre dalés lui à Evruich, au jour de 
Ascension, à tout tel compagnie qu’il poroit avoir 
de gens d’armes. Quant li sires de Byaumont oy che 
mandement, il envoia ses lettres et ses messages par 
tout là où il cuidoit recouvrer de bons compagnons, 
en Flandres, en Haynau, en Braibant et en Hasbaing; 
et leur prioit, si acertes qu’il pooit, que cescuns le 
vosist siewir, au mieus montés et apperilliés qu'il 
poroit, devers Wissant, pour passer oultre en Engle- 
terre. Cescuns le sievi volentiers selonc son pooir, 
chil qui furent mandet et moult d’aultre qui ne fu- 
rent point mandet, pour tant que cescuns cuidoit 
raporter otant d’argent que li aultre avoient raportet, 
qui avoient estet en l’autre chevaucie en Engleterre 
avoech lui si ques, avant que li sires de Byaumont 
venist à Wissant, il eut assés plus de gens qu'il ne 
cuidoit avoir, mais tous les rechut liement et leur 
fist grant chière. 

Quant il et se compagnie furent venu à Wissant, 
il trouvèrent les naves et les vaissiaus tous prés que 
on leur avoit amenet d’Engleterre, et misent ens au 
plus tost qu’il peurent chevaus et harnas, et passè- 
rent oultre-et vinrent à Douvres. Et ne cessèrent de 
chevaucier ne d’errer de jour en jour tant qu’il vin- 
rent, à trois jours priès de le Pentecouste, à le bonne 
cité de Evruich, là où Li rois et ma dame sa mère 
estoient et grant plenté de grans barons, pour le 
jone roy consillier et compagnier. Et attendoient là 

endroit la venue de monsigneur Jehan de Haynau et 
de se compagnie. Et ossi attendoient il que toutes les 
gens d’armes, li arcier et les communes gens des 
bonnes villes et des villiaus fuissent oultre passet. Et 
ensi qu’il venoient par grans routes, on les faisoit 
logier ès villages, à deus liewes priès ou trois de 
Evruich, et là environ sus le plat pays, et les faisoit 
on oultre passer par devers les frontières. 


$ 24. Droit à ce point, vint à Evruich messires Je- 
hans de Haynau dessus dis et se compagnie. Si furent 
bien venut et grandement festiiet dou jone roy, de 
ma dame la mère et de tous les barons. Et leur fist on 
livrer le plus biel fourbourch de le cité, pour yaus 
herbergier entirement sans nul entredeus. Et fu deli- 
vrée à monsigneur Jehan de Haynau une abbeye de 
blans monnes, pour son corps et pour son tinel tenir. 

En le compagnie dou dit chevalier vinrent, dou 
pays de Haynau, li sires d’Enghien qui estoit appel- 
lés messires Gautiers, li .sires d’Antoing, messires 
Henris, li sires de Fagnuelles, messires Fastrés dou 
Rues, messires Robers de Bailluel et messires Guil- 
laumes de Bailloel, ses frères, li sires de Havrech, 
chastellains de Mons, messires Alars de Brifuel, messi- 
res Fastrés de Brifuel, messires Mikieus de Ligne, mes- 
sires Jehans de Montegni li jones et ses frères, mes- 
sires Sausses de Boussoit, li sires de Gommesgnies, 
messires Perchevaus de Semeries, li sires de Floion. 

Dou pays de Flandres y vinrent messires Hectors 
Villains, messires Jehans de Rodes, messires Wau- 
flars de Ghistelles, messires Guillaumes de Strates, 
messires Gossuins de Le Muele et pluiseur aultre. 

Dou pays de Braibant y vinrent li sires de Dufle, 
messires Thieris de Wallecourt, messires Rasses de 
Grés, messires Jehans de Casebèke, messires Jehans 
Pilifs]re, messires Gilles de Coterebbe, li troi frère de 
Harlebèke, messires Gautiers de Hoteberge et plui- 
seur aultre. 

Des Hesbegnons y vinrent messires Jehans li Biaus 
et messires Henris ses frères, messires Godefrois de 
Le Capelle, messires Hues [d’Ohay'] et messires Je- 
hans de Libines, messires Lambers [d’Oppey*], mes- 
sires Gillebers de Hers, 

Et si y vinrent aucun chevalier de Cambresis et 
d'Artois de leur volenté, pour leurs corps avancier, 
tant que li dis messires Jehans de Haynau eut bien 
en se compagnie cinq cens armeures de fier, tous 
bien estoffés et bien montés. 

Apriès ens ès festes de le Pentecouste, vinrent 
messires Guillaumes de Jullers, qui puis fu dus de 
Jallers apriès le dechiès de son père, et messires 
Thieris de Heinsberge qui puis fu contes de Los, à 
belle route, et tout pour faire compagnie au gentil 
chevalier dessus dit, 


$ 25. Li jones rois d’'Engletcrre, pour miex festier 
ces signeurs et toute leur compagnie, tint une grande 
court au jour de le Trinité, à le maison des Frères 
Meneurs, là où il et ma dame sa mère estoient her- 
bergiet. Et tenoient leur tinel, cescuns par li, c’est à 
savoir li rois de ses chevaliers, et la royne de ses da- 

mes, dont elle avoit grant fuison en se compagnie. 
À celle court, eut bien h rois six cens chevaliers, 
seans en salle et en l’evclostre. Et y eut à ce jour 
fais quinze nouviaus chevaliers. Et ma dame la 
royne tint sa court ou dortair; et eut bien seans à 
table soixante dames que ellc avait priics et man- 
dées, pour mix festiier le dit inonsigneur Jehan de 
Haynau ct ces auitres signeurs. Là peut on veoir 
grant noblèce de bien servir de grant plenté de mès 
et d’entremès estragnes et si desghisés, que on ne 
les poroit deviser. Là peut on veoir dames noble- 
ment parées et richement achemées, qui euist loisir. 

Mais adonc ne peut on avoir loisir ne lieu de 
danser, ne de plus festiier. Car, tantost apriès dis- 
ner, uns grans hustins commença entre les Hay- 
nuiers garçons et les arciers d’Engleterre, qui entre 
yaus estoient herbegiet, en l’ocquison dou jeu de 
dés, de quoi grans mauis vint, si com vous orés. 
Car ensi que cil garçon se combatoient à aucuns de 
ces Englès, tout li aultre arcier qui estoient en le 
ville, et cil qui s’estoient herbegiet en celi four- 
bourch entre les Haynuiers, furent tantost ensamble 
à tous leurs ars apparilliés, et se boutèrent ou hahai, 
et navrèrent à ce commencement tout plain des gar- 
çons des Haynuiers : si les couvint retraire en leurs 
hostelz. Li plus des chevaliers et de leurs mestres 
estoient encores à court, qui de ce ne savoient ricns. 
Et tantost qu'il oïirent nouvelles de ce hustin, il se 
traisent au plus tost qu’il peurent, cescuns vers son 
hostel, qui peut ens entrer. Et qui n’i peut entrer, 
il le couvint demorer dehors en grant peril. Car cil 
archier, qui estoient bien doi mille, avoient le dya- 

ble ou corps et trai[oi'[ent despersement, pour tous 
tuer, signeurs et varlès. 

Et veult on dire et supposer que c’estoit tous fais, 
avisés et pourparlés de aucuns des amis les Despen- 
siers et le conte d’Arondiel, qui avoient esté mis à 
fin par monsigneur Jehan de Haynau, si com vous 
avés chi dessus oy recorder. Si s’en voloient contre- 
vengier as Haynuiers, et meismement à monsi- 
gneur Jehan de Haynau, se il peuissent ; et bien s’en 
misent en painne, si com vous orés. Car encores li 
Englès et les Englesses, de qui Li hostel estoient, 
clooient et baroient leurs huis et leurs fenestres au 
devant des Haynuïiers, et ne les laissoient ens ren- 
trer. Toutes fois, il en y eut aucuns qui y rentrè- 
rent par derrière leurs hosteulz, et s’armèrent moult 
vistement. Quant il furent armet, il n’osèrent issir 
hors par devant pour les saicttes; ains issirent hors 
par derrière, par les courtilz, et rompirent les enclos 
et les paufis. Et attendirent li uns l’autre, en une 
place qui là estoit, tant qu’il furent bien cent ou 
plus, tout armet, et bien otant tous desarmet, qui 
ne pooient rentrer en leurs hostelz. 

Quant cil armé furent ensi assamblé, il se hastè- 
rent pour secourre les aultres compagnons, qui def- 
fendoient leur hostelz en le grande rue, au mieus 
qu’il pooient. Et passèrent cil armet parmi l’ostel 
au signeur d’Enghien, qui avoit grandes portes der- 
rière et devant sour le grande rue, et se ferirent 
estoutement en ces archiers. Dou trait y eut fuison 
des Haynuiers navrés et blechiés. Et là furent bon 

chevalier messires Fastrés dou Rues, messires Per- 
chevaus de Semeries et messires Sauses de Bous- 
soit. Car cil troi chevalier ne peurent onques ren- 
trer en leurs hostelz pour yaus armer; mais il y 
fisent otant d'armes que tel [qui‘| estoient armet. Et 
tenoient grans lons leviers et gros de kesne, qu’il 
avoient pris en le maison d’un carlier. Et donnoient 
les horions si grans que nulz ne les osoit approcier, 
et en abatirent plus de soixante ce jour, si com on 
dist. Finablement, li arcier qui là estoient furent 
desconfi. Et en y eut bien mors, en le place que as 
camps, trois cens ou environ, qui tout estoient de 
l’eveskiet de Lincolle. 

Si croi que Diex ne envoia onques si grant for- 
tune à nulle gent, qu’il fist à monsigneur Jehan de 
Haynau et à se compagnie. Car ces gens ne ten- 
doient fors toutdis à yaulz mourdrir et desrober, 
comment qu’il fuissent là venu pour la besongne le 
roy; ne onques gens ne furent ne ne demorèrent en 
si grant peril ne en tel angousse, ne paour de mort 
qu'il fisent, le terme qu’il sejournèrent à Evruich. 
Et encores ne furent il onques bien aseur, jusques à 
tant qu’il se trouvèrent à Wissant. Car il escheirent, 
pour ce fait, en si grant hayne et malinvolence de 
tout le remanant des arciers, qu’i[l] les haioient plus 
assés que les Escos, qui tous les jours leur ardoient 
leur pays! Et disoient bien li aucun chevalier et ba- 
ron d’Engleterre as signeurs de Haynau, qui point 
ne les haioient, pour yaus aviser et mieus garder, 
que chil maleoit arcier et aultre commun d’Engle- 

terre estoient cueilliet et alloïiet plus de six mil en- 
samble, et manecoient les Haynuiers que d’yaus venir 
tous ardoir et occire en leurs hosteulz, de nuit ou 
de jour; et ne trouveroient personne de par le roy 
ne des barons, qui les osast aidier ne souscourre. 
Dont, se il estoient en grant mesaise de coer et en 
grant hideur, quant il ooient ees nouvelles, ce 2e 
fait point à demander. Ne ilz ne savoient que pen- 
ser, ne que aviser que il peuissent faire selonc ces 
nouvelles; ne il n’avoient esperance nulle de retour- 
ner en leur pays, ne il n’osoient eslongier le roy ne 
les haus barons; et si ne pooient sentir nul confort, 
pour yaus aiïdier ne garantir. Si n’avoient aultre en- 
tente, fors que d’yaus bien vendre et leurs corps 
deffendre, et cescuns aidier li uns l’autre. 

Si fisent li chevalier de Haynau et leurs consaulz 
pluiseurs bonnes ordenances, par grant avis, pour 
yaus mix garder et deffendre, par les quèles il cou- 
venoit toutdis jesir par nuit armés, et par nuit get- 
tier par connestablies les camps et les chemins d’en- 
tours le ville et les fourbours, et envoiier aucunes 
escoutes demi liewe ensus de le ville, pour escouter 
se ces gens venroient, ensi que enfourmet estoient 
et que on leur raportoit. Et leur disoient çascun 


25 jour gens creable, chevalier et escuier, qui bien le 


cuidoient savoir. Par quoi, si ces escoutes oïssent 
gens esmouvoir pour traire par devers le ville, il se 
devoient retraire viers chiaus qui gardoient les 
camps, pour yaus manthe[n‘lir et aviser, par quoi il 


1. La leçon du ms. 6477, qui semble mauvaise, est : mancheris ou 

fuissent plus tost montet et apparilliet et venu en- 
samble, cescuns à se banière, en une place qui pour 
ce faire estoit avisée, 


$ 26. En celle tribulation, demorèrent il en ces four- 
bours, par l’espasse de quatre sepmainnes, que tous 
les jours on leur raportoit telz nouvelles ou pieurs 
assés, et telz fois pires un jour que l’autre. Et en 
veirent pluiseurs apparans, qui durement les esba- 
hissoit. Car, au voir dire, il n’estoient que une pui- 
gaie de gens ens, ou regard de le communauté 
d’Engleterre qui là estoit assamblée. Ne il n’osoient 
eslongier leurs hosteulz ne leurs armeures, ne entrer 
en le cité, hors mis les signeurs qui aloient veoir le 
roy et le royne et leur conseil, pour festiier et pour 
aprendre des nouvelles, ne com longement on les 
tenroit en cel estat ne en celle angousse. 

Et, se li meschief de le mesaventure et li perilz ne 
fust, il sejournoient assés aisiement. Car li cités et li 
pays d’entours yaus estoit si plentiveus que, dedens 
plus de six sepmainnes, que li rois et tout li si- 
gneur d’Engjleterre et li estragnier et leur gens, dont 
il y avoit plus de soixante mille hommes, sejournè- 
rent là, onques ne renchierirent li vivre, que on 
n’euist la denrée pour un denir, ossi bien que on 


{avoit'] en avant qu’il y venissent, bons vins de’ 


Gascongne, d’Aussay et de Rin, à très bon marchiet, 
poullalle et toutes manières de aulires vivres ensi. 
Et leur amenoit on devant ieurs hostelz le fain, l’a- 
vainne et le litière, dont il estoient bien servi, et à 
bon marchiet. 

1. Ms. de Gaignières, fe 11 vo. — Ms. 6:77, fe 18 : « n'avoit. » 

$ 27. Quant il eurent là sejourné par l’espasse de 
trois sepmaines après le bataille, on leur fist à savoir 
de par le roy et les mareschaus que cescuns se pour- 
veist, dedens celle aultre sepmainne, de charètes et 
de tentes pour gesir as camps, et de tous aultres 
hostilz necessaires, pour aler oultre par devers Escoce, 
car li rois ne voloit là plus sejourner, Adonc se pour- 
vei cescuns, au mieulz qu’il peut, selonch son estat. 
Quant on fu apparilliet, li rois et tout si baron se 
traisent hors, et alèrent logier six liewes en sus de le 
ditte cité. Et messires Jehans de Haynau et se com- 
pagnie furent logiet toutdis au plus près del roy 
pour honneur, et par tant aussi que on ne voloit 
mies que li archier, qui tant les haioient, euissent 
nul avantage sus yaus. Si sejournèrent li rois et ces 
premières routes deus jours, pour attendre les daar- 
rains, et pour miex aviser cescun, se il li falloit 
riens. 

Au tierch jour apriès, toute li hos qui estoit là se 
desloga et se traist avant de jour en jour, tant que 
on vint oultre le cité de Durem, une grande journée 
à l'entrée d’un pays que on claimme Northombre- 
lande, qui est sauvages pays, plains de desiers et de 
grandes montagnes, et durement povres pays de 
toutes coses fors que de bestes. Si keurt parmi une 
rivière, plainne de cailliaus et de grosses pières, que 
on nomme Thin. Sus celle rivière, siet d’amont li 
ville et li chastiaus que on claimme Carduel en Gal- 
les, qui fu jadis au roy Artus, et où il se tenoit moult 
volentiers. Et d’aval la ditte rivière, siet là une bonne 
ville, que on claimme le Noef Chastiel sur Thin. Là 
estoit li mareschaus d’Engleterre, à tout grant gent 

d'armes, pour garder le pays contre les Escos, qui 
gisoient as camps pour entrer en Engleterre. Et à 
Carduel gisoient ossi grant fuison de Gallois, dont li 
contes de Herfort et li sires de Montbrai estoient 
conduiseur et gouvreneur, pour deffendre le passage 
de le rivière. Car li Escot ne pooient entrer en En- 
gleterre sans passer le ditte rivière. 

Et ne peurent savoir li Englès certainnes nouvelles 
des Escos, jusques adonc que il vinrent à l’entrée de 
ycelui pays. Mès adonc peut on veoir apparamment 
les fumières des hamelés et des villiaus, qu’il ar- 
doient en vallées de celui pays. Et avoient passet 
celle rivière si paisievlement que onques cil de Car- 
duel ne cil dou Noef Chastiel sur Thin n’en seurent 
nouvelles, ce disoient. Car, entre Carduel et le Noef 
Chastiel, poet avoir environ vingt et quatre liewes 


englesces. Mès, pour mieus savoir le manière des 
8 » P 


Escos, je me tairai un petit des Englès, et deviseray 
aucune cose de le manière des Escos, et comment il 
sèvent guerrier. 


$ 28. Li Escot sont dur et hardit durement, et fort 
travillant en armes et en guerre. Et à ce temps de 
donc il amiroient et prisoient assés petit les Englès, et 
encores font il au temps present. Et quant il voelent 
entrer ou royaume d’Engleterre, il mainnent bien 
leur host vingt ou vingt et quatre liewes loing, que 
de jour que de nuit, de quoi moult de gens se po- 
roient esmervillier, qui ne saroient leur coustume. 

Certain est, quant il voelent entrer en Engleterre, 
il sont tout à cheval uns et aultres, fors mis li ribau- 
daille qui les sièvent à piet. Assavoir, sont chevalier 

et escuier bien montés sour bons gros roncins, et les 
aultres communes gens del pays tout sour petites 
hagenées. Et si ne mainnent point de charoy, pour 
les diverses montagnes qu’il ont à passer, et parmi 
che pays dessus dit que on elaimme Northombre- 
lande. Et si ne mainnent nulles pourveances de pain 
ne de vin, car leurs usages est telz en guerres et leur 
sobrietés, qu’il se passent bien assés longement de 
char cuite à moitiet, sans pain, et de boire aigue de 
rivière, sans vin. Et si n’ont que faire de chaudières 
ne de chauderons, car il cuisent bien leurs chars ou 
cuir des bestes meismes, quant il les ont escorcies. 
Et si sèvent bien qu’il trouveront bestes à grant fui- 
son ou pays là où il voellent aler. Par quoi il n’en 
portent aultre pourveance que cescuns emporte, 
entre le selle et le peniel, une grande plate pière. Et 
se tourse derrière lui unes besaces plainne de farine 
en celle entente que, quant il ont tant mangiet de 
char mal quitte que leur estomach leur samble estre 
wape et afoiblis, il jettent celle plate pière ou feu et 
destemprent un petit de leur farine d’yawe. Quant 
leur pière est cauffée, il jettent de ceste clère paste 
sus ceste chaude pière, et en font un petit tourtiel à 
manière de une oublie de beghine, et le menguent 
pour conforter l’estomach. Par ce n’est point de 
merveilles se ilz font plus grandes journées que aul- 
tres gens, quant tout sont à cheval hors mis le ri- 
baudaille. Et si ne mainnent nul charoi ne aultres 
pourveances, fors ce que vous avés oy. 

En tel point estoient il entré en celi pays dessus 
dit. Si le gastoient et ardoient, et trouvoient tant de 
bestes qu’il n’en savoient que faire. Et avoient bien 

trois mille armeures de fier, chevaliers et escuiers, 
montés sus bons roncins et bons coursiers, et vingt 
mille hommes armés à leurs guises, appers et hardis, 
montés sus ces petites hagenées qui ne sont ne loïies 
ne estrillies; ains les envoi-on tantost paistre e’on en 
est descendu, en prés, en fries et en bruières. Et si 
avoient deus très bons chapitaines, car li rois Ro- 
bers d’Escoce, qui estoit moult preus, estoit adonc du- 
rement viex et chargiés de le grosse maladie. Si leur 
avoit donnet à chapitainnes un moult gentil prince 
et vaillant en armes, c’est assavoir le conte de Moret 
qui portoit un escut d’argent à trois orilliers de 
geules, et monsigneur Guillaume de Douglas, que on 
tenoit pour le plus bardi et le plus entreprendant de 
tout les deus pays, et portoit un escut d’asur à un 
chief d’argent et trois estoilles de geules dedens lar- 
gent. Et estoient cil doi signeur li plus baut baron 
et li plus poissant de tout le royaume d’Escoce, et li 
plus renommé en biaus fais d’armes et en grans 
proèces. Or voel jou revenir à nostre matère. 


$ 29. Quant li rois englès et ses gens veirent les fu- 
mières des Escos, si que dit est par devant, il sceu- 
rent bien que c’estoient li Escot qui entré estoient en 
leur pays. Si fisent tantost criier as armes, et com- 
mander que cescuns se deslogast et siewist les ba- 
nières. Ensi fu fait. Et traist cescuns armés sus les 
camps, si que pour tantost combatre. Là endroit fu- 
rent ordonnées trois grosses batailles à piet, et ces- 
cune bataille avoit deus èles de cinq cens armeures 
de fier qui devoient demorer à cheval. Et saciés que 
on disoit que il y avoit bien huit mille armeures de 

fier, chevaliers et escuiers, trente mille hommes ar. 
més, li moitiés montés sur petites hagenées, et l’autre 
moitiet sergans à piet, envoiiés par election de par 
les bonnes villes à leurs gages, çascune bonne ville 
pour se rate. Et si y avoit bien vingt et quatre mille 
arciers à piet, sans le ribaudaille, 

Tout ensi que les batailles furent ordonnées, on 
chevauça tous rengiés apriès les Escos, à l’assent des 
fumières, jusques à basses viespres. Adonc se loga li 
hos en un bois, sus une petite rivière, pour yaus 
aaisier, et pour attendre le charoi et les pourveances. 
Et tout le jour avoient ars li Escot, à cinq liewes 
priès de leur host, et ne les pooient raconsiewir. 
L’endemain, au point dou jour, cescuns fu armés, 
et trairent les banières as camps, cescuns à se ba- 
taille et desous sa banière, si com ordonné estoit. 
Si chevaucièrent les batailles ensi rengies, tout le 
jour, sans desrouter, par montaignes et par vallées ; 
ne onques ne peurent approcier les Escos, qui ar- 
doient devant yaus, tant y avoit de bois, de marëès, 
de desiers sauvages et malaisiés, montaignes et va- 
lées. Et si n’estoit nuls qui osast, sus le tieste à co- 
per, fourpasser ne chevaucier devant les banières, 
fors mis les mareschaus. 


$ 30. Quant ce vint apriès nonne sus le viespre, gens, 
cheval et charoi, et meismement gens à piet, estoient 
si travilliet que il ne pooient mès avant {aller']. Et 
li signeur se perçurent et veirent clerement qu’il se 
travilloient en tel manière pour nient. Et fust enco- 


1. Ms. de Gaïignières, À 12 v°. — Ms. 6477, fe 19 vo (lacuno). 

res ensi que li Escot les vosissent attendre, si se met- 
teroient il bien sour tel montagne, ou sour tel pas, 
qu’il ne se poroient à yaus combatre, sans trop grant 
meschief, Si fu commandé, de par le roy et les ma- 
reschaus, que on se logast là endroit, cescun ensi 
qu’il estoit, jusques à l’endemain, pour avoir conseil 
comment on se maintenroit, Ensi fu toute li hos lo- 
gie ceste nuit en un bois, sour une petite rivière. Et 
li rois fu logiés en une povre court d’abbeye qui là 
estoit. Ses gens d’armes, uns et aultres, chevaus, 
charoi et li hostes sieuwans furent logiet moult en- 
sus, travilliet oultre mesure. 

Quant ceseuns eut pris pièce de terre pour logier, 
li signeur se traisent ensamble pour avoir conseil 
comment il se poroient combatre as Escos, selonch 
le pays À où il estoient. Et leur sambla, selonch ce 
qu’il veoient, que li Escot en raloient leur voie en 
leur pays, tout ardant; et que nullement il ne se po- 
roient combatre à yaus entre ces montagnes, fors 
que à grant meschief; et si ne les poroient raconsie- 
wir, mais passer leur couvenoit celle rivière de Thin. 
Et fu là dit en grant conseil que, se on se voloit le- 
ver devant mienuit, et l’endemain un petit haster, 
on lor torroit le passage de le rivière; et couvenroit 
que il se combatissent à leur meschief, ou il demor- 
roient tous cois en Engleterre, pris à le trappe. 

A celle entente que dit vous ay, fu adonc ordon- 
net et acordet que cescuns se traisist à se loge, pour 
souper et boire ce qu’il pooit avoir, et desist ches- 
cuns à ses compagnons que, si tost que on oroit le 
trompète sonner, cescuns mesist ses selles et appa- 
reillast ses chevaus; et, quant on l’oroit le seconde 

fois, que cescuns s’armast ; et à le tierce fois que ces- 
cuns montast sans atargier et se traisist à se banière, 
et que cescuns presist sans plus un pain et le tour- 
sast derrière lui à guise de- brakenier; et ossi que 
cescuns laissast là endroit tous harnas, tous charais et 
toutes pourveances, car on se combateroit l’ende- 
main, à quel meschief que ce fust : si aroit on ou 
tout perdut ou tout gaegniet. Ensi que ordonné fu, 
ensi fu fait. Et fu cescuns armés et montés à le droite 
mienuit, Petit y eut de chiaus qui dormirent, com- 
ment que on euist durement travilliet le jour. 
Ançois que les batailles fuissent à leur droit or- 
données et assamblées, commença li jours à appa- 
roir. Lors commencièrent les banières à chevaucier 
en haste desparsement par bruières, par montagnes, 
par vallées et par rokaille malaisies, sans point de 
plain pays. Et par dessus des montaignes et ou plain 
des vallées estoient crolières et grans marès, et si di- 
vers passages que merveilles estoit que cescuns n’i 
demoroit. Car cescuns chevaugçoit toutdis avant, sans 
attendre signeur ne compagnon. Et sachiés que qui 
fust encrolés en ces crolières, il trouvast à malaise 
qui li aidast. Ft si y demorèrent grant fuison de ba- 
nières, à tout les chevaus, en pluiseurs lieus, et grant 
fuison de sommiers et de chevaus, qui onques puis 
n’en issirent. Et moult souvent on cria celi jour as 
armes, et disoit on que li premier se combatoient as 
cunemis; si ques cescuns, qui cuidoit que ce fust 
voirs, se hastoit quanqu’il pooit parmi marès, parmi 
pières et cailliaus, et parmi valées et montaignes, le 
hyaume appar!lliet et l’escut au col, le glave ou l’es- 
pée ou poing, sans attendre père ne frère ne compa- 

gnon. Et quant on avoit ensi courut demi liewe ou 
plus, et on venoit au lieu dont chiiz hus ou cilz cris 
naissoit, on se trouvoit deceu. Car ce avoient esté 
chierf ou bisses ou ours, ou aultres bestes sauvages, 
de quoi il y avoit grant fuison en ces bos et en ces 
bruières et en ce sauvage pays, qui s’esmouvoient et 
fuioient devant ces banières et ces gens à cheval, qui 
ensi chevauçoient, et que onques n’avoient veu. 
Adonc huioït cescuns apriès ces bestes, et on cuidoit 
que ce fust aultre cose. 


$ 31. Ensi chevauga li jones rois englès celi jour et 
tous ses hos parmi ces montagnes et ces desers, sans 
chemin tenir, sans voie et sans sentier, et sans villes 
trouver, fors que par avis, selonch le soleil. Et 
quant ce vint à basses vespres, que on fu venu sus 
celle rivière de Thin, que li Escot avoient passet et 
leur couvenoit rapasser, ce cuidoient et disoient li 
Englès, il s'arrestèrent un petit si travilliet et si four. 
menet que cescuns poet penser, et puis passèrent 
oultre le ditte rivière à gués, moult à malaise, pour 
les gravdes pières qui dedens gisent. Et quant il fu- 
rent passet, cescuns s’ala logier selonch celle rivière, 
ensi qu’il pot prendre terre. Mais ançois qu’il euis- 
sent pris pièce de terre pour logier, solaus commença 
à esconser. Et si y avoit petit de chiaus qui euissent 
happes ne cuignies, ne fierement ne estrumens, pour 
logier ne pour coper bois. Et s’en y avoit pluiseurs 
qui avoient perdus leurs compagnons, et ne savoient 
qu’il estoient devenu; dont, s’il estoient mesaisié, ce 
n’est point de merveille.Et meismement les gens de 
piet estoient derrière demoret; et si ne savoient en 

quel lieu ne à cui demander leur chemin, dont il 
estoient tout fourmesaisiet. Et disoient cil qui le 
miex cuidoient cognoistre le pays, qu’il avoient che- 
miné celi jour vingt et huit liewes Englesses, ensi 
courant com vous avés oy, sans arrester, fors que pour 
pissier, ou son cheval recengler. Ensi travilliés hom- 
mes et chevaus les couvint là le nuit gesir sour celle 
rivière tous armés, cescuns son cheval en sa main 
par le frain, car il ne le savoit à quoi loiier, par de- 
faute de jour, et pour deffaute de leur charoi qu’il 
ne peuissent avoir menet parmi tel pays que deviset 
vous ay. Ensi ne mengièrent toute le nuit li cheval, 
ne le jour devant, de avainne nulle ne de fourage. 
Et eulz meismes ne goustérent, tout le jour ne le 
nuit, que cescun son pain qu’il avoit derrière lui 
tourset, ensi que dit vous ay, qui estoit de le sueur 
dou cheval tous soulliés et ordes; ne il ne burent 
d’autre buvrage que de le rivière qui là couroit, fors 
mis aucuns signeurs qui avoient boutelles, ce leur 
porta grant confort. Et n'eurent toute le nuit ne feu 
ne lumière, et ne le savoient de quoi faire, hors mis 
aucuns signeurs qui avoient tortis aportés sus leurs 
sommiers. 

Ensi que vous oés, et à tel meschief, passèrent il 
le nuit, sans oster selles à leurs chevaus, ne yaus 
desarmer. Et quant li desirés jour fu venus, en quoi 
il esperoient à avoir aucun confort et aucune adrèce, 
pour yaus et pour leurs chevaus aïsier, pour men- 
gier et pour logier, ou pour combatre as Escos que 
il desiroient si, pour le desir qu’il avoient de issir 
de celle mesaise et povretet là où il estoient; adone 
commenca à piouvoir et pleut toute le journée si 

ouniement et si fort que, anchois nonne passée, la 
rivière sour la quèle il estoient logiet, devint si grande 
que nuls ne pooit envoiier pour veoir ne savoir là 
où il estoient cheu, ne où il poroïent recouvrer de 
fourage ne de littière pour leurs chevaus, ne pain, 
ne vin, ne autre cose, pour yaus soustenir. Si les 
couvint juner tout le jour ensi que la nuit, et les 
chevaus mengier terre pour le wason, ou bruière et 
fuelles d’arbres, et coper plançons de bois à leurs 
espées et leurs baselaires, tous ploians, pour leurs 
chevaus loiier, et verghes pour faire huttelètes pour 
yaus mucier. Entours nonne, aucun povre dou pays 
furent trouvet. Si leur fu demandé là où il estoient 
cheu et embatu. Chil respondirent qu’il estoient à 
quatorze liewes englesses priès dou Noef Chastiel sur 
Thin, à onze liewes priès de Carduel en Galles. Et 
si n’avoit nulle ville plus priès de là, où on peuist 
riens trouver, pour yaus aisier, Tout ce fu nonciet 
au roy et as signeurs. Et envoia cescuns ses messages 
celle part, et ses petis chevaus et ses sommiers, pour 
aporter pourveances. Et fist on savoir, de par le roy, 
à la ville dou Noef Chastiel que, qui vorroit gae- 
gnier, si amenast pain, vin, avainne et aultres den- 
rées, on li païieroit tout sech, et le feroit on con- 
duire à sauf conduit jusques à l’ost. Et leur fist on 
savoir que on ne se partiroit de là entour, jusques a 
tant que on saroit que li Escot estoient devenu. 


$ 32. A l’endemain, entour heure de nonne, revin- 
rent li message que li signeur et li aultre compagnon 
avoient envoliés as pourveances, et en raportèrent 
che qu’il peurent, pour yaus et leurs mesnies : gran- 

demnent ne fu ce mies. Et avoecques yaus vinrent 
gens pour gaegnier, qui amenoiïent sous petis che- 
valés et petis mulés, pain mal cuit en paniers, povre 
vin en grans barilz, et aultres denrées à vendre, 
dont moult de gens et grant partie de l’host furent 
durement apaisiés; et ensi de jour en jour, tant qu’il 
sejouranèrent là huit jours sour celle rive, entre ces 
montagnes, en attendant çascun jour le sourvenue 
des Escos, qui ossi ne savoient que li Englès estoient 
devenu, non plus que li Englès savoient d’yaus. Ensi 
furent il trois jours et trois nuis sans pain, sans 
vin, sans candeilles, sans avainne et sans fourage ne 
aultres pourveances ; et apriès, par lespasse de qua- 
tre jours, qu’il leur couvenoit acater un pain mal 
quit six estrelins, qui ne deuist valoir qu’un paresis, 
et un galon de vin vingt et quatre estrelins, qui n’en 
deuist valoir que six. Encores y avoit on si grant 
rage de famine que li uns le tolloit hors des mains 
de l’autre, dont pluiseur hustin et grant debat vin- 
rent des compagnons, des uns as aultres. 

Encores avoech tous ces meschiés, il ne cessa point 
de plouvair toute celle sepmainne. Par quoi leurs 
selles, peniaus, contrecaingles furent tout pouri, et 
tout li cheval ou li plus grant partie quassés sus les 
dos. Et ne savoient de quoi chiaus ferrer qui estoient 
defferret, ne de quoi couvrir, fors que de leurs tour- 
nihiaus d’armes. Et ossi n’avoient li plus grent par- 
lie que vestir, ne de quoi couvrir pour plueve, ne 
pour le froit, fors que de leurs auketons et de leurs 
armeures. Et n’avoient de quoi faire feu, fors que de 
verde laigne, qui ne poet ardoir fors à grant dur, ne 
durer encontre le plueve. 


[1327] LIVRE PREMIER, S 33. 61 


$ 33. A tel meschief, mesaise et povreté demorèrent 
il entre ces montaignes et le ditte rivière, sans oïr ne 
savoir nouvelles des Escos qu’ili] cuidoient qu’il 
deuissent par là passer ou assés priès, pour retour- 
ner en leur pays. De quoi grant murmurations com- 
mença entre les Englès. Car li aucun voloient amet- 
tre as autres qui avoient donnet ce conseil de là 
venir en tel point, que il l’avoient fait, pour le roy 
trahir et toutes ses gens : si ques pour çou fu or- 
donné entre les signeurs que on se mouveroit de là, 
et rapasseroit on la ditte rivière sept liewes par de- 
seure, à où elle estoit plus aisieule à passer. Et fist 
on criier que cescuns se apparillast, pour deslogier 
lendemain, et siewist les banières. Et si fist on 
adonc criier que, qui se vorroit tant travillier qu’il 
peuist raporter certainnes nouvelles au roy à où on 
poroit trouver les Escos, li premiers qui ce li apor- 
teroit, il aroit cent livrées de terre à hiretage à l’es- 
trelin, et le feroit li rois chevalier, 

Quant ces nouvelles furent esparses par lost, tou- 
tes gens en furent grandement resjoy. Adonc se de- 
partirent de l’host aucun chevalier et escuier englès 
jusques à quinze ou seize, pour le convoitise de gae- 
gnier celle prommesse, et passèrent le rivière en 
grant peril, et montèrent sus les montagnes; et puis 
si se departirent li uns chà et li aultres là ; et se mist 
cescuns à l’enventure par lui. L’endemain, tous li 
hos se desloga. Et chevaucièrent ce jour assés belle- 
ment, car li cheval estoient foulet, et mal livret et 
mal fieret, et quoissiet as çaingles et sour le dos. Et 
fisent tant qu'il rapassèrent le rivière en grant ma- 
laise, car elle estoit grosse pour le plouviage, par 

quoi il en y eut assés de bagniés et des Englès noiiés, 
Quant tout furent rapasset, il se logièrent là endroit, 
car il trouvèrent fourages ès prés et as camps, pour 
le nuit passer, dalés un petit village que li Escot 
avoient ars à leur passer, Si leur sambla droitement 
qu’il fuissent cheu à Paris. L’endemain, il se parti- 
rent de là et chevaucièrent par montagnes et par 
vallées toute jour jusques priès de nonne que on 
trouva aucuns hamelés ars, et aucunes petites cam- 
pagnes où il y avoit blés et prés; si ques toute li hos 
se loga là endroit celle nuit. Et le tierch jour, che- 
vaucièrent il en tel manière, et ne savoient Li plus 
où on les menoïit, et le quart jour ossi jusques à 
heure de tierce, 

Adonc vint uns escuiers devers le roi et dist : 
«Sire, je vous aporte nouvelles. Li Escot sont à trois 
liewes priès de ci, logiet sus une montagne, et vous 
attendent à; et y ont bien esté ja huit jours; et ne 
savoient nouvelles de vous, non plus que vous ne 
saviés nouvelles de yaus. Che vous fai je ferme et 
vrai. Car je m’embati si priès de yaus, que je fui pris 
et menés en leur host, devant les signeurs, pour pri- 
son. Si leur di nouvelles de vous, et comment vous 
les queriés, pour combatre à yaus. Et tantost li si- 
gneur me quittèrent me prison, quand je leur euch 
dit que vous donriés cent livrées de terre à lestrelin 
à celui qui premiers vous raporteroit certainnes nou- 
velles d’yaus, par tèle condition que je leur creantai 
que je n’aroie repos, jusques à tant que je vous aroie 
dit ces nouvelles. Et dient, ce sachiés, que ossi grant 
desir ont il de combatre à vous, que vous avés à 
yaus; et les trouverés là endroit sans faute. » 


[1327] LIVRE PREMIER, S 34. 63 


$ 34. Tantost que li rois entendi ces nouvelles, il fist 
toute l’ost à endroit arrester en uns blés, pour leurs 
chevaus paistre et recengler, d’encoste une blanche 
abbeye, qui estoit toute arse, que on clamoit dou 
temps le roy Artus le Blance Lande. Là endroit, se 
confessa et adreça cescuns à son loyal pooir. Et fist 
là endroit li rois dire grant fuison de messes, pour 
acumeniier chiaus qui devotion en aroient, Et assena 
tantost bien et souffissamment à l’escuier les cent li- 
vrées de terre que prommis avoit, et le fist chevalier 
par devant tous. Apriès, quant on fu un peu reposé 
et desjuné, on sonna le trompète; cescuns ala mon- 
ter. Et fist on les banières chevaucier, ensi que cis 
nouviaus chevaliers les conduisoit, et toutdis cescune 
bataille par lui, sans desrouter par montagne ne par 
vallée, mès toutdis rengies ensi que on pooit, et que 
ordonné estoit. Et tant chevaucièrent en celi manière 
que il vinrent, entours miedi, si priès des Escos que 
il les veirent tout clerement, et li Escot yaus ossi. 

Si tost que li Escot les veirent, il issirent de leurs 
logeis tout à piet, et ordonnèrent trois bonnes ba- 
tailles faiticement, sour le devaler de le montagne, 
à où il estoient logiet. Par desous celle montagne, 
couroit une rivière forte et rade, plainne de cail- 
liaus et de si grosses pières, que on ne le peuist 
bonnement en haste passer, sans grant meschief, 
maugret yaus. Et encores, plus avant se li Englès 
ewissent le rivière passet, si n’avoit point de place 
entre le rivière et la montagne, là où il peuissent 
avoir rengiet leurs batailles. Et si avorent li Escot 
leurs deux premières batailles establi sour deux cru- 
pes de montagne, c’on entent de roce, là où on ne 

pooit bonnement monter ne ramper pour yaus as- 
sallir; mès estoient en parti que pour les assallans 
tous confroissier et lapider de pières, s’il fuissent 
passet oultre le rivière; et ne peuissent li Englès nul- 
lement retourner. 

Quant li signeur d’Engleterre veirent le couvenant 
des Escos, il fisent toutes leurs gens traire à piet, et 
oster les esporons, et rengier les trois batailles, ensi 
que ordonné avoient en devant. Là endroit, furent 
fait grant fuison @e nouviaus chevaliers. Quant ces 
batailles furent rengies et ordonnées, aucun des si- 
gneurs d’Engleterre amenèrent le jone roy à cheval 
par devant toutes les batailles, pour les gens d’armes 
plus resbaudir. Et prioit moult très gracieusement 
que cescuns se penast de bien faire, et de garder sen 
honneur. Et faisoit commander, sus le tieste, que 
nulz ne se mesist par devant les banières des mares- 
chaus, ne ne se meuist jusques à tant que on le 
commanderoit. Un petit apriès, on commanda que 
les batailles alaissent avant par devers les ennemis, 
tout bellement le pas. Ensi fu fait. Si ala bien ces- 
cune bataille en cel estat, un grant bonnier de terre 
avant, jusques au devaler de le montaigne sus la 
quèle il estoient. Che fu fait et ordonné pour veoir 
se li ennemi se desroutcroient point, et pour veoir 
comment il se maintenroient; mais on ne peut per- 
chevoir qu’il se meuissent de riens, et si estoient si 
priés li uns de l’autre que il recognissoient partie de 
leur armoierie. 

Adonc fist on arrester tout quoi, pour avoir aultre 
conseil. Et si fist on aucuns compagnons monter sus 
coursiers pour escarmucier à vaus, et pour aviser le 

passage de le rivière, et pour veoir leur couvenant 
de plus priès. Et leur fist on à savoir par hiraus que, 
s’il voloient passer oultre le rivière et venir combatre 
au plain, on se retrairoit arrière, et leur liveroit on 
bonne place, pour le bataille rengier, et tantost ou 
à l’endemain au matin; et, se ce ne leur plaisoit, 
qu’il volsissent faire le kas parel. Quant il oïrent ces 
trettiés, il eurent conseil. Yaus consilliet, et tantost 
il respondirent as hiraus [à envoiiés, qu’il ne feroient 
ne lun ne l’autre. Mais li rois et tout si baron 
veoient bien comment il estoient en son royaume, et 
li avoient ars et gasté. S'il l’en anoioit, si le venist 
amender, car là demorroient il, tant qu'il leur plairoit. 


$ 35. Quant li consaulz le roy d’Engleterre vei- 
rent qu’il n’en aroient aultre cose, il fisent criier et 
commander que cescuns se logast là endroit où il 
estoit, sans reculer. Ensi se logièrent il celle nuit, 
moult à mesaise, sour dure terre et pières sauvages, 
et toutdis armés. Et à grant meschief li garçon re- 
couvrèrent de peulz et de verges pour loiier leurs 
chevaus, ne fourage ne littière, pour yaus aisier, ne 
laigne pour faire feu. Et quant li Escot aperçurent 
que li Englès se logoient en tel manière, il fisent de- 
morer aucuns de leurs gens sus les places où il 
avoient establi leurs batailles, puis se retraisent à 
leurs logeis, et fisent tantost tant de feus que mer- 
veilles estoit à regarder. Et fisent entre nuit et jour 
si grant bruit de corner de lors grans cors, tout à 
une fie, et de juper apriès, tout à une vois, qu’il 
sambloit proprement as Englès que tout li dyable 
d’infier fuissent là venu, pour yaus estrangler. Ensi 

furent il logiet celle nuit, qui fu le nuit Saint Piére, à 
l'entrée d’aoust, l’an de grasce mil trois cens vingt et 
sept, jusques à lendemain que li signeur oïrent messe. 

Quant ce vint le jour Saint Pière que messe fu 
ditte, on fit cescun armer et aler à se banière, et les 
batailles rengier, ensi que le jour devant. Quant ki 
Escot perchurent chou, il s’en vinrent rengiet, ossi 
bien comme le jour devant. Et demorèrent les deus 
hos tout le jour ensi rengiet, jusques apriès miedi, 
que onques li Escot ne fisent samblant de venir vers 
les Englès, et ossi li Englès d’aler vers yaus, car il 
ne les pooient bonnement approcier sans trop grant 
meschief., Pluiseur compagnon englès qui avoient 
chevaus dont il se pooient aïdier, passèrent le ri- 
vière, et aucun à piet, pour escarmucier à yaus. Et 
ossi se desroutèrent aucun Escot, qui couroient et 
racouroient tout escarmuçant li un à Pautre, tant 
qu’il y eut des mors, des navrés et des prisons des 
uns as autres. Ensi que apriès miedi, li signeur 
d’Engleterre fisent à savoir que cescuns se retraisist 
a se loge, car bien leur sambloit qu’il estoient là 
pour nient. Si se retraist cescuns à son logeis. 

En cel estat furent il par trois jours, et li Escot 
d’autre part sus leur montagne, sans departir. Tou- 
tes fois, tous les jours y avoit gens escarmuçans 
d’une part et d’autre, et souvent des mors et des 
pris. Et toutes les viesprées, à le nuït, li Escot fai- 
soient par coustume si grans feus, et tant, et fai- 
soient si grant bruit de juper et de corner tous à 
une vois, qu’il sambloit proprement as Englès que 
ce fust uns drois infiers, et que tout li dyable fuis- 
sent là assamblé par droit avis. Li intention des 

signeurs d’Engleterre estoit de tenir ces Escos là en- 
droit comme assegiés, puis qu’il ne se pooient bon- 
nement à yaus combatre. Et les cuidoient bien 
affamer, car nulle pourveance ne leur pooit venir, 
et si ne se pooient de là partir, si qu’il cuidoient, 
pour raler en leur pays. Et si savoient bien li Englès, 
par les prisons qui pris estoient, que li Escot n’a- 
voient nulle pourveance de pain, de vin ne de sel. 
Bestes avoient il à grant fuison, qu’il avoient pris 
ens ou pays. Si en pooient mengier en l’ewe et en 
rost à leur plaisir, sans pain et sans sel, à quoi 
il n’acontent nient gramment, mais qu’il ewissent 
un peu de farine dont il usent, ensi que dit vous 
ai par deseure. Et ossi en usent bien aucun Englès, 
quant il sont en leurs chevaucies, et il leur touche. 
Or, avint que, le quatrime jour au matin que li 
Englès avoient esté la logiet, il regardèrent par de- 
vers le montagne, si ne veirent nullui, car li Escot 
- s'en estoient partit à le mienuit. Si en eurent li si- 
gneur grant merveille, et ne pooient apenser qu'il 
estoient devenu. Si envoïièrent tantost gens à cheval 
et à piet par ces montagnes, qui les trouvèrent, en- 
tours heure de prime, logiés sus une aultre monta- 
gne plus forte que celle devant n’estoit, sus celle 
rivière meisme. Et estoient logiet en un bois, pour 
estre plus repus, et pour plus secretement aler et ve- 
pir, quant il vorroient. Si tost qu’il furent trouvet, 
on fist les Englès deslogier et traire celle part tout 
ordonneement, et logier sus une aultre montagne, 
droit à [’encontre‘| d’yaus. Et fist on les batailles 

rengier, et faire samblant que d’aler vers yaus. Mais 
si tretost qu’il veirent l’ordenance as Englès et yaus 
approcier, il issirent hors de leurs logeis, et s’en vin- 
rent rengiet faiticement assés priès de le rivière con- 
tre yaus, mais onques ne vorrent descendre, ne venir 
vers les Englès. Et li Englès ne pooient aler jusques 
à yaus, qu’il ne fuissent tout mort ou tout perdu da- 
vantage, ou pris à grant meschief. Si se logièrent là 
endroit encontre yaus. [Et demourarent dix huit jours 
entiers sur celle froide montaigne, et tous les jours 
rengé[s] encontre eulx'.] Si envoioient li signeur d’En- 
gleterre bien souvent leurs hiraus par devers yaus 
parlementer, que il vosissent livrer place et pièce de 
terre, ou on leur liveroit; mais onques à nulles de 
ces pareçons il ne se veurent acorder. Si vous di bien 
pour verité que li une host et li aultre, en ces se- 
jours, eurent moult de mesaises, 


$ 36. Le première nuit que li Englès furent logiet 
sus celle seconde montaigne à l'encontre des Escos, 
messires Guillaumes de Douglas, qui estoit moult 
preus et entreprendans et hardis chevaliers, prist en- 
tours le mienuit environ deus cens armeures de fier, 
et passa celle rivière bien loing de leur host, par quoi 
on ne s’en perchuist ; si feri en l’ost des Englès moult 
vassaument en criant : «Douglas! Douglas! vous y 
morrés tuit, signeur baron englès ». Et en tua il et 
se compagnie plus de trois cens, et feri des esporons 
jusques proprement devant le tente le roy, toutdis 
criant et huant : « Douglas! Douglas | » et copa deus 

ou trois des cordes de le tente dou roy, puis s’en 
parti à tant. Bien puet estre qu’il pierdi aucuns de ses 
gens à se retraite, mais ce ne fu mies gramment, et 
retourna arrière devers ses compagnons en le mon- 
tagne. 

De puis, ni eut riens fait, mais toutes les nuis li 
Englès faisoient grans gès et fors, qui se doubtoient 
dou resvillement des Escos. Et avoient gardes et es- 
coutes en certains lieus par quoi, se cil sentissent ne 
oïssent riens, il le segnefassent en l’ost. Et gisoient 
priès que tout li signeur en leurs armeures. En cel 
estat furent il vingt et deus jours sus ces deus monta- 
gnes, li uns devant l’autre. Et tous les jours y avoit 
des escarmuces, et escarmuçoit qui escarmucier voloit. 
Si en y avoit souvent des mors, des pris, des navrés, 
des blechiés et des mesaisiés des uns et des aultres. 


$ 37. Le daarrain jour des vingt et deus, fu pris uns 
chevaliers d’Escoce à l’escarmuce, qui moult à envis 
voloit dire as signeurs d’Engleterre le couvenant des 
leurs. Se fu il tant enquis et examinés qu’il dist que 
leur souverain avoient entre yaus acordé le matin 
que cescuns fust armés au vespre, et que cescuns 
sievist le banière monsigneur Guillaume de Douglas, 
quel part qu’il vorroit aler, et que cescuns le tenist 
en secret ; mais li chevaliers ne savoit de certain 
qu’il avoient empenset, Sur çou eurent li signeur 
d’Engleterre conseil ensambie et avisèrent que, se- 
lonch ces parolles, li Escot poroient bien par nuit 
venir brisier et assallir leur host à deus costés, pour 
yaus mettre en aventure de vivre ou de morir, car 
plus ne pooient endurer leur famine. Si ordonnèrent 

li Englès entre yaus trois batailles, et se rengiérent 
en trois pièces de terre devant leurs logeis, et fisent 
grant fuison de feus, pour veoir plus cler entour 
yaus. Et fisent demorer tous les garçons en leurs lo- 
geis, pour garder leurs chevaus. Si se tinrent ensi 
celle nuit tout armé, cescuns desous se banière ou 
sen penonciel, si com il estoit ordonnés, pour atten- 
dre l'aventure. Car il esperoïent assés bien, selonch 
les parolles dou chevalier, que li Escot les resville- 
roient, mès il n’en avoient nul talent; ançois fisent 
par aultre ordenance bien et sagement. 

Quant ce vint sus le point dou jour, doi trompeur 
d’Escoce s’embatirent sus l’un des gés qui gaitoient 
as camps. Si furent pris et amenet devant les si- 
gneurs dou consel le roy et disent : « Signeur, que 
gettiés vous ci? Vous perdés le temps. Car, sus J’a- 
bandon de nos tiestes, li Escot en sont ralet très de- 
vant le mienuit, et sont jà quatre ou cinq liewes 
loing. Et nos emmenèrent avoech yaus bien une 
liewe loing, pour doubtance que nous ne le vous 
noncissions, et puis nous donnèrent congiet de le 
vous venir dire. » Et quant li signeur englès enten- 
dirent chou, il eurent conseil et veirent bien qu’il 
estoient decheu en leur cuidier. Et disent que li ca- 
ciers apriès les Escos ne leur pooit riens valoir, car 
on ne les poroit raconsiewir. Et encores, pour doub- 
tance de decevement, li signeur detinrent les deus 
trompeurs tous quois, et les fisent demorer dalés 
yaus, et ne rompirent point leur ordenance, ne l’es- 
tablissement de leurs batailles, jusques apriès prime. 
Et quant il veirent que c’estoit verités, et que li Es- 
cot estoient parti, il donnèrent congiet à tout 

homme de retraire à se loge et de lui aisier. Et li 
signeur alèrent à conseil, pour regarder que on feroit. 

Entrues, aucuns des compagnons englès montè- 
rent sus leurs chevaus ct passèrent le dessus ditte 
rivière en grant peril, et vinrent sus le montaigne 
dont li. Escot estnient parti le nuit. Et trouvèrent 
plus de cinq cens grosses bestes grasses tantost mor- 
tes, que li Escot avoient tuet, pour tant que elles ne 
les peuissent siewir; et si ne les voloient mies vives 
laissier as Englès. Et si trouvèrent plus de trois cens 
chaudières, faites de euir à tout le poil, pendues sus 
le feu, plainnes de char et d’yawe, pour faire bou- 
lir, et plus de mille hastiers, plains de pièces de char 
pour rostir, et plus de dix mille viés solers usés, 
fais de cuir tout crut à tout le poil, que li Escot 
avoient là laissiet. Et trouvèrent cinq povres prisons 
englès, que li Escot avoient loïiet tous nus as arbres 
par despit, et deus qui avoient les gambes brisies. 
Si les desloiièrent et laissièrent aler, et puis revin- 
rent en lost si à point que cescuns se deslogoit et 
ordonnoit pour raler vers Engleterre, par l’acord 
dou roy et tout son conseil. Si siewirent tout ce jour 
les banières des mareschaus, et vinrent logier de 
haute heure en un biel pré, où il trouvèrent assés à 
fourer pour les chevaus, qui leur vint bien à point. 
Car il estoient si faible, si fondut et si affamet, que 
à painnes pooient il avant aler. 

L’endemain, il se deslogièrent et chevaucièrent 
encores plus avant, et s’en vinrent logier de haute 
heure dalés une grande court d’abbeye, à deus 
liewes priès de le cité de Duremmes. Si se loga li 
rois le nuit en celle court, et li hos contreval les 

prés. Si trouvèrent assés à fourer, qui leur vint bien 
à point, herbes, vèches et blés. L’endemain, se re- 
posa li hos là endroit tous quois, et li rois et li si- 
gneur alèrent vers leglise de Duremmes. Et adonc 
fist li rois feaulté à l’eglise et à l’evesque, et ossi à le 
cité et as bourgois, car faite ne l’avoit encores. En 
celle cité, trouvèrent il leurs charetons et leurs cha- 
rètes et tout leur harnas, que il avoient laïïet trente et 
deus jours en devant en un bois, à mienuit, si com 
il est contenu chi dessus. Et les avoient li bourgois 
de le eité de Duremmes, qui trouvet les avoient ens 
ou bois, amenet dedens leur ville à leur coust, et 
fait mettre en wides granges, cascune charette à tout 
son penonciel, pour recognoistre. Si furent moult 
liet tout li signeur, quant il eurent trouvet leurs cha- 
rètes et leur harnas, et reposèrent deus jours dedens 
le cité de Durem, et li host tout autour, car mies ne 
se peuist toute logier en le ditte cité. Et fisent leurs 
chevaus referer, et puis se misent à voie devers 
Evruich, Si esploita tant li rois et toute son host, 
que dedens trois jours il y vinrent, Et là trouva li 
rois ma dame sa mère qui le reçut à grant joie. Et 
ossi fisent toutes les dames et li bourgois de le ville. 

Là donna li rois congiet à toutes manières de gens 
de raler cescun en son lieu, et remercia grandement 
les contes, les barons et les chevaliers, dou service 
qu’ifl} li avoient fait Et retint encores dalés lui 
monsigneur Jehan de Haynau et toute se route, qui 
furent grandement festiiet de ma dame la royne par 
especial, des signeurs et de toutes les dames. Et re- 
livrèrent li Haynuier leurs chevaus, qui tout estoient 
effondut et afolet, au conseil dou roy. Et fist cescuns 

somme pour li de ses chevaus, mors et vis, et de 
ses frais. Si en fist li rois sa dcbie envers le dit 
monsigneur Jehan. Et li dis messires Jehans s’en 
obliga envers tous les compagnons. Car li rois et ses 
consaulz ne peurent si tost recouvrer de tant d’ar- 
gent que li cheval montoient ; mais on lor en delivra 
assés par raison pour paiier leurs menus frès, et pour 
retourner au pays. Et puissedi, dedens l’anée, fu- 
rent il tout paiiet de ce que li cheval montoient, 
Quant li Haynuier eurent relivré leurs chevaus, il 
rachatérent cescuns des petites hagenées pour che- 
vaucier miex à leur aise, et renvoiiérent leurs gar- 
cons et leur harnas, sommes et males et bahus, par 
mer, et misent tout en deus nefs que li rois leur fist 
delivrer. Si arrivèrent ces besongnes droit à l'Escluse, 
en Flandres. Et il prisent congiet au roy, à ma dame 
se mère, au conte de Kent, au conte Henri de Lan- 
castre et as barons, qui grandement les honnourè- 
rent. Et les fist li rois acompagnier de douze che- 
valiers et deus cens armeures de fier, pour le 
doubtance des archiers, dont il n’estoient mies bien 
asseguret, car il les couvenoit rapasser parmi leur 
pays, l’evesquié de Lincolle. 

Si se partirent messires Jehans de Haynau et toute 
se route, ou conduit des dessus dis. Et chevauciè- 
rent tant par leurs journées qu’il vinrent à Douvres. 
Ià montèrent il en mer, en nefs et en vaissiaus 
qu’il trouvèrent appareilliés. Et li Englès se partirent 
d’yaus, qui aconvoiiet les avoient, et retournèrent 
cescuns en son lieu. Et li Haynuier arrivèrent à Wis- 
sant. Là se reposèrent il par deus jours, en mettant 
hors leurs chevaus et le demorant de leur harnas. 

Entrues, vinrent messires Jehans de Haynau et aucun 
chevalier en pelerinage à Nostre Dame de Boulon- 
gne. Depuis s’en retournèrent il en Haynau, et se 
departirent tout li un de l’autre, et se retraist ces- 
cuns chiés soy. Mès messires Jehans de Haynau s’en 
vint devisrs le conte son frère, qui se tenoit à Va- 
lenchienes, qui le reçut liement et volentiers, car 
moult l’amoit. Et adonc li recorda li sires de Byau- 
mont toutes nouvelles, si avant que il les savoit. 


$ 38. Ensi fu celle chevaucie departie, que li rois 
Edowars, le premier an de se creation, fist contre 
les Escos, li quèle fu si grande et si dure que vous 
avés oy. Ne demora mies gramment de temps apriès, 
que cilz rois, ma dame se mère, li contes de Kent, 
li contes Henris de Lancastre, messires Rogiers de 
Mortemer et li aultre baron d’Engleterre, qui estoient 
demoret dou conseil le roy, pour lui aidier à con- 
seillier et gouvrener, eurent avis et conseil de lui 
marier. Si envoiièrent un evesque, deus chevaliers 
banerès et deus bons clers à monsigneur Jehan de 
Haynau, pour lui priier qu’il vosist aidier et meitre 
conseil à che que li jones rois, leurs sires, fust mia- 
riés, et qu’il vosist boins moïiens estre, par quoi 
messires, ses frères, li contes de Haynau et de Hol- 
landes, li volsist envoiier une de 5es filles, car il Pa- 
roit plus chière que nulle aultre, pour l’amour de 
lui. Li sires de Byaumont festia et honnoura ces 
messagiers et commissaires de par le roy englés, 
quanques il pot, car bien le savoit faire. Quant bien 
festiiés les eut, il les amena à Valenchienes par de- 
vers son frère, qui moult honnourablement les re- 

chut ossi, et les festia si souverainnement bien que 
longe cose seroït à raconter. 

Quant assés festiiet furent, il fisent leur message 
sagement et à point, ensi que chargiet leur estoit. 
Li contes leur respondi moult courtoisement, par le 
conseil de monsigneur Jehan son frère, et de ma 
dame la contesse, mère à la damoiselle, et leur dist! 
que moult grans mercis à monsigaeur le roy et à 
madame la royne et as signeurs par cui conseil il 
estoient là venu, quant tant leur estoit que de ki 
faire tèle honneur, que pour tel cose il avoient s! 
souffissaus gens à lui envoiiés, et que moult volen- 
tiers s’acorderoit à leur requeste, se nostres Sains 
Pères, li papes, et Sainte Eglise s’i acordoit. 

Celle response leur souffi assés grandement. Puis 
envoiièrent tantost deus de leurs chevaliers, et deus 
clers de droit, par devers le Saint Père, à Avignon, 
pour impetrer dispensation de celi mariage acordet. 
Car, sans le congiet dou Saint Père, faire ne se po- 
roit, pour le linage de France dont il estoient moult 
prochain, si com en tierch degré, car leurs deus 
mères estoient cousines germaines, issues de deus 
frères. Assés lost apriès ce qu’il furent venu à Avi- 
gnon, il eurent faite lor besongne. Car li Sains Pè- 
res et li collèges s’i consentirent assés benignement, 
pour le haute noblèce dont tout doy estoient issut. 


$ 39. Quant cil message furent revenu de Avignon 
à Valencienes, à toutes leurs bulles, chilz mariages 


fu tantos otroiiés et affremés d’une part et d’aultre. 

Si fist on le devise pourveir et appareillier de tout ce 
qu’il falloit, si honnourablement que à tèle damoi- 
selle, qui devoit estre royne d’Engleterre, affreoit. 
Quant appareillie fu, si com dit est, elle fu espou- 
sée par le virtu d’une procuration [apparant‘] souf- 
fissamment, qui là fu aportée de par le roy d’Engle- 
terre. Et puis si fu mise à le voie pour emmener en 
Engleterre par devers son mari, qui l’attendoit à Lon- 
dres, là où on le devoit couronner. Et monta en mer 
la ditte damoiselle Phelippe de Haynau à Wissant, et 
arriva et toute se compagnie à Douvres. Et la con- 
duisi jusques à Londres chilz gentils chevaliers mes- 
sires Jehans de Haynau, ses oncles, qui grandement 
fa recheus, honnourés et festiiés dou roy, de ma 
dame la royne se mère, des aultres dames, des ba- 
rons et des chevaliers d’Engleterre. Si eut adone à 
Londres grant feste et grant noblèce des signeurs, 
contes, barons et chevaliers, des hautes dames et des 
nobles pucelles, de riches atours et de riches pare- 
mens, de jouster et de behourder pour l’amour de 
elles, de danser et de caroler, de grans et biaus men- 
giers çascun jour donner. Et durèrent ces festes par 
l'espasse de trois sepmainnes. 

Au chief de ces jours, messires Jehans de Haynau 
prist congiet et s’en parti, o toute se compagnie de 
Haynau, bien furnis de biaus jeuiaus et riches, que 
on leur avoit donnés d’un costé et d’autre, en plui- 
seurs lieus. Et demora li jone royne Phelippe, à pe- 
tite compagnie de son pays, fors mis un damoisiel, 

que on clamoit Watelet de Mauni, qui y demora 
pour servir et taillier devant li. Li quelz acquist 
puissedi si grant grasce au roy et à tous les signeurs 
dou pays, qu’il fu del secré conseil le roy, au gret 
de tous les nobles dou pays. Et fist de puis si gran- 
des proèces de son corps, en tant de lieus, que on 
n’en pooit savoir le nombre, si com vous orés avant 
en l’ystore, se il est qui le vous die, Or nous tairons 
nous de lui à parler, tant qu’à present, et des En- 
glès, et retournerons as Escos. 


6 40. Apriès chou que li Escot se partirent par 
nuit de le montagne, là où li jones rois Edowars et 
li signeur d’Engleterre les avoient assegiés, si com 
vous avés oy, il alèrent vingt et deus liewes de celui 
sauvage pays, sans arrester, et passèrent celle rivière 
de Thin assés priès de Cardueil, en Galles. Et à l’en- 
demain, il revinrent en leur pays, et se departirent 
par l’ordenance des signeurs, et en rala cescuns en 
se maison. Assés tost apriès, signeur et aucun bon 
preudomme pourcacièrent tant entre le roy d’Engle- 
terre et son conseil et entre le roy d’Escoce, que une 
triewe fu acordée entre yaus, à durer par l’espasse 
de trois ans. 

Dedens celle triewe, avint que li rois Robers d’Es- 
coce, qui moult preus avoit esté, estoit devenus 
viex et foibles, et si cargiés de le grosse maladie, ce 
disoit on, que morir le couvint. Quant il senti et 
cogneut que mocrir le couvenoit sans retour, il manda 
tous les barons de son royaume ens ès quelz il se 
fioit le plus par devant lui; si leur dist que morir le 
couvenoit, si qu’il veoient. Si leur pria moult affec- 

tueusement et leur carga, sour leur feaulté, que il 
gardaissent feablement son royaume en ayde de Da- 
vid son fil: et, quant il seroit venus en eage, qu’il 
obeisissent à lui et le couronnaissent à roy, et le ma- 
riassent en lieu si souffissant que à lui apertenoit. En 
apriès, il en appella le gentil chevalier monsigneur 
Guillaume de Douglas, et Li dist devant tous les aul- 
tres : « Monsigneur Guillaume, chiers amis, vous sa- 
vés que j'ai eu moult à faire et à souflrir en mon 
temps que j'ai vescu, pour maintenir les drois de 
cesti royaume. Et quant jou euch le plus à faire, je 
fis un veu que je n’ai point acompli, dont moult me 
poise. Je voai que, s’il estoit ensi que jou ewisse ma 
guerre achievée, par quoi je peuisse cesti royaume 
gouvrener en pais, jou iroie aidier à guerriier les 
ennemis Nostre Signeur et les contraires de le foy 
crestieune, à mon loyal pooir. A ce point a toutdis 
mon coer tendu, mais Nostres Sires ne l’a mies volu 
consentir. Si m’a donné tant à faire à mon temps, et 
a darrains si entrepris si griefment de si grant mala- 
die qu’il me couvient morir, si com vous veés. Et 
puis qu’il est ensi que li corps de mi n’i poet aler, 
ne achiever ce que li coers a tant desiré, jou y voel 
envoiier le coer ou lieu del corps, pour mon veu 
achiever. Et pour çou que je ne sçai en-tout mon 
royaume nul chevalier plus preu de vostre corps, ne 
miex tailliet de mon veu acomplir en lieu de mi, je 
vous pri, très chiers et très especiaulz amis, tant com 
je puis, que vous cest voiage voelliés entreprendre, 
pour l'amour de mi, et me ame acquitter envers Nos- 
tre Signeur. Car je tieng tant de vostre noblèce et de 
vostre loyauté que, se vous l’entreprendés, vous n’en 

faurrés nullement; et si en morrai plus aise, mais 
que ce soit par tèle manière que je vous dirai. Je 
voel, sitos que je serai trespassés, que vous prendés 
le coer de mon corps et le faites bien embasmer, et 
prendés tant de mon tresor que vous samblera que 
assés en aiiés pour parfurnir tout le voiage, pour 
vous et pour tous chiaus que vous vorrés emmener 
avoech vous; et emportés mon coer avoech vous, 
pour presenter au Saint Sepulcre, là où Nostres Sires 
fu ensepelis, puis que li corps n’i poet aler; et le 
faites si grandement, et vous pourveés si souffissam- 
ment de tèle compagnie et de toutes aultres coses 
que à vostre estat apertient; et que partout là où 
vous venrés, que on sace que vous emportés oultre 
mer, comme messagiers, le coer le roi Robert d’Es- 
coce, et à son commandement, puis qu’ensi est que 
li corps n’i poet aler. » 

Tout cil qui là estoient prisent à plorer de pité 
moult tenrement. Et quant li dis messires Guillau- 
mes peut parler, il respondi et dist : « Gentilz sires, 
cent mille mercis de le grande honneur que vous me 
faites, quant vous si noble et si grant cose et tel tre- 
sor me chargiés et recommendés. Et je ferai volen- 
tiers et de cler coer vostre commandement, à men 
loyal pooir, jamais n’en doubtés, comment que je 
ne sui mies dignes ne si souffissans que pour tel cose 
achiever. » —« Ha! gentilz chevaliers, dist adonc li 
rois, grans mercis, mès que vous le me creantés. » 
—« Certes, sires, moult volentiers, dist li chevaliers». 
Lors li creanta tantost, comme loyaus chevaliers. 
Adonc dist li rois : «Or soit Diex graciiés, car je 
morrai plus à pais d’ore en avant, quant je sçai que 

li plus souffissans et li plus preus de mon royaume 
achievera pour mi ce que je ne poi onques achie- 
ver ». 

Assés tost après, trespassa de cest siècle li preus 
Robers de Brus, rois d’Escoce. Et fu ensevelis si hon- 
nourablement que à lui affrei, selonch l'usage dou 
pays. Et fu li coers ostés et embasmés, ensi que com- 
mandé lavoit. Si gist li dessus dis rois en l’abbeye 
de Donfremclin, en Escoce, très reveramment. Et 
trespassa de ce siècle, l'an de grasce Nostre Signeur 
mil trois cens vingt et sept, le septime jour de no- 
vembre. En ce temporal, assés tost apriès, trespassa 
ossi li vaillans contes de Moret, qui estoit li plus 
gentilz et li plus poissans princes d’Escoce, et s’ar- 
moit d'argent à trois orilliers de geules. 


$ 41. Quant li prin tamps vint et li bonne saisons 
pour mouvoir, qui voelt passer oultre mer, messires 
Guillaumes de Douglas se pourvei, ensi qu’à lui aper- 
tenoit, selonch che que commandé li estoit. Il monta 
sus mer au port de Morois, en Escoce, et s’en vint 
en Flandres droit à l’Escluse, pour oir nouvelles, et 
pour savoir se nulz par de deça la mer s’apparilloit 
pour aler par devers le Sainte Terre de Jherusalem, 
afin qu’il peuist avoir milleur compagnie. Si sejourna 
bien à l’Escluse par lespasse de douze jours, ançois 
qu’il s’en partesist; mès onques ne volt mettre piet 
à terre, tout le terme des douze jours. Ains demo- 
roit toutdis sus se nave, et tenoit toutdis son tinel 
honnourablement, à trompes et à nakaires, comme 
se ce fust li rois d’Escoce. Et avoit en se compagnie 
un chevalier bancreth, et sis aultres chevaliers des 

plus preus de son pays, sans l’autre mesnie. Et avoit 
tout vaisselement d’or et d’argent, pos, bachins, es- 
cuielles, hanaps, bouteilles, barilz et aultres si faites 
choses. Et avoit jusques à vingt et sis escuiers, jones 
et gentilz hommes des plus souffissans d'Escoce, 
dont il estoit servis. Et devés savoir que tout oil qui 
le voloient aler veoir, estoient très bien festiiet de 
deus manieres de vins, et de deus manières d’espis- 
ses, mès que ce fuissent gens d’estat. 

Au daarran, quant il eut sejourné là endroit, à 
l'Escluse, par l’espasse de douze jours, il entendi que 
li rois Alphons d’Espagne guerrioit au roi de Gre- 
nate, qui estoit Sarrasins. Si s’avisa qu’il troit celle 
part, pour miex emploiier son temps et son voiage. 
Et quant il aroit là faite sa besongne, il iroit oultre 
pour parfaire et achiever ce que cargiet et comman- 
det li estoit. Si se parti ensi de l’Escluse, et s’en ala 
droit par devers Espagnc, et arriva premiers au port 
de Valence le Grant; et puis s’en ala droit vers le 
roy d’Espagne, qui estoit en host contre le roy de 
Grenate. Et estoient assés priès l’un de l’autre, sus 
les frontières de leurs pays. 

Avint, assés tost apriès çou que li di messires 
Guillaumes de Douglas fu à venus, que li rois d’Es- 
pagne issi hors as camps, pour plus approcier ses 
ennemis. Li rois de Grenate issi Hors ossi d’autre 
part, si ques li uns rois veoit autre à tout ses ba- 
nières. Et se commencièrent à rengier leurs batail- 
les, li un contre l’autre. Li dis messires Guillaumes 
de Douglas se traist à l’un des costés, a toute se route, 
pour miex faire se besongne, et pour miex moustrer 
son effort. Quant il vei toutes les batailles rengies 

d’une part et d’autre, et vei la bataille le roy un 
petit esmouvoir, il cuida que elle alast assambler. 
Il, qui miex voloit estre des premiers que des daar- 
rains, feri des esporans, et toute se compagnie avoech 
lui, jusques à le bataille le roy de Grenate, et ala as 
ennemis assambler. Et pensoit ensi que li rois d’Es- 
pagne et toutes ses batailles le sievissent, mès non 
fisent, dont il en fu laidement deceus, car onques 
celi jour ne s’en esmurent. Là fu li gentilz cheva- 
liers, messires Guillaumes de Douglas enclos, et 
toute se route, des ennemis. Et y fisent merveilles 
d’armes, mès finablement il ne peurent durer, ne 
onques piés n’en escapa, que tout ne fuissent occis 
à grant meschief. De quoi ce fu pités et damages et 
grant lasqueté pour les Espagnolz, et moult en furent 
blasmet de tous chiaus qui en oiïrent parler, car 
bien ewissent rescous le chevalier et une partie des 
siens, s’il vosissent. Ensi ala de ceste aventure et 
dou voiage monsigneur Guillaume de Douglas. 

Ne demora mies gramment de tamps, apriès çou 
que li dessus dis chevaliers se fu partis d’Escoce 
pour aler en son pelerinage, si com vous avés oy, 
que aucun signeur et preudorame, qui desiroient à 
nourir pais entre les Englès et les Escos, trettièrent 
et pourcacierent tant que mariages fu fais del jone 
roi David d’Escoce et de la sereur le jone roy d’En- 
gleterre. Si fu cilz mariages acordés. Et espousa la 
dame li dessus dis rois à Bervich, en Escoce. Et là 
y eut grans festes, de l’une partie et de l’autre. Or, 
me voel jou taire un petit des Escos et des Englès, 
et me retrairai au roi Charlon de France, et as or- 
denances de celui royaume. 

$ #2. Li rois Charles de France, filz au biau roy 
Phelippe, fu trois fois mariés, et si morut sans hoir 
marle, dont ce fu damages pour le royaume, si com 
vous orés ci après. Li première de ses femmes fu li 
une des plus belles dames dou monde, et fu fille la 
contesse d’Artois. Celle garda mal son mariage et se 
foursist. Par quoi elle en demora lonch temps ens 
ou Chastiel Gaillard, en prison et à grant meschief, 
ançois que ses maris fust rois. Quant li royaumes 
li fu escheus, et il fu couronnés, ii douze per de 
France ne vorrent nient, s’il peuissent, que li royau- 
mes demorast sans hoir marle. Si quisent sens et 
avis par quoi li rois Charles fust remariés, et le fu à 
le fille l’empereur "Henri de Lussembourch et suer 
au gentil roy de Behagne, et par quoi li premiers 
mariages fust deffais et anullés de celle dame qui en 
prison estoit, et tout par le declaration dou pape, 
nostre Saint Père, qui adonc estoit. De celle seconde 
dame de Lussembourch, qui estoit moult humle et 
moult preude femme, eut li rois un fil qui morut 
moult jones, et assés tost li mère apriès, à Ysodon 
en Berri. Et morurent tout doi souspeçonneusement. 
De coi aucunes gens en furent encoupées en derrière 
couvertement. Apriès, cilz rois Charles fu remariés 
tierce fois à le fille de son oncle de remariage, le 
fille de monsigneur Loeis, le conte d’Evrues, le 
royne Jehenne, et sereur au roi de Navare qui adonc 
estoit. Puissedi, avint que celle dame fu enchainte. 
Et li dis rois, ses maris, s’acouca malades au lit de 
le mort. Quant il perchut que morir le couvenoit, 
il devisa que, s’il avenoit que li royne se acouçast 
d’un fil, il voloit que messires Phelippes de Valois, 

ses cousins germains, en fust mainbours et regens 
de tout son royaume, jusques adonc que ses filz se- 
roit en eage d’estre rois; et, s’il avenoit que ce fust 
une fille, que li douze per et li hault baron de 
France euissent conseil et avis entre yaus de lor- 
donner, et donnaissent le royaume à celi qui avoir 
le deveroit par droit. Sur chou, li rois Charles ala 
morir environ Paskes, l’an de grasce Nostre Signeur 
mil trois cens vingt et huit. 

Ne demora mies gramment apriès, que la royne 
Jehenne acouça d’une fille, de quoi li plus del 
royaume en .urent dureruent tourblé et courouciet. 
Quant li douze per et hault baron de France sceu- 
rent çou, il se assamblèrent à Paris au plus tost qu’il 
peurent, et donnèrent le royaume, de commun 
acord, à monsigneur Phelippe de Valois, filz jadis 
au conte de Valois, et en ostèrent le royne d’En- 
gleterre et le roy son fil, qui estoit demorée soer 
germainne au roy Charle daarrainement trespasset, 
par le raison de che qu’il dient que li royaumes de 
France est de si grant noblèce qu’il ne doit mies par 
succession aler à fumelle, ne par consequense à fil 
de fumelle, ensi que vous avés oÿ chà devant, au 
commencement de ce livre. Et fisent celi monsi- 
gneur Phelippe couronner à Rains l’an de grasce 
mil trois cens vingt et huit, le jour de le Trinité. 
Dont, puissedi, grant guerre et grant desolation 
avint au royaume de France en pluiseurs pars, si 
com vous porés oir en ceste hystore. 

Assés tost apriès çou que cilz rois Phelippes fu 
couronnés à Rains, il semonst ses princes, ses ba- 
rons et toutes ses gens d'armes, et ala à tout son 

pooir logier en le vallée de Cassiel, pour guerriier 
les Flamens, qui estoient rebelle à leur signeur, et 
meismement ciaus de Bruges, chiaus d’ippre et 
chiaus dou Franch. Et ne voloient obeir au conte de 
Flandres, leur dit signeur, mais l’avoient decaciet, 
Et ne pooit adonc nulle part demorer en son pays, 
fors tant seulement à Gand, et encores assés escar- 
sement. Si desconfi adonc li rois Phelippes bien 
seize mille hommes flamens, qui avoient fait un 
chapitainne qui se nommoit Colins Dennekins, bardi 
homme et outrageus durement. Et avoient li dessus 
dit Flamench fait leur garnison de le ville de Cassiel, 
au commandement et as gages des villes de Flan- 
dres, pour garder ces frontières là endroit. 

Et vous dirai comment cil Flamench furent des- 
confit, et fu par leur oulirage. Il se partirent un 
jour, sus l’eure dou souper, de Cassiel, en entente 
que pour desconfire le roy et toute sen host. Et s’en 
vinrent tout paisievlement, sans point de noise, or- 
donné en trois batailles, des quèles li une en ala 
droit as tentes le roy, et eurent priès le roy sous- 
pris, qui seoit au souper, et toutes ses gens, Li aul- 
tre bataille s’en ala droit as tentes le roy de Beha- 
gne, et l’eurent priès trouvet en tel point. Et la 
tierce bataille s’en ala droitement as tentes le conte 
de Haynau, et l’eurent ossi priès souspris, et le has- 
tèrent si que à grant painne peurent pas ses gens 
estre armé, ne les gens monsigneur de Byaumont, 
son frère. Et vinrent ces trois batailles si paisievle- 
ment jusques as tentes, que à grant meschief furent 
li signeur armés, ne leurs gens assamblet. Et ewis- 
sent tout li signeur et leurs gens esté mort, se Diex 

ne les ewist, ensi que par droit miracle, secourut et 
aidiet. Mais, par le grasce de Dieu, cescuns des si- 
gneurs desconfi se bataille si entierement, et tous à 
une heure et en un point, que onques de tous ces 
seize mille Flamens n’en escapa mil, et fu leur cha- 
pitainne mors. Et si ne seut onques nulz de ces si- 
gneurs nouvelle li uns de l’autre, jusques adonc qu’il 
eurent tout fait. Et onques des quinze mille Fla- 
mens, qui mors y demorèrent, n’en recula uns seuls, 
que tout ne fuissent mort et tuet en trois monchiaus 
l’un sus Pautre, sans issir de le place là où cescune 
bataille commenca, qui fu l’an de grasce mil trois 
cens vingt et huit, le jour saint Bietremieu. 

Adone, apriès ceste desconfiture, vinrent li Fran- 
çois à Cassiel, et y misent les banières de France. 
Et se rendi li ville au roy, et puis Popringe, et puis 
Ippre, et tout cil de le chastelerie de Berges, et cil 
de Bruges ensiewant. Et rechurent le conte Loeis, 
leur sigaeur, adonc amiablement et paisievlement, 
et li jurérent foy et loyauté à tenir à tous jours mès. 

Quant! li rois Phelippes de France eut remis le 
conte de Flandres en son pays, et que tout li eurent 
juré feaulté ét hommage, il departi ses gens, et re- 
tourna cescuns en son lieu; et il meismement s’en 
vint en France et sejourner à Paris ou là environ. 
Si fu durement prisiés et honnourés de celle em- 
prise qu’il avoit fait sus les Flamens, et dou service 
ossi au conte Loeis son cousin. Si demora en grant 


1. Cet alinéa, qui se lie intimement aux alinéas précédents, fait 
néanmoins partie du chapitre suivant dans le ms. 6477, fe 30 vw, dont 
on se permet ici, par exception, de modifier la coupure évidemment 
défectueuse. 


[4330] LIVRE PREMIER, $ 43. 87 


prosperité et en grant honneur, et acrut grandement 
l'estat royal; et n’i avoit onques mès eu en France, 
si com on disoit, roy qui ewist tenu l’estat parel au 
roy Phelippe. Et faisoit faire tournois, joustes, festes 
et esbatemens moult souvent et à grant plenté. Or 
nous fairons nous un petit de lui, et parlerons des 
aucunes des ordenances d’Engleterre et dou gouvre- 
nement le roy. 


$ 43. Li jones rois englès se gouvrena un grant 
tamps, si com vous avés oy chi dessus recorder, par 
le conseil de ma dame se mère, dou conte Aymon 
de Kent, son oncle, et de monsigneur Rogier de 
Mortemer. Au daarrain, envie commença à naistre 
entre le conte de Kent dessus dit, et le signeur de 
Mortemer. Et monta puis H envie si haut que li si 
res de Mortemer enfourma et enhorta tant le jone 
roy, par le consentement de ma dame se mère le 
royne, et li fisent entendant que li dis contes de 
Kent le voloit empuisonner, et le feroit morir tem- 
prement, s’il ne s’en gardoit, pour avoir sen royaume, 
comme li plus proçains apriès lui, par succession ; 
car li jones frères le roy, que on clamoit messire 
Jehan d’Eltem, estoit nouvellement trespassés. Li 
jones rois, qui creoit legierement che dont on l’en- 
fourmoit, ensi que jone signeur, telz a on souvent 
veus, croient legierement çou dont cil qui les doient 
consillier les enfourment, et plus tost en mal qu’en 
bien, fist, assés tost après chou, son dit oncle le 
conte de Kent prendre, et le fist decoler publike- 
ment, que onques il n’en peut venir à escusance, 
De quoi tout cil dou pays, grans et petis, nobles et 

non nobles, en furent durement tourblet et courou- 
cié, et eurent puissedi durement contre coer le si- 
gneur de Mortemer. Et bien pensoient que, par son 
conseil et pourcach et par fausse amise, avoit ensi 
esté menés et trettiés li gentilz contes de Kent, eui 
il tenoient tout pour preudomme et pour loyal. Ne 
onques apriès ce, li sires de Mortemer ne fu tant 
amés, comme il avoit esté en devant. 

Ne demora mies de puis gaires de temps que grant 
fame issi hors sus la mère dou roy d’Engleterre, ne 
sui mies se voirs esloit, que elle estoit [enchainte!]; 
et en encoupoit on plus de ce fait le signeur de Mor- 
temer que nul aultre. Si commença durement chilz 
escandeles à montepliier, tant que li jones rois en 
fu enfourmés souflissamment. Et avoech tout ce il fu 
enfourmés souffissamment que, par fausse amise et 
par envie dou signeur de Mortemer, faite plus par 
trahison que par raison, il avoit fait mettre à mort 
son oncle le conte de Kent, que tout cil dou pays 
tenoient et avoient toutdis tenu pour preudomme et 
pour loyal. Dont, se li jones rois fu tristes et cou- 
rouciés, ce ne fait mies à demander. Si fist tantost 
prendre le dit signeur de Mortemer, et le fist ame- 
ner à Jondres, par devant grant fuison des barons 
et des nobles de son royaume. Et fist conter par un 
sien chevalier tous les fais le signeur de Mortemer, 
ensi que escrire et registrer les avoit fais. Et quant 
il furent tout dit et conté, li dis rois d’Engleterre 
demanda à tous, par manière de conseil et de juge- 

ment, quel cose en estoit bon à faire. Li jugemens 
en fu assés 1ost rendus, car cescuns en estoit jà par 
fame et par juste information tous avisés et infour- 
més. Si en respondirent au roy, et disent que il de- 
voit morir en tel manière, comme messires Rues li 
Despensiers avoit fait et esté justiciés. À ce jugement 
n’eut nulle dilation ne de merci. Si fu tantos trainés 
parmi la cité de Londres sns un bahut, et puis loiiés 
sus une eschielle en mi le place, et puis li vis copés 
a toutes les coulles et jettées en un feu qui là estoit. 
Et puis li fu li ventres ouvers et li coers trais hors, 
pour tant que il en avoit fait et pensé le trahison, 
et jettés ou dit feu, et ensi toute se coraille. Et puis 
fu esquartelés, et envoiiés par quatre mestres cités 
en Engleterre, et la tieste demora à Londres. Ensi 
fina li dis messires Rogiers de Mortemer, Dieus li 
pardoinst tous ses fourfais | 

Tantos apriès ceste justice faite, li rois d’Engle- 
terre, par le conseil de ses hommes, fist ma dame sa 
mère enfermer en un castiel, et li bailla dames et 
camberières et toutes gens assés, pour lui garder et 
servir et faire compagnie, chevaliers et escuiers 
d’onneur, ensi comme à si baute dame que elle 
estoit apertenoit. Et li assigna et delivra grant terre 
et belle revenue, pour lui souffissamment gouvrener, 
selonch son noble estat, tout le cours de se vie, et 
la ditte revenue au plus priès de celi castiel que il 
peut par raison, Mais il ne vot mies souffrir ne con- 
sentir que elle alast hors, ne s’amoustrast nulle part, 
fors en aucuns esbas qui estoient devant le porte 
dou chastiel, et qui respondoient à le maison. Si usa 
la ditté dame là sa vie de puis assés bellement. Et le 

venoit veoir, deus ou trois fois l’an, li jones rois 
Edouwars, ses filz. Nous nos soufferons à parler de 
la dame, et parlerons dou dit roy son fil, et com- 
ment il persevera en signourie. 


$ 44. Apriès ce que cilz rois Edowars, qui estoit 
en son jone eage, eut fait faire ces deus grandes jus- 
tices, si com vous avés oy chi dessus recorder, il 
prist nouvel conseil des plus sages et des mix creus 
de tout son royaume, et se gouvrena moult belle- 
ment, et maintint son royaume en pais, par le bon 
conseil que il avoit dalés lui. 

Or avint que, environ un an apriès que li rois 
Phelippes de Valois eut esté couronnés à roy de 
France, et que tout li baron et li tenant dou dit 
royaume li eurent fait feaulté et hommage, excepté 
li jones rois Edowars d’Engleterre, qui encores n’es- 
toit trais avant, et ossi il n’avoit point esté mandés ; 
se fu li rois de France consilliés et enfourmés que il 
mandast le dit roy d’Engleterre et venist faire hom- 
mage et feaulté, ensi comme il apertenoit. Adonc en 
furent priiet d’aler en Engleterre faire ce message et 
[sommer ‘] le dit roy, li sires d’Aubegni et li sires de 
Biausaut et doi clerch en droit, mestre en Parlement 
à Paris, que on appelloit pour ce temps mestre Sy- 
mons d’Orliens et mestres Pières de Maisières. Chil 
quatre, au commandement et ordenance dou roy, se 
partirent de Paris bien estoffeement, et cheminèrent 
tant par leurs journées qu’il vinrent à Wisan. Là 
montèrent il en mer, et furent tantost oultre, et ar- 

rivérent à Douvres, et sejournèrent là un jour, pour 
attendre leurs chevaus et leur harnas que on mist 
hors des vaissiaus. Quant il furent tout prest, il mon- 
tèrent sus et esploitièrent tant par leurs journées 
qu’il vinrent à Windesore, où li rois d’Engleterre et 
la jone royne sa femme se tenoient. Li quatre dessus 
nommet fisent à savoir au roy pour quoi il estoient 
là venu, et ossi de qui il se rendoïent. Li rois d’En- 
gleterre, pour l’onneur dou roy de France, son cou- 
sin, les fist venir avant et les reçut moult honnoura- 
blement; et ossi fist ma dame la royne sa femme, 
ensi que bien le savoient faire. En apriès, il comp- 
tèrent leur message; il furent volentiers oy. Et en 
respondi li rois adonc que il n’avoit mies son con- 
seil dalés lui, mais il le manderoit; si se retraisent 
en le cité de Londres; et là il en seroient respondu 
telement que bien deveroit souflire. Sus ceste pa- 
rolle, quant il eurent disné en le cambre dou dit 
roy et de la royne moult aise, il s’en partirent et 
vinrent ce soir jesir à Colebruch, et lendemain à 
Londres. 

Ne demora mies gramment de puis que li rois 
d’Engleterre vint à Londres, en son palais de Wes- 
moustier. Et là eut il, sus un jour qu’il y ordonna, 
son conseil assamblé, present qui li messagier dou 
roy Phelippe de France furent appellé. Et là remous- 
trèrent il pour quoi il estoient là venu, et les lettres 
qui leur avoient esté baillies dou roy leur signeur. 
Quant il eurent parlé bien et à point, il vuidièrent 
hors de le cambre, et lors demanda li dis rois à 
avoir conseil sus ceste requeste. Il me samble que li 
rois fu adonc si consilliés de respondre que voire- 

ment, par l’ordenance et seelé de ses predicesseurs, 
rois d'Engleterre et dus d’Acquitainnes, il en devoit 
foy, hommage et loyauté faire au roy de France, ne 
del contraire on ne l’oseroit ne vorroit point consil- 
lier. Chilz pourpos et consaulz furent arresté, et li 
messagier de France appellé. Si vinrent en le cham- 
bre de rechief de conseil. Là parla li evesques de 
Londres pour le roy et dist : « Signeur, qui ci estes 
envoiés de par le roy de France, vous estes li bien 
venu. Nous avons oy vos parolles et leues vos lettres 
et bien examinées à no pooir et consillies. Si vous 
disons que nous consillons monsigneur qui ci est, 
qu'il voist en France veoir le dit roy, son cousin, 
qui moult amiablement le mande, et dou sourplus 
de foy et d’ommage il s’acquitte et face son devoir, 
car voirement y est il tenus. Si vous retrairés en 
France, et dirés ensi au roy vostre signeur que nos 
sires li rois d’Engleterre passera par de Là tempre- 
ment, et fera tout ce qu’il doit faire sans nul estri. » 

Ceste response plaisi grandement bien as dessus dis 
messagiers de France, et prisent congiet au roy et à 
tout son conseil; mais ançois il leur couvint disner 
ens ou palais de Wesmoustier. Et les festia là li dis 
rois moult grandement, et leur donna au departir, 
pour l’onneur et amour dou roy de France, son cou- 
sin, grans dons et biaus jeuiaus. De puis ce fait, il 
ne sejournèrent gaires de temps à Londres et s’en 
partirent. Et esploitièrent tant par leurs journées 
qu’il revinrent en France, et droitement à Paris, où 
il trouvèrent le dit roy Phelippe, à qui il comptèrent 
toutes leurs nouvelles, et comment il avoient es- 
ploitié, et en quel estat il estoient parti dou dit rov 

d'Engleterre, et ossi com grandement et honnoura- 
blement il les avoit receus, et, à leur departement 
et congiet prendre, donné de ses biens. De toutes 
ces coses et esplois se contenta grandement li rois 
Phelippes, et dist que moult volentiers il veroit le 
roy Edouwart d’Engleterre, son cousin, car onques 
ne l’avoit veu. 

Ces nouvelles s’espardirent parmi le royaume de 
France, que li rois d’Engleterre devoit venir en 
France, et faire hommage au dit roy. Si se ordon- 
pérent et apparillièrent moult richement et très 
poissamment duch et conte de son sanch, qui le 
desiroient à veoir. Et proprement li rois de France 
en escrisi au roy Charle de Behagne, son cousin, et 
au roy Loeis de Navare, et leur segnefia le certain 
jour que li rois d’Engleterre devoit estre devers lui, 
et leur pria que il y vosissent estre, Cil doi roy, ou 
cas que priiet en estoient, ne l’euissent jamais las- 
siet, et se ordonnèrent au plus tost qu’il peurent, et 
vinrent en France en grant arroy devers le roy. Li 
rois de France fu adonc consilliés que il recueille- 
roit le dit roy d’Engleterre, son cousin, en le bonne 
cité de Amiens. Si fist là faire ses pourveances 
grandes et grosses, et aministrer salles, cambres, 
hostelz et maisons pour recevoir lui et toutes ses 
gens, où il se comptoit, parmi le roy de Behagne et 
le roy de Navare qui estoient de se delivrance, et le 
duch de Bretagne, le duch de Bourgongne, le duch 
de Bourbon, à plus de trois mille chevaus, et li rois 
d’Engleterre, qui y devoit venir à sis cens chevaus. 
Il avoit adonc à Amiens, et a encores bien, cité pour 
rechevoir aisiement otant de princes et leurs gens et 

plus assés. Or parlerons dou roy d’Engleterre, qui 
passa le mer, et vint en celle anée, lan mil trois 
cens vingt neuf, environ le mi aoust, en France. 


$ 45. Li jones rois d’Engleterre ne mist mies en 
oubli le voiage que il devoit faire ens ou royaume 
de France, et se appareilla bien et faiticement, et si 
souffissamment que à lui apertenoit et à son estat; 
si se parti d’Engleterre, quant jours fu dou departir. 
En se compagnie avoit deus evesques, cesti de Lon- 
dres et cesti de Lincolle, et quatre contes, monsi- 
gneur Henri conte Derbi, son cousin germain, fil 
monsigneur Thumas de Lancastre au Tors Col, le 
conte de Sallebrin, le conte de Warvich, et le conte 
de Herfort ; sis barons, monsigneur Renault de Gobe- 
hem, monsigneur Thumas Wage, mareschal d’En- 
gleterre, monsigneur Richart de Stanfort, le signeur 
de Persi, le signeur de Mauné et le signeur de Mont- 
bray, et plus de quarante aultres chevaliers. Si es- 
toient en le route et à le delivrance dou roy d’En- 
gleterre plus de mille chevaus, et misent deus jours 
à passer entre Douvres et Wissan. Quant il furent 
tout oultre, et leurs chevaus trais hors des nés et des 
vaissiaus, li rois monta acompagniés, ensi que je 
vous ay dit, et chevauça tant que il vint à Boulon- 
gne, et là fu il un jour. 

Tantos nouvelles vinrent au roy Phelippe de France, 
et as signeurs de France, qui jà estoient à Amiens, 
que li rois d’Engleterre estoit arrivés et venus à Bou- 
longne. De ces nouvelles eut li rois Phelippes grant 


30 joie, et envoia tantos son connestable et grant fui- 

il trouvèrent à Monstruel sus Mer; et là eat grans 
recognissances et approcemens d'amour. De puis 
chevauca li jones rois d’Engleterre en le compagnie 
del connestable de France ; et fist tant o toute se route 
que il vint en le cité d'Amiens, où li rois Phelippes 
estoit tous appareilliés et pourveus de lui rechevoir, 
le roy de Behagne, le roy de Navare et le roy de 
Mayogres dalés lui, et si grant fuison de dus, de 
contes et de barons que merveilles seroit à recorder. 
Car, à estoient tout li douze per de France venu, 
pour le roy d’Engleterre festoïier, et ossi pour estre 
personelment, et faire tesmoing à son hommage. Se 
li rois Phelippes reçut honnourablement et grande- 
ment le jone roy d’Engleterre, son cousin, oe ne fait 
mies à demander; et ossi fisent tout li roy, li duc et 
li conte qui là estoient. Et furent tout cil signeur 
adonc, en le cité d'Amiens, jusques à quinze jours. 

Là en dedens eut ça mainte paroiïle et ordenance 
faite et devisée. Et me samble que li rois Edouwars 
d’Engleterre fist adonc hommage, de bouce et de 
parolle tant seulement, sans les mains mettre entre 
les mains dou roy de France, ou prince ou prelat 
deputé de par lui. Et n'en volt adonc li dis rois 
d’Engleterre, par le conseil qu’il eut, dou dit hom- 
mage proceder plus avant, si seroit retournés en En- 
gleterre et aroit veus, leus et examinés les previlèges 
de jadis, qui devoient esclarcir le dit hommage, et 
moustrer comment et de quoi li rois d’Engleterre 
devoit estre homs au roy de France. Li rois de 
France, qui veoit le roy d’Engleterre son cousin jone, 
entendi bien toutes ces parolles, et ne le volt adonc 
de riens presser, car bien savoit assés que bien y 

recouveroit, quant il vorroit, et li dist : « Mon cou- 
sin, nous ne vous volons pas decevoir, et nous plaist 
bien ce que vous en avés fait à present, jusques à 
tant que vous serés en vostre pays et enfourmés, par 
les seelés de vostres predicesseurs, quel cose vous en 
devés faire. » Li rois d’Engleterre respondi : « Chiers 
sires, grans merchis. » 

De puis se jeua, esbati et demora li rois d’Engle- 
terre avoecques le roy de France, en le cité d'Amiens. 
Et quant tant y eut esté que bien deubt par raison 
souffire, il prist congiet et se departi dou roy moult 
amiablement, et de tous les aultres princes qui là es 
toicnt, et se mist au retour pour revenir en Engle- 
terre. Et rapassa le mer, et fist tant par ses journées 
qu’il vint à Windesore, là où il trouva la royne 
Phelippe sa femme qui le rechut liement, et qui li 
demanda nouvelles dou roy Phelippe, son oncle, et 
de son grant linage de France. Li rois, ses maris, 
l'en recorda assés et dou grant estat qu'il avoit trou- 
vet, et comment on l’avoit recueilliet et festiiet gran- 
dement, et des honneurs qui estoient en France, as 
quèles dou faire ne de l’entreprendre à faire, nulz 
aultres pays ne S’apertient. 


$ 46. Ne demora gaires de temps, puissedi, que 
li rois de France envoia en Engleterre, de son plus 
especial conseil, l’evesque de Chartres et l’evesque 
de Biauvais, et ossi monsigneur Loeis de Clermont, 
duch de Bourbon, le conte de Harcourt et le conte 
de Tankarville, et des aultres chevaliers et clers en 
droit, pour estre as consaulz le roy d’Engleterre, qui 
se tenoient à Londres sus l’estat que vous avés oy, 

ensi que li rois d’Engleterre, lui revenut en son pays, 
devoit regarder comment anchiennement si predi- 
cesseur, de ce qu’il tenoient en Aquitainnes et dont 
il s’estoient appellé duch, en avoient fait hommage. 
Car jà murmuroïent li pluiseur en Engleterre que 
leurs sires estoit plus proçains de l’iretage de France 
que li rois Phelippes. Nequedent, li rois d’Engleterre 
et ses consaulz ignoroient de toutes ces coses. Mais 
grant parlement et assamblées sus le dit hommage 
furent en celle saison, en Engleterre. Et y sejournè- 
rent li dessus dit envoiiet dou roy de France, tout 
liver, et jusques à l’issue dou mois de may ensie- 
vant, qu'il ne pooient avoir nulle diffnitive res- 
ponse. Toutes fois, finablement, li rois d’Engleterre, 
par l’avis de ses privilèges as quels il ajoustoit grant 
foy, fu consilliés de escrire ensi lettres pattentes, 
seelées de son grant seel, en recognissant l’ommage 
tel qu’il le doit et devoit adonce faire au roi de 
France; la quèle teneur de la lettre s’ensieut ensi : 


$ 47. « Edouwars, par la grasce de Dieu roys d’En- 
« gleterre, signeur d'Irlande et dux d’Aquitainnes, à 
« tous ceulz qui ces presentes lettres veront et oront, 
« salut, Savoir faisons, comme nous feissons à 
« Amiens hommage à excellent prince nostre chier 
« signeur et cousin Phelippe roy de France, lors 
« nous fu dit et requis de par lui que nous recognis- 
« sions le dit hommage estre lige, et que nous, en 
« faisant le dit hommage, li promissions expresse- 
« ment foy et loyauté porter, la quèle cose nous ne 
« fesimes pas lors, pour ce que nous estions enfour- 


« més que point ne se devoit ensi faire. Et fesimes 
17 


10 


15 


20 


25 


30 


1$ 


20 


98 CHRONIQUES DE J. FROISSART. [1331] 


« lors au dit roy de France hommage par parolles 
« generales, en disant que nous entrions en son 
« hommage, par ensi comme nostre predicesseur, 
« dux de Giane, estoient de jadis entrés en l’om- 
« mage des rois de France, qui avoient esté pour le 
temps. Et, de puis enchà nous soions bien enfour- 
més et acertenés de la vérité, recognissons, par 
ces presentes lettres, que le dit hommage que nous 
fesimes à Amiens au roy de France, comment que 
« nous le fesimes par parolles generales, fu, est et 
« doit iestre entendu lige, et que nous li devons foy 
« et loyauté porter, comme dux de Aquitainne et 
« pers de France, et contes de Pontieu et de Mous- 
« truel. Et li prommetons des or en avant foy et 
« lovauté porter. 

« Et pour ce que ou temps à venir de ce ne soit 
« jamais descors ne question à faire le dit hommage, 
« nous prommetons en bonne foy, pour nous et nos 
« successeurs, dus de Giane, qui seront pour le 
« temps, le dit hommage se fera en ceste manière. 
« Li rois d’Engleterre, dux de Gyane, tenra ses 
« mains entre les mains dou roy de France. Et cilz 
« qui adrecera les parolles au roy d’Engleterre, dux 
« d’Aquitainne, et qui parlera pour le roy de France, 
« dira ensi : « Vous devenés homme lige au roy de 
« France, mon signeur, qui ci est, comme dus de 
« Gyane et pers de France, et li prommetés foy et 
« loyauté porter. Dittes : voire. » Et li rois d’En- 
« gleterre, duch de Giane, et si successeur diront : 
« voire. Et lors li rois de France recevera le dit roy 
« d'Engleterre et duch de Gyane au dit hommage 
« lige, à la foy et à la bouce, sauf son droit et l’au- 

trui. De rechief, quant le dit roy et duch entera 
en l’ommage dou roy de France, et de ses succes- 
seurs rois de France, pour la conté de Pontieu et 
de Moustruel, il mettera ses mains entre les mains 
dou roy de France. Et cils qui parlera pour le roy 
de France, adrecera ses parolles au dit roy et duc, 
dira ensi : « Vous devenés homme lige au roy de 
France, mon signeur, qui ci est, comme contes de 
Pontieu et de Moustruel, et li prommetés foy et 
loyauté porter. Dittes : voire.» Et le dit roy et 
duch, conte de Pontieu, dira : voire. Et lors li dis 
rois de France recevera le dit roy et conte au dit 
hommage lige, à la foy et à la bouche, sauf son 
droit et l’autrui. 

« Et ossi sera fait et renouvelé, toutes fois que 
l’ommage se fera. Et de ce baillerons nous et nos 
successeurs, dux de Giane, fais les dis hommages, 
lettres patentes seclées de nostres grans seaulz, se 
le roi de France le requiert. Et avoech ce nous 
prommetons tenir et garder affectuelment les pais 
et acors fais entre les rois de France et dus de 
Giane. Et en ceste manière sera fait, et seront re- 
nouvelées les dittes lettres par les dis rois et dus 
et leurs successeurs, dux de Giane et contes de 
Pontieu et de Moustruel, toutes les fois que le roi 
d’Engleterre, dus de Giane, et ses successeurs, dux 
de Giane et contes de Pontieu et de Moustruel, qui 
seront pour le temps, enteront en lommage dou 
roy de France, et de ses successeurs, rois de France. 
En tiesmoing des quèles coses, à cestes nos avons 
fait mettre nostre grant seel. Données à Eltem, le 

Ces lettres raportèrent en France li dessus nom- 
met signeur, quant il se departirent d’Engleterre, et 
il eurent le congiet dou roy; et les baïllièrent au roy 
de France, qui tantost le[s] fist porter à se cancelerie, 
et mettre en garde, avoec ses plus especiaulz coses, 
à le cautèle dou temps à venir. Nous nos soufferons 
à parler dou roy d’Engleterre un petit, et parlerons 
d’aucunes aventures qui avinrent en France, 


$ 48. Li homs del monde, qui plus aida le roy 
Phelippe à parvenir à le couronne de France, ce fu 
messires Robers d’Artois, qui estoit li uns des plus 
haus barons de France, le mieus linagiés et estrais 
des royaus. Et avoit à femme la sereur germainne 
dou dit roy Phelippe. Et avoit toutdis esté ses plus 
especiaulz compains et amis en tous estas. Et fu, 
bien l’espasse de trois ans, que en France estoit tout 
fait par lui, et sans lui n’estoit riens fait. Apriès, 
avint que li rois Phelippes emprist et acqueilla ce 
mousigneur Robert d’Artois en si grant hayne, en 
l’ocquison d’un plait qui esmeus estoit devant lui, 
dont la conté d’Artois estoit cause, que li dis messi- 
res Robers voloit avoir gaagnié, par le vertu d’une 
lettre que messires Robers mist avant, qui n’estoit 
mies bien vraie, si com on disoit, que, se li dis rois 
l'euist tenu en son aïr, il l’euist fait morir sans nul 
remède. Et comment que li dis messires Robers fust 
li plus proçains de linage et d’amour à tous les haus 
barons de France, et serourges au dit roy, se li cou- 
vint il vuidier France, et venir à Namur dalés le jone 
conte Jehan, son neveu, et ses frères, qui estoient 
enfant de sa sereur. Quant il fu partis de France, et 

li rois vei que il ne le poroit tenir, pour miex mous- 
trer que la besongne li touchoit, il fist prendre sa 
suer, qui estoit femme au dit monsigneur Robert et 
ses deus filz, ses neveus Jehan et Charle; si les fist 
mettre en prison bien estroitement, et jura que ja- 
mais n’en isteroient, tant qu’il viveroit. Et bien tint 
ce sierement, car onques de puis, pour personne 
qui en parlast, il n’en vuidièrent, dont il en fu de 
puis moult blasmés en derrière. 

Quant li dis rois de France sceut de certain et fu 
enfourmés que messires Robers d’Artois estoit arres- 
tés à Namur dalés ses sereurs et ses neveus, il en fu 
moult courouciés. Et envoia caudement devers l’e- 
vesque Aoulz de Liège, en priant qu’il defliast et 
guerriast le conte de Namur, se il ne mettoit huers 
de son pays monsigneur Robert d’Artois. Cilz eves- 
ques, qui moult amoit le roy de France, et qui petit 
amiroit ses vosins, manda au jone conte de Namur 
que il mesist ensus de lui son oncle, monsigneur 
Robert d’Artois; aultrement il li feroit guerre. Li 
contes de Namur fu si consiiliés que il mist hors de 
sa terre son oncle. Ce fau moult à envis, mais faire li 
couvenoit ou pis attendre. 

Quaut messires Robers d’Artois se vei en ce parti, 
si fu moult angousseus de coer, et se avisa que il 
iroit en Braibant, pour tant que ii dus, ses cousins, 
estoit si poissans que bien le soustenroit. Si vint de- 
vers le duch, son cousin, qui le reçut moult liement, 
et le reconforta de ses destourbiers. Li rois le scent, 
si envoia tantost messages au dit duch, et li randa 
que, se il soustenoit ou souffroit à demorer ne à re- 
pairier en sa terre monsigneur Robert d’Artois, il 

n’aroit pieur ennemit de lui, et le greveroit et por- 
teroit damage en toutes les guises qu’il poroit. Li 
dus ne le volt ou n’osa plus soustenir ouvertement 
en son pooir, pour doubtance que de avoir et ac- 
querre I hayne dou dit roy de France. Ains l’envoia 
couvertement tenir en Argentoel, jusques à tant que 
on verroïit comment li rois s’en maintenroit. 

Li rois le sceut, qui par tout avoit ses espies; s’en 
eut grant despit. Si pourcaga tant, en moult brief 
temps, que li rois de Behagne, qui estoit cousins 
germains au dit duc, li evesques de Liège, li arce- 
vesques de Coulongne, li dus de Guerles, li marchis 
de Jullers, li contes de Bar, li contes de Los, li sires 
de Faukemont, et pluiseur aultre signeur furent tout 
alloïiet contre le dit duch, et le detfièrent tout, au 
pourcach et requeste del dessus dit roy, Et entrèrent 
tantost en son pays parmi Hesbaing, et en alèrent 
droit à Hanut. Et ardirent à leur volenté par deus 
fois, demorant ens ou pays, tant que bon leur sam- 
bla. Et envoia avoech yaus li dis rois le conte d’Eu, 
son connestable, à tout grant compagnie de gens 
d’armes, pour miex moustrer que la besongne estoit 
sienne, et faite à son pourcach, et tout ardant son 
an 

Si en couvint le conte Guillaume de Haynau en- 
sonniier; et envoia ma dame sa femme, sereur au 
roy Phelippe, et le signeur de Byaumont, son frère, 
en France, par devers le dit roy, pour impetrer une 
souffrance ct une triewe de lui, d’une part, et dou 
duch de Braibant, d’autre part. Trop à envis et à 
dur y descendi le roy de France; tant avoit il pris la 
cose en grant despit, Toutes fois, à le priière dou 


11332] LIVRE PREMIER, S 41. 103 


conte de Haynau, son serourge, li rois s’umelia et 
donna et acorda triewes au duch de Braibant, parmi 
tant que li dus se mist dou tout en l’ordenance dou 
propre roy de France et de son conseil, de tout ce 
qu’il avoit à faire au roy et à çascun de ces signeurs 
qui deffiet l’avoient. Et devoit mettre, dedens un 
certain jour, qui nommés y estoit, monsigneur Ro- 
bert d’Artois hors de sa terre et de son pooir, si com 
il fist moult à envis; mais faire li couvint, ou autre- 
ment il euist eu trop forte guerre de tous costés, si 
com il estoit apparans : si ques, entrues que cil 
toueillement et ces besongnes 5e portoient, ensi que 
vous oés recorder, li rois englès eut nouvel conseil 
de guerriier le roy d’Escoce, son serourge, je vous 
dirai à quel title. 


$ 49. Vous avés bien oy recorder chi dessus de le 
guerre le roy Robert d’Escoce et dou roy d’Engle- 
terre, et comment unes triewes furent prises à durer 
trois ans, là en dedens cilz rois Robers morut; en 
apriès, dou mariage qui fu fais de !a serour au roi 
englès et dou fil ce roy Robert, aui fu sois d’Escoce 
apriès le mort de son père, et le clamoit on le roy 
David. Le temps que ces triewes durèrent, et encores 
un an de puis ou environ, furent li Englès et li Es- 
cot bien à pais, che que on n’avoit point veu en de- 
vant, passet avoit deus cens ans, qu’il ne se fuissent 
guerriiet et heriiet. 

Or, avint que li jones rois d’Engleterre fu infour- 
més que li rois d’Escoce, ses serourges, estoit saisis 
de le bonne cité de Bervich, qui devoit estre de son 
royaume, et que li rois Edouwars, ses taions, l’avoit 

tous jours tenue paisevlement et francement, et ses 
pères apriès, un grant temps. Et fu infourmés que li 
royalmes d’Escoce mouvoit en fief de lui, et'que li 
jones rois d’Escoce, ses serourges, ne l’avoit encores 
relevet ne fait hommage. Il en ot indignation, et en- 
voia assés tost apriès grans messages et souffissans au 
jone roy David, son serourge, et à son conseil. Et li 
fist requerre que il vosist oster se main de le bonne 
cité de Bervich et lui resaisir, car c’estoit ses bons 
hiretages, et avoit tous jours esté ses ancisseurs rois 
d’Engleterre ; et qu’il venist à lui, pour faire hom- 
mage del royaulme d’Escoce, qu’il devoit tenir de 
lui en fief. 

Li jones rois David se consilla à ses barons et à 
chiaus de son pays, par grant deliberation de con- 
seil. Et quant il fu assés consilliés sour ces requestes, 
il respondi as messages et dist : « Signeur, jou et 
tout mi baron nous mervillons durement de ce que 
vous nous requerés, de par le roy nostre serourge. 
Car nous ne trouvons mies à nos anciiens, ne ne te- 
nons que li royaumes d’Escoce soit de riens subgès 
ne doit estre au roy d’Engleterre, ne par hommage, 
ne autrement. Ne onques messires li rois, nos pères, 
de bonne memore, n’en volt faire hommage à ses 
ancisseurs, rois d’Engleterre, pour guerre que on l’en 
fesist. Ossi, n’ai jou point conseil ne volenté dou 
faire. En apriès, nos pères, li rois Robers conquist 
la cité de Bervich, par droite guerre, sur le roy son 
père, et le obtint comme son bon hyretage, tout le 
cours de se vie. Et ossi le pense jou bien à tenir, et 
en ferai mon pooir. Si vous requier que vous voelliés 
prüer au roi, cui sereur nous avons, qu’il nous voelle 

laissier en celle franchise que no devantrain ont esté, 
et goir de ce que li rois, nos pères, conquist et main- 
tint toute se vie paisievlement, et que encontre ce 
ne voelle croire nul mauvais conseil. Car, se uns 
aultres nous voloit faire tort, si nous deveroit il ai- 
dier à deffendre, pour l’amour de sa sereur cui nous 
avons à femme. » Li message respondirent : « Sire, 
nous avons bien entendu vostre response. Si le re- 
porterons volentiers à nostre signeur le roy, en tel 
manière que dit l’avés. » Puis prisent congiet, et 
revinrent arrière à leur signeur, le roy d’Engleterre, 
et à son conseil. Si recordèrent toutes les parolles 
que li jones rois d’Escoce avoit respondu à leur re- 
queste. Li quels rapors ne plaisi mies bien au roy 
Edowart, ne à son conseil. Ains fist mander à Lon- 
dres, au jour de Parlement, tous les barons, cheva- 
liers et consaulz des bonnes villes de son royalme, 
pour avoir sur ce conseil et meure deliberation. 

Ce terme pendant, vint messires Robers d’Artois 
en Engleterre, à guise de marcheant, qui estoit de- 
caciés dou roy Phelippe de France, si com vous avés 
oy. Et li avoit li dus de Braibant, ses cousins, con- 
seilliet qu’il se traisist celle part, ou cas qu’il ne 
pooit nulle part demorer paisievlement en France, 
ne en l’Empire. Si le rechut li jones rois englès lie- 
ment, et le retint volentiers dalés lui et de son con- 
seil. Et li assena le conté de Rivemont, qui avoit esté 
ses ancisseurs. Or me retrairai as dessus dis Parle- 
mens, qui furent à Londres, sus l’estat dou royaume 
d’Escoce. 


$ 50. Quant li jours de Parlement approca que 

li rois englès avoit establi, et tous li pays fu assam- 
blés au mandement le roy à Londres, li rois leur fist 
demoustrer comment il avoit fait requerre au roy 
d’Escoce, son serourge, que il vosist oster se main 
de le cité de Bervich qu’il detenoit à tort, et qu’il 
vosist venir faire hommage à lui de son royalme 
d’Escoce, ensi qu’il devoit; et comment li rois d’Es- 
coce avoit respondu à ses messages, Si pria à tous 
que cescuns le volsist sour ce si consillier que sen 
honneur y fust gardée. Tout li baron, li chevalier, 
li consaulz des cités et des bonnes villes, et tous li 
communs pays se consillièrent sur çou et raportèrent 
leur conseil, tout d’un acord. Li quelz consaulz fu 
telz que il leur sambloit que li rois ne pooit plus 
porter par honneur les tors que li rois d’Escoce li 
faisoit. Ains conseilliérent que il se pourveist si ef. 
forciement, qu’il peuist entrer ou royaume d’Escoce 
si poissamment, que il peuist ravoir la bonne cité 
de Bervic, et qu'il peuist si constraindre le roy d’Es- 
coce qu’il fust tous joians, quant il poroit venir à son 
hommage et à satisfation. Et disent qu’il estoient tout 
desirant de aler avoech lui, à son commandement. 

Li rois Edowars fu moult joians de celle response, 
car il veoit le bonne volenté de ses gens. Si les en 
regratia moult grandement, et leur pria que cescuns 
fust apparilliés selonch son estat, et fuissent à un 
jour, qui adonc fu nommés, droit à Noef Chastiel sur 
Thin, pour aler reconquerre les droitures apertenans 
à son royaulme d’Engleterre. Cescuns se haban- 
donna à celle requeste, ei en rala en son lieu pour 
lui pourveir, selonch son esiat. Et li rois se fist pour. 
veir et apparillier si souffissaimment que à tèle be- 

songne apertient. Si envoia encores aultres messages 
à son dit serourge, pour lui souffissamment sommer, 
et apriès pour defliier, se il n’estoit aultrement con- 
silliés. 


$ 51. Li jours qui denommés estoit approça; et 
vint li rois Edouwars, à tout son host, au Noef 
Chastiel sour Thin. Si attendi par trois jours ses gens 
qui venoient en siewant l’ost. Au quart jour, il s’en 
parti et s’en ala à toute son host par devers Escoce, 
et passa la terre le signear de Persi et cesti de Noef- 
ville, qui sont doi grant baron de Northombrelande, 
et marcissent as Escos, Et ossi font li sires de Ros, 
li sires de Lusi et li sires de Montbrai. Si se traist li 
rois englès, et toute son host, par devers le cité de 
Bervich. Car li rois d’Escoce n’avoit volut respondre 
aultrement as secons messages qu’il avoit fait as pre- 
miers, si qu’il estoit souflissamment sommés et def- 
fiiés, 

Tant esploita li rois englès, à toute son grant host, 
qu’il entra en Escove, et passa le rivière qui depart 
Escoce et Engleterre; et n’eut mies adonc conseil de 
lui arrester devant Bervich, mais de chevaucier avant 
et ardoir et exillier le pays, si com ses taions avoit 
fait jadis. Si esploita tant en ceste cevaucie qu’il 
foula grandement toute le plainne Escoce, et ardi et 
exilla moult de villes fremées de fossés et de palis, 
et prist le fort chastiel de Haindebourch, et y mist 
gens et gardiens de par lui, et passa le seconde ri- 
viére d’Escoce desous Struvelin. Et coururent ses 
gens tout le pays de là environ, jusques à Saint-Je- 
hans-ton, et jusques en Abredane. Et ardirent et 

exillièrent le bonne ville de Donfremelin, mais il ne 
fisent nul damage villain à l’abbeye, car li rois le 
deffendi. Et conquisent tout le pays jusques à Don- 
dieu et jusques à Dubretan, un très fort chastiel, sus 
le marce de le sauvage Escoce, où li rois estoit re- 
très et li royne d’Escoce, sa femme. Ne nulz n’aloit 
au devant des Englès, mais s’estoient mis et retret 
tout dedens les forès de Gedours, qui sont inhabita- 
bles pour chiaus qui ne cognoissent le pays. Et 
avoient là attrait tout le leur et mis à sauveté, et ne 
faisoient compte dou demorant. 

Che n’estoit mies merveilles s'il estoient esbahi, 
et s’il fuioient devant les Englès. Car il n’avoient nul 
bon chapitainne ne sage guerrieur, si com il avoient 
eu dou temps passé. Premierement, li rois David, 
leurs sires, estoit jones en l’eage de quinze ou de 
seize ans, li contes de Moret encores plus jones, et 
uns damoisiaus qui s’appelloit Guillaumes de Dou- 
glas, neveus à celui qui estoit demorés en Espagne, 
de cel eage : si ques li pays et li royaumes d’Escoer 
estoit tous despourveus de bon conseil, pour aler ne 
resister contre les Englès, qui adonc esloient si pois- 
samment entré en Escoce. Pour quoi, toute li plainne 
Escoce fu courue, arse et gastée, et pluiseurs bons 
chastiaus pris et conquis, et que li rois englès retint 
pour lui. Et s’avisa que par chiaus il guerrieroit le 
remanant, et constrainderoit ses ennemis dou leur 
meismes. 


$ 52. Quant li rois englès eut esté et sejourné, 
couru et chevaucié le plainne Escoce, et arresté ou 
pays le terme de sis mois et de plus, et il vit que 

nulz ne venoit contre lui pour veer sen emprise, il 
se retraist tout bellement par devers Bervich. Mès, à 
son retour, il conquist et gaegna le chastiel de Dal- 
quest, qui est de l’hiretage le conte de Douglas, et 
siet à cinq liewes de Haindebourch; et y ordonna 
chastellain et bonnes gardes pour le garder. Et puis 
chevauga à petites journées, et fist tant qu’il s’en re- 
vint devant le bonne et le forte cité de Bervich, qui 
est à l’entrée d’Escoce, et à l'issue dou royaume de 
Northombrelande. Si le assega et environna li rois 
de tous poins, et dist que jamais n’en partiroit, si 
l'aroit à se volenté non, se li rois d’Escoce ne le ve- 
noit combaire et lever par force. 

Si se unt là li rois un grant temps devant Bervich, 
ançois qu’il le peuist avoir, car là cité est durement 
forte, et bien fremée, et environnée d’un lés d’un 
brach de mer. Etse yavoit dedens bonnes gens en gar- 
nison de par le roy d’Escoce, pour le garder et deffen- 
dre et consillier les bourgois de le cité. Si vous di 
qu’il y eut par devant Bervich, le terme pendant que 
li rois englès y sist, maint assaut, maint hustin et 
mainte dure escarmuce et priès que tous les jours, 
et mainte apertise d’armes faite. Car, cil de dedens 
cuidoient toutdis estre aidié et conforté, mais nulz 
apparans n’en fu. Si en est verités que aucun preu 
chevalier et bacheler d’Escoce chevaucoient à je fois, 
et venoient par vesprées et par ajournemens resvil- 
lier lost as Englès, mais petit y faisoient. Car li hos 
le roy englès estoit si souffissamment bien gardée et 
escargetie, et par si bonne manière, et si grant avis, 
que li Escot n’i pooient entrer, fors à leur damage, 
et y perdoient souvent de leurs gens. 

Quant cil de Bervich veirent que il ne seroient se- 
couru ne conforté de nul costé, et ossi que li rois 
englès ne partiroit point de là s’en aroit eu se vo- 
lenté, et que vivre leur amenrissoient, et leur es- 
toient clos li pas de mer et de terre, par quoi nulz 
ne leur en pooit venir, si se commencièrent à aviser, 
et envoiièrent devers le roy englès trettier que il leur 
volsist donner et acorder une triewe, à durer un 
mois; et se, dedens ce mois, li rois David leurs si- 
res, ou aultres pour lui, ne venoit là si fors que il 
levast le siège, il renderoïent le cité, salve leurs corps 
et leurs biens; et que li saudoïier qui dedens estoient 
s’en peuissent aler, s’il voloient, en leur pays d’Es- 
coce, sans recevoir point de damage. 

Li rois englès et ses consaulz entendirent à ces 
trettiés; et ne furent mies si tost acordé, car li rois 
englès les voloit avoir simplement pour faire des au- 
cuns se volenté, pour tant qu’il s’estoient tant tenu 
contre lui. Mais finablement il se laissa à dire par le 
bon avis et conseil qu’il eut de ses hommes. Et ossi 
messires Robers d'Artois y rendi grant painne, qui 
avoit esté en ces chevaucies toutdis avoech lui, et 
qui li avoit jà dit et demoustré, par pluiseurs cières 
voies, com proçains il estoit de le couronne de 
France, dont il se devoit tenir hiretiers, par le suc- 
cession de monsigneur Charlon le roy, son oncle, 
daarrainnement trespasset. Si veist volentiers li dis 
messires Robers que li rois englès esineuist guerre as 
François, pour lui contrevengier des despis que on 
li avoit fais, et que li rois englès se fust partis d’Es- 
coce, à quel meschief que ce fust, et retrais vers 
Londres : si ques ces parolles et pluiseurs aultres en- 

clinèrent grandement le roy à çou que eilz trettiés 
de Bervich se passa. Et furent les triewes acordées 
de chiaus de dehors à chiaus de dedens, le mois tout 
acompli. Et le segnefièrent cil de Bervich à chiaus 
de leur costé bien et à point, au roi d’Escosc, leur 
signeur, et à son conseil, qui ne peurent veoir ne 
imaginer voie ne tour qu’il fuissent fort pour com- 
batre le roy englès ne lever le siège. 

Si demora la cose en cel estat, et fu la cité de 
Bervich rendue, au chief dou mois, au roy englès, 
et ossi li chastiaus, qui est moult biaus et moult 
fors, au dehors de le cité. Et en prisent li mareschal 
de l’host le saisine et le possession, de par le roy 
englès. Et vinrent li bourgois de le cité en lost faire 
hommage et feaulté au dit roy, et jurèrent et reco- 
gneurent à tenir le cité de Bervich de lui. Apriès, y 
entra li rois à grant solennité de trompes et de na- 
kaires; et y sejourna de puis douze jours, et y or- 
donna un bon chevalier à gardiien et à souverain, 
qui s’appelloit messires Edouwars de Bailluel. Et 
quant il se parti de Bervich, il laissa avoecques le dit 
chevalier pluiseurs ïones chevaliers et escuiers, et 
pour aidier à garder le terre conquise sus les Escos, 
et les frontières de celui pays. 

Si s’en retourna li rois vers Londres, et donna à 
toutes manières de [gens‘] congiet, et s’en rala ces- 
cuns.en son lieu. Et il meismes s’en revint à Win- 
desore, où le plus volentiers se tenoit, et messires 
Robers d’Artois dalés lui, qui ne cessoit nuit ne 
jour de lui remoustrer quel droit il avoit à le cou- 

ronne de France. Et li rois y entendoit volen- 
tiers. 


$ 53. Ensi ala en ce temps de le chevaucie le roy 
englès sus les Escos. Il gasta et exilla le plus grant par- 
tie de leur pays. Et y prist pluiseurs fors chastiaus, 
que ses gens obtinrent sus les Escos de puis un grant 
temps, et principaument le bonne cité de Bervich. 
Et estoient demoret de par le roy englès, pour tenir 
les frontières, pluiseur apert bacheler, chevalier et 
escuier, entre les quelz messires Guillaumes de Mon- 
tagut et messires Gautiers de Mauni en font bien à 
ramentevoir. Car, de le partie des Englès, cil doi 
en avoient toute le huée; et faisoient souvent sus les 
Escos des hardies emprises, des belles chevaucies, 
des meslées et des hustins. Et par usage, le plus il 
gaegnoient sus yaus, dont il acquisent grant grasce 
devers le roy et les barons d’Engleterre. 

Et pour mieus avoir leur entrées et leurs issues en 
Escoce et à mestriier le pays, messires Guillaumes 
de Montagut, qui fu appers, hardis et entreprendans 
chevaliers, durement fortefia le bastide de Rose- 
bourch, sus le marce d’Escoce, et en fist un bon 
chastiel, pour tenir et deffendre contre tout homme. 
De quoi li rois englès li sceut grant gré, et acquist 
si grant renommée et si grant grasce en ces entrepre- 
sures, dou roy Edowart, que li rois le fist conte de 
Salbrin, et le maria moult hautement et très noble- 
ment. Ossi fist messires Gautiers de Mauni, qui de- 
vint en ces chevaucies chevaliers, et fu retenus dou 
plus secret conseil le roi, et moult avanciés en se 
court. Et fist de puis li dis messires Gautiers tant de 

belles appertises et de grans fais d'armes, si com 
vous orés avant en l’ystore, que li livres est moult 
renluminés de ses proèces. 

Bien est voirs que aucun preu chevalier d'Escoce 
faisoient souvent anoiï as Englès, et se tenoient tout- 
dis par devers le sauvage Escoce, entre grans marès 
et grandes hautes forès, là nuls ne les pooit siewir. 
Et sievoient à le fois les Englès de si priès que tous 
les jours y avoit puigneis ou hustin. Et toutdis mes- 
sires Guillaumes de Montagut et messires Gautiers de 
Mauni, adonc nouviel chevalier, y estoient renommé 
pour les miex faisans et les plus enventureus. Et y 
pierdi à ces hustins et puigneis li dis messires Gui- 
laumes, qui estoit hardis et durs chevaliers mervil- 
leusement, un oel, par ses hardies emprises. 

En ces grans marès et en ces grans forès, la où cil 
signeur d’Escoce se tenoient, s’estoit jadis li preus 
rois Robers d’Escoce tenus par pluiseurs fois, quant 
li rois Edouwars, taions à celui dont nous parlons 
presentement, l’avoit desconfit, et conquis tout le 
royaume d’Escoche. Et pluiseurs fois fu il si menés 
et si decaciés qu’il ne trouvoit nullui qui Posast her- 
begier, ne soustenir en chastiel ne en forterèce, pour 
le doubtance de ce roy Edouwart, qui avoit si net- 
tement conquis toute Esooce qu’il n’i avoit ville, 
chastiel ne forterèce qui n’obeisist à lui. Et quant 
cilz rois Edouwars estoit arrière revenus en Engle- 
terre, chilz preus rois Robers rassambloit gens d’ar- 
mes, quèle part que il les pooit trouver, et recon- 
queroit tous ses chastiaus, ses forterèces et ses bonnes 
villes jusques à Bervich, les unes par force et par 

Et quant li rois Edouvwars le savoit, il en avoit grant 
despit, et faisoit tantost semonre ses os, et ne cessoit 
jusques à tant qu’il l’avoit de rechief desconfit, .et 
reconquis le royaulme d’Escoce comme devant. 

Ensi avint entre ces deus rois, si comme jou ay 
oy recorder, que cilz rois Robers reconquist son 
royaume, par cinq fois. Et ensi se maintinrent cil 
doi roy, que on tenoit à leur temps pour les deus 
plus preus del monde, tant que li bons rois Edowars 
fu trespassés, et trespassa en le bone cité de Ber- 
vich. Et avant qu’il morut, il fist appeller son ainnet 
fil, qui fu rois apriès lui, par devant tous ses hom- 
mes. Et li fist jurer sus Sains que, si tost qu’il seroit 
trespassés, il le feroit boulir en une caudière, tant 
que li char se partiroit des os, et feroit le char met- 
tre en terre et garderoit les os. Et toutes fois que li 
Escot reveleroient contre lui, il semonroit ses gens 
et assambleroit et porteroit avoech lui les os de son 
père. Car il tenoit fermement que, tant qu’il aroit 
ces os avoech lui, li Escot n’aroient point victore 
contre lui. Li quels ne acompli mies che qu’il avoit 
juret. Ains fist son père raporter à Londres, et là en- 
sepelir contre son sierement. Pour quoi il li meschei 
de puis en pluiseurs manières, si com vous avés oy, 
et premierement à le bataille de Struvelin, là où li 
Escot eurent victore contre lui. 


$ 54. Apriès ce que li jones rois d’Engleterre eut 
fait hommage au roy Phelippe de France, de le conté 
de Pontieu et de tout ce qu’il li apertenoit à faire, 
eut li dis rois Phelippes grasce et devotion de venir 
veoir le Saint Père pape Benedic, qui pour le temps 

regnoit et se tenoit en Avignon, et de viseter une 
partie de son royaulme, pour lui deduire et esbatre, 
et pour aprendre à cognoistre ses cités, ses villes et 
ses chastiaus, et les nobles de son royaume. Si fist 
faire en celle istance ses pourveances grandes et 
grosses, et se parti de Paris en très grant arroi, le 
roi de Behagne et le roi de Navare en se compagnie, 
et ossi grant {uison de dus, de contes et de signeurs, 
car il tenoit grant estat et estoffet, et faisoit grans li- 
vrées et grans despens. Si-chevauça li rois ensi parmi 
Bourgongne, et fist tant par ses petites journées qu’il 
vint en Avignon, où il fu moult solennelment receus 
dou Saint Père et de tout le Collège, et l’onnourèrent 
dou plus qu’il peurent. Et fu de puis grant terme là 
environ avoech le pape et les cardinauls, et se lo- 
goit à Ville Nove dehors Avignon. Si vint li rois d’Ar- 
ragon en ce meisme temps ossi en court de Romme, 
pour lui veoir et festiier. Si y eut grans festes el 
grans solennités à leurs approcemens et à leurs as- 
samblées. Et furent là tout le quaresme ensievant. 
Donc il avint que certainnes nouvelles vinrent en 
court de Romme que li ennemi de Dieu estoient 
trop fort revelé contre le Sainte Terre, et avoient 
reconquis priès que tout le royaume de Rasse, et 
pris le roy qui s’estoit de son temps cresticnnés, et 
fait morir à grant martire. Et maneçoient encores li 
incredule grandement sainte Crestienté. De ces nou- 
velles fu li papes moult courouciés, ce fu bien rai- 
sons, car il estoit chiés de l'Eglise, à cui tout hon 
crestien se doivent ralloïier. Si preeya, le jour dou 
Saint Venredi, present les rois dessus nommés, le 
digne souffrance de Nostre Signeur, et enhorta ct re- 

moustra grandement le crois à prendre et encargier, 
pour aler sus les ennemis de Dieu. Et si humblement 
fourma se predicacion, que li rois de France, meus 
en grant pité, prist là le crois, et requist au Saint 
Père qu’il li volsist acorder. Adonc li papes Benedic, 
qui vit le bonne volenté dou roy de France, li acorda 
benignement et le confirma, par condition que il 
absoloit de painne et de coupe vrais confès et vrais 
repentans, le roi de France premierement, et tous 
chiaus qui avoech lui iroient en ce saint voiage. 
Adone, par grant devotion, et pour l’amour dou roi, 
et lui tenir compagnie en ce pelerinage, li rois Char- 
les de Behagne, li rois de Navare et li rois Pières 
d’Arragon le prisent, et grant fuison de dus, de con- 
tes, de barons et de chevaliers qui là estoient, et 
ossi quatre cardinal, li cardinaulz Blans, li cardinaus 
de Naples, li cardinaulz de Pieregorth, et li cardi- 
naulz d’Ostie. Si fu tantost celle crois publiie et pree- 
cie par le monde, et venoit à tous signeurs à grant 
plaisance, et especialment à chiaus qui voloient le 
tamps dispenser en armes, et qui adonc ne le sa- 
voient bien raisonnablement où emploiier. 

Quant li rois de France et li roi dessus nommet 
eurent esté un grant temps dalés le pape, et il eu- 
rent retté et avisé et confermé le plus grant partie 
de leurs besongnes, il se partirent de court, et pri- 
sent congiet au Saint Père. Si s’en rala li rois d’Ar- 
ragon en son pays. Et li rois de France et se com- 
pagnie s’en vinrent à Montpellier, et là furent il 
un grant tamps. Et fist adonc li rois Phelippes une 
pais, de grant bayne qui se mouvoit entre le roy 
d’Arragon et le roy de Maiogres. Apriès celle pais 

faite, il s'en retourna en France à petites journées et 
as grans despens, visetant ses cités, ses villes, ses 
chastiaus et ses forterèces, dont il avoit sans nom- 
bre; et rapassa parmi Auvergne, parmi Berri, parmi 
Biausse et parmi le Gastinois, et revint à Paris, où il 
fu receus à grant feste. Adonc estoit li royaumes de 
France gras, plains et drus, et les gens riches et pos- 
sessans de grant avoir, ne on n’i savoit parler de 
nulle guerre. 


6 55. Ens l’ordenance de le crois, pour aler oultre 
mer, que li rois de France avoit empris et encargiet, 
et dont il se faisoit chiés, se avisèrent phuseur si- 
gneur par le monde, et l’emprisent ossi li aucun 
par grant devotion. Car li papes absoloit tous chiaus 
de painne et de coupe, qui en ce saint voiage iroient. 
Si fu la ditte crois manifestée et preecie par le monde; 
et venoit à pluiseurs chevaliers bien à point, qui se 
desiroient à avancier. Si fist li rois Phelippes, comme 
chiés de ceste emprise, le plus grant et le plus biel 
apparel qui onques euist estet fais pour aler oultre 
mer, ne dou temps Godefroi de Buillon, ne d’aultre. 
Et avoit retenu et mis en certains pors, c’est assavoir 
de Marselle, de Aiguemortes, de Lattes, de Nerbonne 
et d’environ Montpellier, tel quantité de vaissiaus, 
de naves, de carrakes, de gallé[es] et de barges, que 
pour passer et porter soissante mil hommes et leurs 
pourveances. Et le fist tout le temps pourveir de 
bescuit, de vins, de douce aigue, de chars sallées, et 
de toutes aultres coses neccessaires pour gens d’ar- 
mes, et pour vivre, et si grant plenté que pour durer 
trois ans, s’il besongnoit. 

Et envoia encores li dis rois de France grans mes- 
sages par devers le roy de Hongerie, qui estoit moult 
vaillans homs, en lui priant que il fust appareilliés, 
et ses pays ouvers, pour recevoir les pelerins de Dieu. 
Ciis rois de Hongerie y entendi volentiers, et dist 
que il estoit tous pourveus et ses pays ossi, de rece- 
voir le roy de France, et tous chiaus qui avoech lui 
iroient. Tout en tel manière, le segnefia li rois de 
France au roy de Cippre, monsigneur Huge du Lu- 
zegnon, un vaillant roy durement, et ossi au roy de 
Cecille, qui volentiers y entendirent, et se pourvei- 
rent selonch ce bien et souffissamment, à le priière 
et requeste dou roy de France. Encores envoia li dis 
rois devers les Venissiens, en priant et requerant 
que leurs mètes fussent ouvertes, gardées et pour- 
veues. Cil obeirent volentiers au roy de France, et 
acomplirent son commandement. Ossi fisent li Ce- 
neuois et tout cil de le rivière de Gennes. Et fist 
li rois de France passer oultre en lille de Rodes le 
grant prieus de France, pour aministrer vivres et 
pourveances sus leurs mètes. Et fisent cil de Saint 
Jehan, par acord avoech les Venissiiens, pourveir 
moult souflissamment le isle de Crète, qui est de 
leur signourie. Briefment, cescuns estoit appareilliés 
et rebraciés de faire tout ce que bon estoit et sam- 
bloit, pour recueillier les pelerins de Dieu. Et prisent 
plus de trois cens mil personnes le crois, pour aler 
oultre en ce voiage. 


6 56. En ce tempore que ceste crois estoit en si 
grant fleur de renommée, et que on ne parloit ne 
devisoit d’aulire cose, se tenoit messires Robers 

d’Artois en Engleterre, escaciés de France, dalés le 
jone roy Edouvwart, et avoit esté avoech lui au con- 
quest de Bervich et en pluiseurs chevaucies d’Escoce : 
si estoient nouvellement retourné en Engjleterre. Et 
enhortoit et consilloit li dis messires Robers tempre 
et tart le roy qu’il vosist defliier le roy de France, 
qui tenoit son hyretage à grant tort. Dont li rois 
englès eut pluiseurs fois conseil, par grant delibera- 
tion, à ceulz qui estoient si plus secré et especial 
consilleur, comment il s’en poroit maintenir dou 
destort que on li avoit fait dou royaume de France, 
en sa jonèce, qui par droite succession de proismeté 
devoit. estre siens par raison, ensi que messires Ro- 
bers d’Artois l’en avoit infourmet.. Et l’avoient li 
douze per et li baron de France donnet à monsigneur 
Phelippe de Valois, d’acort et ensi que par jugement, 
sans appeller ne adjourner partie adverse. Si n’en 
savoit li dis rois que penser, car à envis le lairoit, se 
amender le pooit. Et se il le calengoit, et le debat 
en esmouvoit, et on li deveoit, si com bien faire on 
poroit, et il s’en tenist tous quois, et point ne l’a- 
mendoit ou son pooir n’en faisoit, plus que devant 
blasmés en seroit. Et d’autre part, il veoit bien que, 
par lui ne par le poissance de son royauine, il poroit 
à mesaise mettre au desous le grant royaume de 
France, se il n’acqueroit des signeurs poissans, en 
Empire et d’autre part, par son or et par son ar- 
gent. Si requeroit souvent à ses especiaulz consilleurs 
qu’il li volsissent sur ce donner bon conseil et bon 
avis, car sans grant conseil il n’en voloit plus avant 
entreprendre, 

A le parfin, si consilleur li respondirent d’acord 

et li disent : « Ciertes, sire, la besongne nous sam- 
ble estre si grosse, et de si haute entrepresure, que 
nous ne nos en oserions cargier ne finablement con- 
sillier. Mais, chiers sires, nous vous consilleriens, se 
il vous plaisoit, que vous envoiissiés souffissans mes- 
sages, bien infourmés de vostre intention, à ce gentil 
conte de Haynau, cui fille vous avés, et à monsi- 
gneur Jehan, son frère, qui si vassaument vous a 
servi, en priaut en amisté que sur che il vous voel- 
lent consillier, car mieulz sèvent que à tel afaire af- 
fiert que nous ne faisons, et sont bien tenu de vos- 
tre honneur et de vostre raison garder, pour l'amour 
de la dame que vous avés. Et sil est ensi qu’il s’a- 
cordent à vostre entente, il vous saront bien consil- 
lier des quelz signeurs vous vos porés le mieus aidier, 
et les quelz, et comment vous les porés le miex 
acquerre. » — « À ce conseil, dist li rois, me accorde 
jou bien, car il me samble estre biaus et bons. Et 
ensi que consilliet le m’avés, sera fait. » 

Adonc pria li rois à ce prelat, l’evesque de Lin- 
colle, qu’il volsist entreprendre ce message à faire 
pour l'amour de lui, et à deus chevaliers banerès qui 
R estoient, et à deus clers de droit ossi, qu’il volsis- 
sent faire compagnie à l’evesque en ce voiage, Li 
dessus dis evesques, li doi chevalier banereth, li doi 
clerch de droit ne veurent mies refuser le requeste 
dou roy, ains li ottrüèrent volentiers. Si se apparil- 
lièrent au plus tost qu’il peurent, et se partirent dou 
roy et montérent en mer, et arrivèrent adonc à Dun- 
kerke. Si reposèrent à, tant que leur cheval furent 
mis hors des vaissiaus, et puis se misent au chemin 
et chevaucièrent parmi Flandres, et esploitièrent tant 

qu’il vinrent à Valencienes. Là trouvèrent il le 
conte Guillaume, qui gisoit si malades de gouttes 
artetikes et de gravielle, qu’il ne se pooit mouvoir, 
et trouvèrent ossi monsigneur Jehan de Haynau, son 
frère. S'il furent grandement festiiet et honnouret, 
ce ne fait point à demander. Quant il furent si bien 
festiiet comme à yaulz apertenoit, il comptèrent au 
dit conte de Haynau et à son frère leur entente, et 
pour quoi il estoient là envoiiet par devers yaus. Et 
leur exprimèrent toutes les raisons et les doubtances, 
que li rois meismes avoit mises avant par devant 
son conseil, si com vous avés ci dessus oy recorder, 


$ 57. Quant li contes de Haynau eut cy ce pour 
quoi il estoient li envoiiet, et il eut oy les raisons 
et les doubtances que li rois englès avoit mises avant 
à son conseil, il ne les oy mies à envis. Ains dist 
que li rois n’estoit mies sans sens, quant il avoit ces 
raisons et ces doubtances si bien considerées. Car, 
quant on voet entreprendre une grosse besongne, 
on doit aviser et considerer comment on le poroit 
achiever, et au plus priès de le fin peser à quel chief 
on en poroit vemr. Et dist ensi li gentilz contes : 
« Se li rois y poet parvenir, si m’ayt Dieus, jou en 
aroie grant joie. Et poet on bien penser que je Pa- 
roie plus chier pour lui, qui a ma fille, que je ne se- 
roie pour le roy Phelippe, qui ne m’a nient fait tout 
à point, comment que jou aie sa sereur espousée. 
Car, il m’a destournet couvertement le mariage del 
jone duch de Braibant, qui devoit avoir espouset 
Ysahiel, ma fille, et le a retenut pour une sienne 
aultre fille. Par quoi je ne faurrai mies à mon chier 

et ainsnet fil le roi d’Engleterre, s’il troeve en son 
conseil qu’il le voelle entreprendre. Ains li aiderai 
de conseil et d’ayde, à mon loyal pooir. Ossi fera 
Jehans, mes frères, qui là siet, qui aultre fois l’a sier- 
vit. Mais saciés qu’il li faurroit bien avoir aultre 
ayde, plus forte que n’est la nostre. Car Haynaus est 
uns petis pays, ce savés, ou regard dou royaume de 
France; et Engleterre gist trop loing pour nous sous- 
courre. » — « Certes, sire, vous nous donnés très 
bon conseil, et nous moustrés grant amour et grant 
volenté; de quoi nous vous regraticns, de par nos- 
tre signeur le roy », ce respondi li evesques de Lin- 
colle, pour tous les aultres. Et dist encores : « Chiers 
sires, or nous consilliés des quelz signeurs nos sires 
se poroit mieus aidier, et des quelz il se poroit sniex 
fier, par quoi nous li puissions reporter vostre con- 
seil. » — «Sour l’ame de mi, respondi li contes, je 
ne saroie aviser signeur si poissant, pour lui aidier 
en ces besongnes, comme seroit li dux de Braiïbant, 
qui est ses cousins germains, ossi li evesques de 
Liège, li dus de Guerles, qui a sa sereur à femme, li 
arcevesques de Coulongne, li markis de Jullers, mes- 
sires Ernoulz de Bakehen, et li sires de Faukemont. 
Ce sont cil qui plus aroient grant fuison de gens 
d'armes, en brief temps, que signeur que je sace en 
nul pays del monde. Et si sont très bon guerrieur. 
Et fineront bien, se il voellent, de huit mille ou de 
dis mille armures de fier, mais que on leur doinst 


de l'argent à l’avenant. Et si sont signeur et gens 


qui gaagnent volentiers. S’il estoit ensi que li rois 
mes filz vos sires euist acquis ces signeurs que je dis, 
et il fust par deca le mer, il poroit bien aler re- 

querre le roy Phelippe oultre le rivière d'Oise et 
cumbatre à lui. » 

Cilz consaulz pleut grandement à ces signeurs 
d’Engleterre ; puis prisent congiet au conte de Hay- 
nau et à monsigneur Jehan de Haynau, son frère. Si 
s’en ralèrent viers Engleterre porter au roy le conseil 
qu’il avoient trouvet ou dessus dit conte et à son 
frère. Quant il furent venu à Londres, li rois leur 
fist grant feste. Et il li racontèrent tout ce qu’il 
avoient trouvet au conseil et à l’avis dou gentil conte, 
et de monsigneur Jehan de Haynau, son frère. Dont 
li rois eut grant joie et en fu grandement reconfor- 
tés, quant il eut entendu tout ce que ses sires li eut 
mandet et consilliet. 

Or vinrent ces nouvelles en France et montepliiè- 
rent petit à petit, que li rois englès supposoit et en- 
tendoit à avoir gant droit à le couronne de France. 
Et fu li rois Phelippes enfourmés et avisés de ses 
plus especiaulz et grans amis que, s’il aloit ou voiage 
d’oultre mer qu’il avoit empris, il metteroit son 
royaulme en très grant aventure, et qu’il ne pooit 
faire ne esploitier milleur painne que de garder ses 
gens et ce qui sien estoit, et dont il tenoit le posses- 
sion, et qui devoit retourner à ses enfans. Si se re- 
froida grandement de celle crois emprise et preecie. 
Et contremanda ses officiers qui ses pourveances fai- 
soient, si grandes et si grosses que merveilles seroit 
à penser, jusques.à tant qu’il aroit veu de quel piet 
li rois englès vorroit aler avant, qui mies ne se re- 
froidoit de lui pourveir et appareillier, selonch le 
conseil que si homme li avoient raporté dou conte 
de Haynau, et fist, assés tost apriès ce qu’il furent 

revenu en Engleterre, ordonner et apparillier dis 
chevaliers banerès et quarante aultres chevaliers jo- 
nes bachelers. Et les [envoya’] à grans frès par dera 
le mer, droit à Valencienes, et le evesque de Lin- 
colle, qui fu moult vaillans homs, avoec eulz, en 
cause que pour trettier à ces signeurs de l’Empire, 
que li contes de Haynau leur avoit denommés, et 
pour faire tout ce qu’il et messires Jehans, ses frè- 
res, en consilieroient. Quant il furent venu à Valen- 
cienes, cescuns les regardoit à grans merveilles, pour 
le bici et grant estat qu’il maintenoient, sans riens 
espargnier nient plus que li corps dou roy d’Engle- 
terre y fust en propre personne, dont Ü acquemient 
grant grasce et grant renommée. Et si y avoit entre 
yaus pluiseurs bachelers, qui avoient cescun un oel 
couvert de drap, pour quoi il n’en pevist veoir. Et 
disoit on que cil avoient voet entre dames de leur 
pays, que jamais ne verroient que d’un oel jusques 
adonc qu’il aroient fait aucunes proèces de leurs 
corps ens ou royaume de France, les quelz il ne vo- 
loient mies cognoistre à chiaus qui leur en deman- 
doient. Si en avoit cescuns très grant merveilles. 
Quant il furent assés festiiet et honnouret à Va- 
lencienes dou conte de Haynau, de monsigneur Je- 
han de Haynau, son frère, et des signeurs chevaliers 
dou pays, et ossi des bourgois et des dames de Va- 
lencienes, li dis evesques de Lincolle et li plus grant 
partie d’yaus se traisent par devers le duch de Brai- 
bant, par le conseil dou conte dessus dit. Si les fes- 
tia L dus assés souflissamment, car bien le savoit 

fane. Et puis se accordèrent si bellement au duch 
que il eut en couvent de soustenir le roy, son cou- 
sin, et toutes ses gens, en son pays, car à faire l’a- 
voit, car c’estoit ses cousins germains : si pooit ve- 
nir, et aler et demorer, armés et desarmés, toutes 
fois qu’il li plairoit. Et avoec ce il leur eut en cou- 
vent, par tout son conseil et parmi une certaine 
somme de florins, que, se li rois englès, ses cousins, 
voloit le roy de France deffiier souffissamment, et en- 
trer à force en son royalme, et se il pooit avoir l’a- 
cord et l’ayde de ces signeurs d’Alemagne deseure 
nommés, il le deffieroit ossi et iroit avoech lui, à 
tout mille armeures de fier. Ensi leur eut il en cou- 
vent par son creance. De quoi il cancela et detria 
puis assés, si com vous orés avant en l’ystore. 


$ 58. Adonc fureut cil signeur d’Engleterre moult 
aise, car il leur sambla qu’il avoient moult bien be- 
songnié, tant comme au duch. Si retournèrent à Va- 
lencienes, et fisent, par messages et par l'or et lar- 
gent le roy d’Engleterre leur signeur, tant que li dus 
de Guerles, serourges au dit roy d’Engleterre, li mar. 
kis de Jullers, pour lui et pour l’arcevesque de Coulon- 
gne Walerant, son frère, et li sires de Faukemont vin- 
rent à Valencienes parler à yaus, par devant le conte de 
Hayoau, qui ne pooit mès chevaucier ne aler, et par 
devant monsigneur Jehan, son frère. Et esploitièrent 
si bien devers yaus que, parmi grandes sommes de 
florins que cescuns devoit avoir pour lui et pour ses 
gens, il eurent en couvent de deffiier le roi de France, 
avoech le roy englès, quant il li plairoit, et que ces- 
cuns d’vaus le serviroit, à un certain nombre de 

gens d’armes à hyaumes couronnés. En ce temps 
parloit on de hyaumes couronnés; et ne faisoient li 
signeur nul compte d’aultres gens d’armes, s’il n°’es- 
toient à hyaumes et à timbres couronnés. Or est cilz 
estas mués maintenant; on parolle de lances ou de 
glaves et de jakes. Et vous di que cil signeur dessus 
nomraet eurent en couvent as gens le roy d’Engle- 
terre, que il leur aideroient à aultres signeurs d’oul- 
tre le Rin, qui bien avoient pooir de amener grant 
fuison de gens d’armes, mais que il ewissent souflis- 
samment le pourquoi. Puis prisent congiet li dessus 
dit signeur alemant, et en ralèrent en leur pays. 

Et li signeur d’Engleterre demorèrent encores à 
Valencienes et en Haynau, dalés le conte, par quel 
conseil il ouvroient le plus. Si prüèrent et envoiiè- 
rent encores souffissans messages devers l’evesque de 
Liège, monsigneur Aoulz, et l’euissent volentiers at- 
trait de leur partie; mais li dis evesques n’i volt on- 
ques entendre, ne riens faire encontre le roi de 
France, à cui il estoit devenus homs et entré en se 
feaulté. Li rois de Behagne ne fu point priiés ne 
mandés, car on savoit bien qu’il estoit si conjoins 
au roi de France, par le mariage de leurs deus en- 
fans, dou duc Jehan de Normendie, qui avoit à fem- 
me ma dame Bonne, fille au dessus dit roy, que 
pour celle cause il ne feroit riens contre le roy de 
France. Or me tairai un petit d’yaulz, et parlerai 
d’une aultre matère, qui à ceste se rajoindera chi 
apriès. 


$ 59. En ce temps dont jou ay parlet, avoit grant 
dissention entre le conte Loeis de Flandres et les 

Flamens, car il ne voloient point obeir à lui, ne à 
painnes ne s’osoit il tenir en Flandres, fors en grant 
peril. Et avoit à ce donc un homme à Gand, qui 
avoit estet brassères de mielz. Chilz estoit entrés en 
si grant fortune et si grant grasce, que c’estoit tout 
fait quanqu’il voloit deviser et commander par toute 
Flandres, de l’un des corons jusques à l’autre. Et n’i 
avoit nullui, com grans qu’il fust, qui de riens osast 
trespasser scs commandemens ne contredire. Il avoit 
toutdis, apriès lui alans aval le ville de Gand, sois- 
sante ou quatre vingt varlès armés, entre les quelz 
il en y avoit deus ou trois qui savoient aucuns de 
ses secrès. Et quant il encontroit un homme qu'il 
avoit en souspeçon ou qu’il haioit, cilz estoit tantos 
tués, car il avoit commandé à ses secrès varlès et 
dit : « Silos que jou encontre un homme, et je 
vous fai un tel signe, si le tués sans deport, com 
grans ne com haulz qu’il soit, sans attendre aultre 
parolle. » 

Ensi avenoit souvent, et en fist en celle manière 
pluiseurs grans mestres tuer. Par quoi il estoit si 
doubtés que nulz n’osoit parler contre cose qu’il vol- 
sist faire, ne à painnes penser de lui contredire. Et 
tantost que cil soissante varlet le avoient raconduit 
à son hostel, cescuns aloit disner à se maison; et 
tantost apriès disner, il revenoient devant son hostel, 
et beoient en le rue, jusques adonc qu’il voloit aler 
aval le rue jouer et esbatre parmi le ville; et ensi 
le conduisoient jusques au souper. Et saciés que ces- 
cuns de ces saudoïiers avoit, cescun jour, quatre 
compagnons ou gros de Flandres, pour ses frès et 
pour ses gages. Et les faisoit bien paiier, de sepmainne 

en sepmainne. Et ossi avoit il, par toutes les villes 
et les chasteleries de Flandres, sergans et saudoiiers 
à ses gages, pour faire tous ses commandemens, et 
espüer et savoir s’il avoit nulle part personne qui 
fust rebelle à lui, ne qui desist ne enfourmast nullui 
contre ses volentés. Et si tost qu’il en savoit aucuns 
en une ville, il ne cessast jamais, si l’euist fait banir 
ou fait tuer sans deport : jà cilz ne s’en peuist gar- 
der. Et meismement tous les poissans de Flandres, 
chevaliers, escuiers et bourgois des bonnes villes, 
qu’il pensoit qu’il fuissent favourable au conte en 
aucune manière, il les banissoit de Flandres, et le- 
voit le moitiet de leurs revenues, et laissoit l’autre 
moitiet pour le doaire et le gouvrenement de leurs 
femmes et enfans. Et cil qui ensi estoient banit, des 
quelz il estoient grant fuison, se tenoient à Saint- 
Omer le plus, et les appelloit on les avollés ou les 
oultre avollés. 

Briefment à parler, il n’eut onques en Flandres, ne 
en aultre pays, conte, duch, prince, ne aultre, qui 
peuist avoir un pays si à se volenté, com cilz avoit 
et eut longement. Et estoit appellés Jakemars d’Ar- 
tevelle. Il faisoit lever les rentes, les tonnieus, les 
winages, les droitures et toutes les revenues, que li 
contes devoit avoir et qui à lui apertenoient, quèle 
part que ce fust parmi Flandres, et toutes les maleto- 
tes : si les despendoit à se volenté et en donnoit, 
sans rendre nul compte. Et quant il voloit dire que 
argens li falloit, on l’en creoit par sen dit, et croire 
l'en couvenoit, car nulz n’osoit dire encontre. Et 
quant il en voloit emprunter à aucuns bourgois sour 
son paiement, il n’estoit nulz qui le osast escondire 

à prester. Or voel jou retourner as messagiers d’En- 
gleterre. 


$ 60. Chil signeur d’Engleterre, qui estoient en- 
voiiet par deça le mer, et estoient si honnourable- 
ment à Valenciennes, com vous avés oy, se apensè- 
rent entre yaus que ce seroit grans confors pour leur 
signeur le roy, selonch ce qu’il voloient entrepren- 
dre, se il pooient avoir lacort des Flamens, qui 
adonc estoient mal dou roy de France et dou conte, 
leur droit signeur. Si s’en consillièrent au conte de 
Haynau, qui leur dist que voirement seroit ce li plus 
grans confors qu’il peuissent avoir. Mais il ne pooit 
veir que il y peuissent pourfiter se petit non, se il 
n’avoient premierement acquis le grasce et le faveur 
de celui Jakemart d’Artevelle. Il disent qu’il en fe- 
roient leur pooir temprement. 

Assés Lost apriès çou, il se partirent de Valenciènes, 
et s’en alèrent vers Flandres, et se departirent en 
trois, ne sai, en quatre routes, s’en alèrent partie à 
Bruges, partie à Ippre, et li plus grant partie à Gand, 
et tout despendant si largement qu’il sambloit que 
argens leur pleuist des nues. Et queroient acord par 
tout, et prommetoient as uns et as aultres, là où on 
les consilloit, et où il creoient miex emploiier, pour 
parvenir à leur entente. Toutes voies, li evesques de 
Lincolle et se compagnie, qui alérent à Gand, fisent 
tant, par biel parler et autrement, qu'il eurent Pa- 
cord, l’acointance et l’amisté de Jakemart d’Arte- 
velle, et grant grasce en ïe ville, et meismement 
d’un vaillant chevalier anciien, qui volentiers demo- 
roit à Gand, er y estoit durement amés. Si Île appei- 

loit [on ‘| monsignenr le Courtrisien, et estoit cheva- 
liers banerès, et le tenoit on pour le plus preu che- 
valier de Flandres, et pour le plus vaillant homme, 
et qui le plus hardiement avoit toutdis servi ses si- 
gneurs. 

Cilz sirves Courtrissiens compagnoit et honnouroit 
durement ces signeurs d’Engleterre, ensi que vaillant 
homme doient toutdis honnourer estragnes cheva- 
liers, à leur pooir. Mais il en eut, au darrain, mau- 
vais loiïier. Car il en fu” accusés de celle honneur 
qu’il faisoit as Englès, enviers le roy de France, si 
ques li rois commanda très estroitement au dit conte 
de Flandres qu’il fesist tant, comment que ce fust, 
qu’il ewist le dessus dit chevalier, se tant l’amoit, et 
qu’il li fesist coper le tieste. Li contes, qui n’osa 
trespasser le commandement le roy, ains fist tant, 
je ne sai comment ce fu, que li sires Courtrisiens 
vint là où li contes le manda. Si fu tantost pris et 
tantost decolés, De quoi moult de gens furent dure- 
ment dolant de pitié, car il estoit moult amés et 
honnourés ou pays, et en seurent moult mal gret au 
conte. 

Tant esploitièrent cil signeur d’Engleterre en Flan- 
dres, que cilz Jakemars d’Artevelle mist pluiseurs 
fois les consaulz des bonnes villes ensamble, pour 
parler de le besongne que cil signeur d’Engleterre 
queroient, el des franchises et amistés qu’il leur of- 

froient de par le roi d'Engleterre leur signeur, sans 
cui terre et acord il ne se pooient bonnement 
longement chevir. Et tant parlementèrent ensamble 
qu’il furent d’acort en tel manière, qu’il plaisoit 
bien à tous le consaulz de Flandres que li rois en- 
glès et toutes ses gens pooient bien venir et aler, à 
gens d’armes et autrement, par toute Flandres, ensi 
qu’il li plairoit. Mais il estoient si fortement obligiet 
envers le roy de France qu’il ne le poroient grever 
ne entrer en son royalme, qu’il ne fuissent attaint 
de une si grande somme de florins, que à grant ma- 
laise en poroient il finer. Et leur priièrent que ce 
leur volsist souffire jusques à une aultre fois. Ces res- 
ponses et cil esploit souflirent adonc assés à ces si- 
gneurs d’Engleterre, puis s’en revinrent arrière à 
Valenciènes, à grant joie. Et souvent envoioient leurs 
messages devers le roi, leur signeur, et li signefioient 
ce qu’il avoient besongniet. Et li rois leur renvoioit 
grant or et grant argent, pour palier leurs frais, et 
pour departir à ces signeurs d’Alemagne, qui ne 
convoitoient aultre cose. 

En ce temps, trespassa de ce siècle li gentilz con- 
tes Guillaumes de Haynau, sept jours ou mois de 
juing, l’an de grasce mil trois cens trente sept. Si fu 
ensepelis as Cordeliers, à Valenciènes ; et li fist on là 
son obsèque. Et chanta le messe li evesques Guil- 
laumes de Cambrai. Si y eut grant fuison de dus, de 
contes et de barons, ce fu bien raisons, car il estoit 
grandement amé et renommés de tous. Apriès son 
trespas, se traist à le conté de Haynau, de Hollandes 
et de Zelandes, messires Guillaumes, ses filz, qui 
eut à femm: la fille au duch Jehan de Braibant. Et 

fu ceste dame, qui s’appelloit Jehane, doée de le 
terre de Binch, qui est un moult biaus hiretages et 
pourfitables. Et ma dame Jehane de Vallois, sa mére, 
s’en vint demorer à Fontenielles sus Escaut, et là 
usa sa vie comme bonne et devote en le ditte ab- 
beye, et y fist moult de biens, 


$ 61. De toutes ces devises et ces ordenances, ensi 
com elles se portoient et estendoient, et des confors 
et des alliances que li rois englès acqueroit par deça 
le mer, tant en l'Empire comme ailleurs, estoit li 
rois Phelippes tous infourmés ; et euist volentiers 
veu que li contes de Flandres se fust tenus en son 
pays et euist attrais ses gens à son acord. Mès cilz 
Jakemars d’Artevelle avoit jà si sourmonté toutes ma- 
nières de gens en Flandres que nulz n’osoit contre- 
dire à ses oppinions, meismement li contes, leurs 
sires, ne si osoit clerement tenir, et avoit envotiet 
ma dame, sa femme, et Locis, son jone fil, en France, 
pour le doubte des Flamens. 

Avoec tout ce, se tenvient en Pille de Gagant au- 
cun chevalier et escuier de Flandres, en garnison, 
dont messires Ducres de Halluin et messires Jehans 
de [Rodes:] et li enfant de Le Trief estoient chapitain 
et souverain; et là gardoient le passage contre les 
Eoglès, et fiisoient guerre couvertement : dont li 
chevalier d'Eugleterre, qui se tenoient en Haynau, 
estoient tout infourmet que, se ilz s’en raloient par 
là en leur pays, il seroient rencontré; pour quoi, il 
n’estoient mies bien 2seur. Non obstant ce, se che- 

vaugoient il et aloient à leur volente parmi le pays 
de Flandres, et par les bonnes villes, mais c’estoit 
sus le confort Jakemon d’Artevelle, qui les portoit 
et honnouroit en toutes manières, ce qu’il pooit. 
Or retourrons nous un petit au duch de Brai- 
bant. 


$ 62. Quant li dus de Braibant ot fait ses couve- 
nences à ces signeurs d'Engleterre, si com vous avés 
oy, il s’avisa que li rois de France aultre fois li avoit 
fait contraire. Si se doubta qu’il ne fust durement 
infourmés contre lui, à l'ocquison des Englès et, se 
il avenoit que li entrepresure que li rois d’Engleterre 
avoit emprise ne venist avant ou ne venist à bon 
chief, que li rois de France ne le volsist guerriier, et 
li faire comparer che que li aultre aroient acordet, 
Si envoia de son conseil au roy de France monsi- 
gneur Loeis de [Cranahen'], sage chevalier dure- 
ment, et pluiseurs aultres avoech lui, pour lui excu- 
ser, et pour prüer au roy qu’il ne volsist croire nulle 
mauvaise information contre Jui; car moult à envis 
il feroit nulle alliance ne couvenence contre lui, 
mais li rois d'Englcterre estoit ses cousins germains: 
se ne li pooit bonnement escondire sa revenue de- 
dens son pays, de lui ne de ses gens, leurs frais 
paians; mais plus avant il n’en feroit riens qui deuist 
estre au desplaisir dou roy. Li rois le crey à celle 
fois, si s’en apaisa atant. Et toutes voies li dux ne 
laissa mies pour ce, qu’il ne retenist des gens d’ar- 
mes en Braibant et ailleurs, là où il les pooit ne 

pensoit à avoir, jusques à le somme que couvenen- 
ciet avoit au roi d’Engleterre. 

Et quant li dessus dit signeur d’Engleterre eurent 
fait en partie ce pour quoi il avoient passet mer, il 
se partirent de Valenciènes, où il tenoient leur sou- 
verain sejour, premierement li evesques de Lincolle, 
messires Renaulz de Gobehen et li aultre. Et vuidiè- 
rent Haynau, et vinrent à Dourdresch, en Hollandes. 
Et montèrent là en mer, pour eschiewer le passage 
de Gagant, où li dessus dit chevalier de Flandres se 
tenoient en garnison, de par le roy de France et le 
conte de Flandres, si com on disoit. Et s’en revin- 
rent au mieus qu’il peurent, et au plus couverte- 
ment, arrière en leur pays, devers le roy englès, leur 
signeur, qui les rechut à grant joie. Se li recordèrent 
tout l’estat des signeurs de par de decha, premiere- 
ment dou duch de Braibant, dou duch de Guerles, 
dou conte de Jullers, de l’arcevesque de Coulongne, 
de monsigneur Jehan de Haynau, dou signeur de 
Faukemont, et des alloïiés, comment et sus quel 
point il s’estoient alloiïiet et accordé à lui, et à 
quelle quantité de gens d’armes cescuns le devoit 
servir, et ossi quel cose cescuns devoit avoir. A ces 
parolles entendi li rois englès volentiers, et dist que 
ses gens avoient bien esploitiet. Mais trop dure- 
ment plaindi le mort le conte de Haynau, qui fille 
il avoit, et disoit qu’il avoit perdu en li un très 
grant confort : se li couvenoit il porter et faire à l’a- 
venant. 

Encores recordèrent li dit signeur au roi le couve- 
nant de chiaus qui se tenoient en le garnison de Ga- 
gant, et qui herioient ses gens tous les jours; et 

comment, pour le doubte d’vaus, il estoient revenu 
par Hollandes, et avoient eslongiet grandement leur 
chemin. Donc dist li rois que il y pourveroit tem- 
prement de remède. Si ordonna assés tost apriès le 
conte Derbi, son cousin, et monsigneur Gautier de 
Mauni, qui y avoit tant fait de belles bacheleries, en 
Escoce, qu’il en estoit durement alosés, et ossi au- 
cuns aultres chevaliers et escuiers englès, qu’il vo- 
sissent traire devers Gagant, et combatre chiaus qui 
R se tenoient. Li dessus dit obeirent au commande- 
ment le roi, leur signeur, et fisent leurs pourveances 
et lor amas de gens d’armes et d’arciers à Londres, 
et chargièrent leurs vaissiaus en le Tamise. Quant il 
furent tout venu et apparilliet, il estoient environ 
cinq cens armeures de fier et deus mille arciers. Si 
entrérent en leur navie, qui estoit toute preste, et 
puis si se desancrèrent. Et vinrent, de celle marée, 
le première nuit, gesir devant Gravesaindes. A l’en- 
demain, il desancrèrent el vinrent devant Mergate, 
A le tierce marée, il tirèrent les voiles amont, et 
prisent le parfont, et nagitrent tant par mer qu’il 
veirent Flandres. Si arroutèrent leurs vaissiaus, et 
misent en bon couvenant. Si vinrent assés priès de 
Gagant, à heure de nonne. Che fu le nuit Saint Mar- 
tin en hyvier, l’an mil trois cens trente sept. 


$ 63. Quant li Englès veirent le ville de Gagant, 
où il tendoient à venir, et comhatre chiaus qui par 
dedens se tenoient, si se avisérent et regardèrent 
qu’il avoient vent et le marée pour yaus, et que ou 
nom de Dieu et de saint Jorge il approceroient. Donc 
fisent il sonner leurs trompètes, et s'armèrent et ap- 

parillièrent vistement, et ordonnèrent leurs vaissiaus, 
ei misent les arciers devant, et singlèrent fors viers 
le ville. 

Moult bien avoient les gettes et les gardes, qui en 
Gagant se tenoient, veu approcier ceste grosse armée, 
Si supposoient assés que c’estoient Englès ; pour quoi 
il s’estoient jà tout armet et rengiet sus les dikes et 
sus le sablon, et mis leurs pennons par ordenance 
devant yaus, et fait entre yaus des nouviaus cheva- 
liers jusques à seize. Et pooient estre environ cinq 
mille tout comptet, bien apert baceler et compagnon, 
ensi qu’il le moustrèrent. Et là estoit messires Guis 
de Flandres, frères au conte Loeis de Flandres, uns 
bons et seurs chevaliers, mès bastars estoit, qui 
amonnestoit et prioit tous les compagnons de bien 
faire. Lt là estoient messires Ducres de Ilalluin, mes- 
sires Jehans de Rodes, messires Gilles de le Trief, 
qui fu là fais chevaliers, messires Symons et messires 
Jehans de Brukedent, qui y furent fait ossi chevalier, 
et Pières d’Englemoustier, et maint compagnon ba- 
celer et escuier et appert hommes d’armes, ensi qu’il 
le moustrèrent, et qui moult desiroient le bataille as 
Englès. 

Et estoient tout cil ordenet et rengiet à l'encontre 
des Engiès. Et n’i eut riens parlementé ne devisé, 
car li Englès, qui estoient en grant {soucy‘] de yaus 
assailir, et cil de deffendre, criièrent leurs cris et fi- 
sent traire leurs arciers moult roit et moult fort, et 
tant que cil qui le havene deffendoient en furent si 
ensonniiet que, vosissent ou non, il les couvint re- 

culer. Et en y eut dou tret à ce premiers moult de 
mehagniés. Et prisent terre li baron et li chevalier 
d'Engleterre, et s'en vinrent combatre as haces, as 
espées et as glaves, li un à Pautre. 

Et à y eut pluiseurs belles baceleries et apertises 
d'armes faites. Et moult vassaument se combatirent 
li Flamench. Ossi moult bachelereusement les requi- 
sent li Englès. Et là fu moult bons chevaliers li con- 
tes Derbi, et s’avança de premiers si avant qu’il fu, 


en lançant de glaves, mis par terre. Et Kà, li fu mes- 


sires Gautiers de Mauni bons confors, car par aper- 
tises d’armes il le releva et osta de tous perilz, en 
escriant : « Lancastre au conte Derbil » Et adonc 
approciérent il de tous lés. Et en y eut pluiseurs 
mehagniés, et par especial plus des Flamens que 
des Lnglès. Car li arcier d’Engleterre, qui conti- 
nuelment traioient, leur portoient trop grant da- 
mage. 


$ 64. A prendre terre ou havene de Gagant, fu li 
bataille dure et fière. Car li Flamench qui là estoient, 
et qui le ville et le havene gardoient et deffendoient, 
estoient très bonne gent, et de grant apertise plain. 
Car, par election, li contes de Flandres les y avoit 
mis et establis, pour garder cel passage contre les 
Englès. Si s'en voloient acquitter bacelereusement, et 
faire leur devoir en tous estas, ensi qu’il fisent. Eà 
estoient Li baron et li chevalier d’'Engleterre : pre- 
mierement, le conte Derbi, filz au conte Henri de 
Lancastre au Tors Col, li contes de Sufforch, messi- 
res Renaulz de Gobehen, messires Loys de Biau- 
camp, messires Guillaumez filz Warine, li sires de 

Bercler, messires Gautiers de Mauni et pluiseur aul- 
tre, qui très vassaument s’i portoient et assalloient 
les Flamens. 

Là eut dure bataille et fort combatue, car il estoient 
main à main. Et là fisent li pluiseur moult de belles 
apertises d’armes, et de l’un lés et de l’autre; mais 
finablement li Englès obtinrent le place. Et furent li 
Flamench desconfi et mis en cace. Et en y eut plus 
de trois mille mors, que sus le havene, que sus les 
mes, que ens ès maisons. Et là fu pris messires Guis, 
bastars de Flandres, et mors messires Ducres de Hal- 
luin, et messires Jehans de [Rodes'}, et li doi frère de 
Brukedent et inessires Gilles de le Trief et pluiseur 
aultre : environ vingt six chevaliers et escuiers y fu- 
rent mort en bon couvenant. Et fu la ville prise, 
pillie et robée, et tous li avoir aportés et mis ens ès 
vaissiaus avoecques les prisonniers. Et puis fu la ville 
toute arse et sans deport. Et retournèrent li Englès 
arrière, et sans damage, en Engleterre, et recordè- 
rent au roy leur aventure. Li quelz fu moult joians, 
quant il les vit, et sceut comment il avoient esploi- 
tiet. Si fist à monsigneur Gui de Flandres creanter 
se foy et obligier prison. Li quels se tourna englès 
en celle meisme anée, et devint homs au roy d’En- 
gleterre. De quoi li contes de Flandres, ses frères, fu 
moult courouciés. 


$ 65. Apriès le desconfiture de Gagant, ces nou- 
velles s’espardirent en pluiseurs lieus. Si en furent 
cil de le partie le roy d’Engieterre tout joiant, et cil 

de Le partie dou conte tout courouciet. Et disoient 
bien cil de Flandres que sans raison, hors de leur 
conseil et volenté, li contes les avoit là mis. Si se 
passa ensi ceste cose. Qui plus y eut mis, plus y eut 
perdut, fors tant que d’Artevelle, qui avoit sourmonté 
tous chiaulz de Flandres et en avoit pris le gouver- 
nement, ne vosist nullement que la besongne se fust 
aultrement portée. Si envoia tantost ses messages en 
Engleterre devers le roy Edowart, en lui recommen- 
dant de coer et de foy; et li segnefia que en avant 
il li consilloit qu’il passast le mer et venist en Anwiers, 
par quoi il s’aquintast des Flamens, qui moult le de- 
siroient à veoir. Et supposoit assés que, s’il estoit 
par decà le mer, ses besongnes en seroient plus clè- 
res, et y prenderoit grant pourfit. 

Li rois englès à ces parolles entendi volentiers, et 
fist faire ses pourveances grandes et grosses. Et tan- 
tost que cilz yviers fu passés, à l’esté ensieuwant, il 
monta en mer, bien acompagniés de contes et de 
barons et d’aultre chevalerie, et passa le mer et ar- 
riva en le ville de Anwiers, qui adonc se tenoit pour 
le duc de Braibant. Si tost c’on sceut qu’il estoit des- 
cendus, gens vinrent de tous costés, pour lui veoir 
et considerer le grant estat qu’il maintenoit. Quant 
il eut esté assés honnourés et festiiés, il eut advis 
qu’il parleroit volentiers au duch de Braibant, son 
cousin, au duch de Guerles, son serourge, au mar- 
kis de Jullers, à monsigneur Jehan de Haynau, au 
signeur de Faukemont, et à chiaus dont il esperoit à 
estre confortés, et qui estoient à lui acouvenenciet, 
pour avoir leur conseil comment et quant il poroient 
commencier à faire çou qu’il avoient empris. Ensi le 

fist. Et vinrent tuit à son mandement à Anwiers, 
entre le Pentecouste et le Saint Jehan. 

Là, furent cil signeur festiiet grandement, à le 
manière d’Engleterre. Apriès, les traist à conseil li 
rois, et leur demousira moult humlement se beson- 
gne, et volt savoir d’yaus le certainne intention; et 
leur pria qu’il s’en volsissent delivrer, car pour çou 
estoit il là venus, et avoit ses gens tous apparil- 
liés. Se li tourneroit à grant damage, se il ne l’en 
delivroient apertement. Cil signeur eurent grant con- 
seil ensamble et lonch, car la cose les estraindoit, et 
si n’estoient point d’acord. Et toutdis avoient re- 
gart sour le due de Braibant, qui n’en faisoit nient 
bien boine cière, par samblant. Quant il furent lon- 
gement consilliet, il respondirent au roy Edouwart et 
disent : « Chicrs sires, quant nous venins ci, nous 
y venins plus pour vous veoir que pour aultre chose. 
Si n’estions mies pourveu ne avisé de vous respon- 
dre sur ce que requis nous avés. Si nous retrairons 
arrière vers nos gens, cescuns vers les siens, et re- 
venrons à vous à un certain jour, quant il vous plaira. 
Ei vous responderons adonc si plainnement, que li 
coupe n’en demorra point sour nous. » 

Li rois vey bien qu’il n’en aroit aultre chose, à 
celle fois. Si s’en apaisa atant; et se acorderent d’une 
journée estre ensamble pour respondre le milleur 
avis, apriès le Saint Jehan trois sepmainnes, Mais 
bien lcar moustra li rois englès les grans frès et les 
grans damages qu’il soustenoit cescun jour pour leur 
attente; car il pensoit qu’il fuissent tout pourveu de 
lui respondre, quant il vint là, si com il estoit. Et 
leur dist qu'il ne s’en retourroit jamais en Engle- 

terre, jusques adonc qu’il saroit leur intention tout 
plannement. Sur ce, cil signeur se departirent. Li 
rois demora tous quois en l’abbeve Saint Bernard, 
jusques apriès le journée. Li aucun des signeurs et 
des chevaliers d’Engleterre demorèrent en Anwiers, 
pour lui faire compaignie. Li aultre aloient esba- 
niant et esbatant parmi le pays, à grans frais, li uns 
à Brouxelles, li aultres en Haynau, li pluiseur aval 
les bonnes villes de Flandres, là où il estoient dure- 
ment bien venut et bien festiiet. Li dus de Braibant 
s’en ala à le Leuvre, et se tint là un grant temps. 
Et renvoioit souvent par devers le roi de France, 
pour lui escuser, et pour priier qu’il ne cruist nulle 
information senestre encontre lui. 


$ 66. Li jours approça et vint que li rois englès 
attendoit le response de ces signeurs; mais il se fi- 
sent souffissamment escuser et mandèrent au roi qu’il 
estoient tout appareilliet yaus et leurs gens, ensi que 
couvens estoit, mais qu'il fesist tant au duch qu’il 
se apparillast, qui estoit li plus procains, et qui le 
plus froidement, ce leur sambloit, se apparilloit. Et 
ossi tost qu’il saroient de certain que li dus seroit 
apparilliés de mouvoir, il se mouveroient et seroient 
ossi tost an commencement de le besongne que li 
dus de Braibant seroit. 

Sus ces responses, li dis rois englès fist tant qu'il 
parla au duch de Braibant, son cousin, et li demous- 
tra le mandement que cil signeur li avoient mandet. 
Si le pria en amisté et requist, par linage, qu’il se 
volsist sour ce aviser, par coi nulle deffaute n’en fust 
trouvée en lui, csr il, endroit de lui, se apercevoit 

bien que il se apparilloit froidement. Et se il n’en 
faisoit aultre cose, il doubtoit qu’il ne perdist l’ayde 
et confort de ces signeurs d’Alemagne, par le def- 
faute de lui. Quant li dus oy çou, il en fu tous con- 
fus et dist qu’il s’en consilleroit. Quant il fu longe- 
ment consilliés, il respondi au roy qu’il seroit assés 
tost apparilliés, quant besoins en seroit; mès il aroit 
ançois parlé à tous ces aultres signeurs, et leur prie- 
roit qu’il volsissent estre à Halle, ou à Destre, en- 
contre lui. 

Quant li rois englès vei çou, il perchut bien qu’il 
n’en aroit aultre cose, et que li courouciers ne li pooit 
riens valoir; si accorda au duch son pourpos, et dist 
qu’il envoieroit encores à ces signeurs certains mes- 
sages de par lui qu’il fuissent, à une journée cer- 
tainne, contre lui, là où il leur plairoit le mieus. 
Ensi se departirent li rois et li dus d’ensamble. Mes- 
sage furent envoiïiet devers les signeurs de l’Empire, 
et li certains jours assignés qu’il venroient : ce fu à 
le Nostre Dame mi aoust. Et fu mis et assis cilz par- 
lemens par tous communs acors, à Halle, pour le 
cause dou jone conte de Haynau, monsigneur Guil- 


laume, et fu avoech monsigneur Jehan de Haynau, 
son oncle. 


$ 67. Quant cil signeur de l’Empire furent assamblé, 
si com dessus est dit, en le ville de Halle, il eurent 
grant parlement et lonch conseil, car li besongne 
leur estraindoit durement; à envis poursievoient 
leurs couvenans, et à envis en deffalloient pour leur 
honneur. Quant il furent très longement consilliet, 
il respondirent d’un acord au roi englès, et disent 

ensi : « Ciers sires, nous nos sommes longement con- 
silliet, car vostre besongne nous est assés pesans. Car 
nous ne veons mies, tout consideré, que nous aions 
point de cause de deffiier le roi de France à vostre 
occoison, se vous ne pourchaciés que vous aiiés la- 
cord de l'Empereur, et qu’il nous commande que 
nous deffions le roi de France de par lui, ear il ara 
bien droite ocquison et vraie par raison, si com nous 
vous dirons. Et, de donc en avant, ne demorra nulle 
deffaute en nous que nous ne soions apparilliet de 
faire ce que prommis vous avons sans nulle excu- 
sance. La cause que li Emperères poet avoir de def- 
fiier le roi de France est tèle. Il est certain que cou- 
venenciet a esté de lonch temps, et seelet et juret, 
que li rois de France, quiconques le soit, ne puet ne 
ne doit tenir ne acquerre ricns sus l’Empire. Et cilz 
rois Phelippes, qui à present règne, a fait le con- 
traire contre son sairement. Car il a acquis le chas- 
tiel de Crievecuer, en Cambresis, et le chastiel de 
Alues, en Pailluel, et pluiseurs aultres hyretages, en 
le ditte conté de Cambresis, qui est terre de l’Empire 
et haus fiés et relevée de l'Empereur, et l’a attribuet 
au dit royaume de France. Par quoi li Emperères a 
bien cause de lui defliier et de faire deffiier par nous 
qui sommes‘ si soubgès : si ques nous vous prions 
et consillons que vous y voelliés painne mettre au 
pourcacier son acord, pour nosire pais et honneur. 
Et nous y metterons painne volentiers au pourcacier 
ossi, à nostre loyal pooir. » 

1. On lit dans le ms. 6477, f° 50 vw, après : «sommes», « si 


sommes », répétition qui ne se retrouve pas dans le ms. de Gaignières, 
fo 33 vo, et qu'il faut sans doute attribuer à une distraction du copiste. 

Li rois englès fu tous confus quant il oy ce raport, 
et bien li sambla que ce fust uns detriemens. Et bien 
pensa que ce venoit de l’avis le duch de Braïbant, 
son cousin, plus que des aultres. Toutes voies, il 
considera assés qu’il n’en aroit aultre chose, et que li 
courechiers ne li pooit riens valoir. Si en fist mil- 
leur semblant qu'il peut, par emprunt, et leur dist : 
« Certes, signeur, je n’estoie mies avisés de ce point; 
et se plus tost en fuisse avisés, je en ewisse volen- 
tiers fait par vostre conseil, et encores voel faire. Si 
m'en aidiés à consillier, selonch ce que je sui deçà 
le mer en estragne pays apassés. Et si y ay longement 
sejourné, et à grant fret. Si m'en voellies donner 
bon conseil, pour vostre honneur et pour le miène, 
Car saciés, se jou ay en ce cas nul blasme, vous n’i 
poés avoir honneur. » 


$ 68. Longe cose seroil à raconter tous leurs con- 
saulz et toutes leurs parolles. Acurdé fu entre yaus, 
à le parfin, que li marchis de Jullers iroit parler à 
l'Empereur ; et iroient des chevaliers et des clers le 
roy avocc lui, et dou conseil {du duc] de Guerles 
ossi, et feroient le besongne à le milleur foy qu’il 
poroient. Muis li dus de Braibant n’i volt point en- 
volier, mais presla le chustiel de Louvaing au roy, 
pour demorer, s’il li plaisoit, jusques à l’estet; car li 
rois leur avoit bien dit que nullement il ne s’en re- 
tourneroit en Engleterre, car hontes et virgongne li 
seroit, s’il s’en retournoit sans avoir fait partie de sen 
emprise, de quoi si grant fame estoit, se li deffaute 


1. Ms. de Graignières, fe 34. — Ms. 6477, fo 50 v° (lacune). 

et negligense n’en demoroit en yaus. Et leur dist 
qu’il manderoit le jone royne se fame, et tenroient 
leur hostel ens ou chastiel de Louvaing, puis que li 
dus, ses cousins, li avoit offert. Ensi se departi cilz 
parlemens, et creantèrent tout cil sigreur, li un en 
le presence de l’autre, que jamais il ne querroient 
nulle excusance ne detriement que, de le feste Saint 
Jehan Baptiste, qui seroit l’an mil trois cens trente 
neuf, en avant, il seroient ennemi au roy Phelippe de 
France, et seroit cescuns apparilliés, ensi que prom- 
mis avoit. Cescuns en rala en son lieu. Li marcis de 
Jullers meut à toute se compagnie pour aler vers 
l'Empereur. Si le trouvèrent à Floreberg. 

Pourquoi feroi je lonch sermon de leurs parolles, 
ne de leurs requestes? Je ne les saroie raconter tou- 
tes entirement, car je n’i fui mics. Mais li dis marcis 
de Jullers parla si gracieusement à monsigneur Loeis 
de Baivière, empereur de Romme pour le temps, qu’il 
fisent toutes leurs besongnes et ce pour quoi il estoient 
là alet. Et y rendi ma dame Margerite de Ilaynau, sa 
femme, grant painne, Et fu adonc li marcis de Jullers 
fais marcis de Jullers, qui en devant estoit contes de 
Jullers; et li dus de Guerles, qui estoit appellés contes, 
fais dus de Guerles. Et le impetrèrent ceste augmen- 
tation de nom ses gens qui là estoient. Et ossi li 
Emperères donna commission à quatre chevaliers et 
à deus clers de droit, qui estoient de son conseil, et 
pooir de faire le roy englès son vicaire par tout 
l'Empire; ct li donna grasce par quoi il peuist faire 
monnoie d’or et d'argent, el nom de lui, et com- 
mandement que cescuns de ses soubgès obeisist à 


lui, comme au vicaire et comme à lui meismes. Et 

de ce prisent li dessus dit instrumens publikes, con- 
fremés et saiellés souffissamment de l'Empereur. 
Quant li dis marcis de Jullers eut fait toutes ses be- 
songnes, il et se compagnie se misent au retour. 


$ 69. En ce temporal, li jones rois David d’Es- 
coce, qui avoit perdu grant partie de son royaulme, 
et ne le pooit recouvrer, pour leffort dou roy d’En- 
gleterre, son serourge, se parti d’Escoce priveement 
avoech le royne sa femme, et se misent en mer; si 
arrivèrent à Boulongne. Et puis fisent tant qu’il vin- 
rent en France, et droitement à Paris, où li rois Phe- 
lippes se tenoit pour le temps, attendans tous les jours 
que deffiances li venissent dou roy englès et des signeurs 
de l’Empire, selonch chou qu’il estoit infourmés. 

De la venue dou roi d’Escoce fu li rois de France 
moult resjoys, et le conjoy grandement, pour tant 
qu’il en entendoit à avoir bon confort. Car bien 
veoit li rois de France et ooit dire tous les jours que 
li rois d’Engleterre se apparilloit, quanqu’il pooïit, 
pour lui guerroiïier, et pour lui oster de son royalme, 
se il pooit : si ques, quant li rois d’Escoce li eut re- 
moustré sa besongne et sa neccessité, et en quel is- 
tance il estoit à venus, il fu tantost tous aquintés de 
lui, car moult bien se savoit acointier de chiaus dont 
il esperoit à avoir pourfit, ensi que pluiseur grant 
signeur sèvent faire. Se li presenta ses chastiaus pour 
sejourner à se volenté, et de son avoir pour [despen- 
dre'], mais qu’il ne volsist faire nul acord ne pais au 
roi d’Engleterre, fors par son conseil. 


1. Ms. de Gaignières, fo 34 vo. — Ms. 6477, fo 51 vo: « deffendre. » 

Li jones rois d’Escoce reçut en grant gré ce que li 
rois de France li offri, et li creanta ce qu’il requist 
tout plainnement. Si sambla adonc au roi de France 
que c’estoit grans confors pour lui, et grans contrai- 
res pour le roi d’Engleterre, se il pooit tant faire que 
li signeur et baron, qui estoient demoret en Escoce, 
vosissent et peuissent si ensonniier les Englès qu’il 
n’en peuist venir par deca le mer, se petit non, pour 
lui grever, ou qu'il couvenist le roi d’Engleterre re- 
passer, pour garder son royaume. Pour ce et en celle 
intention, il retint ce jone roy d’Escoce et la royne 
sa femme dalés lui, et les soustint par lonch temps, 
et leur fist delivrer quanqu’il leur besongnoil, car 
d’Escoce leur venoit il assés petit, pour leur estat 
parmaintenir, Et envoia li dis rois de France grans 
messages en Escoce à ces signeurs et barons, qui là 
guerrioient contre les garnisons dou roy d’Engle- 
terre; et leur fist offrir grant ayde et grant confort, 
mais qu’il ne volsissent faire pais ne donner nulles 
triewes as Englès, se ce n’estoit par se volenté et par 
son conseil, et par le volenté et conseil de leur si- 
gneur le roy d’Escoce, qui tout ce li avoit juret et 
promis à tenir. 

Sus les lettres et requestes dou roy de France, 
chi signeur d’Escoce se consillièrent. Quant il furent 
bien consilliet, et il eurent consideret parfaitement 
toutes leurs besonynes, et le dure guerre qu’il avoient 
as Englès, il s’i acordèrent liement, et le jurèrent et 
seellèrent avoech le roy leur signeur. Ensi furent les 
alliances de ce temps faites entre le roy Phelippé de 
France et le roi David d’Escoce, qui se tinrent fermes 
et estables un lonch temps. Et envoia li dis rois de 

France gens d’armes en Escoce, pour guerrier les 
Englès. Et par especial messires Ernoulz d’Andrehen, 
qui puis fu mareschaus de France, et li sires de Ga- 
rensières, avoech pluiseurs chevaliers et escuiers, y 
furent envoiiet, et y fisent tamainte belle apertise 
d'armes, si com vous orés avant en l’ystore. Or me 
tairai à present de ceste matère, et me retrairai à 
nostre matère devantrainne. 


$ 70. Quant li rois Edowars et li aultre signeur à 
lui alloïiet se furent parti del parlement, si com vous 
avés oy, li rois se retraist à Louvaing, et fist apparil- 
lier le chastiel pour demorer. Et manda à le [roine‘] 
Phelippe, sa femme, se elle voloit venir par decça le 
mer, ce li plairoit bien, car il ne pooit de là rapas- 
ser toute celle anée. Et renvoia grant fuison de ses 
chevaliers oultre, pour garder son pays, meismement 
sus le marce d’Escoce. La royne dessus ditte prist 
en grant plaisance les nouvelles dou roy, son si- 
gneur, et se apparilla, au mieus et au plus tost que 
elle peut, pour rapasser le mer. Entrues que ces be- 
songnes se detrioient, li aultre chevalier englès, qui 
estoient en Braibant dalés le roy, s’espardirent aval 
le pays de Flandres et de Hayÿnau, en tenant grant 
estat et en faisant grans frais. Et n’espargnoïent ne 
or ne argent, non plus qu’il leur pleuist des nues, et 
donnoiïent grans jeuiaus as signeurs, as dames et as 
damoiselles, pour acquerre le grasce et le loenge de 
œulz et de celles entre qui il conversoient ; et tant 
faisoient qu’il l’avoient de tous et de toutes, et meis- 

mement dou commun peuple à qui il ne donnoient 
riens, pour le biel estat qu’il menoient. 

Or revinrent de l’empereur monsigneur Loeis de 
Baivière, environ le Toussains, Ît marcis de Jullers 
et se compagnie. Si segnefia et escrisi, par certains 
chevaliers, au roy Edouwart de sa venue, et li manda 
ossi que, Dieu merci, il avoit bien esploitié, De ces 
nouvelles fu li rois tous joians, et rescrisi au dit 
marcis que, à le feste Saint Martin, il fust devers 
lui, et que à ce jour tout li aultre signeur y seroient. 
Avoech tout çou, li rois englès se consilla au duc de 
Braibant, son cousin, et li demanda où il voloit que 
cils parlemens se tenist. Li dus fu avisés de respon- 
dre, et ne volt mies adonc qu’il fust en son pays; 
et si ne volt mies aler jusques à Tret, où la journée 
euist esté bien seans, pour le cause des signeurs de 
l'Empire. Ains ordonna et volt que elle fust assise à 
Herkes, qui siet priès de son pays, en le conté de 
Los. Li rois englès, saciés, avoit si grant desir de se 
besongne avancier, qu’il li couvenoit poursiewir et 
attendre tous Jes dangiers et les volentés le duch, 
son cousin, puisqu'il s’i estoit embatus; et se acorda 
à çou que li journée fu assignée à Herkes. Si le fist 
savoir à tous ses alloiiés, qui tout y vinrent à son 
mandement, au jour de le Saint Martin. 

Quant tout furent là venu, saciés que li ville fu 
durement plainne de signeurs, de chevaliers et d’es- 
cuiers, et de toutes aultres manières de gens. Et fu 
li halle de le ville, là où on vendoit pain et char, 
qui gaires ne valoit, encourtinée de biaus draps 
comme la cambre le roy. Et fu li rois englès assis, 
le couronne d’or moult rice et moult noble sus son 

chief, plus hault cinq piés que nulz des aultres, sur 
un banc d’un boucier, là où il vendoit et tailloit se 
char. Onques tèle halle ne fu à si haute honneur. Là 
endroit, par devant tout le peuple qui là estoit, et 
par devant tous les signeurs, furent leutes les lettres 
l'Empereur, par les quèles il constituoit le roi d’En- 
gleterre Edouwart son vicaire et son lieutenant pour 
lui, et li donnoit pooir de faire droit et loy à çascun, 
el nom de lui, et de faire monnoie d’or u d’argent, 
ossi el nom de lui. Et commandoit par ses dittes let- 
tres à tous les princes de son Empire, et à tous aul- 
tres à lui soubgès, qu’il obeisissent à son vicaire 
comme à lui meismes, et li fesissent feaulté et hom- 
mage comme au vicaire de l’Empire. 

Quant ces lettres furent leutes, cescuns des si- 
gneurs fist feaulté et sairement au roi englès, comme 
au vicaire de l'Empereur. Et tantost, là endroit, fu 
clamet et respondut entre parties, comme devant 
l'Empereur, et jugiet droit à le semonse de lui. Et fu 
à endroit renouvelez et affremés uns jugemens et 
estatus, qui avoit estet fais en le court de l'Empereur 
dou temps passet, qui telz estoit : que, qui voloit 
aultrui grever ou porter damage, il le devoit segne- 
fiier souflissamment, trois jours devant son fait; et 
qui aultrement le feroit,  devoit estre attains com 
de mauvais et de villain fait. Chilz estatus sambla 
estre bien raisonnables à cescun, mais je ne croi 
mies que de puis il ait estet par tout bien gardés. 
Quant tout çou fu fait, li signeur se departirent et 
creantèrent li uns à l’autre de estre apparilliet sans 
delay à toutes leurs gens, ensi que couvenenciet es- 
toient, lrois sepmainnes apriès le Saint Jehan, pour 

aler devant Cambray, qui doit estre de l’Empire, et 
estoit tournée par devers le roy de France. 


$ 71. Ensi se departirent cil signeur; cescuns en 
rala en son lieu. Et li rois Edouwars, vicaires de 
l'Empire, s’en revint à Louvaing, dalés ma dame la 
royne sa femme, qui nouvellement estoit là venue à 
grant noblèce, et bien acompagnie de dames et de 
damoiselles. Si tinrent à Louvaing leur tinel moult 
honnourablement, tout cel yvier. Et fist faire mon- 
noie d’or et d'argent en Anvwiers, à grant fuison. 
Mais pour ce ne cessa mies li dus de Braibant de 
renvoiier songneusement devers le roy de France 
monsigneur Loeis de [Cranehen*], son plus especial 
chevalier.et consilleur, en lui excusant. En le fin, il 
le fist demorer tout quoi dalés le roy. Et li carga et 
enjoindi expressement que toutdis il lescusast de- 
vers le roy, et contredesist toutes informations qui 
pooient venir au dit roi à l’encontre de lui. Li dis 
monsigneur Loeis n’osa escondire le commandement 
del duch son signeur; ains en fist toutdis bien son 
devoir, à son pooir. Mais au darrain il en eut povre 
guerredon, car il en morut en France de duel, quant 
on vei apparamment le contraire de ce dont il escu- 
soit le duch si certainnement; et en devint si confus 
qu’il n’en volt onques puis retourner en Braibant. Si 
demora tous cois en France, pour lui oster de sous- 
pecon, tant qu’il vesqui : ce ne fu pas longement, si 
com vous orés en avant recorder en lystore. 


1. Ms. de Mouchy-Noailles, f 35 vo — Ms. 6477 fo 53 : « Cravc- 

$ 72. Or passa cilz yviers; li estés revint; li feste 
Saint Jehan Baptiste approca. Chil signeur d’Alema- 
gne se commenciérent à apparillier, pour achiever 
leur emprise. Li rois de France se pourvei à l’en- 
contre, car il savoit partie de leur entente, comment 
qu’il n’en fust point encores defiés. Li rois englès 
fist toutes ses pourveances faire en Engleterre, et ses 
gens d’armes apparillier et apasser par deça le mer, 
si tost que li Saint Jehan fu passée. Et se ala tenir il 
meismes à Vilvort; et faisoit ses gens, ensi qu’il 
apassoient oultre et qu’il venoient, prendre hostelz 
en le ville de Vilvort. Et quant li ville fu plainne, il 
les fist logier contreval ces biaus prés, selonch le ri- 
vière, en tentes et en trés. Et là se logièrent il et de- 
morèrent, de le Magdelainne jusques apriès le Nostre 
Dame en septembre, en attendant de sepmainne en 
sepmainne le venue des aultres signeurs, et par espe- 
cial celle duu duch de Braibant, apriès qui tout li 
aultre s’attendoient. Quant li rois englès vei que cil 
signeur ne venoient point ne apparilliet estoient, il 
envoia certains messages viers çascun, et les fist se- 
monre, sour leur creant, qu’il venissent sans nul de- 
lai, ensi que creanté avoient, ou il venissent au jour 
Saint Gille pour parler à lui en le ville de Malignes, 
et lui dire pour quoi il targoient tant. 

Li rois Eduuwars sejournoit à Vilvort à grant fret, 
ce puet cascuns savoir, et perdoit son temps; se li 
anoioit, et ne le pooit amender. Il soustenoit tous les 
jours sous ses frès bien seize cens armeures de fier, 
fleur de gens, tous venus de oultre le mer, et bien 
dix mille arciers, sans les aultres poursiewans à çou 
apertenans. Se li pooit bien ce peser, avoech le grant 

tresor qu’il avoit donnet à ces signeurs qui ‘ensi le 
detrioient par parolles, ce li pooit bien sambler, et 
avoecques les grandes armées qu’il avoit establis sour 
mer contre Geneuois, Normans, Bretons, Pikars et 
Espagnolz, que li rois Phelippes faisoit gesir et na- 
gier sour mer à ses gages, pour les Englès grever; 
dont messires Hues Kierés, messires Pières Bahucés 
et Barbevaires estoient amiraut et conduiseur, pour 
garder les destrois et les passages entre Engleterre et 
France. Et n’attendoient cil dessus dit escumeur de 
mer aultre cose que les nouvelles leur venissent que 
li rois englès, si com on supposoit, euist defhiet le 
roy de France, qu’il enteroient en Engleterre, où que 
ce fust, il avoient jà aviset à et comment, pour por- 
ter au pays grant damage. 


$ 73. Quant cil signeur d’Alemaigne, à le semonse 
dou roi engiès, li dus de Braibant et messires Jehans 
de Haynau vinrent à Malignes, il n’amenèrent pas 
leurs gens avoech yaus, ne leurs pourveances, pour 
hostoiïier; mais se traisent par devers le roy, pour 
parlementer encores un petit ensamble. Et là il s’a- 
cordèrent communement, apriès tout plain de parol- 
les, que li rois englès pooit bien mouvoir à le quin- 
sainne après ou environ, et seroient adonc tout 
appareilliet. Et pour tant que leur guerre fust plus 
belle, et que bien apertenoit à faire, puis qu'il vo- 
loient guerroiier le roi de France, il se acordèrent de 
envoiier les deffiances au roi Phelippe : premiere- 
ment, li rois d’Engleterre Edouwars, qui se fist chiés 
de tous et de chiaus de son royaulme, ce fu raisons, 
ossi li dus de Guerles, li marcis de Jullers, messires 


10 


15 


20 


25 


80 


10 


15 


20 


25 


30 


154 CHRONIQUES DE J. FROISSART. [1339] 


Robers d’Artois, messires Jehans de Haynau, li mar- 
cis de Misse et d’Eurient, li marcis de Blankeboure, 
li sires de Faukemont, messires Ernoulz de Bakehen, 
li archevesques de Coulongne, messires Galerans, ses 
frères, et tout li signeur de l'Empire, qui chief se 
faisoient de le besongne avoech le roi englès. Si fu- 
rent ces defliances escriptes et seellées de cescun, ex- 
cepté dou duch Jehan de Braibant, qui encores s’es- 
cusa, et ne se volt mies adonc conjoindre en ces 
deffiances, et dist qu’il feroit son fait à par lui, à 
tamps et à point. De ces defliances aporter en France 
fu priiés et cargiés li evesques de Lincolle, qui bien 
s’en acquitta, car il les aporta à Paris, et fist son 
message bien et à point, tant qu’il ne fu de nullui 
repris ne blamés. Et li fn delivrés un saufconduis 
pour retourner arrière devers le roy, son signeur, 
qui se tenoit à Malignes. 

Or vous voel je parler de deus grans entrepresures 
d'armes que messires Gautiers de Mauni fist, en le 
propre sepmainne que li rois de France fu defliés. 
Si tretost comme il peut sentir et percevoir que li 
rois de France devoit ou pooit estre deffiiés, il pria 
et cueilla environ quarante lances de bons compa- 
gnons seurs et hardis, et chevauça tant de nuit que 
de jours, qu’il vint en Haynau, et se bouta ens ès 
bos de Blaton. Et encores ne savoit nulz quel cose il 
voloit faire, mès il s’en descouvri là à aucuns de ses 
plus secrès, et leur dist qu’il avoit prommis et voé 
en Engleterre, present dames et signeurs, que ce se- 
roit li premiers qui enteroit en France et y feroit 
guerre, et prenderoit chastiel ou forte ville, et y fe- 
roit aucune apertise d’armes : si estoit sen entente 

que de chevaucier jusques à Mortagne, et de sous- 
prendre le ville qui se tient dou royaume. 

Chil à qui il s’en descouvri li acordèrent liement. 
Adonc recenglèrent il leurs chevaus et restraindirent 
leurs armeures, et chevaucièrent tout sieret, et pas- 
sèrent les bos de Blaton et de Brifuel, et vinrent 
droit à un ajournement, un petit devant soleil levant, 
à Mortagne. Si trouvèrent d'aventure le guicet ou- 
vert. Adonc descendirent il messires Gautiers de 
Mauni tout premiers, et aucuns des compagnons, et 
entrèrent en le porte tout quoiement, et establirent 
aucuns des leurs pour garder le porte, par quoi il ne 
fuissent souspris; et puis s’en vinrent tout contreval 
la rue, messires Gautiers de Mauni et son pennon 
tout devant, devers le grosse tour et les chaingles. 
Si le cuidièrent ossi trouver mal gardée, mais il fal- 
lirent à leur entente, car les portes et li guicet es- 
toient fremet bien et estroitement. Ossi la gette dou 
chastiel oy la friente et les perçut de sa garde. Si fu 
tous esbahis, et commenca à sonner et à corner en 
sa buisine : « Trahil trahil » Si esvillièrent toutes 
gens et li saudoïier dou chastiel, mais point ne vui- 
dièrent de leur fort. 

Quant messires Gautiers de Mauni senti les gens 
de Mortagne esmouvoir, il se retraist tout bellement 
devers le porte, mais il fist bouter le feu en le rue 
contre le chastiel, qui tantost s’esprist et aluma. Et 
furent bien à ceste matinée soixante maisons arses, 
et les gens de Mortagne moult effraet, car il cuidiè- 
rent estre tout pris. Mais li sires de Mauni et ses 
gens se partirent de le ville, et chevaucièrent arrière 
devers Condet, et passérent là l’Escaut et le rivière 

de le Haine; et chevaucièrent le chemin de Valen- 
ciènes et le costiièrent à le droite main, et vinrent à 
Denaing, et se rafreschirent en labbeye. Et puis 
passèrent oultre devers Bouchain, et fisent tant au 
chastellain de Bouchain que les portes leur furent 
ouvertes, et passèrent là une rivière qui y keurt, qui 
se refert en l’Escaut, et vient d’amont devers Alues, 
en Pailluel. 

Apriès ce, quant il furent tout oultre Bouchain et 
le rivière, ils’en vinrent à un fort chastiel, qui se te- 
noit de l’evesque de Cambrai et de Cambresis, et 
l’appelloit on Thun lEvesque, et siet sus le rivière 
d’Escaut. En che chastiel, n’avoit adonc nulle garde 
soulMissans , car li pays ne cuidoit nient estre en 
guerre. Si furent cil de Thun soubdainnement sous- 
pris, et li chastiaus pris et conquis, et li chastclains 
et sa femme dedens. Et en fist li sires de Mauni une 
bonne garnison, et y ordonna à demorer un sien 
frère chevalier, qui s’appelloit messires Gilles de 
Mauni, c'on dist Grignart, li quelz fist de puis ce jour 
pluiseurs destourbiers à chiaus de Cambresis et de le 
cité de Cambrai, car li chastiaus siet à une liewe de 
Cambrai. Quant messires Gautiers de Mauni eut fait 
ses emprises, il s’en retourna francement en Brai- 
bant devers le roy englès, son signeur, et le trouva 
à Malignes; se li recorda une partie de ses chevau- 
cies. Li rois les oy volentiers et les retint à grant 
vasselage. 


$ 74. Vous avés bien ci dessus oy recorder sus 
quel estat li signeur de l’Empire se partirent dou roy 
englès et dou pariement qui fu à Malignes, et com- 

ment il envoiièrent deffier le roy de France. Sitos 
que li rois Phelippes se senti deffiiés dou roy englès 
et de tous ses alloïiés, il vei bien que c’estoit acertes 
et qu’il aroit le guerre. Si se pourvei selonch ce bien 
et grossement, et retint gens d'armes et saudoiïers à 
tous lés, et envoia grans garnisons en Cambresis, car 
il pensoit bien que defce‘|costé il aroit premiere- 
ment l'assaut. Et envoia monsigneur le Galois de 
le Baume, un bon chevalier de Savoie, dedens 
Cambrai, et l’en fist chapitainne, avoecques monsi- 
gneur Thiebaut de Moruel et le signeur de Roie. Et 
estoient bien, Savoiien que François, deux cens lan- 
ces. Et envoia encores li dis rois Phelippes saisir le 
conté de Pontieu, que li rois d’Engleterre avoit tenu 
en devant de par ma dame, se mère. Et manda et 
pria à aucuns signeurs de l’Empire, telz que le conte 
de Haynau, son neveu, le duch de Loerainne, le 
conte de Bar, l’evesque de Mès, l’evesque de Liège, 
monsigneur Aoulz de le Marce, que il ne fesissent 
nul mauvais pourcach contre lui ne à son royalme. 
Li plus de ces signeurs li mandèrent que ossi ne fe- 
‘roient ilz. Et adonc li contes de Haynau li rescrisi 
moult courtoisement et li segnefa qu’il seroit appa- 
reilliés à li et à son royalme à aidier, à deffendre et 
à garder contre tout homme. Mais, se li rois englès 
voloit guerrier en l'Empire, comme vicaires et lieu- 
tenans de l'Empereur, il ne li poait refuser son pays 
ne son confort, car il tient en partie sa terre de 
l'Empereur; se li doit, ou à son vicaire, toute obeis- 
sance. De ces rescripsions se contenta li rois de 

France assés bien, et les laissa passer legierement, et 
n’en fist nul grant compte, car il se sentoit fors assés 
pour resister contre tous ses ennemis. 

Si tretost que messires [lues Kierés et si compa- 
gnon, qui se tenoient sus mer, entendirent que les 
deffiances estoient, et la guerre ouverte entre France 
et Engleterre, il en furent tout joiant; si se departi- 
reni avoecques leur armée, où il avoit bien vint 
mille combatans de toutes manières de gens, et sin- 
glèrent vers Engleterre, et vinrent un dimence au 
matin ou havene de Hantonne, entrues que les gens 
estoient à messe. Et entrèrent li dit Normant et Ge- 
neuois en le ville et le prisent et le pillièrent et ro- 
bèrent tout entirement, et y tuërent moult de gens, 
et violèrent pluiseurs dames et pucelles, dont ce fu 
damages; et chargièrent leurs naves et leurs vaissiaus 
dou grant pillage qu’il trouvèrent en le ville, qui 
estoit plainne et drue et bien garnie, et puis rentrè- 
rent en leurs nefs. Et quant li flos de le mer fu re- 
venus , il desancrérent et singlèrent à l’esploit dou 
vent devers Normendie, et s’en vinrent rafrescir à 
Dièpe; et là departirent il leur butin et leur pillage. 
Or retourrons nous au roy englès, qui se tenoit à 


Malignes, et se apparilloit fort pour venir devant 
Cambray. 


$ 75. Li rois englès se parti de le ville de Malignes 
et vint à Brousselles pour parler au duch de Brai- 
bant, son cousin, et toules ses gens passèrent au de- 
hors. Donc s’avalèrent Alemant efforciement, li dus 
de Guerles, li mercis de Jullers, li marchis de Blan- 
kebourch, li marchis de Misse et d’Eurient, li contes 

des Mons, li contes de Saumes, li sires de Fauke- 
mont, messires Ernouiz de Bakehen et tout li si- 
goeur de l’Empire alloïiet au roy englès; et estoient 
bien vint mille hommes. D’autre part, estoit messi- 
res Jehans de Haynau, qui se pourveoit grossement 
pour estre en ceste chevaucie, mais il se tenoit dalés 
le conte de Haynau, son neveut. Quant li rois englès 
et messires Robers d’Artois furent venu à Brousselles, 
et il eurent parlé au due de Braibant assés et de 
pluiseurs coses, il demandèrent au dit duch quelle 
estoit se intention, de venir devant, ou dou laissier. 
Li dus à ceste parolle respondi et dist que, si tretost 
que il poroit savoir que il aroit assegiet Cambray, il 
se trairoit de ceste part à douze cens lances, bien 
estoffés de bonnes gens d’armes. Ces responses souf- 
firent bien au roy englès adonc et à son conseil. 

Si se parti li dis rois de Brousselles et passa parmi 
le ville de Nivelle, et là jut une [nuyt']. A l’ende- 
main, il vint à Mons en Haynau, et là trouva le jone 
conte, son serourge, et monsigneur Jehan de Haynau, 
son oncle, qui le reçurent moult liement, et monsi- 
gneur Robert d'Artois qui estoit toutdis dalés lui et 
de son plus secret conseil, et environ seize ou vint 
grant baron et chevalier d’Engleterre que li dis rois 
menoit avoech lui, pour sen honneur et son estat et 
pour lui consillier. Et si y estoit li evesques de Lin- 
colle, qui moult estoit renommés, en ceste chevaucie, 
de grant sens et de proèce. Si se reposa li rois englès 
deux jours à Mons en Haynau, et y fu grandement 
festiiés dou dit conte et des chevaliers dou pays. Et 

toutdis passoient ses gens et se logoient sus le plain 
pays, ensi qu’il venoient, et trouvoient tous vivres 
apparilliés pour leurs deniers; li aucun paioient et li 
aultre non. 

Ensi se approchièrent les besongnes dou roy en- 
glès, et s’en vint à Valenciènes, et y entra tant seu- 
lement li douzime de chevaliers. Et jà y estoient 
venu li contes de Haynau et messires Jchans de Hay- 
nau, ses oncles, li sires d’Enghien, li sires de Fa- 
gnuelles, li sires de Wercin, li sires de Haverech, et 
pluiseur aultre chevalier, qui se tenoient dalés leur 
signeur, et rechurent le roy englès moult liement. 
Et l’en mena li dis contes par le main jusques en la 
Salle, qui estoit toute arrée et appareillie pour lui re- 
chevoir. Donc il avint que, en montant les degrés 
de le Salle, li evesques de Lincolle, qui là estoit pre- 
sens, leva sa vois et dist : « Guillaume d’Ausonne, 
evesques de Cambrai, je vous amonneste, comme 
procurères de par le roÿ d’Engleterre, vicaire de 
l'empereur de Romme, que vous voelliés ouvrir le 
cité de Cambray ; aultrement, vous vos fourfaites, et 
y enterons de force. » Nulz ne respondi à ceste pa- 
rolle, car li evesques n'estoit point là presens. En- 
cores parla li dis evesques de Lincolle et dist: « Con- 
tes de Haynau, nous vous amonnestons, de par 
l’empereur de Romme, que vous venés servir le roy 
d’Engleterre, sen vicaire, devant Cambrai, à ce que 
vous devés de gens. » Li contes, qui là estoit, res- 
pondi et dist : « Volentiers. » Apriès ces parolles, il 
entrérent en le Salle et menèrent le roy englès en sa 
cambre. Assés tost apriès, fu li soupers appareilliés, 
qui fu grans et biaus et bien ordounés. A lende- 

main, au matin, se parti li rois englès de Valenciè- 
nes, et s’en vint à Haspre; et là se loga et reposa 
deux jours, attendans ses gens qui venoient, dont il 
en y avoit grant fuison, tant d’Engleterre comme 
d’Alemagne. 


$ 76. Quant li rois englès eut esté deux jours à 
Haspre, et que là moult de ses gens furent passet et 
venu à Nave et là environ, il s’en parti et s’en vint 
devers Cambray, et se loga à Yvuis, et assega la cité 
de Cambray de tous poins, et toutdis li croissoient 
gens. Là vint li jones contes de Haynau en très grant 
arroy, et messires Jehans de Haynau, ses oncles, et 
se logièrent assés priès dou roy; apriès, li dus de 
Guerles et ses gens, li marchis de Jullers et se route, 
li marchis de Misse et d’Eurient, li marcis de Blan- 
kebourch et leurs routes, li contes des Mons, li con- 
tes de Saumes, li sires de Faukemont, messires Er- 
noulz de Bakehen, et ensi tout li aultre; et toutdis 
leur croissoient gens. 

Au sixime jour que li rois englès et tout cil si- 
gneur se furent logiet devant Cambray, vint li dus 
de Braibant en lost, moult estoffeement et en grant 
arroy. Et avoit bien neuf cens lances, sans les aultres 
armeures de fer, dont il avoit grant fuison. Et se loga 
devers Ostrevan sus l’Escaut, et fist on un pont sus 
le rivière, pour aler de l’une host à l’autre. Lors que 
li dus de Braibant fu venus, il envoia deffiier le roy 
de France qui se tenoit à Compiègne. De quoi mes- 
sires Loys de Cranehen, qui toutdis l’avoit escuset, 
en fu si confus qu’il en morut de duel, dont ce fu 


damages pour ses amis. 

Che siège durant devant Cambray, il y eut plui- 
seurs assaus, escarmuces et paletis. Et chevaucoient 
par usage messires Jehans de Haynau et li sires de 
Fauquemont ensamble : dont il ardirent et foulèrent 
durement le pays. Et vinrent cil signeur, un jour, et 
leurs routes, où il avoit bien cinq cens lances et 
mille aultres combatans, au chastiel de Oisi, en Cam- 
bresis, et y livrèrent un très grant assaut. Et, se ne 
fuissent li chevalier et li escuier qui dedens estoient, 
il l’euissent pris et de force. Mais si bien se deffen- 
dirent cil de dedens, qui là estoient de par le signeur 
de Couct, qu'il n’eurent point de damage. Et retour- 
nèrent li dessus dit signeur et leurs routes en leurs 
logeis. 


$ 77. Encores ce siège durant par devant Cambray, 
vint par un samedi li contes Guillaumes de Haynau, 
qui estoit moult bacelereus, à tout chiaus de son 
pays, dont il y avoit très bonne gent devant le cité 
de Cambray, à le porte de Saint Quentin, et y livra 
grant assaut. Et là fu Jehans Chandos, qui adonec es- 
toit escuiers très appers et bons bacelers, et se jetta 
entre les barrières et le porte oultre au lonch d’une 
lance; et là se combati à un escuier de Vermendois 
moult vaillamment, qui s’appelloit Jehans de Saint 
Digier. Lt fisent adonc li uns sus l’autre pluiseurs 
belles aperuises d'armes. Et conquisent de force li 
Haynuier le baille. Et à estoit li contes de Haynau, 
en très bon couvenant, et ses seneschaus messires 
Gerers de Wercin, et messires Henris d’Antoing et 
tout li aultre qui s’avançoient et enventuroient har- 
diement pour leui honneur. 

À une porte, c’on dist le porte Robert, estoient li 
sires de Byaumont, li sires de Fauquemont, et mes- 
sires Gautiers de Mauni et leurs gens, et y fisent un 
très fort et dur assaut. Mais, se il assalloient forte- 
ment et durement, chil de Cambray, et li saudoiier 
que li rois de France y avoit ossi envoiiés, se deffen- 
doient vassaument et par grant avis. Et fisent tant 
que li dessus dit assallant n’i conquisent riens, mais 
retournèrent bien lasset et bien batu à leurs logeis; 
si se desarmèrent et pensèrent dou reposer. Et vint 
là li jones contes Guillaumes de Namur servir le 
conte de Haynau, par priière; et disoit qu’il se ten- 
roit de leur partie bien et volentiers, tant qu’il se- 
roient sus l'Empire; mais, si tretost qu’il enteroient 
sus le royaume de France, il s’en iroit devers le roy 
Phelippe qui l’avoit retenu ossi. C’estoit li intentions 
dou conte de Haynau; et commandoit estroitement 
à ses gens que nulz, sus le hart, ne fourfesist riens 
au royaume de France. 


$ 78. Entrues que li rois d’Engleterre seoit devant 
le cité de Cambray, à bien quarante mille hommes, 
et que moult les constraindi d’assaus et de pluiseurs 
fais d’armes, faisoit li rois Phelippes de France son 
mandement à estre à Perronne, en Vermendois, et 
là environ, car il avoit intention de chevaurier con- 
tre les Englès, qu’il sentoit moult efforciement en 
Cambresis. Donc les nouvelles en vinrent en lost 
d’Engleterre, que li rois Phelippes faisoit un grant 
amas des nobles de son royalme. Si regarda li rois 
englès et considera pluiseurs coses. Ft se consilla 
principalment à chiaus de son pays, et à monsigneur 

Robert d’Artois, en qui il avoit moult grant fiance; 
et leur demanda lequel il estoit le milleur à faire, ou 
d’entrer ou royaume de France et venir contre son 
adversaire le roy Phelippe, ou de lui tenir devant 
Cambray, tant que par force il l’euist conquise. 

Li signeur d’Engleterre et ses estrois consaulz ima- 
ginèrent pluiseurs coses, et regardèrent que la cité 
de Cambray estoit malement forte, et bien pouryeue 
de gens d’armes et d’artillerie, et ossi de tous vivres, 
selonch leur espoir, et que longe cose seroit de là 
tant sejourner et estre que il l’euissent conquis. Dou 
quel conquès il n’estoient mies encores bien certain. 
Et si approçoit li yviers, et si n’avoient encores fait 
nul fait d'armes, ne apparant n’estoit dou faire, et 
sejournoient là à grant frait. Se li consillièrent, tout 
consideré, que il se deslogast et chevaucast avant ou 
royaume. Là trouveroient il largement à vivre et 
mieus à fourer. 

Cilz consaulz fu creus et tenus, Donc s’ordonnè- 
rent tout li signeur à deslogier, et fisent tourser ten- 
tes et trés et toutes manières de harnois. Et se des- 
logièrent tout communahnent, et se misent à voie et 
chevaacièrent devers le Mont Saint Martin, qui à ce 
costé est li entrée de France. Et chevaucçoient orde- 
neement, et par connestablies, cescuns sires entre 
ses gens. Et estoient marescal de l’host englesce li 
contes de Norhantunne et de Clocestre et li contes 
de Sufforc, et connestables d’Engleterre li contes de 
Warvich. Et passèrent assés priès dou Mont Saint 
Martin, li Englès, K Alemant et li Braibençon le ri- 
vière d’Escaut, iout à leur aise, car elle n’est mies à 
endroit trop Jarse, 

$ 79. Quant li contes de Haynau eut conduit et 
acompagnié le roy d’Engleterre jusques au departe- 
ment de l'Empire, et qu’il devoit passer lPEscaut et 
entrer ou royaume, il prist congiet à lui et H dist, 
tant qu'à celle fois, il ne chevauceroit plus avoec- 
ques lui; et que il estoit priiés et mandés dou roy, 
son oncle, à cui il ne voloit point de hayne, mais 
liroit servir ou royaume en tel manière comme il 
lavoit servi en l'Empire. Et Li rois dist : « Diex y 
ait part!» Donc se parti li contes de Haynau dou roy 
d’Engleterre, et toutes ses routes, et li contes de Na- 
mur avoeques lui, et s’en revinrent arrière au Kes- 
noy. Et donna li contes congiet le plus grant partie 
de ses gens, mais il lor dist et pria qu’il fuissent tout 
pourveu, car il voloit aler, dedens brief jour, devers 
le roy son oncle. Et il li respondirent que ossi se- 
roient il. Or parlerons nous dou roy d’Engleterre, et 
de tous ses alloïiés, comment il perseverèrent. 

Si tretost que li rois englès eut passet le rivière 
d’Escaut, et il fu montés sus le royaume, il appella 
Henri de Flandres, qui estoit jones escuiers, et le fist 
là chevalier, et li donna deux cens livres de revenue 
à l’estrelin çascun an, et li assigna bien et souffissam- 
ment en Engleterre. De puis, vint li rois logier en 
l’abbeye dou Mont Saint Martin, et là se tint par 
deux jours; et toutes ses gens estoient espars sus le 
pays environ lui, Si estoit li dus de Braibant logiés 
en l’abbeye de Vaucelles, 

Quant li rois de France, qui encores se tenoit à 
Compiègne, entendi ces nouveiles que li rois englès 
approçoit Saint Quentin, et estoit loviés sus le royau- 
me, si renforea son mandement par tout, et envoia 

son connestable le conte Raoul d’Eu et de Ghines, à 
tout grant gent d’armes, à Saint Quentin, pour gar- 
der le ville et le frontière sus les ennemis, et renvoia 
le signeur de Couci en sa terre et le signeur de Hen 
en le sienne. Et envoia encores grant gent d’armes 
en Guise et en Ribeumont, à Bohain et as forterèces 
voisines, sus le royaume, pour les garder des enne- 
mis. Et descendi devers Perronne en Vermendois, à 
grant fuison de gens d’armes, de dus, de contes et 
de barons avoech lui. Et toutdis li croissoient gens 
de tous lés, et se logoient sus celle belle rivière de 
Somme, entre Saint Quentin et Peronne. 


$ 80. Entrues que li rois englès se tenoit en Pab- 
beye dou Mont Saint Martin, ses gens couroient tout 
le pays là environ jusques à Bapaumes, et bien près 
de Perronne et de Saint Quentin. Si trouvoient le 
pays plain et gras, et pourveu de tous biens, car il 
n’avoient onques mès eu point de guerre. Or avint 
ensi que messires Henris de Flandres, en se nouvelle 
chevalerie, et pour son corps avancier et accroiïstre 
sen honneur, se mist un jour en le compagnie et 
cueilloite de pluiseurs bons chevaliers, des quels 
messires Jehans de Haynau estoit chiés. Et là estoient 
li sires de Faukemont, li sires de Berghes, li sires de 
Baudresen, li sires de Kuc et pluiseur aultre; tant 
qu’il estoient bien cinq cens combatans. Et avoient 
aviset une ville assés priès de là, que on appelle Hon- 
recourt, où li plus grant partie dou pays estoient 
retret, sus le fiance de le forterèce, et y avoient mis 
tous leurs biens. Et jà y avoient esté messires Er- 
noulz de Bakehén, et messires Guillaumes de Duvort 

et leurs routes, mès riens n’i avoient fait. Done, ensi 
que par arramie, tout cil signeur dessus nommet 
s’estoient queilliet en grant desir de là venir, et de 
faire lor pooir dou conquerre. 

À ce donc avoit dedens Honnecourt un abbet, 
de grant sens et de hardie entrepresure, et estoit 
moult hardis et vaillans homs as armes. Et bien ap- 
parut, car il fist, au dehors de le porte de Honne- 
court, faire et carpenter en grant haste unes bailles, 
et mettre et assir au travers de Je rue; et y avoit, 
entre l’un bauch et l’autre, environ demi piet de 
crues et d’ouvreture. Et puis fist armer toutes ses 
gens, et cescun aler as garites, pourveu de pières, 
de cauch et de tèle artillerie qu’il apertient pour def- 
fendre. Et si tretost comme cil signeur dessus nom- 
met vinrent à Honnecourt, ordonné par bataille, et 
en grosse route et espesse de gens d'armes dure- 
ment, il se mist entre les bailles et le porte de le 
ville, en bon couvenant, et fist le porte de le 
ville ouvrir toute arrière, et moustra et fist bien eière 
et manière de deffense. Là vinrent messires Jehans 
de Haynau, messires Henris de Flandres, li sires de 
Faukemont, li sires de Berges et li aultre, qui se mi- 
sent tout à piet. Et approcicrent ces bailles, qui es- 
toient fortes durement, cescuns son glave en son 
poing. Et commencièrent a lancier, et à jetter grans 
cops à chiaus de dedens; et cil de Honnecourt, à 
yaus deffendre vassaument. Là estoit dans abbes, 
qui mies ne s’espargnoit, mais se tenoit tont devant, 
en très bon couvenant, et recueilloït les horions 
moult vaillamment, et lançoit à le fois ossi grans 
eops moult apertement. Là eut fait tamainte belle 

apertise d'armes, et assaut très dur et très fier, et 
tamaint homme mort et bleciet, car cil qui estoient 
as murs et as garittes jettoient contreval pières et 
baus et pos plains de cauch, pour plus ensonniüier 
les assallans. Là estoient li baron et li chevalier de- 
vant les barrières, qui y faisoient merveilles d’ar- 
mes. 

Et avint ensi que messires Henris de Flandres, qui 
se tenoit tout devant son glave empuignie, lançoit 
les horions grans et perilleus. De quoi dans abbes, 
qui estoit fors et hardis, apuigna le glave au dit 
monsigneur Henri. Et tout paumiant et en tirant 
vers lui, il fist tant que, parmi les fendures des bar- 
rières, il vint jusques au brach le dit monsigneur 
Henri, qui ne voloit mies son glave laissier aler, 
pour sen honneur. Adonc, quant li abbes tint le 
brach dou chevalier, il le tira si fort à lui qu’il l’en- 
cousi ens ès bailles, jusques as espaules, et [le] tint là 
à grant meschief, et l’euist sans faulte sachiet ens, se 
les bailles fuissent ouvertes assés. Si vous di que li 
dis messires Henris ne fu mies, le temps que li abbes 
le tint, à sen aise, car il estoit fors et durs et le ti- 
roit sans espargnier. D'autre part, li chevalier tiroient 
contre lui pour rescourre monsigneur Henri. Et dura 
ceste luite et chilz tireis moult longement, et tant 
que messires Henris fu durement grevés. Toutes fois, 
de force, il fu rescous, mais sa glave demora par 
grant proèce devers l’abbet qui le garda, de puis, 
moult d’anées, et encores est elle, je croi, en le salle 
de Honnecourt. Toute fois, elle y estoit, quant je 
trettai ce livre, et me fu moustrée, par un jour que 
je passai par là; et m'en fu recordée la verité et li 

manière de J’assaut, comment il fu fais; et le gar- 
doient encores {les moynes'] en grant parement. 


$ 81. Ce jour eut à Honnecourt moult fier assaut 
et dura jusques au vespre. Et en yÿ eut pluiseur des 
assallans mors et blechiés. Et par especial, messires 
Jehans de Haynau y perdi un chevalier de Hollan- 
des, qui s’appelloit messires Hamans, et s’armoit à 
une fasse copenée de geules, et à trois fremaus d’a- 
zur ou chief de sen eseut. Quant Haynuier, Flamench, 
Englès, Alemant, qui là estoient assallant, veirent le 
bonne volenté de chiaus deders, et qu’il n’i pooient 
riens conquester, mais estoient batu et navré et 
moult foulé, si se retraisent arrière, sus le soir, et 
emportèrent à leurs logeis les bleciés. 

A l’endemain, au matin, se departi li rois englès 
dou Mont Saint Martin, et commanda sus le hart, à 
son departement, que nuls ne fesist mal à l’abbeye, 
Ses commandemens fu tenus. Et puis entrèrent en 
Vermendois, et s’en vinrent ce jour logier de haute 
heure droit sus le Mont de Saint Quentin, et là furent 
en bonne ordenance. Et les pooient bien veoir eil de 
Saint Quentin, se il voloient; mais il n’avoient nul 
talent de issir hors de le ville. Si vinrent li coureur 
d’Engleterre courir jusques as barrières de Saint 
Quentin, et escarmucier à chiaus qui là se tenoient, 
li connestables de France et messires Charles de 
Blois, qui fisent leurs gens ordonner devant les bar- 
rières, et mettre en bon couvenant. Et quant li En- 
glès qui là estoient, li contes de Sufforch, li contes 

de Northantonne, messires Renauls de Gobehen, 
messires Gautiers de Mauni et pluiseur aultre en vei- 
rent le manière, et que riens il n’i pooient gaagnier, 
si se retraisent arrière devers l’ost le roy, qui se te- 
noit sus le Mont Saint Quentin, et furent là logiet 
jusques à lendemain à prime. Si eurent li signeur 
conseil ensamble quel cose il feroient, se ilz se trai- 
roient avant ou royaulme, ou se il se retrairoient en 
le Tierasse. [Ce fut conseillé et regardé pour le meil- 
leur, par Padvis du due de Brebant, qu’ilz se tire- 
roient en ‘| Tierasse, costiant Haynau, dont les pour- 
veances lor venoient tous les jours; et, se li rois 
Phelippes les sievoit à host, ensi qu’il supposoient 
bien qu’il le feroit, il l’atenderoient en plains camps, 
et se combhatcroient à Iui sans faute. 

Adonc se parti li rois engles dou Mont Saint Quen- 
tin, et s’arroutèrent toutes ses gens; et chevaucièrent 
en trois batailles moult ordonneement : li mareschal 
et li Alemant avoient le première, li rois engilès le 
moienne, et li dus de Braibant la tierce. Si chevau- 
coient ensi, ardant et essillant je pays, et n’aloient 
non plus de trois ou de quatre liewes le jour, et se 
logoient de haute heure. Et passèrent une route 
d’Englès et d’Alemans le rivière de Somme, desous 
l’abbeye de Vermans, et entrérent en ce plain pays 
de Vermendois; si l’ardirent et exillièrent moult du- 
rement, et y fisent moult grant damage. Une autre 
route, dont messires Jehans de Haynau, li sires de 
Faukemont et messires Ernoulz de Bakehen estoient 
chief et meneur, chevauçoient un aultre chemin, et 

vinrent à Oregni Sainte Benoite, une ville assés 
bonne, mais elle estoit foiblement fremée. Si fu tan- 
tost prise par assaut, pillie et robée, et une bonne 
abbeye de dames, qui là estoit et est encores, vio- 
lée, dont ce fu pités et damage, et la ville fu toute 
arse. Et puis s’en partirent li Alemant, et chevauciè- 
rent le chemin devers Guise et vers Ribeumont. Si 
se vint li rois englès logier à Behories, et là se tint 
un jour tout entier, et ses gens couroient et ar- 
doient le pays de là environ. 

Si vinrent nouvelles au roy englès, et as signeurs 
qui là estoient avoecques lui, que li rois de France 
estoit partis de Perronne en Vermendois, et le ap- 
progoit à plus de cent mille hommes. Adonc se parti 
li rois englès de Behories, et prist le chemin de le 
Flamengrie, pour venir vers Leschielle en Tierasse, 
Et si mareschal et li evesques de Lincolle de leur 
route, à plus de cinq cens lances, passèrent le rivière 
de Oise à gué, et entrèrent en Laonnois et vers le 
terre le signeur de Couci, et ardirent le Fère, et 
Saint Goubain et le ville de Marle, et s’en vinrent un 
soir logier à Vaus desous Laon. Et lendemain, il se 
retraisent devers leur host, car il sceurent de certain, 
par aucuns prisonniers qu’il prisent, que li rois de 
France estoit venus à Saint Quentin, et que là pas- 
seroit il le rivière de Somme : si se doubtèrent qu'il 
ne fuissent rencontré. Nonpourquant, à lor retour, 
il ardirent une bonne ville, c’on dist Creci sus Selle, 
qui point n’estoit fremée, et grant fuison de ville et 
de hamiaus là environ. 


$ 82. Or vous parlerons de le route monsigneur 

Jehan de Haynau, où il avoit bien cinq cens comba- 
tans. Si s’en vint à Guise, si entra en le ville, et le 
fist toute ardoir, et abatre les moulins. Dedens le 
forterèce estoit ma dame Jehane sa fille, femme au 
conte Loeis de Blois, qui fu moult effraée de l’arsin 
et dou couvenant monsigneur son père. Et li fist 
priier que, pour Diu, il se volsist deporter et retraire, 
et qu’il estoit trop dur consilliés contre li, quant il 
ardoit liretage à son fil le conte de Blois. Nonob- 
stant ce, li sires de Byaumont ne s’en volt onques 
delaiier, si eut fait se entrepresure. Et puis s’en re- 
tourna devers l’ost le roy, qui estoit logiés et arrestés 
en l’abbeye de Femi. 

Entrues couroient ses gens tout le pays. Et vinrent 
bien sis vint lances d’Alemans, dont li sires de Fau- 
kemont estoit chiés, jusques au Louvion en Ticrasse, 
une bonne grosse plate ville. Si estoient les gens dou 
Louvion communement retret et boutet ens ès hos, 
et y avoient mis et porté le leur à sauveté. Et s’i es- 
toient fortefiiet de roullies et de bois copet et abatut 
environ yaus, Si chevaucièrent li Alemant celle part. 
Et y sourvint messires Ernouls de Bakehen et se 
route, et assallirent chiaus dou Louvion, qui ens ou 
bos s’estoient boutet,'liquel se detfendirent ce qu’il 
peurent. Ce ne fu mies gramment, car il ne tinrent 
point de conroi, et ne peurent durer à le longe con- 
tre tant de bonne gent d’armes. Si furent ouvert, et 
leurs fors conquis, et mis en cace. Et en y eut bien, 
mors que navrés, quarante, et perdirent tout ce que 
là aporté avoient. Ensi estoit et fu cilz pays de Tie- 
rasse adonc courus et sans deport. Et en faisoient li 
Englès leur volenté. 

Si se parti Li rois Edouwars de Farvakes, où il s’es- 
toit logiés, et s’en vint à Moustruel, et se loga un 
soir. Et l’endemain, il vint et toute sen host logier à 
le Flamengrie. Et fist toutes ses gens logier environ 
lui, où il avoit plus de quarante mille hommes. Et 
eut conseil qu’il attenderoient là le roy Phelippe et 
son pooir, et se combateroient à lui, comment qu’il 
fust. 


$ 83. Li rois de France, qui estoit partis de Saint 
Quentin, sievoit vistement le roy englès en grant 
desir que dou trouver et le combatre. Et estoit par- 
tis de Saint Quentin o tout son plus grant effort, et 
toutdis li croissoient et venoient gens de tous pays. 
Si s’esploita tant li dis rois et toutes ses hos qu’il 
vint à Buironfosse, et là s’arresta, et commanda à 
toutes gens logier et à arrester; et dist qu’il n'iroit 
plus avant, si aroit combatu le roy englès et tous ses 
alloïés, puis qu’il estoit à deus liewes priès. 

Si tretost que li contes Guillaumes de Haynau, 
qui se tenoit au Kesnoy, tous pourveus de gens d’ar- 
mes, peut savoir que li rois de France, ses oncles, 
estoit logiés à Buironfosse, en espoir que de comba- 
tre les Englès, il se parti dou Kesnoi à plus de cinq 
cens lances, et chevauça tant qu’il {vint '] en l’ost le 
roy de France, et se representa au dit roy son on- 
cle, qui ne li fist mies si lie chière que li contes vo- 
sist, pour le cause de ce qu’il avoit esté devant Cam- 
bray avoech son adversaire le roy englès, et fortement 
apovri et cuvriet Cambresis. Nompourquant li contes 

s’en porta assés bellement, et s’escusa si sagement au 

roy son oncle, que li rois et tous ses consaulz, pour 

celle fois, s’en contentèrent assés bien. Et fu ordon- 

nés des mareschaus, le mareschal Bertran et le ma- 
es 


reschal de Trie, à soi logier au plus priès des enne- 
mis. 


$ 84. Or sont li roi de France et d’Engleterre lo- 
giet entre Buironfosse et le Flamengrie en plain pays, 
sans nul avantage, et ont grant desir, si com il mous- 
trent, que d’yaus combatre. Si vous di pour certain 
que on ne vit onques si belle assamblée de grans si- 
gneurs qu’il y eut la, car li rois de France y estoit, 
lui quatrime de rois : premierement ayoecques lui li 
rois de Behagne, messires Charles li rois de Navare 
et li rois d’Escoce, ossi de dus, de contes et de ba- 
rons tant que sans nombre. Et toutdis li croissoient 
gens de tous lés. 

Quant li rois englès fu arrestés à le Capelle en Tie- 
rasse, ensi que vous avés oy, et il sceut de verité que 
li rois Phelippes de France, ses aversaires, estoit à 
deus petites liewes de lui, et en grant volenté de 
combatre, si mist les signeurs de son host ensamble : 
premierement le duch de Braibant son cousin, le 
duch de Guerles, le conte de Jullers, le marchis de 
Blankebourch, le conte des Mons, monsigneur Jeban 
de Haynau, monsigneur Robert d’Artais et tous les 
barons et les prelas d’Engleterre, qui avoecques lui 
estoient, et à qui il touchoit bien de le besongne, et 
leur demanda conseil comment à sen honneur il se 
poroient maintenir, car c’estoit se intention que de 
combatre, puis qu’il sentoit ses ennemis si priès de 

lui. Adonc regardèrent li signeur lun l’autre et prüè- 
rent au duch de Braibant qu’il en volsist dire sen 
entente. Et li dus en respondi que c’estoit bien ses 
accors que dou combatre, car aultrement à leur hon- 
neur il ne s’en pooient partir. Et consilla adonc que 
on envoiast hiraus devers le roy de France, pour de- 
mander et accepter le journée de le bataille, Adonc 
en fu cargiés uns hiraus dou duch de Guerles, et qui 
bien savoit françois, et enfourmés quel cose il devoit 
dire. Si se parti li dis hiraus de ses signeurs, et che- 
vauça tant qu’il vint en l’ost françoise, et se traist 
devers le roy de France et son conseil, et fist son 
message bien et à point; et dist au roy de France 
comment li rois englès estoit arrestés sur les camps, 
et li requeroit à avoir bataille, pooir ccntre pooir. 

À laquelle requeste li rois de France entendi vo- 
lentiers et accepta le jour. Si me samble que ce deut 
estre le venredi ensiewant, dont 1l estoit merkedis. 
Si s’en retourna li hiraus arrière devers ses signeurs, 
bien revestis de bons mantiaus fourés, que li rois de 
France et li signeur li donnèrent, pour les riches 
nouvelles qu’il avoit aportées. Et recorda le bonne 
cière que li rois li avoit fait et tout li signeur de 
France. 


$ 85. Ensi et sus cel estat fu la journée accordée 
de combatre, et fu segnefiet à tous les compagnons 
de l’une host et de l’autre. Si se abillièrent et ordon- 
nèrent, ceseuns selonch ce qu’il besongnoit. Le joedi, 
au malin, avint que doi chevalier au conte de Hay- 
nau et de se deïivrance, li sires de Fagnoelles et fi 
sires de Tupegni montèrent sus leurs coursiers rades, 

fors et bien courans, et se partirent de leur host, en- 
tre yaus deus tant seulement, pour aler veoir lost as 
Englès et wardemaner. Si chevaucièrent un grant 
temps, à le couverte, toutdis en costiant l’ost as En- 
glès. Or eschei que li sires de Fagnuelles estoit mon- 
tés sus un coursier trop merancolieus et mal affrenet : 
si s’effrea en chevauçant, et prist son mors as dens, 
par tel manière qu’ill|‘ s’escuella et se demena tant 
qu’ifl] fu mestres dou signeur qui le chevaucoit, et 
l'emporta, volsist ou non, droit en mi les logeis le 
roy d’Engleterre. Et chei d'aventure entre mains d’A- 
lemans, qui tantost cogneurent qu’il n’estoit mies de 
leurs gens, si l’encloirent de toutes pars et le cheval 
ossi, Et demora prisonniers, à cinq, ne sai, sis gentilz 
hommes alemans, qui tantost le ranconnèrent et li 
demandèrent dont il estoit; et il respondi : «de Hay- 
nau. » Adonc li demandèrent il se il cognissoit mon- 
signeur Jehan de Haynau, et il dist : « oil. » Et re- 
quist que par amours on le menast devers lui, car il 
estoit tous seurs que il le raplegeroit bien, se il vo- 
loient. 

De ces parolles furent li Alemant tout joiant et 
l’amenèrent devers le signeur de Byaumont, qui tan- 
tost avoit oy messe. Et fu moult esmervilliés, quant 
il vey le signeur de Fagnuelles. Se li recorda cils sen 
aventure, si com vous avés ci dessus oy, et ossi de 
combien il estoit rançonnés. Adonc demora li sires 
de Byaumont pour le dit chevalier devers ses mes- 


1. On lit dans le ms. 6477, f° 61 ve: qu’i, forme qui nous représente 
sans doute la prononciation d'alors, où la consonne finale { de qu’il 
ne se faisait pas sentir, du moins devant un mot commençant per 
une consonne. 

tres, et le raplega de sa raençon. Si se parti sur ce li 
sires de Fagnuelles, et revint arrière en lost de Hay- 
nau devers le conte et les signeurs, qui estoient tout 
courouciet de lui, par le relation que li sires de Tu- 
pegni en avoit faite; mais il furent tont joiant, quant 
il le veirent revenu. Si se remercia grandement au 
conte de Ifaynau de monsigneur Jehan, son oncle, 
qui lPavoit raplegiet et renvoiiet sans peril et sans 
damage, fors de sa raençon tant seulement. Car ses 
coursiers li fu rendus et restitués, à le priière et or- 
denance dou dessus dit monsigneur Jehan de Hay- 
nau. Ensi se porta ceste journée, et n’i eut riens fait, 
non cose qui à recorder face. 


$ 86. Quant ce vint le venredi, au matin, les deus 
hos se apparillièrent et oïrent messe, cescuns sires 
entre ses gens et en son logeis. Et se acumenièrent 
et confessèrent li pluiseur, et se misent en bon estat, 
ensi que pour tantost morir, se il besongnoit. Nous 
parlerons premierement de l’ordenance des Englès, 
qui se traisent sus les camps, et ordonnèrent trois 
batailles bien et faiticement et toutes trois à piet, et 
misent leurs chevaus et tout leur harnois en un petit 
bois qui estoit derrière yaus, et arroutèrent tout leur 
charoy par derrière yaus, et s’en fortefiièrent. 

Si eurent li dus de Guerles, li contes de Jullers, 
li marchis de Blankebourch, messires Jehans de Hay- 
nau, li marchis de Misse, li contes des Mons, li con- 
tes de Saumes, li sires de Faukemont, messires Guil- 
laumes de Duvort, messires Ernoulz de Bakehen et 
li Alemant la première bataille. Et avoit en ce pre- 

nons, et estoieni bien huit mille hommes de bonne 
estofle. 

La seconde bataille avoit li dus de Braibant. Si 
estoient avoecques lui tout li baron et li chevalier de 
son pays : premierement li sires de Kuk, li sires de 
Berghes, li sires de Bredas, li sires de Roselar, li si- 
res de Vauselare, li sires de Baudresen, li sires de 
Borgneval, li sires de Sconnevort, li sires de Witem, 
Li sires d'Asko, li sires de Boukchort, li sires de Ca- 
sebèke, li sires de Duffle, messires Thieris de Walle- 
court, messires Rasses de Grés, messires Jehans de 
Casebèke, messires Jehans Pilifsrlre, messires Gilles 
de Coterebbe, li troi frère de Harlehèke, messires 
Gautiers de Hoteberge et messires Henris de Flandres, 
qui fait bien à rementevoir, car il y estoit en grant 
estofle; et pluiseur aultre baron et bon chevalicr, et 
aucun de Flandres qui s’estoient mis desous le ba- 
nière dou duch de Braibant, telz que li sires de Hal- 
luin, messires Hector Villains, messires Jehans de 
Rodes, li sires de Grutus, messires Waufiars de Ghis- 
telle, messires Guilliumes de Strates, messires Gos- 
suins de le Muelle, et pluiseurs aultres. Si avoit li 
dus de Braibant jusques à vint et quatre banières 
et quatre vint pennons. Si estoient bien sept mille 
combatans, toutes gens de bonne estoffe. 

La tierce bataille et la plus grosse avoit Ii rois 
d’Engleterre, et grant fuison de bonnes gens de son 
pays dalés lui; et premiers ses cousins, li contes Hen- 
ris Derbi, filz à monsigneur fenri de Lancastre au 
Tors Col, li evesques de Lincolle, li évesques de Du- 
rem, li contes de Sallebriu, li contes de Norhantonne 
et de Clocestre, li contes de Suforch, li contes de 

Kenfort, monsigneur Robert d’Artois qui s’appelloit 
contes de Ricemont, messires Renaus de Gobehen, 
li sires de Persi, li sires de Ros, li sires de Montbra, 
messires Loeis et messires Jchans de Biaucamp, li 
sires de le Ware, li sires de Lantonne, li sires de 
Basset, li sires de Filwatier, messires Gautiers de 
Mauni, messires Hues de Hastinges, messires Jehans 
de Lille, et pluiseurs aultres que je ne puis mies tous 
nommer. 

Et fist la li rois englès pluiseurs nouviaus cheva- 
liers, entre lesquels il fist monsigneur Jehan Chandos, 
qui de puis de proèce et chevalerie fu plus recom- 
mendés que nulz chevaliers de son temps, si com 
vous orés avant en ceste hystore. Si avoit li rois 
vint et huit banières et environ quatre vint et dix 
pennons, et pooient estre environ six mille hommes 
d’armes et six mille arciers. Et avoicnt mis une aul- 
tre bataille sus èle, dont li contes de Warvich et li 
contes de Peanebruch, li sires de Bercler, li sires de 
Mulleton ct pluiseur aultre bon chevalier estoient 
chief. Si se tenoient chil à cheval, pour reconforter 
les batailles qui brarleroient. Et estoient en celle ar- 
rière regarde envirou rois mille armeures de fier. 


$ 87. Quant tout li Englès, li Alemant, li Braiben- 
çon et tou li alloiïet furent ordonné, ensi que vous 
avés oy, et «scuns sires mis et arreslés desous se 
banière, enst que commandé fu de par les mares- 
chaus, si fu dit encores et commandé, de par le roy, 
que nuls n’alast ne se mesist devant les banières des 
marescaus. Adonc monta li rois englès sus un petit 
palefroi moult bien amblant, acompaguiés tant seu- 

lement de monsigneur Robert d’Artois, de monsi- 
gneur Renault de Gobehen et de monsigneur Gautier 
de Mauni, et chevauça devant toutes les batailles. 
Et prioit moult doucement as signeurs et as compa- 
gnons que il vosissent aidier à garder sen honneur, 
et cescuns li avoit en couvent. Apriès ce, il s’en re- 
vint en se bataille et se mist en ordenance, ensi 
qu'il apertenoit. Or vous recorderons l’ordenance 
dou roy de France et de ses batailles, qui furent 
grandes et bien estoffées, et vous en parlerons otant 
bien que nous avons fait de ceste des Englès. 

Il est bien verités que li rois de France avoit si 
grant peuple et tant de nobles et de bonne chevale- 
rie que merveilles seroit à recorder. Car, ensi que je 
oy dire chiaus qui y furent et qui les avisèrent tous 
armés et ordonnés sus les camps, il y eut onze vint 
et sept banières, cinq cens et soissante pennons, 
quatre rois et six dus et trente six contes et plus de 
quatre mille chevaliers, et de commugnes de France 
plus de svuixante mille. Avoech le roy de France es- 
toient li rois de Behagne, li rois de Navare et li rois 
d’Éscoce, li dus de Normendie, li dus de Bourgon- 
gne, li dus de Bretagne, li dus de Bourbon, li dus de 
Loeraingne et li dus d’Athènes; des contes, li contes 
d'Alençon, frères au roy de France, li contes de Flan- 
dres, li contes de Haynau, li contes de Blois, li eon- 
tes de Bar, li contes de Forès, li contes de Fois, li 
contes d’Ermignac, le dauffin d'Auvergne, li contes 
de Genville, li contes d’Estampes, li contes de Ven- 
dome, li contes de Harcourt, li contes de Saint Pol, 
li contes de Ghines, li contes de Boulongne, li contes 
de Roussi, li contes de Dammartin, li contes [de 

Valentinois'], li contes d'Aubmale, li contes d’Au- 
coirre, li contes de Sansoire, li contes de Genève, li 
contes de Dreus, et de celle Gascongne et de la Tan- 
guedoch tant de contes et de viscontes que ce seroit 
uns detris à recorder. Certes c’estoit très grans biau- 
tés que de veoir sus les camps banières et pennons 
venteler, chevaus couvers, chevaliers et escuiers ar- 
més si très nettement que riens n’i avoit à amender. 
Et ordonnérent li François trois grosses batailles, el 
misent en çascune quinze mille hommes d'armes et 
vint mille hommes de piet. 

Si se poet on et doit grandement esmervillier 
comment si belle gent d’armes se peurent partir sans 
bataille, mais li François n’estoient point d’acord. 
Ançois en disoit cescuns sen oppinion. Et disoient, 
par estrit, que ce seroit grant honte et grant deffaute 
se on ne les combatoit, quant li rois et toutes ses 
gens savoient leurs ennemis si priès de lui, et en son 
pays rengiés et à plains camps, et les avoil sievis à 
l'entente que de combatre à vaus. Li aucun des aul- 
tres disoient à l'encontre que ce seroit grant folie se 
il se combhatoit, car il ne savoit que cescuns pensoit, 
ne se point de trahison y avoit. Car, se fortune li 
estoit contraire, il metioit son royaume en aventure 
de perdre; et se il desconfisoit ses ennemis, pour ce 
n'aroit il mies le royaume d'Engleterre, ne les terres 
des signeurs de l'Empire, qui avoecques lui estoient 
alloiiet. 

Ensi estrivant et debatant sus ces diverses oppi- 
nions, li jours passa jusques à grant miedi. Environ 

petite nonne, uns lièvres s’en vint trespassant parmi 
les camps, et se bouta entre les François. Donc com- 
mencièrent cil qui le veirent à criier et à huer et 
faire grant haro, De quoi cil qui estoient derrière 
cuidoient que cil de devant se combatissent, et Ii 
pluiseur qui se tenoient en leurs batailles tous ren- 
giés fesissent otel. Si misent li pluiseur vistement 
Jeurs bacinès en leurs testes et prisent leurs glaves. 
Là y eut fais pluiseur nouviaus chevaliers. Et par 
especial li contes de Haynau en fist quatorze, que on 
nomma tous jours depuis « les chevaliers dou lièvre ». 
En cel estat se tinrent les batailles, ce venredi, tout 
le jour, et sans yaus esmovoir, fors par le manière 
que j'ai dit. 

Avoech tout ce et les estris qui estoient entre plui- 
seurs dou conseil le roy de France, estoient aportées 
en l’ost lettres et recommendations au roy de France 
et à son conseil, de par le roy Robert de Sezille, li 
quelz rois Robers, si com on disoit, estoit uns grans 
astronomiiens, et plains de grant prudense. Si avoit 
par pluiseurs fois jettés ses sors sus l’estat et les ave- 
nues dou roy de France et dou roy d’Engleterre. Et 
avoit trouvé en l’astrologe et par experiense que, se 
li rois de France se combatoit au roy d’Engleterre, 
il couvenoit qu’il fust desconfis. Done, il, com rois 
plains de grant cognissance, et qui doubtoit ce peril 
et le damage dou roy de France, son cousin, avoit 
envoiiés jà de lonch temps moult songneusement 
lettres et episteles au roy Phelippe et à son conseil, 
que nullement il ne se mesissent en bataille entre les 
Englès, là où li corps dou roy Edouwart fust én pre- 
sent. Pour quoi, ceste doubte et les escripsions que li 

rois de Sesille en faisoit, detrioient grandement plui- 
seurs signeurs dou dit royaume. Et meismement li 
rois Phelippes estoit tous infourmés de ce conseil. 
Mais non obstant ce que on li desist et remoustrast 
par belles raisons les deffenses et les doubtes dou 
roy Robert de Sezille, son chier cousin, si estoit il 
en grant volenté et en bon desir de combatre ses 
ennemis; mais il fu tant detriiés que li journée passa 
sans bataille, et se retray çascuns à son logeis. 

Quant li contes de Taynau vei que on ne comba- 
teroit point, il se parti, et toutes ses gens, et s’en 
vint ce soir arrière au Kesnoy. Et li rois englès et li 
dus de Braibant et li aultre signeur se misent au re- 
tour, et fisent cargier et tourser tout leur harnois, 
et vinrent gesir, ce venredi, bien prits d’Avesnes, 
en Haynau, et à environ. Et lendemain, il prisent 
congiet tout l’un à l’autre. Et se departirent li Ale- 
mant et li Braibençon, et s’en ralèrent cescuns en 
leurs lieus. Si revint li rois englès en Braibant, avoec- 
ques le duc de Braibant, son cousin. Or vous parle- 
rons dou roy de France comment il persevera. 


$ 88. Che venredi que li François et li Englès fu- 
rent ensi ordonné pour bataille à Buironfosse, quant 
ce vint apriès nonne, li rois Phelippes retourna en 
ses logeis tous courouciés, pour tant que la bataille 
n’estoit point adrecie; mais cil de son conseil le ra- 
paisièrent et li disent ensi que noblement et vassau- 
ment il s’i estoit portés, car il avoit hardiement pour- 
sievis ses ennemis el tant fait qu'il les avoit boutés 
hors de son royaulme, et que il convenait le roi en- 
glés faire inoull de telz chevaucies, ançuis qu’il euist 

conquis le royaume de France. Le samedi, au matin, 
donna li rois Phelippes toutes manières de gens d’ar- 
mes congiet, dus, contes, barons et chevaliers, et re- 
mercia les chiés des signeurs moult courtoisement, 
quant si appareilliement il l’estoient venu servir. Ensi 
se deffist et rompi ceste grosse chevaucie; sise re- 
trest cescuns en son lieu. 

Li rois de France s’en revint à Saint Quentin, et 
là ordonna il une grant plenté de ses besongnes, et 
envoia gens d’armes par ses garnisons, especiaument 
à Tournay, à Lille et a Douay, et en toutes les for- 
terèces marcissans sus l’Empire. Et envoia dedens 
Tournay monsigneur Godemar dou Fay souverain 
chapitainne et regard de tout le pays là environ, et 
monsigneur Edouwart de Biaugeu dedens Mortagne. 
Et quant il eut ordonné une partie de ses besongnes, 
à sen entente et à sa plaisance, il se retraist devers 
Paris. 

Or parlerons nous un petit dou roy englès, et 
comment il persevera avant. Depuis qu’il fu partis de 
le Flamengrie et revenus en Braibant, il s’en vint à 
Brousselles. Là le raconvoiièrent li dus de Guerles, 
li contes de Jullers, li marcis de Blankebourch, li 
contes des Mons, messires Jehans de Haynau, li sires 
de Faukemont, et tout li signeur de l’Empire qui es- 
toient alloiiet à lui, car il voloient aviser et regarder 
li un parmi l’aultre comment il se maintenroient de 
ceste guerre où il s’estoient bouté. Et pour avoir cer- 
tainne expedition, il ordonnèrent un grant parlement 
à estre en le ditte ville de Brousselles. Et y fu priiés 
et mandés Jakemes d’Artevelle, li quelz y vint lie- 
ment et en grant arroy, et amena en se compagnie 


[1339] LIVRE PREMIER, S 88. 185 


tous les consaulz entierement des bonnes villes de 
Flandres. À ce parlement, qui fu à Brouxelles, ot 
pluiseurs coses dittes et devisées. Et me samble que 
Ji rois englès fu si consilliés de ses amis de J’'Em- 
pire qu’il fist une requeste à chiaus de Flandres que 
il li volsissent aïdier à parmaintenir se guerre, et 
deffiier le roi de France, et aler avoecques lui, par 
tout où il les vorroit mener; et se il voluient ce 
faire, il leur aideroit à recouvrer Lille, Douay et 
Bietune. 

Ceste parolle entendirent li Flamench volentiers; 
mais de le requeste que li rois lor faisoit, il deman- 
dèrent à avoir conseil entre yaus tant seulement, et 
tantost à respondre. Li rois leur acorda. Si se con- 
sillièrent à grant loisir; et, quant il se furent consil- 
liet, il respondirent et disent : «Chiers sires, aultre 
fois nous avés vous fait ces requestes. Et saciés vraie- 
ment que, se nous le poions nullement faire, par 
nostre honneur et nos fois garder, nous le ferions. 
Mès nous ne poons esmouvoir guerre au roy de 
France, quiconques le soit, car nous sommes obli- 
giet à çou, par foy et par sierement, ct sus deus mil- 
lions de florins à le cambre dou pape, et sus escheir 
en sentense, se nous esmouviens guerre contre le dit 
roy de France. Mais se vous voliés faire une cose que 
nous vous dirons, vous y pourveriés bien de remède 
et de conseil. C’est que vous voclliés enchargier les 
armes de France et esquarteler d’Engleterre, et vous 
appellés rois de France, et nous vous tenrons pour 
roy et obeirons à vous comme au roy de France, et 
vous demanderons quittance de nos fois, et vous le 
nous donrés comme rois de France. Par ensi serons 

nous absolz et dispensés, et irons par tout là où vous 
vorrés et ordonnerés. » 


$ 89. Quant li rois englès eut oy ce point et le 
requeste des Flamens, il eut besoing d’avoir bon 
conseil et seur avis, car pesant li estoit de prendre 
les armes et le nom de ce dont il n’avoit encores 
riens conquis. Et ne savoit quel cose il l’en avenroit, 
ne se conquerre le poroit. Et d’autre part il refusoit 
énvis le confort et l’ayde des Flamens, qui plus l 
pooient aïidier à se besongne que tous li remanans 
dou siècle. Si se consilla li dis rois au duc de Brai- 
bant, au duc de Guerles, au conte de Jullers, à mon- 
signeur Robert d’Artois, à monsigneur Jehan de 
Iaynau el à ses plus secrès et especiaulz amis : si 
ques finablement, tout peset, le mal comme le bien, 
il respondi as Flamens, par l'information des signeurs 
dessus dis, que, se il voloient jurer et seeler qu’il li 
aideroient à parmaintenir se guerre, il emprenderoit 
tout et de bonne volenté; et ossi il leur jurroit à ra- 
voir Lille, Douay et Bietune, et il respondirent : 
« Oil. » 
Donc fu pris et assignés uns certains jours à Gand, 

li quels jours se tint, et y fu li rois d’Engleterre et le 
plus grant partie des signeurs de l’Empire dessus 
nommés, alloiiés avecques lui. Et là furent tous li 
consaulz de Flandres generaument et especialment. 
Là furent toutes les parolles en devant dittes rela- 
tées et proposées, entendues et acordées, escriptes, 
jurées et seellées. Et encarga li rois d’Engleterre les 
armes de France et les esquartela d’Engleterre, et 
emprist en avant le nom dou roy de France; et le 

obtint tant que il le laissa, par certainne composi- 
tion, ensi com vous orés en avant recorder en ceste 
hystoire, s’il est qui le vous recorde. 


$ 90. A ce parlement, qui fu à Gand, y eut plui- 
seurs parolles dites et retournées. Et consillièrent 
adonc {les seigneurs'], proposèrent et acouvenenciè- 
rent qu’il assegeroient le cité de Tournay. De ce fu- 
rent li Flamench tout resjoy, car il leur sambla qu’il 
seroient fort et poissant assés de le conquerre. Et se 
elle estoit conquise, et en le signourie dou roy en- 
glès, de legier il conquerroient et recouveroient Lille, 
Douay et Bietune et toutes les appendances, qui 
dorent estre tenues de le conté de Flandres. Encores 
fu là proposé et regardé, entre ces signeurs et leurs 
consaulz des bonnes villes de Flandres et de Brai- 
bant, qu’ifl] leur venroit trop grandement à point 
que li pays de Haynau fust de leur acord, pour avoir 
y leur retour. Si en fu priés, pour venir à ce parle- 
ment, li contes, mais il s’escusa si bellement et si 
sagement que Ji rois d’Engleterre et out li signeur 
s'en tinrent pour content. Ensi demora la cose sus 
cel estat, et se departirent li signeur, et s’en retourna 
cescuns en son lieu et en son pays. Et li rois englès 
prist congict à son cousin, le duch de Braibant, et 
s’en revint en Anwiers. Ma dame la royne, sa femme, 
demora à Gand, et tous ses hostelz, qui souvent es- 
toit visetée et confortée de d’Ârtevelle et des signeurs, 
des dames et des damoiselles de Gand. 

Assés tost apriès, fu li navie dou roy englès appa- 

reillie, sus le havene d'Anvers. Si monta là en mer 
et le plus grant partie de ses gens, en ystance que de 
retourner en Engleterre, et de visetcr le pays. Mais il 
laissa ou pays de Flandres deus contes, sages cheva- 
liers et vaillans durement, pour tenir à amour les 
Flamens, pour mieus moustrer que leurs besongnes 
estoient siennes. Che furent messires Guillaumes de 
Montagut, contes de Sallebrin, et li contes de Suf- 
forch. Chil s’en vinrent en le ville de Ippre, et tin- 
rent là leur garnison, et guerriièrent tout cel vvicr 
moult fortement chiaus de Lille et de là environ. Et 
li rois englès naga tant par mer qu’il arriva à Lon- 
dres, environ le Saint Andrieu, où il fu moult con- 
jois de chiaus de son pays qui desiroient sa revenue, 
car il n’i avoit esté en lonch temps. Se vinrent à Jui 
les plaintes de le destruction, que li Normant et li 
Pikart avoient fait de le bonne ville de Hantonne. Si 
fu li rois englès moult courouciés de le desolation 
de ses gens, che fu bien raisons, mais il les rapaisa 
au plus biel qu’il peut. Et leur dist que, se il venoit 
à tour, il leur feroit chier comparer, ensi qu’il fist 
en ceste anée meismement, si COM vous orés recor- 
der avant en l’ystore. 


$ 91. Or vous conterons dou roy Phelippe de 
France, qui estoit retrais viers Paris, et avoit donnet 
congiet toutes ses grans hos, et fist durement renfor- 
cier se grosse navie qu’il tenoit sur mer, dont messi- 
res Ilues Kierés, Bahucés et Barbevaire estoient cha- 
pitaines et souverain. Et tenoient cil troi mestre 
escumeur grant fuison de saudoiiers geneuois, nor- 
mans, pikars et bretons, et fisent en cel hyvier plui- 

seurs damages as Englès. Et venoient souvent courir 
jusques à Douvres, et à Zandvic, à Wincesée, à Rie 
et là environ, sur les costes d’Engleterre. Et les res- 
songnoient durement li Englès, car cil estoient si 
fort sus mer que plus de quarante mille saudoiiers. 
Et ne pooit nuls issir ne partir d’Engleterre, qu’il 
ne fust veus et sceus, et puis pilliés et robés, et 
tout mettoient à bort. Si conquisent cil dit saudoiier 
marin au roi de France, en cel yvier, sas les Englès 
tamaint pillage. Et, par especial, il conquisent le 
belle grosse nave, qui s’appelloit Cristofle, toute 
cargie d’avoir et de lainnes que li Englès amenoient 
en Flandres, la quèle nave avoit cousté moult d’avoir 
au roy englès au faire faire. Mès ses gens le perdi- 
rent sus ces Normans, et furent tout mis à bort. 
Et en fisent depuis li François tamaint parlement, 
comme cil qui furent grandement resjoy de ce con- 
quès. 

Encores soutilloit et imaginoit H rois de France, 
nuit et jour, comment il se poroit vengier de ses en- 
nemis, et par especial de monsigneur Jehan de Hay- 
nau, qui li avoit fais, si com il estoit enfourmés, 
pluiseurs despis, que {[d’avoir‘ conduit et] amené le 
roy englès en Cambresis et en Tierasse, et ars tout le 
pays. Si eserisi et command li dis rois à monsigneur 
Jehan de Beaumont, signeur de Vrevins, au visdame 
de Chaalons, à monsigneur Jehan de la Bove, [à mon- 
signeur* Jehan] et à monsigneur Gerart de Lore, que 
il mesissent sus une chevaucie et armée de compa- 

1. Ms. de Gaignières, f* 43 vo. — Ms. 6477, f° 66 (lacune). 


2. Mss. de Gaignières et de Mouchy-Noailles, fe 43 ve, — Ms, 6477 
(lacune). 

gnons, et entrassent en le terre monsigneur Jehan 
de Haynau, et le ardissent sans deport. Li dessus dit 
obeirent au [mandement ‘] dou roy, ce fu raisons, et 
se cueillièrent secretement tant qu’il furent bien cinq 
cens armeures de fier. Et vinrent devant le bonne ville 
de Chymay, et acuellièrent toute le proie dont il en 
y trouvèrent grant fuison, car les gens dou pays ne 
s'en donnoient garde; et ne euidassent jamais à nul 
jour que li François deuissent passer les bos de Tie- 
rasse, ne chevaucier si avant oultre les bos, mais si 
fisent. Et ardirent tous les fourbours de Chimay, et 
grant fuison de villages là environ, et priès que toute 
la terre de Cimay, excepté les forterèces. Et puis se 
retraisent en Aubenton en Tierasse, et là departirent 
il leur pillage ct leur butin. Ces nouvelles et les comu- 
plaintes en vinrent à monsigneur Jehan de Haynau, 
qui se tenoit adone en Mons en Haynau, dalés le 
conte, son neveu. Si en fu durement courouciés, ce 
fu bien raison; et ossi fu li contes, ses cousins, car ses 
oncles tenoit ceste terre de lui. Nompourquart il s’en 
souffrirent Lani e’à celle fois, et n’en moustrèrent nul 
samblant de contrevengance au royaume de France. 

Avoech ces despis, il avint que il saudoiier, qui 
se tenoient en le cité de Cambray, issirent hors de 
Cambray et vinrent à une pelite forte maison, de- 
hors Cambrai, qui s’appelloit Relenghes, la quèle 
estoit à monsigneur Jehan de Haynau. Et le gardoit 
uns siens filz bastars, que on nommoit monsigneur 
Jehan le Bastart. Et pooicnt estre avoecques lui en- 


1. Ms. de Gaignières, f 47 vo.— Ms. 6477, fo 66 : « mandent ». Le 
copiste a sans doute omis par distraction le signe abréviatif. 

viron vint et cinq compagnon. Si furent assalli un 
jour tout entier, et trop bien se deffendirent. Au 
soir, cil de Cambrai se retraisent en leur cité, qui 
manecièrent à leur departement grandement chiaus de 
Relenges. Et disent bien que jamais n’entenderoient 
à aultre cose, si les aroient conquis et le mai- 
son abatue, Sus ces parolles, li compagnon de Re- 
lenghes s’avisèrent et regardèrent le nuit que il n’es- 
toient mies fort assés, pour yaus tenir contre chiaus 
de Cambray, puis qu’il les voloient ensi accueillier. 
Car, avoech tout ce qui bien les esbahissoit, il estoit 
si fort gellé que on pooit bien venir jusques as murs 
sus les fossés tous engellés, Si eurent conseil qu’il se 
partiroient, ensi qu’il fisent, et toursèrent tout ce qui 
leur estoit. Et widièrent environ mienuit, et si bou- 
térent le feu dedens Relenges. À lendemain, au ma- 
tin, cil de Cambray le vinrent par ardoir et abatre. 
Et messires Jehans li Bastars et si compagnon s’en 
vinrent à Valenciènes, et puis se departirent il. Si 
s’en rala cescuns en son lieu. 


$ 92. Vous avés chi dessus oy recorder comment 
messires Gauticrs de Mauni prist, par proëce et par 
grant fait d’armes, le chastiel de Thun l’Evesque, et 
y mist dedens en garnison un sien frère que moult 
amoit, que on clamoit monsigneur CGillion Grignart, 
c’on dist de Mauni. Chilz faisoit tamainte envaye 
et mainte sallie sus chiaus de Cambray, et leur por- 
toit pluiscurs destourbiers, et couroit priès que tous 
les jours devant leurs barrières. En cel estat et en 
celle doubte les tint il un grart temps, et tant qu’il 
avint que un jour il estoit partis de se garnison de 

Thun, environ six vint armoeures de fier en se com- 
pagnie, et s’en vint courir devant Cambray, et jus- 
ques as barrières. La noise et li haros monta en le 
ville, et tant que pluiseurs gens en furent moult cf- 
fraet, Si s’armèrent, cescuns qui mieuls mieulz, et 
montérent à cheval cil qui chevaus avoient, et vin- 
rent à le porte là où li escarmuce estoit, et où messi- 
res Grignars de Maani avoit rebouté chiaus de Cam- 
bray. Si issirent, cescuns qui miex micx, contre 
leurs ennemis. 

Entre les Cambrisiens avoit un jone canonne, ap- 
pert homme d’armes, durement fort, dur, hardi et 
aperl. Et estoit cilz Gascons, et s’appelloit Guillaumes 
Marchant. Si se mist hors as camps avoech les aul- 
tres, montés sus bon coursier, le targe au col, le glave 
ou poing, et armés de foutes pièces. Si esporonna 
tout devant, de grant corage. Et quant messires 
Gilles de Mauni le vit venant vers lui, qui ne desi- 
roit autre cose que le jouste, si en fu tous joians, et 
esporonna ossi vers lui moult radement. Si se con- 
sievirent de leurs glaves, sans espargnier, moult 
mervilleusement; dont ensi eschei à Guillaume Mar- 
chant qu’il consievi monsigneur Gillion de Mauni si 
roidement, qu’il perça le targe de son glave et toutes 
ses armeures, et li mist le glave dalés le coer, et li 
fist passer le fier à l’autre lés, et l’abati jus de son 
cheval, navré à mort. De ceste jouste furent si com- 
pagnon moult esbahi, et chil de Cambray trop resjoy : 
si se recueillièrent tout ensamble. Là eut, je vous di, 
de premières venues, très bon puigneis et fort, et 
pluiseur des uns et des aultres reversé par terre, et 
tamainte apertise d'armes faite. 

Finablement, chil de Cambray obtinrent le place 
et reboutèrent leurs ennemis, et en navrèrent et me- 
hagnierent aucuns, ci les cacièrent bien avant. Et 
retinrent monsigneur Grignart de Mauni, ensi navrés 
qu'il estoit, et l'emportèrent en Cambray à grant 
joie, et le fisent tantost desarmer et regarder à sa 
plaie et bien mettre à point. Et euissent volentiers 
veu qu’il fust rescapés de ce peril, mès il ne peut; 
ançois morut dedens le second jour apriès. Quant il 
fu mors, il regardèrent qu'il en estoit bon à faire. Si 
eurent conseil que le corps il renvoieroient devers 
ses deus frères Jehan et Thieri, qui se tenoient adonc 
en le garnison de Bonçain, en Ostrevant. Car, quoi 
que li pays de Haynau ne fust en point de guerre, si 
se tenoient les forterècès sus les frontières de France 
toutes closes, et sus leur garde. Si ordonnèrent adonc 
un sarcu assés honnourable, et le recommenderent à 
deus frères Meneurs, et envoièrent le corps monsi- 
gneur Grignart de Mauni à ses deus frères, Jehan et 
Thicri, qui le requrent en grant dolour, De puis il le 
fisent aporter as Cordeliers à Valenciènes; et là fu il 
ensepelis. Apriès ces ordenances, li doi frère de Mauni 
s’en vinrent logier ou chastiel de Thun l’Evesque, et 
lisent forte guerre à chiaus de le cité de Cambray, 
en contrevengant le mort de leur frère. 


$ 93, Vous devés savoir qu’en ce temps, de par 

le roy de France, estoit messires Godemars dou Fay 

tous chapitainne de le cité de Tournay et de Tour- 

nesis et des forterèces environ. Et ossi adonc estoit 

h sires de Biaugeu dedens Mortagne sus Escaut, li 

seneschaus de Charcassonne en le ville de Saint 
1— 13 

Amant, messires Aymers de Poitiers en Douay, mes- 
sires li Galois de le Baume, li sires de Villars, li ma- 
reschaus de Mirepois et li sires de Maruel en le cité 
de Cambrav. Et ne desiroient cil chevalier et chil sau- 
doiïier, de par le roy de France, aultre cose que cou- 
rir en Haynau, pour pillier et gaegnier, pour le pays 
mettre en guerre. Ossi li evesques de Cambray, mes- 
sires Guillaumes d’Ausonne estoit tous quois à Paris 
dalés le roy Phelippe, et se complaindoit à lui, 
quant il cheoit à point, top amerement des Hay- 
nuiers, Et disoit bien que li Haynuier li avoient fait 
plus de contraires et de damages, ars, pillet et cou- 
rut son pays que nuls aultres. Si se portèrent tele- 
ment les hesongnes, et fu li rois si dur consilliés sus 
son neveu le conte de Haynau et sus ses gens, que li 
saudoiier de Cambresis eurent congiet et acord d’en- 
trer en Haynau et de faire y aucune envaye et che- 
vaucie au damage dou pays. 

Quant ces nouvelles furent venues à chiaus qui 
ens ès garnisons de Cambresis se tenoient, si en fu- 
rent moult joiant, et misent sus une chevaucie de 
cinq cens armeures de fier. Et se partirent un sa- 
medi, après jour fallant, de Cambray cil qui ordonné 
y estoient, et ossi à tèle heure, cil dou Chastiel en 
Cambresis et eil de le Malemaison. Et se trouvèrent 
tout sus les camps et vinrent en le ville de Haspre, 
qui lors estoit une bonne ville et grosse et bien fou- 
cie, mais point n’estoit fremée. Et si n’estoient les 
gens en nulle doubte, car on ne les avoit point avi- 
sés ne escriés de nulle guerre. Si entrèrent li Fran- 
çois dedens et trouvèrent les gens, hommes et fem- 
mes, en leurs hostelz; si les prisent à leur volenté 

et tout le leur, or, argent et jeuiaus, et leurs bes- 
tes, et puis boutèrent le feu en le ville, et le ardirent 
si nettement que riens n’i demora fors les parois. 
Par dedens Haspre a une prevosté de noirs monnes, 
et grans edefisses avoech le moustier, qui se tient de 
Saint Vaast d’Arras. Si le pillièrent li François et ro- 
bèrent, et puis boutèrent le feu dedens, et le ardi- 
rent moult villainnement. Quant il en eurent fait 
leur volenté, il cargièrent tout leur pillage, et caciè- 
vent tout devant yaus, et s’en retournèrent en Cam- 
bray. 

Ces nouvelles furent tantos sceues à Valenciènes. 
Et proprement elles vinrent jusques au conte Guil- 
laume de Haynau, qui se dormoit en son hostel c’on 
dist à le Salle; si se leva, vesti et arma moult ap- 
pertement, et fist resvillier toutes ses gens, dont il 
n'avoit mies grant fuison dalés lui, fors tant seule- 
ment son senescal monsigneur Gerart de Wercin, 
monsigneur Henri d’Antoing, messire Henri de Hus- 
falise, monsigneur Thieri de Wallecourt, le signeur 
de Potielles, le signeur de Floion et aucuns cheva- 
liers qui se tenoient dalés lui, ensi que tout gentil 
homme se tiennent volentiers dalés leur signeur. 
Mais il estoient couciet en divers hostelz; si ne fu- 
rent muies si tost appareilliet, ne armé, ne monté à 
cheval, que li contes fu, car il n’atendi nullui; ains 
s’en vint ou marchiet de Valenciènes, et fist sonner 
les cloches ou berfroi à volée. Si s’estourmirent tou- 
tes gens et s’armèrent et sievirent leur signeur à ef- 
fort, qui s’estoit jà mis hors de la ville et chevaucoit 
radement devers Haspre, en grant volenté de trouver 
ses ennemis Quant il eut chevauciet environ une 

lieuwe, il li fu dit qu’il se travilloit en vain, et que 
li François estoient retrait. Adonc se retray li contes 
en l’abbeye de Fontenelles, qui estoit assés priès de 
à, où ma dame sa mère demoroit, qui fu toute en- 
sonniie de lui rapaisier, tant estoit il escauflés et 
airés; et disoit bien que cesti arsin de Haspre il le 
feroit temprement cier comparer au royaume de 
France. Sa dame de mère li acordoit tout, et euist 
volentiers de ceste mespresure escuset son frère le 
roy de France; mès li contes ni voloit entendre, 
mès disoit : « Il me fault regarder comment hastee- 
ment je me puisse vengier de ce despit que on m'a 
fait, et otretant ou plus ardoir en France. » 

Quant Ji contes de Ilaynau eut esté une espasse à 
Fontenélles dalés ma dame sa mère, il prist congiet, 
puis s’en parti et retourna à Valenciènes. Et fist tan- 
tost lettres escrire par tout as chevaliers et as prelas 
de son pays, pour avoir conscil comment il se po- 
roit chevir de ceste avenue, et mandoit par ses let- 
tres que toul fuissent à Mons en Haynau au eerlain 
Jour qui assignés y estoit. Ces nouvelles s’espardirent 
parmi le pays, et les sceut messires Jehans de Hay- 
rau, qui se tenoit à Byaumont, pensans et imaginans 
comment il poroit ossi l’arsin de se terre de Chymay 
contrevengier. Si ne fu mies courouciet quant il oy 
dire et recorder le grant desplaisir que on avoit fait 
à son neveut le conte, ct ossi ea quel desdain il Pa- 
voit pris, et ne le sentoit mies si souffrant que il vo- 
sist longement porter ccste villonnie. Si monta à 
cheval et vint au plus tost qu'il peut à Valenciènes, 
où il uouva le dit conte à le Salle; si se traist vers 
h, ensi que raisons estoil. 

$ 9%. Sitost que li contes de Haynau vey monsi- 
gneur Jehan de Haynau, son oncle, il vint contre 
lui et li dist : « Biaus oncles, vostre guerre as Fran- 
çois est grandement embellie, » —- « Sire, ce res- 
pondi li sires de Byaumont, Diex en soit loés! De 
vostre anoi et damage seroi je tous courouciés, 
mais cilz ci me vient assés à plaisance. Or avés vous 
{cecy‘] de l’amour et dou service les François que 
vous avés tout le temps portet. Or nous fault faire 
une chevaucie sus France; regardés de quel costet. » 
Dist li contes : « Vous dittes voir, et si sera bien 
briefnent. » Si se tinrent de puis, ne sai quans jours, 
à Valenciènes. Et quant li jours de parlement, qui 
estoit assignés à estre à Mons en Haynau, fu venus, 
il y furent. Là fu tous li consaulz dou pays, et ossi 
de Hollandes et de Zelandes. 

A ce parlement qui fu en le ville de Mons en Hay- 
nau, eut pluiseurs parolles proposées et remoustrées. 
Et voloient li aucun des barons dou pays que on 
envoiast souffissans hommes devers le roy de France, 
à savoir se il avoit acurdé ne consenti à ardoir en 
Haynau, ne envoiiet les saudoïiers de Cambresis en 
le terre dou conte, ne à quel title cil Pavoient fait, 
pour tant que on n’avoit print deffiiet le conte ne 
le pays. Et li aultre chevalier, qui proposoient à l’en- 
contre, voloient tout le coatraire, mais que on se 
contrevengast en tel manière com li François avoient 
commenchiet. 

Entre ces parolles des unes as aultres eut plui- 
seurs detris, estris et debas. Mès finablement il fu 

regardé, tout consideret et imaginet, que li contes 
de Haynau et li pays ne pooient nullement issir de 
ceste besongne, sans faire guerre au royaume de 
France, tant pour l’arsin de le terre de Cymai que 
pour cesti de Haspre. Si fu là ordonné que on def- 
fieroit le roy de France, et puis enteroit on à effort 
ou royaume. Et de porter ces defliances fu priiés et 
cargiés li abhes de Crespin, qui pour le temps s’ap- 
pelloit Thiebaus. Si furent les lettres de deffiances 
escrites et seellées dou conte et de tous les barons et 
chevaliers dou pays. En apriès, li dis contes remer- 
cia grandement tous ses hommes pour le bonne vo- 
lenté dont il les vev, car il li prommisent confort et 
service en tous eslas. 

Je n'ai que faire de demeuer ceste matère longe- 
ment. Li abbes de Crespin se parti et vint en France 
aporter au roy Phelippe les defliances, qui n’en fist 
pas trop grant compte et dist que ses neveus estoil 
uns folz oultrageus, et qu’il marchandoit bien que 
de faire ardoir tout son pays. Li abbes retourna ar- 
rière devers le conte et son conseil, et leur compta 
comment il avoit esploitiet, et les responses que li 
rois en avoit faites. Assés tost apriès, se pourvei li 
contes de gens d'armes, et manda tous chevaliers et 
escuiers parmi son pays, et ossi en Braibant et en 
Flandres, et fist tant qu’il eut bien dix mille armeures 
de fier, de bonne estoffe, tout à cheval. Si se parti- 
rent de Mons en Haynau et de là environ, et che- 
vaucièrent vers le terre de Cymai, car li intentions 
dou conte et de son oncle, li signeur de Byaumont, 
estoit tèle que il iroient ardoir et essillier la terre 
le signeur de Vrevins, et ossi Aubenton en Tierasse, 

$ 95. Bien se doubtuient eil de le ville de Auben- 
ton dou conte de Haynau et de son oncle. Si l’a- 
voient segnefiiet au grant baillieu de Vermendois, 
que il leur volsist envoiier gens pour yaus aidier à 
tenir et deffendre contre les Haynuiers, qui leur es- 
toient trop proçain voisin. Et bien leur besongnoit 
que il euissent avoec yÿaus bonne gent d'armes, car 
leur ville n’estoit fremée que de palis. Done li dis 
baillieus de Vermendois y avoit envoiiés des bons 
chevaliers de là environ : premierement, le visdame 
de Chaalons, monsigneur Jehan de Beaumont, mon- 
signeur Jehan de la Bove, le signeur de Lore et plui- 
seurs aultres. Si s’estoient li dessus dit chevalier et 
leurs routes, où bien avoit trois cens armeures de 
fier, mis dedens Aubenton, et le pensoient bien à te- 
nir contre les Haynuiers, et le remparèrent. Et forte- 
fiièrent encores aucuns lieus de le ditte ville où il 
veirent et sentirent que elle estoit le plus foible; et 
estoient tout conforté et pourven de attendre les 
Haynuiers qui ne fisent point un lonch sejour, de 
puis qu’il furent assamblé à Mons en Havnau, mais 
se partirent vistement en grant arroi, si com ci des- 
sus est dit, et s’aceminèrent vers Chimay et passè- 
rent, par un venredi, le bois c’on dist de Tierasse, 
et esploitièrent [tant‘] qu’il vinrent à Aubenton, qui 
estoit une grosse ville et bonne et plainne de drape- 
rie. Ce venredi, li Haynuier se logièrent assés priès 
et le avisèrent et considerèrent au quel lés elle estoit 
le plus prendable. A l’endemain, 1l vinrent tout or- 
donné par devant pour le assallir, leurs banières 

moult faiticement tout devant, et les arbalestriers 
ossi; et se partirent en trois connestablics, et se traist 
cascuns à sa banière. Dont li contes de Haynau eut 
le première bataille, avoech lui grant fuison de bons 
chevaliers et escuiers de son pays; li sires de Byau- 
mont, ses oncles, la seconde livrée, ossi à tout grant 
fuison de bonne gent d'armes; et li sires de Fauke- 
mont avoech grant fuison de bonne gent de son 
pays, Alemans et Braibençons, une aultre. Et se traist 
cescuns sires desous se banière et entre ses gens, 
velle part où il furent ordonné pour assallir. 

Si commença li assaus grans et fors durement; et 
s’emploiièrent arbalestrier et dedens et dehors au 
traire moult vigereusement, par lequel trait il en y 
eut pluiseur bleciés des assallans et des deffendans. 
Li contes de Haynau et se route, où moult avoit de 
appers chevaliers et escuiers, vinrent jusques as bail- 
les de l’une des portes. Là eut grant assaut et forte 
escarmuce. Là estoit li visdames de Chaalons, uns 
appers chevaliers, qui y fist merveilles d'armes, et 
qui moult vassaument se combati et deffendi. Et fist 
là à le porte meismement trois de ses neveus cheva- 
liers, qui ossi se acquittèrent moult bien en leür 
nouvelle chevalerie, et y fisent pluiseurs apertises 
d'armes. Mais il furent si fort requis et assalli dou 
conte de Haÿnau qu’il les couvint retraire en le 
porte, car il perdirent les barrières. Là eut un moult 
dur assaut, sus le pont meismement. A le porte de- 
vers Cimay, estoit messires Jehans de Haynau et se ba- 
nière, qui assalloit moult fierement. Et celle porte gar- 
doient messires Jehans de Be[a]umont et monsigneur 
Jehan de la Bove. Là eut très grant assaut et farte 

escarmuec, et couvint les Francois retraire dedens le 
porte, car il perdirent leurs bailles, et les conquisent 
li Haynuier et le pont ossi. Là cut dure escarmuce 
et forte et grant assaul et felenès, car cil qui estoient 
monté sus le porte jettoient baus et mairiens contre- 
val, et pos plains de cauch, et grant fuison de pières 
et de cailliaus, dont il navroient et mehagnoient 
gens, se il n’estoient fort armel et paveschiet. Et là 
fu consievis à meschief d’une pière grosse et villainne 
uns bons escuiers de Haynau, qui se tenoit tout de- 
vant pour son corps avancier, Bauduins de Biaufort, 
et reçut un si dur horion sus sa targe, que on li es- 
quartela et fendi en deus moitiés, et eut romput le 
brach dont il le portoit. Et le convint retraire, pour 
le villain horion, et porter as logeis, ensi que celi 
qui ne se peut de puis armer en grant temps, jus- 
ques à tant qu’il fu sanés el ganis. 


$ 96. Le samedi, au matin, fu li assaus moult 
grans et très fiers à le ville de Aubenton en Tierasse; 
et se mettoient li assalant en grant painne et en grant 
peril pour conquerir la ville, Ossi li chevalier, li es- 
cuier et cil qui dedens estoient rendoient grant en- 
tente et diligense à yaus deffendre, et bien le beson- 
gnoit. Et, saciés, se ce ne fuissent li gentil homme qui 
dedens Aubenton se tenoient et qui le gardoient, elle 
euist estet tantost prise et de saut, car elle estoit fort 
et dur assallie de tous costés et de grant fuison de 
bonne gent d'armes. Si y couvenoit tant plus grant 
avis et plus grant hardement pour le deffendre, et en 
fisent li chevalier de dedens, au voir dire, bien leur 
devoir; mais finablement elle fu conquise par force 

d'armes, et les garites qui n’estoient que de palis 
rompues et brisies. Et entra en la ville tout premie- 
rement messires Jehans de Haynau et se banière, en 
grant huée et en grant fouleis de gens et de chevaus. 

Et adonc se recueillièrent en le place, devant le 
moustier, li visdames de Chaalons et aucun chevalier 
et escuier, et levèrent là leurs banières et leurs pen- 
nons, et moustrèrent de fait bien samblant et corage 
de yaus combatre, et tenir tant que par honneur il 
poroient durer. Mais li sires de Vrevins se parti et 
se banière, sans arroi et sans ordenance, et n’osa de- 
morer, car bien sentoit monsigneur Jehan de Hay- 
nau si airet sur lui qu’il ne l’euist pris à nulle raen- 
çon : si monta au plus tost qu’il peut sus fleur de 
coursier et prist les camps. Ces nouvelles vinrent à 
monsigneur Jehan de Havnau que ses grans ennemis, 
et qui tant avoit porté le damage à se terre de Chy- 
may, estoit partis, et s’en aloit devers Vrevins. Adonc 
li sires de Byaumont monta sus son coursier et fist 
chevaucier se banière et vuida Aubenton, en entente 
de raconsievir ses ennemis. Ses gens le sievoient, ces- 
cuns qui mieus mieus; et Ji aultre demorèrent en le 
ville, li contes de Haynau et se bataille, et se com- 
batirent asprement et fierement à chiaus qui s’es- 
toient arresté devant le moustier. Là ot dur hustin et 
fier, et tamaint homme reversé et mis par terre. Et là 
furent très bons chevaliers li visdames de Chaalons et 
si troi fil, et y fisent tamainte belle appertise d'armes. 

Endementrues que cil se combatoient, messires 
Jehans de Haynau et ses gens caçoient et encaucçoient 
le signeur &e Vrevins, au quel il avint si bien que il 
trouva les portes de se ville toutes ouvertes et entra 

ens en grant haste; et jusques à là le poursievi sus 
son coursier, l’espée en le main, messires Jehans de 
Haynau. Quant il vit qu’il li estoit escapés et rentrés 
en se forterèce, si en fu trop courciés, et retourna 
tout le grant chemin de Aubenton. Si encontrèrent 
ses gens le[s] gens le signeur de Vrevins qui le sie- 
voient à leur pooir. Si en occirent et misent par 
terre grant fuison, et puis retournèrent dedens Au- 
benton. Si trouvèrent leurs gens, qui jà avoient deli- 
vré le place de leurs ennemis. Et estoit pris li visda- 
mes et durement navrés, et mort deus de ses nevens, 
ce jour fais chevaliers, et ossi pluiseur aultre. Ne 
onques chevaliers qui là fust n’en escapa ne escuiers, 
fors cil qui se sanvèrent avoecques le signeur de Vre- 
vins, qu’il ne fuissent tout mort et tout pris, et bien 
deux cens hommes de le ville, et fu toute pillie et robee; 
et li grans avoirs et pourfis, qui dedens estoient, char- 
giés sus chars et sus charettes et envoïiés à Chimay. 
Avoecques tout ce, la ville d’Aubenton fu toute arse. 
Ft se logièrent ce soir li Haynuier sus le rivière, et 
l’endemain il chevaucièrent devers Mauberfontainnes. 


$ 97. Apriès le desolation et destruction de Au- 
benton, ensi que vous avés oy, s’acheminèrent li 
Haynuier et leurs routes devers Mauberfontainnes. Si 
tost qu’il y parvinrent, il le conquisent, car il n’i 
avoit point de deffense, et le pillièrent et robèrent, 
et puis l’ardirent et, apriès, le ville de Aubencuel et 
Segni le Grant et Segni le Petit, et tous les hamiaus 
et villages de là environ, dont il en y eut plus de 
quarante. Ensi se contrevengièrent li Haynuier des 
damages que on leur avoit fais, tant en le terre de 

Chimay comme à Haspre. Mais de puis li François 
leur fisent cier comparer, si com vous orés avant en 
Vystore. De puis ceste chevaucie faite, li contes de 
Haynau se retraist deviers le ville de Mons et donna 
congiel toutes manières de gens d’armes, et les re- 
mercia grandement et bellement cescun de son bon 
service, et fist tant que tout se partirent bien con- 
tent de lui; si s’en rala cescuns en son lieu. 

Assés tost apriès, vint il en volenté et en pourpos 
au dit conte que d’aler esbatre en Engieterre et faire 
certainnes alliances au dit roi, son serourge, pour es- 
tre plus fors en sa guerre, car bien pensoit et disoit 
que la cose ne pooit demorer ensi, et que li rois, ses 
oncles, ne fesist aucune armée contre lui. Et pour 
estre plus fors, bon li sambloit, et à son conseil ossi, 
que il euist l’amour et l'alliance des Englès, des Fla- 
mens et des Braibençons. Si manda li dis contes 
tout son conseil à Mons en Haynau, et leur remous- 
tra sen entente. Et ordonna et institua là monsigneur 
Jehan de Haynau à estre bauls et gouvrenères de 
Haynau, de Hollandes et de Zelandes. Et se parti de 
puis assés tost, à privée mesnie, et vint à Dour- 
dresch en Hollandes, et là monta en mer pour arriver 
en Engleterre. Or nous tairons nous à parler dou conte 
de Haynau, et parlerons des besongnes de son pays, 
et des avenues qui y avinrent entrues qu’il fu hors. 


$ 98. Vous avés bien oy recorder comment mes- 
sires Jehans de Haynau demora baulz et gouvrenères 
des trois pays, par l’ordenance dou conte, Si obei- 
rent en avant tout li baron et li chevalier et li 
homme dou pays à lui, comme à leur signeur, jus- 

ques à son retour. Si se tint li dis messires Jehans de 
Haynau en le ville de Mons, et pourvei le pays et 
garni bien et souffissamment de toutes bonnes gens 
d’armes, especialment sus les frontières de France, 
et envoia quatre chevaliers en le ville de Valenchiè- 
nes, pour aidier à garder et consillier le ville et les 
bourgois. Che furent li sires d’Antoing, li sires de 
Wargni, li sires de Gommegnies et messires Henris 
de Husphalize. Et envoia le senescal de Haynau, 
monsigneur Gerart de Wercin, à tout cent lances 
de bonne gent d’armes, en le ville de Maubuese; et 
mist le mareschal de Haynau, monsigneur Thieri de 
Walecourt, en le ville dou Kesnoi, et le signeur de 
Potielles en le ville de Landrecies. Apriès, il mist en 
le ville de Bouçain trois chevaliers alemans, qui tout 
troi se nommoicnt messires Conrars, et envoia à Es- 
cauduevre monsigneur Gerart de Sassegnies, et ossi 
en le ville de Avesnes le signeur de Faukemont, et 
ensi par toutes les forterèces de Haynau, voires sus 
les frontières dou royaume; et pria et enjoindi à 
cescun de ces chapitainnes qu’il fuissent songneus, 
pour leur honneur, d'entendre à che qui leur estoit 
recargiet, et cescuns li eut en couvent. Si se tray 
cescuns sires et chapitains avoecques ses gens en sc 
garnison, et entendirent dou remettre en point, gar- 
nir et pourveir che dont il estoient garde. Or reven- 
rons nous au roy de France, et recorderons comment 
il envoia une grande chevaucie de gens d’armes en 
Haynau, pour ardoir et exillier le pays, et en fist le 
duch de Normendie son fil chief. 


FIN DU PREMIER VOLUME. 

VARJIANTES. 


PROLOGUE. 


Page 1, ligne 4 : Afin. — As. d'Amiens : Affin que li grant 
fait d'armes qui par les guerres de Franche et d’Engleterre sont 
avenu, soient notablement registré et mis en memore perpetuel, 
par quoy li bon y puissent prendre exemple, je me voeil enson- 
nier dou mettre en prose. Voirs est que messires Jehans li Biaux, 
jadis canonnes de Saint Lambiert de Liège, en croniza à son 
temps auqune cose. Or ay je che livre et ceste histoire augmenté 
par juste enqueste que j'en ay fait en travaillant par le monde 
et en demandant as vaillans hommes, chevaliers et escuyers, qui 
les ont aidiés à acroistre, le verité des avenues, et ossi à aucuns 
rois d’armes et leurs mareschaus, tant en Franche comme en En- 
gleterre où j'ay travillié apriès yaux pour avoir la verité de la 
matère; car par droit tels gens sont juste inquisiteur et rapor- 
teur des besoingnes, et croy que pour leur honneur il n’en ose- 
roient mentir. Et sour ce je ay ce livre fait, dictet et ordonnet 
parmy l'ayde de Dieu premierement et le relation des dessus dis, 
sans coulourer l'un plus que l’autre, mès li bien fais dou bon, 
douquel costet qu'il soit, y est plainnement ramenteus et cou- 
gneus, si comme vous trouverés en lisant. Et pour ce que ou 
temps advenir on sace de verité qui ce livre mist sus, on m'a- 
pelle sire Jehan Froissart, priestre, net de le ville de Vallen- 
chiennes, qui meut de paine et de travail en euch em piuiseurs 
mannierres, ainchois que je l’euisse compillé ne acompli, tant 

‘ que de le labeur de ma teste et de l'exil de mon corps; mais 
touttes coses se font et acomplissent par plaisance et Je bonne 
dilligence que on y a, ensi comme il apparra avant en cest livre. 
F° 1. 

Mss. À : Donc ainsi, pour attaindre et venir à la matière que 

1—14 

j'ay emprinse de commencier premierement par la grace de Dieu 
et de la benoite glorieuse Vierge Marie, dont tout confort et 
avancement viennent, je me vueil fonder et ordonner sur les 
vraies croniques jadis faites et rassemblées par venerable homme 
et discret seigneur mpnseigneur Jehan le Bel, chanoine de Saint 
Lambert du Liège qui grant cure et toute bonne diligence mist 
en ceste matière et la continua tout son vivant au plus justement 
qu'il pot, et moult lui cousta à acquerre et à l'avoir. Mais quel- 
que fraiz qu'il y eust ne fist, riens ne plaingny, car il estoit 
riches et puissans, si les povoit bien porter, et de soy mesme lar- 
ges, honnourables et courtois, et qui le sien voulentiers despen- 
doit. Aussi il fut en son vivant moult amy et secret à très noble 
et doubté seigneur monseigneur Jehan de Haynault qui bien est 
ramenteus de raison en ce livre, car de pluseurs et belles ave- 
nues il en fut chief et cause, et des roys moult prochain. Pour- 
quoy, le dessus dit messire Jehans le Bel pot delez lui veoir et 
congnoistre pluseurs besoingnes, lesquelles sont contenues en- 
suivant. 

Voirs est que je, qui ay emprins ce livre à ordonner, ay, par 
plaisance qui à ce m'a tousjours encliné, frequenté pluseurs no- 
bles et grans seigneurs, tant en France comme en Angleterre, 
en Escoce! et en autres pais, et ay eu congnoissance d’eulx. Si 
ay tousjours à mon povoir justement enquis et demandé du fait 
des guerres et des aventures qui en sont avenues, et par espe- 
cial depuis la grosse bataille de Poñtiers où le noble roy Jehan 
de France fut prins, car devant j'estoie encores jeune de sens et 
d’aage. Et ce non obstant si emprins je assez hardiement, moy 
yssu de l’escolle, à dittier et à rimer les guerres dessus dites et 
porter en Angleterre le livre tout compilé, si comme je le fis. Et 
le presentay adonc à très haulle et très noble dame, dame Phe- 
kppe de Haynault, royne d'Angleterre, qui doulcement et liee- 
ment le receut de moy et me fist grant profit. 

Or puet estre que cest livre n'est mie examiné ne ordonné si 
justement que telle chose le requiert. Car fais d'armes, qui si 
chierement sont comparez, doivent cstre donnez et loyaument 
departis à ceulx qui par prouesce y traveillent. Donc, pour moy 
acquitter envers tous, ainsi que drois est, j'ay emprinse ceste 
histoire à poursuir sur lordonnance et fondation devant dite, à 


1 Les mas A 11 et 12 ajoutent : en Bictaingne, Fo 1 vo. 

la prière ct requeste d’un mien chier seigneur et maistre, mon- 
seigneur Robert de Namur, seigneur [de Beaufort‘], à qui je 
vüeil devoir amour et obeissance, et Dieu me laist faire chose 
qui lui puisse plaire! As. 4 1, fe 4 ve. 

P. 6, L 22 : Edowart.—- Afs. de Rome : et de la bonne royne 
Phelippe de Hainnau, sa fenme. F° 4 ve. 

P. 6, 1. 22 : Celles. — Ms. Amiens : li doi duchs de Lan- 
castre, messires Henris et messires Jehans qui eut sa fille, 
comtes de W'arvich, messires Regnaufs] de Gobehen, messires 
Jchans Camdos, messires Wautiers de Mauni, incssires Jamez* 
d’Audelée # et pluiseurs autres dont je ne puis mie de tout parler. 
Et ossi li royaummez de Franche ne fu oncquez si desconfi que 
li Englès n’y trouvaissent grant fuison de bonne chevalerie. Et 
fu li roys Fhelippes de [Valois] ungs vaillans homs et hardis 
durement, et li roys Jehans ses fils, li ducs de Bourgoingne, 
messires [Charles de Blois‘], li dus de Bourbon, li comtez d’Al- 
lenchcn* et pluiseurs hauls barons et bacelers. F° 1. 

Mss. À : le duc de Lancastre, messire Gaultier de Mauny en 
Haynault, messire Regnault de Gobehan, messire Jehan Chandos, 
messire Franque de Ilalle et pluseurs autres qui se ramenteve- 
ront pour le bien et la prouesce d’eulx dedens ce livre. Car, par 
toutes les batailles où ilz ont esté, ilz ont eue renommée des 
mieulx faisans par terre et par mer; et si sont moustrez si vail- 
lamment que on les doit bien tenir pour souverains preux, mais 
pour ce ne doivent les autres, qui avecques eulx furent, pis va- 
loir. 


Aussi en France a esté trouvée bonne chevallerie, roide, forte 


1, Ms. A2,fo0% ve. — 35. 4 1 (lacune). Les mots : seigneur de 
Beaufort manquent aussi dans le ms. À 3, 8 7. — Ms. B 6 : Robert de 
Namur, seigneur de Renais en Flandres et de Beaufort sur Meuse. Fo 1. 

2. Contrairement aux habitudes de notre orthographe actuelle, on 
trouve fréquemment dans le ms. d'Amiens la consonne z placée immé- 
diatement après des # qui ne devaient pas moins, au quatorzième sièele 
comme aujourd'hui, rester mucts dans la prononciation. Aussi nous 
accentuerous par exception, dans les textes empruntés au ms. d'Amiens, 
tous les e qui doivent être accentués, alors même qu'ils seront suivis 
d'un z. 

3. Le ms. de Valenciennes ajoute : .….. messire Pierre d’Audellée, mes- 
sire Robert Canolle, messire Hue de Cavrelée. F° 1]. 

h. Ms. d'Amiens : Valeur. Fo 1. Muuvaise lecon. 

5. Ms. de Valenciennes, f 1 vo. — Ms. d'Amiens, f° 1 (lacune). 

6. Le ms. de Valenciennes ajoute : messire Loys d'Espaigne, messire 
Bertran de Claiequin, messire Ernoult d'Audenehem. F° 1 vo 

et appert , car Le royaume de France ne fut oncques si desconfis 
que on n'y trouvast tousjours bien à qui combatre. Et fut le no- 
ble roy de Valais, appellé Phelippe, ung très hardy et chevalle- 
reux chevallier, et le roy Jehan son filz, Charles roy de Behai- 
gne, le conte d'Alençon, le conte de Foix, messire Saintré, 
messire Arnoul d'Andrehen, messire Boucicault, messire Guichart 
d'Angle, monseigneur de Beaugeu le père et le filz et pluseurs 
autres. Ms. 4 4, f 2. 

P.7,1. 7: Francois. — Ms. de Rome : selonch ce que j'en 
fus enfourmés, car casqune des parties dist que sa querelle est 
bonne, otretant bien le deffendant comme le demandant. F° 4 ve, 

P. 7, 1. 41 : Froissart, — Ws, de Rome : Je Jehans Froissars, 
tresoriers et channones de Chimay. F° 1. 


LIVRE PREMIER. 


$S 4. P. 9,1. 5 : ailleurs. — Ms. de Rome :.... par l'orguel 
d'un conte d'Artois qui s’apelloit Robers. F° 4 v°. 

P. 9,1. $ : Li biaus. — #s. B 8: Pour che tamps estoit rois 
en France ung roy qui s’apelloit Phelippe. Et pour che qu’il es- 
: toit beaus de corps et de viaire et de tous autres menbres com- 
munement, on l’apelloit le biel roy Phelippe. F° 3. : 

P. 9, 1. 6 : Edouwart. — Ms. d'Amiens : Et li avoit li rois 
de Franche donné sa fille par envie, si comme on disoit, pour 
tant que li comtes Guis de Flandres, qui regnoit pour le temps, 
li avoit volut donner sa fille sans le congiet et ordonnance dou 
roy de France, et il ne li plaisoit mies que il s’aliast as Englès. 
Et quant chils biaux roys Phclippes sceut que chils mariages se 
devoit faire, il manda au comte de Flandres qu'il Ki envoyast 
veoir sa fille qui estoit sa filloeille. Li comtes, qui nul mal n'y 
penssoit, li envoya tantos et sans delay. Quant li roys Phelippes 
le vit, il le prist et le fist emprisounner par tel manière c'oncques 
depuis ne rentra en Flandres. Pour laquelle avenue, moult de 
batailles furent en Flandres et en France, et la grosse bataille 
de Courtray où il eut tant de vaillans seigneurs mors et descon- 
fis, et ailleurs ossi. Or maria chils biaux roys Phelippes sa fille 
[Xsabel*] au roy d’Engleterre, et li dounna en mariaige toutte 
la comté de Pontieu et encoires....... * revenus ailleurs. F° 1 v°. 

P. 9,1. 143 : Edouwart. — As. 4: qui fut couronnez à Lon- 
dres, l'an de grace mil trois cens et vingt sis, le jour de Noel, 
au vivant du roy son père et de la royne sa mère. Ms. 4 1, f° 2. 

Ms. de Rome : Et pour ce que ses fils nommés Edouwars n'eut 
point celle grasce ne bonne aventure d'armes, car tous ne sont 
pas ne ne pucent estre aourné de bonnes vertus, escer ils en 
haine et indignacion de son peuple, mais on ne li remoustra pas 


1. Ms. de Valenciennes. f 9. — Ma. d'Amiens (lacune). 
2. Les points indiquent un mot laisse en blanc dans le ms. d'Amiens, 

ses folies sicrètes, avant ot il fait mouit de grans mauls et de 
crueuses justices des nobles de son roiaume. Englès sueffrent bien 
un temps, maïz en la fin il paient si crueusement que on si puet 
bien exempliüer, ne on ne puet jeu[ejr à eulz. Et se lieuve et 
couce uns sires en trop grant peril qui les gouverne, Car jà ne 
l’ameront ne honneront, se il n’est victorieus, et se il n’ainme les 
armes et la guerre à ses voisins, et par especial à plus fors et à 
plus riches que il ne soient. Et ont celle condicion, et tiennent 
celle opinion et ont tous jours tenu et tenront, tant que Eugle- 
terre sera terre habitable. Et dient generaulment, et ce ont il 
veu par experiense par trop fois que, apriès un bon roi, il en 
ont un qui n’est de nulle vaillance. Et le tiennent à endormi et à 
pesant, quant il ne voelt ensievir les oeuvres de sen père ou de 
sen predicesseur, bon roy qui a resgné en devant de li. Et est 
lor terre plus plainne de riçoisses et de tous biens, quant il'ont 
la gerre, que en temps de paix. Et en cela sont il ne et obstiné, 
ne nuls ne lor poroit faire entendant le contraire. 

Fnglès sont de mervilleuses conditions, chaut et boullant, tos 
esmeu en ire, tart apaisié ne amodé en doucour ; et se delittent 
et confortent en batailles et en ocisions. Convoiteus et envieus 
sont trop grandement sus le bien d’autrui, et ne se pueent con- 
jcindre parfaitement ne naturelment en l'amour ne aliance de na- 
tion estragne, et sont couvert et orguilleus. Et par especial de- 
sous le solel n’a nul plus perilleus peuple, tant que de hommes 
mestis, comme il sont en Engleterre. Et trop fort se diffèrent en 
Engleterre les natures et conditions des nobles aux hommes mes- 
tis et vilains, car li gentilhomme sont de noble et loiale condi- 
tion, et li communs peuples est de fèle, perilleuse, orguilleuse et 
desloiale condition. Et là où li peuples vodroit moustrer sa felon- 
nie et poissance, li noble n’aueroient point de durée à euls. Or 
sont il et ont esté un lonch temps moult bien d’acort ensamble, 
car li noble ne demande au peuple que toute raison. Aussi on ne 
li soufferroit point que il presist, sans paiier, un oef ne une 
poulle. Li homme de mestier et li laboureur parmi Engleterre 
vivent de ce que il sèvent faire, et L gentilhomme, de lors ren- 
tes et revenues ; et s li rois les ensonnie, il sont paiiet, non que 
li rois puist taillier son peuple, non, ne li peuples ne le vodroit 
ne poroit souffrir. Il i a certainnes ordenances et pactions assis- 
ses sus le staple des lainnes, et de ce est li rois aidiés au desus 
de ses rentes et revenues; ut quant ils fait gerre, celle paction 

on E double. Engleterre est la terre dou monde le mieulz gardée. 
Aultrement il ne poroïent ne saueroient vivre, et couvient bien 
que uns rois qui est lors sires, se ordonne apriès euls et s’en- 
cline à moult de lors volentés; et se il fait le contraire et mauls 
en viengne, mal J'en prendera ensi que il fist à ce roi Edouwart, 
dont je parloïie maintenant, liquels fu fils au bon roi Edouwart 
qui tant fu de proèce plains que il desconfi par pluisseurs fois 
en bataille les Escoçois et conquist sus euls la chité de Bervich 
et la frontière d'Escoce jusques en la chité d’Abredane; et prist 
et tint Haindebourch et le fort chastiel de Struvelin. 

Et qant chils bons rois Edouwars fu trespassés, ses fils, nommés 
aussi Edouwars, fu rois, mais il n’ensievi pas ne en riens la villance 
dou roi son père. Car assés tos apriès ce que il fu couronnés, li 
rois d'Escoce, qui se nouma Robers de Brus, desfia ce roi Edou- 
wart et cevauca tantos efforciement sur lui et reconquist toute 
Escoce, celle que li bons rois Edouwars avoit conquis, et reprist 
la chité de Bervich et passa la rivière de Taie, et entra ens ou 
pais de Norhombrelande et ardi et essilla moult dou roiaulme 
d'Engleterre jusques à la rivière dou Thin; et vinrent li dit Es- 
cocois mettre le siège devant le chastiel de Struvelin. Adonc 
s'esmurent chils rois Edouwars, fils au bon roi Edouvwart, et 
toute la chevalerie d'Engleterre, pour lever ce siège. Et là les 
atendirent li rois Robers de Brus et ses gens, et i ot une ba- 
taille arestée très grande. Et là furent desconfi les Englois et 
mis en cace, et en i ot biau cop de mors et de pris. Et dura 
ceste cace des Escocois sus les Englez jusques oultre la rivière 
dou Hombre. Et se sauva à grant painne li rois Edouwars, et ne 
fu onques asegurés en chité ne en ville ne chastiel que il euist 
sus tout son cemin, si se trouva en la chité de Londres. Et 
quant il vei et congneut la vaillance de ce roi Robert de Brus, 
il fist paction et acordance à lui, et demofrè]rent li doi roïauime 
d'Engleterre et d'Escoce en trieuves, ung grant tempore. F° £. 

P. 9%, 1, 46 : Robers de Brus. — 75. B 6 : En ce tamps 
regnoit ung roy en Escoche qui s’apielloit le roy Robert de Brus. 
Che roy Robert avoit esté du vivant le père de ce roy Edouart 
durement vexés et travilliés par guerre et tout son royaume : 
sy que, quant che bon roy Edouart fu mors et son filz, le roy 
Edouart vint à le couronne, qui ne fu mie de sy grant vaillance 
que son père. Che roy Robert, qui entendy k foible conseil que 
ii creoit et le discort que il avoit entre le roy et les hauls barons 

d'Engleterre, s’avisa que il se contrevengeroit des anoy et despit 
que les Englez ly avoient fait. Et avoit à che donc sy nettement 
perdu s6n roialme d’Escoche que il se tenoit entre les montai- 
gnes devers Abredanne et n’osvit entrer en le Doulche Escoche. 
Sy assambla tous ses amis, monseigneur Guillaume de Douglas, 
monseigneur le conte Patris, le conte de Mouret, monseigneur 
Robert de Versy, monseigneur Simon Fresiel et pluiseurs autres. 
Et chevauchèrent avant à grant esploit et reconquirent villez et 
chasteaulx en Escoche que les Englès tenoient, et reprirent la 
bonne cité de Bervich. Et reconquirent briefment tous les cas- 
teaulx d'Escoche, Handebourch, Dubertain, Dondieu, Dombare, 
Dalquest, Saint Jehanston, Donfremelin, Abredane et pluiseurs 
autres. Et vinrent finablement mettre le siège devant le fort 
castel de Struvelin en Escoche, et apressèrent moult cheaux de 
dedens. 

Ces nouvelles vinrent en Engleterre que les Escochois avoient 
tout reconquist leur pais, excepté le castel de Stourvelin. 
Dont s’esmurent le roy et tous les barons et communaulté 
d'Engleterre pour venir en Escoche. Et esploitèrent tant que il 
vinrent assés priès de Struvelin. Le roy Robert de Brus et ly 
barons d'Escoche qui là se tenoient à siège, si tost que il enten- 
dirent que le roy d'Engleterre et sa puissance estoient venus 
pour yaulx combatre et lever le siège, il se rengièrent et ordon- 
nèrent tantost devant eulx et combatirent caudement le roy 
d'Engleterre et les Englès, ainchois que il se peuissent logier ne 
aviser plache. Et là ot grant bataille, cruelle et dure, qui dura 
longement. Mais finablement les Englès furent desconfis. Et con- 
vint le roy fuir et mesire Hue le Despensier; autrement il euis- 
sent esté pris. Et dura ceste cache des Escochois as Englès trois 
jours, et furent racachiet jusques à la rivière de Thin. Et y ot 
des Englès mors plus de quarante mille, et moult de vaillans 
hommes. Et au retour que ly rois d'Escoche fist, il prist le fort 
chastel de Struvelin, car ly Englès quy le tenoient le rendirent, 
sauve leur vies. F°* 5 à 7. 


$ 2. P. 10, 1. 44 : femme. — Mss. 4 : qui estoit une des 
plus belle[s] dame[s] du monde. Æfs5..4 1, P 2 vw. 

P. 40,1. 1% : li amsnés. — Ms5s. A: est le gentil et le preux 
roy. Ms. À 1,2 V9. — Ms. d'Amiens : qui tant fu vaillans 
homs. F° 1 ve. 

P. 40, 1. 45 et 16 : Edouwars. — Ms. B 6 : de Windesort. 
Fe 4 v°. | 

P. 40, 1. 47 : barons. — Ms. de Rome: prelas et communau- 
tés d’Engleterre. F2 ve. 

P. 10, 1. 22 : l’acord. — Ms. de Rome : des hauts barons de 
l'un roiaulme et de l’aultre, et pour venir à plus grande aliance 
d'amour. Fo 2 v°. 

P. 10, 1. 93 : fille. — Ms. B 6 : ot nom Marie. F° & ve, — 
Ms. de Rome : ot nom Jehane. F° 2 ve. 

P. 10, 1. 24 : duch. — Ms. B 6 : duc de Gherles nomé Re- 
nault, F° 4 v°. — Mss. A 7 à 36 : conte Regnault de Gerlles 
qui de puis fu apellé duc de Gueële.F° 2.— Ms. de Rome : conte 
de Guerles. F° 2 v°. — Mss. 4 À à 6 : comte Regnault de 
Guerles. F° 2 vw. 

P. 10, 1. 25 : Renault. — Ms. d'Amiens : messire Ernaut et 
messire Edouwart quoi tant fu bons chevaliers. F° 1. 

P. 10,1. 28 : filles. — Ms. d'Amiens : De ses deux filles, 
l’une eut li contes de Mons, et l’aultre eult depuis li comtes Je- 
hans de Blois, comme vous orés avant en l'istoire. Et que où 
l'entende, chils comtes des Mons fu marcis'.….... ct puis par 
l’ordounnance l’empereeur Loeys de Baivière, comtes de Jullers 
et des Mons... fils enssuiwant par le decoellance l’enpereur 
d'Allemaigne et de Romme monseigneur..…… de Jullers. F° 1. — 
Ms. de Valenriennes : Et de ses deux filles, l’une eut le conte 
de Clèves, et l’autre le conte de Jullers. F° 2 vo, — Ms. de Rome : 
Et des doi filles li ainnée fu femme au conte de Jullers, et li 
aultre morut sans mariaige. F° 2 vw, 


$S 3. P.10, 1. 28: Li biaus. — Mss. 47, 18, 19,93 à 35 : ce 
roi Philippe nommé Beau de France. F° 2 v°. — Ms. d'Amiens : 
Euncoires, pour mieux esclarchir ceste grande et noble matère, 
t-ouvrir le declaracion des linaiges, je me voeil ung petit en- 
sonniier de mettre avant dont li roys Edouars qui [assega *] Tour- 
nay yssi, et com prochains il fu de la couronne de France, tant 
qu'il vesqui. Il descendi, de par la fumelle, de le droite ordon- 
nance. F° 1. 


1. Les points indiquent ici certaines lacunes d’un ou deux mots, des 
noms propres presque toujours, qui out été marquées par des blancs 
dans les premiers fnlios du ms. d'Amiens. 

2. Ms de Valenciennes. fo 2 ve, — Ms. d'Amiens ilacune). 

P. 44,1. 4 : chevalier. — M$, d Amiens : de membres et de 
facons. F° 1. 

P.141,1.3et4h:li Bians. — Ass. À 4 à 6, 8 à 17, 20 à 
22, 36 à 38 : le Long. F° 2 ve. — Mss. 4 7, 18, 19, 93 à 35: 
li Grans dit le Lonc. F° 2 v°. 

P. 11,1. 6: l’autre. — Ms. de Rome : et furent tout troi 
mariet. F° 3. 

P. 44,1. 45 : maintenir. — Ms. de Rome : par election et 
rieule naturel et droiturier ‘que il ont en France, et de laquelle 
ordenance anciiennement on avoit veu user. F° 3. 

P. 11,1. 49 : acort.—Ms. d Amiens : de Jeur certain acord..…. 
absoluement, en plain Palais, à Paris. F° 4 vo. 

P. 41,1. 20 : fil jadis. — Mss. À 7, 18, 19, 93 à 33 : nep- 
veu jadis à ce beau roi Phelippe de France. F° 2 ve. 

P. 11,1. 25 : germains. — Ms. d'Amiens et Mss. A : Ensi 
ala li dis royaummes hors de la droite lignie, che samble il à 
moult de gens. F° 4 vo. 

P. 44,1. 25 : poins. — Ms. d'Amiens et Mss. À : Cor [c’est'] 
la vraie fondation de ceste histoire pour raconter les grandes 
entreprinses et les grans fès d’armez qui avenu en sont. Car, 
puis le tamps le bon roy Carlemainne qui fu emperères d’Ale- 
maigne et roys de Franche, n'avinrent si grans aventurez de 
gucrrez où royaumme de France que ellez sont avenues par ce 
fet chy. F° 1 ve. 


$ 4. P. 12, 1. 9 : enhort. — Mss. 4 11 à 13 : d’un mauvais 
chevalier que on dit monscigneur Huon. F° 3. 

P. 12, 1. 41 : d'enfance. — Ms. B 6 et ms. de Rome: et 
qui estoit son cousin, F° 5. — Ms. de Rome :... et plus encores 
par l’enort et consel dou fil que dou père, car li pères estoit jä 
tous anciens, et li fils se tenoit tous jours dalés le roi. F° 3. 

P. 42, 1. 21 : tourmens. — Ms. de Rome :.... car, ensi que 
je ai dit ichi desus, Englès ne se pueent longement tenir ne souf- 
frir de un inconvenient, qant on lor fait; et se il le portent et 
sueffrent un temps oultre lor volenté, si en prendent il en la fin 
crueuls paiement. F° 3. 

P. 42, 1. 25 : murmure. — Ws. de Rome: et coumenchièrent 


1. Ms. de Valenciennes., fo 3.— Ms. d'Amiens : ceste. Mauvaise leçon. 

à murmurer li prelat, li baron et li homme des chités et bonnes 
villes d'Engleterre. Fo 3. 

P. 43,1. 7 et 8 : Lancastre. — Ms. d'Amiens et mss. À : qui 
estoit oncles au roy. F° 4 v°. 


$ 8. P. 13, 1. 23 et 24 : parlement.—#s. de Rome :..…., que 
il fist venir à Bristo, là où il se tenoit le plus souvent et moult 
volentiers. F° 3. 

P. 43, L. 29 : decolés. — Ms. de Rome :....… et se son frère 
le conte Ainmon de Qent euist esté à ce parlement, il estoït or- 
donné dou faire morir; mais point n'i fu, car il estoit dehetiés, 
si s’escusa, F° 3. 

P. 13,1. 31 : pays. — Ms. de Rome : Mais nuls n’en osoit 
parler, là où la congnissance en fust venue au roi, ne au dit 
messire Hue le Espensier; car il estoient si crueuls en lor fais 
que nuls, tart hauis ne nobles que il fust, n’estoit espargniés ; 
et voloient resgner en celle ordonnance que nuls ne parlast sur 
lor estat. F° 3. 

P. 14,1. 2 : roy. — Ms. B 6 : quy fu preudons et vaillans 
hons, F° 9. 

P. 44, L. 8 : fust. — Ms. de Rome : Et pour tant que le conte 
Ainmon de Qent en parla et en blama le roi son frère, presens 
auquns nobles d'Engleterre, pour ces paroles et pour aultres 
avoecques, tout le mal et discort que messires Hues li Espen- 
siers pooit mettre entre le roi et son frère et la roine, il l'i mist. 
Et bien le savaient la roine et li contes de Qent, et s’en vinrent 
demorer en la conté de Qent, et en un biau chastiau dou dit 
conte que on noume Lèdes. Et là se tinrent un tempore, car li 
rois d’Engleterre ne faisoit compte de sa fenme ne de ses enfans. 
Et couvenoit la roine vivre de son demainne, car les roines 
d'Engleterre ont grans drois et biaus hiretages de lors doaires 
en Engleterre. Chils rois ne faisoit compte de veoir la roine. Si 
estoit elle très belle dame et feminine et doucement enlangagie. 
Dit fu à ce conte de Qent et à la roine Issabiel d'Engleterre, 
qui se tenoient en ce chastiel de Lèdes, que li rois les feroit 
prendre, decoler ou nojier son frère, et la roine enmurer. 
Fo 3 v. : 

P. 44, 1. 21 : d'Engleterre. — Ms. dé Rome: et venroit en 
Pontieu, car la couté de Pontieu li devoit estre deue, et li avoit 
esté donnée en mariage avoecques le roi d’Engleterre. F° 3 vw. 

P, 44, 1. 22 : Charlon. — Ms. d'Amiens : qui encoires vivoit. 
F° 2. 

P. 44, !. 32 : pelerinage, — Ms. d'Amiens et mss. A: à 
Saint ‘Chummas en Cantorbie, F° 2. 

P. 145, L. 4 et 5 : Douvres. — Ms. d'Amiens et mss. À : à 
Winnecesée“, et là de nuit elle entra en une nef appareillie pour 
elle et son fil et le conte Aynmon de Kent et messire Rogier de 
Mortemer, et en une autre nef mirent leurs pourveances. Et eu-” 
rent vent à souhet, et fureut lendemain devant? prime ou ha- 
vene de Bouloingne. F° 9. 


$ 6. P. 15, 1. 10 : ahbes. — As. d'Amiens et mss. 4 : li cap- 
pitainnc de la ville et li bourgois et ossi li abbes. Fo 2. 

P. 45, L 12 : cinq. — Ms. d'Amiens et mss. A À à 14, 18 à 
35 : deux. F° 2. — Mis, À 15 à 17 : trois. F° 3 ve. 

P. 45,1, 49 : sizime. — Ms. d'Amiens et mss. À 1 à 14, 18 
à 35 : tiers. — Mss. À 15 à 17 : quatrime. F° 3 ve. 

P. 45,1. 98 et 26 : Paris. —— A7. de Rome : et ou bois de: Vi- 
cainnes où, pour ce temps, li rois de France se tenoit. F° 3. 

P.15,1. 28 : palais. — Ze ms. d'Amiens et les mss. À omet- 
tent :.... li contes de Dammurtin,..….. li sires de Montmorensi, et 
ajoutent : monseigneur de Sully et le seigneur de Roye. F° 2. 

P.17,1. 6: vies. — Ms. d'Amiens et mss. À : Si ne l'ay je 
pas desservi ne ne vouroie faire nullement, car oncques enviers li 
je ne pensay ne ne fis cose qui fuist à reprendre. Et quant j'euch 
oy ces dures nouvellez et si perilleusez pour moy et sans raison, 
je m'avisay pour le mieux que je partiroie d’Engleterre et vous 
venruie veoir ct remoustrer fyablement comme à mon seigneur et 
biaufrère l'aventure et le peril où j'ay esté, ossi li comtez de Cain 
que la veés, qui est frérez du roy mon marit, qui est en otel 
parti de haynne comme je sui, et tot par l'ecmouvement et faux 
enort de ce Huon ke Espenssier. Si m'en sui chy afuie comme 
femme esgarée et desconseillie deviers vous pour avoir consseil et 
confort de ces besoingnes; car, se Dicux premierement et vous n’y 
remediiés, je ne re sçay vers qui traire. F° 2 ve. 


1. ss. A 7 à 10. 15 à 19, 23 à 33 : Vuinncesée. Fo3, — Wss. 4 | à 6, 
11 a 13, 20 à 22: Windesore Fo 3 vo — Ms, À 3h et 35° Vinchrites 
#o 3 vo. 

2. Mu. À 1 à 8: à prime. Fo 3 vo. 

$ 7. P. 17,1. 12 : doucement. — fs. de Rome : Li rois Carles 
de France requelli assés doucement sa serour et son jone fil Edou- 
wart et le vei moult volentiers et le conte de Qent et messire Ro- 
gier de Mortemer et crdonna tantos de lor estat, qant il ot en- 
tendu recorder sa serour et le conte de Qent la vie l'affaire et 
l’ordenance dou rai d’Engleterre et de ce Hue le Espensier; mais 
il ne dist pas : « Belle serour, pour l’amour de vous, et pour ce 
que je voi que il se mesuse, je li manderai notorement que il se 
mète à raison et eslonge de li son mauvais consel et vous tiengne 
en paix et en estat, ensi que uns rois doit tenir sa fenme, ou je li 
ferai guerre; » nennil, mais li dist : « Ma belle serour, je vous 
pourverai courtoisement de vostre estat pour vous et pour vostre 
fil; et entrues s'avisera vostres maris, ou li amour et la compa- 
gaie de li et de ce Hue le Espensier se desrompera, » 11 couvint 
la roine d'Engleterre prendre en bon gré ce que ses frères li rois 
de France li offroit, et l’en remercia, et aussi fist li contes de 
Qent. Et se tinrent à Paris que là environ trois ans tous complis, 
et estoient souvent avec le roi Carle. Et les veoit li rois volen- 
tiers et prendoit à la fois grant plaisance ou jone Edouwart, car il 
estait biaus fils et rians ; et s’esbatoit li rois, qui estoit son oncle, 
en ses jonèces. F° 3 v°. : 

P. 47,1, 46 : besongnes. — Ms. d'Amiens et mss. 4 : Depuis 
pe demoura guairez que, sus cel afaire que vous avés oy, Carlez li 
roys de Franche assambla pluiseurs grans seigneurs et barons dou 
royaume de France pour avoir conseil et bon avis comment il or- 
donneroit de le besoingne la roynne sa soer à qui il avoit proum- 
mis confort et ayde, et tenir li volloit. Dont fut ainssi conseilliet 
au roy et pour le mieus que il laissast ma damme sa sereur ac- 
querre et pourchachier amis et confortans ou royaumme et se 
faindist de ceste emprise; car de esmouvoir guerre au roy d’En- 
gleterre et de mettre son pays en haynne, ce n’estoit pas cose qui 
fuist appertenant, mais couvertement et secretement l'aidast et 
confortast dou sien tant que d'or et d'argent, car c'est li metaux 
par quoy on aquiert l'amour dez gentilz hommes et des povres 
bacelers. À ce conseil et advis s’acorda h roys et le fist dire ainssi 
tout quoiement à le roynne d'Engleterre sa sereur par monsei- 
gneur Robert d'Artois qui lors estoit li ungs des plus grans de 
Franche. Sur ce, la bonne damme, toutte resjnie et confortée, 
persevera et se pourvey d'acquerre amys parmi le royaumme de 
Franche. Les aucuns prioit; lez autrez proumettoit ou donnoit, et 

tant que il y eult moult de grans seigneurs, de jouenes chevaliers 
et escuyers qui tous h arordèrent confort et alianche, pour li re- 
mener en Engletrrre et de force. F° 2 we. 

P. 17,1. 2% et 25 : estoient. — Ms. de Rome : Pour ce temps 
que la roine d'Engleterre et ses fils et li contes de Qent estoient 
en France, avoit deus jones filles en France, des quelles li rois 
Carles estoit onclez, car elles avotent esté filles à ses deus frères, 
li roy Loïs que on nouma le roi Hustin, et li autre, fille au roi 
Phelippe le Grant, qui en sa jonèce avoit esté noumé contes de 
Nevers. Ces deus filles, li une fu depuis ducnise d’Orliiens, et li 
aultre, Margerite, contesse de Flandres et d'Artois. Et fu adonc 
parolé ens ou consel dou roi de France, et assez s’i acordoit li 
rois, que ses biaus nevens Edouwars d’Engleterre euist l’une de 
ses nièces par mariage et que li roïaulmes de France, apriès fi, 
lor retournast, car il venoient de la droite lignie. 

Ces nouvelles s’espandirent tant que elles furent sceues en En- 
gleterre. Qant messires Hues li Espensiers en fu enfourmés, si se 
doubta grandement que la poissance dou roi de France ne le fe- 
sist tresbuchier jus de ses estas, car bien imaginoit au fort [que] 
ses sires li rois d'Engleterre n’oseroit courouchier le roi de Fran- 
ce, et encores oultre, se ceste aliance se faisoit, que li jones 
Edouwars d’'Engleterre fust raariés en France et presist sa cou- 
sine germainne, il ne poroit longement estre ne demorer que, dou 
costé de France, il n’euist à faire, avoecques tout ce encores que 
il sentoit bien que moult estoit haïs en Engleterre par les crueu- 
ses justices et sanz raison, que il avoit consenti et consilliet à 
faire, dont tous les jours il estoit en peril et en aventure des li- 
nages de ceuls qui mort estoient. Si se avisa que à tout ce il 
pourveroit trop grandement, ensi qu'il fist. Ils qui bien savoit 
que, se chils mariages se faisoit, ce seroit par dispensation dou 
pape, tantos et incontinent il fist le roi d'Engleterre escrire au 
pape Jehan, qui, pour ce temps, resgnoit et demoroïit en Avi- 
gnon. 

Chils papes Jehans estoit gascons et de la nation de Bourdiaus, 
et tous li linages de ce pape demoroient desous le roi d’Engle- 
terre, et aussi de condition et en toutes ses oeuvres, il estoit en- 


1. Les mots : et de force manquent dans les mss. À 1 à 6, 11 à 13 non 
abrégés. Les mss. À 11 à 13 ajoutent : maulgré tous ses ennemis, pour 
l’onneur du roy leur seigneur. Fo 4 

glois, et ne vosist pour riens courouchier le roi d'Engleterre. Ces 
lettres escriptes et scelées, messires Hues li Espensiers, qui avoit 
escript ensi comme il voloit, espoir n'en savoit riens li rois, prist 
tantos deus chevaliers de son linage et lez envoia en Avignon de- 
viers ce pape Jehan. Qant li papes vei les lettres dou roy d'En- 
gleterre, ils les rechut et les chevaliers en grant chiereté, et les 
ouvri et lissi tout au lonc, et tint ces escriptures en secré. Et 
en avint que, pour ce jone Edouwart d’Engleterre marier à la 
jone dame, qui fille avoit esté dou roi Loïs de France et de Na- 
vare, et on en volt avoir la dispensation, chils papes qui tous 
enfourmés estoit, et qui complaire voloit au roi d'Engleterre et 
à messire lue le Espensier, respondi à ceuls qui envoïet i fu- 
rent de par le roi de France, que jà ne dispenseroit ce mariage, 
car il estoient trop procçai. 

Ensi fu chils mariages brissiés et rompus, et aussi pluisseur hault 
baron de France n'en fissent point grant compte, car jà mur- 
muruient ils que de ce mariage poroient venir trop grant mauls 
et que, apriès la mort dou roi Carle, qui consentoit à mettre sus 
et avant ces trettiés, li hiretages de la couronne de France ne 
devoit ne pooit en riens descendre, ne venir à ces filles, ne as 
enfans de la roine d’Engleterre, par les previlèges et estatus an- 
cliens de France ; et en estoient hiretier li fil au conte de Valois, 
Phelippes et Carles, jà fuissent is de plus lontain degré, mais li 
contes de Valois lors pères avoit esté frèrez au biau roi Phelippe, 
roi de France. F° 4. 

P. 48, 1.6 : merveilles. — As. de Rome : Grandes murmura- 
tions et escandales commenchièrent à monter en Engleterre à 
l'encontre dou roi et de ce Hue le Espensier, tant des nobles 
comme des prelas et marceans, et disoient eusi l’un à l’autre, 
qant il se trouvoient : « Nostres rois se mesuse trop mallement 
par lenort et consel de ce Hue le Espensier. À quoi es cou bon 
que il ont mis hors d'Engleterre, la roine qui est serour dou 
roi de France et une vaillans dame, sage, humble er devote, 
et son jone fil, nostre hiretier, et aussi le conte de Qent, un 
vaillant homme et de bonne conscience, et ne sot se tenir en ce 
païs, pour tant que il a parlé à son frère le roi et à messire 
Hue le Espensier et leur a blamet leurs folies? Telles coses ne 
font pas à souffri” ne à consentir, ei poroient lors œvres por- 
ter trop grant prejudisce à ce rniaulme, et seroit bon que on i 
pourveist. » 

Li Londriten, qui ont tousjours esté, sont et seront, tant que 
il seront, li plus poissant de toute Engleterre, considerèrent ces 
affaires que les coses aloïent en Engleterre trop mallement, et 
que justice n’i avoit point de lieu ne de audiense, nè li marceant 
n'osoient aler ne ceminer ne ne pooient, fors en grant peril et 
aventure de perdre lors corps et lors biens, parmi le roiaulme 
d’Engleterre. Si en parlèrent entre euls et dissent que il i cou- 
venoit obviier,et que de la vie et gouvernance dou roi et de son 
consel, c’estoit une pure perte. Et sentirent que moult de nobles 
d’Engleterre s’enclineroient assés tos à ce que on i pourveist. Et 
couroit secrée renommée que li rois, par ses mesusances et folies, 
n'estoit point dignes de tenir terre, et que à tort et à pechiet il 
avoit eslongiet en sus de li sa fenme la roine d’Engleterre et son 
fil et son frère le conte de Qent, et se tenoit en la marce de 
Bristo en wiseusses et en deduis, et ne faisoit compte comment 
li roiaulmes fust menés ne gouvernés, mais que il euist ses plai- 
sances et or et argent assés, et tout donnoit à ce Hue le Espen- 
sier et à ses complisces. 

Si regardèrent que on i pourveroit, et eurent un certain con- 
sel secret en samble li auqun noble d’Engleterre et prelas, qui ne 
pooient plus souffrir ce que il veoient, et li Londriien, que il re- 
manderoient la roine Issabiel lor dame et son fil et le conte de 
Qent, et fesissent tant que il euissent jusques à trois cens ar- 
meures de fier; mais que il fuissent arrivé en Engleterre, il 
trouveroient confort et aide assés des nobles d'Engleterre et des 
Londriiens. Et certefioient les letres que tout ce que il venroit 
en Engleterre de gens d’armes, il seroient tout paiïiet, et en fai- 
satent li Londriien lor fait. Fn ce consel, furent les lettres es- 
‘criptes et seclées, et chil esleu, qui feroient le message, et cou- 
venoit bien que tout ce fust tenu en secré; il le fu. Et vinrent 
chil, qui envoiiet i furent, à Paris, et trouvèrent la roine et son 
fl et le conte de Qent. Si leur baillièrent à part les lettres; il 
les lisièrent, Si en furent tout resjot, quant il veirent que la plus 
saine partie dou pais et li Londriien les mandoient, mais le plus 
fort pour euls estoit à trouver gens d'armes. Et ne s’osa, de ces 
lettres ne des mandemens, la roine d’Engleterre descouvrir à son 
frère le roi de France, ne à baron qui fust en France. Et ce li 
consellièrent li contes de Qent et messires Rogiers de Mortemer. 
Fo 4 v°. * 

P. 19,1. 7 : sceuist. — As. d'Amiens et mss. 4 : Lors se 


11326] VARIANTES DU PREMIER LIVRE, S 7. 225 


doubta que de force li rois de France ne le renvoiast en Engle- 
terre; et s'avisa que, par dons, il atrairoit ai le roy de France 
et son conseil qu’il n’aroient nulle volenté de la dame aidier, ne 
lui porter contraire. Donc envoya, par messaiges secrès et afai- 
tiés de ce faire, grant plentet d’or et d'argent et jeuiaux rices et 
especiaux deviers le roy et son plus privet conseil. Et fist tant, 
en brief termine, que li roys et tous ses conssaulx furent ossi 
froit d’aidier la dame comme il avoient estet en grant desir. Et 
brisa li roys tout ce voiaige et deffendy, sus à perdre le royaum- 
me, qu'il ne fuist nuls qui avoecques la roynne d’Engleterre se 
meist à voie, pour elle aidier à remettre en Engleterre à main 
armée, Dont li pluiseur chevalier et bachelier du dit royaumme en 
furent moult courouchiet, et s'esmervillièrent entre yaus pour- 
quoi si soudainement li rois avoit fait ceste deffensce. Et en 
murmurèrent li aucun et disent bien que ors et argens à estoit 
efforcheement acourus d'Engleterre‘. F° 3. 

P. 49,1. 8 : messages. — Ms. d'Amiens et mss. À : Encoi- 
res vous diray je, se j’ay loisir, de quoy chilx messires Hues li 
Espenssiers s’avisa. Quant il vit qu’il n’avoit garde dou roy de 
Franche ne de ce costé, pour embellir et florir se mauvaitié et 
ratraire la roynne en Engleterre, et remettre en son dangier et 
dou roy son marit, il fist le roy d’Engleterre escripre au Saint 
Père en supliant assés affectueusement que il volsist escripre et 
mander au roy Charle de Franche que il lui volsist renvoïer sa 
femme, car il s'en voloit acquiter à Dieu et au monde, et que 
ce n'estoit mie sa couppe que elle estoit partie de lui, car il ne 
li voulloit que toutte amour et bonne loyaulté, telle que on doit 
tenir en mariaige. Avoecq ces lettrez que li dis messires Hues 
fist le roy d'Engleterre escripre au pape ct as cardinaus en lui 
escusant, comme vous avés oy, et encorrez par pluiseurs soub- 
tieves voies qui cy ne puevent mie estre touttes descriptez, il 
envoya grant or et grant argent à pluiseurs cardinaux et prelas 
les plus secrès et prochains du pape, et aussi les [messagiers sa- 
ges? et advisez] et bien ydonne et taillié de faire ce messaige. 
Et mena tellement le pape, par ses dons et par ses fallasses, 
qu’il contournèrent dou tout la roynne Ysabiel d’Engleterre et 


1. Les mss. A 11 à 13 ajoutent : et que François sont trop convoi- 
teux. Fo 4 vo. 
9. Ms. A 1, P 5 vo, — Ms. d'Amiens (lacune). 

condempnèrent en son tort, et misent le roy d’Engleterre et son 
conseil à son droit, Et escripsi à papes par le conseil d'aucuns 
cardinaulx, qui de l’acord Je dessus dit Espenssier estoient, au 
roy Carlon de Franche que, sour painne et sentensce d’escume- 
niement, il renvoyast sa serour la roynne Ysabiel en Engleterre 
devers le roy son marit. Ces lettrez veues et apportées devers le 
roy de Franche‘ et par si especial messagier que par l’evesque 
de Saintes en Poitau que li pappez y envoiioit en legacion, li 
roys fu durement esmeus sur sa sereur, et dist qu'il nel volloit 
plus soustenir à l'encontre de l'Eglise. Et fist dire à sa seur, car 
jà de grant temps ne parloit il plus à elle, que elle widast tost 
et hastivement son royaumme, ou il l'en feroit widier à honte?. 
F° 3. 


$ 8. P. 20, 1. 12 : nouvelles. — Ms. d'Amiens et mss. 4 : Si (la 
royne) ne seut que dire ne quel advis prendre, car jà l’eslon- 
goient chi de Franche par le commandement dou roy, et n’avoit 
à nullui conseil ne retour, fors seulement à son chicr cousin 
monseigneur Robert d'Artois. Mèz chulx secretement le consseil- 
loit et confortoit che qu'il pooit, non à veue, car il ne l’osast 
fère pour le roy qui deffensce y avoit mis et en quel haynne et 
malivolensce la roynne estoit esceue, dont moult li anoisit, et 
savoit bien que par inal et par eavie elle estoit ainssi decachie. 
Si estoit chils messires Robiers d'Artois si bien dou roy qu'il 
volloit; mès il ne Jen osoit parler, car il avoit oy dire le roy et 
jurer que chilx qui l’em paroit, quelx qui fust, il lui torroit sa 
terre et son royaumme. Si entendi il secretement que li roys es- 
toit en vollenté de faire prendre sa soer, son fil, le comte de 
Cam et messire Rogier de Mortemer, et de remettre eus ès mains 
dou roy d’Engleterre et dou dit Espenssier. Et ensi le vint il dire 
de nuit à le roynne d’Engleterre, et le avisa dou peril où elle es- 
toit. Dont fu la damme moult esbahie et requist, tout en plorant, 
conseil à monseigneur Robert d'Artois quel cose elle poroit faire 
ne à traire à garant et à conseil : « En pon Dieu, damme, dist 


l. Le ms, de Valenciennes ajoute : qui jà estoit desvoiez par les dons 
qui d’Engleterre estoient venus, si se meut durement à parler à la 
roynne. Ët luy dist plainement : « Je ne veul plus soustenir vous ne 
vostre fait en mon pays, mais partez vous hastivement. Se vridiés mon 
royalme ou je vous ferai widier. » Fo 6 ve. 

2. Les mss. 4 20 à 22 ajoutent : et dommaige d'elle et des siens, Fo 17, 

messires Robiers, li royaumme de Franche vous loo je bien à 
widier et retraire deviers l'Empire. Là a il pluiseurs grans sei- 
gneurs qui bien aidier vous poroient, et par especial li comtes 
Guillaummes de Haynnau et messirez Jehans de Haynnau ses frè- 
rez. Chil doy sont grant seigneur, preudomme et loyaul, cremu 
et redoubté de leurs ennemis, amés de leurs amis et pourveu de 
grant sens et de parfaite honneur. Et croy bien que en yaux 
vous trouverés toutte adrèce de bon conseil, car autrement il ne 
le saroient ne voroient faire. » F° 3. 

P. 20, 1. 28 : apriès lui. — Æfs. de Rome : La dame se or- 
donna apriès le consel de son serourge le conte de Qent, et prist 
congiet à son frère le roi de France. Li rois li donna assés le- 
gierement, mais il voloit que ses neveus Edouwars demorast 
avoecques lui, mais la dame l’escusa et dist que, sans son fil, 
point elle n’oseroit retourner en Engleterre. Li rois n’en parla 
plus avant, et li fist delivrer par ses chevaliers d’ostel deus mille 
florins, pour paiier ses menus frès sus son cemin. Et pour lorz 
estoit servis li rois d'un chevalier de Cambresis, qui se nonmoit 
li sires d'Esne, Li chevaliers s’offri à cevauchier avoecques la 
roine et en demanda congiet au roi, et li rois li acorda..... Et 
ies conduisoit li sires d’Esne ct aconduisi et amena eu Cambroesis, 
et furent un jour et une nuit en son chastiel, et de Ià vinrent 
à Buignicourt. Fe 5. 

P. 20, 1. 34 : chastiel. — Hs. d'Amiens et mss. A1 à17,9, 
45 à 35 : en l’ostel d’un petit chevalier. F° 3. — Mss. 4 41 à 
43 : en la maison d'un vaillant chevalier. F° 5 v°. — Ms. de 
Rome: Pour ces jours i avoit ung chevalier et une dame de trop 
grant gouvernement. F° 5. 

P. 20, 1. 31 : Buigmicourt. — Mss. À 7, 18, 49, 23 à 33 : 
Aubrechicourt. F° 5.— Mss. À 36 à 38 : Chambresicourt. Fo 3, 
— Miss. A 34 et 35 : Ambixecourt. Fo 6. 

P. 21, 1. 9 : Buignicourt. — Mss. À : Aubrecicourt. Hs. 4 
4, P 6. 

P. 21, 1. 9 : chevalier. — As. de Rome : Et vint Li sires 
d'Esne, sitos que la roine fu descendue à Buignicourt où elle fu 
dou chevalier et de la dame très joieusement requelloite, en la. 
ville de Valenchiennes, car il n’i a pas de là longe voie à cevau- 
chier : pour ces jours s i tenoient li contes et La contesse et mes- 
sires Jehans de Hainnau, sires de Biaumont, lors frères ; et vint 
deviers euls en la Salle de Valenchiennes, et lor recorda ces nou- 

velles desquelles il furent tout resjoi. Adonc dist li contes à son 
frère : « Jehan, cevauciés jusques à Buïignicourt, et nous amenés 
nostre cousine la roine d’Engleterre : nous le volons festoïier 
en nostre pais. » Li sires de Biaumont respondi : « Volentiers. » 

Tantos chevaus furent ensellé, et montèrent messires Jehans de 
Hainnau et sa route, car il estoit bien acompagniés, et issirent de 
Valenchiennes. Derechief li contes de Hainnau, qui fu uns moult 
honnourablez sires, et qui voloit requellier honnourablement la 
roine d'Engleterre et estre acompagniez de barons et chevaliers 
de son pais, mist messagiers en oevre et manda le signeur d'An- 
toing, le senescal de Hainnau, le signeur de Ligne, le signeur de 
Bailluel, le signeur de Barbançon, le signeur de Haverech, le si- 
gneur de Gonmegnies, le signeur de Vertain et moult d’autres, 
que tantoz et sans delai, il venissent à Valenchiennes. Il vinrent 
tout en bon arroi, et le plus vestis des draps de la livrée que li 
contes donnoit; et aussi dames et damoiselles vinrent dalés la 
contesse, 

Messires Jehans de Hainnau cevauça et vint à Denaing oultre 
Valenchiennes, et là s’aresta. Et renvoia le signeur d’Esne à Bui- 
gnicourt, et estoit moult tart, et li dist : « Je serai, à quelle 
heure que ce soit, encores à nuit dalés madame la roine. 
Dites li ensi. » Et fist tout ce pour mains cargier l'ostel, car il 
sentoit le chevalier et la dame de tout oultre bonne volenté. Li 
sires d'Esne vint à Buignicourt, et compta à la roine tout ce que 
il avoit veu et trouvé, dont la dame fut moult contente, et se 
reconforta mieuls que devant. Messires Jehans de Hainnau soupa 
à Denaing entre les damoïselles de l’abeie, gentils fenmes qui là 
estoient. Ft tantos apriès souper, il prist Phelippe de Chastiaus, 
le plus procain esquier que il euist; et montèrent as chevaus et 
deus pages, et cevaucièrent tous les plains et tantos furent à 
Buignicourt; et missent piet à terre, et entrèrent ens ou chastiel, 
car on lés.atendoit. 

Messires Jehans de Haïnnau se traist en une cambre où la 
roine d'Engletcrre estoit, li contes de Qent, messires Rogiers de 
Mortemer et toutes les gens d'onnour, qui issu estoient d'Engle- 
terre avoecques la ditte roine, laquelle estoit toute droite, et 
messires Jehans de Hainnau s’enclina moult bas contre lui. La 
dame, le prist par la main, et le leva et l'enmena arrière; et 
qant la roine parloit au chevalier, il s’enclinoit tout bas, car des 
bonnours de ce monde, messires Jehans de Hainnau estoit tous 

fais et nouris. Là furent les aquintances douces et courtoisses; 
là remoustra la ditte dame au chevalier moult doucement toutes 
ses mesestances, F° 5, 


$ 9. P. 22, I. 44 : doucement. — Ms. de Rome : Et qant la 
roine vint à la parole de dire comment li Londrien, par le consen- 
tement de pluisseurs prelas et barons d’Engleterre, le mandoïent 
que elle retournast en Engleterre, et que elle fesist tant que elle 
euist trois cens ou quatre cens armeures de fier, car hi langages 
dou prononchier pour le temps de lors estoit tels, et les amenast 
ou pais, et li Londrien les delivreroient de tous poins et se me- 
teroient en lor compagnie : « car par ma foi, messire Jehan et 
biau cousin, je n'ai de quoi faire ce paiement : je n'ai finance 
fors que pour mes menus frès; » il respondi promptement et 
dist : « Madame, vechi vostre chevalier qui n'a pour le present 
que faire, ne à quoi entendre. Si voél estre en vostre service, et 
n’entenderai jamais à autre oose, si vous aurai remis en Engle- 
terre. Monsigneur mon frère et moi, avons finance assés, cheva- 
liers et esquiers qui desirent les armes, et qui ne sont pour le 
present de riens cargiet ne ensonniiet ; si ne vous fault point 
doubter que, par faute de mise et de chevalerie, vostres voiages 
soit requiés, car à l’aide de Dieu et de saint George, nous l’a- 
cheverons. » ; 

À ceste parole, plora moult tendrement la dame de joie et de 
pité, et l'en remerchia de bon coer. Et puis li dist messires Jehans 
de Hainnau : « Madame, monsigneur mon frère et madame ma 
soer la comtesse de Haïnnau vous prient par moi que vous les 
venés veoir et lors enfans, » La roine respondi et dist que, de ce 
faire elle estoit toute preste et tenue dou faire, et que pour euls 
veoir principaument, elle estoit avalée et venue de France jusques 
à là. Ensi se portèrent les premières acquointances entre la roine 
d'Engleterre et messire Jchan de Hainnau; et fu là environ deus 
heures, et parlèrent de pluisseurs coses assés, et prissent vins et 
espisces par deus fois. 

Tout ce fait, messires Jebans de Hainnau prist congiet à la 
roine et à son fil et au conte de Qent et à tous et à toutes, et issi 
bors dou chastiel, et monta à ceval et son esquier et leur page. 
Li sires d’Esne, li sires d’Aubrecicourt et trois dez enfans de 
Mauni qui là estoient, Gilles, Jebans et Tieris, le reconvoièrent. 
Watiers et Willaumes de Mauni demorèrent dalés la roine. Et 

s'en revinrent messires Jehans et li aultre à Denaing, et là demo- 
rèrent la nuit; mais chil qui acompagniet avoient le signeur de 
Biaumont, retournèrent à Buignicourt dalés la roine d’Engileterre. 
Fe 5 v. 

P. 23, L. 11 : remuneret. — Ms. d'Amiens et mss. À : Je de- 
venroie vostre serve, et mes fils vostres sers à tous jours, et 
mettriens tout le royaume d’Engleterre à vostre abandon, et à 
bon droit. F° 3. 

P. 23, L. 43 : Byaumont. — Ms d'Amiens et mss. A : qui 
estoit en le fleur de son eage. F° 3. 


$ 40. P. 93, L. 24 : se parti. — Ms. de Rome : Qant mes- 
sires Jehans de Haïinnau eut dormi et reposé tout à son aise en 
l’abeie de Denaing, il se leva et apparilla, et puis monta à cheval, 
et prist congiet à dames et à damoiselles qui pour ces jours i 
estoient. Et s’en vint à Valenchiennes, et descendi à la Sale dou 
Conte, et trouva jà des barons et des chevaliers de Haïnnau qui 
estoient venut. Il se traist deviers son frère qui devoit aler à 
table; se li recorda, avant que il s’aseist, tout ensi comme il 
avoit fait, et l’estat et l’ordenance de la roine et des paroles et 
requestes que elle avoit misses avant, et aussi de celles que il 
avoit respondu. De tout se contenta li contes et dist que il avoit 
moult bien fait, et li savoit très bon gré de ce que il s’estoit of- 
fers et mis ens ou service de la roine d’Engleterre et de son fil, 
et que point il ne li faudroit, fust de gens, fust de finance : « En 
nom Dieu, biau frère, respondi li sires de Biaumont, sus la fiance 
de vous ai je parlé si hardiement; et aussi certainnement je ai eu 
si grant pité de la bonne dame et ai encores, que je ne li poroie 
fallir pour mettre toute ma cavance.» Adonc lavèrent li signeur 
et se asissent à table. 

Apriès disner, ordonné fu que messires Jehans de Hainnau, li 
sires d'Enghien, li sires d’Antoing, li sires de Ligne et li sires de 
Havrech chevauceroient ce soir et iroïent à Bouchain souper, et 
à l’endemain il iroient querir la roine d’Engleterre à Buignicourt 
et son fil et le conte de Qent et toute lor compagnie, et les amen- 
roient disner à Boucain; et puis apriès disner, il s’en depar- 
tiroient, et venroient par Haspre et tout le grant chemin de 
Cambrai, et enteroient à Valenchiennes, par la porte c’on dist 
Cambrissienne, et les amenroient à la Sale; et là les recheve- 
roient li contes, la contesse, signeurs, dames et damoisellez qui 

lor venroient à l'encontre. Celle ordenance sambla bonne, et, se 
li hostels dou Conte estoit bien pourveus, encores fu ils renfor- 
ciés; et furent envoiies, à chars et à chevaus, grandes pourveances 
à Bouchain. Et là vinrent messires Jehans de Haïinnau et li si- 
gneur desus nommé ce soir souper et jessir. Qant ce vint à l’en- 
demain, tout montèrent qant il orent oy messe, et puis cevau- 
chièrent moult ordonneement tout cel pais et plain d'Ostrevant, 
et vinrent au chastel de Buignicourt. Et jà estoit la roine d’En- 
gleterre segnefie de lor venue et toute ordonnée pour partir, car 
bien savoit que on le venoit querre de par le conte de Hainnau; 
et li avoit madame Jehane de Valois, contesse de Haiïnnau, en- 
voiet son char ordonné et apparilliet ensi que pour lui. Chil 
baron de Hainnau vinrent à la roine d’Engleterre, et l’onnou- 
[rèlrent grandement, ensi que bien le sceurent faire, et elle euls. 

Adonc prist la roine congiet à la dame de Buignicourt et à 
tous ses enfans, dont elle avoit assés, fils et filles, et li dist et 
proumist que, pour la bonne chière que elle avoit trouvé en li 
et en son mari, elle se sentoit grandement tenue à euls, et que 
sj enfant, ou temps à venir, en vaudroient mieuls. La bonne 
dame de Buignicourt et d'Aubrecicourt, comme sage et discrète, 
se humelia et remerchia de tout. Adonc entra la roine ou char 
la contesse de Hainnau, et mist son fil Edouward en coste li et 
une dame d’Engleterre qui l'avoit acompagniet, que on nonmoit 
la dame de Briane, et avoient li rois et li Espensiers fait decoler 
son mari; et puis se departirent de Buignicourt et cevauchièrent 
tout souef à belle compagnie. tous jours messire Jehan de Hain- 
nau dalés la roine au char, et vinrent à Bouchain et là disnèrent. 
Apriès disner, tout s'en departirent et se missent au cemin et 
passèrent Haspre, qant tous et toutes orent beu un cop, et pris- 
sent le cemin de Valenchiennes. 

Ensi que la roine et chil signeur desus nonmé descendoient ens 
ès praieries de Fontenielles, jà estoient venu chevaliers et es- 
quiers, qui bouté s'estoient et armé pour la jouste, ens ès bois de 
Fontenielles, et aultres officiers de par le conte, qui presentè- 
rent à la roine et à son fil et au conte de Qent et à messire 
Rogier de Mortemer, chevaus et palefrois si bien aournés de tout 
ce que à euls apertenoit, que riens n’i avoit espargniet, laquelle 
cose la roine d’Engleterre vei moult volentiers. Aussi fist ses fils 
et toutes lors gens, et les avoit on là amenés et envoiés pour 
k roine et la dame de Briane et les damoiselles monter sus et 


232 CHRONIQUES DE J. FROISSART. [1326] 


renouveler de monteure, mais la ditte roine ne la dame, qui ens 
ou char estoient, n'en issirent point, si furent venu en la Sale à 
Valenchiennes; mais li jones Edouwars monta sus un palefroi 
tout preparé et ordonné pour lui. Toute la compagnie montèrent 
sus les camps, en aprochant le bos de Fontenelles. Et dou bois 
issirent chevaliers et esquiers armés pour la jouste, et là jous- 
tèrent moult radement devant la roine et les signeurs. Et tout en 
venant et en chevaucant vers Valenchiennes, chevalier et esquier 
joustoient sans euls espargnier, tels que li sires de Gonmegnies, 
 sires de Vertain, li sires de Mastain, li sires de Biellain, li sires 
de Hordain, li sires de Potelles, li sires de Vendegies, li Bor- 
gnes de Robertsart, Gilles de Mauni, dis Grignars, Gilles de Sou- 
main et Ostes ses frères, et plus de quarante chevaliers et es- 
quiers. Et tout ce veoit la reine d’Engleterre moult volentiers, ct 
aussi faisoit ses fils. Et durèrent ces joustes jusques à moult priès 
de Valenciennes. 

Si issirent hors de La ville grant fuisson de bourgois de Valen- 
chiennes, bien montés et aournés et en bonne ordonnance !, et 
vinrent contre la roine et son fil et les signeurs. Et fu ensi ta 
roine d’Engleterre amenée honourablement jusque en la Salle de 
Valenchiennes, et issi au piet des grès hors dou char. Et encon- 
trèrent à l'entrée de la Salle amont le conte de Hainnau, tout à 
nu chief, la contesse sa femme et lors enfans, Margerite, Jehanne, 
Phelippe, Isabiel et lor frère Guillaume, qui tout estoient jone; 
si honnourèrent la roine, et elle, euls. Et la conjoirent et la re- 
quellièrent moult doucement li contes et la contesse, ensi comme 
il apertenoit et que bien le sceurent faire. Et vous di que toute 
la Salle fu adonc laissie pour la roine d'Engleterre logier et ses 
gens; et li contes et la contesse estoient logiet en l’ostel de Hol- 
landes, et lors enfans, à Malaunoit, et aussi avoient il là par jour 
lor retret, 

La roine d’Engleterre veoit que li contes de Hainnau et la 
contesse li faisoient tant d'onnour que plus ne l'en pooient 
faire; si en looit Dieu et regratioit grandement en soi meismes, 
car elle esperoit bien que par euls et les Hainnuiers, elle seroit 
confortée et adrechiée, eusi que elle fu si grandement, comme 


L. Ms. d'Amiens et mss. 4 : Et contre lui widièrent moult de bourgois 
de le ville, bien paret et ordonnet, pour lui honorablement recepvoir. 
4 ve. 

vous orés recorder avant en l'histoire. Et fa la ditte roine et ses 
fils et li contes de Qent grandement tenu au conte de Hainnau 
et à messire Jehan de Hainnau, son frère, et as Hainnuiers, car 
elle ne trouvoit en France, ne aultre part, nul confort, ne qui se 
vosist ensonnier de ses besongnes, qant hi gentils chevaliers 
messires Jehans de Hainnau emprist le faix et le carge. Dont 
pluisseurs gens, en Hainnau meismement, l'en tenoient à fol et à 
mal consilliet, qant à tout une poignie de gens, il se mist en l’a- 
venture d'aler en Engleterre à l'encontre dou roi, dou signeur 
Espensier et de ceuls de lor sieste. Au voir dire, se L Londriien 
n'euissent esté, et auquns nobles dou pais qui furent dou confort 
et aliance la roine, jamais piés n’en fust retournés. F° 6. 

P. 24, !. 5 : faire. — Ms. d'Amiens et mss. À : Adonc, avoit 
li comtes Guillaumme quatre fillez, Margherite, Phelippe, Jehanne 
et Ysabiel. De quoy li jones Edouwars, qui fu puis roys d’En- 
gleterre, s’adonnoit le plus et s’enclinoit de regart et d'amour 
sus Phelispe que sus lez autrez. Et ossi la jonne fille le connois- 
soit! plus, et lui tenoit plus grant compaignie que nule de sez 
sereurs. Ainsi l’ay je oy depuis recorder la bonne damme qui fu 
roynne d'Engleterre, et dallés qui je demouray et servi; mès ce 
fu trop tart pour my. Si me fist elle tant de biens que j'en sui 
tenus de prüer à tous jours mès*, F° 3 v° et 4. 

P. 24, 1. 10 : trois sepmainnes. — Ms. d'Amiens et mss, À : 
buit jours, F° 4 

P. 24, 1. 14 et 15 : Hasbaing. — Ms. À 7 : Bashaingne. 
Fo 5 v°. — Mss. À 18, 19, 23 à 35 : Behaigne. F° 7. 

P. 24, 1. 45 : prioit. — Ms. de Rome : En ces sejours, joies 
et esbatemens où li contes Guillanmes de Haïnnau tint et rechut 
la roine d’Engleterre en la ville de Valenchiernes, fu ordonné de 
messire Jehan de Fainnau comment il feroit, ne quel carge de 
gens d'armes il aueroit. Pluisseur jone chevalier et esquier de 
Hainnau s’offroient à messire Jehan et li disoient : « Sire, me- 
nés nous avoecques vous, nous vous volons servir sus ce voiage 
à nostres costages. » Li gentils chevaliers respondoit et disoit : 
« Grant merchis, biau signeur, j'en aurai avis. Je ne vous refuse 


1. Mss. À 7, 18, 19, 29 à 83 : conjoissoit. F° 5 vo. 

2. Ms. Alà9, 15 à 29: pour elle. Fo 7.— 2345. 4 11 à 13 : pour 
l'ame d'elle. Fo 6. — ss. 4 34, 35 : el elle et pour ses amis, trat 
comme je vivray. F° 7 

pas; mais le carge que je aurai, monsigneur mon frère le me 
fera. » Ensi s’escusoit li chevaliers. F° 7. 


$ 4L. P. 95, 1. 11 : Ensi. — Ms. d Amiens et mss. À : Enssi 
estoit meus et encoragiés messires Jehans de Haynnau, et faisoit 
se semonse et se prière des Haynuyers à estre à Hal, et les Brai- 
benchons à estre à Bredas, et les Hasbegnons au Mont Sainte- 
Getrud, et les Hollandois, dont il eut aucuns, à estre à Dourdrecq. 
Lors prist congict la roynne d’'Engleterre au comte de Haynnau 
et à la contesse, et les remerchia grandement et doucement de 
l'honneur, de le feste et de le bonne chierre et belle recoeilloite 
qu’il li avoient fet, et le baisa au partir et la contesse et leurs 
biaux enfans. Ainssi se parti la damme et ses filz et toutte leur 
routte, acompaigniet de monsigneur Jeban de Haynnau, qui à 
grant dur et moult envis avoit eut congiet de monseigneur son 
frère, quoy qu'il se fuist de premiers acordés et asentis ad ce 
voiaige; mès finablement il li dounna de bonne vollenté. Et li 
dist ensi messires Jehans par trop biau langaige : « Monseigneur, 
je sui jones et encorrez à faire. Si croy que Dieux m'’ait poyrveu 
de ceste emprise pour mon avanchement ; et, se Dieux me vaille, 
li couraige m'en siet trop bien que nous en venronz à nostre 
deseure; car je quide et croy de verité que par peciet, à tort 
et par envie, on a ceste bonne roynne decachie et son fil hors 
d'Engleterre. Si est aumousne et gloiré à Dieu et au monde d’a- 
drecer et reconforter les desconfortéz et desconfortées, et espe- 
cialment si noble et haute damme comme cesti est, qui fu fille 
de roy et est descendue de royal lignie, et sommes de son sancq 
et elle dou nostre. Je aroie plus cher à renuncher à tout che 
que j'ay vaillant, et aler servir Dieu oultre mer. sans jammais 
retourner en ce pays, que la bonne damme fust partie de nous 
sans comfort et ayde. Si me layés aller et donnés congiet de 
bonne volenté; si ferés bien et vous en saray gré, et s’en esploi- 
teront mieux mes besoingnes. » 

Quant li bons comtez de Haynnau eut oy son frère et perchut 
le grant desir qu'il a de faire ce voiaige, qui à très haulte hon- 
neur li puelt retourner et à ses hoirs à tous jours mès, et con- 
gnoist bien qu’il dist verité, si en eult grant joie et li dist : 
« Biau frère, ne plaise jà à Dieu que vostre bon pourpos je vous 
brise ne oste, et je vous donne congiet ou nom de Dieu. » Lors 
le baïsa et li estraindi le main en signe de grant amour. Ensi se 

parti messires Jehans de Haynnau, et s’en vint ce joar jesir à 
Mons en Haynnau, et ossi la roynne d'Engleterre, Que vous es- 
longeroie la matère? Il fisent tant par leurs journées qu'il vin- 
rent à Dourdrech en Hollandez où li especiaux mandemens es- 
toit fès. F°. 4. 

Ms. de Rome : Li jours fu assignés le dix septième jour du 
mois de septembre à estre à Dourdresc. Et tout se ordonnèrent 
et apparillièrent, chil qui aler i devoient. Et vinrent devant le 
jour li pluisseurs en la ville de Dourdrese, et là atendirent tout 
l'un l’autre. Là estoient gens d'office de par messire Jehan de 
Hainnau, qui faisoient les pourveances de mer et apparilloient 
barges et balenghiers, pour passer oultre en Engleterre. Toutes 
ces coses furent sceues deviers le roi d'Engleterre et Je signeur 
Espensier et lors complisces, comment la roine d’Engleterre et 
ses fils et li contes de Qent estoient descendu de France en Hain- 
nau et avoient tant fait deviers le conte et son frère que messi- 
res Jehans de Haïnnau, à poissance de gens d'armes, les devoit 
ramener et remettre en Engleterre, maugré tous lors nuissans. 
Adonc à pourveirent il pour obvier à l'encontre de euls, et fis- 
sent garder pors, havenes et passages à grant fuisson de gens 
d'armes et d'archiers. Et Jlor estoit estroitement commandé que 
tout ce que il veroient, qui prendre terre vodroient en Engle- 
terre, fuissent mort, sans nului prendre à merchi. 

Qant messires Jehans de Hainnau senti que toutes les pour- 
veances estoient faites, et ses gens desquels ils se voloit aïdier, 
venu à Dourdresc, et plus encores que il n’en euist pnis et rete- 
nus, il dist à la roine d’Engleterre : « Dame, il est temps que 
nous nos metons à voiage, car ceuls que je pense amener 
avoecques nous en Engleterre, sont tout prest et nous atten- 
dent au passage. » La dame respondi : « Dieus i ait part! » 
Adonc prist elle congiet au conte de Hainnau et à la contesse, 
et les remerchia moult doucement de la bonne et honnourable 
requelloite que fait li avoient. Là fu pris li congiés, et baissa la 
roine à son departir tous les enfans, l’un apriès l’autre, de 
Hainnau, et aussi fist son fil Edouwars. Phelippe de Hainnau, 
qui puis fu roine d'Engleterre, commença trop fort à plorer, 
qant li jones Edonwars prist congiet. On li demanda pourquoi 
elle ploroit : « Pour ce, dist elle, que mon biau cousin Edouwars 
d'Engleterre se depart de moi, et je l'avoie jà apris. » Dont 
commenchièrent li chevalier qui là estoient, à rire, et depuis li 

fu ramenteu, qant li mariages fu tretiés de lai et de’l’anfant 
d’Engleterre. Et elle en respondi adonc sagement et dist que son 
coer si traioit trop grandement, et pensoit bien que elle seroit 
encorez sa fenme. 

Ensi se departi la roine d'Engleterre du conte de Hainnau et 
de la contesse. Et estoient, pour ce jour que li congiés fu pris, 
à Mons en Hainnau, et vinrent jessir à Binch, et à l’endemain à 
Nivelle, et à l'endemain à Villevort, Et esqievèrent Brousselles 
et passèrent à destre, et fissent tant que il vinrent à Mont Sainte- 
Gertrut et de là à Dourdresc. Et n'i sejournèrent que demi j jour 
que il eutrèrent ens ès vassiaus, car il gissoient ou havene à 
l'ancre et estoient tous prês. Et qant li ceval furent tout guidé 
ceuls que mener on en voloit, et la mer fu revenue, tout par 
ordenance entrèrent ens ès vassiaus. Et estoit marescaus de le ost 
messires Jehan de Hainnau et messires Fasterés dou Rues. Qant 
tout furent entré, il desancrèrent et puis traissent les voiles 
amont; si esquipèrent et se departirent, et avoient vent et marée 
pour euls. Pour ce temps, estoit messires Jehars de Hainnau en 
la droite flour de sa jonèce, et de si grant volenté que nuls che- 
valiers pooit estre. Et pour ce entreprist il le dit voiage si lie- 
ment, et nc resongnoit painne ne peril qui li peuist avenir. 
Aussi il n’i pensoit point, et estoit et fu tout dis ens ou vassiel 
la roine d’Engleterre et de son fil. F° 7, 

P. 26, 1. 140 : d'Antoing, — Le ms. d'Amiens omet : Robers 
de Bailluel, es il ajoute : li sires de Havrech castelain de Mons, 
messires Robiers de Biaufor. F° 4, — Ze ms. d'Amiens et les 
mss. À omettent : Fastres dou Rues... Sanses de Biauriu, li si- 
res de Wargni, et ils ajoutent : là sirez de Villers, li sirez de 
Henin,  sirez de Sars, li sirez de Bousiez!, L sirez de Ver- 
taing?,... li sirez d’Estrumel?, messires [Waflars*] de Gistellez. 
Fo 4. — Le ms. de Rome ajoute :... messire Gerart de Vende- 
gies,.…. le signeur d’Espinoit, le Borgne de Robertsart, messire 
Gille Grignart de Mauni, Willaume dou Casteler, Oste et Gille 
de Soumain et pluisseurs aultres. Et estoit li sires de Fagnuelles 


1. Mss. A 1 à 6, 20 à 22 : Bousiers. Fo 7 vo, — Mys. À 11 à 13: 
Boursiers. F° 7, 


2. Le ms. de Valenciennes ajoute : messire Feris de Horse: le sire 
de Hertaing. Fo 9 vo. 

3. Ms. 4 2 : d'Estrumelin. F° 8. 

4. Ms. de Valenciennes, $ 9. — Ms. d'Amiens : Souffars, Fe &. 

compains à banière à messire Jehan de Hainnau, et marescans 
de l’oost messires Fasterés dou Rues. F° 7. 

P, 26, 1, 43 : Ligne. — Mss. 4 45 à 17 : Ligny. F° 7 v°. 

P. 26, 1. 43 : Boussoit. — Mss. À 11 à 13, 34, 35 : Bouf- 
fort. F° 7. 

P. 96, 1. 14 : Semeries. — Mss. 4 1 à 6, 8 à 17, 20 à 992 : 
Sameries. F° 7 ve. — Ms. À 93 : Smeriz, F° 8 vw. 

P. 26, 1. 46 : li sires de Montegni. — Ms. d'Amiens : Li Es- 
tandars de Montegni. F° 4.— Ms. de Rome : le signeur de Mon- 
tegai en Ostrevant, F° 7. 

P. 26, 1. 17 : d’Aubrecicourt. — Mss, À 2, 20 à 22: d'Am- 
brecicourt, F° 8, — Ms. 4 18 : d’Aubregicourt. F° 8. 

P. 26, 1. 19 es 20 : Hesbegnons. — Mss. 4 4 à 6, 414 à 43, 
45 à 35 : Behaignons. F° 7. 

P. 26, 1. 24 : par mer. — Ms. d'Amiens et mss. À : Quant 
il furent parti dou havene de Dourdrer, moult estoit la navie 
belle seloncq la quantité et bien ordonnée, et li tamps biaux et 
souefs, et li airs assez moistes et atemprés; et mirent à l'ancre 
ceste première marée devant les dicques de Hollande sus le de- 
partement de le terre. L'endemain, il se desancrèrent et sachiè- 
rent les singles amont, et se missent au chemin en costiant Zel- 
landes. F° 4, 

P. 96, 1. 24 : tourmens. — Æfs, de Rome : (Il) orent ce pre- 
mier jour et le second assés bon vent, et avoient jetté lor avis 
signeurs et maronniers que par la grasce de Dieu il iroient pren- 
dre terre au port à Orvelle, en la marce de Exsesses. Or lor 
revint un fors vens contraires qui les rebouta moult arrière de 
ce port, et ce fu tout à lor pourfit et droite grasce que Dieus 
Jor fist; car se il fuissent arivé à Orvelle, il euissent trouvé plus 
de vint mille hommes, qui là les atendoient, archiers et aultres, 
et pour euls tous ocire et destruire, Ensi estoit il commandé et 
ordonné dou roi et dou signeur Espensier et dou conte d’Aron- 
diel qui estoit de lor aliance. Et estoient les pors et les havenes 
d'Engleterre si bien gardés à l'encontre de Flandres et de Hol- 
landes que on n'i pooit venir ne entrer, fors par la bataille. 
Chils vens contraires lor dura deus jours, et costièrent Frisse ; 
et ne savaient bonnement à dire bi maronnier où il estoient. 

Au tiercb jour, vens lor revint à droit souhet, et qui les mena 
et bouta droit contre Egleterre, et tant que li maronnier en orent 
la congnissance. Si demandèrent à la roine et as signeurs quel oose 

il voloient faire, et se il prenderoient terre à l'aventure en En- 
gleterre, car il disoient que il estoient trop en sus de Orvelle et 
de Clocestre et des pors et des havenes de celle bende. Il dis- 
sent : « Oil » et presissent terre où que fust. au plus tost que 
il peuissent, car prendre lor couvenoit pour euls rafresqir et 
lors chevaus. Et vous di que tout chil maronnier estoient de Hol- 
landes et de Zellandes, et ne conuissoient pas bien tout le pais 
et encores ce que la mer les avoit tourmentés. 

Adonc singlèrent ils à l’adrèce, ensi que li vens les menoit et 
que Dieus proprement les coaduisoit et voloit que ils euissent ce 
cemin et non aultre, et s’adrecièrent contre Engleterre, que il 
veoient devant euls. Et s’en vinrent ferir lors nefs tout de une 
flote sus le sabelon en terre descongneue, où il n’avoit ne ha- 
vene ne port; mais le sabelon estoit assés ferme et bon pour 
ancrer et sans peril. Et si veoient assés plain pais et ouni devant 
euls, fors tant que il à avoit grant fuisson de genestres et de pe- 
tis buissons, ensi comme en lieu où nuls ne nulle ne demeure ne 
ne converse. Toutesfois il prissent la terre, et furent trop resjoi 
qant il se veirent à ferme terre et hors des dangiers de la mer, et 
missent lors chcvaus petit à petit hors des vassiaus et toutes lors 
pourveances, et traissent tout hors en sus de la mer, et là où 
elle ne pooit monter ne venir. Et trouvèrent un rieu d’aige 
moult clère, qui venoit d’amont de fontevis; et ce fist grant bien 
à euls et à lers chevaus, car il en furent rafresqui. 

Et ne savoient li contes de Qent, messires Rogiers de Morte- 
mer, ne nuls Englois qui là fuissent, où il estoient arivet, fors tant 
que il disoient que il estoient en Engleterre. Toutesfois il se lo- 
gièrent entre ces broussis, car il faisoit biel, chaut et cler, ensi 
comme il fait ou mois d’aoust. Si portoient l’un par l’autre lor 
painne et travel, assés liement et legierement, et ne savoient à dire 
se il estoient en pooir d'amis ou d’ennemis. Et orent, en trois jours 
que il furent là, tamainte imagination pour scavoir se il rente- 
roient en lors vassiaus, et costieroient Engleterre par mer, tant 
que ils trouveroient havene ou port. Toutesfois tout consideré, li 
plus des signeurs ne s’acordoient point de rentrer en mer pour 
la cause de lorz chevaus, mais se voloient mettre au cemin parmi 
Engleterre, à l'aventure. Chils consauls fu arestés et tenus, et fu- 
rent les nefs recargies de tout ce que il veoient que point mener 
il n’en pooient. Et fu dit as maronniers : « Retournés ent arrière 
en Hollandes, et se on vous demande de nous, si dittes ce que 

vous en savés, et riens oultre, car il n’i a nul en nostre compa- 
gnie qui sace à dire où nous sonmes, fors en Engleterre; et ache- 
virons che pourmuoi nous i sonmes venu, ou nous i demorrons 
tout. » Li maronnier respondirent : « Dieux i ait part, mais en- 
cores serons nous ichi à l'ancre jusques à demain, que vous 
dittes que vous vos deslogerés. » Et li signeur respondirent : 
« Vous dittes bien. » 

Quant ce vint au quatrime jour, et que euls et lors cevaus fu- 
rent tout rafresqi et en grant volenté de ceminer avant pour 
trouver quelsque aventures, il se departirent et se recommandèrent 
en la garde de Dieu, et ceminèrent parmi ces broussis. Et les con- 
vint aler tout le pas, car le plus de lors chevaus estoient cargiés 
de lors armeurez et de pourveances. Qant li maronnier les veirent 
eslongiés et que la mer fu revenue, il se departirent de là, tout 
de nne flote, et traissent les voilles amont et entrèrent dedens 
la mer, et retournèrent arrière sans peril et vinrent en Hollan- 
des. Et qant on lor demanda que la roine d’Engleterre et messires 
Jehan de Haïonau et li chevalier et lors gens estoient devenu, il 
en respondirent tout ensi et ou parti où il les avoient laissiet en 
Engleterre. Et qant li contes de Hainnau entendi ces premières 
nouvelles, si ot pluisseurs dures imaginations, ct fu en grant esmai 
de son frère et de toute la compagnie. 

‘lant ceminèrent à destre et à senestre Ja roine d’Engleterre et 
ses fils et messires Jehans de Hainnau et toute la route que il 
trouvèrent un petit hamelet, où il n’avoit que sis maissons. Et un 
petit oultre, il veirent un hault moustier, dont furent il tout res- 
joi, et dissent ; « Nous orons et auerons, se il plaist à Dieu, pro- 
çainnement bonnes nouvelles. » Adonc s'arestérent ils tous sus 
les camps. Et envoia li contes de Qent, un varlet à cheval au vil- 
lage, pour savoir comment li moustiers, que il veoient, se non- 
moit. Li varlés englois cevauça jusques à là, et raporta as si- 
gneurs que chils hauls moustiers estoit une abbeie, que on nonme 
Saint Ainmon, et [de] noirs monnes. Adonc se departirent euls 
de là, et s'adrechièrent viers l’abeie, 

Qant il furent là venu, et il entrèrent dedens le porte, li monne 
chantoient vespres, mais il orent si grant paour que il lassièrent 
tout en mi plain, et s’en alèrent reponre, dont chà, dont là ; et 
proprement li abbes s’ala bouter dedens un celier et là enclore. 
Et quidoient bien chil monne que ce fuissent Escocois ou Danois, 
de ces gens d'armes, qui là fuissent venu par mer, pour euls 

rober. Et ne savoient li signeur à qui parler; toutesfois tant 
alèrent et vinrent que il trouvèrent un convers, qui issoit hors 
d'un gardin et venoit en la court. Qant il vei ces gens d'armes, 
il s'en volt fuir, mais il ne pot. On le prist, mais on l’aseura; et 
li fu demandé où l’abbé et li monne estoient. Il respondi que il 
ne savoit, et que il les quidoit ou moustier. Dont li fu dit que il 
les alast querre et asegurer, car il ne lor voloient que tout bien. 

Li convers, suz ceste asegurance, fist tant que il trouva les 
monnes; si les asegura de par les signeurs, et les fist venir avant. 
Qant il furent venu, li signeur parlèreni doucement à euls. Et se 
nonmèrent li contes de Qent et messires Rogiers de Mortemer, et 
leur dissent : « Alés querre vostre abhé, et li dittes que il ne soit 
en nulle doubte, et que la roine d’Engleterre et ses fils le de- 
mandent. » Sus ces paroles, il quissent tant l'abet que il le trou- 
vèrent ; se li comptèrent cez paroles. Qant il entendi ce, si fu 
tous resjaois ; et se traist tantos avant, et s’en vint deviers la roine 
et son fil. Et s'umelia et s'escusa de ce que ils et si monne es- 
toient ensi demuchié et repus, car il quidièrent bien, tel fois fu, 
à estre tout pris et perdu d’Escoçois ou de Danois ou d’aultres 
robeours qui venissent rober l’abbeie. On les tint bien pour es- 
qusés et à bonne cause. 

Adonc furent il logiet là dedens, selonch l'ordenance de la mai- 
so[n], assez aise. Et eurent li signeur cambres, et trouvèrent 
grant fuisson de grains et de fourages pour lors chevaus, qui 
leur fist grant bien. Et bien en avoient li cheval mestier, car il 
avoient esté travilliet de la mer, et aussi couchiet trois nuis sus 
les bruièrez; si prissent en grant gré cel aise et che repos. Et 
aussi fissent la roïine d’Engleterre et li signeur et lors gens, et 
se rafresqirent dedens l’abeie de Saint Aimmon de tous poins, et 
i furent trois jours. Et lor amenistra li abbes varlès, pour aler 
là où il les envoièrent. Premierement il segnefièrent lor venue 
au conte Henri de Lancastre au Tors Col, qui frères avoit esté 
au conte Thomas de Lancastre, qui fu decolés, ensi que vous 
avés oy; secondement, au maire .et à la ville de Londres, au 
conte de Warvich, au baron de Stanfort, au signeur de Briane, 
au signeur de Manne, au signeur de Persi et à tous les barons, 
sus laquelle seureté il estoient venu en Engleterre. F* 7 vet 8. 

P. 26, 1. 29 : davantage. — Ms. B 6 : car messire Hues le 
Despensier, qui savoit tout le couvin et le conduite de la damme, 
et comment à gens d'armes elle volloit venir ou pais, avoit prou- 

veu sur le pasaige plus de dix mille hommes, qui tous estoient 
aparliet de mettre à l'espée le royne d’Eugleterre, son filz et tous 
les autres, sans nulluy prendre à merchy. F° 12. 


S$ 12. P. 27, 1. 29 : premiers. — As. de Rome : Li contes 
Henris de Lancastre au Tors Col fu tous li premiers qui vint à 
grant fuisson de gens d'armes et d'archiers. Puis vinrent de 
Northombrelande li sires de Persi, li sires de Noefville, li sires 
de Montbrai et li sires de Lussi.-Puis vint li sires de Stanfort; 
et ensi chevalicrs et esquiers et archiers venoient de tous lés. 
Sitos que les nouvelles furent sceues sus le pais que la roine 
d’Engleterre et ses fils estoient arivet et venu à belle compagnie 
de gens d'armes, li Londriien furent trop grandement resjoi de 
la venue de la roine, et ordonnèrent tantos à aler à l'encontre 
de li. Et se departirent de Londres en bon arroi deus mille 
hommes d'armes et quatre mille archierz, et Hi maires meismes 
en fu menères et conduisières. Tout ne peurent pas venir à l’a 
beie de Saint Ainmon, avant que la roine s'en departesist; mais 
sitos que li contes Henris de Lancastre fu venus, qui grande- 
ment honnoura messire Jehan de Hainnau et les Hannuiers, dou 
grant et biau service que il faisoient à la roine d’Engleterre et À 
son fil et au pais, il eurent avis et consel que il s’en iroient tout 
droit vierz Bristo, là où li rois d'Engleterre, et chils Hues li Es- 
pensiers et ses pères et li contes d’Arondiel se tenoient. Si se 
missent au cemin, et tous les jours venoient gens de tous costés 
ens ou service de la roine, et tant que il se trouvèrent bien, 
qant Li Londriien furent venu, quatre mille hommes d'armes et 
vint mille archiers, 

Cez nouvelles furent sceues à Bristo, qui est une bonne ville 
et forte, et bon port de mer. Et là se rentre la rivière de la Sa- 
verne, qui depart le roiaulme de Gallez et Engleterre, en la mer. 
Et est la ville de Bristo forte et bien fremée. Et encores est ki 
chastiaus plus fors, qui sciet sus la mer, car il est environnés 
de la Saverne et de la mer. Qant li rois et li sires Espensiers 
entendirent que la roine et ses fils venoient là à poissance de 
gens d'armes, et estoit li contes Henris de Lancastre en la com- 
pagvie, et li maires de Londres et li Londriien en lor compa- 
gaie, si furent tout esbahi et trop esmervilliet par où il estoient 
entré ne arivé en Engleterre, qant les pors et les havenes es- 
toient partout si bien gardé. Il lor fu dit et compté toute la ma- 

1— 16 

nière, ensi que il lor en estoit aveau. Adonc demanda li rois 
consel au cvmte d’Arondiel, liquels avoit la fille au signeur Es- 
pensier, et au signeur Espensier le père et le fil, comment il 
se poroit tenir de ceste avenue et resister à l'encontre de euls, 
car fuirs ne eslongiers, ne lor estoit pourfitable, ne honnourable. 
On li dist : « Sire, envoïés messages à tous lés et faites un com- 
mandement que toutes gens viennent et sans delai, et sus la 
painne que de perdre corps et avoir, et especiaument mandés 
en Galles : li Galois ne vous faudront point, Nous nos tenrons 
bien en ceste ville, car elle est forte assés, tant que seqours 
vous sera venus de tous costés. Et les gens d'armes et les ar- 
chiers que vous avés establis sus les purs et sus les havenes, il 
ne puet estre que il ne soient ores enfourmé de ces nouvelles ; 
et creons bien que il viennent eHorciemment et que procaipne- 
ment il seront chi, ou il combatèront la roine et ses gens sus 
son cemin. » Li rois tint ce consel, autre ne pooit avoir, et 
envoiia ses messages et ses varlès partout là où il pensoit à avoir 
gens et par especial en Galles, car ce li estoit la terre la plus 
procainne. 

Vous devés sçavoir que chil qui furent escript et mandé dou 
roi, qant il entendirent que la roine venoit à poissance de gens 
d'armes et d’archiers, et estoient li Londriien en sa compagnie, 
ne se hastoient point de venir, mais se dissimuloient, car il 
veoient bien que les besongnes se porteroient mal pour le roi et 
ses complisses. Messires Henris de Biaumont, un grant baron 
d’Engleterre, et messires Thomas Wage, son oncle, qui venoient 
servir la roine d'Engleterre, trouvèrent d'aventure sus les camps 
des varles dou roi, liquel estoient parti de Bristo et aloiïent au 
commandement dou roi semondre chevaliers ct esquiers et euls 
dire que tantos et sans delai il venissent à Bristo deviers le roi, 
et commandoit que à ce besoing nuls ne le fausist, sus la painne 
de estre pugnis de corps et d’avoir. Furent requis que il alais- 
sent celle part, il respondirent et demandèrent : « Et de qui se 
doubte li rois? » et ignorèrent que il n’en savoient riens. Chil 
varlet et messagier dou roi leur dissent que nouvelles estoient 
venues au roi et à messire Hue l'Espensier et au conte d’A- 
rondiel, que la roine, ses fils et li contes de Qent avoit pris 
terre en Engleterre; et estoient en sa compagnie grant fuisson 
de gens d'armes que li contes de Haiïnnau lor avoit delivrés. 
Chi doi chevalier fissent l’esmervilliet et dissent : « Alés., alës, 

nous alons celle part. » Il disoient verité, mais c’estoit en con- 
fortant la roine. En ce meisme jour, i trouvèrent la roine et toute 
sa route. Si recordèrent ces nouvelles; on n’en fist nul compte, 
car li seigneur savoient bien que il ne seroient grevé ne ren- 
contré de nului. Et sitos que chil doi chevalier furent venu, mes- 
sires Thomas Wage fu ordonnés à estre marescaus de toute l’oost ; 
et chevaucièrent tant, en traversant le pais, que il aprocièrent 
Bristo. Et par toutes les villes à où il venoient et entroient, on 
lor faisoit feste et honnour; et tout dis leur venoient gens, à destre 
et à senestre, de tous costés. Et tant fissent par lors journées que 
il vinrent devant la ville de Bristo, qui est forte assés; si le as- 
segièrent à droit siège fait. F% 8 v° et 9. 

P. 28, 1. 3 : au duch. — Ms. d'Amiens et mss. 4 : Henri. 
F4 ve. 

P. 28, 1. 22 : quatre vins et dis. — Ms. de Valenciennes : 
quatre vingt et douze. F° 40 v°<, 


$S 43. P. 29, L. 7 : tenoient. — Ms. d'Amiens et mss. À : 
volentiers. F° & v°. — Ms. de Valenciennes : Quant le roy et 
messire Hue le fil virent leur ville ainsi assise, si se mirent ou 
chastel. F° 10 v°. 

P. 29, 1.12 : acord. — Ms. de Rome : car là où li Londriien 
s'accordent et aloient, nuls n'ose resister. I] pueent plus que tous 
li demorans d’Engleterre; ne nuls ne les ose au fort coure- 
chier, car il sont trop poissant de mise et de gens. F° 9. 

P. 29, 1. 16 : royne. — Ms. de Rome : et messire Jehan de 
Hainnau, car riens ne se faisoit ne passoit, fors par le dit signeur 
de Biaumont. On ne voloit point ceuls de Bristo prendre à nulle 
merchi, mais leur proumetoit on que seroient tout mort, se on 
ne lor rendoit le conte d’Arondiel et messire Hue l’Espensier le 
père. F° 9. 

P. 29, 1. 18 : d’Arondiel. — Ms. d'Amiens : lesquels elle 
hayoit souverainement‘, F° 4 ve, 

P. 30, À. 1 : Jehans. — Mss. d'Amiens et de Valenciennes : 
Jehans de Eltem. F° 4 v°. 


$ 44. P. 30, 1. 24 et 25 : l’autre. — Ms. de Rome : Il furent 
tout doi mis en la garde de messire Thomas Wage qui bien en- 


1. Ms. de Valencicanes : amerement. F° 10 ve. 

songna dou garder, puisque reconmandé il li estoient, tant que 
la reine aueroit consel quel cause en seroit bonne à faire. Et 
regardèrent là li signeur ensamble que on renvoieroit lez Lon- 
drüens, et que il estoient au desus de lors besongnes, car otre- 
tant bien aueroit on le roi et messire Hue le Espensier le jone 
que on avoit eu les aultres. Si fu appellez li maires de Londres 
et remercüés de la roine et de son fil, de ce que fait avoit, et 
que bien s’en pooient partir, qant il voloient, et retraire viers 
Londres. À tout ce s’accordèrent li Londriien, et se ordonnèrent 
de departir et de retourner en lor lieu. Le secont jour, apriès ce 
ce que il se furent departi, on ot consel en l’oost de la roine que 
on deliveroit par jugement le conte d’Arondiel et messire Hue le 
Espensier le viel. Si furent amené en place devant les barons 
d’Engleterre, liquel furent ordonné pour euls juger. F° 9 v°. 

P. 31,1, 4 : sieute. — Ms. de Valenciennes : par acort de 
tous et par jugement. F° 11. 

P. 31, L. 4 : clers. — Ms. 4 9 : herites. F° 9. 

P. 31, 1. 43 ; et six. — Ms. de Rome : un vendredi, F° 9 w, 

P. 31, L. 14 : en octembre. — Ms. d'Amiens : le onzième jour 
de octembre. F° 8. — Ms. de Valenciennes : le neuvième jour de 
novembre. F° 41. 


S 18. P. 31, 1. 20 : yaus deus. — Ms. d'Amiens : et yaux 
dixime seullement. F° 5, — As. de Rome : et n'estoient que 
euis sept dedens celle barge. F° 9 ve. 

P. 31, 1. 21 : aler. — Ms. de Rome : à l'aventure, là où la 
marée et li vens les menroient, fust en Galles ou en Irlande. 
F° 9 vw. 

P. 34, 1. 23 : sauvé, — Ms de Rome : sans che que cil de 
l'oost en seuissent riens. Et tout che il pooient bien faire, car 
au derrière dou chastiel la mer bat assés priès; et là a un cou- 
rant qui entre dedens le chastiel, et de ce courant [on va] en la 
mer. F° 9 ve. 

P. 31, 1. 25 : onze. — Ms. de Valenciennes : neuf. F° 41 ve. 
— Ms. B 6 : quatre. F° 16. 

P. 31,1. 27 : si lonch. — Ms. de Rome : plus hault de deus 
lieues en mer. F° 9 v°. 

P. 82, L. 2 : royne. — Ms. d'Amiens : De premiers il cui- 
doient que ce fuissent pescheur, mais quant il lez virent tant va- 
nier sur mer et qui bien ewissent pris terre ou havene de Bristo 

s’il volsissent, mais il mettoient painne à yaux de fuir et eslon- 
gier et si ne pooient, si souppechonnèrent li pluiseur que ce 
estoït li roys ou messires Hues li Espenssiers. Adonc, par le 
consseil de monseigneur Jehan de Haynnau, aucun maronnier et 
compaignon de Hollandes se misent en batiaux et en bargettes 
qu'il trouvèrent là, et nagièrent apriès yaux tant qu'il peurent. 
F° 6. 

Ms. de Rome : … Et s’en conmenchièrent à esmervillier et à 
parler l’un à l'autre, et à dire li auqun par imagination : « Nous 
veons mervelles; nous avons veu celle barge, passet a sept jours, 
estriver contre le vent, et se voelt bouter en la mer et se ne 
puet. Il fault que ce soit cose à soupecon, car chil qui sont 
dedens, ne voellent point venir à Bristo, mais l’esqievent et 
fuient ce que il pueent. » Messires Henris de Biaumont, qui 
estoit uns jones chevaliers et de grant volenté, s’asaia et dist 
que il iroit veoir que c’estoit. Et entra dedens une barge grosse 
assés, et environ trente archiers en sa compagnie ; et se fist à 
force de rimes mener jusques à la barge dou roi. Qant il furent 
là venu, il l’arestèrent et veirent que li rois estoit dedens, et son 
consillier messires Hues li Espensiers. En euls, ne en lors gens 
n'i ot point de deffense : la barge, par ceuls meismes qui le 
menoient et par auquns des hommes à messire Henri, fu ramenée 
ou havene de Bristo. 

Toutes joies i furent de toutes gens qui là vinrent au devant, 
qant il sceurent que ce estoit li rois et messires Hues li Espen- 
siers, et dissent : « Considerés comment Dieus est pour madame 
la roine et son fil, qant il ne voelt point, ne n'a volu ne con- 
senti que il soient eslongiet, ne escapet. Il appert que il sont 
mauvais, et que il est temps que il soient pugni et corrigiet de 
lors mesfais les quels ils ont fais, et fait morir et decoler en ce 
pais chi maint vaillant homme, sans cause et sans raison. » Ces 
nouvelles vinrent à la roino et à messire Jehan de Hainnau que 
Li rois et li Espensiers estoient pris, et que ce estoient chil qui 
waucroient par mer en la barge. De ces nouvelles fut la roine 
grandement resjuie, et en loa Dieu, à jointes mains, de che 
que ses besongues venoient à si bon chief; et se la roine fu res 
joie, aussi furent tout li aultre, tant Englois comme Hainnuiers. 
F° 10. 

P. 32, 1. # et 6 : compagnons. — Ms. B 6 : luy dousième 
d'archiers. F° 17. 

S 47. P. 33, 1. 13 : Bercler.— Ms. d'Amiens : très fort, très 
bel et très puissant , seant sus la belle rivière de Saverne, ou 
assés priès que je n’en mente. F° 5. 

P. 33, 1. 14 : recommendés. — ÆMss. 4 18 es 49: et baillié 
à garder à monseigneur Henry de Beaumont, et ce qu'il en 
feist bonne garde. F° 10. 

P. 33, . 15 : garde. Ms. B 6 : et le tenist tout ayse de boire 
et de mengier tant qu’il viveroit, car bien savoient Iy barons du 
pays que tout che que il avoit fait, c’estoit par l’ennort et consail 
de messire Hue le Despensier. Le sire de Bercler, à tout grant 
armée, en mena le roy d'Engleterre avoecq lui en son çhastiel de 
Bercler. F° 17. 

P. 33, 1. 18 : faire. — Ms. d'Amiens : jusquez à tant que li 
communs pays aroient aviset comment on s’en maintenroit. F° 5. 
— Ms. de Rome : Et se missent li signeur ensamble à savoir quel 
cose on en feroit. Et à ce consel fu tous premiers appelés messires 
Jehans de Hainnau. Et li fu demandé quel cose il consilloit à faire 
dou roi, fust de mort ou de prison. Il respondi et dist : « Puisque 
vous tournés ceste demande sur moi, je vous en responderai. Li 
rois a esté rois d'Engleterre ; et quoi que il se soit mesfais, ensi 
comme il est apparans, par ses oeuvres, il a tout ce fait par mau- 
vais enort et consel; il n’est nuls, ne moi, ne aultres, qui le 
doient jugier à mort. Mais avissés une place et un chastiel et 
un chevalier, et le recargiés à celi; et li faitez avoir son estat 
et vivre raisonnablement toute sa vie. Encores se pora il amen- 
der en consience, de qoi, tant c’à Dieu, il en vaudra grandement 
mieuls : c'est le jugement que je li ordonne. » Tout respondi- 
rent li baron, et de une sieute, qui là estoient : « Vous avés bien 
et loiaument parlé, et il sera fait ensi. » Adonc fu appellés li 
sires de Bercler, un grant baron en Engleterre, et de la marce 
de Bristo; et a un chastiel biel et bon et fort, seant sus la rivière 
de Saverne. Et li fu dit et commandé, de par la roine et son fl, 
que il presist en garde le roi d’'Engleterre, et l’euist tel et sea 
gens que il en seuist à rendre compte, quant il en seroit de 
mandés, et que de son estat on ordonneroit. Li sires de Bercler, 
qui s’appelloit Thomas, respondi et dist que il en feroit bien son 
acquit et tout che que madame la roine et ses consauls avoient 
ordonné. Si se departi tantos et sans delai de Bristo et en mena 
le roi, bien acompagniés de gens d'armes et d'archiers; et vint 
chiés soi ens ou chastiel de Bercler, et mist le roien bonne garde. 


. 

Et en fu tous jours si au desus que, se on hi euist demandé, il 
l'euist rendu, mais on le mist en oubli. Et ne vesqui puis li rois, 
que il (u venus à Bercler, trop longement. Et comment euist il 
vesqu, par la manière que je vous dirai? car je Jehans Froissars, 
actères de ceste histore, fui ens ou chastiel de Bercler, l'an de 
grasce Nostre Signeur mille trois cens soixante six, ou mois de 
septembre, en la compagnie de messire Edouwart le Espensier, 
liquels fu fils dou fil de ce mesire Hue le Espensier, dont je par- 
lerai assés tos; et fumes, dedens le chastiel que: ens ès esbate- 
mens là environ, trois jours. Si demandai de che roi, pour jus- 
tifüer men histore, que‘il estoit devenus. Uns anciens esquiers 
me dist que dedens le propre anée que il fu là -amenés, il fu 
mors, car on li acourca sa vie. Ensi fina chils rois d’Engleterre, 
et ne parlerons plus de li, mais de la roine et son fil. F° 40. 

P. 33, L. 23 : Apriès çou, — Ms. de Rome :: Qant la roine 
d’Engleterre fu au desus de ses besongnes, etle donna une grant 
partie de ses gens d'armes congiet, et en retint auqups; et tous 
jours estoient li Haïnpuier logiet au plus priès de li, et à plus 
espovial de sa court et le mieuls delivret. Or fu avisé et ordonné 
que la roine se departiroit de là, et se retrairoit viers Londres. 
Messires Thomas Wage, au ‘departement de La roine, avoit or- 
donné un tabar armoiïiet des armes le signeur Espensier, et ce 
tabar semet de cloquètes, on le vesti et afubla le dit messire Hue; 
et fu montés sus un magre cheval, et chevauca en la compagnie 
et en sievant la roine aensi. Et par toutes les villes où il passnient, 
par devant ke dit messire Hue, on sonnoit grant fuisson de tron- 
pes et de tronpètes et de taburs, et tout par manièrs et orde- 
nance de derision. Avoecques tout ce, en toutes les villes où il 
venoient, on lissoit publiquement par un rolet les fais dou dit 
messire Hue en la presense de li. E° 40 w. 

P. 33, 1. 24 : Londres. — Ms. B 6 : car les bounes gem de 
la cité le volloient veoir; sy s’en allèrent celle part à grant pooir 
et à grant arroy. F° 47. 


$ 48. P. 34, 1. 40 : royne. — Ms. de Rome : et son üls et 
messires Jehans de fairinau. F° 40 vw. 

P. 34, 1. 44 : assamblet. — Ms. B 6 : tant pour veoir mon- 
signeur Jehan de Haynaut, qui estoit chief et avoit esté de ceste 
emprise, que pour cstre à le justice de messire dues le Desuen- 
sier, F° 18. 

P. 34, 1. 12 : escript. — Ms, de Rome : Là furent recordé et 
leu au lonch et tout hault. F° 40 ve. 

P. 35, L. 10 : Londres. — Ms. de Falenciennes ; pour mons- 
trer au peuple. F° 12 v° — Ms. B 6 : en ung cercle, au debout 
d'une lanche. F° 20. — Ms. de Rome : et mise sus une glave 
au pont de Londres ; et les quartiers, li uns en demora à 
Harfort, li aultres fu envoiiés à lorch, li tiers à Cantorbie et 
li quars à Sasleberi. Ensi furent il espars ens ès quatre parties 
d'Engleterre. F° 10 v°. 


$S 29. P. 35, 1. 13 : Apriès. — Ms. de Rome : Apriès ceste 
justice faite, la roine et tout li signeur et grant fuisson dou com- 
mun dou pais, se missent au cemin pour venir à Londres, et 
fissent tant par lors journées que il i parvinrent à grant compa- 
gaie. Qant la roine et si enfant et li signeur deurent entrer de- 
dens Londres, toutes ordenances de gens issirent hors à l’en- 
contre, casquns parés et vestis si trez ricement comme on pooit 
estre, et tous montés À chevaus. Et estoient les rues parées et 
couvertes de draps et de jeuiauls moult estofeement. Et s'esfor- 
çcoient toutes gens de honnourer lor dame la roine, ce que il 
pooient, et messire Jehan de Hainnau et tous les chevaliers de 
sa route; et fu, en ce jour, moult regardés de toutes gens, et 
seoit sus un noir hault palefroi moult bien aourné, que la chité 
de Londres li avoit donné; et fu moult prissiez en arroi, en per- 
sone et en contenance. Et disoient toutes gens que il avoit bien 
fourme et regard de vaillant homme; et portoit sus son chief 
tout nu un capelet de pières presieuses moult rices, qui trop 
bien L estoit seans. Et par especial la grant rue de Cep estoit 
parée et aournée oultre mesure. Et donna ce jour la fontainne, 
tout au lonc dou jour, par les brocerons, vins blanc et vermel à 
tous ceuls qui en peurent ou vorrent avoir. 

Et fu ensi la roine aconvoiïie jusques au chastiel, et là descendi 
et si enfant Edouwars et Jehans de Eltem, et sez deus filles, Isa- 
biel et Kateline. Et messires Jehans de Hainnau estoit et fu tout 
dis dalés la roine, et ses corps logis ens ou chastiel, et toutes 
ses gens au plus priès de li que on pooit. Et estoient toutes coses 
ouvertes et apparillies à lor commandement. Toutes gens les hon- 
nouroient et conjoissoient. Il estoit ensi ordonné et commandé de 
par les officiiers la roine et le maire de Londres. Et n’estoient que 
festes, solas et esbatemens aval Londres, et ne furent un grant 

temps, et parellement parmi tout le roiaulme d’Engleterre. Et 
estoit avis au peuple que il estoient quite d’un grant encombrier 
et delivré d’un pesant faix, qant il se veoient delivré dou roi 
et de son consel. Et disoient à Londres et parmi Engleterre : 
« Il nous fault refourmer et prendre une nouvelle ordenance, 
tar celle que nous avons eu, nous a trop hodé et travilliets no 
chils roïaulmes chi ne vault riens sans un bon chief, et nous 
l'avons eu si mauvais que nous le poions avoir. Il nous fault 
le jone Edouwart couronner et faire roi, et mettre dalés li bom- 
mes de sens et de vaillance, par quoi il soit espers et resvilliés, 
car nous n'avons que faire d’un roi endormit ne pesant, qui 
trop demande ses aises et sez deduis. Nous en ocirions avant 
un demi cent, tout l’un apriès l'autre, que nous n’euissions un 
roi à nostre seance et volenté. » Ensi disoient il generaument 
en Londres, et parmi toute Engleterre. 

Qant chil chevalier et esquier de Haïnnau, qui en la compa- 
gnie de la roine d’Engleterre estoient venu, veirent que lor em- 
prise estoit achievée et que il ne faisoient là que boire et men- 
gier, dormir et reposer, danser et caroler, quoi que on les veist 
très volentiers, et que tout estoit païiet qanque il prendoient, si 
se conmenchièrent il à hoder et à taner et à dire l’un à l’autre : 
« Nous en volons retourner en Hainnau. Nous ne faisons riens 
chi; nous cargons trop madame la roine et le pais. Il est heure 
dou departir, car toutes nostres emprisses sont achievées, » Ii 
s'en vinrent generaument à messire Jchan de Hainnau, lor chief, 
et li remoustrèrent lor pourpos sus la fourme que je vous di, 
Qant messires Jehans de Haïnnau les vei en celle volenté, et 
senti que il remoystroient raison, si leur dist : « Biau signeur, 
je parlerai à madame la roine, et prenderai congiet, et me 
departirai avoecques vous. Attendés encores un petit. » Li dis 
messires Jehans, qant il vei que heure fu, parla à la roine et au 
conte de Qent, et lor remoustra que ses gens se voloient depar- 
tir et retourner en Hainnau, 

Ces paroles vinrent moult au contraire à la roine, et fist appeller 
les chevaliers de Hainnau devant li; et qaut il furent venu, elle 
lor demanda : « Biau signeur, pourquoi vous anoie il en ce pais? 
On vous i voit volentiers. Demorés dalés nous, tant que li iviers 
soit passés. » Li chevalier de Haiïnnau, à la parole de la rome 
respondirent courtoisement et dissent : « Madaine, nous veons 
et savons bien que moult volentiers vous et li vostre nous voient 

en ce pais. Mais, madame, nous regardons et considerons que ce 
peur quoi nous partesimes de Hainnau avoecques vous, est tout 
achievé. Car se nous sentions que vous, ne li vostre, euissiés nuls 
besoings de nostres servisces, li departemens ne nous touche pas 
de si priès ne tant, que nous ne demorisions tant que tout se- 
roit acomph. Mais nous cargons vostre hostel et le pais de nous 
et à riens faire, et nous avons bien ailleurs mestier ; et si verions 
volentiers nostres fenmes et nostres enfaus, et savons bien que 
il nous desirent à vooir. Si vous prions que vous nous donné{s] 
congiet, et nous nos offrons à vous et disons de bonne volenté 
que, se besoings vous croist ne touce, et nous en soions segne- 
fiiet, nous venrons tantos et sans delai en vostre service. » La 
roine respondi : « Grant merclus! » et puis se retourna deviers 
messire Jehan de Hainpau et li dist : « Biaus cousins, vous ne 
vos poés partir encores de moi jusquez apriès Noel, car contre 
les festes dou Noel, tous li consauls d’Engleterre, prelas, barons, 
chevaliers et bonnes villes doient estre à Wesmoustier, et là aue- 
ront il avis et consel quel cose on fera dou roi, qui est à Ber- 
cler, ensi que vous savés. Si retenés auquns de vostres chevaliers 
dales vous pour vostre estat, car je voel que vous soïés à ce 
parlement, et que chil qui point ne vous ont encores veu, vous 
voient; et li demorans de vostres gens se departiront dedens 
quatre jours, puis que partir voellent. » Li gentis chevaliers res- 
pondi et dist : « Madame, volentiers. » Depuis ceste parole, parla 
messires Jehans de Hainnau à ses gens et ordonna ceuls que il 
voloit que il demorassent avoecques lui, et as aultres dist : 
« Vous vos partirés dedens tel jcur. Madame le m'a dit; mais, 
au departir, elle voelt parler à vous et paüer vostre bien 
alée, » 

La roine d'Engleterre, qui se sentoit tenue enviers ces cheva- 
liere et esquiers de Hainnau pour le biel et grant servisce que 
fat li avoient, qant elle vei que plus demorer il ne voloient, elle 
s’en vint à Eltem à sept milles de Londres et sus le cemin de la 
mer et de lor retour ; et amena là ses enfans et le conte de Qent 
et son estat un petit plus esforchiet que une aultre fois. Et Là 
furent segnefiiet tout li chevalier et esquier de IHainnan à estre, 
qui partir voluient, et i furent, et messires Jehans de Hainnsu 
aussi. Qant il furent tout venu, la roïne tint son estat et sist à 
table solempnement en la sale. Le furent assis à table tous che- 
valiers et esquiers de Hainnau qui partir voloient, et servi dr 

tous mès grandement et largement, selonch l'usage d’Engleterre. 
Et sus la fin dou disner, entrues que on entendoit. à regarder la 
roine, entrèrent dedens La sale tronpes et menestrels qui faisoient 
lor mestier, et tantos apriès euls, douse chevaliers parés et ves- 
tis tous parellement et d’une livrée très ricé: Et les sievoient 
douse esquiers parés et vestis aussi de une livrée; et portoient 
chil esquier, deus et deus, casquns, une grande corbille à deus 
aniaus, toutes plainnes de vaselle d'argent, de pos, de plas, de 
dragioirs, de coupes, de hanas, d’esquelles, de temproirs et de 
toute vasselle. Et alèrent li menestrel et li chevalier et li esquier 
qui ces corbilles portoient, au tour des tables; et qant il orent 
fait lor tour, il s'arestèrent devant la table des plus grans si- 
gneurs. Et ne sepit nuls à table fors chil qui partir se devoient, 
reservé messires Jehans de Haïinnau. Chils seoit à la table de la 
roine. Là furent misses ces corbilles jus. Et sus casqune vinrent 
doi chevalier, tout avisé de ce que il devoient faire; et depart 
rent tons ces jeuiauls as chevaliers et as esquiers, et casquns 
selonch son estat. Tout en furent servi, et mis devant euls sus 
les tables. «Et depuis, li mestre d’ostel de la roine issirent hors de 
la salle et vinrent en la court, et fissent venir avant tous les 
varlès et pages de ces chevaliers et esquiers de Hainnau qui par- 
tir devoient; et là avoient en un sach cent livres d’estrelins, 
monnoie d’Engleterre, car adonc il n’estoit encores nulles nou- 
velles de nobles. Et qant chil varlet furent venut, li mestre d’os- 
tel dissent tout hault, en prenant le sac qui estoit de quir : 
« Tenez, entre vous, varlès des Iainnuiers, qui partir devés, ma- 
dame la roine vous donne cent livres d’estrelins : priiés pour 
lui. » Tout ou en partie respondirent et dissent : « Dieux doinst 
à madame la roine bonne viel » Se lor demora chils argens, et 
le departirent entre euls à grant joie. Il en i ot auquns qui bien 
le gardèrent ce que en lor parecon en escheï, et en devinrent 
puis rice, pour mettre en bonne moutepliance; et li aultre le 
jeuèrent as dés, qui ne s’en savoient conment delivrer. 

Che disner fait, et ces signeurs, chevaliers et esquiers de Hain- 
pau servis en la fourme et manière que je vous di, et tous ces 
jeuiauls requelliés et mis en paniers et en bonne ordenance pour 
le plus aise porter et sans froissier, il prissent congiet de madame 
la roine, de son fil et dou conte de Qent. Et les aconvoia jusques 
en mi la court à Eltem li sires de Biaumont, messires Jehans de 
Hainnau ; et tout un et un prissent congiet à lui, et il lor donna. 

Adonc montèrent ils et messires Thomas Wage, aussitos comme 
il fissent; et se departirent de Eltem, et jà estoit tout tart, et 
vinrent jessir à Dardeforde, et à l’endemain à Rocestre, et au tier 
jour à Saint Thomas de Cantorbie, et fissent là lor offrande au 
corps saint. Et apriès disner, il cevauchièrent et vinrent à Dou- 
vres, et tout partout estoient delivré de par les gens la roine. 
Qant il furent venu à Douvres, on lor pourvei vassiaus de par la 
roine. Il esqipèrent lors chevaus, et puis entrèrent ens ès vassiaus 
passagiers. Et là prist messires Thomas Wage congiet à euls, et 
retourna deviers la roine, et le trouva à son retour à Eltem et 
messire Jehan de Haïnnau. Et li Hainnuier singlèrent par mer, et 
furent tantos à Wissan. Pour ce temps, il i avoit une très bonne 
ville, et sciet entre Boulongne et Calais. Et devés savoir que, 
avant que li Hainnuier issirent de Londres, il furent paiet en 
deniers apparilliés, ensi que couvenance se porta au departir de 
Hainnau entre la roine et euls, et si largement que tout s’en con- 
tentèrent. Et retournèrent en Hainnau tout fouci d'argent et de 
jeuiaulz, et vinrent à Valenchiennes deviers le conte et la contesse 
qui les veirent volentiers, et lors recordèreut des nouvelles d'En- 
gleterre. Et sus mains de quatre mois orent il fait tout ce voiage. 
Nous retournerons à parler de la roine d'Engleterre et des or- 
denances dou pais. F° 41 et 12. 

P. 33, 1. 45 : Londres. — Ms. B 6 : et là furent recheu à 
grant joye du maieur de la ville et des bonnes gens, qui moult 
desiroient à venir la damme et le &lz le jouène Edouart. Sy 
rechut le foyalté des hommes de la ville la ditte roynne, ou 
pom de son filz. Asés tos après, le vinrent veoir ou palais 
de Wesmoustier où elle se tencit, dehors Londres, tout lv 
prelat et les chevaliers d’Engleterre, qui encure ne l'avoient 
veu. Et ly firent grant reverense et ossy à che gentil chevalier 
wonsigneur Jehan de Hainau, desquels il fu grandement honnou- 
rés. F° 20. 

P, 36, 1. 3 : estoit. — Ms. d Amiens : ens ou castel de Ber- 
cler. F° 5, 

P. 36, 1. 14 : petit fu. — Æfs. B 6: mais le plus grant partie 
des chevaliers de Haynau, qui avoecques luy avoient esté venus, 
retournèrent, tels que messire Robert de Baïlleuel, messire Sanses 
de Bieaurieu, le sire de Floyon. le sire de Gormegnies, le sire 
de Aubechicourt, le sire de Mastain, messire Sanses de Boussut, 
le sire de Mongtiny et pluiseur autre. F° 24. 

P. 36, 1. 26 : païet. — As. d'Amiens : en argent tout seck 
et tantost en purs estrelins d’Engleterre. F° 5. 

P. 36, 1. 28 et 29 : compagnons. — Ms. de Valenciennes : au- 
cuos de ses plus privez. F° 13. 


$ 20. P. 37, L 11: Noel. — Ms. de Rome : Environ süs 
jours devant la feste dou Noel, que on apelle en France Calan- 
des, furent venu en la chité de Londres de toutes les parties 
d'Engleterre li signeur et L prelat et li consauls des bonnes 
villes, Et là ot un grant parlement au palais de Wesmoustier, 
presente la roine et son fil. Et estoient tout li fait dou roi Edou- 
wart, liquels estoit ens ou chastiel de Bercler, ensi que chi desus 
est dit, tous par articles mis en escript. Et là ot un clerc qui les 
lissi tout en publ{ijc, oant le peuple. Qant il furent tout leu, li 
arcevesques de Cantorbie se leva et demanda, de par la roine 
d'Engleterre, quel cose en estoit bonne à faire; et prioit, par la 
bouce dou dit arcevesque, que elle fust si consillie que elle et li 
roiaulmes d'Engleterre i euissent honnour et pourfit, car de ces 
cas elle en cargoit tous ses hommes et en descargoit sa con- 
sience. F° 12, 

P 37,1. 18:feste. — Mss. 420 à 22 : Celle feste dura huit jours. 
F°25.— Ms. B 6: Sy dura la feste plus de quinze jours. F° 22. 

P. 38, 1. 8 : de roy. — Ms, de Rome : Et pour ce que li 
roiaumes ne puet estre sans chief et sans gouverneur, et que il 
apertient que en Engleterre ait roi, ordonné fu et aresté que 
Edouwars ses fils seroit rois couronnés et solempniiés à roi le 
jour de la Nativité Nostre Signeur, et presist consel bon, sage et 
meur dalés lui, par quoi li roiaulmes et li pais fust en avant 
mieuls gouvrenéa que esté n'euist, par quoi en nul tourbie ne 
disension li dis roizulmes ne se peuist esmouvoir. Adonc fu chils 
consauls ouvers, et revinrent li vaillant homme et li sage et Li 
prelat, sus lesquelz on avoit assis et tourné ce consel, en la pre- 
sence de la roine et de son fil et de mesire Jehan de Hainnau et 
dou conte de Qent et aussi dou consel des bonnes villes, Et fu 
tout ce publiüet generaulment. Et se departi h consauls sus celle 
entente et volenté que li jones Edouwars seroit rois enoins et sa- 
crés le jour de la Natinté Nostre Signeur. Et demorèrent tout 
signeur et tout prelat et toutes gens, aui là estoient venu à la 
prüere et ordenance la roine, pour estre à cellc solempnité. Et 
furent toutes ordenancez aministrées, qui apertenoient à estre et 

À avoir, tant d’abis que d’autrez coses, pour le dit jone roi, et 
li eghse de Wesmoustier apparillie très reveranment. F° 12. 


S 24. P. 38, L. 19 : Edowars. — Ms. de Rome : Edouwars 
de Windesore, liquels en son temps a eu tant de belles aventures 
d'armes et victorieuses, ensi que elle[s] vous seront remoustrées 
et recordées ensievant en l'istore; et fu consacrés et oins solemp- 
nement selonch l’ordenance d’Engleterre. Et furent à sa comsa- 
cration deus archevesques et douse evesques et quarante wit 
abbés d’Engleterre, Et rechut li rois toutes les dignités et solemp- 
nités que rois doit et puet recevoir, et estoit pour lors on ses- 
sime an de son eage; il les ot complis à la Conversion saint Pol 
apriès. Et porta ce jour la couronne de saint Edouwart, laquelle 
est moult digne et moult riche; et furent fait à sa coronation 
nouviauls chevaliers quatre cens et quinze, et vellièrent le nuit 
dou Noel, toute la nuit, en l’eglise de l’abeie de Wesmoustier. Et 
qant li rois vint de l’eglise au palais, montés sus un blanc cour- 
sier, paré et vestis de sambuc jusques ens ès fellons des piés, 
armoïés des armes d’Engleterre d’une part, et des armes de 
saint Edouwart de l’autre part, chevauchièrent tout chiel nou- 
viel chevalier devant lui. Et fu ensi amenés de l'eglise dedens le 
Palais, liquels estoit aournés si ricement comme on pooit. Et sist 
à table, deus arcevesques, de Cantorbie et d’lorch, au desus de 
li, et puis li rois, et puis la roine sa mère et puis mesires Jehans 
de Hainnau, et puis li contes de Qent, et puis li contes Henris 
de Lancastre. F° 12, v°. 

P. 38, 1. 20 : armes. — Mss. 4 11 à 13 : tant par mer comme 
par terre. F° 10. 

P. 38, 1. 23 : saint Pol. — Ms. d'Amiens : en l’eage de seize 
ans à l’entrée, car il les devoit avoir en janvier eusuivant, le 
jour de le Conversion saint Pol l’apostle. F° 6. 

P. 38, À. 24 : li gentilz. — Mss, À 1 à 6, 20 à 22 : du gen- 
til. Fe j1. 

P. 39, 1. 3 : Behagne. — Ms. d'Amiens : li gentils et nobles 
Carles. F° 6. . 

P. 39, 1. 4 : frères. — Le ms. d'Amiens ajoute : …. li dus de 
Bourbon, messires Robiers d’Artois, li comtes Raoulx [d'Eu‘], hi 
comtes d’Aucoirre, li comtes de Sansoire. F° 6. 


1. Mss. d'Amiens et de Valenciennes : de Deus ou de Deu. Mauvaise leçon. 

P. 39, 1. 8: cmés. — Ms. de Rome : et ma dame la roine et 
li rois vinrent tenir lor mancion à Windesore, et en ama li rois 
grandement le lieu et la place. pour tant que il i fu nés; et tout 
partout où il aloient, messires Jehans de Hainnau aloit. Tantos 
apriez l'Aparition des Rois, nouvelles vinrent à messire Jeban de 
Haïnnau que li rois de Behagne, son chier et amé cousin, avoit 
fait crüer un tournoi et assis à estre sus le sabelon, à Condet en 
Hainnau. Qant les nouvelles furent venues en Engleterre et mes- 
sires Jehans de Hainnau en ot la congnissance, nuls ne l'euist 
retenu en Engleterre, car li rois de Behagne li escripsoit que à 
ce tournoi il devoient estre compagnon ensamble. Et moustra li 
gentils chevaliers les lettres à la roine et au roi aussi, et dist 
que il le couvenoit partir, et tous jours estoit il prês de faire 
service au roi là où il en seroit requis. F°* 12 v° et 13. 

P. 39, 1. 143 et 14 : Behagne. — Ms. d'Amiens : qui dure- 
ment l’amoit. F° 6. 

P. 39. L. 18 et 19 : quatre cens. — Ms. B 6 : seize cens 
mars de revenue, sa vie durant, et les florins delivrés à Bruges 
et là païiez. F° 23. 

P. 39, 1. 24 : dit est. — Ms. de Rome : Et avoech les dons 
on bailla les lettres toutes seelées dou seel dou roi, qui tesmon- 
gnoient et certefioient ces dons. Encores fu il delivré au mestre 
d'ostel de messire Jehan de Hainnau grant fuisson de blance 
monnoie d'Engleterre, pour païüer lors menus frès sus le cemin. 
Adonc se departi messires Jehans de Hainnau dou roi et de sa 
mere, dou conte de Qent et de mesire Rogier de Mortemer. Si 
fu acompagnies et aconvoïés de messire Thomas Wage et des 
chevaliers dou roi. Et li maires de Londres et plus de cent hom- 
mes d'onneur de Londres l’acompagnièrent jusques à Darde- 
forde; et prisent là congiet à lui, et: puis retournèrent. Mais li 
chevalier dou roi et de la roine l’accompagnièrent jusquez à 
Douvrez, et paioient partout les frès de li et de ses gens; et leur 
pourveirent vassiaus passagiers qui les passèrent à Wissant. F° 13. 

P. 40, 1. 6 : d'Engleterre, — Mr. de Rome : Et les amena 
messires Jehans de Hainnau à Valenchiennes deviers le conte son 
frère et la contesse qui les conjoirent et requellièrent bellement, 
pour l'onnour et amour dou roi d'Engleterre et de madame sa 
mère. Si se tint li tournois à Condet sus Escaut, ensi que non- 
chiet et criet fu; et i ot deux cens et soissante chevaliers tour- 
nians. Si en à ot des bien batus. Des François en ot le pns, pour 


256 CHRONIQUES DE J. FROISSART. [1327] 


le mieuls tournoiant et p[rjenant painne, li sires de Biausaut da- 
lés Montdidier, et des Hainnuiers messires Miqiez de Ligne. F° 43. 

P. 40, 1. 8 : estre. — Ms, B 6 : Retourna le chevalier en 
Hainau où il fut grandement rechut du conte son frère et de 
tous les barons. Et bien le valloit, car au vray dire il avoit fait 
ung biel voiage et une haulte emprise. Dont il en devoit bien 
estre honnourés, et osy fust il tout son vivant et est encores de 
tous cheaus qui ea oient parler. F° 23 et 24. 

P. 40, L 40: deus fois. — Ms. de Valenciennes : Et pour 
l'amour d’eulx, refist on en celui an encore ung aultre tournoy 
à Condet. F° 14. 


$ 29. P. 40, 1, 44 : Apriès. — Ms. de Rome : Apriès co que 
messires Jehans de Haïnnau se fu departis d'Engleterre, li jones 
rois et madame sa mère gouvrenèrent le pais par le consel dou 
conte de Qent et de messire Rogier de Mortemer et de messire 
Thomas de Wage, et par le consel de pluisseurs aultrez que on 
tenoit le plus sages d'Engleterre. Et fu tous li roïaulmes recon- 
cilüés et remis en bon estat, et estoit justice gardée souverain- 
ncmuent, ‘ 

Celle première anée dou resgne le jone roi Edouwart, avint 
que la fenme à mesire Hue l'Espensier, qui justichiés fu, ensi 
que vous avés oy, se traist deviers le roi et son consel et 
‘ «mena un moult biau fil, que elle avoit de J’eage de neuf ans, et 
estoit nonmés Edouwars; et mist en avant par un avocat une 
plainte. Et dist ensi la dame par la parole de l'avocat que’, se 
son mari avoit fourfait le sien, il ne pooit fourfaire l'iretage de 
la dame, et le couvenoit vivre li et son fil, Or estoit avenu que 
on avoit confixset et atribuet à la couronne d’Engleterre tous 
meubles et hiretages que li Espensier avoient, li pères et li fils, 
par tout le roiaulme d’Engleterre, et tenaient bien soissante mille 
[mars] de revenue. La roine d’Engleterre et li rois ses fils eu- 
rent pité de la dame, car elle estoit des plus nobles d'Engle- 
terre ; si s’enclinèrent à ce que la dame fust aidie et ses fils aussi. 
Et li furent rendu et restitué tout li hiretage qui venoient de son 
costé, et par especial en la contrée de Gallez, et retourna bien la 
dame à quatre mille mars de revenue par an. Et depuis avint 
que, qant li fils ot eage, li rois le maria, mais ce ne fu pas selonc 
le linage dont ilestoit issus; ce fu à la fille d’an sien chevalier ba- 
celer, que on nonma messire Raoul de Ferrières. Chils Edouwars 

li Espensiers et sa fenme ne furent que chinq ans en mariage, car 
il fu ocis ens ès gerres de Bretagne, ensi que vous orés recor- 
der en l'istore, mais ce sera bien avant, [et] orent quatre filz : 
li troi en furent chevaliers, Edouwars, Hues et Thomas, et li 
quars ot nom Henris et fu evesques de Nordvich. 

Je Froissars, actères de ces croniques, le di pour tant que, en ma 
jonèce, je fui moult bien et tous sus amés de f'ainnet frère Es- 
pensier, que on nonma Edouvwart, ensi que son père, et ot en 
mariage la fille à messire Bietremieu de Bruhés, un moult vaillant 
chevalier. Et fu cils sires Espensiers, de son temps et dou mien, 
li plus jolis chevaliers, h plus courtois, li plus honnourables et 
amoureus et bacelereus assés qui fust en toute Eugleterre, et li 
plus larges de donner le sien là où il veoit que il estoit bien 
emploiïiet, et qui mieuls sceut vivre et dou plus biel estat et bien 
ordonné. Et oy dire en mon temps les plus hautez et nobles 
dames dou pais que nulle feste n’estoit parfaite, se li sires Es- 
peosiers ni estoit. Et pluisseurs fois avint que, qant je cevauchoie 
sus le pais avoecques lui, car les terres et revenues des barons 
d’Engleterre sont par places et moult esparses, il m'apelloit et 
me dissoit : « Froissart, veés vous celle grande ville à ce hant 
clochier ? » — Je respondoie : « Monsigneur, oil : pourquoi le 
dittes vous? » — « Je le di pour ce : elle deuist estre mienne, 
mais il i ot une male roine en ce pais, qui tout nous tolli. » Et 
ensi par pluisseurs fois m’en moustra il semées en Engleterre plus 
de quarante; et appelloit la roine Issabiel, mère au roi Edouwart, 
le male roine, et ausi faisoient si frère. 

En ce temps dont je parole, et que li roiaulmes d'Engleterre 
estoit tous en paix et ou gouvrenement de la roine Issabiel et dou 
conte de Qent et dou jone roi et de lor consel, avint que Robers 
de Brus, rois d'Escoce, qui en son temps ot moult à faire contre 
les Englois, et qui tous jours les tint en gerre et reconquist sus 
euls ce que si predicesseur avoient perdu encontre le bon roi 
Edouvwart, et les desconfi par bataille devant Struvelin, et dura 
la cace jusques oultre la rivière du Thin, et reprist Bervich, 
Dombare et pluisseurs chastiaus que li Englois tenoient en Escoce, 
chils rois Robers de Brus entendi conment li rois d’Engleterre 
avoit esté pris et desposés de sa couronne, et ses consauls jus- 
tichiés; si s’apensa que il desfieroit ce jone roi Edouwart, et 
supposa que grandes hainnes estoient nouries et engendrées en 
Engleterre par les mors des signeurs Espensiers et le conte d'A 

1— 17 

rondiel, et que, qant ses gens se meteroient sus les camps, b 
liniges des desusdis se bouteroïent en lor compagnie, pour con- 
trevengier Jors amis. Si envoia desfiter le roi Edouwart et toute 
sa poissance. Et aporta la desfiance uns hiraus d'Escocc, lequel 
on nonmoit Glas. Et estoit contenu en la lettre seelée don roi 
d'Escoce et des barons de celi puis, que jamais il n’eutenderoit à 
aultre cose, si aueroit si avant courut en Engleterre que passet 
la rivière dou Thin et le Hombre et contrevengiet tous ses torsfais; 
et se combatre on le voloit, il li asignoït journée devant Ewruich. 

Qant li jones rois d'Engleterre ot recheu ces desfiances ou 
premier an de sa creation, li coers li conmenca à engrossier, et 
ne moustra pas ne ne dist au hiraut toute sa pensée, mais li fist 
donner un mantiel qui bien valoit cent florins; et aussi la roine, 
li contes de Qent, messires Rogiers de Mortemer, et li signeur li 
donnèrent [tant] que il fu tons rices. Et li fu dit de l’un des che- 
valiers dou roi : « Glas, vous vos poés bien partir, qant il vous 
plaist, car li rois et li pais se tient à tous desfiiés sus les lettres 
que vous avés aporté. » Adonc se departi li hiraus, et li rois et 
ses consauls et toute Engletcrre demorèrent en ces desfiances. Et 
bien sentirent toutes gens, as quels la congnissance en vint, que 
de par les Escocois il auercient la guerre. F* 13 v et 14. 

P. 40, À. 47 : roy. — Ms. d'Amiens : ct le comte Henry de 
Lancastre au Tors Cul. F°6. 

P. 40, 1. 23 : Thumas. — Ms. de Valenciennes : Wautier. F° 14. 

P. 41,1. 7 : malades. — Ms. d'Amiens : de gouttes. Nonpour- 
quant ses coers estoit encoires assés fors et en grant desirier de 
guerrier, mès que il veyst son plus biel. F° 6. 

P. 41, 1 8 : disoit on. — M5s. 4 11 à 13 : Et disoit on qu'il 
en mourroit, car nulle guarison trouver il n’en povoit. F° 40 ve. 

P. Li, 1. 24 : imanuda. — Hs. B 6 : par ses hiraus que il 
vendroit mettre le siège devant la bonne cité de Ewruich, et que 
il ne ‘s'en partiroit sy l’aueroit, ou on luy leveroit le siège. F° 24. 


$ 23. P. 41, 1, 30 : Evruich. — Miss. A 18, 19, 34, 39 : 
Bruich. Fo 42, — W55. À 30 à 33: Bervich. F° 98 vo. — Mss. 
A 23 à 29 : Vervich. F° 44. — Mss. A 11 à 13: Warvich1. 
Fo 10 v°. 


. 1. Les mêmes mss. reproduisent les mêmes variantes partout où on 
lit Evruich dans le texte. 

P. 44, 1. 30: north. — Ms. d'Amiens : sus les marches de 
Norhombrelant. F° 6 vw, . 

P. 42, 1. 2: messages. — Ms, de Rome : Or fu consillié ‘en 
la cambre dou roi que, tantos et sans delai, li rois envoiast ses 
messages et ses lettres deviers messire Jehan de Hainnau, et li 
priast que il le venist veoir et servir, et se pourveist de cinq 
cens armeures de fier, chevaliers et esquiers, et tout seroient 
delivret et bien païet, et li escripsist que c’estoit pour aler en 
Escoce, car li rois d’Escoce et li Escocois l’avoient desfiiet, Et fu 
dit ensi, en la cambre dou roi et en consel, que on ne pooit mieuls 
emploïer lettres ne messages, que d’envoiier en Hainnau. Tout 
ensi comme il fu ordonné, il fu fait. Et escripsi li rois d'Engle- 
terre à messire Jehan de Hainnau et envoia ses messages, qui 
passèrent la mer et vinrent en Hainnau, et trouvèrent le gentil 
chevalier que il Gemandoient, en la ville de Biaumont dont il 
portoit le nom, et li bailhèrent les lettres que il li aportoient, 
tant de par le roï que de par la roine d’Engleterre. Il les lissi, 
qaut il les ot ouvertes, et cunsidera conment on le prioit et man- 
doit. Si fu tous resjois de ces nouvelles, et dist que il estoit tenus 
de servir le roi et le pais d'Engleterre, puis que il s’estoit ahers 
et aloïés à euls de foi et d’ommage ; et rescripsi au roi d’Engle- 
terre et à la roïine par ceuls meismes qui cez lettres avoient 
aporté. Et fu contenu ens ès dittes leitres que il seroit en Engle- 
terre, et à ce n'aueroit nulle defaute, dedens le jour que on li 
avoit assis, et à otant de gens ou plus que on ne li avoit escript. 
Ji messagier d'Engleterre retournèrent. 

Messirez Jehans de Hainnau se pourvei, et escripsi et manda as 
chevaliers et esquiers autours de li, des quels il pensoit à estre 
acompagniés et servis, tant en Hainnau, en Braibant, en Flan- 
dres et en Hasbaing. Tout furent apparilliet à sa prière et or- 
denance, et se pourveirent tantos et sans delai de tout ce que à 
lor estat apertenoit, et se departirent de lors lieus, et vinrent li 
auqun à Wissant, et li aultre à Calais. Toutes fois, messires Jehans 
de Hainnau vint à Wissan; et passèrent oultre, car il trouvèrent 
les vassiaus passagierz que li rois d’Engleterre lor avoit envoïiés, 
et tant fissent qu’il furent oultre et en Eugleterre. Et atendirent 
tout l’un l’autre à Cantorbie, et entendirent que li rois et la roine 
et li signeur s’en aloient à grant esfort viers Escoce. Si se esploi- 
tièrent li Hainnuier ce qu’il peurent, et passèrent Rocestre et 
Dardeforde et vinrent à Londre. Et là se rafresqirent de tout ce 

que il lor besongnoit, de chevaus, de sellerie, d'armeures et de 
toutes aultres coses qui apertiennent à gens d'armes. Et là trou- 
vèrent le tresorier des gerres dou roi, qui lor delivra monnoie 
et paiement bien et largement. Et puis il se departirent et mis- 
sent au cemin, et passèrent le Ware et Lincole. Et partout où il 
venoient, il estoient requelliet liement, conjoi et festiiet. Et pas- 
sèrent à Danfront et à Dancastre, et vinrent à Evreuich, une 
grose chité et bonne, qui sciet en bon pais; et passe la rivière 
dou Hombre tout parmi, qui va ceoir en la mer. 

Jà savoient li rois d'Engleterre, madame sa mère et li baron 
d’Engleterre que messires Jehans de Haiïnnau venoit à belle com- 
pagnie de gens d'armes, encores plus assés que on ne li euist 
escript et mandé. Si en estoient tout resjoy et atendoient sa ve- 
nue. Et devés sçavoir que li Escocois avoient passet la rivière 
dou Thin amont viers les montagnes qui departent Galles et En- 
gleterre, et moult priès de une chité que on nonme Carlion, et 
estoient venu entre la chité de Durames et Evruich, et ardoiïent 
le plat pais, tant que on en pooit bien veoir les fumières, Et 
n’estoit point li rois Robers d’Escoce en celle chevaucie, mais se 
tenoit à Haindebourch en Escoce sus la litière, car il estoit si 
atains de la grose maladie que il ne pooit mais cevauchier. Et là 
estoient pour lui li contes de Moret et messires Guillaumes Dou- 
glas, doi vaillant chevalier qui conduisoient les Escocois, où 
moult avoit de bons chevaliers et esquiers et vaillans as armes, F° 14, 

P. 42, 1. 6: compagnie. — Ms, B 6: à cinq ou six cens 
lances. F° 24, 

P. 42,1. 8 : mandement, — Ms. B 6: sy en fu tous resjois 
et dist aus messaigiers que il estoit tout aparliés ou serviche du 
roy d’Engleterre et de madame sa mère, F° 23. 

P. 42, 1. 23: Wissant, — Ms. B 6 : et là sejourna deus 
jours. F° 26. 

P. 42, 1. 97: Douvres. — Ms, B 6 : et là sejourna deus 
jours. F° 26. 

P. 42,1. 28 : jour. — Ms. d'Amiens à tant qu'il passèrent le 
bonne chité de Londres, et chevauchièrent à esploit tout le grant 
chemin d’Escoche parmy le comté de Lincelle, et vinrent à Dan- 
castre et puis à Ewruich, quatre jours devant le Pentecouste. 
F° 6 ve. 

P. 49, 1. 30: Evruich. — Ms. B 6 : une moult riche cité 
gseant sur le rivière de Ilombre, ou nort. F° 27. 

P. 42, 1. 31 : barons. — Miss. À 414 à 143 : de gens d’armes, 
et d’archiers, F° 11. 


S24.P. 43,1. 48 : Haynau.— Les mss, 4, B 6 et de Rome ajou- 
tentauxæ noms mentionnés dans le texte : messire [Sanse ‘] de Biau- 
rieu?, Mrs. de Rome, f 14 v°. — Les mss. d Amiens et de Rome 
ajoutent : .… li sirez de Potelles, li sirez de Waregny. F° 6 ve. 
— Le ms. de Rome ajoute : ... le signeur de Vertain, ...…, le 
signeur de-Blargnies, le signeur de Mastain, messire Nichole 
d’Aubrecicourt, le signeur de Flosies, le Borgne de Robertsart,. 
Fo 14 v. 

P. 43, 1. 20 et 21 : dou Rues. — Ms. d'Amiens : dou Roelx. 
F6 vw. — Ms, B 6 : dou Ruelt. F° 95. 

P. 43, 1. 24: Baïlluel, — Hs. d'Amiens : qui puisedi fu sirez 
de Fontainnez l'Evesque, de Morriaumés. F° 6 vw. 

P. 43, 1. 23 : Brifuel. — Mss. À 4 à 6, 8, 9, 11 à 19, 23 
à 33 : Briseul, Brisuel ox Brisueil. 

P,43,1. 24 : Fastres de Brifuel, — Ce chevalier n'est men- 
tionné que dans les mss. B 1 à 3. 

P. 43,1. 24 : Ligne. — Mss. A 15 à 19 : Ligny ou Ligney.F° 12, 

P. 43, 1. 26 : Boussoit. — Miss. 4 1, 3 à 6, 23, 25 à 29, 34, 
33 : Bussort ou Boussort, — Mss, 4 9, 24 : Buissat ou Boussat. 

P. 43, L 27 : Semeries. — Mss. A 414 à 13 : Sameries. F° 41. 
— Miss. À 3h, 35 : Surenes, F° 12 v°, — Mss. À 30 à 33 : Fe- 
vreries. F° 99. 

P. 43, 1. 27 : Floion. — Mss, À 15 à 19, 34, 35 : Florion, 
Floron où Flouron. 

6.43, 1. 28 : Flandres. — Le ms. d'Amiens ajoute aux noms 
mentionnés dans le texte : . li sirez de Halluin, li sires de 
Brughedent. F° 6 vw. 

P. 43: 1. 99 : Rodes. — Mss. À 1, 3 à 6 : Condes. F° 12, 
— Ms A 9%: Rondes. F°12 ve. — Ms. B 6 : Rohais. F° 95, 

P. 43, 1, 30 : Ghistelles. — Les éditions de D. Sauvage ajou- 
tent ; et messire Jaques de Guistelle son frère. Édition de 1559, 
p- 14. 

P. 44, 1. 2 : Rasses. — Mss. A 90 à 22 : Roches. F° 97 we. 

P, 46, 1. 3 : Grés. — Ms. B 6 : Gros. F° 95. 


1. Le prénom Sanse ne se trouve que dans le ms. de Rome. 
2. Mss, À 1 à 6, 20 à 22 : Beaugeu. Fo 12, 

P. 44,1. 3 : Casebèke. — Mss. 4 48, 49 : Cassebelie, F° 13. 
— Miss. A 3h, 35 : Gastebolie. F° 43, 

P.hh,1. 4: Pilisre. — Mss. A 48, 19, 3h, 35. : Pelisce 
F° 13. — Mss. A1, 8, 41 à 143, 93 à 33 ; Pilistre, Philistre, 
Philleste ou Pilestre. — Mss. B, mss. À 2, 3 à 7, 9, 15 à 22 
et mss. d'Amiens et de Rome : Pilifre, Pelifre, Pilhffe, Phiiffre. 
— Ms, de Valenciennes : Pillesore. F° 48. 

P. 44, 1 4 : Gilles. — Miss. À 41 à 43 : Jehan. F° 41. 

P. hh, 1. & : Coterebbe. — Ms. 4 7 : Contereble. F° 10. — 
Miss. A 18 et 19 : Courterebles. F° 19. — Hss. À 20 à 23 : 
Cotherelle, Courtelle, Courterelle. — Ms. de Valenciennes : Qua- 
derobe. F° 45. 

P. 44, EL 5 : Harlebèke. — fs. de Valenciennes Marbecque 
Fo 45. 

P. &A, 1. 7 : Hesbegnons. — Moss. À 1 à 7, 11 à 19, 93 à 35: 
Behaingnons. F° 12 v°. 

P. kk,1. 7 : li Biaus. — Ms. d'Amiens : vcanonnes de Liège. 
F°6 ve. — Ms. B 6: le Viauls. F° 25. — M:s. 4 23 à 33 ; de 
Libeaux. F° 15. 

P. 4h, 1. 9 : d'Ohay. — Mss. À 1 à 10, 45 à 35 : de Hay. 
F°12 v°. — Ms. de Valenciennes : Hue de Hary. F° 45. — Ms. 
de Rome : Hues Hay. F° 44 w°. — Mss. A A1 à 43 : messires 
Huon de Haïnault, bastart. F° 41. 

P. 44, 1 40 : Libines. — Ms. d'Amiens : qui tous quatre de- 
vinrent là chevalier. F° 6 v°. — Ms. B 6: Librues. F° 25,— Moss. 
A %, 93 à 33 : Livines. F° 12 v°. — Ass. À 3h, 35 : Libidines. : 
F° 13. 

P. 4h, 1. 40 : d’Oppey. — Mss. d'Amiens et de Rome, mss. B 
et mss. À : du Pel, du Pal, du Pelz. — Ms. A 3 : de Duxel. F° 19. 

P. 4&&,1. 44 : Gillebers. — Mss. À 11 à 13 : Robert. F° 41. 
— Ms. B 6 : Guillame. F° 95, 

P. kk, 1. 41 : Hers. — Mes, 4 41 à 13 : Hars. — Ms. B6: 
Hors. 

à kh, 1.43: d'Artois. — Ms. B 6 : et de Vermendois. F° 26. 

P. 4h, 1. 18 : Guillaumes de Jullers. — Mss. 4 4 à 6 : Ja- 
ques de Juilliers [qui depuis fat duc de ur *] après le deceps 
de son père. F° 12 v°. 


1. Les mots mis entre crochets ont été omis par une distraction du 
copiste dans le ms. 4 1. 

P. 44, 1.20: conte de Los. — Mss. 4 20 à 22: qui depuis fut 
connestable de l'ost{. F° 27 ve, 


$S 25. P. 45, 1. 2 : six cens. — Mss. À + cinq cens. — Ms. 
A %h : cent. F°21.— Ms. B 6 : plus de cinq cens. F° 27, 

P. 45, 1. & : quinze. — Mss. A 141 à 13 : dix huit. 
Fo 11 vw, 

P. 45, L 6: soixante. — Mss. 4 11 à 13 : quatre vingt. — 
Miss. À 20 à 22 : deux cens. F° 28. — Ms. B 6 : cinq cens dames 
et demoiselles. Fe 27. 

P. 45, 1. 6 et 1. 7 : mandées. — Ms. de Rome : là environ et 
ou pais de Northombrelant. F° 44 ve, 

P. 4$, 1. 146 : arciers. — Ms. B 6 : du conté de Linchefles 
Fo 98. 

P. 45,1. 49 : car. — Ms. de Rome : Car ensi que chil garçon 
se combataient à auquns de ces Englois, la noise se conmenca à 
monter en la ville, et criièrent : « Lincole! » Chil de la nation de 
Lincole estojent là grant fuisson : si se missent tantos ensamble et 
prissent lors ars et se rengièrent, et entrèrent en la rue où K Hain- 
nuier estoient logiet; ot couvint ceuls qui là estoient des Hain- 
nuiers retraire dedens lors hostels. F° 15, 

P. 4%, 1. 32 : doi nalle. — Mss. À 93 à 29 : trois mille. 
Fo 15 ve. 

P. 46, 1. 20 : cent. — Ms. d'Amiens : deus cens. F° 7, 

P. 46, 1. 24 : compagnons. — Ms. d'Amiens : Là fu messires 
Jehans li Biaux, cannonnes de Liège, sus les quelx cronicques et 
par quel relacion de ce fet et d’autrez j'ay fondé et ordonné ce 
livre, en grant peril; car tous desarmés il fu enmy yaux ung grant 
terme. Si volloient saiettes à tous lés, et il meismes en fu consies 
vris et navrés, et pluiseurs de ses compaignons, priès jusques à 
mort. F°7. 

P. 47,1. et 3 : Boussoit. — Le ms. d'Amiers ajoute aux 
noms mentionnés dans le texte : .... messires Jehans de Monte- 
gny, li sirez de Vertaing, li sirez de Potelles, li sirez de Wargny, 
messires Hectors Villains, messires Jehans de Rodes, messires 
VWafflars de Ghistelles, messires Thieris de Wallecourt, messires 


1. Cette erreur provient sans doute de ee que, dans les mss. 4 ] à 6, 
d'où dérivent les mss. 4 20 à 29, et notamment dans le me. 4 1, #19 
vo, Los est écrit lose. ! 

Rasses de Grés, messires Jehans Pilifre, messires Gille de Cote- 
rèbe, méssires Lambers dou Pels, très bon chevalier. F° 7. 

P. 47,1, 7 : carlier. — Ms, de Rome : chiés un archier. 
F° 45. 

P. 47,1, 41 : mors. — Ms. d'Amiens : Et en tuërent bien 
seise vingt ou environ, tout archier, le plus qui estoient de l'e- 
vesquet de Lincelle, Et encoires en ewissent plus ocis en leur, 
qui les ewist layet convenir, car c'estoit leur entente que d’iaux 
tous mettre à l’espée et de prendre à otel merchy que les ar 
chers les ewissent pris, se il en ewissent estet maistre; mais ly 
roys y envoya monseigneur Thumas Wage, marescaul de l'ost, 
monseigneur Richart de Stamfort et le seigneur de Moutbray, en 
yaus priant que il se volsissent retraire et souffrir, et que le 

, roys leur feroit amender ceste forfaiture. 

A le prière et ordonnance dou roy, se retrairent li Haynuyer 
et leur compaignon bellement et sagement. Et s’en vinrent par- 
my la grant rue et encontrèrent monseigneur Jchan de Haynnau 
bien armet et ses bannièrez devant lui, acompaigniet de messire 
Guillaume de Jullers, de monseigneur d’Enghien, de monseigneur 
Henry d’Antoing, de monseigneur Robert de Bailloel, de mon- 
scigneur Alart de Briffoel, de monseigneur Micquiel de Ligne, 
de monseigneur de Gonmignies, de monseigneur Guillaume de 
Strate, de monseigneur Gossuin de le Meule, de monseigneur 
Jehan de Ghasebecques, de monseigneur Wautier de Heteberge, 
de monseigneur Jehan de Libines, de monseigneur Gillebiert de 
Hers, de monseigneur Fastret dou Roelx et de pluiseurs autres 
compaignons qui tous s'estoient mis en se routte, et encorrez en 
y avoit as hostelx qui s’armoient toudis qui mieux micux. Quant 
messires Jehans de Haynnau eult encontrés ses compaignons et 
chiaux de se kecke ensanglentés et ensonnüés d'ocire et de 
mehaygnier ces feleurs archers, enssi comme vous avés oy, et 
avorcq yaux les barons d'Engieterre à laquelle ordonnance et 
prüère il retournoient, si leur demanda, en arestant tous quois 
sour le rue et toutte se routte, comment il leur estoit. Et il li di- 
sent : « Monseigneur, bien seloncq l'aventure : si avons cstet en 
grant peril de nos vies, mès cil qui les bargignoient y ont plus 
mis et laïet que pris. » — « En non Dieu, sire, dist monsei- 
gneur Thumas Wage, se nous ewissiens veu que vos gens en ew- 
issent eu dou pieur, nous les ewissiens grandement aidiés et 
confortés, car il nous estoit commandéz de par monseigneur le 

roy ét me damme se mère; mes, Dieu merchy, li honneurs et li 
victoire leur en est demourée, car il les ont cachié jusquez as 
camps êt en ont grant plentet mort. » — « Che poise moy que 
de si peu, » ce respondi monseigneur Jehan de Haynnau. Adonc 
se retrairent en leurs hostelz paisiblement, et se desarmèrent li 
pluiseur et regardèrent as navrés comment il leur estoit. Si pens- 
sèrent hi Haynuyer, pour les blechiés yaux medeciner et garir, et 
ceux qui mort estoient ensepvelir. Che propre soir, on commanda 
par le noble roy que nuls Englès ne se meuist contre les es- 
trangiers, sus le teste à perdre. F° 7. 

Ms. de Rome : La cose ne se fust point passée ensi, mais i fust 
encores avenus un trop grans meschiés, se li rois ne se fust en- 
sonniiés. Mais qant les nouvelles en vinrent à madame la roine, 
elle tantos dist au roi : « Biaus fils, montés à cheval et alés celle 
part, et vous traïiés avoecques les Haïnnuiers; et faites un 
conmandement très fort et très cruel que nuls Englois, sus la 
painne à perdre la teste, ne se mueve et ne face fait ne debat, 
et prendés la cose sus vous. » Li rois ohei à madame sa mère 
et monta à cheval. Et montèrent plus de soissante barons et che- 
valiers, et trouvèrent sus les rues messire Jehan de Haïinnau, qui 
venoit tous armés, et plus de trente oevaliers avoecques lui, et 
crioient : « Hainnauf » et estoient en volenté de ocire tous les 
archiers que il trouveroient ens ès fourbours où lors gens estaient 
logiet. Considerés le grant meschief que il fust tantos avenus, 
car ces Englès, archiers et aultres communautés, se rcquelloient 
et metvient ensamble; et estoit lor intension d'entrer en ces four 
bours et tout ocire ou bouter le feu dedens et tout ardoir. Pre- 
mierement L rois s'aresta sus la rue, car on hi dist : « Sire, 
vechi messire Jehan de Haïnnau et grant fuisson de Hainnuiers 
avoecques lui, et viennent en ordenance de bataille, banières 
et pennons tous desvolepés. Arestés les et apaisiés, et prendés la 
cose sur vous, et leur dittes que vous lor ferés amender ce 
mesfait si grandement comme ils vodront; et leur priiés que il 
ne facent pas cose par quoi vostres voiages soit rompus. » 

Li rois entendi à ses hommes, et fist ensi que il li consellèrent. 
Messires Jehans de Hainnau, qui avoit l'atr en la teste, et qui moult 
dur estoit enfourmés sus ces archiers, dist en hault : « Sire, 
sire, nous sommes venu en ce pais pour vous servir et vostre 
pais contre vostres ennemis; et vostres communs, entrues que 
nous sommes en esbatemens dalés vous, esmuevent debas et 

voellent nos gens acire et,nous aussi. Nous ne le poons sousfrir, 
et n’en savons prendre milleur amendement, que sus ceuls qui 
ont esmeu la rihote. » Donc dist li rois : « Messire Jehan, sous- 
frés vous, et faites tenir en paix vostres gens. Je ferai tenir en 
paix aussi tous ceuls de ceste nation; et se ce venoit à la bataille, 
je demorroie dalés vous, car je congnoïis bien que par vous et 
par vos gens ai je recouvré mon roiaulme. Si vous pri que vous 
me donnés ceste besongne, et retournés et ne venés plus avant: 
car je meterai partout telle atemprance et par si bonne ordenance 
que vous et li vostre vous en contenterés. » Ces douces paroles, 
que li rois dist, apaisa grandement messire Jehan de Haïnnau et 
les Hainnuiers. Or voloit li rois que il ne venist plus avant, mais 
il respondi à che et dist : « Sire, sire, et ne fust riens dou debat 
et dou hustin de ma gent, puis que vous estes hors de vostre 
hostel, il apertient que je voie et demeure dalés vous, car espoir 
vous et vostrez consauls, ne savés pas bien le fons de ceste ma- 
tère : otretant bien puet estre contre vous que contre nous. » 
Donc respondi messire Thomas Wage, marescal dou roi, et dist 
au roi en son langage : « Sire, il parole sagement, et puet estre 
tout ce qu'il dist. » 

Adonc chevauchièrent li rois et toute sa route et vinrent ens ès 
fourbours, où li logeis des Haïnnuiers estoit; si trouvèrent la 
rue moult esmeue, et des mors couchiés sns les cauchies. Donc 
ala li rois tout oultre et sus les camps où li grans hustins avoit 
esté, et encontrèrent pluisseurs Englois qui trop fort se plain- 
doient des Hainnuiers, et on lor disoit : « C’est à bon droit, 
se vous avés esté batu. Pourquoi les alïiés vouz asallir à lors 
hostels ? » Encores avoecques tout ce, leur disoïit messires Tho- 
mas Wage : « Li rois s’enfourmera de ce fait, et chierement le 
comparront chil qui ont conmenchiet la meslée. » Quant chil 
archier veirent que il n’estoient aultrement plaint et que on les 
manecoit encores, et que inquisition et information se feroit sus 
euls, si se doubtèrent dou roi et de sa justice, et ensepelirent les 
mors et entendirent as bleciez. Li rois retourna à son logeis, et 
messires Jehans de Haïnuau avoecques lui. 

Si fu, de par le roi, fais uns bans et un cris d’un sergant 
d'armes à cheval tout parmi la ville et chité de Evruich, que nuls, 
sus Ja teste à perdre, ne fesist debat ne rihute, ne ne s'emenist 
jamais de ce fait qui avenu estoit, ens ne hors. Encores avoscques 
tout che, li rois envoia deus de ses banitres ens ès Ingeis des 

Hainnuiers et quatre chevaliers. Et furent ordonné à euls tenir 
tous quois, nuit et jour, et garder lez banières le roi, par quoi 
archier englois ne communaulté ne se esmeuissent, de jour ne de 
‘nuit. Car vous devés seavoir [que] chil qui avoient eu lors frères, 
lors pères, lors enfans, cousins ou praismes mors, avoient grant 
felonnie ou coer; et disoient, qant il veoient les Hainnuiers aler 
cnsamble sus les rues : « Velà ceuls qui nous ont ocis nos amis, 
et si n’en poons aultre cose avoir; et par Dieu si auerons, avant 
que il retournent en lor pais. » 

Et disoient bien li auqun baron et chevalier d'Engleterre 
as chevaliers de Hainnau, qui point n’entendoient le langage des 
Englois, et liquel ne haioient point les Hainnuicrs. mais le disoient 
pour euls aviser, à la fin que il fuissent le mieuls sus lor garde : 
x Chil archier de Lincnle, et moult d’aultres comranns, pour l’a- 
mour d’euls, vous ont quelliet en grant haine; et se il n’estoient 
brisiet de par le roi, il le vous mousteroient et de fait. » Li che- 
valier de Haïnnau respondoient : « Il nous en fault atendre l'a- 
venture; et se là venoit que nous fuissiens asalli, des quels vous 
tourneriiés vous? » — « Il nous est conmandé et ordonné, res- 
pondoient li -chevalier d’Engleterre, sus qanq que nous tenons 
dou roi, que, se rihote conmenche par euls, que nous soïons 
avoecquez vous. Et bien nous lor disons et remoustrons que il 
se tiengnent en paix, car se la rihote conmence, nous serons 
pour vous avoccques euls et contre euls, et nous est conmandé 
dou roi. Et pour ce que il voient que li rois et nous vous vo- 
lons aidier et porter à l'encontre de euls, il se refrènent de 
moustrer de fait lom mautalent; et à ce que nous entendons, il 
sont bien euls sis mille de une aliance. » F° 45 et 16. 

P. 48, L. 4 : ulloïet, — Ms, d'Amiens : en ung village, À 
douse lieuwes d'Ewruich. F° 7 vw. ; 

$S 26. P. 49,1. 16 : angousse.— Ms. d'Amiens : Mès li grant sei- 
gneur de Haynnau, qui estoient souvent dallés le roy, reconfor- 
toient lor mesnies ; et lor disoient que li roys lez asseuroit, et qui 
mal leur voroit, il le feroit à lui meysmes. Et est cose assés crea- 
ble que, se li roix et ses conssaux n’y ewissent mis trop grant 
remède, il n’en fuissent jammais partis sans dammaige, car entre 
trois cens ne seise vingt hommes mors, et encoires de gens estran- 
gniers, il ne puet y estre qu’il n’y ait grant plenté de lors prois- 
mes qui dalent en sont, et qui vollentiers les eontrevengernient, 

se il veoient leur plus bel et il osoient. F° 7 v°, — Ms, de Rome: 
Et qant il aloïent veoir le roi et la roine et les dames et les da- 
moiselles, il estoit ordonné de par le roi, à quelle heure que ce 
fust, il fuissent raconvoïñiet et mis dedens lors hostels. F° 46, 

P, 49, 1. 24 : n’euist. — Ms. d'Amiens : un gros capon pour 
trois estrelins, douse frès hairens pour un estrelin, un gallon de 
bon vin de Rin pour huit estrelins, et celi de Gascoingne pour 
sis estrelins, de quoy li gallons fet les deus quartes de pois. F° 7 
v°, — Ms. de Rome : le potel pour trois estrelins et les milleurs 
cervoisses dou monde. F° 46, 

P, 49, 1, 26 : d’Aussay. — Mss. A 1, 3, 20 à 35 : Ausoie, 
Fo13 ve, — Miss. À 11 à 13: Ausoy. F° 12 v°. — Mss. A 18, 
49 : Aussy, F° 14. | 

P.49, 1. 29 : litière. — Ms. de Rome : à milleur marchiet que 
en Hainnau ou en Vermendois. F° 16. 


S 27. P. 80, 1. 2 : trois. — Ms. d'Amiens et mss. 4 1 à 6, 8, 
9 : quatre. F°7 v. 

P. 80, 1. 40 : hors.— Mss. d’ Amiens et de Rome : de Ewruic, 
Fo7v. — Ms. B 6 : Si se party de Ewruich, et laissa là ma- 
damme sa mère. Fo 29. 

P, 50, ?. 12 : del roy. — Ms. de Rome : tant pour honneur 
que pour les archiers de Lincole, qui ne pooient ne ne voloient 
oubliier le ocision et la perte de lors amis; et volentiers se fuis- 
sent pris as Hainnuiers, se il euissent veu que point d'avantage il 
euissent eu sus euls. Fe 46 ve. 

P. 64, 1. 4 : Escos. — Ms. de Rome : Et ne savoient encores li 
Engjlois là où h Escocois estoient. Et disoient li auqun : € Il sont 
retrait en lor pais : il ont usage que il guerrient en courant; et 
qant il ont fait celle course, et il sentent que gens viennent sus 
euls à pooir, il se retraient. » Mais pour ces jours il n’estoient pas 
retrait, avant ardoïent en Northombrelant, et avoient ars en 
Gallez et jusques à Carduel, et tout le pais de là environ. Et tant 
alèrent chil de l'avant garde que, de desus les montagnes, il vei- 
rent les fumières d’auquns petis hamelès que li Escocois faisorent. 
Et li auqun Englès disoient que ce n'estoient pas fumières des feus des 
Escos, mais des ouvriers qui faisoient carbon ens ès bois. F° 16 vo, 


$ 28. P. 53, 1. 1 : trois mille. — Mss. À 18,19, 23 a 29 
quatre mille. Fo 18. — Ass. 4 1 à 6 : deux mille. F° 44 vo. 

P. 53,1. 2et1, 3 : vingt mille. — Ms. d'Amiens : dix mille. 
F7v, 

P. 53, 1. 6 : bruïères. — Ms. de Rome : Et je Froissars, actè- 
res de ces croniques, fui en Escoce en l’an de grasce mil trois 
cens soissante et cinq, car la bonne roine, madame Philippe de 
Hainnau, roine d'Engleterre, m’escripsi deviers le roi David d’Es- 
coce, liquels fu fils au roi Robert de Brus, et au conte de Douglas 
qui pour le temps resnoit, et à mesire Robert de Versi, signeur de 
Struvelin, et au conte de la Mare, liquel, pour l'onnour et amour 
de la bonne roine desus ditte qui tesmongnoit par ses lettres see- 
lées que je estoie uns de ses clers et familiers, me requellièrent 
tout doucement et liement. Et fui en la ccmpagnie dou roi un 
quartier d’un an, et euch celle aventure que, ce que je fui en Es- 
coce, il viseta tout son pais, par laquelle visitation je apris et 
considerai moult de la matère et ordenance des Escocois, 
et sont de toute tèle condition que chi desus vous est devisé, 
Fo 17. 

P, 53, 1. 9 : maladie, — Ms. d'Amiens : tant estoit il fort as 
trains de gouttes et de forte maladie, ains se tenoit à Donfremelin, 
une moult bonne ville seloncq le pays en Escoche, et où tous leur 
ancestrez gisent en une abbeye qui là est. Fo 7 v°, — Ms. de Va- 
lenciennes : car il ne pooit chevauchier pour deux grandes mala- 
dies, l’une de goutte et l’autre d’escaupine. F° 47. 

P. 53,1. 44 : Moret. — Mss. A 11 à 44 : le conte de Moret en 
Escoce, non mie en Gastinois, F° 13 ve. 

P. 53,1. 42 : orilliers, — Mss, À 1 à 6, 20 à 99 : oreilles. 
Five, 

P. 53, 1. 20 : proëces. — Ms. d'Amiens : Encoires estoient là 
li comtez de Surlant, li comtes Patris, li contez de Mare, li com- 
tes de Fi, li comtes d’Astredène et moult de bons chevalliers et 
escuiers. F° 8. 


$ 29. P. 53, 1. 29 : bataille. — Ms, d'Amiens : En chacune 
avoit bien huit mille hommes d'armes et seize mille de piet, F° 8. 
— Ms. de Valenciennes : Et avoit bien en chacune huit cens 
hommes d'armes et seize mille de piet, F° 17. 

P. 84, 1. 4 : trente mille. — Mss. À 11 à 44 : vingt quatre 
mille, F° 43 ve, 

P. 54, L 6 : vingt et quatre.— Ms. B 6 : vingt mille, F° 29, 
— Ms, de Rome : vint trois mille. F° 47, 

P. 84, 1. 6 : sans le ribaudaille. —— Ms. de Rome : sans les 
archiers à cheval. F° 47. 

P. 54, [. 8 : rengiés. — “Ms. de Rome : où cevauça tout ren- 
giet sicvant les bunières le roi. Et en i avoit quatre; et les por- 
toient li sires de Sces, Li sires de Ferrièrez, h sires de Morlais 
et li sires de Hastinghes. F° 17. 

P. 54, 1. 12 : cinq. — Mss. À 41 à 44 : deux. F° 13 v°. 


$ 50. P. 55, 1. 9 : d'abbaye. — Mss. 4 11 à 14 : de moines 
noirs. Fo 14. 

P. 55,1. 14 : ensamble. — Ms, d'Amiens : et là fu mêssires 
Jehans de Haynnau appelés, ce fu bien raison. F° 17 ve. 

P. 55, 1. 146 : estoient. — Ms. d'Amiens : Tout consideret, 
entr'iaux il disoient malement, car encorres n’en avoient il nuls 
veus ne ilx ne savoieut où il gisoient, ne se jà point es trou- 
veroient, pour le fort pays où il estoient enbatu. Si sambla as 
aucuns seigneurs qui là estoient, tels que le seigneur de Persi, 
le seigneur de Ros, le seigneur de Moutbray et le seigneur de 
Luzi, qui congnissoient auques le pays; et disent à l'avis des Escos 
pour certain que il s’en raloient en leur pays, et que nullement... 
F° 8. — Ms. de Rome : et fu avis à auquns que li Escot s'en 
raloient en leur pais, et que on ne les aueruit point; et pooit estre 
que il savoient bien tout le couvenant des Englois, mais on ne 
savoit riens dou leur. F? 47 v°, 

P. 56, 1. 48 : marès. — Ms. d'Amiens : car chilx pays de 
Norhombrelant se diffère assés de diverseté à le marce d'Engle- 
terre, Et ossi font les gens : il sont enviers les Englès ensi que 
demy sauvaige. F° 8. 

P. 56, 1. 22 : crolières. — Ms. d'Amiens : ne en ces cras 
mares plains de bourbe. F° 8. 

P. 56, 1. 29 : marès. — Ms. d'Amiens : crolièrez et autres 
plassis. F° 8. 

P. 56, 1. 31 : au col. — Ms. d'Amiens : le targe sus le dos. 
F° 8 vo. 

F. 57, 1. 9 : bestes. — Ms. d'Amiens : et chil derière cuidoient 
que ce fuissent li annemy, K° 8 vo. 


$ 81. P. 87, 1. 45 : vespres. — 75. de Rome : en ces lons 
jours d'esté. F° 17 v°, 


P. 57, 1. 17 : rapasser, — Ms. d'Amiens : che disoient chil 

dou pays pour certain, car ailleurs n’y avoir point de gué ne de 
passage, fors que droit là. F° 8 v’. 

P. 58,1. 4 : vingt et hait — Ms. B 6: vingt ei deus. F° 30. 

P. 58, 1. 46 : toursct, — Ms. de Rome : vu bouté en lor sain. 
F° 1417 v°. 

P. 58, L 99 : tortis. — Mss. À 2 et 8 : alumez. F° 16 v°. 

P. 59, 1. 4 : nonne., — Mss. 4 1 à 6, 9, 20 à 22 : aincois 
que le jour feust passé, F° 16. 

P. 59, À. 12 : nonne. — Ms. de Rome : Environ heure de 
nonne, auqun povre homme, ouvrier de carbon au bois, furent 
trouvé des varlès qui estoient alés as verghes au bois, pour euls 
logier : il furent amené devant les signeurs, liquel orent de lor 
venue trez grant joie. I lor fu demañdé où il estoient : il res- 

‘ pondirent que il estoient à quatorze lieues englesces priès dou 
Noef Chastiel sur Thin, et à onze lieues de Carduel en Galles; et 
si n'avoit nulle ville plus priès de là, où on peuist riens trouver 
pour euls aisier. 

On prist ces hommes, on les monta sus chevaus pour ensen- 
gnier le chemin. On envoia tantos et sans delai de par le roi 
nonchier au Noef Chastiel sus Thin que, qui voloit gaegnier, on 
venist avitaillier le ost. Et i furent de le ost envoiiés plus de 
deux cens petis chevaus, pour aporter vivres pour lors mestres. 
Mais li cheval estoient si foullé et si lassé que il ne pooient aler 
que le pas; et fu toute nuis, avant que il venissent au Noef Chas- 
ucl. 

Qant ces nouvelles furent sceues au Noef Chastiel que li rois, 
lors sires, et lors gens estoient en tel lieu et en tel dangier, toutes 
manières de gens se prissent priès que de tourser vins et viandes 
et cervoises et fains et avainnes pour les chevaus, et se missent 
tantos à voie, non sus les chevalès que il avoient amenés, mais 
sus autrez qu’il prissent tous reposés. Environ mie nuit, vinrent li 
premier en le ost, dont on ot grant joie, car hommes et chevaus 
estoient si afamet que plus ne pooient. F° 18. 

P. 59, L. 45 : quatorze. — #s. B 6 : quinze. F° 31. 

P, 59, L. 16 : onze. — Mss. À 11 à 14 : douze. F° 46, — 
Ms. B 6 : vingt cinq. F° 34. 

P, 59, L. 23 : avainne, — Mss. À 41 à 14 : poulailles, eufs, 
fromaiges. F° 45. 


$ 32. P. 59, |. 28 : À l'endemain. — Ms. de Rome : À l'en- 

demain, dedens heure de tierce, fu li hoos assés avitaillie. Et 
quisièrent celle nuit toute nuit hi four, et si hastèrent à faire 
dou pain. À painnes estoit la paste escaufée, qant il le traioient 
hors dou four, et le metoient en sas et en paniers; et puis sus 
petis chevalès il vinrent en le ost. Tout estoit requelliet en bon 
gré et vendu. Et furent chil de le ost grandement apaisiet. Et 
fist li rois donner à trois povres hommes que lors gens avoient 
trouvé, dont il avoient eu celle adrèche, vint livres à l’estrelin. 
Et sejournèrent là L rois et toute li hoos, sus la rivière de Thin, 
wit jours tous entiers, attendans que li Escocois retournaissent, 
mais ils n’en avoient ne ooïient nulles nouvelles. Aussi li Esco- 
çois ne savoient riens des Englès et les esqievoient par avis de 
pais che qu’il pooient; et se tenoient en la marche de Carduel, 
entre roces et montagnes, et pais inhabitable. 

Ces uit jours que les Englez sejournèrent sus la rivière de Thin, 
atendans la revenue des Escoçois, il travillièrent tellement le pais 
de pourveances et si les quissent que, un pain d’un estrelin, on 
lor vendoit süs. Encores le toloient il l’un l’autre. Vin tout ba- 
huté, le galon qui ne valoit en devant que sis estrelins, il l’acha- 
toient vingt quatre estrelins. Chars avoient il assés, mais toutez 
aultres coses lor estoient si chières et si court tenues qu’il n’en 
pooient recouvrer. Et encores avoecques tout ce meschief, il ne 
cessoit point de pleuvoir, par quoi lors selles, penniauls et eon- 
treçaingles furent tout pourit, et tout li cheval ou la plus grant 
partie quassé sus le dos; et ne savoient de quoi cheuls ferrer qui 
estoient desferret, ne de quoi couvrir fors que de leurs tourni- 
qiaus d’armes. Ne euls meismes encontre la plueve il ne se sa- 
voient conment desfendre; et passoient bien souvent, qant à 
aloient et venoient pour querir pourveances ou pour veoir l’un 
l'aultre, en la bourbe jusques as qievilles. 

Et encores l’avoient li Hainnuier trop pluz dur parti que li 
Englois, car depuis basses vespres il ne s’osoient desfouchier, 
mais tenir ensamble et faire doubles gais toute nuit, pour la doub- 
tance des archiers de Lincole, qui volentiers les euissent couru 
sus et fait grant damage, se il ne dobtaissent le roi et les si- 
gneurs à courouchier. Et n'avoient de quoi faire feu, forz que 
de verde lagne qui ne voloit ardoir; et n’avoient ne pot, ne chau- 
diére, ne caudron, car tous lors charois estoit demorés der- 
rière, qui ne pooit venir par nul cemin jusques à euls pour la 
diverseté dou pais; et rotissoient toutez lorz carz, et avoient trop 

grant defaute de sel; et ne savoient à quoi boire de l’aige ou de 
l'autre buvrage, qant il en pooïent avoir, fors en vasselles que il 
avoient fais dez escorces des auniaus et d'aultres arbes dou bois. 
F° 18. 

P, 60, 1. & : barils, — Ms, B. 6 : Et sy coustoit le denier 
quatre. F° 32. 

P. 60, 1. 7 : huit jours. — Ms. d'Amiens et mss. 4 : envi- 
ron huit jours. F° 9. — Ms. B 6 : En cel estat furent dix 
huit jours. Sy vous dy que les Englès eurent moult de disettes 
et de pouvreté, car toudis nuit et jour il gisoient en leur armure. 
Et faisoient les Haynuers deus gait, l’un pour les Escochois, et 
l'autre pour les archiés de Linchelle, F° 32. 

P. 60, 1. 45 : six estrelins. — Ms. d’ Amiens : sis estrelins ou 
sept. F° 9. 

P. 60, 1. 15 : un paresis. — As. d'Amiens : une obole estre- 
line, F° 9. 

P. 60, 1. 16 : de vin. — Mss. À 18 et 19 : sis esterlins qui 
ne deust valoir que sis parisis. F° 17 vo. 

P. 60, 1. 17 : six, — Ms. d'Amiens : quatre. F° 9, 


$ 35. P. 61, 1. 4 : passer. — Ms. de Rome : mais li Escoçois 
qui sont soutil de gerre, sceurent bien prendre un aultre cemin; 
car il congnoissent otant bien toute la marce où il estoient, 
aloient et venoient, que il font lor pais d’Escoce. F° 18 v°. 

P. 61,1. 3 : De quoi. — Ms, de Rome : et n’i avoit si fort, si 
jone, ne si joli, qui ne fust tous pesans de merancolie. F° 48 v°. 

P. 61, 1. 41 : sept. — Ms. de Rome : sept lieues plus hault 
viers Carduel, au desus de la rivière. F° 18 v°., —— Mss. À 48, 
19 : six lieues. F° 17 v°. 

P. 61, 1. 48 : cent livrées. — Ms, de Rome : en deniers ap- 
parilliés cent livres d’estrelins. F° 48 ve. 

P. 61, 1. 21 : Adonc. — Ms. B 6 : Adonc montèrent à che- 
val pluiseur escuïiers qui desiroient à avoir che prouffit et hon- 
neur, et se mirent en esqueste. Dont il avint à ung escuier en- 
glès, qui s’apelloit Thomelin Honsagre, que il chevaucha si avant 
que d'aventure il s’enbaty entre les Escochois, qui estoient logiet 
sur une montaigne, à sept petites lieues priès des Englès, et riens 
n’en savoient. Sy fut pris l’escuyers et amené devant messire 
Gillame de Douglas et le conte de Mouret, éhief et meneurs des 
gens d'armes, car le roy d’Escoche n’y estoit mye presens. 

1 — 18 

Quant les seigneurs ct les barons d'Escoche virent lescuier en- 
glès devant yaulx, il luy demandirent dont il venoit et quel cose 
il queroit. Et i! leur dist toute la verité, et comment le roy d’En- 
gleterre et ses gens les avoient quis et demandé jà le terme de 
vingt jours. Dont dist mesirres Gillame de Douglas, qui ot grant 
joie de ces nouvelles : « Chertes, compains, puisque vous estes 
venus jusques à chy pour chelle cause, nous vous quiterons vostre 
prison, car nous vollons que vous soiés chevalier, et que vous 
gaigniés cent livres de terre à l’estrelin. Et se dirés ensy au roy 
et à vos seigneurs que, se il nous quierent et ont quis, et nous 
les querons; et que droi chy il viengnent, et il nous trouve- 
ront. » L’escuüer fut moult joieus de ceste response, et leur 
dist : « Signeur, grant merchy, et je le diray au roy et as ba- 
rons par delà. » 

Adonc se party d’eulx, et chevaucha tant que il vint en l'ost 
devers le roy d'Engleterre. Et là vinrent tout li baron, pour oïr 
nouvelles. « Sire, dit l’escuiier au roy, je ay veut et trouvé les 
Escos et parlé à iaus. Et sont bien logiet sur une montaigne, à 
sept petites lieües de chy. Et vous ont quis et là atendu ung 
grant temps, et vous desirent à trouver otant bien que vous faites 
eulx, Et demain au matin je vous menray à celle part et les vous 
monstreray, se il vous plaist, car il dient que il vous atende. 
ront. » De ces nouvelles fut le roy et tous les barons resjoy. 
Fe 33 et 34. 

P. 64, 1. 23 : seize, — Mss. À 14 à 1h : jusques à seize ou 
dix huit. F° 145 ve. 

P. 61, 1. 27 : L'endemain. — Ms. de Rome : le bon matin, 
F° 18 v’. 

P. 62, |. 2 : rapasset, — Ms. de Rome : une petite lieue en 
sus. F° 19. 

P. 62, L. 6 : à Paris. — Ms. d'Amiens : à Londrez ou à Pa- 
ris. Fo 9. — Mss. À : en paradiz. — Ms. A 4, f 17. 

P. 62, 1. 9 : ars. — Ws. de Rome : mais il ne veoient homme 
ne fenme; tout s’en estoit fui et repus pour la doubtance d’euls. 
Fe 19. 

P. 62, 1. 13: menoit. — Ms. de Rome : et n'ooient nulles 
nouvelles des Escos. Considerés la grant painne et diligense que 
il rendoient à trouver les maleois Escocois. Et se contentoient 
mal li auqun de ce que on les pourmenoit ensi, et dissoient : 
« Nennil, nous travillons en vain : les Escos sont retrait, grans 

jours sont passé; car aultrement, se il ne fuissent enclos en terre, 
nous en euissions oy nouvelles. » 

Au quart jour, sus l'eure de tierce, evous revenu trois esquiers 
deviers les marescaus, qui les Escocoïis avoient trouvés et parlé 
à euls. Tantos li doi marescal, mesire Thomas Wage et messires 
Lois Haÿ fissent cesser l’oost, dont dissent toutes gens : « Nous 
avons npuvelles : chil chevauceour ont trouvé les Escos. » Mes- 
sires Thomas Wage amena ces esquiers deviers le roi. Qant il 
furent venu jusques au roi, il li dissent : « Sire, certainnement 
nous avons veu les Escos, et la place là où il sont logiet et aresté; 
et à ce que il moustrent, i vous atendent. Et avons parlé à l’un 
de lors hiraus, et disoit que il venoit de Durames; et vous quidoit 
là trouver, et vous portoit la bataille, Et nous mena si avant sus 
son conduit que nous avons veu une partie de lor couvenant ; et 
là vous menrons, se vous volés. » — « Oil, dist li rois, nous ne 
desirons aultre cose. » — « Et sont il lonch de chi? » demanda ti 
rois. — « Sire, nennil : environ sis lieues englesces. » F° 19. 

P. 62, L. #8 : huit jours. — Ms. de Valenciennes : six jour- 
néez. F° 19. 


$ 54. P. 63, L. 3 : arrester. — Ms. B 6 : à heure de ves- 
pres. F° 35. 

P. 63, 1. 3 : blés. — Ms. de Rome : et [u li rois logies en 
une abbeïe que on clainme ou pais le closire Saint Pière, et est 
de blans monnes. Et ne l’avoient point ars li Escocois, pour tant 
que l'abbé estoit cousins à un baron d’Escoce, Je signeur de 
Lindeséc, et estoit chils en celle cevanchie, 

Encores fu demandé à ces trois esquiers pourquoi Li hiraus 
n'estoit venus parler au roi, qant si mestre l’avoient envoiiet jus- 
quez à Duramez pour li trouver et les signeurs, et fait son mes- 
sage. Îl respondirent à ce et dissent : « Nous li remoustrasmes 
bien et le volions amener avoecques nous, maïs il nous pria que 
nous vosisions faire son message, et se moustroit à estre dehe- 
tiés : c'est la cause pour quoi il s’en retourna deviers ses si- 
gneurs. » En celle abbeïe se loga li rois celle xuit, et toute li 
hoost là environ; et pooit avoir quatre lieues englesces de là où 
li Escocois estorent logiet. F° 19. 

P. 68, |. 11. Apriès. — Ms. de Rome ; Qant ce vint au ma- 
tin. F° 19. 

P. 63, 1. 14 : conduisoit. — fs, de Rome : Et eloieat li troi 

esquier, qui les nouvelles avoient aporté des Escocois, devant, 
et menoient les banières. F° 49 v°, 

P. 63, 1. 47 : chevaucièrent. — Ms, de Rome : en tournant 
deus montagnes. F° 49 v°. 

P. 63, 1. 22 : montagne. — M5. B 6 : ronde et ague de tous 
lés, excepté du costet par où les Escochois estoient montés. 
F° 35, 

P. 64, 1. 41 : ordonnées. — Ms. d'Amiens : messires Jehans 
de Haynnau et cinq des plus grans seigneurs d’Engleterre ame- 
nèrent....#° 9 ve. 

P. 65, 1.44 : plairoit. — Ms. de Rome : et se il ne pooient 
venir par là, il alaissent autour des montagnes querre la voie. 
F° 49 v°, 


$ 55. P. 65, 1. 16 : commander. — Ms. de Valenciennes : 
par les marissaulx. F° 20. 

P. 65, 1. 29 : juper. — Ms. de Valenciennes : huer à plaine 
geulle tout à une fois. F° 20. 

P. 66,1. 4 : Pière. — Ms. d'Amiens : li solaux leva biaux 
et clers, et fu li airs assés atemprés et en boiu point. F° 9 vw, 

P. 66,1. 32 : avis. — Ms. de Rome : mais li Englès, qui con- 
gnoissent lor manière, n’en font compte; bien dient : Olà! les 
diables qui se resvellent, qui nous quident esfreer et eshider par 
lor juperie. F° 20. 

P. 67,1. 40 : en l’ewe. — Ass. 4 4 à.6, 41 à 19 : en pot. F° 18. 

P. 67, 1. 12 : gramment. — Ms. de Rome : mès queil aient de 
la farine et une plate pière à faire des oublies. Et aussi ne font 
auquns Englois ne Gallois : il sont tout de une painne et de une 
matère et condition. F° 20. 

P. 67,1. 23 et 24 : montagne. — Ms. B 6 : à quatre lieues 
en sus. F° 37. 

P. 67,1. 26: repus. — Mss. 4 1 à 6, 20 à 22 : pour plus 
estre à repos. F° 18 v°. — Mss. 4 48, 19 : pour estre plus re- 
pont. F° 49 v. 

P. 68,1. 9 : yaus.— Ms. d'Amiens ; Li Englès estoient logiés 
de une part de le rivierre, et li Escot d’aultre; et demorèrent en 
tel estat, dis huit jours et dis huit nuis, sus celle seconde montain- 
gue, et tous les jours rengiés l’un contre l’autre. Si y eult plui- 
seur escarmuches, en le rivierre et sus le rivaige, d'aucuns ar- 
chiers et legiers compaignons qui s’aventuroient. F° 40. 

P. 68, [. 15 : acorder. — Ms. d'Amiens : de quoy li roys et 
li signeur d'Engleterre estoient tout courchiet, et si ne le pooient 
amender que ce ne fuist trop à leur grant dammaige. F° 10. 

P. 68, 1. 9 : dix-huit. — Mss. 4 1 à 6, 20 à 29 : huit. F° 48 ve, 

P. 68, 1. 17 : mesaises. — Ms. d Amiens : Si n’eurent oncquez 
li Escot, tout ce temps que je vous compte, pain, ne vin, ne sel, 
ue quir tanet ne conret pour faire estivaulx, ne sorlers; ains fai- 
soient sorlers de quir tous crus à tout le poil. Et li Englès, de 
l’autre part, n’estoient mie trop à aise, car il ne savoient de quoy 
yaux logier, ne de quoy couvrir, ne où aller fourer fors en bruïe- 
rez. Si puet chacuns savoir que il avoient grant faute et grant 
mesaise de leurs tentes et de leur caroy, de leurs coses et de leurs 
hostilz qu'il avoient en devant fès, ordonnés et achatés, pour yaux 
servir et aaisier, Et si les avoient en ung bois laissiet sans garde, 
et ne savoient où c’estoit, ne il n’y pooient venir ne envoüer, 

Ensi en celle cache et poursuilte des Escos, furent li Englès ung 
mois tout plain, à tel meschief et à tel mesaise que vous avés oy, 
que touttes leurs pourveanches leur estoient fallies à leur plus grant 
besoing. Et comment que pourveanchez leur venist à vendre tous 
les jours de pluiseurs costés, sy n’eurent il oncques si bon mar- 
chiet que uns pains mal quis et de mauvais bled ne leur coustast 
trois estrelins englès, qui ne dewist valloir que ung denier parsis 
à le ville, et ung galon de povre vin escauffet douse estrelins, qui 
ne valloit au tounel que trois. Ensi vivoient il à dur et en grant 
meschief, et livroient leurs garchons par pcrtion bier escarsement, 
car encoires avoient il paour de plus grant fammine, et que ar- 
gens ne leur fausist par trop loinge demorée. F° 10. 

Ms. de Valenciennes : Maïs onques les Escos ne s’i vaurent 
acorder ne prendre le parchon; et si vivoient en tel povreté 
qu'il n'est homme qui n’en deuist avoir pitié, et pareillement 
les Englès, nonobstant que un pau euissent il mieulx que les 
Escos. F° 20 w. 


$S 56. P. 68, 1. 22 : deux cens. — WMss. 4 11 à 14 : trois 
cens. F° 47 v° — Ms. B 6 : quatre cens. F° 37. 

P. 68, L 2% : si feri. — Ms. de Rome : et se feri moult vas- 
saument en loost des Englois, en criant : « Glas! Glast » Et 
conmenchièrent il et si compagnon à faire une grande envaie, et 
à coper et mchagnier gens et à abatre, car ce fu sus le point dou 
premier sonme, F° 20 v. 

P. 68,1. 26 : baron.— Moss, 4 7 à 10, 15 à 19: larron. F° 16. 

P. 68, L 27 ; trois cens. — Ms. B 6 : deux cens. K° 37. 

P. 69,1. 4 et5 : montagne. — Ms. de Rome : Celle envaie 
fist Li chevaliers, dont il acquist trez grant renommée, des En- 
gles meismement. F° 20 v°. 

P. 69, 1. 42 : vingt et deus. — Ms. B 6 : cinq. F° 38 

P. 69, 1. 16 : aultres. — Ms. d'Amiens : En tel mannierre que- 
je vous ay compté, demorèrent li Englès vingt deus jours sns ces 
deus montaingnes devant les Escos, toudis escarmuchant qui es- 
carmuchier volloit, et priès que tous les jours rengiés les ungs con- 
tre les autres, une foix ou deus. Et moult souvent quant on estoit 
retrais et desarmés, recrioit on: « As armes! Li Escot sont pas- 
set. » Si les couvenoit armer de rekief, et puis trouvoit on que 
c'estoit bourde. En apriès, il couvenoit getter touttes lez nuis par 
connestablies sus lez chans en trois lieux et à trois costéz de l’host, 
apriès ce que messires Guillaumes de Douglas eut fait ceste en- 
vaiie que vous avés oyt. Et commandoit on bien et à cascun gart 
deus cens armeurez de fier, car çascun jour dounnoit on à entendre 
à ces seigneurs d’Engleterre que li Escot estoient tout ordounnet 
de venir par nuit courre sour yaux, car il ne se povient plus: 
ensi tenir, ne endurer telle fammine. Ces nouvelles faisoient plus 
ententievement gaitier les Englès que nulle autre cose, et estoient 
de ces ghais durement travilliés, avoecq le mesaise et le povreté 
qu’il enduroïent. 

De quoy li Haynuiers et chil qui estoient là avoecques mon- 
seigneur Jehan de Haynnau, estoient là en ung dur parti, car 
il leur couvenoit faire deus gais, l'un avoec les seigneurs d’En- 
gleterre par l'ordounnanche dez mareschaux, et l’autre pour 
les archiers d'Engleterre qui plus les heoient que il ne fesissent 
les Escos, et bien leur disoient et leur reprouvoient souvent le 
fier et le dure bataille qu'il leur avoient fet à Ewruich, enssi que 
vous avés oy, et souvent les appelloient mourdreours, Ensi 
estoient il toudis, par jour et par nuit, en troix grandez paours, 
en paour des Escos qui si priès leur estoient, en paour des ar- 
chiers englèz qui entre yaux se logoient, et en paour de plus 


grant fammine et grant mesaise avoir par trop loinge demourée, 
F° 10 v°. 


+ $ 87. P. 69, 1. 47 : vingt et deus. — Ms. d'Amiens : le dix 
huitième jour. F° 10 v°.— Miss, 4 20 & 22 : le derrenier jour 

des huyt. F° 36 v°. — Mss. À 30 à 33 : le derrenier jour des 
vingt quatre. F° 104 v°. — #5. B 6: le sixième jour. F° 38. 

P. 69, 1. 20 : leurs. — Ms. d'Amiens : et touttedlois tant fu 
il enquis et examinés qu’il s’en descouvri ung petit, car on li eut 
en couvent à faire douche raenchon. F° 10 v°. : 

P. 69, 1. 21 : souverain. — Ms. de Valenciennes : les capi- 
. taines des Escos. F° 21 v°. 

P. 70,1. 6 : armé. — Ms, d'Amiens : et jurent toutte ‘celle 
nuit chacuns tous sus armes, en le place devant le feu et desoubz 
les bannierrez, le teste sour le cul ou sour les jambes de son com- 
paignon. F° 10 v°.— Ms. de Rome : et proprement li rois i estoit, 
et le couvint villier aussi bien comme les aultres. Et âttendirent 
les Escocois en cel estat, qui point ne vinrent, mais ordonnèrent 
autrement bien et sagement. Car, si tos que la nuis fu venue, il 
furent tout prest et se departirent, sans faire noise ne cri; et fu- 
rent moult eslongié, avant que il fust jours. F® 20 v° et 24. 

P. 70,1. 43 : d'Escoce. — Ms. de Rome : qui trop avoient 
dormi. F° 21. 

P. 74,1. 3et & : montèrent. — Ms. B 6 : environ sollail 
levant. F° 39. 

P. 714, 1. & : englès. — Ms. d'Amiens : et haynuyers. F° 10 v° 

P. 71,1. 8 : bestes. — Ms. de Rome : vaces, buefs et viauls. 
F° 21. 

P. 74, 1. 41 : chaudières, — Ms. de Rome : caudrons pendans 
à havès de bois. F° 21. 

P. 74, 1. 44 : hastiers. — Ms. d'Amiens : mil chartiers. F° 40 
ve. 

P. 74, 1. 24 : mareschaus. — Ms. d'Amiens : Et au soir il se 
logièrent en un biel pret et trouvèrent assés à fourer, qui bien 
besongnoit À leurs chevaux, qui estoient si foullet et afammet, si 
esfondut de froit et de pleuve, et si desfroissiet de leurs povrez 
selles que à grant meschief les ponient il cachier avant, ne seoir 
sus pour le froissure, car il n’avoient peniel à cengle, ne contre- 
cengle, culière, bride, ne poitral, que tout ne fuissent desromput 
et pourri. Aïns en couvenoit le plus fairre peniaux de viés wan- 
baïis ou de viés pourpoins ou de viés flassars, qui avoir en pooit, 
pour mettre desoubz leurs sellez et cengles de sourcengles. Et 
avoecq, li plus de leurs cevaux estoient defferet par deffaulte de 
fier et de marescaux; et y vendi on mil claux de fier, chacun 
claux sis estrelins : encoires tous liés qui les pooït avoir. Par 

quoy on poroit bien dire, qui tous les meschiefs, les mesaises, 
les travaux et les paours seroit considerer de le première che- 
vauchie et de ceste autre, que oncques si jouènes prinches comme 
li gentilz roys estoit, n’avoit empris ne enduret deus si durez, si 
travillans ne si perilleuses chevauchies comme ces deux avoient 
estet, et ambedeux dedens une année emprises et achievéces; et 
si n’avoit li roys que seize ans, Ainssi le disoient tous li plus 
preux de l'ost, et cil qui plus avoient veut. Ensi furent il celle 
nuit logiet en cel biel pret, dalléz ung biel park. F° 41. 

P. 79,1. 4 : l’eglise. — As. de Rome : catedral. F° 21, 

P. 72, 1. 4 : Durem. — Ms. B 6 : Et le prumière ville que il 
trouvèrent, che fu Durem où il y avoit grant foison de leur har- 
nas. Sy s’en vint le roy au Noef Castel. et là se rafresqui trois 
jours. Et au quatrième il se party et s’en vint à Durem, et là 
donna il le plus grant partie de ses gens congiet. Mais il retint 
dalés luy monseigneur Jehan de Haynau et les Hainuiers: et che- 
vauchèrent en la compaignie du roy jusques à la cité de Ewruich. 
F° 40. 

P. 72, L. 44 : recognoistre. — Ms. d'Amiens : si furent liet 
et joiant quant il oïrent ces nouvelles, che ne fet point à deman- 
der, car tous leurs draps et leurs avoirs estoit sus les charettes. 
Si n'avoient que vestir fors leurs pourpoins puans et flairans, 
tous pouris de pleuve et de sueur, et pures brayes pouriez et 
mal buées. Si se renouvellèrent celle nuit de touttes coses, qui 
bien leur besongnoit. F° 44. — Ms. de Rome : Si se tinrent là 
trois jours et s’i rafresqirent, et fissent ferrer lors chevaus qui 
grant besongne en avoient. Et tant en chei à referrer que li fiers 
falli, et se couvint aidier de ceminiaus, de bendes de chars et 
de hastiers de fier et de qievilles. Et coustoit uns fiers pour un 
cheval, d’un seul piet, siis estrelins. Encores i eut si grant presse, 
sus les trois jours que il furent’ à Durames, que bien la tierce 
pars des chevaus furent encloés. F° 21. : 

P. 79, 1. 20 : Evruich.— #5. de Rome: et li rois vint à Uruich 
c'on dist Iorch. F° 21 w. 

P. 73, 1. à : compagnons. — Ms. de Rome : Et ne furent pas 
adonc tout hors païet en denierz apparilliés, car li receveur et 
officiier dou roi avoient trop mis hors d'argent pour ce voiage. 
Et qant finance fu revenue, on en fist paiement à Bruges. Si fu 
çasquns paliez et satisfais selonch sa porsion. F° 24 v°. 

P. 73, 1. 46 : Flandres. — Ms. de Rome: Environ sept jours, 

se tinrent messires Jehans de Hainnau et li Hainnuier à Wruich, 
c'on dist Jorch, depnis la revenue dont je vous ai parlé, da- 
lés le roi et madame la roine et les signeurs d’Engleterre. 
F° 21 v°. 

P. 73, 1. 19 : douze. — Mss. A 414 à 14 : deux. F° 48 ve, 

P. 73, 1. 21 : archiers. — Ms. d'Amiens : pour le doubtance 
des archiers, qui trop les hayoient, et qui au departir de l'ost trop 
fort manechiet les avoient. Pour celle cause, et que li roys ne vol- 
sist nullement que messires Jehans de Haynnau ne se routte ewis- 
sent rechupt nul dammaige, les fist il aconduire de douse cheva- 
liers et de bien trois cens armurez de fer, dont messires Regnaulx 
de Gobenet messires Thumas Waghe estoient chief; et les amenè- 
rent tout sauvement à Douvres. F° 41. — Ms. de Valenciennes : 
Et en conduit que le roy ÿ envoia, pour le grant soing qu’il avoit, 
furent douze chevaliers et trois cens hommes d’armes. Premiers 
y fu messire Regnault de Gobeham et messire Thomas Waghe, 
qui estoient meneur de le route. F° 22. — Ms. de Rome : Ensi 
se departirent le Haïnnuier dou roi et des signeurs; maiz il en- 
volièrent par la rivière dou Hombre, qui rechiet en la mer, et par 
vassiaus, la grignour partie de lors harnois et de lors varlès, li- 
quel vinrent depuis, à l’aide de Dieu et dou vent, à l'Escluse en 
Flandres; et il ceminèrent par terre, et vinrent à Londres. Et les 
fist li rois aconvoiïier et acompagnier dé messire Thomas Wage, 
marescal d’Engleterre, pour la doubtance des archiers de Lin- 
cole, car il les couvenoit rapasser parmi lor pais; et ne trouvè- 
rent, Dieu merchi, nul encombrier. Et orent li Hainnuier moult 
à cevauchier de lorch jusques à Londres. Et qant il furent là 
venu, il s’i rafresqirent deus jours, et puis s’en departirent et se 
missent au cemin. Et ne les laissa messires Thomas Wage, si fu- 
rent à Douvres; et là montèrent il en mer, et arivèrent à Wis- 
san. F° 24 w°, 

P. 74,1. 2et 3 : Boulongne. — Ms. de Rome : et li aultre 
vinrent à Saint Omer. F° 21 w°. 

P. 74,1. 3 : Haynau. — Ms. de Rome : Messirez Jehans de 
Hainnau vint deviers son frère le conte et madame la contesse, 
qui les veirent volentiers, li, le signeur de Ligne et les barons et 
chevaliers, qui en sa compagnie avoient esté. F° 21 v°. 

P. 7h, 1. 9 : savoit. — Ms. d'Amiens : En telle mannière 
comme je vous recorde, fu ceste dure grande chevauchie sus 
les Escos departie, et s’en ralla chacun en son lieu. Et remerchia 

grandement messires Jehans de Haynnau lez compaignons qui en 
ceste cevaucie avoient estet avoecq lui, ct especialment et pre- 
mierement les plus lontaings, les Hasbegnons et les Braihenchons 
et ossi tous lez Haynnuiers ; et li proummissent au departir toutte 
amour et bon service, se il lui besongnoit. F° 11 v°. 


S 58. P. 74, 1. 13: Ne demora. — Ms. de Rome : Depuis 
ne demora pas demi an que madame Îa roine d'Engleterre et 
tous li consauls de li et de son fil le roi avisèrent l’un parmi 
Fautre que il couvenoit le jone Edouwart roi d'Engleterre ma- 
rier. Et ne pooient veoir lieu ne hostel, par l'avis et imagina- 
tion de tous et de toutes, où il euist fenme mieuls à la plaisance 
de li, car on l’en demanda, que en l'ostel de Hainnau, à l’une 
des filles le gentil conte Guillaume de Hainnau. Et qant il li fu 
demandé, il conmenca à rire et dist : « Oil, il me plaist mieuls 
là que d’aultre part, et à Phelippe, car elle et moi nous concor- 
dions trop bien ensamble; et plora, je le scai bien, quant je pris 
congiet à lui, et je me parti. » Adonc dist madame se mère : 
« Biaus fils, vous dittes voir, et nous sonmes moi et vous gran- 
dement tenu à nostre cousin de Hainnau; et vous verai là plus 
volentiers mariet que ailleurs. Et i envoierons soufissans messa- 
ges, car la damoiselle le vault bien; et escriprons et prierons à 
messire Jehan de Huinnau que il s’en voelle dou tretiier, comme 
bons moiiens, ensonnier. » 

On ne-recula point de ce pourpos, mais furent ordonné li 
evesques de Durames et doi baron d’Engleterre, le sigacur de 
Biaucamp et messire Renault de Gobchem. Et leur furent deli- 
vret lettres, et dou sourplus qanq que ou dit voiage pooit aper- 
tenir. Et passèrent la mer à Douvres, et vinrent à Wissan ; et ne 
cessèrent, si vinrent à Valenchiennes. Si se traissent à hostels sus 
le marchict, au Chine, à le Bourse et à la Clef. Pour ces jours, 
estoient li contes de Hainnau et la contesse et si enfant au 
Kesnoi. Il demandèrent où messires Jchans de Hainnau estoit. 
On Heur dist que il en oroient nouvelles à Biaumont en Hainnau, 
D'aventure, il trouvèrent Phelippe de Castiaus, qui estoit venus 
à Valenchiennes. Tantos que il sceut lor venue, il se trest viers 
euls. 11 le recongneurent , car il l’avoient veu en Engleterre; et 
estoit li plus procains de mesire Jehan de Hainnau. Il en de- 
mandèrent à lui; il l’en dist la verité, et cevauca à l’endemain 
avoecques euls, et les amena à Biaumont. 

Messires Jehans de Haïnnau fu très grandement resjois de lor 
venue. Et le trouvèrent pourveu et aourné de chevaliers et d’es- 
quiers, et madame sa fenme, contesse de Soissons et dame de 
Dargies, aussi pourveue de dames et de damoiselles. Là estoient 
K sires de Fagnuelles, Ji sires de Haverés, li sires de Wargni, il 
sires de Potelles et li sires de Montegni. Chil signeur d‘Engleterre 
reconmendérent grandement l’estat de li et de sa fenme. Il mous- 
trèrent les lettres, que il avoient de par madame d'Engleterre, et 
le jone roi son fil, et lors consauls, Messires Jehans de Haïionau 
rechut les lettres, et les ouvri et lissi tout au lonch. Et quant il 
ot veu et entendu à matère dont elles parluient, et que c’estoit 
pour l’avancement et mariage de sa cousine de Iainnau, si én 
fu grandement resjois; et dist à l’evesque et as chevaliers qui à 
estoient, que il obeiroit volentiers à tout ce que on li avoit 
escript, car il à estoit tenus de foi et d'onmage. Li gentils cheva- 
liers fist à ces signeurs d’Engleterre Ja milleur chière que faire 
lor pot, car bien le savoit faire, et tant que tout s’en contentè- 
rent; et les tint à Biaumont deus jours tout aise. 

Et puis au tierch jour, il s’en departirent tout ensamble, et vin- 
rent à Maubuege et de là au Kesnoi; et trouvèrent le conte et la 
contesse bien acompagniet de chevaliers et d’esquiers. de dames et 
de damoiselles dou pais, qui requellièrent toute la compagnie moult 
doucement et liement, ensi que bien le savaient faire. Messires 
Jehans de Hainnau fu promotères de ce mariage et s’en aquita 
bien, -ensi que escripi on J’en avoit, et tant que li contes de 
Haïnnau acorda Phelippe, sa fille, en cause de mariage, au jone 
roi d'Engleterre, voires là où li papes les vodroit dispenser pour 
le linage, car il estoient moult proçain, lors deus mères cousines 
germainnes. En tant que de la dispensation, li ambasadour d'En- 
gleterre s’en cargièrent, et envoïèrent en Avignon deus cheva- 
liers et deus clers de droit. 

Pour ce temps, resgnoit papes Jehans, qui descendi tantos à 
la dispensation faire dou mariage d'Engleterre et de Hainnau. Et 
li fu avis et à tout le colège que c’estoit une cose bien prise. Et 
retournèrent arrière à toutes les bulles de dispensation, et vin- 
rent à Valenchiennes deviers les signeurs, l’evesque de Durames 
et les aultres qui là les atendoient. Si en orent toutes les parties 

-grant joie. Et fu la damoiselle espousée par la vertu de une 
procuration; et puis retournérent.en Engleterre nonchier ces 
nouvelles. Pour lors estait Phelippe de Hainnau, ou tressime sn 

de son eage. Longe et droite estoit, sage, lie, humle, devote, 
large et courtoise, et fu en son temps aournée et parée de toutes 
nobles vertus, et amée de Dieu et dou monde. F° 21 v° et 22. 

P. 74, 1. 44: li contes. — Ms. B 6 : Aimon. F° 41. 

P. 74, 1. 14: de Kent. — Ms. d'Amiens : ses oncles. F° 41 v°. 

P. 74, 1. 49 : marier. — Ms. B 6 : Sy regardèrent où, et di- 
rent adonc entr’eulx que on ne le povoit mieulx assener ne ma- 
rier que à l’une des filles de che vaillant et honnouré prinche, 
le conte Guillame de Haynau qui sy grant amour et courtoisie 
avoit fait à la royne d’Engleterre et à son filz, et que aydiet luy 
avoit, quant tout le monde luy avoit failly, et envoiet son frère 
et ses gens pour luy aydier à reconquerre son pais, ou aulire- 
ment il estoit perdus. Chel avis et consauls fu tenus, et fut de- 
mandet au jone roy quelle chose il en diroit. Il respondy que 
il n’y sentoit que tout bien, et que plus vollentiers le prenderoit 
yl que aultre part. Et lors luy fu demandé à laquelle il avoit 
mieus son plaisir, car le conte de Haynau avoit trois filles à ma- 
rier. Et le roy respondy : « à la plus jouène, exsepté unne, qui 
s’apelle Phelippe, » car celle luÿ avoit toudis moustré plus d’a- 
mour que nulle des aultres, du tamps que il fut en Haynau. 
Fe 4f et 42. 

P. 74, 1. 49 : un evesque., — Ms. d'Amiens : l'evesque de 
Nordvich. F° 14 v°. — Ms, B 6: deus evesques et ung conte 
et six chevaliers. F° 42. 

P. 74, 1, 25 : filles. — Ms. d'Amiens : madammoiselle Phe- 
lippe sa fille. F° 11 ve. 

P. 74, 1. 27 : lui, — Ms. B 6 : Adonc passèrent l'ambassade 
la mer à Wisant, où le passaige estoit lors tout commun. F° 43. 
— Ms. d'Amiens : Chil messagier de par le roy, ensi que je 
vous di, vinrent à Vallenchiennes en grant arroy, et trouvèrent 
monseigneur Jehan de Haynnau à son hostel de Biaumont; et se 
traissent premierement deviers lui, et li disent tout ce dont char- 
giet estoient : « Chiers sirez, nous sommes chy envoïet de par 
nostre seigneur le jouène roy d'Engleterre ét madamme se mère 
et tout son consseil de delà. Et vous prient que vous voeilliéz 
adrechier à ceste besoingne et estre dallés nous, et priier à mon- 
seigneur le comte vostre frère que il voeille acorder en cause de 
mariaige madammoiselle Phelippe sa fille, car il l’aroit plus chier 
que nul autre, tant pour l'amour de vous que dou noble sancq 
dont elle est extraite. » Fe 11 vo, 

P. 74, |. 29 : faire. — Ms, B 6 : Le gentil chevalier res- 
pondy que vollentiers il y seroit pour yauls, et que che n’estoit 
mie petite chose de sa nieche, car sa seur ly mainsnée auroit à 
mari le roy d’Allemaigne qui jà tiroit à estre empereur de 
Romme. F° 43. : 

P. 74, 1. 31 : frère. — Ms. B 6 : le conte qui estoit en la 
ville de Valenciennes où adonc il se tenoit. F° 43. 

P. 7h et 73: rechut — Ms. B 6 : grandement, car bien le 
savoit faire, mieulx que nul prinche. F° 43. 

P. 75, 1. 46.: deus de leurs chevaliers. — Ms, B 6 : quatre 
chevaliers. F° 44, 

P. 75, 1. 17 : Saint Père. — Ms. B 6 : pape Jehan. F° 44, 


$ 39. P. 76, 1. 4 : Quant. — Ms. de Rome : Qant li contes et 
la contesse de Hainnau orent ordonné et entendu à l’estat de ma- 
damoïizelle Phelippe lor fille, et aourné ensi comme à lui aperte- 
noit, qui devoit estre roine d'Engleterre, on pourvei chevaliers et 
esquiers qui avoecques lui devoient partir. Adonc prist elle con- 
giet à son signeur de père et à madame sa mère et à Guillaume 
de Haïnnau, son frère, et à Jehane et à Issabiel, ses serours, car 
Margerite, li ainnée, n'estoit point là; avant estoit en Alemagne 
et acouvenenchie à l’empereour le roi Lois de Baivière, roi d’Ale- 
magne et empereour de Ronme. Après tous ces congiés, la jone 
roine Phelippe d'Engleterre, en l’eage entre trèse et quatorse ans, 
se departi de Valenchiennes en la compagnie de messire Jehan de 
Hainnau son oncle, dou signeur de Fagnuelles, dou signeur de 
Ligne, dou signeur de Brifuel, dou signeur de Haverech, dou 
signeur de Wargni et plus de quarante chevaliers et esquierz de 
Hainnau. Et servoit devant lui adonc uns jones esquiers qui se 
nonmoit Watelès de Mauni, qui puis fu messires Watiers, vaillans 
homs et preus as armes, ensi que vous trouverés ses grans 
proèces escriptes en ceste histoire, car ce fu uns homs qui fist 
en son temps par sens et par proèce le corps et la cavance. Et 
se departirent de flaïinnau pluisseur jone esquier, en entente que 
pour demorer en Engleterre avoecquez la roine. Si cheminèrent 
tant que il vinrent à Wissan; si furent esqipé lors chevaus et 
mis ens ès vassiaus passagiers d'Engleterre qui là les atendoient, 
Si furent tantos oultre, et là estoient li sires de Biaucamp et 
messire Renault de Gobehem, liquel avoicnt atendu la venue de 
la jone roine bien quatre jours. Si entra la ditte roine Phelippe 

de Haïnnau en Engleterre à si bonne heure que tous li roiaul- 
mes en denbt estre resjois et fu; car depuis le temps de la roine 
Genoivre qui fu feume au roi Artus et roine d'Engleterre que 
on nonmoit adonc la Grant Bretagne, si bonnc roine ni entra, 
ne qui tant d’onnour recuist, ne qui si belle gencration euist, 
car elle eut dou rot Edouwañt son mari, en son tetups, sepi fils 
et cinq filles. Et tant comme elle vesqui, li roiauimes d’'Engie- 
terre eut grasce, prosperité, honnour et toutes bonnes aventu- 
res; ne onques famine ne éhier temps, de son resgne, n’i de- 
morerent, ensi que vous orés recorder en l'istore, 

Tant esploita la jone roine d’Engleterre et sa compagnie que 
il vinrent en la chité de Cantorbie, et alèrent veoir le corps 
saint Thomas et i fssent lor offrande, et puis passèrent oultre. 
Et par toutes les villes où il passoient, on lor faisoit feste et 
honnour, dons et presens, et passèrent à Rocestre et puis à Dar- 
deforde ; et vinrent à Eltem, et Là s’arestèrent. Et là estoit li eves- 
ques de Durames qui par procuration l'avoit espousé à Valen- 
chiennes ou nom dou roi, et grant fuisson de signeurs et de dames 
d'Engleterre, qui requellièrent doucement la roine et toute sa 
compagnie. Et m'est avis que messires Jehans de Hainnau pour 
celle fois, ne li chevalier et esquier qui ia roine avoient acompa- 
gniet, n'alèrent plus avant, fors chil et celles qui avoecquez lui 
devoient demorer, car li rois, pour ces jours, et madame sa mère 
et li contes de Qent estoient en la marce de Northombrelande. Si 
regardèrent li signeur d'Engleterre que li Hainnuier aueroicnt 
trop de painne à aler si lonch, et en furent deporté, et là donnés 
et pris li congiés de toutes parties. Et plora la jone roine Phelippe 
assés, qant son oncle et li cevalier de Hainnau le laissièrent. 
Toutes fois ensi fu fait. Il s’en retournerent en Hainnau, et li si- 
gneur et les dames d’Engleterre, qui de ce faire estoient cargiet, 
ordonnèrent lor jone dame et l'enmenèrent. Et passa tout parmi 
Londres, mais adonc point n’i aresta; car on voloit que li Lon- 
driien la rechuissent une aultre fois, qant li rois l’aueroit es- 
pousé, et elle seroit roine d'Engleterre, de tous poins et à telle 
solempnité comme il esjoient et sont tenu dou faire qant une roine 
d'Engleterre, et li rois l'a espousé, entre la première fois en la 
chité de Londres. 

Tant esploitièrent chil qui la jone roine menoaient, que il 
vinrent à Evruich. Là fu elle recheute très solempnement et 
grandement. Et issirent en bonne ordenance tout li sigueur 

d'Engleterre qui là estoient, à l'encontre de li, et meisme- 
ment li jones rois qui le trouva sus les camps montée sus une 
hagenée très bien amblans et très ricement aournée et parée, 
et le prist par la main et puis l’acola et baisa; et cevauchièrent 
coste à coste, et à grant fuisson de menestrandies et d’onnours 
il entrèrent dedens la chité; et ensi fu amenée jusques au lieu 
où li rois et madame sa mère estoient logiet. La roine, mere 
dou roi, rechut celle jone roine moult doucement, car elle savoit 
d'onnours tout qanq que on en pooit scavoir. Je n'ai que faire 
de plus demener ce pourpus. Li jones rois Edouwars espousa 
Phelippe de Hainnau en l’eglise catedral, que on dist de Saint 
Guillaume. Et les espousa li arcevesques dou lieu par la vertu 
de la dispensation que on avoit empetré en Avignon; et fu le 
jour de la Conversion saint Pol. Et avoit li rois disse sept ans 
d’eage, et la jone roine sus le point de quatorze ans; et fu en 
l'an de grace Nostre Signeur mille trois cens vingt sept. Si poés 
et devés scavair que toutes solempnités et festes, sans riens espar- 
gnier, furent à ces jones, et hiraut et menestrel largement païiet. 
Et se tint depuis ces espousailles li rois Edouwars, madame s: 
mère et la jone roine lor fille, à Evruich ou là environ, jusques 
au temps Pasqour, que il vinrent à Londres et à Windesore. Et 
furent de rechief là toutes festes faites; et i ot ou inois de mai 
que Îa roine entra en Londres; grandes joustes faites. Et i fu 
rent grant fuisson de Hainnuiers; et par especial messires Je- 
bans de Hainnau et messiré$ Guillaumes de Jullers i furent, et 
li sires d'Enghien qui fourjousta lez joustes. Je me tairai un petit 
à parler de ceste matère, et parlerai des Escoçois, F°s 22 v° et 
23. 

E. 76,1. 4 et 5 : espousée. — As. B 6 : Lors espousa ly 
evesque de Lincheile la fille du conte de Haynau ou non du roy 
d’Eogleterre. F° 44. 

P. 76, 1. 40 : Wissant, — Ms. B 6 : Et la convoia l’on par- 
my Artois jusqu'à Wissant. Là trouva on les nefs d'Engleterre 
toute aparlies qui estoient venus querre toute la compaigunie..…. 
Sy arivèrent à Douvres, et là se reposèrent, tant que les nefs fu- 
rent toute deschergies. Et puis se partirent et chevauchèrent de- 
vers Saint Thomas en Cantorbve..... Ensy fu la jone dame, en 
le aige de quatorze ans, amenée jusques à la cité de Londres. 
F° 45. 

P- 76, 1. 22 : festes. — Ms. d'Amiens : Durerent ces grandes 

et nobles festes plus de trois sepmainnes , ainchois que elles se 
departesissent. F° 11 v°. 

P. 76, 1, 95 : s’en parti. — Ms. d'Amiens : et fu là en En- 
gleterre messires Jchans de Haynnau ung grant tierme, ains qu'il 
s’en peuist partir. F° 11 v°. 

P. 76,1, 29 : damoisicl. — Ms. d'Amiens : ung jouène es- 
cuyer de Haynnau, qui s'apelloit adonc Gautelés de Mauny, qui 
fu puis messires Ghautiers de Mauny, bons chevaliers, rades, 
preux, hardis, sages et bachelereux, et mout amés dou roy et de 
taut le pays. F° 42. — Ms, de Valenciennes : ung josne es- 
cuier de Haynnau pour ly’servir, que on appeloit Watelet de 
Maugny, qui puis fu messire Wautier de Maugny, bon chevalier, 
preux et hardis, qui moult fu amez en le court et ou pays. F° 23. 
— Ms. B 6 : ung jone escuiers, qui s’apelloit Wastelet de Mas- 
ny, que monseigneur son père luy donna. F° 46. 


$S 40. P. 77, 1. 16 : Galles. — Ms. de Rome : Qant il se 
veirent si eslongiet des Englois, et il sentirent lors chevaus foul- 
lés, il se logièrent entre montagnes et bois, et furent là toute la 
nuit. Et ne mengièrent ne mengiet n'avoient, quinse jour estoient 
passet, les trois pars de l'oôst, ne pain ne paste, fors que chars, 
et beu de l’aige; et se li Englès avoient eu painne de euls pour- 
sievir, li Escocois, pour euls garder et sauver, avoient eu painne 
et souffreté de toutes coses au double. F° 93. 

P. 77, 1. 49 : Assés, — fs. de Rome : Assés tost apriès ce 
que les nouvelles furent venues en Escoce que li jones rois Edou- 
wars estoit mariés à Îa fille dou conte de Haïrmau, et encore se 
tenoit ils à Evruich là où les noces et festes avoient esté, auqun 
baron d’Escoce et de Northombrelande se missent ensamble sus 
asegurances et vinrent sus une place que on dist la Mourlane, 
entre Escoce et Engleterre. Et là parlementèrent tant li un à 
l'autre que unes trieuvez furent prisses, à durer trois ans entre 
Engleterre et Escoce. Et pour ce se tint li joues rois d’Engleterre 
si longement à Evruich que li trettié de ces trieuves estoient. Et 
qant elles furent données et acordées de toutes parties, li rois 
d’Engleterre, contre le mois de mai, retourna en la marce de 
Londres, et ma dame sà mère et la jone roine Phelippe. Et furent 
les festes adonc à Londres à la venue de la roine, ensi comme il 
est contenu ichi desus. F° 23. 


P. 71, 1. 25 : trois ans. — Ms. B 6 : pour tant que le roy 

d'Escoche quey en grant maladie et ne pooit mais chevaucier, et le 
roi d'Engleterre estoit jouènes. Sy furent celle[s] trièves prises six 
ans durant, et furent bien tenues le vivant du roy d'Escoche. F° 47. 

P. 77, 1. 30 : devant lui. — Ms, de Rome : Qant il furent 
devant li, si leur dist: « Biau signeur, je voi bien que il m'en 
couvient aler la voie conmune : à cela n’i a nul remède. Je vous 
reconmande David, mon fil. Li enfes est jones et auera mestier 
d'avoir bon consel. Se li bailliés tel que li roiaulmes en vaille 
mieuls, et le couronnés tantos apriès ma mort, et le mariés en 
lieu à vostre samblant, dont il vaille mieuls. Et à vous, mes- 
sire Guillaume Douglas, compains et trez grans amis, je vous ai 
tous jours trouvé fiable, de bon consel et de haute emprise ; je 
vous pri que vous me voelliés donner un don que je vous de- 
manderai; et qant vous le m’auerés accordé, j'en morrai plus 
aise. » Li gentils chevaliers, tout en. plorant, h accorda et li 
dist : « Monsigneur, dites et demandés : je le vous accorde, 
mais que ce soit cose licite, et que je puisse faire. » — « Oil, 
respondi li rois. Chiers compains et amis, je voai une fois à 
Dieu, et ce veu, je l'ai tous jours tenu en secré, que, se je 
pooie jà veoir le temps et les jours que le roiaulme d’Escoce je 
peuisse obtenir en paix à l'encontre des Englois, en l’onnour de 
Jhesu Cris, qui volt mort recevoir en crois pour nous et son 
sanch espandre, je voloie faire un voiage sus les ennemis de Dieu 
et là exposse[r] mon corps et mes biens. Or ay je tous jours eu 
tant à faire encontre les Engloiz, ensi que vous savés, que je 
sui devenus vieuls et cheus en debilité de corps et de maladie, 
par quoi je ne puis mon veu acomplir. Et puis, chiers compains 
et amis, que li corps ne puet faire le voiage d'oultre mer, ne 
aler au Saint Sepulcre, ne espanir mes pechiés, sus les ennemis 
de Dicu, laquelle cose me touce de trop priès, je vous pri que, 
qant je serai trespassés de ce siècle, que vous faites ouvrir mon 
corps et prendre le coer et metre en telle ordenance comme il 
apertient, et que vous le portés oultre la mer sus les mescreans 
et jusques au Saint Sepulcre, et Jà le laissiez, se l'aventure poés 
avoir d’aler si avant. Or me respondés se vous m'accomplirés 
mon darrain desiriier. » Messires Guillaumes Douglas respondi 
tout en plorant et dist : « Monsigneur, puis que vous me volés 
cargier de si grant cose, jà soit que point ne le vaille, j'en ferai 
mon devoir et mon pooir. » Et li rois respondi et dist : « Grant 
merchis. » F° 93 ve. 

1 — 19 

P. 93, À. 47 : crestienne. — Ms. B 6 : et visseter le saint 
mont d: Calvaire, et Dieu merchy les besoignes au lés par dechà 
d2 mon royaume sont assés en bon estat, F° 43. 

P. 80, LE 4: siècle. — Ms. d'Amiens : Lui trespassct, on 
Vouvri, ensi que ordounet l'avoit, et prist on son coer, et fu 
boulis et enbaumés. F° 49. — Ms. de Rome : Uepuis ceste or- 
denance faite, li rois Robers de Brus ne vesqui que trois jours. 
Si fu ouvers et enbaupsumés, et son coer pris et enbaupsumés et 
couchiez en un petit vasselet d’or si ricement ouvré que on ne 
puoit mieuls, et mis en uue chainne d'or. Et tout cela encarga li 
gentils chevalier de Douglas, au jour que on fist l'obsèque .dou 
roi Robert, en l’abeie de Donfremelin en Escoce. Là fu li rois 
Robers ensepelis; et, presens les barons, les prelas et les cheva- 
liers, messires Guillaumes de Douglas encarga la cainne et le 
vasselet d’or où Li coers dou roi Kobert estoit enclos, et le mist 
en son hateriel; et dist que jamais de là ne partiroit, de nuit 
ne de jour, si l’aueroit purté oultre mer, et sus les mescreans, 
et laissiet au Saint Sepulcre eu Hicrusalem, ensi que proumis 
avoit. Fo 23 ve. 

P. 80, 1. 9 : Donfremelin., — Myss. 4 1 à 6, 20 à 22 : d'Es- 
trumelin. F° 21 vw. 

P. 80, L 9: reveramment. — Ms. d'Amiens : et y furent 
tout li noble de son pays. Apriès ceste ordonnanche fête, li 
gentilz chevaliers messires Guillaumme de Douglas se coummen- 
cha à pourveyr et à appareillier pour mouvoir, quant temps et 
saison seroit, pour achiever ce que proummis avoit. F° 12 ve. 

. P. 80,1. 11 : le septime. — #45, B 6 : le neuvième jour de 
septembre. F° 49, 

P. 80, 1. 12 : novembre. — Ms. de Rome : Et trespassa de 
ce siècle li rois Robers de Brus en l'an de grasce Nostre Signeur 
mil trois cens vingt huit, le septime jonr dou mois de jullé, qui 
fu la nuit den Saint Sacrement. Et le jour saint Jehan Baptiste 
ensievant, fu couronnés à roi David ses fils: et li fissent tout li 
baron d'Escoce feaullé et honmage, les hommes des chités et des 
bonnes villes, des pors et des havenes; et estoit en onsune an 
de sun cage, et demora ou govrenement dou conte de Moret, de 
mesire Robert de Versi et d’Arcebaut Douglas. F° 93 ve. 

P. 80, 1. 43 : contes. — Ms. d'Amiens : de Moret d’Escoche, 
F°42 ve. 

P. 80, 1. 44 : d'Escoce, — ÆAfs, d'Amiens : Si en furent gran< 

dement afoibli tant dou roy que de ce conte, que de munsei- 
gneur Guillaumme Douglas qui wuidoit le royaumme d’Escoce. 
Fe 42 v°. 

P. 80, 1. 15 : orilliers. — Mrs, 4 20 à 33 : oreilles. Fo 40. 
— Miss. À 18 et 19 : coilliers. F° 92 ve. 

P. 80, 1. 15: geules. — Mss. À 1 à 6, 18 à 33: d'or. 
Fe 21 v°. 


$ 44. P. 80, 1. 16 : prin tamps. — Ms. 8 6 : au mars en- 
sievant. F° 49. 

P. 80, 1. 20 : en Escoce. — Ms. d'Amiens : ou havene de 
Haindebourch, F° 42 ve. 

P. 80, [. 25 : douze. — Ms. B 6 : quinze. F° 50. 

P. 80, 1. 30 : d'Escoce. — Ms. d'Amiens : et avoit en se 
compaignie deux chevaliers bannerèz et sept autre chevaliers des 
plus preus de son pays, et bien vingt cinq escuiers biaux et jouè- 
nes, les plus souffissans qu’il pot eslire en tout son pays, sans 
l'autre mesnie, F° 42 v°. — Ms. de “Rome : et avoit en sa com- 
pagnie un baron et sis chevaliers et trente esquiers, et tous à sa 
delivrance, sans l’autre mesnie, F° 24. 

P. 80, 1. 30 : compagnie. — Ms. B 6 : luy vingt cinquième, 
que chevaliers et escuiers. Et y estoit le conte de Mouret, F° 49. 

P. 81,1. 8: vins. — Ms. de Rome : et servis de deus ou 
trois manières de vins, et casquns selonch son estat. Et le vin- 
rent veoir de Flandres pluisseurs chevaliers et esquiers, et de 
‘Hainnau et d’Artois, et à tous il fist bonne chière. F° 24. 

P. 81,1. 44 : entendi. — As. de Rome : il enteudi que Al- 
phons, li rois de Chastelle, avoit guerre contre le roi de Gre- 
pade et au roi de Bougie et au roi de Thunes et au roi de Bel- 
lemarie, et tout estoient Sarrasin. F° 24. 

P. 81, L. 17 : l'Escluse. — Ms. B 6 : et singla devers Cas- 
tille et tant esploita que il ariva, en la compaignie de aucuns 
Espaignos, au port de Seville. Là se reposèrent par quatre jours. 
Au cinquième, il se partirent et puis yssirent des bateaulx, et 
montèrent à cheval, et allèrent devers le roy Alphons qui estoit 
devant Arsesille, Fo 50, 514. — As. de Rome : et puis se de- 
parti de l’Escluse, et orent li maronnier vent à volenté, et sin- 
glèrent sans peril et sans damage, et vinrent à la Calongne en 
Galise. Et là, qant il furent issu de lor vassiel qui estoit grans 
et biaus, et l'avoit fait faire et ouvrer li rois Robers de Brus, et 

il furent sus terre, il se pourveirent de chevaus, et puis s’en 
alèrent deviers le roi d'Espagne qui se tenoit à Burs en Espagne, 
et s’aquintièrent de li. Li rois avoit bien of parler de messire 
Guillaume Douglas et de ses proèces. Se li fu Ji très bien venus, 
et le rechut à grant joie et toute sa compagnie, et li fist avoir 
sa delivrance et son estat bien et grandement, et le plus à ses 
coustages. Avint que li rois Alphons d’Espagne entendi que li 
rois de Grenade, lui quatrime de rois, estoit venus à poissance 
logier à l’entrée de son pais. Jà avoit mandé ses hommes, et se 
mist aussi à poissance à l'encontre de ses ennemis. F° 24. 

P. 81,1. 22: pays. — Ms. d'Amiens : sept jours apriès ce 
que li dis messires Guillaummez de Douglas fu là venus. F° 12 ve, 

P. 81, 1. 26 : ennemis. — M». de Valenciennes : et dalez lui 
estoit venus aussi en bon arroy le sire d’Engien en Haynnau 
pour honneur acquerre, et jà avoit esté grant espasse en Espai- 
gne. F° 25, 

P. 81, I. 98 et 29 : batailles. — Ms. B 6 : et estoient bien 
trente mille hommes en trois batailles. F° 54, 

P, 81, L. 30 : route. — Ms. B 6 : ot bien cinq cens armés 
de fier. F° 51. 

P, 81, L. 32 : effort. — Ms. de Valenciennes : et aussi fist le 
dit seigneur d’Engien sur les costés où il furent ordonné à tout 
leur charge. F° 95. 

P. 82, 1. 14 : meschief. — Ms. de Valenciennes : Et aussi y 
demoura la banière le seigneur d’Engien, que portoit Gille de 
Hembisse, et pluiseurs autres, mais le sire d’Engien se sauva.…, 
et sachiés que ceulx qui là demourérent très bien se vendirent. 
Et parmi le mort il acquirent trés grant honneur et le salvement 
de leurs ames. F° 95, 

P. 82, 1. 45 : Espagnolz. — Ms, B 6 : Les Espaignos qui là 
estoient, et qui bien les oïrent assamblet as Sarasins, se tinrent 
tout cois sur leur pas, ne oncques ne s’en partirent ne firent 
samblant de conforter les Escochois. Et les bons chevaliers mes- 
sire Guillaume de Douglas et le conte de Mouret et bien dix 
chevaliers d'Escoche, qui s’estoient mis en che voyage pour l'a- 
mour de messire Gillame, furent tout mors, ne de tout leur gens 
n’en escape nul. Dont che fut pité et domaiges et defaulte, et 
tout par les Castelens qni bien les euscnt secourut, se il eusent 
vollut. Et ensy demoura le cuer du roy d’Escoche en Castille, 
ne il ne fu porté plus avant. F® 51 et 52, 

P. 82, 1. 16 : blasmet. — ÆAfs. de Rome : Considerés la grant 
mauvesté des Crestiiens qui laissièrent perdre ce vaillant hemme 
ensi et tous les siens; car il furent là tout mort; ne onques ce 
jour li rois d'Espagne ne li sien ne se combatirent. Mais mes- 
sires Guillaumes Douglas et li Escocois i fissent mervelles d’ar- 
mes, et ocirent et abatirent moult grant fuisson de Sarrasins+ 
Finablement, il demorèrent là tout mort sus la place, dont ce fu 
damages et grant mauvesté pour, les Espagnols; mais li auqun 
dient que il le fissent tout volcntiers et par envie. Ensi demora 
li coers dou roi Robert de Brus là, et h gentils chevaliers qui l'i 
portoit, et toute la route des Escos, reservé les varlès. 

Considerés entre vous qui entendés raison, le povre aventure 
chils gentils chevaliers messires Guillaumes Douglas eut et re- 
chut en roiaulme estragne et lontain, pour bien faire. Pluisseur 
voellent dire et supposer que li Espagnol orent envie sur lui et 
sus ses compagnons, pour tant que il s'avanchièrent de estre fi 
premier requerant les ennemis et assallant, et que il vodrent 
avoir celle honneur devant euls. Qant les nouvelles furent sceues 
en Escoce de la mort dou gentil chevalier, tout chil dou roïaulme 
en furent courouchié, car il avoient perdu un trop grant chapi- 
tainne, et le regretèrent moult. Et li fissent faire si parent et li 
baron et chevalier d'Escoce, son obsèque aussi solempnement que 
donc que li corps fust presens. Et charta la messe, en l’abeie 
de Sainte Crois, en l'abeie de Haindebourch, li evesques de Saint 
Andrieu en Escoce. Et i furent tout li baron et li prelat d’Escoce. 

En cel meisme an, trespassa aussi sus son lit li contes de Moret 
d'Escoce. Ensi fu li roiaulmes d’Escoce afoiblis de deus vaillans 
hommes et d’un vaillant roi, le roi Robert de Brus, père au roi 
David. F° 94. 

P. 82, 1. 24 : trettièrent. — Ms. d'Amiens : aucun vaillant 
homme d’Escace, F° 12 v°. — Ms. de Valenciennes : aucuns 
vaillans seigneurs et sages, F° 25 v°. 

P. 82, 1. 25 : fu fais. — Ms, d'Amiens : Et envoya li roys 
d'Engleterre madamoiselle Ysabel sa soer moult honnerablement 
devicrs le jone roy David d’Escache, liquelx le rechupt liement 
et l’espousa à grant joie. F° 42 v°. 

P. 82, 1. 26 et 27 : d'Engleterre. — Ms. L 6 : mademoiselle 
Isabiel. F° 49. 

P. 82, L. 28 : Bervich. — Mss. À 11 à 44 : Warvich. F° 94, 
— Mss. A A5 à 19 : Ewruich. F° 21 w°. 

P. 82, L 98: en Escoce. — Mss. 4 1 à 6, 18 à 22: en 
Gales. Fo 92. 

P. 82, 1. 29 : l’autre. — Ms. de Rome : Qant li demorant des 
barons et chevaliers d’'Escoce veirent que il estoient ensi afoiblis 
de vaillans hommes et avoient un jone roi, si orent consel en- 
samble à savoir là où il poroient lor roi marier et asener en lieu 
dont il vausissent le mieux. Bien scavoient chil qui congnisoient 
le roïaulme d’Engleterre, que li jones rois Edouwars avoit une 
jone soer à marier. Si regardèrent et jettèrent lor visée à ce 
que, se lors sires li rois Davids paoit avoir à fenme et espeuse 
la serour le roi d’Engleterre, par ceste aliance ou temps avenir, 
il en deveroient mieuls valoir, et que paix raisdnable en poroit 
bien venir, au pourfit de l’un roiaulme et de l'autre, car la 
guerre avoit trop longement duré. Si s’en ensonniièrent auquns 
vaillans hommes d'Escoce, prelas et autres, et en tretièrent pre- 
müerement deviers le conte Ainmon de Qent et mesire Rogier de 
Mortemer, qui pour lors avaient en gouvrenement le roiaulme 
d’Engleterre. Chil doi signeur assés legierement s’enclinèrent as 
requestes et tretiés des Escocois et delivrérent la scronr dou jone 
roi d’Engleterre, raadame Isahiel, à amhassadours dou roi d’Es- 
coce ; et lor fu menée au Nocf Chastiel sur Thin, sans ce que 
prelas, barons, ne li consauls des chités ct bonnes villes d'En- 
gleterre en seuissent riens, ne fuissent apellé. 

Pour laquelle cose, grant murmuration s'en esleva en Engle- 
terre contre le conte de Qent et messire Rogier de Mortemer, Et 
disoit la renonmée dou pais que il ne deuissent pas cela avoir 
fait, ne le mariage acordé si legicrement, de la fille d’Engleterre 
à lor adversaire le roi d'Escoce, que il n’euissent convoqiet l’es- 
pecial et general consel dou pais; et couvenoit que il i euist 
entre ceuls qui de ce mariage s’estoient ensonniiet, auqune cau- 
telle secrée qui 80 descouveroit, qanq que ce fust. Vous devés 
sçavoir que pour celi cause pluisseur en Engleterre entrèrent en 
doubte et en soupecon mauvaise, jà n’i euist nulle cause, à J’en- 
contre des desus dis le conte de Qent et mesire Rogier de Mor- 
temer, et les [prissent] à grant haine, car Englès sont mervilleus 
et croient plus legierement le mal que le bien. Toutes fois, la 
jone dame d'Engleterre fu delivrée as barons et prelas d’Escace, 
et le prissent au Noef Chastiel sur Thin et l’enmenèrent en la chité 
de Bervich, c’on dist en Escoce. Et R l’espousa li rois Davids d’Es- 
coce, et vint faire sa feste depuis en Haindebourch en Escoce, et 

i ot joustes noncies et publiües tout parmi le roiaulme d’Engle- 
terre; mais moult petit de chevaliers d’Engleterre i furent, car il 
considerèrent la vois conmune dou pais que chils mariages n’es- 
toit pas fais à la plaisance dou pais d'Engleterre, fors que de 
eulz deus. F° 24 ve, 


$ 42. P. 83, 1. 48 : estoit. — Ms. d'Amiens : rt qui en 
dispenssa le roy de Franche. F° 13, 

P. 83, 1. 26 : d'Evrues. — Ms. d'Amiens : et fn noummée la 
damme la bonne roynne Jehanne. F° 43. 

P. 83, 1. 27 : au roi. — Ms. de Rome : Lois de Navare, 
F° 98. . 

P. 83, 1. 30 : Quant. — Ms. de Rome : Qant il senti et con- 
gneut que morir le cuvenoit, il manda les nobles de son rotaulme, 
ceuls que en haste on peut avoir, tant des douse pers de France 
corime des autres; et qant il furent en la presence de li, il leur 
dist : « Biau signeur, vous estes tout mi obeïissant ei de mon 
linage. Je sent bien et congnois que aler m'en couvient cn la 
conmune voie, ensi que li aultre vont. Je vous laisse ma fenme 
la roine enchainte. Se il avient que Dieus li donne un hoir male, 
ce que l1 couronne de France desire à avoir, je vous pri que 
vous en faites bonne garde et le couronnés à roi, qant il vous 
samblera que il apertiengne à estre; et, se elle est fenme, si 
ordonnés de la couronne de France à juste election, car bien 
sçai, se elle est fille, par les estatus et ordenance de France, 
elle ne le poet avoir. » Tout Hi orent couvenant que loiaument 
s’en acquiteroient. F° 95. 

Ms. B 6 : Quant le roy Carles deubt mourir, 1 manda les 
douze pers de France et les barons; si leur dist ensy : « Si- 
gneurs, vous veés que mourir me couvient, ensy que il plaist à 
Nostre Seigneur. Je vous rechergeray ma femme la royne; elle 
est ençainte de moy. S’elle porte hoir malle, ilz sera roy. Se 
c'est une fille, sy ordonnés de la couronne de France à vostre 
consienche et avis, et le donnés au plus prochan hoir masle. 
Autrement n'en saroie ordonner. » I] respondirent tout que ensÿ 
le feroient. - 

Et puis après ung pau de temps, le roy Charles morut et fut 
ensevely à Saint Denis en Franche, Ne demoura gaire de tamps 
après, que ly douze pers ct les saiges du royalme de France 
s'asamblèrent à Paris, et regardèrent qui seroit manbours, tant 

que la royne Jehenne seroit acouchie. Sy ordonnèrent par cou- 
mun acort messire Phlippes de Vallois, filz jadis au conte de Val- 
lois, F° 52 et 53. 

P, 84, 1. 8 : Paskes. — HMss. À 8 à 17 : environ la Chan- 
deleur, l'an mil trois cens vingt sept. F° 20 v°.— fs. d'Amiens : 
le dix septiesme jour dou mois de march, l’an mil trois cens vingt 
huit, F° 43. — Ms de Rome : la nuit de la Pentecouste, l'an de 
grasce mil trois cens vint huit. F° 25. : 

P. 84, ]. 45 : royaume. — Ms. B 6 : Sy eslurent pour le plus 
prochain, à leur avis, de par le coumun acort de tout le royalme. 
F° 53 et 54. 

P. 84, 1. 48 : son fil, — Ms. de Rome : Et fu bien nouvelle 
de Edouwart le jone roi d’Engleterre, fil de sa serour, mais la 
querelle fu debatue et point longement soustenue, F° 93. 

P. 84, 1. 24 : livre. — Ms. d'Amiens : Li douze per de Fran 
che et li vois des haux barons de celi royaumme s’asentirent et 
acordèrent à courounner le roy Phelippe de Vallois, fil au comte 
de Vallois, liquelz comtez de Vallois avoit estet frères au biel 
roy Phelippe, pèrez à ce roy Charlon, par lequelle sucession il 
eut le royaumme. 

Apriès le electon fète, gramment ne demoura mies que li nou- 
viaus roy Phelippes s'en vint deviers Rains pour lui faire con- 
sacrer et courounner, et fist là son mandement à estre y le mer- 
quedi de le Pentecouste; et'le jour de la Trenité enssuiwant , il 
devoit recepvoir se consacration, Dont s’esmurent tout li grant 
signeur dou royaumme et pluiseur de l’Empire; et là vinrent, 
pour lui honnourer, Carles, li roys de Boesme, et Phelippes, li 
roys de Navarre, qui à ce jour l’adestrèrent. Et là furent li dus 
de Braibant, 11 comtez de Haynnau, messires Jehans de Haynnau, 
li dus de Bretaingne, li dus de Bourgoïngne, li comtez de Blois, 
nepveux au roi Phelippe, li comtez d’Alencon, li comtes de 
Flandrez, messires Robers d'Artois, qui mis avoit grant painne 
à che couronnement, li dus de Lorainne, li comtes de Bar, 
li comtes de Namur, li comtez d’Aucoire, li ducs de Bourbon, 
li sirez de Couchy, li comtez de Saint Pol, li comtez d'Aumale, 
hi comtes de Halecourt et tant d’autrez seigneurs que li recorders 
seroit ungs grans detris, 

Avint que, au jour de le Trenitet, ensi que ordonnet estoit, fu 
B roys Phelippes courounnés et consacrés en le grant eglise de 
Nostre Damme de Rains, present tous ces seigneurs devant noum- 

méz et moult d'autres. Et là estoient li grant et li hault seigneur 
qui devoient servir le roy de leur offisce, li ungs de caindre l'es- 
pée, li autre de li chauchier ses esperons et enssi de touttes co- 
ses. Et bien estoient appareilliet de faire chacuns son devoir, ex- 
cepté le comte de Flandres, mès il se traioit arrière. Dont fu il 
appelléz en hault, et dist on par deus fois : « Comtes de Flandres, 
se vous estes ceens ou personne de par vous, si venés faire vo 
devoir ; » et Hi comtes, qui bien oy ces parolles, se tut tous quois. 
Lors fu il de rechief apellé le tierche fois et amonestés, de par le 
roy, qu'il venist avant, sour quanque qu’il pooit fourfaire. 

Adonc, quant il s’oy ensi conjurer, il vint avant et enclina Île 
roy et dist : « Monseigneur, se on m’ewist appellés Loeys de 
Nevers et non comtez de Flandres, je me fuisse très avant. » 
— « Coumment, dist li rois, non estes vous comtez de Flan- 
dres? » — « Sire, dist il, j'en porte le nom et non le prouf- 
fit. » Dont vot li roys savoir comment che pooit estre. « Mon- 
seigneur, dist li contez, chil de Bruges, d’Ippre, de Popringe et 
de Berghes et de le castelerie de Cassel m'ont boutet hors, et ne 
me tiennent point à comte ne à seigneur. Encoires assés escars- 
sement m’ose jou veoir à Gand, tant troeuve jou le pays plain 
de rebellion. » Dont parla li roys Phelippes, et dist : « Loeis, 
biaux cousins, nous vous tenons pour comtez de Flandres, et 
par le digne ungction et sacrement que nous recevons hui, jam- 
mais ne renterons en Paris si vous arons mis en possession pai- 
sieulle de le comtet de Flandres. » Lors s’engenouilla li comtez 
et dist : « Monseigneur, grant merchis. » Depuis fist li comtez 
son devoir, et fu tous resjoys de ceste proummesse, et ce fu bien 
raisons. F° 13. 

P. 84, 1. 26 : Trinité. — Ms. de Rome : À celle concordation 
de la couronne de France donner et Phelippe de Valois cou- 
rouner, rendirent grant painne li contes de Hainnau, li contes 
Guis de Blois et messires Robers d'Artois, car chil troi prince 
avoient ses trois serours espousées. F° 25. 

P. 84,1. 32 : ala. — Ms. d'Amiens : et s'en vint à Arras et 
à se tint ung tamps; apriès s’en vint il à Aire, car on li dist 
que li Flamencq estoient enssamble dessus le mont de Cassiel, 
Fo 43 v°, — Ms. de Rome : et vint de Raïins à Pieronne, et 
puis à Arras, et là atendi tous ceuls que il avoit mandés, Li 
contes de Hainnau, ses scrouges, et messires Jehans de Eain- 
nau, son frère, le vinrent servir par priière et par amours, et 

amerièrent belle route de genz d'armes, chevaliers ct esquiers. 
Aussi fissent li signeur de France, qui éstoient tenu de ce faire. 
Ti rois Phelippez à poissance s’en vint d'Arras à Leus en Artois, 
et de là à Bietune et puis à Aire. Et se loga entre Aire et le mont 
ce Cassiel, et avoit le plus belle hoost et plus belle gent dou 
monde. Et avoient li signeur tendu tentes, trés, auqubes et pa- 
villons sus lez camps, et sembloit qne ce fuissent grandes villes 
de lors logeis. Et Là estoit li bons rois de Boesme en grant arroi, 
K contes de Hainnau et messires Jehans de Hainnau ses frères, 
li contes Guis de Blois, li dus de Lorrainne, hi dus de Bar, mes- 
sires Robers d'Artois. Et tenoient li signeur là grant cstat ct noble 
F° 25 v°. 

P. 85, 1. 3 : Bruges. — Ms, de Rome : non que Gant, Bruges, 
Courtrai, Granmont et Ippre en fesissent fait, mais s’en dissimu- 
lnient et consentoient bien que une congregstion de fourbanis de 
Flandres fuissent à l'encontre dou dit conte. F° 25. 

P. 85, 1. 3: d'{ppre. — Ms. B 6 : et de le chasielerie de 
Bergues et de Cassiel. F° 54. , 

P. 85, 1. 7 ct 8 : escarsement. — Ms. B 6 : Sy que, à la 
complainte du dit conte, le roy Phelippes esmeut ses gens et fit 
ung grant mandement. Et vint logier à Aire et là environ, et puis 
desoubz le mont de Cassel. Et là furent les Franchois, je ne say 
quans jours, à tentes et pavillons, F° 54. 

P. 85,1. 9 : seize mille. — Mss. À 45 à 17 : environ sèze 
raille. Fe 29. — Mss. À 20 à 22 et B 6 : bien quinze mille. 
F9 44 ve, — Mss. AAA à 44 : dix huit mille. Fo 91 v°. — Ass, 
A146,18, 19, 23, 25 à 36 : onze mil. F° 929 vo, — Ms. À 
24 : douze mil. F° 33. 

P. 85, 1. 40 : chapitainne. — Ms. d'Amiens: : Et avoient fet 
ung cappittainne qui s’appielloit Clais de Dennequin‘. Chilz estoit 
mervilleusement orguilleux, hardis et outrageux. Et li proume- 
toient li aultre qui à lui obeissoient que, se il pooient desconfire 
le roy de Franche, qu'il le feroient ung très grant seigneur. Et 
bien s’en misent en aventure, ensi que vous orés. F° 13 v°. — 
Ms. de Rome : Qant le chapitainne de ces Flamens, qui se non- 
moit Clais Dennequins, entendi que li rois Je France, en sa 
nouvelleté, avoit juré que jamais il n’enteroit eu Paris, ne enten- 

deroit à aultre cose si aueroit remis en Flandres le conte Lois et 
confondus tous ses ennemis et nuisans, si s’en enfellonnia gran- 
dement et dist que chils rois poroit bien fallir à ses pourpos, et 
toutes fois pour lui brisier, Üs s’en meteroit en painne. Et asam- 
bla tous ceuls des quels il pensoit à estre aidiés, car chi de 
Bruges, d'Ippre et de Courtrai F'aidoient couvertement, et avoient 
banis et mis hors de lors villes des fors et jones compagnons, 
tisserans et aultres, qui tous estoient de l'aliance ce Clai Denne- 
qin. Et s'en vint logicr sus le dit mont de Cassel. Et pooient 
estre en sa compagnie environ seize mi hommes, tons des plus 
crueuls et envenimés de Flandres, et tons as gages des bonnes 
villes de Flandres, reservet Gant. Car chil là, tant que des rices 
hommes de Gant, s’en dissimuloient et ne faisoient point partie à 
l'encontre dou conte. F° 25 ve. 

P. 85, 1. 16: se partirent. — Ms. de Rome : Li Flamench 
estoient sus le mont de Cassiel et logiet d’aultre part au lés de- 
viers Yppre, et veoient tout contreval les logeis dou roi de 
France, et eurent espies qui lor vinrent raporter tout le conve- 
nant des François, et conment il estoient logiet espars.…. Et s'a- 
valèrent un jour sus l’eure de bassez vespres dou mont de Cas- 
siel, et s'en vinrent tout droit, sans euls tourner ne bestourner, 
Fo 25 vw. 

P. 85, 1. 21 : le roy. — Ms. de Rome : Clais Denneqins iroit 
tout droit devant lui à la tente dou roi de France; et le trouve- 
roient soupant. F° 23 ve. 

P. 85, 1. 22 : souper. — 75. de Rome : ct furent sus le point 
li François que de estre souspris. qant on cria : « A l'arme! 
Monjoie Saint Denis! » 

P. 85, 1. 26 : de Haynau. — Ms. B 6 : Le conte de Haynau 
et messire Jehan son frère, qui là estoient à tout grant compai- 
gnie de Haynuicrs, lequel estoient logiet à l’un des bous de l'ost 
et furent les prumicrs qui virent les Flamens, sy s’armèrent in- 
continent et toute leurs gens, et firent adonc ung très grant se- 
cours au roy de France et as Franchois. Car, se il ne fussent sy 
tos venus au devant des Flamens qu’il firent, et que il leur cop- 
pèrent la voie, pour certain il euissent au dit roy porté moult 
grant damaige. F° 55. 

P. 85,1. 31 : assamblet. — Ms. B 6 : Sy avallèrent le dit 
mont sy coyement que oncques nul ne s’en donna garde. Sy fu- 
rent tous jus et bien avant en l'ost, Et tuèrent ung chevalier de 

Franche, en venant, qui s’apelloit messire Renault de Lore, que 
d'aventure il encontrèrent. F° 55. 

P. 86, L. 2 : de Dieu. — Ms. de Rome : Toutes fois Dieus ne 
volt pas consentir que li signeur fuissent là desconfi de tel mer- 
daille. F° 25 ve. 

P. 86, 1. 5 : escapa. — 5. d'Amiens : De tout ces seize mil 
Flamens n’en escappa mil; et eurent li Haynnuyer, li comtes de 
. Haynnau et messires Jehans ses frèrez premiers desconfis leur 
bataille, car ossi ce furent li premier assailli, Et les encloirent b 
Haynnuier par derière tellement que, quant li Flamencq quidiè- 
rent retourner, il ne peurent. Là y eult grant bataille, grant 
lancheis et grans fereis, et trop bien si vendirent, car ik avoient 
bacez et españlus et gros bastons fieréz à pickot, dont il don- 
noient grans horions. Et là rechurent li doy frèrez de Haynnaw 
moult de painne, et y furent trop bien batus. Et y eult li comtes 
de Haynnau mors deus coursiers desoubz lui; et à touttes ces 
deus fois fu il relevés de monseigneur Jehan de Haynnau, son 
frère. Et fisent tant li Haynnuyers, avoecq lor seigneur, qu'il 
desconfirent celle bataille dez Flamens. tout nettement; et encloi- 
rent lez autrez qui le roy de France avoient assailli, en escriant + 
« Haynnau! Haynnau! » 

Là eut grant ocision et grant mortalité de Flamens, car on 
n’en prendoit nul à merchy. Et là fu ocis Colins Dennekins, cap- 
pittainne d’iaux, et ossi fu ungs bons escuiers de Haynnau qui 
s’apielloit li Borgnes de Robersart; mès ce fu par son outraige, 
car il tous seux encachoit six Flamens qui portoient longhez 
pickez, et leur escrioit en chascant : « Retournés, laron, car je 
vous ocirai tous. » Enssi les poursuiwy une longhe cspasse; ct 
quant il le virent aseullet et arrière de touties aiies pour lui, il 
retournèrent tout à une fois soar lui. Et le feri li uns de se picke 
desous sou bachinet, et li enbara le fer en le cervelle, et le re- 
versa à terre, Ensi fu mors li escuyers, dont ce fu dammaigez, 
et mout fu plains de chiaux de son pays. 

Ceste bataille fu moult felenesse et moult dure. Et bien se ven- 
dirent Flamencq tant qu'il peurent durer; mès finablement il fu- 
rent si assailli de tous eostéz et si courageusement combatu, 
qu'il furent desrout et deseonfi et vcis, et mis par mons ensi que 
bestes. Et en y eut bien mors quinze mil. Et furent li Haynnuyer 
premier qui portèrent les bannierrez de Haynnau, de monsei- 
gneur le éomte et de monseigneur Jehan sen frère, sus le mont 

de Cassiel; et lez misent sus lez murs de le ville, et haut sus le 
tour dou moustier. Depuis y furent aportées les bannièrez dou 
roy de France, qui envoïa saisir le ville, et y mist garde de par 
lui. Ceste bataille fu en l'an de grace Nostre Seigneur mil trois 
cens vingt huit, le jour Saint Bretremieu en aoust, F° 13 vw. 

P. 86, 1. 6 : mors. — Ms. B 6 : Adonc le conte de Haynau 
et messire Jehan son frère se combatirent moult vaillanment, et 
rechurent de ces plancon de Flandres maint pesant horions. Fi- 
nablement, les Flamens furent desconfis et près que tous mors. 
Et demorèrent toute leur capitaines ochis sur la plache. Et fu- 
rent les banières du roy de Franche portées sur le mont de Cas- 
siel. F° 56. 

P. 86, 1, 43 : Bietremieu. — Æs. de Rome : au soir. F° 26, 

P, 86, 1. 45 : Cassiel. — Ms, d'Amiens: se tint li rois de 
France là toutte le nuit, et l’endemain ossi. F° 43 v°. — Ms. de 
Rome : Qant ce vint à l’'endemain, li rois de France envoia ses 
marescaus, le signeur de Montmorensi et le signeur de Trie, et 
ses bauières sus le mont. F° 26. 

P. 86, 1. 16 & Popringe. — Ms. d'Amiens : Cez nouvelles vine 
drent à Bruges, à Yppre, à Popringhe et ès villez voisinnez, qui 
rebellez estoient au conte, que Clays Dennekins estoit mors et 
desconfis et toute se routte. Dont baissièrent lez testes chil de se 
partie, et n'osèrent moustrer nul samblant d’aler à l'encontre 
dou roy et de leur seigneur. Et disent que Clais Dennekins estoit 
folz et outrageux, et que sans leur consseil il s’estoit combatus, 
car il li avoient mandet qu'il ne se combatesist point encorres; 
et pour ce qu'il l'a fet oultre leur deffensce, il l'en est mesavenu, 
Si n'en fait nient à plaindre. Ensi fu il plorés des Flamens qui, 
devant ce, li avoient esqueilli à faire ceste emprise. 

Et li rois de Franche chevaucha, et tuutte li os deviers Yppre. 
Dont vint li castelains de Berghes; et aporta les clefs dou castel, 
avoecq grant fuison des gens de ceste casielerie, au roy de Fran- 
che. Et li rois les prist, et en rendi le seignourie au comte de 
Flandres. Puis chevaucha li rois vers Yppre. Et quant cil de 
Ippre oïrent nouvellez de se venue, il vinrent contre lui à grant 
pourcession, et li offrirent les clefs de le ville. Li roys les prist et 
les rendi au comte; et fist jurer chiaus de le ville d’Ippre foy et 
loyaulté à leur seigneur. Puis entra li roys dedens Yppre, ety fu 
tiès honnerablement recheus. Et tant s'i tint que cil de Bruges 
et dou Francq de Brughes furent venu faire feaulté et houm- 

maige an comte Loeys, et li jurèrent et proumissent qu’il le ten- 
roient à pès ct à seigneur. Et b contez ossi en tel manrierre 
leur jura. Ensi fu il remis en le possession de se terre, et par le 
puissanche et confort dou roy de Franche, F° 44. 

P. 86, 1. 23 : juré. — Ms. de Rome : mais depuis le relenqi- 
rent et boutèrent hors de Flandres, ensi que vous orés recorder 
en l'istore; et ne le peurent onques parfaitement amer; et di- 
soient que il estoit trop francois, et que il me savoit estre en 
paix et en amour avoecques ses gens. F° 26. 

P. 86, 1. 25 : Paris. — Ms. d'Amiens : Quant li roys Phe- 
lippes entra premierement en Paris comme roys, il y fu très no- 
blement et solempnelment recheus et à grant joie. Et furent 
touttez lez rues par où il passa, tant qu’il vint au Pallais, cou- 
vertes et parées de draps d’or. Et estoit li rois de France adestré 
dou roy de Bchaingne et dou roy de Navarre, et acompaigniés 
de tant de grans seigneurs que sans nombre. Che seroit unes ta- 
nissonz de recorder les festez et les honneurs et les grans s0- 
lempnités c’on li fist, tant à Paris comme ailleurs, où il prist en 
ceste année le feaulté de ses bonnes villes et le hoummaige de 
tous ses hommes. Tout obeyrent à lui oomme à roy, et ce fu rai- 
sons, car, par le election et acors des douse pères de Franche et 
des haulx barons de celui royaurmme, il en fu roys. F° 14. 

Ms. de Rome : Qant li rois Phelippes de France eut remis le 
conte de Flandres en son pais et desconf les Flamens, il s'en re- 
tourna à Aire et remercia les signeurs qui l’estoient venu servir, 
le conte de Haïnnau son serourge et le signeur de Biaumont son 
frère, le duch de Bar, le duch de Lorrainne et les Jontains, et 
donna à tout homme congiet de retourner en son lieu. Et ils 
meismes prist le cemin de France, et esploita tant par ses jour- 
nées que il vint à Compiengne, et là se tint, car il volt ordonner 
une grande feste à estre à Paris à sa bien venue, car encores il 
n'i avoit point entré comme rois. Et qant il i entra, ce fu à très 
haute solempnité. Et fu adestrés dou roi de Boesme et dou roi 
de Navare, et cevauca tout premiers à l’eglise Nostre Dame de 
Paris. Et de à il retourna au Palais, et là tint son estat; et aussi 
fist la roine sa fenme. Et i ot tant de noblèces, ce jour, que mer- 
velles seroit à penser ne à recorder. 

Chils rois Phelippes augmenta grandement l'estat roial de 
France, et ama à faire joustes et tournois et tous esbatemens. Et 
avoit un jone fil, lequel on appelloit Jehan, et le fist duch de 

Normendie, et le maria à la fille dou bon roi de Boesme. Chil 
rois Phelippes, en son jone temps, avoit esté uns rustes, et puur- 
sievoit joustes et tournois; et encores amoit il moult les armes, 
quoi que son estat fust moult aucmenté. Mais il creoit legiere- 
ment fol consel, et en son aïr il fu crueuls et hausters. Et aussi 
fu la rome sa fenme et perilleuse, la mère dou roi Jehan, qui 
fille fu au duch Oede de Bourgongne. 

Chils vois fist en son temps tamainte hastieve justice dont il se 
fust bien deportés, se il vosist. Il fist pendre à Montfaucon mes- 
sire Engherant de Maregni, uu très vaillant et sage chevalier, et 
qui tamaint bon consel li avait donné. Et tout ce fist faire la 
roine de France sa fenme, Qant elle avoit aquellié en haine un 
baron ou un chevalier, quels qu’il fust, se il estoit teuus ne trou- 
vés, i en estoit ordonné, [et] il couvenoit qu’il fust mors. Trop 
male et perilleuse fu celle ruine de France, la inère dou roi Je- 
han, et aussi elle morut de male mort. F° 26. 


$ 45. P. 87, 1. 11: mère, — Ms. d'Amiens : monseigneur 
Benry de Lancastre au Tors Col. F° 44. 

P. 87, 1. 45 : Mortemer. — Ms. de Rome: Et tout se pas- 
soit par ces deus, liquel avoient esté si bien d’acort ensamble 
tous jours que nul dificreut on n’i avoit point veu. Or avint que 
messires Jehans d’Eliem, frères mainnés dou roi, et que li rois 
amoit otant que soi meismes, ala morir assez soudainnement. De 
laquelle mort on fu moult esmervilliet et courouchiet, Et en par- 
lèrent pluisseurs gens assés estragnement et murmurèrent sus le 
conte Ainmon de Qent, pour tant que li enfes estoit en sa garde. 
Et meismement li rois en fu trop grandement courouchiés sus 
son oncle, 

Avint, assés tos apriès. que discorde et haine s’esmurent entre 
le conte de Qent et messire Rogier de Mortemer, et si groses 
paroles que il desmentirent l’uu l’autre. Et sentoit bien li dis 
messire Rogiers que li contes de Qent n'estnit pas bien en la 
grace dou roi, car se il i euist esté, les paroles fuissent aultre- 
ment tournées; et ne l’euist osé courouchier li dis messire Ro- 
gier. Avoecques tout ce, la roine, la mère dou roi, portoit trop 
grandement messire Rogier à l'encontre dou conte de Qent. Et 
se moutcplièrent tellement ces haines entre ces deus signeurs 
que la conclusion en fu très male; car li rois fu enfourmés de 
messire Rogier de Mortemer et d'autrui que li contes de Qent 

voloit enpuisonner le roi et faire morir, ensi que il avoit fait 
messire Jehan d'Eltem, et pour venir à la couronne d'Engleterre. 
Li rois crut ces paroles legierement, et en parla à madame sa 
mère. La roine Issabiel, qui mieuls amoit messire Rogier que le 
conte de Qent, ne l’escusa aultrement que elle dist : « Ce poroit 
bien estre, biaus fils, on ne scet en qui avoir fiance aujourd’ui. 
On li donne en ce pais povre renonméc de vostre frêre; ct se vouz 
estiés mors, il seroit rois d'Engleterre : c’est li plus procains. » 

Ces paroles entrèrent tellement ou coer le roi d'Engleterre qui 
estoit jones, que onques depuis elles ne li porent issir, et fist 
prendre son oncle et mener en la Tour à Londres, et de là au 
palais de Wesmoustier, Li contes de Qent, qni avoit esté tenus 
tous jours à preudommne et sage et vaillant homme, ot cel incou- 
veuient si grant contre li que morir le couvint. Et fu decolés ens 
ès gardins de Wesmoustier, là où li rois Edouwars, ses frères, 
en avoit fait decoler des plus grans barons d’Engleterre jusques 
à vint deux. Et ce greva et apesa trop grandement le conte Ain- 
mon de Qent en la grace et reponmée des Londriiens, que il 
avoit sa cousine la soer au roi d’Engleterre donné et acordé en 
mariage au roi David d'Escoce, sans ce que li pais en seuist 
riens; et n’en fu point tant plains que il euist esté et aidiés, se 
il n’euist fait ce marcié. De ce conte de Qent mort et decolé, 
demora une jone fille. Pour lors, elle pooit avoir sept ans. Se le 
prist la jone roine Philippe dalés lui, qui en ot pité et euist vo- 
lentiers aidié à son père que il ne fust point mors; mais qant 
chil qui le haihoïent veirent que elle s’en voloit ensonniier, il le 
hastèrent, et le couvint morir, ensi que vous avés ay. Celle jone 
damoiselle de Qent estoit cousine gerinainne dou roi Edouwart 
d'Engleterre; et fu en son temps la plus belle dame de tout le 
roiaulme d'Engleterre, et la plus amoureuse; mais toute sa ge- 
neration vint à povre conclusion par les fortunes de ce monde 
qui sont moult diversez, ensi que vous orés recorder avant en 
l'istore. 

De la mort et deçolation le conte Ainmon de Qent fu li roiaul- 
mes d'Engleierre moult afoiblis, et li rois en pluisseurs lieus 
grandement blamés, qant il avoit fait morir son oncle, et tout 
chil qui ce consel li avoient donnet et par especial messires Ro- 
giers de Mortemer. F° 96 ve. 

P. 87, 1. 49 : empuisonner. — Ass. 4 4 à 10, 15 à 49 : eme 
prisonner, F° 23. 

P, 88, l. 45 : enfourmés. — Ms. de Rome : et li fu dit pour 
sen honnour, il couvenoit que il i pourveist. F° 26 ve. 

P. 88, 1. 24 : à Londres. — Ms. d'Amiens : à Wesmoustier. 
son palais. F° 44 v°. — Ms. de Valenciennes : en son palais, à 
Westmenster, hors de Londres. F° 30. 

P. 88, 1. 25 : nobles. — Ms, d'Amiens : et dez preias. 
Fi ve. ' 

P. 88, 1. 27 : fais. — Ms. d'Amiens : Et compta li roys 
meysmes par devant tous cuiaux qui là estoient mandet et as- 
samblet, les fès et les oeuvrez le seigneur de Mortemer, ensi que 
imfourmés en estoit et que trouvet l’avoit souffissamment, si ques 
grant partie en apparroit. F° 44 v°. 

P. 89, 1. 41 : à faire. — Ms. de Rome : Adonc entrèrent tout 
chil signeur en une aultre cambre et parlèrent ensamble. F° 27. 

P. 89,1. 3 et 4 : infourmés. — As. d'Amiens : et ainchois 
Jonch terme que li roys en scuwist riens. F° 44 vw. 

P. 89, 1. 6: justiciés. — Afs. de Rome : car il estoit fauls. 
mauvais et traites contre son sigucur. F° 27, 

P. 89, 1. 8 : bahut. — Afs. de Rome : et puis amenés en la 
grande rue de Cep. F° 27. 

P. 89, 1. 13 : coraille. — Ms. d'Amiens : Et apriès on ki 
coppa le teste, et puis fu pendus par lez costés. Fo 44 vo, — 
Ms. de Rome : et puis fu mis jus de l'escelle, et estendus sus un 
estal de bouchier, et copés la teste et esquartelés. F° 27. 

P. 89, L. 45 : tieste. — Ms. de Rome: et la teste de lui fu 
misse sus une glave au pont de Londres. F° 27. 

P. 89, 1. 20 : castiel. — Ms. B 6 : sur les marches de Galles, 
moult belle place. F° 58. 

P. 89, 1. 25 : revenues. — Ms. de Rome : et rentes et reve- 
nues et bien païes de terme en terme. F° 27. 

P. 89, 1. 28 : raison. —- Ms. d'Amiens : Et ordonna li rois 
que nullement elle ne vuidast point dou castiel plus avant que à 
le barrière, mais là dedens presist ses esbatemens en vergier et 
en gardins qui mout bel y estoient, et par lez edeflicez dou cas- 
tiel dont il y avoit grant fuison. F° 14 v°. — Ms. de Rome : Li 
rois d'Engleterre, par le consel qu’il ot, fist ma dame sa mère 
envoïer en un castiel et là tenir sans point issir de la pourprise. 
F° 27. 

P. 89, 1. 32 : bellement. — Æfs. de Rome : Depuis vesqui la 
roine Issabiel là en cel estat, bien trente quatre ans. F®° 27. 

1— 20. 

S 44. P. 90, E. 20 : feaulté, — Ms. B 6 : de la duché d’Aqui- 
taine et de la conté de Pontieu et de la conté de Monstreul. 
Ye 58.-— Ms. de Rome : tant de la ducée de Guienue comme de 
la conté de Pontieu. F° 27. 

P. 992, J. 24 : grandement. — As. d'Amiens : et les list se- 
journer par l’espasse de quinse jours. F° 44 v°. 

P. 93, 1. 23 : cité. — Ms. À 2 : en la bonne chité d'Arras ou 
d'Amiens. F° 25 ve. — Ms. de Rome : et que là tenroit li rois: 
son estat, et i seroient à ce jour li douse per de France ou chil 
qui i poroient estre. F° 27. 

P. 94, 1. 3: mi aoust. — Cette date fausse ne se trouve pas 
dans les mss, À 41 à 14. F° 93 vw. 


S 48. P. 94, 1. 7 : estat. — Ms. de Rome : et envoia ses let- 
tres en Hainnau deviers le signeur de Biaumont, et li manda que il 
fust à Amiens en ce jour, ear il i seroit. Messires Jehans de Haiu- 
nau ne l’euist jamais laissiet que il n’i fust venus. F° 27. 

P. 94, 1. 48 : quarante. — Mss. 4 11 à 14 : quarante quatre. 
F° 23 v°, — Miss. À 20 à 22 : cincquante. F° 45. — Ms. B 6 : 
à cinquante chevaliers. F° 59. 

P. 94, 1. 23 : monta. — Moss. A 11 à 14 : à cheval. F° 24. 

F. 95, ]. 5 : d'Amiens. — Ms. de Rome : Che prope jour 
que Je roi vint, entra en la chité d'Amiens messires Jehans dé 
Hoinnav, de quoi li rois et tout li Englois furent moult resjoi. 
F° 27. 

P. 95, 1. 17 : quinze. — Mss. À 93 à 29 : seize. F° 34 w°, 
— Mss. À 44 4 44 : dix huit. F° 24. — Ms. de Rome : environ 
huit, F° 27. 

P. 96, 1. 4 : vorroït. — Ms. de Rome : La nature des Englèes 
est telle que tous jours il se crienment à estre decheu et repli- 
quent tant apriès une cose que mervelles; et ce que il aueront en 
couvenant un jour, il le deliieront l’autre. Et à tout ce les en- 
cline à faire ce que il n’entendent point bien tous les termes dou 
langage de France; ne on ne lor scet conment bouter en la teste, 
se ce n’est tout dis à lor pourfit. Et encorez en avint adonc ensi. 
Dont li signeur et li per de France, qui là estoient venu et asam- 
blé pour celle matère, en furent trop fort esmerviiliet; et en 
parlèrent especiaument à mesire Jehan de Hainnau, et li remous- 
trérent tous les poins et les articles dou dit honmage conment il se 
devoit faire. 

Messires Jehans de Hainnau, qui estoit ensi que moiens centre 
ces parties, remoustra ce au consel le roi d’Engleterre, et les 
paroles des Francois, et quel cose il disoient, conment il deuis- 
sent estre là venu aultrement pourveu que il n’estoient. Il res- 
pondirent à ce et s’escusèrent que il apertient et couvient que as 
paricmens qui sont à la Saint Michiel à Wesmoustier, où tous li 
consauls generauls d'Engleterre est, soient remoustrées tels coses, 
car bonnement il ne le poroit faire sans le sceu de tout le pais ; 
et se li rois fait l’avoit, il en seroit blannés, et aussi seroient tout 
chil qui conselliet L aueroient; et n’en vodroient riens tenir en 
Engleterre, et diroient que il aueroïent esté decheu : si ques, sus 
cel estat, messires Jehans de Hainnau en fist response à ceuls qui 
uargiet l'en avoient. Et qant il veirent que soufrir leur couvenoit, 
il le portèrent et passérent courtoisement, et li rois de France 
trop plus doucement encores que son consel, car il avoit en ima- 
gination que d’enprendre la crois et aler au Saint Sepulcre et 
delivrer des mescreans; ouquel voiage il en menroit avoecques lui, 
ce disoit , son cousin le jone roi d’Engleterre; si le voloit tenir en 
amour et faire pour li tout che que il poroit. F° 27 v°. 

P. 96, I. 23 : s’apertient. -— Mis. 4. 4 à 6, 18 à 33 : s’a- 
comparage. F° 25. — Mss, 4 41 à 44 : ne fait à comparer. 
F° 24 v°, 


$ 46. P. 96, 1. 31 : à Londres. — Ms. de Rome : au palais de 
Wesmoustier. F° 97 v°, 


$ 48. P. 100, }. 9 : Li homs. — Ms. d'Amiens : Vous avés 
bien oy chy devant dire et recorder le trespas dou roy Charlon 
de Franche, et coumment li père et li hault baron del royaumme 
de Franche eslisirent et couronnèrent à roy Phelippe, fil jadis 
au comte de Vallois. Et sachiés que à celle election faire mes- 
sires Robiers d'Artois, ses serourges, qui adonc estoit li ungs 
des plus grans et micux oy en parlement del royaumme de Fran- 
che, y mist et rendi grant painne. F° 19. 

P. 400, }. 20 : lui. — Ms. de Valenciennes : entre le contesse 
d'Artois et le duc de Bourgogne. F° 38, 

P, 400, 1. 21 : d'Artois. — fs. d'Amiens : laquelle comté 
messires Robiers callengoit et demandoit contre le duc de Bour- 
goingne. F° 19 — Ms. de Rome : laquelle comté messires Ro- 
hers d'Artois proposoit et calengoit comme sienne, car il en 

venoit d’estration, mais la male roine de France, fenme au roi 
Phelinpe, aidoit trop fort son averse partie et tant que elle li 
moustra et prouva mervilleusement à fause une lettre, laquelle 
li dis messires Robers d'Artois mist avant, et s’en voluit aidier. 
Et fu celle lettre condampnée en parlement à Paris, et une da- 
moiselle d'Artois arse, que on clamoit la damoiseMe Divion, et 
messires Roberz d'Artois jugiés à morir honteusement, se on 
f'euist teuu; ne onques li rois Phulippes ne le volt sousporter. 
tant fu il dur enfourmés contre li, et tout par la roine de France, 
F° 28 v°. 

P. 400, !. 26 : remède. — Ms. B 6: Et à che avoit la royne 
de France grant couppe, car le plait estoit contre le duc Oede de 
Bourgoigne, son frère. Sy y bouta sy fort que le roy le fist banir 
publicquement. Fe 60. 

P. 400, 1. 29 : France.——Ms. d'Amiens : I] wuida le rovaumme 
au plus tost qu'il peult, et s'en vint en Haynnau deviers le comte 
Guillaume, qui adonc regnoit et se tenoit en l'ostel de Hollandes, 
à Vallenchiennes, maladieus et travilliés par heures de gouttes. 
Et recorda au comte sen avenue, et coumment li rois de France 
l’avoit aqueilliet en grant haynne. Si l'en demanda à avoir cons- 
seil, Li comtes de Haynnau, qui ses serourges estoit, car il avoient 
deux serours espousées, fu durement esmervilliéz de ces nou- 
velles, et li dist que vollentiers pour l’amour de lui il envoieroit 
deviers le roy de Franche, et li aideroit à faire sa pais. Si em pria 
monseigneur Jehan de Haynnau, son frère, et l’evesque de Cam- 
brai, qui estoit pour le temps, que il y volsissent aller. Ci] li acor- 
dèrenit volleutiers et vinrent en Franche deviers le roy, pourveu 
et avisé de lettres de par le comte de Haynnau, et de biel lan- 
gage pour excuser le dit monseigueur Robert, en lui priant que 
il lui vosist pardonner son mautalent et li rendre ses enfans et sa 
terre. Mes li roys n’y volt oncques de riens entendre, ains manda 
au comte de Haynnau, par monsigneur Jehan de Haynnau son 
frere que, se il soustenoit ne tenoit ne comfortoit en riens le dit 
messire Robert, il n’aroit pieur ennemit, ne plus grant de lui. 

De quoy li comtez de Haynnau fu moult corouchiés, quant il 
oy ces nouvelles et si fors mandemens dou roy. Et s’en consseilla 
AS pluiseurs grans barons de son pays qu’il en estoit bon à faire, 
car il amoit durement le dit monseigneur Robert; et bien disoit 
que, se il fuist hetiés et que il pewist chevauchier, il li cuideroit 
bien faire se pes, avoec l’ayde dou duc de Braibant. Dont dissent 

baron de Haynnau que il n’avoit que faire d'entrer en haynne, 
ne mettre son pays en guerre contre le roy de Franche pour 
messire Robert d'Artois; mès, se il le volloit aidier et comforter 
de misse secretement, faire le pooit, et le laissast pourcacher et 
querre amis là où bon li sambloit, car il avoit bien des plus pro- 
chains qu'il ne li fust. Li comtes crut son consseil et fist delivrer 
à messire Robert secretement six mille viés escus pour puïier ses 
frès ; et li donna draps, chevaux et jeuiaux au departir, et le re- 
coummanda à Dieu. Et s’en vint adonc le dit messires Robiers 
d’Artois à Namur veoir sa soer la comtesse de Namur et le jouène 
comte Jehan de Namur, son nepveult et les autrez, Guillaume, 
Robert et Loeis, qui estoient adonc mout jone damoïizel. Sa serour 
le rechupt à joie, et li fist feste ce qu'elle peult; che ne fu nient 
longement, car li roys de Franche y mist remède. 

Quant li roys Phelippes oy dire que messires Robiers d'Artois 
se tenoit à Namur dalés le jouène comte son nepveult, si en fu 
courouchiéz et manda et coumranda outreement et très especia- 
lement au comte que, se il ne li faisoit wuidier sa terre, il le eou- 
rouceroit hasteement, et li torroit tout ce que il tenoit de lui en 
Franche, et li feroit ardoir et courir son pays de ses voisins meys- 
mes. Quant li jouènes comtez de Namur etses conssaux ofrent che, 
si ne vorent pas courouchier le roy, et obeirent à ses mandemens. 
Lors se parti messires Robers et s’en vint en Braibant deviers le 
duc Jehan son cousin, qui lors se tenoit à le Leuwre et qui le re- 
chupt à joie, à qui messires Robiers d’Artois dist toutte sen aven- 
ture et coumment li roys le decachoit et faisoit decachier de pays 
en pays, et ne savoit mès où aller, s’il li falloit. Dont li dist li ducs 
de Braibant : « Biaux cousins, ne vous esbahissiéz de riens, car. 
j'ai terre et mise asséz pour vous conforter, ne je ne sui de riens 
tenu de obeir au roy de Franche. Si vous tenés dallés moy, et je 
regarderay et pensseray à vos besoingnes. » F° 14 ve, 

Ms. de Rome : Et couvint le dit messire Robert soudainnement 
laissier fenme et enfans, des quels li rois de France estoit oncles, 
et partir dou roiaulme et venir en l'Empire. Et se tint à Namur 
un petit de temps, car la contesse estoit sa serour. Et de là il vint 
en Braibant, et le quida li dus de Braibant apaisier au roi de 
France, mais il ne peut. 

Adonc vint il en Hainnan, car li contes et li avoient deus se- 
rours [espousées]. Li contes se mist en painne de remettre à paix 
messires Robers d'Artois au roi de France. et à envoia sa feme, 

qui serour estait dou roi Phelippe, et messire Jehan de Haïinnau, 
son frère ; mais il retournèrent sans riens faire... 

Qant messires Robiers d'Artois se vei ensi aquelliés dou roi 
Phelippe et de la roine, et que à la prière dou duch de Braibant, 
dou conte de Haïinnau et dou conte de Blois, il ne pooit venir à 
paix, et estoient sa fenme et si enfant enprisonné, il li deubt te- 
nir et tourner à grant desplaisance, car encores n’avoit il de 
quoi vivre, se li signeur ne li aidoient. Si s’avisa, puis que ensi 
estoit, il honniroit tout, et meteroit tel tourble et descort en 
France que les traces i demorroient deus cens ans À venir, Il 
prist congiet au conte de Hainnau et à la contesse. Ce fu li dar- 
rains hostels adonc, dont il se parti. Li contes, qui fut moult 
amis et honnourables, et qui avoit Brant pité de li, et aussi 
avoient tout signeur et toutes dames de bien, li fist delivrer et 
baillier or et argent pour paiier ses menus frès, car il s’en vo- 
loit aler en Engleterre; mais il s’avisa que il iroit prendre con- 
giet aussi au duch de Braibaut, qui moult l’amoit. et li contes de 
Hainnau li consella. 

Si se departi de Valenchiennes et vint à Mons, et puis à Halle 
et à Brouselles, et là trouva le duch de Braibant. Se li remous- 
tra, quoi que li dus en seuist assés, toutes ses tribulations. li 
dus en ot pité et li dist : « Biaus cousins, on vous fait tort, et li 
rois de France est mal consilliés. Bien veons et entendons qu’il 
est aournés et parés de mauvais consel : se l'en pora bien mes- 
ceir. Nous avons terre et pais assés pour vous tenir à l'encontre 
de tons vos nuisans. » De ces proumesses. se resjoi messires 
Robers d’Artois et se tint dalés le duch de Braïibant, son cousin, 
pour tant que il eu pensoit mieuls à valoir, et que li dis dus, 
qui rices et poissans estoit, le deuist mettre à coron de tous ses 
incouveniens, mais hon fist; car la poissance dou roi de France 
est trop grande et avoit en trop grande haine encargié le dit 
messire Robert d'Artois, ensi que il fu apparans. F® 28 v° et 29. 

P. 101, 1. 27 : soustenroit. — Ms. B 6 : Sy le soustint le 
plus longement le ducq Jehan de Brabant, qui ly presta son 
chastel d’Argentuelle. Mais le roy Phelippes fist deffer le duc 
de Brabant pour celle cause, et envoia douze prinches qui ar- 
dirent le pais. Et y furent les Lygois adonc jusques à [Hanut‘j. 
F° 61. 


1. M: 86: huit. Moeuvaise leron. 

P. 109, 1. 2 : paroit. — Ms. d'Amiens : Li dus de Braïhant 
ne fist comte de ces manaces et remanda au roy, par ses mes- 
sagiers meysmez, que messires Rubiers d'Artois estoit ses cou- 
sins bien prochainz et ung des plus nobles de sancq du monde. 
Si le devoit aidier et conforter par linage. Et encoires li man- 
doit il que il ne creoit mies que messires Robiers d'Artois euist 
cause nulle à ce dont il l’amettoit, et que il faisoit mal et pe- 
chiet, quant ainssi pour amise il le deshonneroit et tolloit son 
hiretaige. F° 19 v°. 

P. 402, !. 9 : tant — Ms. de Rome : par son or et par son 
argent dez grans amis en Alemagne. F° 29. - 

P. 102, 1. 11 : Liège. — Ms. d'Amiens : messire Awous de 
le Marce, qui estoit evesque pour le tamps. F° 19 ve. 

P. 102, 1. 12 : Coulongue. — Les mss. de Valenciennes et de 
Rome ajoutent : larcevesque de Trièves. F° 40. — Le ms, d'A- 
miens ajoute : le arcevesque de Maience. F° 49 ve. 

P. 409, 1. 42 : li dus. — Ms. de Rome : le conte de Gerlles. 
Fe 29. 

P. 409, L. 13 : Jullers. — Le ms. d'Amiens ajoute : le comte 
de le Marche, le comte des Mons, messire Ernoul de Bakehen. 
Fo 49 vo. — Ms. de Valenriennes : conte de Jullers. F° 40, 

P. 108, 1. 45 : tout, — Ms. de Rome : sus un jour et à une 
fois. F° 29. 

P. 402, L. 16 : roy. — Ms. d'Amiens : et leur donna grant 
or et grant argent, affin que il vosissent defhier le duc de Brai- 
bant et le gueriier; et il s’i asentirent parmy les grans dons 
qu’il en eurent. Encoires y vot mettre et bouter li roys le 
jouène comte de Namur, mais il s’en excusa bellement et dist 
qu'il serviroit le roÿ de France en touttes autrez manièrez, fors 
en coste. F° 19 vw. 

P. 409, E 18 : Hanut. — Ms. de Rome : et demorèrent deus 
jours. F° 29. 


$ 49. P. 103, L. 16 : Vous avés. — Ms. de Rome : Vous sçaves, 
si com il est contenu ichi desus en nostre histore, conment les 
trieuwes furent prisses et données entre Engleterre et Escoce, 
et aussi conment li mariages fu fais dou jone roi David d’Es 
cace à la serour le roi d’Engleterre. De quoi li Escocois eu 
quidièrent trop grandement mieuls valoir, mais li Englès ne 
l'entendoient pas ensi, eulz qui ne pnéent amer les Escos, ne 


312 CHRONIQUES DE .J. FROISSART. [+332] 


ne fissent onques, ne jà ne feront. Qant les trieuwes furent 
fallies entre euls et les Escos, qui avoient duret trois ans, il 
ne vodrent point sousfrir par nulle voie que les trieuwes fuis= 
sent reprisses, car il voloient avoir la guerre, car li sejourners 
lor desplaisoit trop grandement, Englès sont de celle nature : 
il ne sèvent, ne pueent, ne voellent longement sejourner sans 
euls ensonniier en gerre; et demandent les armes, n’ont cure 
à quel title, et trop grandement s’i dilitent et abilitent. Encores 
estoient les Escocois assés au desus de lors besongnes et tenoient 
la chité de Bervic, que li rois Robers de Brus, qant il leva le 
siège de Struvelin, avoit conquis sus le roi Edouwart, père au 
jone roi Edouwart, dont il desplaisoit grandement as Englès. 
Et pour ce avoient li auqun parlé vilainnement en Engleterre 
sus le conte de Qent, qant il acorda si tos sa cousine, Isabiel 
d'Engicterre, par mariage, au roi d'Escoce, lor adversaire. 

Qant les trieuves furent fallies d’Engleterre et d’Escoce, li 
Escocois, qui quidièrent trouver auqune amour et aliance deviers 
le roi d'Engleterre et son consel, pour la cause de ce que lors 
sirez avoit à fenme la serour le roi d’Engleterre, envoiièrent 
armbassadours d’Escoce, tels que l’evesque de Saint Andrieu, 
l'evesque d’Abredane, messire Robert de Versi, messire Arce- 
baut Douglas, messire Simon Fresel et messire Alixandre de 
Ramesai, deviers le roi d’Engleterre et son eonsel. Et vinrent 
chil prelat et chil chevalier d’Escoce, sus bonnes asegurances, 
en la chité de Londres. Pour lors, hi rois d'Engletcrre et la 
roine Phelippe tenoient leur hostel, une fois à Eltem, ct l’autre 
fois à Windesore, Pour ces jours que li Escocois vinrent, estoient 
li rois et la roine à Eltem; si se traissent devisrs enls tout pre- 
mierement, ensi que pour mieuls valloir, Car au voir dire, il 
avoient plus chier à entendre à unes longes trieuves on avoir 
paix que la guerre; car lor poissance en Escoce estoit trop 
afoiblie, tant dou roi Robert qui mors estoit, que de mesire 
Guillaume Douglas et dou conte de Moret. 

Li rois d’Engleterre et la roine et li chevalier d'ostel requel- 
lièrent assez courtoisement ces signeurs d'Escoce, pour la cause 
de ce que li rois Davis, lors sires, avoit à fenme leur serour ; 
et remoustrèrent au roi moult doucement ce pourquoi il estoient 
là venu et envoïüet de par tout le pais. Li rois respondi à ce et 
dist que il fuissent li bien venu, et que volentiers il meteroit 
son consel ensamble et là seroït ; et toute l’adrèce que il poroit 

faire, fust de trieuves ou de paix, salve l’onnour de h et de 
son roiaulme, il à meternit. Ceste response souñffi assés as Esooe 
cois, et retournèrent en la chité de Londres, F° 29, 

P. 104,1. #4 : barons. — Ms. d'Amiens : Lors assambla 
tout son consseil, les nobles et les grans barons d’Escoce et 
ossi les prelas. F° 44 v°, — Ms. de Valenciennes : Lors assam- 
bla tout son conseil, prelas, barons et citoiens. F° 30 v°. 

P. 103, 1. 12 : conseil. — Ms. d'Amiens : qui desiroient à 
avoir le guerre as Escos, et contrevengier le mort de lor prois- 
mes, qui furent ochis devant Struvelin et en le cache qui fu assés 
dammagable et honteuse pour les Englès. F° 45. 

P. 405, 1. 20 et 21 : decaciés. — Mss. À À à 6, 18 à 22 : 
de Braibant. F° 27. 

P. 405, L. 25 : l’Empire. — Afs. d'Amiens : Enssi ne se peult 
messires Robiers d’Artois tenir ne en France ne en l'Empire. Si 
eult avis et consseil qu'il s’en yroit en Engleterre veoir le jouène 
roy Edouwart, et li metteroit avant tel cose dont guires ue se 
dounnoit garde, qui coustèrent au royaumme de Franche. Si 
prist congiet au duc de Braibant qui li fist au partir delivrer six 
mille viés escus pour paiier ses frès, et se parti couvertement de 
Braibant et vint en Anwerz. Là entra il en ung gros vaissiel et 
toutte se mesnie, et fist tant et naga par mer qu’il ariva à Zan- 
duch! en Engleterre, en ce tamps que li rois englès estoit en 
Escoce, ensi que vous avés oy chy devant. 

Quant messires Robiers d'Artois oy ces nouvelles que li roys 
d'Engleterre estoit en Escoce, qui gherioit là les Escos, si n'en 
fu mie plus liés. Nonpourquant il prist ghides pour lui mener 
celle part, et se parti de Zandvich o toutte se routte, et prist 
l'adrèce pour venir vers Stanfort et vers Lincelle et tout le droit 
chemin d’Escoche; et passa ces villes que je vous nomme et 
pluiseurs autrez, et vint à Dancastre et de là à Yorch? c'on dist 
Ebruich, où la roynne Phelippe d’Engleterre sa cousine et sa 
nièche estoit toutte enchainte du biau fil, qui depuis fu noummés 
Edouvwars et princhez de Galles?. Quant la roynne seut la venue 
de rhonseigneur Robert d’Artois son oncle, si en eult grant joie, 
et le requeilli et festia grandement, enssi que bien le seut faire. 


1. 4fs. de Valenciennes : Eurewich. F° 40. 
2. Ibid. : Bervich. Ke 40 vo. 
3. 16id. : qui fu moult vaillans, dont tant avez ov parler. 

et le retint dalléz lui envirou six jours. En ce termine, vinrent 
cértainnes nouvellez à le roynne que li roys sez maris avoit pris 
le castel de Haindebourch, et s’estoient chil dedens rendu au 
roy. sauve leurz viez, par les enghiens qui nuït et jour jettoient 
à le fortrèche. Eusi eult la roynne double joie. 

Lors se parti messires Robiers d'Artois, et dist que il volloit 
aller deviers Escoce, et veoir le roy comment il s’i maintenait. 
Dont fist la roynne appareillier grans gens d'armes et bien trois 
cens archiers, dont messires Henris de Biaumont fu chiéz, pour 
aconduire le plus sauvement jusques au roy monseigneur Robiert 
son biel oncle, liqués chemina et esploita tant avoecq se route 
qu’il vint à Bervich en Escoche qui se tenoit de par le roy d'En- 
gleterre. Et rechurent chil qui dedens estoient, par le cougnis- 
sance qu’il eurent de monseigneur Henry, le dit monseigneur 
Robert et touttes ses gens à grant joie, et se rafreschirent en 
Bervich trois jours. Là eurent il nouvelles que li roys estoit pu 
tis de Haindebourch, et avoit mis grant garnison ou castel, et 
en estoit allés devant Struvelin et l'avoit asegiet. Lors se parti 
li dis messires Robiers d'Artois de Bervich, et chevaucha à es- 
ploit celle part, 

Tant esploita messires Robiers que il approckia l’ost le roy. Et 
quant il fu ensi que environ trois lieuwes englesces priès, mes- 
sires Henris de Biaumont qui le conduisoit, chevaucha devant, 
et vint deviers le roy, et li dist les nouvelles de monseigneur 
Robiert qui venoit. Liquelx roys fu moult liés, et fist monter au- 
cuns de ses barons et venir contre lui; et l’amenèrent tout par- 
tant et devisant en lost et.en le tente dou roy, qui vint contre 
Ü bien avant et le festia grandement et li demanda : * Biaux 
cousins et oncles, quelz besaingnes vous amainnent maintenant en 
ce pays? » — « El non Dieu, sire, dist messires Robers, vous 
le saréz, car c’est raisons. » Adonc li compta il toutte se for- 
tunne et sen aventure, et coumment li roys Phelippes, à qui il 
avoit fait tant de biens, li avoit tollut sa terre et emprisonnet ses 
deus ficux, Jehan et Carle, et hani publicquement du royaumme 
de Franche. Plus avant il ne le laioit en nulle place delà le mer 
demourer; ne il n’estait comtes de Havnnau, ne duc de Brai- 
bant, ne comtes de Namur, ne autrez sirez qui, pour le doub- 
tance dou roy de France, le pewist ne osast conforter, ne tenir 


dalés li. 


De ces parnlles et de pluiseurs autres que messires Rabiers li 

recorda, fu li rois moult esmervilliéz. Si recomforta le dit mon- 
seigneur Robiert et li dist : « Biaux oncles, nous avons assés 
pour nous et pour vous. Ne vous sousiiés ne esbahissiés de riens, 
car se li royammez de France vous est petis, li royaummes d'En- 
gleterre vous sera grans assés. » — « Monsigneur, che dist 
messires Robiers, toutte men esperance gist en Dieu et en vous, 
et me confesse chi que, à tort et à pechiet, je consenti jadis 
vostre deshiretance. Et! fis en partie celui roy dou noble 
royaumme de Franche, qui nul gret ne m’en set, et qui pas n'y a 
si grant droit comme vous advés. Car, par droit, et par prois- 
metet de le sucession monseigneur Carlon, roy de Franche, vos- 
tre oncle, vous deveriés tenir l'iretaige et en estes sans cause 
eslongiés; car cils qui l’est estoit plus lontains de vous ung 
point : il n’estoit que cousins germains, et vous nepveus. » De 
ces parolles fu li rois tous penssieux, et touttesfois il les oy vol- 
lentiers; mès, tant qu’adonc, il n’en fist mies trop grant compte, 
car? bien savoit qu’il y retouroit quant il vouroit. Si fist le dit 
messire Robert pnurveyr de logeis et de toutte ordonnanche 
qu'il li appertenoit. F° 20. 

P. 405, 1. 27 : Ricemont. —- Ms. de Rome : De rechief, pour 
tant que tous li consauls d’Engleterre estoient à asamblés, Hi 
clers meismes, liquels avoit parlé et remoustré les besongnes qui 
toucoient au roi et au roiaulme par le conmaudement et orde- 
nance dou roi, parlta là pour le asignation de mesire Robert 
d'Artois avoir, qui estoit li uns des plus gentils homs de ce 
monde. Et remoustra li dis clers tout au lonc conment Phelippes 
de Valois l'avoit de fait et de poissance banit et escachiet hors 
dou roïaulme de France. Se avoit il sa serour espousée, laquelle 
il tenoit en prison et ses enfans. Or voloit li rois d'Engleterre, 
qui l'avoit retenu et de son consel, puisque on li avoit osté et 
pris le sien en France, que en Engleterre il euist terre et reve- 
nue, pour lui deduire et tenir son estat. 

A ceste requeste et ordenance descendirent et s’enclinèrent 
tout li signeur legierement. Regardé fu que il i avoit une conté 
en Eugleterre qui estoit en la main dou roi; et pooit par an va- 
loir la revenue trois mille mars, et la conté est nonmée Bete- 


1. Ms. de Valenciennes t et fis pour celui roy plus que nulx. F° 41, 
, Jbid. : car à ce convenoit grant conseil et advis de le laissier pour 
l'eure ersy. 

forde. Si fu dit et acordé que il seroit contes de Beteforde, et en 
leveroit tous les pourfis. Messires Robers d’Artois remercia le roi 
de ce don et tous les signeurs, et devint là homs au rui d'En- 
gleterre de la conté de Beteforde. F° 34 v°, 


$ 80. P.406, | 8: messages. — Ms. d'Amiens : Quant li roys 
d'Eagleterre eut oy les hommes de bien qu'il avoit envoiiet en Esco- 
che devers le roy son serourge, et les responsses tellez que li rois 
li avoit fait, se li samblèrent d’un lés assés durez contre l’onneur 
de lui et de son royaumme, et ossi assés raisonnables tant qu’à 
fraternité, car voirement estoit il tenus à souffrir de lui, pour le 
cause de sa sereur que il avoit espousée ; et assés legierement s’en 
fust souffers, sauve l'onneur de lui et de son pays. Mais chil qui 
dallés lai estoient, et par qui consseil en partie il ouvroit de ceste 
besoingne, ne li laïérent guairez lnngement endormir; ains li 
disent pour lui esmouvoir et escauffer : « Sire, vous avés juret 
solempnelinent, par dignité de roy, à tenir, maintenir, soustenir. 
deffendre et garder et acroistre lez drois de vostre royaumme. 
Dont, se vous laissiéz celle bonne chité de Bervich et ce bel 
castel de Rosebourch, qui sont sus marce et clefs de vostre pays 
à l'encontre del royaumme d'Escoche, ens ès mains des Eschos, 
vous ne vos acquittés mies bien contre vo sierment , et en afoi- 
blissiéz vostre honneur et vostre hiretaige; et mains en seréz 
doubtéz et honneréz, qui estes jouène et en vo venir. Et poront 
dire tout chil qui parler en oront, que faute de hardement et 
faintise de coer, che qui n’est pas bien seans en jouène seigneur, 
le vous vont faire. Encorres plus avant tous les jours, li Esco- 
chois poevent, par l'entrée de Bervich et par le castel de Rose- 
bourch, entrer et courir en vostre royaumme bien avant, ce que 
pas ne feroient se chil hiretaige, qui jadis fuirent à vos predices- 
seurs, estoient racquis à vous, enssi que de legier le pourés faire 
se vous vollés, car: h fourche des Escos est moult amenrie et afoi- 
blie puis trois ans en enchà. Si sont il grant et orguilleux, et qui 
petit amirent ne prisent vostre pays. Encorez tous les jours sus 
marche, ensi que nous sommes enfourmet souffissamment par 
nos voisins qui les marchissent, chiaux dou Noef Castiel sur Tin, 
de Branspes, de Persi, de Urcol et des autres castiaus voisins, li 
Escochois les manachent ' et dient qu’il chevaucheront encorres 


1. Ms. de Valenciennes : Car encore est le orgeul des Escos si grans 

plus avant en voitre pays que li roys Robiers ne fist oncques, 
mais que li rois David leur sires ait ung peu plus d’eage; et que 
pour ce que vous volliés nourir pès à yaux et tenir vostre terre 
sans guerre, acordastez vous le mariaige de medamme vo soer à 
vaux. Dont telx coses et plus assés que touttes ne poons mies 
recorder, mès tous les jours en oons nouvelles par les marchis- 
sans, ne font mies à souffrir ne à conssentir. Si aïés sour ce bon 
advis et hastieu consseil, nous vous en prions. » 

Quant fu li rois Edouwars d’Engleterre conseillés et enfourmés 
contre les Escos que il fist criier une moult belle feste à Londrez, 
et furent de trente chevaliers de dedens et ossi de trente escuyers, 
et manda que tous nobles et prelas fuissent à Londres ou environ 
à le Purification Nostre Damme qui fu l’an mil trois cens trente 
et un, tout y furent ensi que ordounnet estait. Et fu la feste 
mout noble, bien festiée et bien joustée; et à celle feste fu mes- 
sires Jehans' de Haynnau, lui douzime de chevaliers. Et eut 
adonc, de chyaux de dehors, le pris des joustes li sires de Fa- 
gnoellez, qui estoit de le compaignie monseigneur de Biaumont ; 
et des escuyers de dehors, Francque de Halle qui encoires n'estoit 
mies chevaliers, mès il le fu celle année ens ès armées d’Escoce, 
en le compaignie dou roy. Tout les huit jours, on jousta et festia 
grandement à Londrez; et grant fuison de seigneurz, de dammes 
et de daramoiselles il y eut. Au chief dés Luit jours, sus le de- 
partement de le feste, li rss assambla tout son consscil, prelus, 
comtes, barons, chevaliers et bourgais sagez et honnestes des 
bonnes villez. Et là leur fist li roys remoustrer par ce vaillant 
prelat le evesque de Lincolle, coumment il avoit fait requerre au 
roy d'Escoce son serourge que il volsist oster se main de le chité 
de Bervich et dou castel de Rosebourch que il detenoit à tort, et 
qu'il volsist faire hommaige à lui de son royaumme d’Escoce, ensi 
qu'il devait, et ossi coumment li roys d'Escoce avoit respondu à 
ses mesages. Si pria à tous li rois, par le bouche dou dessus dit 
evesque, que chacuns le volsist sur chou si consiller que se hon- 
neur y fuist gardée. | 

Adonc tout Li baron, li chevalier, li conssaulx des chités et 


qu'iz ne leur souffist point à ce qu'ilz tiennent de vostre heritage, muis 
menacent. Fo 81 vo, 

1. Ms. de Valenciennes : et par especial y fu messire Jehan de Hayn- 
mau, lui douzième de chevaliers, et eut le prix de ceulx de dehors. ft 
estoit avec le dit messire Jehan le seigneur de Faigneulles. Fe 32. 

dez bonnes villez et tous li communs pays se consseïllièrent sur 
chou, et raportèrent leur consseil tout d’un acord. Liquelx cons- 
seils et rappors fu telx que il leur sambloit que li roys ne pooit 
plus porter par honneur les tors que li rois d'Escoche li faisoit : 
« car il est bien sceu et est tout cler que anchiennement li roÿs 
d'Escoche faisoit houmage au roy d’Engleterre, car jà n’ont il 
en leur pays nulle provinse, mès sont enexé et conclavé en le 
provinse de Evruich, qui est archevesquiet et dou royaumme 
d’Engleterre. Encoires avant il prendent le fourme de leur mon- 
noie sus les communez et ordonnanches d'Engleterre, et ant 
touttez telx loix et telx coustummez que li Engièz ont, et ung 
meysme langage. Dont il appert que li royaummes d'Escoche se 
depent et descent dou royaumme d'Engleterre. Et troevent bien 
li Engléz que ychil doy pays furent jadis tout à ung seigneur 
roy d’Eugleterre, liquelx rois eut deus filz. Si departi ens ou lt 
de le mort, presens tous les noblez des deus pays qui à ce de- 
voient y estre appellés, les deus royaummes ; et donna l’ainet 
Engleterre et au maisnet Escoce, parmy tant qu'il le devoit tenir 
en fief et hoummaige de son frère le roy d’Engleterre. Or ont li 
Escot, qui sont dur à entendre, tenu depuis une aultre opiuion, 
liquelle ne fet mie à souffrir. Si conseillonz et voullons, chiers 
sirez, que ces coses soient encorrez remoustrées au roy d'Escoce 
et à son consseil, et y metons cel loisir ct grace pour l'onneur 
et amour de medamme vostre sereur qu'il a espousce; et s’il ne 
vient à voic de congnissance des roquestez que on li a faittez 
et fera, il soit deffiés; et vous pourveés si efforchiement que 
pour entrer où royaumme d'Escoce apriès les deffanches faittez, 
si poissamment que pour ravoir et raquerre le honne cité de 
Bervich, qui est de vostre hiretaige; et ayés tel par forche et 
par constrainte le roy d’Escoce qu’il soit tous jaians s’il puet ve- 
nir à vous à hoummaige et faire satifation des tors et des outraiges 
qu'il vous a fes ou li rois ses pères. Et enssi nous sommes tous 
desirans d’aller avoecq vous à vostre commandement. » 

Quant li rois d’Engleterre eut oy le responce de son consseil, 
et il eut veut le bonne vulcnté de ses hommes, si fu moult liés 
et les en remerchia grandement. Dont fu là regardé et avisé qui 
yroit en Escoce. La besoingne et li voiaiges fu assis sus l’evesque 
de Durem et sus le scignenr de Persi et le seigneur de Moutbray 
et le seigneur de Felleton. Chil prelas et chil troy hault baron, 
qui là estoient presens, acordèrent, à le prière et requeste dou 


{1333]  VARIANTES DU PREMIER LIVRE, $ 50. 319 


roy, ce voiaige. Encores pria li roys à tous que il se volsissent 
pourveir et appareillier à ung jour qui adonc fu nommés, chas- 
cuns seloncq son estat, à estre au Noef Castel sur Tim; et il li 
disent qu’il y seroient bien et volentiers, et n'y aroit point de 
deffaulte. Ensi se departi li conssaulx del roy, et s'en ralla cha- 
cuns en son. lieu. Et ossi messires Jehans de Haynnau prist con- 
giet au roy, et se presenta à lui de bon coer et de grant vollenté. 
De quoy li roÿs l'en seut grant gret, et li dist : « Biaux oncles, 
très grant merchis à vous, et à vostre aye ne renunche jou pas ; 
et se besvuings me croist ne touche, je vous manderay. » Sur che 
se parti li dis messires Jchans del rny et de le roynne, se niè- 
che, qui moult doucement l'acolla au partir, et li pria qu'il le 
volsist recouminander à monseigneur son père et à madamme se 
mère, et saluer ses bellez soers; et il li dist qu’il le feroit vol- 
Icutiers. Sour ce, se parti li dis messires Jehans et toutte se com- 
paignie, et s’en revint en Haynnau. F° 45. 

Ms. de Rome : Depuis ne demorèrent point lons jours que li 
rois d'Engleterre auna tous les barons et prelas d'Engleterre qui 
vrdonné estoient à lui consellier, et les hommes des bonnes chi- 
tés et villes, qui par droit estatut ÿ devoient estre convoqiet, car 
il estoit ensi acordé que riens ne se devoit ne pooit passer sans 
euls. Qant tout furent venu à Londres, li parlement et li consel 
conmenchièrent à Wesmoustier, et furent li ambassadour d’Es- 
coce apellé. 1] vinrent et entrèreut tout en la cambre dou con- 
sel, et là estoit li rois d'Engleterre presens. Là lor fu demandé 
quel besongne les amenoit pour ces jours en Engleterre. Li eves- 
ques de Saint Andrieu d’Escoce, qui fu uus moult sages et dis- 
crés homs, remoustra la parole pour tous, et bien le sceut faire. 
Qant il ot parlé, on les fist issir de la cambre, pour euls consil- 
lier et faire response. Il alèrent peter le parvis et le clostre, 
tant qu’il fuissent rapellé. 

Or commenchièrent chil dou consel à parler et à proposer 
pluisseurs coses, et ne peurent esire d’acort, et furent li Esco- 
çois appellé ; il vinrent. Qunt il furent venu, li archevesques de 
Cantorbie lor dist que il ne pouient estre si tos definitivement 
respondu, mais il le seroient au plus tos que un poroit, et que 
or demande ne requeroit pas si brief consel. Il n’en porent aul- 
tre cose avoir, et se departirent de là et retournèrent à lors hos- 
tels. Et li consaus demora; et parlèrent d'aultres besongues qui 
lor touçoient, car il n’estaient pas asumblé tuut pour une cose, 

Et li rois s’en vint à Cènes, assés priés de Wesmoustier, un hos- 
tel roial qui sciet sus la Tamise. Chil Escocnis demorcrent plus 
d’un mois à Londres et ne paoient estre respondu, car li con- 
sauls ne voloit, et tant que il furent si hodé et si tané que il re- 
quissent et priierent que, fust pour euls ou contre euls, il fuis- 
sent respondu. 

La cause qui metoit detriance ou consel dou roi, je le vous 
dirai. 11 considervient generaulment entre euls deus coses : li 
une si estoit que lors sires li rois estoit jones et à faire, et ne le 
voloient pas tenir ne nourir en wiseuses, mais en painne et en 
travel d'armes; car, par les wiseusses que ses pères avoit eu, 
estoit d’onneur li roiaulmes d’Engleterre requiés, à laquelle cose 
il voloient retourner ou tout parperdre. Li secons articles estoit 
que li Escocois tenoient la chité de Bervich et Struvelin, Dom- 
bare, Dalquest, Haindebourch et tout le pais jusques à un pas 
que on dist Quinnesferi, où la mer d’Escoce doit departir les 
deus roiaulmes, et que li Escocois l’aueroient trop bon parti, se 
uns si grans hiretages lor demoroit pasievleinent, et que ce ne 
faisoit pas à requerre ne à sousfrir : « Voire, disoient li auqua 
vaillant homme ou consel dou roi, li Escocois sont bien fol et 
ignorant, qui quident, pour une fenme qui est serour de nostre 
roi, que nous doions cest, que est hiretages à la couronne d’En- 
gleterre, quiter. Il nous tourneroit à grant blame et reproce, et 
aussi nous ne Île poons faire. Nous avons cause raisonnable de 
respondre as Escocois et dire ensi : Il nous rendent Bervich et 
tout le pais, ensi que li bons rois Edouwarz le tint en son temps: , 
et puis dou sourplus, nous entenderons à lors tretiés. » 

Ensi fu conclu ens ou consel d’Engleterre, et li Escocois res- 
pondu, qant il orent sejourné à Londres bien un mois. Qant li 
Escoçois oïrent ceste response, il furent tout abus et veirent bien 
que li Englès voloient la guerre. Toutes fois, il respondirent et 
dissent que il n’estoient pas cargié de proceder sus tels trettiés, 
et que les paroles, que il avoient oy et entendu, seroient repor- 
tées au pais. Si issirent hors dou consel,. et montèrent sus lors 
. cevaus, et se departirent dou palais de Wesmoustier. Et cevau- 
chièrent au lonch de Londres, et vinrent à Saint Jehan Lane en 
Griscerche, là où il estoient descendu. Et fissent par tout lors 
hostels compter et païer, et puis issirent de Londres; et cevau- 
chièrent tant par lors journées que il retournérent en Escoce. 

On estoit trop esmervillié pourquoi il demoroient tant. Qant il 

furent revenu, li baron et li signeur d’Escoce vodrent savoir des 
nouvelles. Ils ne les publièrent pas sitos que il furent revenu, 
mais fissent venir à Haindebourc tous ceuls qui tailliet estoient 
d'en savoir. Qant tout furent venu en la presence dou roi meis- 
mes, li evesques de Saïñt Andrieu parla et remoustra toute l'or- 
denance de lor vniage, et quel et conment il avoient trouvé le 
roi d'Engleterre et son consel, et que plus d'un mois il avoient 
atendu à avoir response. En la fin il l’eurent tèle, Adonc lor re- 
moustra li dis evesques toute l’ordenance des paroles que li con- 
sauls d’Engleterre avoient respondu. 

Qant chil qui là estoient entendirent que les besongnes se por- 
toient ensi, si furent tout abus, et dissent li plus sage : « Nous 
auerons la gerre, il manque dou pourveir. A celle fois ichi, li 
Englès nous rueront jus, ou nous les meterons en ce parti. Nos- 
tres rois est jones, et aussi est le leur. Il fault que il s’asaient. 
Desous le solel, n'a plus orguilleus ne presomptieus peuple que 
le peuple d’Engleterre est. » Li jone chevalier et esquier d'Es- 
coce, qui amoient les armes, et qui se desiroient à avanchier, 
furent tout resjoy de ces nouvelles, car il avoient assés plus 
chier la guerre que la paix. F® 29 vw et 30. 


$ 54. P. 107, 1. 5 : Li jours. — Ms. d'Amiens : Or reven- 
rons à le matère des Englès et des Escos. Li jours, qui denom- 
més estoit, aprocha; et vint li noblez rois Edouwars à tout son 
ost au Noef Castiel sur Tin, et encoirez toudis li croissoient gens. 
Et là se tint par l’espasse de huit jours, attendans chiaux qu'il 
avoit envoiiés en Escoche deviers le jouène roy David et son 
consseil, liquel revinrent deviers lui au neuvième jour, comme 
chil qui ne raportèrent aultre responsce que le premierre. Et di- 
sent bien au roy d’Engleterre que li Escot estoient tout appareil- 
liet de lui recepvoir, puisque gueriier les voloit : « Dont, sire, 
quant nous veysmes l’ordonnanche d'iaux et le affection qu’il 
ont de tenir leur oppinion, nous deffiamez le roy et les siens de 
vous et des vostrez. Si poés d’ores en avant, et sans fourfet, en- 
trer sur yaux. Or, regardés de quel coitet. » Dist li roys : « J'en 
aray avis. » Adonc, s’en consseilla, et on li dist que premiers 
on alaist deviers Rosebourch, et le assiegast on de tous lés, car 
c'est ungs Castiaus qui siet sus marche, et que li Escos tiennent 
pour concquès. Ceste cose fu acordée. 

Dont se parti li nobles roys Edouwars dou Noef Castiel, et fist 

1— 21 

ses morescaux chevauchier devant, le comte de Sufforch et mon- 
seigneur Thummas Waghe. Che premier jour, s'en vint li rois 
jes à Urcoi, ung castel et une ville qui est au seigneur de 
Persi. Li ville estoit toutte gastée des Escos. mais li castiaux 
n'avoit garde. L'endemain, vint H roys dinner à Persi, et se tint 
là tout le jour, en atendant ses os et ses gens, qui encoires 
estoient par derière. F° 45 v°. 

Ms. de Rome : Environ la Saint Jehan Baptiste, que on compta 
l'an de grasce mil trois cens trente et un, li jones rois Edouwars 
d'Engleterre et la roine s’en vinrent à Evruich euls tenir et lor 
estat, et cachier as cerfs, as dains et as cheviruels. Et entrues 
se ordonnoient les pourveances, et se faissoient très grandes et 
très grosses, pour aler ens ou roiaume d’Estoce. Et fist li rois 
faire un mandement que toutes gens tenans de li, portans armes, 
fuissent, le premier jour d’aoust, à Evruich. Li mandemens dou 
roi s'estendi par toutes les parties d'Engleterre jusques ens ou 
fons de Cornuaïlle, ct tout vinrent à Evruich. Adonc se desloga 
li rois et vint à Durem; et ensi que il ceminoit, la roine sa 
fenme le sievoit, Et vint Li rois au Noef Chastiel et là s’aresta, 
pour tant que tous ceuls des lontainnes marces d’Engieterre 
n'estoient point encores venu. 

Ces nouvelles estoient bien sceues en Escoce, conment li rois 
d'Engleterre, à poissance de gens d'armes et d’archiers, les ve- 
aoï, veoir. Les auquns en faisoient grant doubte, et li aultre 
non. Toutes fois, ils pourveirent les villes et les chastiaus tena- 
bles, et par especial la chité de Bervie. Et i ordonnèrent li si- 
gneur d'Escoce à chapitainne, mesire Alixandre de Ramesai, un 
trez vaillant et sage chevalier, et des aultres chevaliers et es- 
quiers assés avoecques lui. Et li rois et la roine se tinrent en la 
marce de Haindebourch. Et n’avoient pas li Escocois entension 
que d’atendre Je roi d’Engleterre, et de combatre à lui poissance 
contre poissance, car il n’avoient pas gens pour resister encontre 
les Englois. Il laisseroient bien perdre une partie de lor pais et 
puis le recouveroient; et aussi il poursievroient les Englès sus 
lors logeis, de nuit où de jour, et lor poroient bien par ce parti 
porter aucun demage. En ce consel s’arestèrent il. Et li rois 
d’Engleterre se tenoit au Noef Chastiel sur Thin, et toutes ses 
gens estoient logiet autour de li; mais point n’avoient encores 
pasté la rivière, pour la doubtance des Eseos. 

Entrues que li rois d’Engleterre estoit sus ce voiage, vint de- 

viers lui mnessires Rohers d'Artois, ensi conme uns chevaliers 
tous desconfortez, et il le savoit bien où prendre. Li rois d'En- 
gleterre et la roine Je requellièrent moult doucement, car il lor 
estoit moult procains de linage. Et li dist li rois : « Messires 
Robert, biaus cousins, nous avons assés pour nous et pour vous. 
Puis que vostre amic de delà la mer vous deffallent, nous ne 
vous faudrons point à vostre besoing. » Et messires Robers li 
avoit respondu et dit : « Monsigneur, grant merchis, » Li in- 
teasion dou roi et dé son consel estoit tèle que, le roi retourné 
de ce vaiage et venu en la marce de Londres, il [li] asigneroit 
en Engleterre terre, rentes et revenues, pour vivre hannourable- 
ment et tenir son estat 

Qant là rois ot sejourné au Noef Chastiel sur Thin environ 
douse jourz, et toutes ses gens furent venu, moult i avoit grant 
peuple. On nombra les bommez d'armes. chevaliers et esquiers, 
à sis mille hommes, et les archiers à chienqante mille. Si pas- 
sèrent tout oultre la riviere duu Thin, sns le pont dou Noef 
Chastiel; ailleurs ne le pooient passer. F1 passèrent chil de l’a- 
vantgarde, laquelle fi tonnestables d'Engleterre et li marescal 
menoient; et s’en alèreut lugier sus le pais encontre la frontière 
de Northombrelande, et ne prissent pas le cemin pour aler viers 
Fervich, mais viers Rosebourch; et vinrent à Anwich et en la 
terre le signeur de Persi. 

Ensi que li rois d’Engleterre estoit logiés en la ville de Anwich 
et toutes ses gens là environ, uns birans d’Escoce, qui s’apelloit 
Dondée, vint deviers le roi et deviers les signours, et pria que 
il peuist estre oïs; il le fu. Il dist au roi, presens ceuls qui le 
peurent oïr : « Très chiers sires, je sui chi envoïés de par 
aucuns prelas et barons d’Escoce, qui sont venu jusques à la Mour- 
lave, et à me doient il atendre tant que je soie retournés de- 
viers ends; et venroient valentiers parler à vous et à vostre con- 
sel, sauf venant et sauf retournant. » Li rois regarda sus le 
Conte Henri de Lancastre, et sus auquns barons et prelas qui là 
cstoient. Adonc fist on traire le hiraut arrière. tant que li rois 
fa consilliés. Acordé fu que l hiraus les nonmast là par noms, 
liquel c’estoient, qni venir voloient : on lor acordoit volentiers 
la venue et le retour. Li hiraus les nonma : il en i avoit sept, 
deus prelas, et chevaliers jusques à chiench. Tantos, une lettre 
de sauf conduit fu escripte et seelée et delivrée au hiraut, qui se 
departi de Hà et retourna à ses mestres, et leur bailla le sauf conduit. 

Qant il l’orent, il i ajoustèrent foi; et se departirent de la Mour- 
lane, et cevaucièrent tant que il vinrent à Anwich. Li rois d'En- 
gleterre, à l’eure que li Escos vinrent, estoit alés logier ou chas- 
tiel, et là tenoit son estat. Quant li Escocois furent venu et 
descendu de lors chevaus, il furent logiet de par les officiiers 
dou roi. Adonc vinrent auqun chevalier d’Engleterre qui les re- 
quellièrent, et qui à ce faire estoient conmis ; et les enmenèrent 
deviers le roi et les signeurs, qui atendoient lor venue. Tout li 
signeur d’Engleterre, qui là estoient en la presence dou roi, s’ou- 
vrirent et laissièrent les Escocois passer. Il enclinèrent le roi, et 
non plus avant. Li rois les requelli de une parole tant seulle- 
ment, ce fu que il dist en son langage : « Bien venant. » De 
trop petit se disfèrent li uns langage de l’autre. 

Or vous nonmerai les deus prelas et les chienc chevaliers, 
l'evesque de Saint Andrieu et l’evesque d’Abredane, messire Ja- 
mes Douglas, frère à messire Guillaume qui porta le coer dou 
roi Robert de Brus en Grenade et là morut, messire Arcebaus 
Douglas son fil, le conte de Qarrich, mesire Robert de Versi et 
mesire Simon Fresiel. Li evesques de Saint Andrieu fu chils qui 
remoustra la parole et dist : « Sire rois, et vous baron et prelat 
d’Engleterre, qui chi estes, nous sonmes ichi envoïés de par 
toute la generalité dou roiaulme d’Escoce, et sonmes esmervellié, 
euls avoecques nous, et nous avoecquez euls, à quel title si sou- 
dainnement apriès les trieuves fallies entre Escoce et Engleterre, 
vous estes esmeu à nous faire gerre, qant nostres sires li rois 
d’Escoce a, sire rois d'Engleterre, espousé vostre soer. Nous i 
adjoustions au dit mariage grans aliances, et fuimes generaul- 
ment en toute Escoce moult resjoi, qant la dame nous demora 
roine. Et nous torne à grant mervelle celle dureté que vousavés 
empris à faire à vostre frère, nostre roi, et vostre serour, nostre 
roine, qant ce tant de petit hiretage que Dieus lor a donné, vous 
volés destruire. Si vous prient, par nous, nostres sires li rois et 
madame la roine que vous ne voelliés pas faire celle cruaulté 
que d’ardoir et essillier lor hiretage; et retraïiés vous et faites 
retraire vos hommes, et leur donnéfs] congié casqun de re- 
tourner en son lieu. Ét prenés trois ou quatre prelas des vostres 
et otant des vostres barons d’Engleterre, et nostres sires li rois 
en metera otretant à l'encontre; et ce que chil trouveront ou 
decré de lor disposition, il deposeront sus l’ordenance des deus 
roiaulmes. Et ‘sera tenu à ferme et à estable, pour tous jours 

mès, ce que deposé en sera; et demorrés, vous et vostre frère, 
en paix, et ensi vostre hiretage. C'est la parole que nous vous 
remoustrons, et pour qoy nous sonmes venu, et sur ce nous de- 
mandons à avoir response. » 

Qant li evesques de Saint Andrieu d’Escoce ot ensi parlé, il fu 
moult bien oïs et entendus, Donc fu dit as Escocois que il se 
traissent arrière, on conselleroit lor parole, et puis aueroient 
response. Il le fissent; et s’en alèrent li Escocois tout ensamble 
en une aultre cambre qui estoit ordonnée pour euls. Encores fu 
conmandé que tout widassent de la cambre dou roi, reservé ceuls 
dou consel. Il widièrent chil qui là n’avoient que faire. Là repli- 
qièrent li signeur, en la presence dou roi, toutes les paroles et 
requestez des Escoçois, et demandèrent : « Or sus, qui fera la 
response, et qui parlera à point sus che que il ont dit et proposé?» 
Donc parla messires Renauls de Gobehen, uns moult sages et 
vaillans chevaliers, pères à mesire Renault, qui fu depuis aussi 
uns moult preus et vaillans chevaliers, et dist : « À tout ce que 
chil Escoçois reqièrent et demandent, ne fault pas trop grant 
consel. Il seront respondu ensi, pour ce que il ont demandé à 
quel title li rois nostres sires et nous lor faissons gerre : c’est 
por le mauvesté et rudèce de euls. Car jà sèvent il et ont sceu 
leur père, passé sont li terme de cinq ans, que li reis d’Escoce 
doit tenir et relever et faire honmage au roi d’Engleterre de 
tout le roïaulme d’Escoce, reservé auquns isles qui marcissent à 
l'encontre d'Irlande et de Norvègue, les quels isles sont nonmé 
les sauvages Escos, et ont un signeur pour euls, qui se nonme 
Jehans des Adultilles. Chils obeist au roi d’Escoce, et non à 
nous. Et ceste raison, on lor metera en termes tout premiers, 
car elle est toute clère; et bien le scèvent, quoi que il en igno- 
rent. Secondement, pour reconquerre ce qui est nostre, la chité 
de Bervich et tout le pais jusques à la mer c’on dist d'Escoce; 
et se ce il nous voellent rendre debonnairement, et que li rois 
viengne à honmage au roi nostre sire et recongnoise l’onmage à 
estre lige, presens les barons d’Engleterre et ceuls d’Escoce, ct 
que de ce soient lettres escriptes et seelées dou roi d’Escoce et 
des barons d’Escoce, il demorront en paix. » Adonc fu dit à 
messire Renault de Gohehen : « Sire, il plaist «u roi que vous 
fachiés la response, car avés la matère toute pourveue. » Done 
respondi messires Renauls et dist : « Je le ferai volentiers. » 

Adonc furent appellé li Escot. 1 vinrent avant et entrérent 

dedens la cambre, et nuls fo”s euls. Li consauls dou roi se mist 
sus deus èles, et les Escocois enmi euls. Qant il furent tout aquoi- 
sié, messirez Rer.auls de Gobehem paria et dist : « Entre vous, 
signeur d'Escoce, vous demandés à avoir response et non aultre 
cose, et vous l’auerés, et bien briefment, Vous avés demandé à 
quel title nous vous volons presentement faire guerre. Vous le 
savés bien, quoi que vous ignorés ; mais puis que il faut que aous 
renouvellons la parole, je parole pour nostre sire le roi et pour 
tout le pais generaument d’Engleterre. Et dissons que vostres 
rois est tenus, et ont esté tout si predicessour, roi d’Escoce, et 
seront li successour, à faire honmage au roi d’Engleterre, à ceuls 
qui furent et seront. Ët cela avoech le calcnge nous volons tenir 
en droit, et ‘e demandons et requerons comme le bon hiretage 
à la couronne d Engleterre. Avoecques tout ce, nous disons, et 
pour ce sonmes nous logiet sus les camps, que vous, qui estes 
d’Escoce des plus grans et li consauls dou roi, tenés contre 
l'onnour et majesté roial dou roi d'Engleterre et de ses hoirs, 
la chité de Bervich et grant pais qui s’estent jusques à bonnes 
de la mer d'Escoce, et volés demorer en celle tenure par ma- 
nière de conquès. Sachiés que noatres sires li rois ne le puet 
sousfrir ne voelt, Et se il le voiloit par auqune dissimulacion, 
pour tant que avés mis en termes que il deveroit tenir en pais 
ce tant de petit hiretage que son frère le roi d’Escoce et sa se= 
rour ont, et-tient à present, se ne le sousferroient pas si homme, 
et sont tout conforté que toutes ces coses vous remeterés arrière. 
Et fera vostres sires li rois foi et hommage lige à nostre sire le 
roi d'Engleterre, se il voelt demorer en paix. Et le feront aussi 
tout chil qui sont enexsé et conclavé ens ès terres, qui sont et 
doient estre tenues et relevées de foi et d'onmage de nostre si- 
gneur le roi d'Engleterre, Et se vous estez fort, de par vostre 
roi et les vostres, de acorder toutes ces coses recordées, si ditez 
oil; et nous entenderons à la paix. » Donc respondirent li Es- 
cocois et dissent : « Nennil, ne nous R’en sonmes ne cargié ne 
introduit, » Donc respondi li chevaliers englois et dist : « Vous 
perdés aultrement vostre langage ; et puis que vous volés proce- 
der dou contraire, retrhüés vous viers les vostres, et lor dites 
ce que vous avés trouvé en nous, car vous n’enporterés aultre 
cose. » 

Qant li Escoçais orent entendu messire Renault de Gabehem 
ensi parler et soustenir la querelle des Englois par celle voie, si 


[1333] VARIANTES DU PREMIER LIVRE, $ 51. 327 


furent tout abus et ne sceurent que dire, ne que repliqier, mais 
il prissent congiet dou retraire; on lor donna, Et issirent dou 
chastiel, et retournèrent là où lor cheval estoient ; ct burent un 
eop et mengièrent, car des biens de l’ostel dou roi on lor envoia 
assés. Et puis montèrent sus lors chevaus, et partirent de An- 
wich; et chevauchièrent tant que il trouvèrent !e roi et auquns 
des signeurs d'Escoce, par lequel consel il estoient venu deviersle 
roi d'Engleterre et son consel. Si lor recordèrent tout au lonch 
quel cose il avoient trouvé, et la response graude et orguilleuse 
que il avoient eu des Englois. Et moustroient bien en lor parole 
que li rois d'Engleterre n'avait en toutes ces roses nulle pois- 
sance, et que li pais et roïaulmes d'Engleterre faisoit fait et par- 
tie dou calenge et dou proceder avant; et avoient bien entendu 
que, se li rois d’Engleterre se voloit dissimuler, taire rous quois 
et quiter l’onmage et le calenge, se ne le quiteroient pas ses 
gens, Adonc dissent ils entre euls : « Confortons nous et faisons 
dou mieuls que nous poons. Nous auerons la gerre, et ne 
l'euimes onques si dure ne si folle que nous auerons pour le 
present. » 

Ensi demorèrent les coses en cel estat, ne depuis n’i ot trettié nul 
quelconques, pour celle saison, entre Engleterre et Escoce; mais 
se departi li rois d’Engleterre et toute sa poissance de Anwich et 
de là environ, où ses gens estoient logiés. Cil avoient encores cent 
mille chevaus; et ensi que il ceminoient, pourveances les sie 
voient à esfort, as sonmiers et à charroi Et prissent li Englois 
pour celle fois le cemin de Rosebourch et de Miaurus. Encore 
s’esten toute Engleterre jusquez à là. Miauros est une abbeie de 
Saint Benoit; et là se depart, à une petite rivière qui i court, li 
roiaulmes d’Escoce d’un lés, et li roïaulmes d’Engleterre d’aultre. 
La première ville que on trueve en alant en Escoce, c'est la 
Mourlane : là vinrent logier li connestables d’Engleterre, li contes 
de Norhanton et li marescal, li sires de Felleton et messires 
Thomas Wage. Qant ce vint à lendemain, toute li hoos fu logie 
en Escoce, et laièrent Bervich à la bonne main. Bien savoient 
que il i retourneroient qant il aueroient fait lor emprise; mais 
il voloient veoir se il trouveroient à qui parler, car il ne deman- 
doient que la bataille. Si esploitièrent tant li rois d'Engleterre et 
ses hoos que il foulièrent grandement la plainne Escoce, et ar- 
dirent et essillièrent moult de villes et de hamiaus. 

Moult petit de villes fremées sont en Escoce : il i a grant fuis- 

son de chastiaus, et non pas tant de dis fois que il i a en Engle- 
terre. Et ont li Escocois celle manière et condition, qant il sentent 
les Englois venir à poissanche telle que pour lors il avoient, il 
tiennent les camps. Et ne s’encloent point li signeur en lorz 
chastiaus; et dient que uns chevaliers, qui là est enclos, ne puet 
non plus faire que un aultre homme. Li Englois quidièrent trou- 
ver le roi en Haindebourc, car c’est Paris en Escoce, mais non 
fissent ; car il en estoit alés oultre et mené sa fenme sus la sau- 
vage Escoce. Et li chevalier et esquier dou pais s’estoient requel- 
liet et mis ensamble, et avoient fait mener tous lors meubles et 
cachier lors bestail, dont il ont grant fuisson, ens ès forès de 
Gedours qui sont inhabitables ; et bien scèvent que les Englès ne 
les iroient jamais là querre, car point ne congnissoient les entrées 
et les issues, et sont fortes à cevauchier, 

Si vinrent li rois d'Engleterre et ses gens en la ville de Hain- 
debourc, qui est grande et plentiveuse, et point n’est fremée. Si 
se loga li rois en l’abeie de Sainte Crois, et tout li signeur là où 
le mieuls il peurent ; et i furent quinse jours, pour tant que on 
entendi à prendre le chastiel, liquels se rendi, salve lors vies de 
ceuls qui dedens estoient. Donc le fist li rois d’Engleterre rem- 
parer grandement et ravitaillier et rafresqir de nouvelles pour- 
veances; et i mist un chevalier à chapitamne, dou pais de Nor- 
thombrelande. Et fu li entension dou roi et de son consel que il 
le tenroient, et en feroient frontière contre les Escocois. Aussi 
prissent li Englois un aultre chastiel fort assés, à cinq petites 
lieues englesces de Haindebourc, lequel on clainme Dalquest, et 
est hiretages à ceuls [de] Douglas ; et en fissent garnison, et de 
pluisseurs aultres. Et ardirent li Englois toute l’Escoce jusques à 
à la ville de Saint Jehan en Escoce, ne nuls ne lor ala au de- 
vant; et ne savoient chil dou pais à dire où li rois et la roine 
estoient. 

Qant li rois d’Engleterre et ses gens orent chevauchié et couru 
toute la plainne Escoce et ars, et exsillié tout le plat pais, et 
n'estoit nulle nouvelles des Escos qui lor contredesissent lor 
cemin, et il veirent que li iviers aprocoit, et il orent pourveu et 
rafresqi tous les chastiaus que il pensoient à tenir pour guerriier 
et heriier le demorant dou pais, il se missent tout souef au re- 
tour. Et fu li rois logiés en une moult belle petite ville, que on 
apelle Donfremelin, Et là a une abbeie de noirs monnes, qui 
est assés grande et belle; et là dedens celle abbeïe sont les se- 

pultures conmunelment des rois d'Escoce. La ville fu arse, mais 
li rois desfendi à non ardoir l’abeie, pour tant que il i avoit esté 
logiés. Puis se missent li rois et ses hoos au retour; et ne pris- 
sent pas le cemin que il estoient venu, mais celi desus la marine, 
car ce fu lor intension que, de ce voiage, il meteroïent le siège 
devant Bervich. Et esploitièrent tant les Englois que il vinrent 
devant Dombare, qui sciet sus la mer. Et furent là et environ 
chinq jours; et se missent en grant painne de le prendre et de 
l'avoir. Et i fissent li archier pluisseurs assaus, et ne le peurent 
avoir, F® 30 à 32. 


$ 52. P. 109, I. 44 : li rois. — Ms. d'Amiens : Li roys d'En- 
gleterre avoit bien en celle armée dix mil hommez à cheval et 
vingt mil à piet, archiers et gallois, sans le autre ribaudaille, 
qui sieuvoient l'ost. Et esploita tant li os que il vinrent devant 
{Bervich‘]. Done se logièrent que mieux mieus, et environnèrent 
le castel et assiegièrent de tous costés. Et envoüerent lors fourcurs 
chevautier, fourer et ardoir en Escoche, et prendre prisonniers 
et bestez grant fuison, et rameneren l’ost. Et fist li rois d’Engle- 
terre drechier enghiens grans et haulx au plus priès dou castiel 
qu'il peult, liquel jettoient souvent nuit et jour sus lez tours du 
enstel et dedens ossi. Et ce durement les travilloit, car li enghien 
leur abatirent les offechinnez de laiens et meysmes lez comblez 
des sallez et des cambrez; et n’y avoit mès que deux grosses 
tours où il sc peuissent tenir. Moult furent ehil qui le fortresse 
gardoient et tenoient, bonne gent et bien deffendant; mais enfin, 
quant il parchurent qu’il estoient si cuvriiet dez enghiens, et que 
longhement ne pooient souffrir tel assault, car lez grosses pièrez 
que on leur jettoit desrompoient et froissoient trop durement 
leur castel, si eurent avis de tretier devicrs le roy d’Engleterre. 
Et traiticrent une souffrance de quinse jours, et que li ungs de 


1. Dans ce passage du ms. d'Amiens et dans plusieurs autres qui 
suivent, on lit : Rosebourch, au lieu de : Bervich. C'est cependant de 
Bervich qu'il s’agit : la fin de ce récit, où le nom même de Bervich re- 
parait, et tout le contexte, ne permettent pas d’en douter. Cette erreur, 
qu’il faut sans doute attribuer à une distraction du copiste, se trouve 
reproduite dans les passages correspondants du ms. de Valenciennes ; 
et la reproduction servile d'une erreur aussi grossière et purement ma- 
térielle est un des faits qui donnent lieu de supposer que ce dernier 
ms. a été fait d'après le ms d'Amiens. auquel il est évidemment pos- 
térieur. 

chiau; dedens peuist aller deviers le roy d’Escoche remonstrer 
en quel parti ilestoient; et se, au seizième jour de le souffranche 
durant, li roys d’Escoche ne les avoit confortéz et levet le siège, 
il devoient mettre ct rendre le castel en le vollenté le roy d’En- 
gletérre, et cil s'en devoient partir sauve yaus et le leur. Li roys 
leur acorda ceste besoingne, et fist cesser les enghiens; et laissa 
passer et paisivlement ung escuier des lors qui devoit fère ce 
messaige. 

Or dist li comtes que chiix escuyers, qui partis estoit de [Ber- 
vich], esploita tant qu’il vint à Saint Jchans Tonne, une bonne 
vile seant sus ung brach de mer, où li roys d’Escoce se tenoit et 
li roynne, et h jouencs comte de Moret, et messires Guillaumme 
de Douglas qui estoit adonc escuiers, nepveux au bon messire 
Guillaume de Douglas de qui vous avés oy chy dessus, et mes- 
sires Robiers de Versi, et messires Sunons Fresel, et grant fuison 
de jouène bachelerie d’Escoche; car li roys avoit fet son especial 
mandement comme chil qui volloit chevauchier contre lez Englès 
et deffendre son pays. Lorsque li escuyers fu venus, il s’enge- 
nilla devant le roy. Et li dist, tout ensi que vous avés oy chy de- 
vant, en quel parti li castiaux de {Bervich] estoit; et se briefment 
il n’estoit cunfortéz dedens le terme qui mis y estoit, on le devoit 
rendre. Dont dist li rois d'Escoche : « Oil, s’il plaist à Dieu, 
nous chevaucherons celle part.» Adonc renforcha il son mande- 
ment, et se parti de Saint Jehans Tonne, et s’en vint deviers Hain- 
debourch; et touttes ses gens Île sieuwirent, qui mieux mieux et à 
effort, Lors se parti li roys de Haindebourch, et se -mist as 
champs 0 touttez ses os, pour venir deviers [Bervich]. Tant s’es- 
ploita li roys d'Escoce que, l’endemain à heure de relevée qu'il se 
fu partis de son castel [de] Haindebourch, il s’en vint à une grande 
abbeie de noirs moinnez qui dou tempz le roy Artus estoit noum- 
mée li Noire Combe, pour ce que elle gist en ung val et sus une 
noire rivierre qui depart anchiennement Escoce et Engleterre. 
EL est celle abbeye exens de le guerre des deux pays, et de ces 
ont il bien cartre et hien burle. Là se loga ki roys d’Escoche et 
ses gens tout sus ceste rivierre, qui est à neuf lieuwes englesses de 
Rosebourch, à dix huit de Bervich. 

Celle nuit, enssi c’à soleil esconssant, se parti li jouènes mes- 
sires Guillaume de Douglas et li jouènes comtes de Moret et mes- 
gires Robers de Versi et messires Simons Fresel, à bien quatre 
cons armurez de fer bieæ montés et bien abilliés. Et chevauchiè- 

rent fort par voies couvertez et landez nient antéez ; et vinrent. 
environ mienuit assés pries de [Bervich}, en ung biel pret, envi- 
ron une petite lieuwe englesce de l'ost. Là descendirent il et res- 
traindirent leurs armures, et recenglèrent leurs chevaux et se 
rabillièrent bien de tous poins; et puis montèrent et ordonnèrent 
coumment il se maintenroient. Bien veoient les feux de l’ost et 
chiaux que li gait faisoient. Si eurent advis que point n’yroient 
celle part, mais s’adrecheroient à l’autre costet; et ne diroient 
‘mot tant qu’il seroient ferut en l'ost. Et quant il seroient entré 
dedens, il criroient tout d’une vois : « Douglas! Douglas! »; et si 
trestos qu’il veroient les pignonchiaux de Douglas et de Moret 
retourner, 1l les sieuwissent. Tout furent enfourmé de ceste be- 
soingne, et chevauchièrent autour de l’ost englesce, et si coiement, 
que oncques nulz ne s’en donna garde, Si furent li Escot entré 
dedens, puis escriüèrent d’une vois : « Douglas! Douglas! » et 
disant : « Tout y morés, larron d’Engleterre1 » Lors coummen- 
chièrent à ferir et à frapper, et à decopper et reverser tentez et 
logies, et à abattre, navrer et tuer Englès et mettre en grant 
mescief. 

Celle nuit, faisoient le gait doi seigneur d’Engleterre, li sirez 
de Felletun et li sirez de Moutbray, à cinq cens hommez d’ar- 
mes et cinq cens archiers'. À le vois et à le huée et à l’aba- 
teis dos loges, et au meschiés de chiaux qui crioient où li Escot 
estoient embatu, s’estourmy li os; et s’armèrent par tout cou- 
munaument qui mieux mieux. Meysmes li roys s’arma moult 
vistement, et se mist devant se tente; et fist lever bannierres et pi- 
gnons, et fu moult courchiés des Escos que ensi souspris l’avoient. 
Là se rassamblèrent dalléz le roy et en son logeis li seigneur et li 
baron d’Engleterre; et li gèz s’efforcha et avancha che qu'il peult 
de venir celle part où li noise estoit, Mais ainchois qu'il y pewis- 
sent parvenir, li Escochois qui avoient en partie achievet leur eme 
prise, se retournèrent tout sagement et enmenèrent bien quarante 
prisonniers, dont il y eult sept? chevaliers et douze escuiers ; et 
entrèrent ens és bois sanz dammaige, comme chil qui n’avoient 
garde puisque là estoient, car il savoient tous lez chemins et adrè- 

. ches, che que li Englès ne savoient point. Quant che vint au ma- 
tin, on regarda en lost quel -dammaige li Escot y avoient fait. Si 


4. Afs. de Valenciennes : mais il estoient d’aultre part. F° 34. 
2. Ibid. : soixante. —- 3. Zbid. : huit.: 

fu trouvet qu'il avoient bien, que mors que navrér, treize vingt! 
hommes et s’en menoient plus de quarante ?, Mouilt en fu li roys 
courouchiés, mès amender ne le peut, tant que à celle foix. Si or- 
donna que, d’orez en avant, il feroient deux ghais ossi grant cha- 
cun que il avoient acoustummet de faire, et aroient gettes et es- 
couttes pour gettier et garder les chemins, affin que il ne fuissent 
plus ainssi souspris. Tout ce fu ordonné et accordé de par le roy 
et les mareschaux. 

Or vous paurai des Escos qui liet et joiant revinrent l’ende- 
main, environ heure de primme, devers le roy et leurs gens, à 
qui il recordèrent leur aventure. Moult acquisent chil quatre 
jouène seigneur d’Escoche, de ceste première chevauchie, grant 
grace de leurs amis; et ossi fissent il grant renoummée de leurs 
ennemis, car depuis toudis il en furent le plus doubtet. Or eult 
li rois David consseil de deslogier et d’aprochier lez ennemis. Et 
chevauchièrent li Escot, le second soir que li Englèz avoient estet 
resvilliet, et se partirent de leurs logeis apriès soleil esconssant; 
et chevauchièrent tout secretement devers [Bervich]. Et avoient, 
très dont qu'il se partirent de l’abbeie, ordounné coumment il se 
maintenroient, comme chil qui congnissoient le pays. Il pooient y 
estre tout comptet environ seize mille hommes, et tout à cheval 
seloncq leur usaige, chevaliers et escuyers montés sus bon cour- 
siers et gros ronchins, le demourant sus haghenées bien apertez 
et bien travillans. Et yaux venus en ung bois, à deus lieuwes en 
glesces ès preis de [Bervich], chil devoient partir leurs gens en 
deus moitiés, le mendre part envoïier resvillier l’ost et escarmu- 
chier, et leur plus grosse bataïile retenir et mettre sus elle, et 
venir, apriès ce que li os seroit esmeute, sur costet et ferir ens; 
et chevauchoient en cel estat que je vous di. Or fu leur venue 
sceue en l'ost par les escoutes et gettez que li Englès tenoient 
sus les chemins de touttes pars; et vinrent en l’ost mout has- 
teement, en disant : « Armés vous! Armés vous! car-li Escot 
chevauchent à tout leur effort et seront, s’il voellent, tantost 
chy. » Adonc s’estourmy li os de tous costéz. Et hi doi get se mis- 
sent enssamble, et se tinrent tout quoiement sur les chans tant que 
touttes lors gens fuissent armé, et pour requeillier lez Escos, s’il 
fuissent venut, enssi que dit leur estoit. 

Si tost que li roys d'Engleterre fu armés et toutte li os, il se 

partirent de leur logeis tout bellement sans criier et sans noisier, 
et vinrent enssus, environ le tretie‘ de trois ars. Et avoient or- 
donné qu'il lairoïent les Escos entrer en leur logeis, et yaux en- 
sonniier de prendre et de toursser che que laissiet y avoient ; et 
puis tout à ung fès venroient acourant sur yaulx. Et enssi comme 
il l'ordonnèrent, il le fisent. Et li Escot, d’autre part, prisent le 
avantaige dou bos et d’une petitte montaigne dallés le bois; et 
affin qu’il ne fuissent decheu, il envotiérent trois escuiers, montéz 
sur trois hongres chevaux trop appers, pour savoir se li gés es- 
toit de ce lés là où il volloient entrer en lost. Chil vinrent à 
chevauchant jusques as loges des Englès, et si priès que droit 
à l'entrée; et ne virent ne oïrent personne : dont il furent tout 
esmervilliet, car encoirez dedens lost n’y avoit point de lum- 
mierre. Si disent entre yaux : « Ou il s’en sont fui et parti, ou 
il sont tous endormy. » Enssi le raportèrent il à leurs gens en 
le montaingne où il estoient, dont li pluiseur eurent assés grant 
merveille. 

Quant li rois d'Escoche et ses conssaux qui daléz lui estoit, 
eurent oy le rapport que li escuier eurent fet, si se consseillie- 
rent l’un par l'autre coumment il se maintenroient. Si disent li 
plus anchien, et chil qui le plus avoient uset les armes, au roy : 
« Sire, ne penssés jà que si vaillant chevalier que li roys d'En- 
gleterre a avoecques lui, s’en soient fui ne parti en tel man- 
nière ; mès puet y estre qu'il ont sceu nostre affaire et venue. Si 
se tiennent tout armé couvertement dedens leurs logeis, pour nous 
atraire où il sont, à bataille rengie, mis sus les chans, et ont pris 
leur avantaige. Si aïés avis sur che. » Adonc demanda li roys à 
ses mareschaux qu’il en estoit bon affaire. Il conseillièrent qu'il 
se tenissent là tout quoy, tant que clers jours fuist venus et qu'il 
veroient entour yaux; et mesissent tous lors chevaux dedens le 
bois paistre. Enssi fisent il. Tout se misent à piet et chachiètent 
lors chevaux et haghenées ens el bois, et les fisent garder de leurs 
varlèz: et se rengièrent et misent tout en une bataille sus te mon- 
taingne, qui n’estuit pas trop grande. Et estoit ceste montaigne, 
d’un lés, si roste que nulx ne peuist de che costé venir à yaux; 
de l’autre part, elle estoit plus plainne, et touttes voies y avoit 
grant terre à monter. Au plus plain par où on les pooit apro- 
chier, il chouchièrent grant foison d'arbres et de bois, dont trop 

bien se fortefièren. Et ne les puoit on que par une entrée aprochier 
ne venir à yaux ; et geste entrée estoit bien gardée des marescaux 
de leur ost. Ensi se Unrent il tout quoy, tant qne k jours fu venus 
biaux et clers, et qu'il veirent environ yaux, et les Englès tous 
rengiés et ordonnés sus ung terne, ensi que dit est chy devant. 

Ossi li Englès les povieut bien perchevoir et avisser, si 
comme il fisent. Lors eurent consseil entre yaux coument il se 
maintenroient; el envoiérent ung‘ hirault des leurs de par le 
roy d’Engleterre deviers Le roy d'Escocho, liquelx y vint et li dist 
ensi comme vous orés ensuiwant : « Sire, fi nobles rovs d'En- 
gleterre m'envoie deviers vous et vons mande que, se K journée 
d'ni se part sans bataille, el que par forche vous ne levés le siège 
à le buune chité de Bervich, u'atendés jammais riens, car elle sera 
sienne toatte Liège pour tuusjours mès, Et pour tant que vous y 
estes venus si avant que vous monstrés que vous voeilliéz nostre 
roy combattre, afin que vostre desir et emprise soient arcompli, 
voeilliés desceudre de celle montaigne là où vous ester et Ii vos- 
ire : il vous laira tout paisieuvlement en ces biaux plains ordoun- 
uer, ét vous combatera sans avaritaige, Et se che vous ne vuullés 
Qaire, eslisiés des vostres vingt ? ou trente où quarante ou cent 
ou deux cens. U roys d'Engleterre otant , ‘et chil se combate- 
rout pour sen droit et pour le vostre; et à qui li place demoura 
il en ait l'onneur, et li cbité hi demieiue. » À ccs parullez ves- 
pondi bien brie{ment li consseil le roy d'Escoche et dist enssi : 
« Hivaux, vous sôiiés li bien venus. qui si biaux fais d'armes nous 
aportéz. Mes vous diréz à vostre roy de par le nustre, qu'il n'a 
nul droit de sejuurner en che pays; mais s'il nous voelt comhat- 
tre, il nous voit à yeux : si viègne à nous, et nous le requeille- 
rens. Car au descendre de ceste montaingne nots n’en sommes 
point maintenant bien conseilliet, ne des vingt”, ne des trente, 
ne des cent, ne des deux cens combatire ossi corps à curps, ne 
de mettre le droit que Ji roys nos sirez [a] à le chité de Bervich 
en tel parecon; el serons chy tant qu'il nous plaira. Et quant bon 
nous samblera, nuus savons bien voie pour descendre et pour com- 
battre, non à l'entente de nos anemis, mès de nas amis. » Che fu 
toutte la responce que li hiraux eult adone, et laquelle il raporta 
au roy d'Engleterre et à son consseil. 


1. Ms. de Valenciennes : deux heraux. F° 35. 

Quant li roys englès vit et oy dire par son hirault que li Escot 
ne descenderoient point de le montaingne se bon ne leur sanbloit, 
si sut vollenté et coummanda que on lez alast veuir de plus priès 
et escarmuchier, car il sont chault et boullant, si lez poroit on 
bien par ceste mannière jus atraire. Li advis et commandement 
dou roy ne fn point brisés; et furent ordené mil archiers!, cinq 
cens d’un lés et cinq cens d’un autre, et cinq eens hommes d’ar- 
mes enmy yaux, qui les vinrent escarmuchier, Et fist là li roys 
pluiseurs nouviaux chevaliers : le seigneur de Willebi, le sei- 
gneur de Brasetoune?, le fil le seigneur de le Ware. messire 
Edouwart le Despenssier, fil au seigneur Despenssier darrain 
mort, le seigneur de Gresop qui R leva bannierre, et pluiseurs 
autrez d’Engleterre. Encoires furent là fet chevalier messires 
Gautiers de Mauny et moessires Guillaumez de Montagut, qui 
estoient compaignon enssamble et très appert bacheler. Dont se 
partirent chil seigneur englès et chil archier, c} aprochièrent les 
Escos moult vistement; et li roys et sés bataillez demourèrent là 
où il estoient ordonné, sans yaux en riens desroïüer. Et fu coum- 
mandé de par le roy, et sour le teste, que nulz ne se partesist de 
le montaingne, ne se mesist devant lez bannierrez des maresraux. 

Quant li Escot virrent aprochier les Englès et venir de celle 
part là où il estoient le plus ouviers, sachiés que il ne furent pas 
trop cffreet; mais se misent apertement li plus hardit ct li plus 
bachelereux à cel lés et ce qu'il eurent d'arcicrs devant yaux, et 
lisent leur roy tenir tout quoy à ses bannierrez. Evous venus les 
Knglèz qui coummenchièrent à traire as Escos, et li Escos à yaux. 
Là y eult grant escarmuche et tamainte belle appertise d'armes, 
mainte aventureuse prise et mainte belle rescousce. Et avint ensi 
que, sus le plus fort de l'assaut, li marescal d’Engleterre fisent 
tout à ung fès retourner leurs pignons, pour yaux faire chachier 
et les Escos jus atraire. Mais li Escot, et par especial leurs cap- 
pittainnes, qui sont assés sage de gusrre et de telx fés, ne se 
desroïèrent pour ce moïient; ains se tinrent en leur parti, enssi 
qu'il devoient. Et quant li Englès virent qu'il n'en aroient autre 
case, si se sont retret devers leurs grosses bataillez, car à l’es- 
carmuchier pooient il plus mettre que prendre, yaulx fouller et 
faire navrer, et peu grever les Escos. 


1. Ms, de Valenciennes : cinq cens hommes d’rrmes, mille srchiers 
d'un lez et autant d’aultre lez. Fo 35. — 3. Z6id. : Brantoaue. 

Enssi se tinrent li Englès, tout le jour, leurs batailies ordoun- 
nées, et li Escochois d’autre part. Et, sus le soir, li roys d’Engle- 
terre se retraist à ses logeis; et soupèrent en grant haste et tout 
armet, et fisent celle nuit leur ost bien escargaitier et priès 
garder. Quant ce vint environ mienuit, li Escot, qui sont trop biel 
resvilleur de gens, envoiïièrent leurs nouviaux chevaliers et au- 
cuns compaignons qui aventurer se vorent, devers l’ost as En- 
glès, mais bien leur besoingna qu'il fuissent bien monté, car il 
furent cachiet et reboutet; et en y eut des leurs pris, ainschois 
que il se pewissent estre remis en leur montaigne. Depuis ceste 
envaie n’y eut riens fet, car li Escot se partirent assés tost apriès, 
car il virent bien qu’il n’estoient mie fort pour combattré le roy 
englèz ne se puissance. Si eurent plus chier à perdre le chité 
de Bervich! à ceste foix que yaux mettre en l'aventure de plus 
perdre. 

Quant ce vint au matin, li Englès regardèrent deviers le mon- 
taingne où li Escôt s’estoient tenu le jour devant, et n’en virent 
nul ; si le nonchièrent au roy. Adonc y envoya li rois veoir se 
c'estoit verité; et on trouva qu’il estaient parti et avoient laissiet 
petit remannant, €ar il ne mainnent point de charoy. Si rapor- 
tèrent ces nouvellez certainnez au roy, chil qui envoiet y avoient 
estet. 

Et che jour devant, estoit close li trieuwe à chiaux de Ber- 
vich. Si envoya li roys deviers yaux? quatre chevaliers assavoir 
quel cose il volloient faire. Chil respondirent qu’il tenroient leur 
couvent, tel qu’il l’avoient au roy. Li couvens estoit que il de- 
voient rendre le chité et le castiel au roy, et il s’en devoient par- 
tir tout chil et celles qui partir s'en volloient, salve leur corps 
et le leur, enssi qu'il fisent ; et* aportèrent les clefs au roy d’'En- 
gleterre, et entra en le ville et puis ou castiel, à grant joie, et 
tout chil qui entrer y peurent; et qui n’y peult entrer, si se loga 
dehors. Enssi concquist li roys d’Engleterre le chité et le castel 
de Bervich, et y entra en l'an de grasce mil trois cens trente 
trois, le septième jour de jullet. F° 45 v° à f 47 ve. 

Ms. de Rome : Si passèrent oultre et ceminèrent tant que il 
vinrent devant la chité de Bervich, Si l’asiegièrent, et se logiè- 

rent au plus priès que il porent. Pour ces jours, en estoit chapi- 
tainne uns vaillans chevaliers d'Escoce, qui se nonmoit Alixandres 
de Ramesai. Et avoit avoecques lui des aultres chevaliers d'Es- 
coce et esquiers, qui tout estoient vaillant homme. Si se logièrent 
les Englois au lonc de la rivière de Taie, qui rentre en la mer 
desous Bervich. Et est uns havenes de mer, et par là par mer 
venoient moult de pourveances au roi d'Engleterre et à ses gens, 
dont il estoïent tous les jours rafresqi. Et sciet Bervich en bon 
pais et pourveu de bleds, d’avainnes et d’autres grains et de 
bons fains; et i trueve on grant fuisson de venissons et de vo- 
lilles. Et avoit là li rois d’Engleterre ses chiens et ses oiziaus où 
il prendoit ses deduis; ne nuls ne li aloit au devant, ne brisoit 
ses esbatemens. Car tous les jours, qant il voloit faire ce mes- 
tier, li connestables d'Engleterre, li contes de Norhanton, avoit 
bien chinq cens lances et mille archiers, qui costioient les bois 
et les rivières toute jour, tant que li rois retournoit arrière. 

Considerés conment les saisons s’i portent et diffèrent de l’une 
à l’autre. Vous trouvés ichi desus en ceste histore, le roi Robert 
de Brus d’Escoce resgnant, père à ce roi David, que il donna 
moult à faire as Englois; et se il euist vesqu, et messires Guil- 
laumes de Douglas qui fu ocis par sa vaillance en Grenade, et li 
contes Jehans de Moret, li rois d’Engleterre n’euist osé avoir 
ensi pris ses deduis de chiens ne d’oisiaus en Escoce, ne che- 
vauchiet sans avoir eu des grans rencontres, Mais les Escoçois 
conmencoient à doubter ce roi Edowart. Et disoient li ancïen et 
et li sage en Escoce que il feroit un vaillant homme, et en avoit 
bien la chière et la manière. Et en celle vaillance si homme 
d’Engleterre l'introduisoient et nourissoient : si faissoient bien, 
car uns rois, puisqu'il voelt tenir terre et signourir peuple, doit 
estrè de bardies et grandes emprises. 

Encores disoient les Escocois, liquel congnissnient assés parfet- 
tement la nature des Englois, et l’un à l'autre, par manière de 
colation : « Et pensés vous pour ce, se nos rois à à fenme la se- 
rour dou roi d’Engleterre, que nous en doions mieuls valoir et 
estre deporté à non estre guerriet, mais Dieus, nennil! 11 fault 
que li rois d’Engleterre obeise À son peuple, et face tout ce 
qu'il voellent. Et s'i{1| fait le contraire, et qu'il fuie et hée les 
armes et soit precheus et endormis, et quière et demande ses de- 
duis, il ne le poront amer, mais le disfameront et querront sur 
lui voies et adrèces obliques, jà soit il preudons en consience, 

par quoi il le destruiront. Et trop grans perils est en Engleterre 
d’un roi qui vient en la posession dou roïiaulme, qant i auera eu 
un vaillant preilicesseur devant lui, car se il n’ensieut ses oevres, 
Ü est tous les jours en peril et en aventure d’estre mors de son 
peuple meismes, ensi comme il en est esceu et pris au roi Edou- 
wart, père de cesli qui resgne en present, que si homme ont fait 
morir de male mort ens ou chastiel de Bercler, et ont son fil 
couronné à roi. Ce sont grant exemple pour lui, et pour tous les 
rois qui par succession pueent avenir et venir à la couronne 
d’'Engleterre. » 

Ensi disoient li Escocois, et non pas euls tant seullement, mais 
toutes aultres nations, qui congnoissent la nature et condition 
des Englois; car, desons le solel, ne sont gens plus perilleus ne 
mervilleus à tenir, ne plus divers que sont Englois. I} sont de 
belles aquintises et de biau samblant; mais nulz qui sages est, n’i 
duit avoir trop grant fance. 

Tant fist li rois Edouwars en celle saison, devañt la chité de 
Bervich, que par poissance il les constraindi et mena si avant 
que messires Alixandres de Ramesai, qui chapitainne en estoït, 
entra en trettiés deviers euls, c’est à entendre deviers le roi et 
son consel, car il vei que secours ne confors ne li apparoit de 
nulle part; et estoicnt fort amenries lors pourveances et lors ar 
tellerie, pour les grans assaus que on lor avoit bailliet et livrés, 
car priès que tous les jours i estoient avenu fait d'armes et escar- 
mucez ; et en avoit parlé à ses compagnons, car sans l’acort et 
consentement de euls, il n’en euist jamez riens fait. Si se porta 
tretiés que il avoient trieuves quiuse jours, et dedens ce terme, 
il devoient envoiier deus de lors cevaliers deviers le roi d’Escoce 
et son consc) pour compter lor estat; et se li rois d'Escoce vo- 
loit là venir, si poissans que pour lever le siège, la chité de Ber- 
vich li dervoroit; et se dedens les quinse jours il ne venoit, il se 
devoient rendre au roi d’Engleterre, et de ce jour en avant de- 
morcr bon Englois; et 5e pooient chevalier et esquier, qui de- 
dens estoient, partir segurement sans riens perdre dou leur; et 
devoient li manant de Bervich demorer en bonne paix sans estre 
foullé ne pressé, ne avoir auqune violense de lors corps et de 
lors biens. Les trieuves furent bien tenues; ne onques, tous les 
quinse jours, il n'i eut assaut ne escarmuce.. Et envoia messires 
Alixandres de Ramesai deviers le roi d'Escoce et son consel, qui 
se tenoit en Abredane, et là environ sus la sauvage Escoce, deus 

chevaliers. Je les vous nomnerai : messire Guillaume de Glaudi- 
guin et messire Robert Bourme. Chil chevalier se departirent de 
la chité de Bervich, et cevauchièrent parmi l’Escoce; et trou- 
voient en cevaucant tout le pais ars et destruit, et ne savoient à 
qui parler. Tant esploitièrent que il vinrent en la chité d’Abre- 
dane, et là trouvèrent le roi et la roine et auquns chevaliers 
d'Escoce qui lor faisoient compagnie. 

Qant li rois vei les chevaliers venus, il senti tantos que il 
aportoient nouvelles ; si leur dist : « Bien venant! Conment vous 
portés vous dedens Bervich? » Adonc li recordèreni li chevalier 
toute l'ordenance dou tretié ensi que il se portoit. Et qant li 
rois lot entendu, si pensa un petit, et vei bien que il ni pooit 
pourveir, si dist : « IL mc fault Bervich perdre, la souverainne 
chité de mon roiaulme. À ce ne puis je aïdier, » Et puis il dist 
encores ensi : « Se nous le perdons pour ce temps, uns aultres ‘ 
retournera que nous le recouverons. » Et dist ensi as chevaliers : 
« Messire Guillaume et vous messire Robert, je vous remerchie 
grandement de ce que si vaillanment vous vos estes tenu en Ber- 
vich. Vous veez bien que il n'est pas en ma poissance que je 
puisse amender à ce tretié. 1 n'i a nului en Escoce, depuis la‘ 
mort de messire Guillaume de Douglas et don conte Jehan de 
Moret ; il n’i a gaires de cevaliers qui se doient ne puissent re- 
lever contre la poissance d’Engleterre. Englois sont male gent. 
Li baron de ce pais tretüerent jadis, et n’i a pas encores chinq 
ans, dou mariage de ma fenme et de moi, au conte de Qent qui 
fu uns vaillans preudons et à la roine Isabiel d'Engleterre, pour 
tant que il quidoient que je et toute Escoce en deuissions mieuls 
valoir, mais nennil : nous avons plus forte guerre assés que de- 
vant. Et chil qui s’acordèrent au mariage, la roine, la mère ma 
fenme, li contes de Qent et messires Rogiers de Murtemer en 
sont venu à povre conclusion, et tout par envie et le mauvesté 
des Englois. Robert et vous, Guillaume, vous retournerés et fe- 
rés dou mieuls que vous porés; je voi bien que il fault que je 
perde Bervich. » 

Depuis ceste response que li rois David d’Escoce fist à ses 
chevaliers, il ne demurèrent que deus jours que il se missent 
au retour, et ceminèrent tant par lors journées que il vinrent à 
Bervich, et passèrent tout parmi l’oost as Englois paisieuvlement, 
et rentrèrent en la ville. Euls revenus, il parlèrent au capitzinne 
et as tous ceuls de la ville, bourgois et autres, et lor frecordè- 

rent!] en general tout ce que il avoient trouvé ou roi d'Escoce 
et en son consel, et la response tèle que faite on lor avoit; et 
sur ce [orent] consel et avis. Donc dissent il l'un par l'autre : 
« Il ni a aultre cose; il nous fault tenir le trettié tel que nous 
l'avons deviers les Englès. Aultrement ne poons nous finer. Et à 
tout considerer, voirement ne le puet li rois amender, car il n’a 
pas à present gens ne poissance pour combatre les Englois. » 

Les chevalierz d’Escoce retournés sus la fourme et estat que 
je vous di, li rois d’Engleterre et sez consaulz vorrent sçavoir 
quel cose il avoient raporté. Il leur dissent que Bervich estoit lour, 
parmi les couvenances acomplies. Li rois d’Engleterre lor tint 
et acompli de point en point. Et s’en departirent tout chevalier 
et esquier qui en garnison i avoient esté, et enportèrent tout che 
qui lour estoit et sans rihote, Et li bourgois de la ville demorè- 
rent en paix, parmi tant que il jurèrent solempnement à estre 
bons et loiaus Englois, à tous jours mès, et eussent li Englois la 
posession. Et i entra li rois d’Engleterre à grant fuisson de 
trompes et de trompètes et de menestrandies. Et i tint son tinel 
et son estat, et la roine Phelippe sa fenme avoecques lui, laquelle 
estoit enchainte, et ce fu de Edouwart son ainué fil, qui puis fu 
princes de Galles et si vaillans homs, comine vous trouverés de- 
dens’ ceste histore, qant temps et lieus seront à parler de lui. 
Avoecques la chité de Bervich, ot li rois d’Engleterre le castiel 
qui est biaus et fors et oevre sus les camps et en la ville. Et tout 
fu mis ens ou tretié dou rendage. Et furent la chité de Bervich 
et li chastiaus ravitaillict et rafresqi de pourveances et de gens 
d'armes et d’archiers et de bon chapitainne. Et fu toute la marce 
et la terre de là environ recargie et mise en garde, de la bouce 
dou roi, au signeur de Persi qui resgnoit pour ce temps. 

Toutes ces coses faites et ordonnées, li rois d’Engleterre com- 
mença à donner de sa gent congiel. Et se departirent li plus 
lontain premierement, Et ils meismes s’en retourna au Noef 
Chastiel sur Thin, et i institua à chapitainne le signeur de Noef- 
ville; et puis s’en parti, et vint un jour disner en un chastiel 
priès de là scant, et la roine aussi. Et le castel on l’apelle 
Branspes, et est dou signeur de Persi. Et furent là li rois et la 
ruine deus jours. Et entrues passoient ses gens, et se retraioient 
Casquns en son lieu. Et où que li rois et la roine aloïent, mes- 

sires Robers d'Artois estoit tous jours en lor compagnie. Qani 
li dis rois et la roïne et ses gens, voires ceuls liquel estoient or- 
donné pour son corps, eurent esté en Branspes deus jours, et 
li sires de Persi et la dame les orent bien festoïés, il prissent 
congiet et se departirent. Et vinrent à Durem, et là se tinrent 
trois jours; et puis s’en departirent, et vinrent à Evruich. Et là 
furent li rois et la roine et tous li hostels un temps jusques à la 
Pasque ensievant, que on compta l'an de grasce mille trois cens 
trente deus. Et là fist la roine sa jesine de Edouwart, son pre- 
mier fil, qui depuis fu nonmés prinches de Galles et dus d’Ac- 
quitainnes, et qui tant fu preus et vaillans homs, ensi que vous 
orés dire en l'istore. F° 33. 

P. 441, 1. 40 : au chief. — Mss. 4 18 et 49 : en la fin. F° 30 
v°— Mss. À 20 à 36 : au bout. F° 50 v°. 

concquès de Bervich, li roys eult consseil et advis qu’il yroit 
devant le castel de Rosehourch, qui estoit à douze lieuwes de 
là, et qui est de ce costet li entrée d’Escoche et li departemens 
dou royaumme d’Engleterre et de Norhombrelande; car en ce 
gastiel pooient li Escot mettre une grant garnison, et trop fort 
grever Bervich, et yaux aïdier à deffendre et garder le marce, 
s’il estoit de leur accord. Dont fu criet et coummandet de par 
le roy que on s’en allast de celle part, ainssi que on fist. Et 
sieuwirent touttes pourveanches l'ost; et s’en vinrent devant Ro- 
sebourq, et l'asegièrent de tous costéz, car c'est ung castiau 
sus une roce en plain pays. Et y a fossés assés profons, mès 
peu d'aighe y descent ne se tient. Dedens ce castel y avoit 
ung très bon escuier d'Escoce, que on clammoit Alixandre de 
Ramesay, qui dou garder fist bien son devoir. Et avoit touz 
les jours l’assault, jusquez as murs, de traire et de lanchier; et 
il se deffendoit si bien qu'il en avoit le grace de chiaux de de- 
dens et de dehors ossi. Or vous dirons ung peu dou couvenant 
et de l'ordonnance le roy David d’Escoce ct de son consseil, et 
coumment il se maintinrent depuis le departement, si comme 
vous avés oÿ. 

Quant li Escot se furent parti de le montaigne, si comme il 
est dit chy devant, il chevauchièrent ce jour tout à leur aise, 
car bien sentirent que li Englès n’avoient nul talent d’iaux pours- 
suiwx; et se logièrent, de haulte nonne, sus une petite rivierre, 

que on claimme ou pays la Boée‘. Et là se traissent tout li sei- 
gneur d'Escoche à consseil quel cose il feroient, et coumment le 
plus honnerablement de ceste guère as Englès il se mainten- 
roient. Là y eut pluiseur parollez dittez, devisées et remoustrées. 
Et ne sambloit pas bonne as aucuns ceste ordonnance d’ensi fuir 
devant lez Englèz, et qu’il se metoient en parti de tout perdre, 
eur honneur et leur pays. Dont disoient li plus sages que nul- 
+ement il ne se veoient fort de combattre le roy englès, qui avoit 
avoecq lui bien soixante mille hommes d’eslite, et que il leur val- 
loit mieux ensi maintenir que tout aventurer et perdre. Dont eu- 
rent consseil et pour le mieux que li jouènes roys leurs sirez s’en 
alast à Dubretan, ung très fort castel sus le sanvaige Escoche, 
et là se tenist, il y seroit tout aseur, et la roynne avoecq hi; 
et li jouènes messires Guillaume de Douglas et li comtes de Mo- 
ret et li comtez de Surlant* et messires Robiers de Verssi et mes- 
sires Simons Fresel® et tel route de gens qu'il voroient prendre, 
se tenissent,ens ès forès de Gedours; et costiaissent lez Englès et 
les heriassent : par celle voie il les gueriroïent sagement et leur 
porteroient à le fois grant dammaige; et li autre se maintenissent 
au plus bel que il pewissent. 

Cbilz conssaux fu creus et tenus. Et se departirent leurs os, 
et s’en ralla chacuns en son lieu, sans faire ne moustrer aultre 
deffensce au pays, fors par le mannierre que j'ay dit chy de- 
vant, fors tant qu’il envoïièrent grant garnison en Haindebourch, 
en Saint Jehanston, en Abredane, en Dondier, en Darquest, en 
le ville de Saint Andrieu et ensi par les fortressez, et gastèrent 
yaux meysmes tout le plain pays. Et se retraissent hommes et 
femmez et enfans ens ès montaingnez et ens ès bois et ens ès 
forès ; et là menèrent tout le leur et s’i amasèrent. Et li cheva- 
lier et seigneur dessus dit, qui estoient estaubli et ordonné pour 
gueriier lez Englès, messires Guillaumes de Douglas, li comtes 
de Moret, li comtez de Surlant, messires Simons Fresel et plui- 
seur autre se retraissent devers le forest de Gedours qui est fôrte, 
sauvaige et grande sans nombre, où nulle gens estranges ne se 
oseroient ne poroïient embattre, s’il ne voulloit y estre perdu da- 
vantaige *. Et li roys et li roynne d’Escoce s’en allèrent à Dubre- 

tan, ensi qu’il est dit chy devant, et laïèrent leur pays gncrier 
en la mannierre comme vous orés. 

Ensi seoit li roys d’Engleterre devant le fort castel de Rose- 
bourch, en Escoche, et y fu ung grant temps; et le fist par plui- 
seurs fois assaillir. Mès li bons escuiers Alixandres de Ramesay 
s’aquitta très bien et loyaument dou garder et dou deffendre, el 
vint avoecq ses compaignons par pluiseurs fois à le barrière, et 
escarmuchier et combattre as Englèz. Et y fissent li Escot plui- 
seurs belles appertisses d'armes, de tant que Hi roys y sist, qui 
disoit qu’il ne s’en partiroit mès jusqu’à tant qu'il aroit le castel 
par deviers lui, et en seroit sirez. Et là eut devant le castel ung 
fet d’armes d’un chevalier d’Engleterre, qui s’apelloit messires 
Guillaumes de Montagut, et de cel Alixandre de Ramesay, li- 
quelx ne fait mie à oublier. Et pour ce ai je che livre coum- 
menchiet que j'en doie et voeil recorder lez bellez avenues, et 
à ce je me sui acouvenenchiéz. Si n'est pas chilx fès d'armez 
escrips ne contenus ens ès cronicquez messire Jehan le Bel; mès 
j'en fui enfourméz dez signeurs dou pays, quant je fui en Escoche. 

Chils messires Guillaume de Montagut, qui puis fu comtes de 
Sallebrin par le vasselage et proèce de lui, et qui estoit fès nou- 
viaux chevaliers, queroit les armes et lez aventurez che qu'il 
pooit. Dont, le siège durant devant Rosebourch, à une escar- 
muche qui estoit une foix à le barière dou castel, il estoit tout 
devant, une glaive en son poing, et faisoit là moult de bellez 
appertises d'armes; et Ki cappitainnez de layens, Alixandres de 
Ramesay, yssi contre li. Avint que hi dis messires Guillaumez li 
dist : « Alixandre, Alixandre, nous nos hairions chy tout le jour 
au lanchier et au traire; et nous mettons en aventure d’estre 
ocis, et sans grant proèce, Si voeilliés faire une cose oue je vous 
diray : armés vous demain, du mieux que vous poés, et jou ossi ; 
et montés sus ung cheval, le milleur que vous aïés. Et, se vous 
n’en advés nul qui bon ne vous samble, je vous en feray ung 
prester, et prendés vostre targe et vostre glave. Si, vous venés 
esprouver à moy, en ces biaux plains, devant le roy men sei- 
gneur et les barons d’Engleterre, par couvent, se vous me con- 
queréz par vostre proèche, ensi que bien faire polrés, vous en- 
porteréz devant vous mil nobles; et se je vous conquiers, je vous 
feray bonne compaignie. » — « Par me foy, respondi li escuiers, 
il ne sero:t mies drois hommes d'armes qui rcfuseroit che parti, 
et je le vous accorde liement » 

Ensi fu li bataille fianchie à lendemain, et li escarmuche les- 
sie. Chacuns se pourvey en droit de lui, dou mieux qu’il peult. 
Et pour l’amour de le bataille, li rois d'Engleterre donna triewes 
à tous chiaux dou castel de Rosebourch, le jour entier, et l’en- 
demain jusques à soleil levant. Quant ce vint au matin, messires 
Guillaume de Montagut s’arma très bien, fort et ablement, pour 
estre plus legiers. Et tous armés il monta sus son cheval, le 
glave ou poing, l’espée au costet et le targe au col; et s’en vint, 
ensi qu’il devoit, desus lez camps assés priès dou castel. Et là 
estoit li roys et li plus des barons d’Engleterre. Assés tost apriès, 
vint Alixandrez de Ramesay, ermés fricement et gentement de 
tonttez pièches seloncq son usaige, montés sus ung bon coursier, 
le bachinet en le teste, le glave ou poing, et acompaigniés de 
chiaux dou castel. Quant il se virent sur les camps, oncques ne 
parlementérent de riens enssamble, ains abaissièrent les glaives 
et coindirent les targes à leurs poitrinnes, et ferirent chevaux 
des esperons, et s’en vinrent au plus droit l’un contre l’autre 
qu'il peurent, sans yaux nient espargnier. Et s’asenèrent, de pre- 
mier encontre, de leurs glaives si roidement que chacun rompi 
le sienne en plus de troix pièces; et s’encontrèrent de leurs 
espaulles si dur que leur targe en passant se desbouclèrent et 
leur pendoient contre val assés à malaise; mais chacuns à se 
partie mist remède et aye. Et quant on leur eult rebouclé et re- 
mis à leur droit, il sachièrent les espées et ferirent chevaux des 
esperons; et vinrent l’un sus l’autre très fierement, et se requi- 
sent, sans yaux espargnier, de grant couraige. Et là mout vassau- 
ment et longhement se combatirent, et donnèrent li ung à l’autre 
sus leur bachinés à visière tamaint pesant horion. Et quant des 
espées il se furent ung grant temps combatu, il les jettèrent à 
terre avoecq les fouriaux, et puis se prisent as bras, et luitièrent 
sus leur chevaux; et fourmenèrent en luitant tant yaux et leurs 
chevaux que moult estoient afoibli de leur force. Dont dist li 
roys : « Chil doy bacheler se sont bien esprouvet, et fricement 
et vassaument se sont gouverné en leurs armures. Pour riens je 
ne vouroie qu’il mescheist à mon chevalier, et que li Escot ewist 
ossi trop grant dammaige de son corps. Dittez leur de par moy 
que je voeil qu'il cessent, car leur esbatemens nous doit bien 
souffre. » Dont vint celle part li sirez de Gresop, li comtes de 
Sufforch, li sirez de Ferières ; et disent as champions che que li 
_ rois leur mandoit. et qu'il volloit qu'il fesissent. Ensi se departi 

li bataille des deux bachelers qui vollentiers fu regardée, car 
vassaument et hardiement il s’estoient requis et combatu. Li Es- 
cochois en remenèrent leur cappittainne qui durement estoit tra- 
villiéz et lassés ; et li Englèz, monseigneur Guillaumme de Mon- 
tagut qui n’en avoit mies plentet mains. 

Chilz jours passa, la nuit ossi; et lendemain au matin, à so- 
leil levant, fu la trieuwe à chiaux de Rosebourch espirée. Si re- 
coummenchièrent li assault fort et fier au castiel, et chil de 
dedens à yaux bien deffendre. Chils sièges dura de l'entrée 
d’aoust jusquez à le Toussaint. Adonc fu li castiaux rendus, car 
plus ne le peurent chil qui s’en partirent, teuir. Et se sauvèrent 
yaux et le leur seullement, et en peurent aller quel part qu'il 
veurent, che fu deviers Dubretan li aucun, et li autre deviers le 
forest de Gedours, là où li bon chevalier et escuier d'Escoche se 
tenoient, qui souvent resveilloient les Englèz, messires Guillaume 
de Douglas, li comtez ds 15-47 et li autres. 

Quant Li roys d'Engleterre fu entréz ou castel de Rosebourch, 
il se reposa à grant joie; et y tint se feste le jour de Tous les 
Sains, et y donna grans dons as chevaliers estranges, as hiraux 
et as menestrels‘. Au huitième jour, il s’en parti et laissa bonne 
cappittainne et souflissant ou castel, cent hommes d’armez et 
deux cens archiers, puis chevaucha deviers Haindebourch, ung 
très bel castel et fort, seant sus une haulte roche, pour veoir le 
pays tout environ, et priès de le mer; mès, ains qu'il y parvenis- 
sent, il eurent mainte envaye des Escos et maint assault, Et ossi 
furent li Escot par pluiseurs fois cachiéz et reboutet de messire 
Guillaumme de Montagut et de inessire Gautier de Mauni, qui 
estoient compaignon enssamble, et qui grant painne et grant 
soing mettoient et rendoient à yaux avanchir et aloser, et à 
adammagier lez Escos qui grant contraire leur portoient. 

Ainchois que li roys englèz et ses os parvenissent devant le 
fort castel de Haindebourch, li marescal de son ost coururent 
toutte le conté de Mare et contreval le marinne jusques à Don- 
bare et à Ramesée, et tout contreval le marine jusques à le ville 
de Saint Andrieu. Et puis reprissent ung bras de mer contre- 
mont, et s’en vinrent à une ville sur cel bras de mer que on 
appelle Kuinnesferri ?, et robèrent et ardirent le ville, puis s’en 

partirent; et montèrent contremont, et vinrent jusques à Donfre- 
melin. Et là eut ung grant assault, car grant fuisson des gens 
del pays d’Escoche s’i estoient retret, qui si bien gardèrent celle 
ville, parmy l’ayde le seigneur de Lindesée et ses gens, que elle 
n'eut garde. Et y fu là durement navrés li comtez de Sufforch et 
messires Edouwars li Despenssiers et messires Thummas Bisés et 
messires Ostes de Pontchardon. Et s’en partirent® li Englèz 
quant il virent qu'il n’y feroient riens, et s’en revinrent tout 
autour par desoubs Haindebourch; et trouvèrent le roy à siège 
devant Dalquest, ung castiel * au seigneur de Douglas, qui siet à 
cinq lieuwes de Haindebourch. 

Chilx castiaux de Dalquest n’est pas trop grans, mès il est bien 
herbregiés de cambrez et de edeffices qui sont edeffiet en une 
grosse tour quarée, votée deseures, qui ne crient nul assault 
d’enghiens ne d’espringallez; et siet sus une petitte roche bien 
taillie, environnée d’une rivierre qui n’est pas trop grans, se ce 
n’est par habundanche de pleuves. Et est li basse court ung peu 
ens sus, laquelle chil de layens avoient toutte arse et mise par 
terre, affin que elle ne leur portast point de dommage. Et avoit 
dedens le fort de Dalquest mis messires Guillaumez de Douglas 
bons compaignons et appers. Et estoient environ trente six, bien 
pourveu d'artillerie et de vivres, pour yaux tenir ung grant 
temps. Et avoient une cappittaine qui s’appielloit Patris de Ho- 
clève*, qui estoit bons hommes d’armes et seurs; et s’armoit d’ar- 
gent à trois clés de sablez, car par pluisseurs fois il fu à le bar- 
rière dou castel armés de touttes pièches, escarmuchans as 
Englès bien et vassaument ; et tant y vint escarmuchier qu’il l'en 
mesavint, si comme vous oréz. 

Li rois d'Engleterre, qui seoit devant Dalquest, ne s’en volloit 
nullement partir si ewist pris le fortrèche; et y fu tout l'iver 
enssuivant. Dont il avint sur le printamps que les aighes se 
coummenchent à retraire, et plus une saison que une autre, et 
que li coraige dez preux bacelers par nature se raverdissent et 
resjoissent, adonc se fist ungs assaus des Englès à chiaux de de- 
dens, grans et fiers et bien ordonnés; et avisèrent li seigneur 
d’Engleterre coumment il poroïent dechevoir che chastelain. 
Bien savoient que, à tous les assaus que on faisoit, il s’abandon- 

noit moult avant; et entendoit toudis que il pewist prendre et 
retenir dez plus grans de lost par son advis, que il veoit devant 
lui à l’assault. Si fisent yaux huit des plus grans de l’ost, armer 
huit de leurs varlès en leurs propres tourniquiaus et parures 
d'armes, pour mieux veoir. Et les fisent assés foiblement acom- 
paigniet de gens venir devant le pont leveis du castiel, et ung 
hiraut d'Engleterre, en une rice cote d'armes dou roy, vesti par 
parement devant yaux, qui crioit à chiaux dedens : « O Patris! 
Patris! regarde le belle aventure d'armes qui vous vient. Vechi 
ces seigneurs barons d’Engleterre, qui voèrent her soir après 
vin qu’il volloient hui escarmuchier à vous, sans autre ayde 
que de yaux meysmez. Se vous les poyés par biau fait d'armes 
prendre ne retenir, vous y ariés bien de prouffit cent mil florins .» 

Et quant li castelains oy ces parolles et il recongnut les armes 
au comte de Lancastre, au comte de Pennebrucq, au comte de 
Herfort, au comte de Sufforch, au comte de Warvich, au sei- 
gneur de Persi, au seigneur de Gresop, au seigneur de Nuefville 
et au seigneur de Felleton, et il lez vit tant seulement yaux huit 
à l'entrée dou pont, si quida bien que li hiraux li deist verité, 
et qu'il fuissent là venu par voie de veu. Si dist à ses compai- 
gnons : « Seigneur, qui troeve saint Pière à l’uis, il ne l’a que 
faire d'aller querre à Romme. Vechy nostre recouvranche, se 
eur et fortune y a venue, pour tousjours mès : plus vassaument 
ne nous poons nous combattre ne aventurer, que à ces noblez 
seigneurs d'Engleterre, qui nous en requièrent. Î en-y «a tel 
quatre qui paieroient deus cens mille florins, sans yaux grever. 
Avallons le pont, et nous hastons d’yaux combattre, et de mettre 
ceens par force d’armez. Si ferons une des bellez aventurez qui 
avenist oncques mès en Escoche. » Et chacuns dist : « Che soit 
fait. » Dont avallèrent le pont vistement tous jus, rés à rés de 
terre, et ouvrirent leur portes; et vinrent de plain cours sur ces 
varlès, qu’il cuidoient grans seigneurs. Liquel se coummenchiè- 
rent à deffendre faintement, et à reculer jusques à le jointure 
dou pont, et yaux laissier tirer et abattre, et dire : « Rendés 
vous » et respondre : « Non ferons. » Entroes qu’il s’enson- 
nioient ainssi, Englèz, qui estoient tous pourveu et avisé quel 
cose il devoient faire, vinrent à cours de cheval celle part: et 
montèrent sour le pont si efforciement que oncques puis ne s’en 

partirent, et en furent maistre; et prisent Patris le cappittainne 
et dix huit! de ses compaignons, et tuèrent tous les autrez. Et 
entrèrent en le porte qui estoit toutte ouverte, et se saisirent le 
castiel; et en rendirent les clés au roy englès, qui en eult grant joie. 

Tout ainssi comme vous m'avés oy compter, fu li castiaux de 
Dalquest pris?. Et y mist li roys englès garnison, pour le tenir et 
deffendre contre tous hommez, et le rafresqui de pourveanches. 
Puis s’en parti li rois et tout sen ost, et s’en vinrent en Hainde- 
bourch. Et se loga li rois en une abbeie de noirs moinnes, assés 
priès de le ville, que li Escot avoient tautte arse, pour ce qu’il 
ne volloient point que li Englès s’i herbergaissent. Et environnè- 
rent le castel, qui siet hault sus une roche de tous costés. Et y 
fist li roys pluisseurs assaulx grans et fiers et mervilleux, mès 
peu y conquist, car il y avoit dedens bonne bachelerie qui bien 
le deffendoient à tous venans. Lors eult consseil li roys qu’il le 
feroit assaillir d’enghiens, enssi qu'il fist. Et fist deus grans en- 
ghiens, haus et bien ordounnés, drechier devant le castel, qui 
ouniement nuit et jour y jettoient; et rompirent et debrisièrent 
chil enghien toutte le basse court. Ensi estoient chil de Hainde- 
bourch assailli et travillié des Englès. Et li coureur et foureur 
d'Engleterre, dont messires Guillaume de Montagut et messires 
Gautiers de Mauny, qui nouvelement estoit devenu chevalier, 
estoient cappittainne, coururent le plainne Escoche bien souvent 
jusques à Struvelin* et jusques à Donfremelin; mès noient ne 
trouvèrent à fourer, car li Escot avoient yanx meysmes destruit 
et ars tout leur plain pays, et retret le leur et leur bestez ens ès 
foriès. Et euissent eu li Englès mout de malaise et de povreté de 
faminne, se il ne leur fuissent venu vivre par mer; mès il leur 
en venoit d’Engleterre assés et par raison, qui grandement re- 
comfortoit leur ost. Or lairons ung peu à parler des gherres del 
royaumme d'Escoche, et paurons des avenues de Franche... 
Fa 47 v° à 19. 

.…. Or revenrons au roy d’Engleterre qui estoit devant Struve- 
lin, en Escoche. Struvelin* si est ungs castiaux biaux et fors, seans 
sus une roche et haulte .assés de tous costés, horsmis de Fun, et 
est à vingt lieuwez de Haindebourg, à douze de Donfremelin, et 


1. Ms. de Valenciennes : et tous ses hommes. Fo 38. 
2. Ibid. : Si entra le roy dedens luy rafrescir à gent joie. 
3. {bid ,: Estrumelin -— 4. 1bid. : Sumeline, Fe 42. 

à trente lieuwes de le ville Saint Jehan. Et fu chilz castians an- 
chiennement, dou tamps le roy Artus, nommés Smandon. Et là 
revenoient à le fois li chevalier de le Reonde Table, si comme il 
me fu dit quant g'i fui, car ens ou castiel je reposay par trois 
jourz avoecq le roy David d’Escoche, si comme je poray bien 
dire sour le fin de ce livre. Et estoit li dis castiaux, pour le 
temps que g’i fui, à messire Robert de Verssi, ung grant baron 
d'Escoce, qui J’avoit aidiet à reconcquerre sus les Englès. Et vous 
di que li roys d'Engleterre, de tant qu'il y sist, y fist faire plui- 
seurs assaulx grans et fors. Et chil de dedens se deffendoient 
bien et loyaument, dont il annioit au roy que tant se tenoient’; 
car messires Robiers d'Artois h disoit souvent : « Sire, laïssiés 
che povre pays. Que mau feu l’arde, et entendés à vostre plus 
grant prouffit, le noble courounne de Franche, dont vous estes 
drois hoirs, et de quoy on vous fait tort. Il n’est si grans perilz 
que de gheriier povres gens. Chy poés vous bien perdre et nient 
gaignier, » Li rois entendi vollentiers à ses parollez, quoyqu'il 
poursuiwist le guerre d’Escoche, car il l’avoit empris à toutte 
destruire jusquez à le sauvage Escoche; et euist fait, se chilx 
soings ne li fuist creus. 

Endementires que il seoit devant Struvelin, nouvelles li vin- 
rent que {a roynne sa femme estoit acouchie d’un biau fil, en le 
chité de Ewruich, et que il y volsist envoïer certains messages 
et le nom qu’il porteroit à fons. Mout fu li rois joyans de ces 
nouvellez; et donna au chevalier, qui aportées li avoit, cent librez 
d'estrelins et ung biau courssier. Et envoya celle part messire 
Edouwart de Bailloel, ung bon chevalier qui le tint à fons, et 
contre qui il eult à non Edouvwars, le nom dou roy sen père. Et 
fu puis chils enfez prinche de Gallez, et très bons, hardis et en- 
treprendans chevaliers, et qui durement et fierement guerria tant 
qu'il vesqui‘; mès il mourut dès le vivant le roy son père, ensi 
comme vous oréz en ceste histoire. 

Tant sist li rois d'Engleterre devant Struvelin que li castiaux 
fu si apressés, grevés et demenés d’assaux de grans enghiens qui 
nuit et jour y jettoient, que chil de dedens, qui loyaument s’es- 
toient deffendu et tenu, ne se peurent plus tenir; car il ne veoient 
apparant point de comfort de nuls costéz, ne nulle assamblée des 


1. Ms, de Valenciennes : et fist en France et ailleurs moult de beaux 
fais d'armes, et mornt josne du vivant son père, Fo 42. 

Escos qui se fesist puur combattre le roy ne lever le siège. Si 
tretièrent unez trieuwes deviers le roy à durer quinze jours! ; 
et se dedens ces quinze jours, autres comfors ne leur apparroit, 
il devoient rendre le fortrèce au roy, sauve leurs corps et le 
leur. Li rois s’i acorda, et tint le trieuwe bien et paisivlement; 
mès oncques n'appari homs vivans, pour combattre les Englès. 
Quant li quinzième jours fu passés, li rois fist requerre à chiaux 
dou castiel que il tenissent leur couvent, et ossi fissent il. Dont 
se partirent dou castiel enssi qu'il devoient ; et en portèrent tout 
le leur, hors mis les vitailles et le artillerie dou castiel. Tout ce 
estoit reservet en le devise. Et s’en allèrent li Escot là où bon leur 
sambla Et li rois prist le possession dou castel de Struvelin, et y 
mist bonne garnison de gens d'armes pour le garder et deffendre. 

Quant li roys d'Engleterre eut pris le castel de Struvelin et 
toute le plainne Escoche courut, et pris et ars pluiseurs villes 
freméez de fossés et de palis, si demanda consseil à ses hommes 
comment il se maintenroit, car l'imfourmation que il avoit de 
mouseigneur Robert d'Artois li touchoit moult. Et souvent y 
penssoit, et en avoit jà parlé as plus secrès de son consseil et à 
ses plus prochains de linages, à telx comme au comte de Lancas- 
tre, au comte de le Marce, au comte de Sufforch, au comte de 
Herfort, au comte de Warvich, au seigneur de Perssi et as pluis- 
seurs autres. Si trouvoit en consseil li rois que il pourveist les 
fortrèces que il avoit prises en Escoce, bien et souffissamment, 
de bonne bachelerie apperte et legière*, pour les tenir et garder 
contre les Escos ; et s’en revenist arrière viers le cité de Londres, 
et fesist là assambler son parlement des nobles, des prelas et 
de ses bonnes villes: et leur remoustrast ou fesist remoustrer 
sen intention, et ce dont messires Robiers l’avoit enfourmet. Li 
roys s’acorda à ce consseil, et fist de rechief pourveir et rafrescir? 
Bervich, Dalquest, Rossebourch, Dondieu, Astrebourch, le bas- 
tide de le Mare, le fort Saint Pierre, Haindebourch et Struvelin; 
et mist en chacun de ces castiaux grant fuisson de bonnes gens 
d'armes et de archiers.… Et fist souverains de tous ce pays conc- 
quis et de touttes gens d'armes messire Guillaumme de Monta- 


1. Ms. de Valenciennes : adfin qu'il euissent vivres. F° 42. 

2. Ibid. : de bonne chevalerie et de bons archiers. Fo 49 vw. 

3. 1bid. : les villes et places qu'il avoit prinses, jusques au nombre 
de neuf. 

&. Ibid. : pour garder toute la marche. 

gut et messire Gautier de Mauny. Puis se desloga et parti, et 
s’en revint arrierre vers Rossebourc, et dounna ses gens congiet. 
Et ordonna ung certain jour de parlement qui seroit à Loudrez, 
et pria et enjoindi à tous barons, prelas et chevaliers qu'il y 
fuissent, et chacun Li eut en couvent. 

Tant s’esploita li rois englès, apriès che que ses os furent de- 
parti, qu’il rapassa le roÿaumme de Norhombrelant, Urco!, Persi, 
le Noef Chastiel sur Tin, Durem, et s’en vint à Ewruich. Si trouva 
la roynne sa femme qui se devoit, dedens cinq jours, relever de 
sa gesinne. Là sejourna li rois tant que elle fu relevée; et y. eut 
au jour de se purification grant feste. Puis se parti li roys assés 
briefment, et la roynne et messires Robiers d'Artois et tout leur 
arroy; et s’en revint arrière deviers le chité de Londres. Et se 
tint à Wesmoustier, ct à Cènes et à Eltem, et là environ Londres; 
et toudis messires Robicrs d'Artois dallés lui, à qui il faisoit 
grant feste et moustroit grant amour. Et fist Li rois faire as' Au- 
gustins, à Londres, les obsèque et l’offisce de Monseigneur Jehan 
de Eltem, son frère, qui nouvellement estoit trespassés. Or vous 
paurons ung peu des Escos, et de chiaus que li roys englès avoit 
laissiet en Escoche. 

Vous avés bien vy recorder chy devant coumment, à une as- 
samblée des Escochois qui se fist devant Bervich, là où li roys 
David d'Escoce fu presens et que venu y estoient pour lever le 
siège, que point ne fissent, ear il n’estoient mies fort pour le 
faire, si ordonnèrent messire Guillaumme de Douglas et le jouène 
comte de Moret à gheriier sus les frontierrez les Euglès, et à 
berüer ce qu'il poroient. De quoy, tantost qu'ii seurent le retour 
dou roy d’Engleterre, il s’asamblèrent et coummenchièrent à 
courre sus chiaux que li roys d’Engleterre avoit laissiet ou pays; 
et leur portèrent souvent pluisseurs dommaiges, car il congnis- 
soient leurs marches et leur pays. Si en avoient de tant plus 
grant avantaige et mieux lieu de gheriier, et souvent resvilloient 
les Englès et leur portoient doummaige. Ossi à le fois il estoient 
cachiet et racachiet inout avant; mès li Escos se tenoient et met- 
toient en si fort pays de marès et de crolières et de drus bois, 
que, quant il estoient là retret, il estoient asses bien asseur. Et 
vous di que, de ces chevauchies et puigneis qui adonc estoient et 
se faisoient en Escoce, en avoient toutte le buée et le plus grant 


1. Ms. de Valenciennes : au moustier des Augustius 0 43. 


352 CHRONIQUES DE J. FROISSART. [1336] 


renoummée des Escos quatre chevaliers d'Escoce, messire Guil- 
laumme de Douglas, messires Robers de Versi, li comtes de Moret, 
messires Simons Fresel; et de le partie as Englès, messires Gau- 
tiers de Mauny ct messires Guillaumme de Montagut, qui depuis 
fu comtes de Sassebrin et en eut madamme Aelis à femme, qui 
en estoit hoirs et de se jonèce de l’ostel le roynne d’Engleterre. 
Et li donna li roys, pour le bien et le proèche de lui, car en ces 
gherres il se porta tres vassaument. Or lairons à parler des be- 
soingnes d’Escoche, et paurons dou roy d’Engleterre, et coum- 
ment il parsevera sus le infourmation qu'il avoit de monseigneur 
Robert d'Artois, F° 20 v° et 21. 

P. 112, 1. 21 et 22 : Rosebourch. — Ms. B. 6 : Et fist en che 
tamps messire Guillame de Montagu faire une fortresse contre les 
Escochois qui se nome de Rosebourcq, qui n’estoit que devant 
une bastille, qui siet sur les rnarches des deux royalmes de l’une 
partie d'Escoche. F° 64. 


S 84. P. 414,1. 31 : Benedic, — Ms. d'Amiens : Encorres 
envoya li roys de Franche devotement devers le pappe Benedicq 
en Avvignon, en lui priant comme ses filx que le voiaige d’outre 
mer et le croix il li volsist confremmer, et le fesist preechier parmy 
sainte Crestienneté, Li papes li acorda doucement, et fu ceste 
croix preschie parmy le monde où li (oy de Dieu est creue;s et 
prisent pluiseur vaillant homme et preudomme le croix, qui devo- 
tion avoient d'aller en ce saint voiaige. F° 20 v°, 

Ms. de Rome : En ce teraps, vint ü en devotion au roi Phe- 
lippe d'aler en Avignon veoir le pape Benedich qui resgnoit pour 
ce temps, et de parler à lui, et par son consel entreprendre le 
voiage d’outre mer et conquerre la Sainte Terre, car pour lorz il 
n'avoient que faire et ne savoient à quoi entendre, fors as joustes 
et as tournois et à tous aultres esbatemens. Et pour ce li rois Phe- 
lippes avoit celle devotion de convertir ces armes et esbatemens 
à aler sus les Incredules et conquerre la sainte chité de Jheru- 
salem et le roïaulme de Surie, et tant faire par poissance que de 
oster hors des mains dou Soudan et des Incredules. Fo 33 v° et 36. 

P. 415, 1. 6 : grant arroi. — Ms. d'Amiens : Quant li rois 
de Franche eut en partie acompli ses vollentés de monseigneur 
Robert d'Artois ‘, ensi comme vous avés oy, et que il se vit en 

pes et en repos en ce noble royaumme de France, si en carga 
grant estat ‘, et bien le pooit faire. Et tenoit trois roys de son 
hostel : le roy Carlon de Behaïgne, le roy Phelippe de Navare et 
le roy de Mayogrer, et dus et comtes et barons sans nombre; et 
n’y avoit oncques mès eut roy en Franche dont il souvenist, qui 
euist tenu l'estat pareil au dit ruy Phelippe. Et faisait faire festes, 
joustes, tournois et esbatemens, et il meismes les devisoit et or- 
dounnoit. Et estoit ungs rois plains de toutte honneur, et con- 
gnissoit bien que c’estoit de bachelerie; car il avoit estet bache- 
lers et saudoïers en son venir en Lombardie, dou vivant le 
comte de Vallois son père. Si en amoit encorrez mieux les petis 
compaignons. Par especial, il amoit et tenoit le plus dou tamps 
dalléz lui le gentil roy de Behaingne ct le roy de Navarre, le 
comte d'Alençon, sen frère, monseigneur Jehan de France, duc 
de Normendie, son aisné fil, le duc Oedon de Bourgoingne, le 
comte Loeys de Flandrez, le comte Loys de Blois et messire 
Charle de Blois, car il éstoient si nepveut, le comte de Bar, le 
duc de Bourbon et le duc de Lorainne”. Et n'estoit oncques 
li rois si priveement, fust à Paris ou ou bois de Vicesnes, que 
chil seigneur ne fuissent dallés lui, et tout de son hostel à de- 
livrance, et cncoires grant fuisson d’sutre baronnie et cheva- 
lerie. Moult estoit li estas dou roy Phelippes de Franche grans 
et renoummés en tous pays, et tousdis croissoit sans amenrir. 
F° 20. 

P. 445, 1. 40 : Si chevauça.— Ms. de Rome : Pour ces jours, 
estoit li rois Phelippes jà avalés et venus à Lion sus Je Rosne. 
Qant on li dist que li rois Robers estoit en Prouvence, si se de- 
parti tantos et vint tout contreval la rivière dou Rosne en une 
nef en Avignon, pour ceminec plus aise. Et li aultre, c'est à en- 
tendre 6es gens, vinrent par terre une partie; et se logièrent 
tout à Villenove dehors Avignon, et li rois de France aus. Li 
papes, li cardinal et toute li cours furent grandement resjoi de 
la venue dou roi de France et dou roi Robert de Cecille, quant 
il estoient là venu; et furent graces ouvertes à tous clers qui 
empetrer voloieut. Et donna li papes par pluisseurs fois à diner 
en son palais, liquels, pour le temps dont je parole, n'estoit pas 


1. Ms. de Valenciennes : il tenoit pius noble estat que onques n'euist 

si biaus ne si rremplis de carubres et d’edelisces comme il est 
pour le present. F° 36. 

P. 415, 1. 16 et 17 : d'Arragon. — Ms. de Rome : Et jà 
en avoit li rois de France escript au roi Rohert de Cecille, 
son cousin, et priiet que il se vosist avaler en Prouvence dont il 
estoit sires, et que sans faute en tel temps, se li nonma, il seroit 
en Avignon. Les quelles nouvelles et segnefiances furent à ce 
roi Robert moult plaisans, car il s’escripsoit rois de Cecille et de 
Naples et de Jherusalem, dus de Puille et de Calabre et eontes 
de Prouvence. Si pensoit à recouvrer son hiretage de la Saincte 
Terre par la poissance dou roi de France et des Crestiens, puis 
que li voiages de la vermelle Crois seroït empris. Et se departi 
de Sesille et de Puille, et esploita tant par ses journées que il 
vint en Prouvence. F° 36. 

P. 115, 1. 30 : Si preeça. — Ms. de Rome : Et là furent faites 
grandes predications et belles devant les rois, et toutes touchans 
à la Crois vermelle emprendre. Et l’emprisent ou nom de Dieu 
et le jurèreut ct vuèreut à porter oultre mer en la Saincte Terre, 
cn la capelle dou pape, li doi roi desus nonmé, li contes d'A 
Iençon, frères au roi de France, li contes de Savoie, li contes 
d'Ermignac, li daufins de Viane, li daufins d'Auvergne, li dus de 
Bourbon, li contes de Forois, li cardinauls de Naples, li curdi- 
nauls d'Otun, li cardinaus de Melans et Li cardinaus d'Urgel. Et 
tant que à ce jour, en issant dou palais, il furent plus de deus 
cens grans signeurs qui tous emprisent le vermelle Crois à por 
ter; et voèrent que, au plus tart dedens deus ans, il seroient en 
l'ille de Rodes. F° 36. 

P. 416, 1. 44 : d’Arragon. — Ze ms. B 6 ajoute + le roy de 
Mayogres. F° 69. 

P, 416, 1. 26 : se partirent, — Ms. de Rome : Qant li doi roi 
desus nonmé vorent assés sejourné en Avignon, tant que bon lor 
lu, il prissent congiet au pape et as cardinauls, et aussi li un 
à l'autre, et se departirent. Et s’en retourna li rois Robers en 
Cecille, et li rois Phelippes en France. F° 36. 


S 65. P. 117, L 22 : pors. — Ms. d'Amiens : Et fist li roys, 
sus le port de Marselle et de Aiguezmortes, appareillier ses vais- 
siaux et ses gallées et pourveir de touttez pourveanches, qui ap- 
pertenoit à fui et pour trente mil combatans, parmy les grans 
seigneurs qu'il en volloit mener de sou hostel. Et estoient de 

tontte ceste navie souverain li comtes de [ Nerbonne{} et mes- 
sire Carles Grimaus, ungs Geneuois?. F° 20 v°. 

P. 118, L. 2: Hongerie. — Ms. d'Amiens : ossi deviers le roy 
d'Allemaigne Loeys de Baivière, qui resgnoit pour le tamps, em- 
perèrez de Romme, quoy que li Roummain li contredesissent , et 
liquelx avoit sa nièche espousée, madamme Margherite, fille au 
comte de Haynnau. Li quelx rois d’Alemaigne li accorda le voiaige 
et se terre à ouvrir jusquez en Hongrie, se par là volloit passer; 
et li amenistroit vivrez, et pour tous ciaux qui le Croix porte- 
roient, et qui les Incredullez voroient destruire et la foy crestienne 
essauchier. F° 20. 

Ms. de Rome : En ce temps, estoit avenu que messires Lois de 
Baivière avoit tenu son siège devant la ville de Aix, en Alemagne, 
quarante jours. Et l’avoient li eslisseur esleu à estre emperères 
de Ronme; mais li rois Phelippes et li signeur de France i me- 
toient un grant empecement, et voloient que Carles de Boesme, 
fils au roi de Boesme et dus de Lucemboure, fust emperères. Li 
Alemant se traioient au Baivier, et ne s’acordoient point à Carle 
de Boesme. Et très donc se conmenchièrent à engendrer et nou- 
rir haines entre les Alemans et les François; car li uns voloit 
d'un, et li aultres d'autre. Et faisoient partie avoecques le roi 
de France et les François, li Sains Pères Bcnedic et tout li 
cardinal, Et ne pooit Lois de Baïvière, rois d'Alemagne, finer 
que li papes envoiast à Ronme un cardinal en legation et li 
donnast poissance pour li consacrer, et s’escusoit par voies 
obliques. 

Qant Loÿs de Baivière vei ce que il n’en aueroit aultre cose, 
et que il estoit des cardinaus et dou pape menés d'uiseuses et 
de frivoles, et veoit tout clerement que h François s’enclinoient 
à Carle de Lucemboure, et non à lui, il i pourvei, je vous dirai 
conment. Il cevauça à poissance, et à grant fuisson de gens d’'ar- 
mes, parmi la Lombardie, et vint à Melans; et fist son devoir de 
tout che que à roi d'Alemagne apertenoit à faire. Et institua 
l'arcevesque de Melan, qui pour le temps resgnoit, à gouvrener 
Melan et la visconté, parmi une somme de florins que il en devoit 
rendre tous les ans, et puis passa oultre. Et partout où il venoit, 
il estoit courtoisement requelhés, et tenoit grant estat et estofé 

et poissance de gens d’armes, par quoi il estoit le plus doubtés ; 
et vint à Ronme, et là fu recheus comme rois d’Alemagne. Et 
avoit envoiiet en Avignon, son cemin faissant, soufissans mes- 
sages pour sonmer le pape et les cardinauls; et lor segnefioit, 
par ses lettres et par ses conmissaires, que ils vosissent envoiier 
à Ronme un cardinal pour li consacrer à empereour; et de ce il 
supplivit affectueusement le pape et les cardinauls. Chil qui i fu- 
rent envoiiet, fissent bien lor devoir de faire lor message, mais il 
ne pooient avoir nulle response; avant estoient menet de paroles. 
Et tout lor estat et couvenant , il escripsoient songneusement à 
lor signeur le roi Loys de Baivière. Qant il vei che que il n’en 
aucroit aultre cnse, et que on li empecait sa consacration, il i 
pourvei, car il fist un pape et douse cardinauls, par l'acort des 
Ronmains; et se fist consacrer et couronner de ce pape et de ces 
cardinauls, et prononchier à estre emperères. Qant il ot recheu 
celle dignité par la voie que je vous di, assés tos apriès, il se de- 
parti de Ronme. 

Li Alemant, qui servi l'avoient sus tout son voiage, et as quels 
il devoit grant finance, li demandèrent à estre paiiet : il s’escusa 
et dist que il n’avoit point d'argent là aporté, fors que pour ses 
menus frès paiier. Il li dissent de rechief, tout generaument, que, 
se id n’estoient païiet, il se paieroient. Il lor acorda; et n’avoit 
cure conment, mais que il demorast en paix et en lor grace. 
Sitos que Loys li Baiviers fu issus de Ronme, li Alemant demo- 
rèrent derrière, Il avoient ordonné à courir Ronme, ensi que il 
fissent. Et pillièrent et prissent li Alemant sus les Ronmains tant 
et oultre ce que on lor devoit, et n’en porent avoir aultre cose ; 
et retournèrent, tout fouci d’or et d'argent et de jeuiauls, deviers 
l'empereour de Baivière qui les atendoit à Viterbe. Si aquellièrent 
ki Ronmain ce Baivier en grant haine, et dissent que il lor avoit 
fait faire; ne onques depuis il ne rentra à Ronme. Ft li papes et 
H cardinaul, qui le consacrèrent, n'orent point de durée, et se 
vinrent rendre au pape d'Avignon; inais ce ne fu pas si tos. 

Loys de Baivière qui s'escripsi, tant que il vesqi, ruis d’Alema- 
gne et empereour de Ronme, maugré tous ses malvoellans, s’en 
retourna en Alemagne, et là se tint. Et avoit à fenine madame 
Margerite, fille au conte Guillaume de Haïinnau; et en ot de li un 
grant mout de biaus enfans, fils et filles. F°-36 v°. 

P. 118, L. 6 et 7 ; recevoir, — Mss. À 14 à A4 : moult beni- 
gnement son cousin. F° 29 ve, 

P. 418. À. 44 : Cecille. — Mss. À 44 à 14 : son cousin. 
F° 99 ve. 

P, 418, L. 17 : Ossi fisent., — Ms. d'Amiens : Et fist on garnir 
el pourveir touttes les costières de mer de le rivière de Gennes!, 
mouvant jusques en Napplez, et revenant en Venise et en l’ille de 
Crette. Et fist li roys de Franche pourveir lille de Rodes, et y 
envoya le grant prieur de Franche à qui li Templier obeissent. 
F° 20 w. 

P. 148, L. 17 et 48 : Geneuois. — Ms. B 6 : Il avoit donné 
à entendre qu’il paseroit, et par espesial as Geneuois, dont il avoit 
trait avant sur les costes de Franche grant foison de gallées, de 
nefs et de barges toutez apparillies. F° 70. 

P. 118, 1. 28 : voiage. — Ms. de Valenciennes : Mais pau 
greva aux Sarrasins, car le roy n’en fist riens. F° 44. 


$ 66, P. 119, L. 4 : Engleterre.— Ms. de Rome : en la marce 
de Londres. Une fois tenoit (li rois d’Engleterre) son hostel à Eltem, 
et l’autre à Windesore, Et vivoient li rois et la roine en grans es- 
batemens; et faisoient faire festes, joustes et behours en Engle- 
terre, et passoient ensi le temps. F° 33 v*. 

P. 449, 1. # : consilloit. — Ms. de Rome : Et disoit ensi et 
moult souvent li dis messires Robers d'Artois au roi d'Engle- 
terre : « Monsigneur et biaus cousins, vous estes jones et à 
venir : si ne vous devés pas refroidier de demander vostre droit 
et de calengier. Vous avés deus ou trois coses qui grandement 
vous i pueent aidier et valoir avoecques le droit. Vous avés mise 
et cavance assés, et peuple de bonne volenté, qui desirent les 
armes, et qui point ne voellent estre wiseus. Si avés très grant 
conmencement de requerir et calengier ce qui est vostre. Et si 
vous di encores que vous trouverés dez bons amis par delà la 
mer, qui vous aideront, conselleront et conforteront en vostre 
calenge, si tretos que vous auerés conmenchié la guerre, se 
guerrier vous en fault. Car il n’est riens, en ce monde, que li 
Alemant desirent si que d'avo auqune cause et title de guer- 
riier le roiaume de France, pour le grant orguel qui i est aba- 
tre, et pour partir à la riçoise. Très chiers sires et biaus cousins, 
soiiés tous segurs : quoi que Phelippes de Valois fust couronnés 


1. Ms. de l'alenciennes : de le rivière de Jennes jusques à Palles en 
V'ilie de Grèce et de Rod=s Fo 4], 

à roy de France, et que hi douse per de France l’eslisirent et 
eslevèrent, si fustes vous bien mis en doubte:; et se vous l’euis- 
siés debatu ou envoiïiet”debatre, jà on n’euist procedé ens ou 
couronnement. Vous en ferés ce que bon vous en samblera ; 
mais se vous perdés vostre hiretage par estre trop mols, vous 
qui estes à venir, vous en serés mains prisiés et doubtés; et se 
sera à vostre grande confusion et condampnation de corps et 
d’ame. A tout le mains, faites asambler vous honmes et vostre 
consel ; et euls’ venu, soit chi à Eltem, ou ailleurs, je, en la pre- 
sence de vous, leur remousterai et esclarchirai de point en point 
le droit que vous avés à la couronne de France, Se orés quel 
cose il en diront et responderont, qant vous demanderés à avoir 
consel sur ce, par quoi il ne puissent dire ou temps à venir que 
vous ne vos soïés aquités de euls remoustrer le droit que vous 
avéssau calenge de France. Car se vous estiiés de vostre peuple 
reprociés que, par defaute de corage et par paour, vous aueriés 
laissiet aler le vostre, et vous seriés endurchis en ce pechiet, il 
le vous tourneroient en grant prejudisce et lasqueté de coer, et 
diroient que vous ne seriés pas dignes de porter couronne; et 
demorriés tous jours, le demorant de vostre vie, soupecçonnables 
deviers euls et en grant peril encores, se partant vous poiiés issir 
de ce dangier.-» 

Tant dist, tant promeut et tant esploita messirez Robers d'Ar- 
tois que li jones rois d’Engleterre ouvri les orelles et se resvilla, 
et entendi à ce que il hi disoit et remonstrait. Et voellent bien li 
auqun dire que il ne l'osa laissier, car jà grande murmuration 
se montoit en Engleterre des nobles et dou menu peuple, et di- 
soient : « Nostres sires, li rois, a trop grant droit à l’iretage et 
couronne de France. Et messirez Robers d'Artois li a bien sceu 
dire, remousirer et esclarcir de point en point conment, par 
droite succession et menbres d'iretage, il deveroit estre rois de 
France, dont on l’a arrieré à fraude et par cautèle, car il est 
fils de la serour le roi Carie de France; et celi que il eut cou- 
ronné à roi, Phelippe de Valois, n'est que cousins germains. 
Nous verons que il en vodra dire, Se le demande et calenge de- 
meure en sa proèce, et que il s'aherde à wiseusses, eusi que fist 
ses pères, il vivera en peril et en haine devicrs nous; et se il 
ahert de bon corage son droit à poursievir, nous l'aiderons de 
nostres corps et dou nostre. » Si fu dit fiablement au roi: 
« Sire, ensi dient li noble de ce pais et li peuples; il fault que 

vous aiiés avis. Conmune renonmée qeurt par toutes vos signou- 
ries d’Engleterre que vous devés estre rois de France, se en 
vous [proesse] ne demeure. Et sont toutes gens, asquels les pa 
roles viennent, esmervilliet pourquoi vous detriés tant que vous 
n’en faites vostre devuir, puisque vous en estes soufssanment 
cnfourmés. » F° 34. 

P. 119,1. 8 : conseil. — Ms. d'Amiens : Li roys avoit or- 
donné ung grant parlement à estre à Londres!, des barons, pre- 
las et bonnes villes d’Engleterre; duquel parlement tout chil, qui 
priet et serons en furent, y vinrent. Et là fu remoustré et par= 
lementé quel droit et quel prochainuctet li roys Edouwars avoit 
à l'hiretaige de France. Et leur remoustra messires Robiers 
d'Artois, de point en point et de degret en degret, coumment et 
par quelle ordonnnanche ce powit estre. Là eut pluisseurs pa- 
roles dittes, devisées et retournées; car de entreprendre ung si 
grant fait que de volloir bouter le possessant de le courounne 
de Franche hors del possession dou royaumme, c’estoit fort 
affaire, et y couvenoit grans sens, pourcach et advis. F° 24. 

Ms. de Rome : Adonc li jones rois d'Engleterre, qui veoit le 
bonne volenté de ses hommes, par le bon consel qu'il ot, fist 
une grande assamblée à Londres pour avoir un parlement, au 
palais de Wesmoustier, des prelas, des nobles et des consauls 
des bonnes villes d'Engleterre, et pour avoir consel sur ce à sa- 
voir que il en poroit et deveroit faire. Qant tout furent venu, 
Londres fu moult fort garnie de peuple; car encores avoccques 
tous ceuls qui estoient escript et mandé, vinrent moult d’aultre 
peuple pour aprendre des nouvelles, car la matère lor sambloit 
moult grande. 

Or se fist chils eonsauls ou palais de Wesmoustier ; et fu toute 
la plus grant sale raemplie de prelas, des nobles et des ccnsauls 
des chités et des bonnes villes d’Engleterre. Et là fist on tout 
honme seoir sus escamiaus, pour casqun veoir le roi plus aise, 
liquels estoit assis en pontificalité, en draps roïians, et la cou- 
ronne en chief, tenant un septre roial en sa main. Et plus Las 
deus degrés, seoient prelat, conte et baron; et encores en desaus 
avoit plus de süs cens chevaliers. Et de ce ricule seoient le: . 
honmes des chienq pors d'Engleterre, et les consauls des chités 


1. We, de Folenciennes : là où fnrent les trois estas Fo 43. 

et bonnes villes dou pais. Qant tout furent auné et assis par or- 
denance, ensi que il devoient estre, on st silense, 

Adonc se leva uns clers d’Engleterre, licensüés en drois et en 
lois, et moult bien pourveus de trois langages, de latin, de fran- 
cois et dou langage englès; et conmenca à parler moult sage- 
ment. Et estoit messires Robers d'Artois dalés lui, liquels l'avoit 
enfourmé, trois ou quatre jours devant, de tout ce que il devoit 
dite. Si parla atempreement et remoustra tout en hault, et [en] 
engiois, à la fin que il fust mieuls entendus de toutez gens, car 
tous jours sçut on mieuls ce que on voelt dire et proposer ens 
ou langage où on est d'enfance introduit qu'en un aultre, tous 
les poins et les articles desquels messires Robers d’Artois les 
avoit, le roi, le clerc et auquns signeurs, enfourmés; et con 
procains li rois, lors sires, en quelle istance il estoient là venu 
et asamblé, estoit de l’iretage et de la couronne de France. Et 
qant il ot remoustré la parole tout au lonch, par grant avis et 
par bon loisir, tant que tout l’avoient volentierz ot, il demanda 
ens ou mom dou roi à avoir consel de toutes ces coses. 

Li signeur et li prelat regardèrent l’un l'autre, et fissent si- 
lense une espasse que nuls ne parloit, mais grande murmuration 
avoit entre euls. Il m'est avis, selonch ce que je fui enfourmés, 
que la response à faire fut cargie et tournée sus le conte Henri 
de Lancastre pour le plus procçain que li rois euist là. Il qui fu 
bien avisés de respondre et tantos consilliés, dist ensi, en hon- 
nourant le roi et tous les signeurs, ce fu raison : « Je conselle 
de ma partie que ceste besongne soit mise en sousfrance, tant 
que li rois nostres sires ait soufissans hommes de son roiaulme 
envoiict par delà la mer pour parler au conte de Hainnau, qui 
fille il a, qui pour le present est nostre chière dame roine d’En- 
gleterre, et à messire Jehan de Hainnau, son frère, qui sont doi 
prince sage, vaillant et de bon consel; et tout ce que chil doi 
en conselleront, les ambassadours retournés en ce pais, et nous 
remis ensamble et la response et parole des desus dis oïe, nous 
proccderons sus sans nulle faute, » Qant li contes Henris de 
Lancastre au Tors Col ot parlé, il respondirent tout d’une vois : 
« Il dist bien. » F° 34 v°. 

P. 120, 1. 5 et 6 : messages. — Ms, d'Amiens : as seigneurs 
telz comme estoit ly comtez de Haynnau, messires Jehans de 
Hayanau ses frères, ll ducs de Braïbant ses cousins germains, 
ki ducs de Guerlez ses serourges, et que chil l'en volsissent con- 

seillier et adviser quel cose en servit Lon affaire ; et les mesages 
revenus et l'intention des dessus dis sceue, il fesist de rechief 
ordounner et assambler ung parlement en ce meysme lieu, et on 
li donroit tel consseil qui li souffiroit. F° 21, 

P. 120, 1. 7 : de Haynau. — Ms. B 6 : lequelz estoit ung 
prinche saiges et ymaginatif. F° 66. 

P. 120, 1. 20 : Adonc pria. — Ms. d'Amiens : et fist li roys 
d’Engleterre, si comme conssilliés estoit, <escripre et fourmer 
toutte sen intention et demande par le imfourmation et advis de 
monseigneur Robert d'Artois. Et ordonna et eslisi quatre cheva- 
liers sages et preudommes pour venir en Haynnau, en Braibant 
et en Guerles, telx que le seigneur de Biaucamp, le seigneur de 
Persi, le seigneur de Stanfort et monseigneur Gobam!, F° 21.— 
Ms. de Rome: Il m'est avis que li evesques de Licole i fu non- 
més et li esleus d’Asquesufort, clerc en drois et en lois, mestre 
Robert Weston, avoecques euls mesires Renauls de Gobehem et 
mesires Richars de Stanfort. Chil quatre emprisent le voiage à 
faire. F° 34 v°. — Ms. B 6 : Adonc y envoia-t-on une esba- 
sade; et y ala messire Thumas Waghe, marisal de Engleterre, le 
sire de Persy, le sire de Neufville, le sires de Mauné et deus 
clers en droit. F° 66. 

P. 1420, 1. 27 et 28 : apparillièrent. — Ms, d'Amiens : Quant 
li baron dessus noummés et doy clercq de droit?, avoecq yaux 
envoïiés de par le roy d’Engleterre, furent arivet à l'Escluze en 
Flandres, il eulrent consseil lequel chemin premiers des trois il 
tenroient. Si s’acordèrent et pour le milleur que de venir® en 
Haynnau; si enquissent où li comtes se tenoit, et on leur dist à 
Valenchiennes. Lors esploitièrent il tant par leurs journées qu’il 
vinrent à Vallenchiennes, et descendirent sus le marchiet; et eut 
chacuns des barons son hostel par lui. Et quant il se furent ap- 
pareillié et de draps renouvelléz, il s'en vinrent très ordonnee- 
ment deviers le comte de Hainnau, qui adonc se tenoit en le 
Salle à Vallenchiennes. Et leur chei si bien que messires Jehans 
ses frèrez estoit dallés lui, desquelx seigneurs il furent convigna- 
blement recheu, car bien le savaient faire. 

Quant li baron d’Engleterre eurent le comte salué et encliné, 
et monseigneur Jehan son frère, li ungs pour yaux coummencha 


t. Ms, da Valenciennes : de Gobehem. Fe 43. 

À parler, en lui tournant sus le comte, et dist : « Monseigneur, 
vostre biaus filz li roys d’Engleterre nous envoie par deviers 
vous en grant especialité avoecq ces lettrez que baïllies vous 
avons, pour avoir consseil et advis de ceste besoingne qui à son 
honneur grandement li touche, si comme les lettrez font men- 
tion; car il est emfourmés, et de certain et par pluiseurs clères 
voies et raisons on li moustre et a on remoustré, que li royaum- 
mes de Franche deveroit de droite hoirie, et par le sucession 
dou roy Charlon son oncle, estre siens. Or considère li rois les 
perilx, les adventures, les haynnes et les fortunnes qui en pue- 
vent naistre et descendre, car il ne vouroit pas cose esmouvoir 
qui à sen deshonneur li peuist venir. Ossi il ne vorroit mies que, 
par faute de courraige, d’emprise et de vollenté, ses drois Ji fust 
tollus ne ostés ; car il troeve en bonne vollenté et en grant desir 
tout sun royaumme d’Engleterre de lui aidier. Et bien Ki ont dit 
que il ne se delaie mies de son droit à poursuiwir, pour doubte 
d’avoir peu de gens et de chevanche, car il l'en feront assés 
avoir. Or est li emprise si grande et si haulte que dou tout seul- 
lement il ne se velt mies fonder ne arester sur lui, ne sur l'en- 
-vayssement de ses hommes. Si sommes envoïet par deviers 
vous, comme à son père, que de ces besoingnes vous en voeil- 
liéz dire vestre entente. » F° 21 v°, 

Ms. de Rome : Et montèrent en mer à Douvres, et vinrent 
à Wissan, Et là issirent des vassiaus, et cevauchièrent toute 
l'Aleqine; et vinrent à Tieruane et puis à Aire, et puis à Bie- 
tune, à Lens et à Douai, et puis à Valenchiennes. I] pooient 
bien faire tout ce cemin sans peril ne reprise, car encores n’a- 
voit entre France et Engleterre nul mautalent; et joissoit çcas- 
quns de ce que il devait tenir, c’est à entendre li rois d'Engle- 
terre tenoit la conté de Pontieu et en levoit lez pourfis, et ensi 
en Giane. 

Qant chil ambassadour furent venu à Valenchiennez, il se lo- 
gièrent sus le marchié à leur aise en trois hostels, au Chine, à 
le Bourse et à j'ostel à la Clef. Pour ces jours, estoit li contes de 
Hainnau en l'ostel de Hollandes, et gissans au lit de la maladie 
des goutes. Tantos il fu segnefiés que chil signeur d’Engleterre 
cstoient venu; si envoia deviers son frère qui estoit à l’ostel de 
Biaumont, et là se tenoit aussi. Pour l'amour dou conte, mes- 
sires Jehans de Hainuau vint tantos deviers son frère, qui li dist 
la cause pour quoi il l'avoit mandé, et que il aueroïent nou- 

velles, car là estoient venu ambassadours d’Engleterre de par le 
roi son fl. Ensi que li contes le dist, en avint. Car li evesques de 
Lincolle et K esleus d’Asquesuforch et li doi baron, qant il se 
furent rafresqi et apparilliet, ensi comme à enls apertenoit, il 
s'en vinrent en l’ostel de Hollandes. Si trouvèrent le conte de 
Hainnau, et son frère, et madame la contesse, et des chevaliers 
dou pais, qui les requellièrent doucement, ensi que bien le sceu- 
rent faire. Et entrèrent chil signeur d’Engleterre en la cambre 
dou conte, li quels estoit pour celle heure levés, vestis et parés 
moult ricement ; et seoit sus une chaïère moult bien aournée, car 
il ne se pooit soustenir sus ses piés. Si rechut ces signeurs d’En- 
gleterre l’un apriès l’autre moult humlement. Et aussi tout l'en- 
clinèrent et Ji fissent la reverense, et à la contesse aussi et à 
mesire Jehan de Hainnau ; et puis moustrèrent les lettres de 
creance que il avoient aporté. Li contes les fist lire devant li par 
un sien clerc; et qant il ot oy la creance, il fist toutes gens 
widier hors de la cambre, reservé son frère et les Englès. Et 
qant il furent à lor requoi, il lor dist : « Or sus dites ce dont 
vous cstes cargiés, et vous serés oy. » 

Li evesques de Lincolle conmença à parler pour tous, et dist : 
a Très chiers sires, nous sonmes chi envoïet de par vostre fl 
le roi d’Engleterre et son consel, à savoir que vous dirés de une 
nouvelleté qui est promeue en l’ostel d’Engleterre, et que vous 
en consellerés à faire. Li rois, nostres sires, est enfourmés moult 
avant et tout acertes de mesire Robert d’Artois, qui pour le pre- 
sent se tient et demeure dalés le roi en Engleterre, que de la 
couronne de France et de l’iretage, il deveroit estre escauciers, 
qui droit et raison li feroit. Et les poins de la proimeté, il sont 
tout cler, ensi que bien les savés, car li rois, vostres fils, est 
fils de la serour au roi Carle de France, darrainnement mort. 
Ensi par ce point est il son neveu, et plus proçains d'un degré 
de la couronne de France ne soit li rois Phelippes, fils au conte 
de Valois; car il n’estoit que cousins germains au roi Carle, ensi 
que bien le savés. Et pour celi cause, nous sonmes envoiiet de- 
viers vous, pour veoir et scavoir que vous en responderés; car 
vostres fils, nostres sires li rois, esi consilliés et esmeus à mettre 
avant le calenge de France. Tout si homme li offrent corps et 
cavance, mais ils ne voelt pas emprendre si très grant cose que 
de defhier le roi de France, et de renvoiier son honmage de 
terres que il a relevées à Phelippe de Valois comme à roi de 

France, se vous ne le conselliés, car de ce et de rontes coses il 
voelt ouvrer par vostre consel, » F° 37, 


$S 57. D. 421, 1. 13 : Quant. — Ms. de Rome : Qant li contes 
de Haïinnau ot oy l’evesque de Lincole ensi parler, si feri sa 
main sus la poiie de la chaïere sus laquelle il seuit, et pensa un 
petit, et puis respondi et dist : « Vous tout ensi que chi estes, 
vous nous soïés li bien venu. Vous demorrés dalés nous, trois 
ou quatre jours, et vous rafreschirés; et nous penserons sus ces 
besongnes et regarderons, en considerant toutes coses, lequel en 
est bon à faire, et adonc vous en serés respondu. » Il respondi- 
rent tout de une sieute : « Monsigneur, nous ferons vostre plai- 
sir. » Apriès, il entrèrent en aultres paroles; et lor demanda li 
contes de l'estat de son fil le roi et de sa fille, et des ordenances 
d'Engleterre, et conment on si ordonnoit, A toutes ses demandes 
et paroles, li evesques de Lincole et li baron respondirent bien 
et sagement, et tant que li dis contes s'en contenta. Adonc vint 
là la contesse, qui estoit retraite en ses cambres, qant li signeur 
se missent ensamble pour parler de consel; et honnoura moult 
grandement ces signeurs d’Engleterre, et leur demanda de son fil 
et de sa fille, et à tout il respondirent bien et à point. Et demo- 
rèrent ce jour au disner dalés la contesse et messire Jehan de 
Hainnau, qui leur fist là et ailleurs la milleur compagnie que il 
peut; et lor donna deus disners et deus soupers moult solempnes, 
sus chienq jours que il furent là. Et tous les jours, il estoient de 
disner et de souper ou avoech le conte, ou la eontesse sa fenme, 
ou messire Jehan de Hainnau, 

Au chinquime jour, il furent respondu de la bouce dou conte, 
qui leur dist apriès les requestes que fait avoient : « Biau si- 
gneur, vous dirés ensi à nostre fil d’Engleterre que nous li sa- 
vons bon gré de ce que il a envoïet deviers nous fiablement 
pour remoustrer l'entrée de son information? et que il poise la 
matère et fait doubte des avenues, car ce n'est pas petite cose 
voirement à desfier le roiaulme de France. Mais, en venant au 
fait, il est tout cler que mon fils li rois d’Engletcrre est plus 
proçains voirement un degré de la couronne de France et de 
l'iretage ne soit Phelippes de Valois. Et plus chier auerions ce 
pourfit pour nostre fil, qui a nostre fille, et pour ses enfans, que 
mous ne ferions pour Phelippe de Valois; et qui onques riens 
n'emprist, riens n’achieva. Vous dirés ensi à nostre fil d'Engle- 

terre, de par nous, et à son consel, que tout le bon droit que 
ils sent à avoir en l'iretage et couronne de France, il le demande 
et calengc. Nous le aiderons et conforterons en toutes coses. 
Nous i sonmes tenu, et le volons faire si avant que nostre pois- 
sance se pora estendre; mais c'est petite cose, de nous et de 
nostre pais, encontre la poissance dou roïaulme de France. Pour 
ce fault il que vostres sires nostres fils, avant que il entreprende 
si grant cose que de renvoïer son honmage au roi de france et 
li desfier, que il viengne par decà la mer, acompagniés de son 
consel, et il auera avoecques li Jehan mon frère qui le adrecera 
de ce que il pora; et iront deviers le duch de Braibant, cousin 
germain à mon fil d'Engleterre, et à son frère de par sa serour 
le conte de Gerlles, et aussi au marqis de Jullers, et aquière 
amour et aliance à euls. Et se il puet avoir le confort et l’aide 
des Alemans avoecques la sienne, il pora bien adonc desfiier le 
roi de France et demander son droit; mais toutes fois nous di- 
sons et mettons avant que riens n’en face, si sace la volenté de 
ceuls que je vous ai nonmés. Et velà le consel et la response sus 
vostre demande, que je vous donne. » Chil signeur d’Engleterre 
gencraument respondirent et dissent : « Grant merchis, et nous 
ouverrons apriès vostre consel. » 

Si prissent depuis congiet au conte et à la contesse et à mes- 
sire Jehan de Haïinnau, et se departirent de Valenchiennes, et 
retournèrent arrière à la mer par le cemin que il estoient venu ; 
car on quidoit partout que li rois d’Engleterre les euist envoïet 
en Hainnau pour veoir le conte, liquels n’estoit pas bien hetiés. 
Si vinrent à Wissan, et entrèrent là ens ès vassiaus d'Engleterre 
qui les atendoient; et puis se desancrèrent, et singlèrent viers 
Engleterre, et furent tantos à Douvres. Et esploitièrent tant que 
il vinrent deviers le roi et son consel; et leur recordèrent tout 
ce que il avoient oy, veu et trouvé ens ou conté de Hainnau. 
F° 37 v°. 

P. 491, 1. 24 : grant joie. — Ms. d'Amiens : Et escei si bien 
à point adonc, pour le roy d’Engleterre, que li dis comtes estoit 
en grant baynne contre le roy Phelippe de Franche. Et je vous 
dirai pour quoy, car je n’y voeil riens oublier non qui à recor- 
der face. Li comtez de Hannau avon traitiel ung mariaige de 
madamme Ysabiel, se fille, à l’ainnet fil le ducq de Braibant. Et 
quant li roys de Franche le seult, il esploita tant que li mariaiges 
fu deffès, et le fiancha ailleurs, che fu à sa fille. Pour quoy, li 

comtes Guilltummes fu durement courrouchiés sus le roy Phe- 
lippe. 

Encoires, en ce meysme temps, eschei en vendaige li castiaux 
et li terre de Crievecoer. Et l’acata li comces de Haynnau, et 
en presta as vendeurs grans deniers. Et le quidoit tenir et 
ajouster à le comté de Haÿnnau, comme sen bon hiretaige; et 
en avoit grant joie, car ceste terre li estoit trop bien seans, pour 
estre ensi comme clés, sus les frontierres de Cambresis et le de- 
partement de Haynnau. Et quant li roys Phelippes seut che, il 
en fu moult courouchiés et manda le vendeur ; et li amenda son 
marchiet, et li fist‘ renonchier le vendaige. Et le prist pour lui, 
et le dounna le duc de Normendie, son fil, liquelx s’en mist en 
possession; et fu depuis atribués au royaumme de Franche, 
comme de l’hiretaige. Et ensi, par tel mannierre, li fors castiaux 
de Alues en Pailluel, sus le marce de Ostrevant et de Douay, fu 
hostéz au comte de Haynnau, qui le cuidoit avoir acatet pour 
acroistre son pays et clore sus les frontières de France, 

Ces trois coses estoient assés nouvellement advenues entre le 
roy de Franche et le comte de Haynnau, liquelx en avoit indi- 
pation, et n’en amoit mies mieux le roy ne son consseil, Et disoit 
bien que il li remousteroit, quant il venroit à point, F°* 21 v°et 22. 

Ms. de Tome : Pour ce temps, avoit li contes de Hainnau une 
haine couverte moult grande deviers son serourge, le roi Phe- 
lippe de France; je vous dirai quelle et pourquoi. La terre et 
signourie de Crievecoer, en Cambresis, avoit couru à vendage. 
Et qant elle i fu mise, les premières offres en furent données au 
conte de Hainnau, et ensi de la terre et signourie dou chastiel 
c'on dist Alues en Pailluel, seant sus la rivière de la Sensée, sus 
les frontières d'Artois et de Douai. Et quidoit bien li contes de 
Hainnau ces deux terres avoir acatées ; et estoient li denier tout 
prest pour les paiïer. Qant li rois Phelippes fu enfourmés de 
ceste marceandise. Jehans ses fils, qui estoit dus de Normen- 
die et daufins de Viane, se traist avant et referi sus ce marchié 
par le conmandement dou roi son père, et acata en l'Empire ces 
terres desus dictes. Dont hi contes de Hainnau fut trop grande- 
ment courouchiés ; et dist et jura que, de le vilennie que ses 
serourges li avoit fait, il l’en souvenroit et li remousteroit dure- 
ment qant il cheiroit à point. 


1. Ms. de Valenciennes : par deniers et par parolles. F° 44 vo, 

£t escheï que les nouvelles de ces promotions dou roi d'En- 
gleterre à calengier l'iretage de France se boutèrent avant; 
et desquelles coses on li demandoit le consel, en l’année pro- 
prement, qant li vendage et li achat des hiretages desus dis 
furent fait. Si en estoit li contes plus tenres et plus enclins à 
estre tos courouciés, et lors secretement il remoustra sun mau- 
talent. Car, se il euist aussi bien, ens ou commencement de ces 
nouvelles, abatu les paroles et les oppinions des Englois que il 
les esleva, pluisseurs gens dient que, de la guerre de France et 
d'Engleterre qui tant a duret et coustet, riens net n’euist esté; 
mais, ensi que on puet dire et supposer, ce qui doit avenir, nuls 
ne puet brisier nc oster. F° 38 vo. 

P. 122, 1. 17 : respoudi. — Ms. B 6 : Je luy conseille que il se 
true en Allemaigne, et s'acointe de mon filz le roy d’Allemaigne, 
et du marquis de Jullers et des barons de l’Empire. F® 67 et 68. 

P. 429, 1. 21 : dus de Guerles. — As, d'Amiens : comte de 
Guerlez. F° 21 vw. 

P. 422, 1. 30 : volentiers. — fs. d’Ainiens : Et vous revenu 
en Engleterre, si dittes enssi au roy de par my que, par prière 
ou par constrainte, il fache tant qu'il ait à acord et pour comfort 
le pays de Flandrez : se li sera ungs très grans avantages. Ossi 
il ne s'espargne mies d'aller ou d'envoiier deviers le roy d’Alle- 
maingne, Loeys de Baivière, qui en ceste besoingne le poelt mout 
aidicr et par pluiseurs cas. F° 21 v°. 

P. 423, 1. 3 : consaulz. — Ms. d'Amiens : Quant li baron 
d'Engleterre eurent oy les responscez dou comte de Haynnau et 
le consseil qu'il leur dounnoit, si l'otrent volentiers ; et dirent que 
grant merchis, et que par son advis il useroient, Depuis, furent 
il avoecquez le comte et monseigneur Jehau son frère, cinq jours, 
qui trop bien les festicrent. Au sixième, il se partireut et s’en 
vinreut en Braibant; et trouvèrent à le Leuwre le ducq Jehan de 
Braibant qui courtuisernent les rechupt, pour l’amour dou roÿ 
leur seigneur à qui il estoit cousins germains, et à qui il contè- 
rent tout leur messaige. Li ducs en respondÿ que par linaige il 
ne devoit mies faillir au roy d'Engleterre, et que il le comforte- 
roit, aideroit et conseilleroit en tous cas si avant que il vorroit 
son droit repoursuiwir, car il y estoit tenus et avoit bonne vol- 
lenté de le faire. De ce furent li messagier tout joyant. Et vinrent 
depuis en Guerles, et esploitièrent si bien que li comtez de Guer- 
les s’abandonna dou tout, son corps, ses hommes et son pays, 

ou service le roy englès. Lors retournèrent li baron d’Engle- 
terre arrière, et rapportèrent au roy et à son consseil tout che 
que trouvet avoient. 

Aiusi se pourveoit li rois d'Engleterre quoiement et secrete- 
ment, et aqueroit amis en l'Empire cheux que avoir en povoit. 
Et souvent parloit à monseigneur Robert d'Artois, au comte de 
Lancastre, au comte de le Marce, au comte de Pennchrucq, au 
comte de Northantonne et à ses plus privés et especials amis, 
couminent de ceste haulte et grande entrepresure qu’il desiroit 
et esperoit affaire, il se maintenroit. Si l’en consseilloient loyau- 
ment, chacun selonc son avis. F° 22. 

P, 493, 1. 17 : France. — M5. d'Amiens : et coumment il le 
proposoit à ghuertier, et que il acquerroit amis de tous lés en 
l'Empire. Si se doubta ung peu li roys de Franche. Nonpour- 
quant il n’en fist mies trop grant compte, car! ghaires n’amiroit 
à che donc les Englès ne leur puissanche. F° 22 vw. 

P. 123, 1. 25 : prcecic. — Ms. d'Amiens +: Ossi li Sains Pères 
li deffendi et dispenssa et tous chiaux qui le Croix avoient pris. 
F2. 

P. 193, L. 26 : pourveances. — Ms. d'Amiens : Et furent les 
pourveanches, qui à Marselle, à Aigremortes, à Nerbonne et au 
port de Lates estoient, ailleurs emploïécs. F° 22 v°. 

P. 423, 1.29 : li rois. — Ms, d'Amiens : Et quant li roys d’En- 
gleterre vit entamet si grandement les coers de telx troix grans 
seigneurs comme chil estoient, en recomfortant ses besoingnes, 
si en fu plus liés et tous ses conssaux. Et se fondèrent en partie 
sus les parollez et advis dou comte de Haynnau, et conscillièrent 
au roy que, s’il volgst envoïier hasteement deviers le roy d'Ale- 
maigne ung prelat et deus ou trois grans barons et sagez, pour 
aidier à tretier ceste besoïingne et pour savoir quel samblant li 
dessus dis en feroit, ü le fist. Et en fu cargiés especialment li 
evesque de Lincolle?, qui vollentiers et liement entreprist le voiaige 
pour l'amour dou roy. Et avoecques lui allèrent messires Richars 
de Stamfort, li sire de le Ware et li sires de Multonne®. Et mon- 
tèrent en mer ou havene de Tamisse à Londres, et singlèrent 
tant qu'il arivèrent en Hollandes à Dourdrech; et fissent mettre 


1. Ms. de Valenciennes : ear il estoit grans et puissans, et pau doub- 
toit la puissance des Knglès. Fo 45 vo 

lors chevaux et leur harnas hars des nefs, et se rafreschirent là 
par deus jours. Au tierch, s’en partirent et chevaucièrent tant 
par leurs journées qu'il vinrent à Convalence, là où li Emperères 
et li Empereis se tenoient, qui les messagiers le roy d’Engleterre 
rechurent à grant joie. 

Loeis de Baivière, rois d'Allemaigne et empereurs des Roum- 
mains pour le tamps, n’avoit mies adonc en trop grant chiereté 
ke roy de France, ensi que li coer sont de divierses oppinions ; 
et se acorda assés tos à comforter ct conseillier le roy d’Engle- 
terre. Et respondi as messagiers englès, si tost comme il eurent 
dit et comptet che pour quay il estoient là venut, que, seloncq 
l’ordounnanche d’Allemaigne:, li roys d’Engleterre avoit grant 
droit à le courounne de France; et, puisque li rois englès se re- 
traioit deviers. lui par fiableté, et pour sen droit aidier à soustenir 
et à garder, il ne l’en devoit mès faillir : « Si dirés, ce dist li 
Emperères, au roy d'Engleterre que fiablement il me viègne veoir, 
et juer et esbattre dallés moy; si s’aquintera des Allemans qui 
bien en ceste besoingne le polront aïdier, et je l'en aideray à 
aquintier. » Li evesque de Lincolle et li chevalier d’Engleterre 
furent de ces responsces tout joyant, et se partirent amiablement 
de l'Empereur et de l'Empereis madamme Margherite de Hayn- 
nau, qui au partir en eurent biaux dons et grans jeuiaux ?. Et s’en 
revinrent arrière en Engleterre, et recordèrent au roy coumment 
il avoient esploitié; et donnèrent au roy lettres de par l’'Empe- 
reur et aucuns seigneurs de l’Empire, telz que le marchis de 
Misse et d’Eurient, le marchis de Blanquebourch et l'archevesque 
de Maïienche et celi de Couloigne. Si trouva li roys en leurs es- 
cripsions salus et amistés et touttes proummesses de confort. De 
quoy il fu moult resjoys, et bien y eut cause... 

En ce tamps, se tenoit li comtez Loeys de Flandrez à Gand, et 
tenoit à anour les Flammens ce qu’il pooit; car li roys de Fran- 
che l'en prioit et li enjoindoit, et qu'il gardast bien les fron- 
tières de le mer à che costet, par quoy li Englès n’y ewissent 
nul avantaige. Chilx comtes de Flandres estoit bons Franchois 
et loyaux, et moult amoit le roy Phelippe. Et bien y avoit rai- 
son, car li roys avoit le comte remis en Flandres par puis- 
sance, quant il desconfi les Flammens à Cassiel, sy comme vous 


1. Ms de Valenciennes : selon les drois de l'Empire. Fo 84 vo. 

avés oy chy devant en l’ystoire del couronnement ie roy Phe- 
lippe. 

Li roys d'Engleterre, qui aqueroit amis à tous lés pour ses be- 
soingnes enbellir, entendy que li comtes de Flandres tenoit cou- 
vertement saudoiiers et escumeurs sur mer, qui costioient à le 
foix Engleterre; et quant il veoient leur plus biel, si s’abandon- 
noient à gaignier ung vaissiel ou deux, se il le trouvoient. Dont 
mist hi roys d’Engleterre gens sur mer, pour son pays et les mar- 
cheans deffendre et garder des perilx as escumeurs de mer. En- 
coires fist li roys englès, par l’ordounnanche de son consseil et 
pour constraindre les Flammens et mettre en son dangier, clore 
tous les pas d’Engleterre ct deffendre que nulx ne envoiast, ven- 
desist ne amenast nulles lainnes englescez en Flandres, ne as. 
Flammeos, afin! que il n’ewissent de quoy drapper. Et les fist li 
roys touttes en son non achater et amener en certains lieux pour 
lui et sur lui et ses gens païer. Mais nulles n'en venoient en 
Flandres, dunt li drapperie et fi gaagne dou mestier commenche 
moult à afoibli et à amenrir et moult de menues gens à apovrir, 
car on n’avoit en Flandres de quoy drapper, et sans le drapperie 
c'est ungs pays qui petitement se puet deduire. Et wuidoient li 
honnest homme del comté de Flandrez et venoient en Haynnau*, 
en Artois et en Cambresis, mendiant par deffaulte dou gaignage. 
Et mandoit bien li roys d’Engleterre, tous les jours, as Flammens 
que il leur toroit leur prouffit et le marchandise, s’il n’estoient de 
son accord. De quoy les bonnes villez de Flandres eurent par 
pluiseurs fois moult de parlemens enssanble, assavoir coumment 
il s’en maintenroient. Et volsissent bien li aucun que il tenissent 
à amour le roy d'Engleterre, car plus de prouffit leur pooit venir 
de ce costet que de Franche. Mès li comtes de Flandres leurs 
sires estoit le plus à leurs conssaux et parlemens, et brisoit tous 
les proupos qui bons estoient au commun proufit dou pays, en 
tant que d’estre contraire à le courounne de Franche. 

Encorres n’y avoit entre les deus roys nullez deffianches, fors 
que murmurations et suppisions de guerre. Êt posessoit encoirez 
li rois d'Engleterre le comté de Pontieu, qu'il tenoit de par 
medamme se mère, et pluiseurs terrez ailleurs en Gascoingne et 


À: Ms. de Valenciennes : affin que le commun, qui n’aroient de quoy 
ouvrer, se courouçaissent. Fo 46 ve. 

en Normendie. Et vous di bien pour certain que il avoit pluiseurs 
ymaginasions sus ceste emprise, quoyque messires Robiers 
d'Artois Ji consseillast et fust sus le col qu'il y envoiast son 
hoummaige au roy Phelippe et le deffiast appertement, car li roy 
d'Engleterre sentoit son royaumme petit ou regard del royaumme 
de Franche : si voloit ceste cose faire par grant deliberation et 
bon advis de consseil, ainchois que il esmeuist cose où il pewist 
recepvoir point de doummage. 

Or avint ensi que li papes Benedich et li collèges de Romme, 
qui lors se tenoient en Avignon, par le promotion et pourcach 
d'aucuns bonnes gens, seigneurs et dammes, de quoy g'i oÿ 
noummer le roy de Behaingne, le ducq de Loraiune, le comte de 
Bar et le comte de Namur, et medamme Jehanne de Vallois, 
comtesse de Haynnau, et madamme la comtesse de Soissons, 
femme à monsieur Jehan de Haynnau, et medamme de Garanea, 
soer au comte de Bar, qui estoit mariée en Engleterre au comte 
de Pennebrucq, qui les perilz et Ics gherrez redoubtoient entre 
leur prochains de France et d’Engleterre et les mesavenues qui 
venir en pooient, envoïèrent deus cardinaux à Paris pour tretier 
deviers le roy Phelippe que il se volsist acorder à che que uns 
parlemens des deux roys se fesist et mesist enssamble de leurs 
plus grans barons et plus sagez, et oyssent les Franchois les de- 
mandez dou roi d'Engleterre; et se aucuns drois avoient en l'ire- 
taige de Franche, par le bon avis de chiaux qui cargiet en se- 
roient, satifation et apaisemens l'en fuissent fais. Tant traitièrent 
li cardinal au roy de Franche, avoecq leurs bons moïiens, que il 
s'asenti ad ce que parlemens s'en fesist, Et fu ceste cose tant de- 
menée que li rois d’Engleterre s’i acorda; et devoit envoier à 
Vallenchiennes gens souffissans pour lui, à oyr et respondre as 
ententes des Franchois. Et li rois de France devoit ossi là en- 
voiier gens de par lui, bien fondés et advisés de respondre as op- 
pinions et demandes des Englès. Et devoient chil y estre puissant 
d'acorder les deus roys, par l'avis et consseil dou comte Guil- 
laumme de Haynnau, deva..it qui touttes les besoingnes seroient 
proposées. 

Adonce envoya li roys d’Engleterre par dechà le mer dix che- 
valiers banerès de sen pays et dix autres et l’evesque de Lincolle 
et cesti de Durem ; et vinrent à Vallenchiennes, et se representèrent 
au comte qui les rechupt à joie, Et faisoient chil seigneur d'En- 
gleterre grans frés et grans despens, et tenoient bon estat et tant 

de larghèches qu'il en acquisent grant grasce. En ce meysme 
temps, fist li comtez de Haÿnnau Guillaumme son fil chevalier, à 
le Salle, à Vallenchiennes, Et y eut grant feste et grant joustes 
des Englès et des Haynnuyers et des Braibenchons; et fu à une 
Pentecouste, l'an mil trois cens trente et six. Assés tost apriès, fu 
fès li mariaiges de ce jouène seigneur, le fil dou comte, à me- 
damme Jehanne, ainnée fille au duc Jehan de Braibant. 

Enssi se tenoient chil seigneur d’Engleterre en Vallenchiennes 
et aloient de l’un à l’autre, et souvent visetant le comte Guil- 
laume de Haynnau, qui par heures estoit mout agrevés de le 
maladie des gouttes, et se logoit en l’ostel de Hollandes. Et aten- 
doient chil signeur les barons et seigneur de Franche que li roys 
Phelippes y devoit envoiïier et point ne venoient, dont il estoient 
durement esmervilliet à quoy ce tenoit qu’il ne venoient. Si en 
parlementèrent par pluiseurs fois ensamble et devant le comte 
auquel il priièrent que il volsist medamme la comtesse sa femme 
et monseigneur Jehan de Haynnau son frère enviers le roy de 
Franche envoiier, pour savoir à quoy il tendoit, ne que il esperoit 
ne volloit faire, Si empria li dis comtes madamme sa femme et 
le seigneur de Biaumont, son frère, que il volsissent aller en che 
voiaige; et il li acordèrent vollentiers. 

Lors se partirent de Haynnau medamme Jehanne de Vallois et 
messires Jehan de Biaumont; et chevauchièrent en bon arroy de- 
viers Franche, et tant esploitièrent par leurs journées qu’il vin- 
rent à Paris. Et là trouvèrent il le roy qui lez rechupt à joie; et 
festia et honnoura moult madamme sa soer et monseigneur Jehan 
de Haynnau. Adonc disent il au roy le matère pour quoy il es- 
toient là venu; et que en parfie, pour sen honneur escuzer et le 
consseil d'Engleterre apaisier, qui à grans fret sejournoient en 
Vallenchiennes et là enviran, li comtes de Haynnau les avoit en- 
voiiés. Dont respondy li roys de France et dist : « Ma belle soer 
et vous, sires de Biaumont, voirs est que, par aucuns moiiens et 
especialment des gens de l’eglise qui de ce se sont ensonniiet, 
[je m'acorday‘] ad ce que d’envoier à Vallenchiennes aucuns 
noblez de mon royaumme, pour parlementer as Englèz. Or me sont 
depuis autres nouvellez revenues ; et ay eu pluiseurs parlemens de 
mes plus especiaulx amis sur ces besoingnes. De quoy, tout con- 
sideré et ymaginé les affaires, j'ay trouvet en mon consseil que 

de là envoïer je ne sui en riens tenus; et que, se je le faisoie ou 
ewisse fet, che euist estet ou seroit à mon blamme et grande- 
ment au prejudisce de mon royaumme. Car li roys d’Engleterre 
n’a nul droit de calenge, ne de partir à mon hiretaige : j'en sui 
en possession et y fui mis par l’assent et acord et le election des 
douze pères de Franche, des barons, ct le consseil et acord des 
prelas et bonnes villez. Si tenray pour my, et le deffenderay à 
mon pooir contre tout homme. Et ces raisons j'ay envoiies pro- 
poser devant le Saint Père et le collège de Romme, qui assés bien 
maintenant s’en contentent; et ne troeve, par nul clercq de droit, 
que j'en doie autre cose faire. » A ces parolles respondi madamme 
Jehanne de Vallois, qui les perilx doubtoit entre son frère le roy 
et son fil le roy d'Engleterre, et dist : « Monseigneur, je ne 
tieng mies que li roys d’Engleterre tire ne vocil tendre ne 
entendre dou tout entirement à le courounne de Franche. Mès 
se, par proismeté de medamme se mère, il y a aucuns droix, et 
qu'il n’ait point estet bien partis des hiretaigez, salve vostre hon- 
neur amenrir, vous feriés blen se vous y volliéz regarder, par 
quoy vous demorissiés bien amic enssamble. Car, se Dieux me 
vaille, la gherre et la haynne entre vous, qui estez li doi plus 
grant roy de tout le monde, y seroit trop mal seant. Si vous pri 
chierement que vous voeilliés descendre ad ce que je soie oïe; et 
que vous envoiiés vostre consseil à Vallenchiennes, pour aprochier 
toutte bonne amour entre vous et le roy d’Engleterre. » Lors res- 
pondi li roys de Franche qu'il en aroit advis. 

Sus ceste darrainne responsce, se departirent del roy la com- 
tesse de Haynnau et messires de Biaumont, et revinrent à leurs 
hostelx ; et laissièrent depuis le roy de Franche, par l’espasse de 
trois jours, adviser et conseillier. Liquelx finablement ne trouva 
point en son consseil que il y envoiast, car, se il le faisoit, il don- 
roit à entendre au roy d’Engleterre que il aioit aucun droit en 
ceste querelle; et tout ensi en respondi à sa soer et au seigneur 
de Biaumont, Et quant il virent qu'il n’en aroient autre cose, si 
prissent congiet au roy et se partirent de lui; et s’en repairièrent 
arrière en Haynnau, et tout droit à Vallenchiennes. Et trouvèrent 
le comte en l’ostel de Hollandes, à qui il disent et recordèrent 
leurs nouvellez. Et quant li comtez les oy, il manda lez Englès 
et fist, present yaux, à madamme se femme et à monseigneur 
Jehan son frère, dire et compter tont che qu’il avoient trouvet 
en Franche. Si en furent li Englès bien esmervilliet et malcon- 

tent sus le roy de France et son consseil, mais il ne le peurent 
amender. Lors demandèrent consseil au comte de Haynnau qu'il 
en estoit bon affaire. Et li comtes leur respondi qu’il savoient 
bien sur quel estat il estoient parti dou roy leur seigneur et 
que seloncq ce il s'avisasent, ou il desissent touttez leurs en- 
tentions ou au plus priès que dire le poroient, il lez en aideroit 
vollentiers à conseillier. Adonc respondi li evesques de Lincolle 
et dist ensi : « Sire, c’est li entention del roy nostre séigneur 
et de son plus especial consseil de par delà que, se li roys de 
Franche ewist chy envoiiet barons. prelas et son consseil de par 
lui, et nous n’ewissiens estet d’acord, que nous seuissiens, pre- 
sent vous, quel affection li seigneur de l'Empire, qui comfort et 
ayde li ont proummis, ont de lui aidier, par quoy il se pourveist 
seloncq che; car, nous revenu en Engleterre, il ne vora point 
plentet sejourner qu’il ne guerie. Or en i a chy aucuns de l'Em- 
pire ; et tout n’y sont mies chil que nous voullons avoir et veoir. 
Si verions volentiers qu'il fuissent mandet au title de vous et de 
nous ossi, et ewissiens parlement enssamble, par quoÿ nostre voie 
fuist emploiïiée en aucunne mannière. » Lors respondi li comtez 
de Haÿnnau et dist : « Vous parlés bien, et c’est une bonne voie; 
si le ferons enssi, et sans sejour. » 

Dont escripsirent et d’un acord li comtez de Haynnau et fi 
baron d’Engleterre, comme messgier de par le roy englès, à au- 
cuns seigneurs de l'Empire et à telz comme au comte* de Guer- 
les, au marchis de Jullers, à l’arcevesque de Couluigne, à mon- 
seigneur Gallerant son frère, au marchis de Blancquebourch, que 
il volsissent venir en Haynnau et jusques à Vallenchiennes devant 
le comte, à ung parlement qui estre y devoit. Chil qui priüet en fu- 
rent, ne se vorent point escuzer; et rescripsirent qu'il y seroient 
bien et vollentiers, au jour qui ordounnés y estoit. F°* 29 et 23. 

Ms. de Rome : Avisé fu, telle fois fu, ou conmencement de lor 
consel, que li rois d'Engleterre passeroït la mer à une qantité des 
nobles de son pais, et venroit en Hainnau et en Braibant, en Ger- 
les et en Jullers. Et feroit ils meismes tous ces pourcas par le con- 
sel que il aueroit de son grant signeur le conte de Hainuau. Et 
puis fu chils consauls brissiés. Et regardèrent chil qui le consil- 
loient, que il n'i avoit encures que faire jusques à tant que on 
aueroit tretié deviers euls, et que on saueroit la volenté des Ale- 


1. Ms. de Falenciennes : duc de Guerles Fo 49. 

mans. Si furent ordonné li évesques de Linculle et li evesques de 
Durem, li contes de Sasleberi, li contes d’Arondiel, li contes de 
Northanton et li contes de Warvich, messires Renauls de Gobehen, 
messires Richars de Stanfort, li sires de Felleton et li sires de 
Sulli, à passer la mer et venir à Valenchiennes et parler au conte, 
et faire apriès son couscl, et tretüier au duch de Braibant et à tous 
ceuls desquels il poroïent estre aidié et conforté. 

Si ordonnèrent tout chil signeur lors besongnes, et cargièrent 
lors vassiaus sus la rivière de la Tamise de tout ce que il lor be- 
songnoit. Et estoit lor intension que de prendre terreen Anvwiers, 
car point ne voloient passer ‘par France. Et en portoient chil si- 
gneur, en deniers tous apparillés, cent mille florins, pour tenir 
lor estat et pour donner des dons là où il apertenroient à faire, 
car bien savoient que Alemant sont durement convoiteus et ne 
font riens, se ce n'est pour les deniers. Qant toutes lors beson- 
gnes furent aparillies et Ji vassiel cargiet, il entrerent dedens et 
ésqipèrent en mer, et ancrerent de ceste marée devant Grave- 
saindes. Et qant la mer fu revenue, il desancrèrent et se de- 
partirent; et orent vent à volenté, et entrèrent en La mer et sin- 
glèreut. Et ne furent depuis que deus jours sus mer que il vinrent 
à Dourdresc, en Hollandes; et là issirent il des vassiaus, et furent 
li bien venu en la ville. On mist hors les chevaus petit à petit, et 
se rafresqirent en Ja ville de Dourdresc quatre jours; et se pour- 
veirent de chevaus chil qui nuls n'en avoient. Et qant toutes lors 
besongnes furent prestes, il se departirent en grant arroi. Et 
moustroient bien, à l'estat que il tenoient, que il avoient or et ar- 
gent assés; et cevaucièrent à petites journées, ct à grans despens. 
Et ne s’arestèrent chil signeur nulle part, si furent venu à Valen- 
chiennes; car de tout ce que il avoient à faire, il se voloient or- 
donner de parle conte de Haïinnau. 

Qant il furent venu à Valenchiennes, il se logiérent à leur aise 
et i furent recheu à joie. Et les regardoient toutes gensà mervelles, 
pour le grant estat que il tencient; car il n'espargnoient nulles 
riens, non plus que argens lor apleuist des nues, et acatoient 
toutes coses le pris que on lor faisoit. Dont il avint que, qant l 
signeur qui la ville de Valenchiennes gauvrenoiïent pour ce temps, 
en veirent la mauière, il missent par ban et sus painne à toutes co- 
ses fuer et pris raisonnable, et tant que li Euglois s'en contentèrent 
grandement. Et estoit li evesques de Lincole Ingiés 18 Jacobins, 
et !i evesques de Durem as Frères Menetirs. 

Pour ces jours, estoit de tous poins alités li contes Guillaumes 
de Haïinnau de la maladie des goutes, mais il avoit tous ses sens 
avoecques lui ; et aussi naturelment donnoit bon consel que onques 
fait il avoit en devant sa maladie. Et furent chil signeur d'Engle- 
terre requelliet moult doucement de li et de la contesse sa fenme, 
et de Guillaume lor fil et de messire Jehan de Hainnau. Et aloient 
li dit signeur, tant des prelas comme des barons, veoir le conte et 
parler à lui des besongnes pour lesquelles il estoient là envoiiet. Et 
li contes les en consilloit loiaument à son pooir ; et à tous lors con- 
sauls estoit apellés messires Jehans de Haïinnau, c’estoit raisons, 
conme honme de fief et d'onmage et de foi et sierement au roi 
d'Engleterre. F° 38. 

P, 424, 1, 24 : de Haynau. — Ms. de Rome : et de la con- 
tesse et de son fil. F° 38 v°. 

P. 1424, 1. 27: de Liacolle. — Ms. de Rome : et li contes 
d’Arondicl et li contes de Norhantonne et messires Renauls de 
Gobehen et messires Richars de Stanfort et des aultres signeurs 
d'Engleterre. F° 38 v°, 

P. 124, 1. 98 : se traisent. — As. de Rome: à Louvaing, de- 
viers le duch Jehan de Braibant. F° 38 v°. 

P. 195, L. 4 : faire. — Ms. de Rome : Et avoit adonc, entre li 
et le roi Phelippe de France, un grant disferent, F° 38 v°. 

P. 125, L. 8 : florins. — Ms. de Rome : que il devoit avoir 
pour li et pour ses gens. F° 38 w. 

P. 425, L. 12 : nommés. — Ms. de Rome : se en propre per- 
sonne il passoit la mer, à mille hiaumes couronnés. F° 38 v°. 

P. 125, 1. 145 : l’ystore. — Ms. de Rome : Chil seigneur d’En- 
gleterre, qui poissance avoient de tout ce faire, car li rois lors 
sires lor avoit donnet, escripsirent et seelèrent toutges ces cou- 
venances et ce que li dus de Braïbant volt. Et retournèrent en 
la ville de Valenchiennes, et recordèrent au conte de Hainnau 
conment il avoient esploitié. Desquels esplois li comtes fu tous 
resjois et lor dist : « Biau signeur, puisque vous avés d’acord le 
duch de Braibant, c’est uns grans sires et sages, et bien amés de 
tous ses voisins. Je espoire que vous auerés assés legierement le 
conte de Gerlles, le marchis de Jullers, l'arcevesque de Coulon- 
gne, mesire Ernoul de Baquehen, le signeur de Fauquemont et 
tous les Alemans : il couvient tretier deviers euls. » F° 38 v°. 


$ 58. P. 125, 1. 49 et 20 : l'argent. — Ms. de Rome: 

car ce sont coses qui moult i vallent et pueent. F®* 38 v° 
et 39. 

P. 125, L. 20 et 21 : dus Guerles. — Ms. d'Amiens : li 
comtez de Guerlez, F° 23 w°. — fs, de Rome : li contes Renauls 
de Gerles. F° 39. 

P. 495, À 23: Faukemont. — Le ms. d'Amiens ajoute : li 
marchis de Blancquebourch, li sirez de Duvort, messires Ernoux 
de Bakehen!, h comtez des Mons et li sirez de Kuk ou lieu dou 
duc de Braibant. F° 23 w°. — Ms. de Rome : et pluisseur aultre 
chevalier desus le Rin et fort ruste. F° 39. 

P. 425, L. 24 : Valenciènes. — Ms. d'Amiens : par l'espasse 
de trois sepmainnez. F° 23 y°. — Ms. de Valenciennes : plui- 
seurs jours. F° 50. 

P. 495, L. 29 : France. — Ms, de Rome ; sitos que il saue- 
roient que li rois d'Engleterre l’aueroit deffiet, ou au plus tart 
un mois apriès. F° 39. 

P. 126, L. 1 : couronnés. — Æfs. de Kome : car pour lors on 
ne parloit point de lances ne de bachinés, fors de hiaumez. Or 
sont les coses transmuées aultrement, et encores se transmue- 
ront. F° 39. 

P. 126, L. 11 : le pourquoi. — Ms. d'Amiens : Et disent li 
Allemant que, ou non de Dieu, li consseil d'Engleterre esmeuissent 
leur roy à che que il passast le mer et venist en Anwers, tant 
que il le pewissent veoir et oyr; car il en avoient grant desir, et 
ses besoingnes en vauroient mieux. F° 23 v°. 

P. 126, 1. 12 : pays. — Ms. de Rome : Vous devés scavoir, 
et c'est cose legière à croire, que de toutes ces besongnes, de 
ces aliances des Alemans et des sejours que chil signeur d'En- 
gleterre faisoient en Valenchiennes, et de l’estat que il i tenoient, 
li rois Phelippes estoit enfonrmés. Mais il n'en faisoit compte, 
reservé ce que il li desplaisoit trop grandement de ce que li 
voiagez d’ontre mer en seroit retardés; et se contentoit moult 
mal dou conte de Hainnau, son serouge, de ce que il soustenoit 
en son pais ceuls qui li voloient porter damage, et disoit bien : 
« Mon frère de Hainnau marceande de avoir son pais de Hain- 
nau ars et courut. » F° 39. 

P. 126, 1. 29 - apriès. — Ms. d'Amiens : Endementroes que 
li roix d’Engleterre sejournoit à Wesmoustier daléz Londrez, da- 

lés lui sen cousin le comte de £Lancastre, messire Robert d’Ar- 
tois, le comte de Pennebrucq, le comte de Kent et pluiseurs au- 
tres, et par uns paskères que on compta l'an mil trois cens trente! 
et sept, le treizième jour d'avril, et avoit adonc tenut court ple- 
nière en son palais à Wesmoustier, le mardi de ceste Pasque as- 
sés matin, vint ungs hiraux bien conneu dou roy et des barons; 
et estoit englèz, et l’appelloit on Cardoeil, car li roys meysmez 
l'avoit jadis fait hiraut en ces voiaiges d'Escoce, et li avoit doun- 
net ce non. Chilz hiraux avoit demouré hors d'Engleterre jà par 
lespasse de cinq ans, travillans le monde; et avoit estet en 
Prusse, en Iflant, au Saint Sepulcre, et retourné par ces biaux 
voisiges en Barbarie et revenu en Espaingne. Et avoit demouret 
dalléz le roy d’'Espaingne, ung grant temps, sns les voiaiges? de 
Grenade, et raportoit lettres dou roy d'Espaingne au roy d’'En- 
gleterre. Si estoit revenus le droit chemin par Navare et par 
Gascoingne, et le terre que li rois englès tient de sen hiretaige 
en ce pays de Gascoingne : si avoit ylloec trouvet grans gherres 
et grant esmouvemens de castiaux dez ungs as autrez. 

Et jà y estoient, de par le roy de Franche, grant fuisson de 
seigneurs, telz que le comte d’'Ermignach, li comtez de Fois, k 
comtes de Commines, li comtez dauffin d'Auvergne, l comtes de 
Nerbonne, li senescaus de Toulouse, messires Floton de Reviel, 
li sires de Biaugeu, li sirez de Tournon, ly sires de Bays*, li sirex 
de Calencon‘ et pluiseurs autrez. Et avoient fet deus sièges, dont 
li ungs estoit devant une fortrèce c’on clamoit Penne!, et li au- 
ires devant Blaves. Et constraindoient moult chiaux de Bour- 
diaux par le rivierre de Gironde. Et disoient enssi li signeur de 
France que chilx pays estoit fourfes et raquis au roy de Fran- 
che, par sentense ajugie et rendue ou palais à Paris, ensi comme 
vous orés chy apriès. Et n’y avoit adonc en Gascoingne nul 
homme qui se meuist, ne fesist fet encontre les Franchois, car il 
n'estoient mies fort aséz pour resister contre ÿaux; mès se te- 
noient les fortresses touttez closes, et se deffendoient à leur 
pooir. Et avoient le dessus dit hirault cargiet et priet que il 
volsist faire bien hastiemént ce message deviers le roy son sei- 
gneur. Et li avoient li seigneur de Gascoingne, qui pour Englès 


1. Ms. de Valenciennes : l'an vingt sept. Fo 50 vo. Mauvaise decon. 
2. Ibid. : ès guerres Fo 51. — 3. 1bid, : le Baie. 
&. Ibid. : Collenches. — 5. 1bid. : Peme. 

se tenoient, ct li ville de Bourdiaux, cargiet lettrez de creance et 
enfourmet de tout ce fet, ensi qu’il estoit avenus, et si comme je 
vous diray. Liquelx hiraux avoit si bien esploitiet que il estoit 
montéz en mer en le ville de Baione, qui se tient englèce; et 
estoit venus, en cinq jours et en quatre nuis, ou havene de Han- 
tonne, et puis tant chevauchiet par haghenées que en jour et 
demy venus à Londres où li roys estoit, et lui remoustrés et 
touttes ses lettrez; et s’engenilla devant le roy, si comme vous 
avés oy. Liquelx roys et tuit li baron orent au premiers grant 
joie, car bien il savoient qu'il aroient de lui pluiseurs nouvellez. 

Quant li roys englès vit le biraut devant lui que, grant temps 
a, n'avoit veu. se dist : « A bien viengne, Cardoeil. Or nous 
dittez de delà le mer et des lointains pays où vous avés estet, 
depuis que nous ne vous veymes, car moult en: desirons à sa- 
voir. » — « Monseigneur, dist li hiraux, vous lirés ou ferés lire, 
s'il vous plest, ces lettrez; et puis je vous en diray de pluiseurs, 
car il en y a de tellez qui mout vous touchent. » Lors ouvri Ii 
roys aucunez des lettrez et regarda ens; et vit bien qu’il ÿ avoit 
autrez coses qui touttes ne pooient pas estre escriptez, et des- 
quelles li hiraux portoit creance, Et vit bien li roys que les be- 
soingnes par de delà, en Gascoingne, n'estoient mies trop bellez 
pour lui; si en fu de tant plus hastieus dou demander. Et li hi- 
raux li dist ensi : « Chiers sirez, il est ungs chevaliers, par de 
delà le mer, qui s’apelle li sires de Noielles; et est chilz poite- 
vins. Et dist et maintient que, pour pluiseurs servicez que chilz 
fist à vostre signeur de père, dont on li doit le somme de trente 
mille escust. Et l’en fu bailliet en crand et en plège li ville et 
castelerie de Condon?, dont, si comme il dist, il ne pooit avoir 
nul paiement. Si s’en plaindi au roy de Franche, et moustra sez 
lettrez; et fu remis et envoiïés par le cambre de Parlement. Et 
li fu jugiés qne vous estiés tenus en celle debte, et à rendre tous 
frès et tous despens; et fu enssi dit par sentence en plain Paris. 
Dont, pour executer ces esplois et lui faire païüer, i eut une 
commission generaule à lever, prendre et arester partout en 
vostre terre de Gascoingne, tant qu’il serait satisfes de le somme 
dessus dicte, et des frès que fet y avoit. Et y estaubli li roys, à 
le prière dou chevalier, ung procureur, liquels s’appielloit mais- 

tres Raiemonst Fouchaus. Et esploitièrent tant qu'il vinrent à 
Condon, et se veurent mettre en le possession et saisinne dou 
dit castiel, par le vertu de le commission dessus dicte. Et en 
parla Hi procureur dou chevalier au castelain si orguilleusement 
que mautalens y monta, car d'un baston gros il donna à ce mes- 
tre Raymon ung tel horion, present le seigneur de Noïelle, que 
il li pourfendi le teste; et prist le chevalier et le mist en prison, 
et dist qu'il estoit mout outrageux, quant en vostre hiretaige il 
osoit faire telx esplois. De quoy li roys de France a eut grant 
indination et despit; et dist que vostre terre par de delà est par 
ceste advenue toutte fourfaite. Et y font si grant gherre chil qui 
y sont envoïiet de par le roy et si mortelle, qu'il ont pris Pru- 
daire, Sainte Basille et Saint Malquaire. Et quant je me parti 
dou pays, il seoient devant Penne”? et devant Blaves. Si vous 
prient li chevalier et les bonnes villes de Ghascoingne que vous 
les confortéz et secourés hasteement; autrement vous poréz 
moult perdre. » 

Quant li roys d'Engleterre eut oy les parollez de l'hirault et les 
nouvellez qu'il li apportoit de Ghascoingne, et coumment li 
Franchoïs et à petitte raison li faisoient gherre, et y estoient si 
efforchiement que nuls ne pooit resister à l'encontre, si fut 
mout penssieux une longhe espasse. Et quant il leva le chief, 
si se retourna deviers ses barons, et demanda que ce estoit bon 
affaire. « En nom Dieu, sire, che respondirent hi plus espe- 
cial, à cel lés là vous faut envoïer; car, seloncy que vous avés 
affaire et entendés à parfurnir, li Gascon, qui sont bonnez gens 
d'armes, vous poroient grandement valloir ou nuire en vostre 
gherre. Si advisés qui vous en vouléz cargier de faire che 
voiaige. » Dont respondi li roys : « Or y regardons l'un par 
l'autre ?. J'en priroie vollentiers monseigneur Robert d'Artois, et 
le feroie chief de ceste armée. Car en cel estet qui vient, je n'ay 
nulle affection ne entention de deffier le roy de Franche; mès 
voray touttez pourveanchez adviser et ordonner par bon loisir, et 
acquerre encoirez tous les amis que je pouray delà le mer, car 
bien me besongneront à gueriier si grant cose comme le 


1. Ms. de Valenciennes : maistre Remon. Fo 51 vo. 

9. ibid. : Peme. Fo 52. 

royaumme de Franche, » Lors respondi messires Robiers d’Ar- 
tois liement au roy, et dist que ce voiaige id feroit très volen- 
tiers. Et li rays li dist : « Grans merchis. » 

Depuis ne demoura mies loing tamps que messires Rabiers 
d'Artois se parti d’Engleterre à cinq cens armures de fier et trois! 
mille archiers; et montèrent ou havene de Hantonne, bien or- 
donné et garny de touttez pourveanches. Et estoient adonc 
avoecq le dit monseigneur Robiers d'Artois li comtez de Hesti- 
donne. li comtez de Sufforch, li comtez de Cornuaille, messires 
Thummas d'Aghourde, messires Thummas de Hollande, messires 
Richart de Pennebrug, li sires Despenssiers, li sirez de Ferièrez 
ses serourgez, li sirez de Multonne, li sirea de Brassetonne et li 
sirez de Willebi. Si singlèrent tant par mer chil seigneur, à 
l'ayde de Dieu et dou vent, qu’il arivèrent parmi le Geronde ou 
havene de Bourdiaux, dont cil de le chité eurent grant joie et en 
furent grandement reconforté. Et là estoient li doi frère de Pu- 
miers, messires Helyes et messires Jehans, qui vinrent sus le sa- 
belon contre lez nefs englesses; et ossi fisent2 li plus grant partie 
de chiaus de ke ville, car ce secours il desiroient, 

Dont yssirent messires Robiers d'Artois et chil de se route 
hors des vaissiaux, et s'en vinrent tout à piet jusques à leurs 
hostelx où il fuirent cunvoïiet à joie. Et sus le soir, quant li 
mers fu retraite, ont li varlès mis hors leurs chevaux et leur 
harnois et touttes autres pourveances. Si se rafreschirent par 
trois jours en le chité de Bourdiaux, et puis se consellièrent quel 
part il se trairoient. Si eurent consseil et advis que il yroient 
droit à Penne, pour lever le siège qui là estoit des Franchois. Si 
s'ordonnèrent et abillièrent une matinée, et sonnèrent les trom- 
pettes et aroutèrent le charoy et leurs pourveances. Et fist là 
messires Robiers d'Artois, marescal de tout son ost le comte de 
Sufforch. Dont chevauchièrent deviers le castiel de Penne, à huit 
cens hommes d'armes et trois mille archiers tout à cheval, et 
quatre mille hommes de piet. Che fu environ l'Assention, l'an mil 
trois cens trente et sept. 

Quant li comtes de Fois, li comtes de Charmain, li comtes de 
Pieregorch, li mareschaulx de Mirepoix, li comtes de Quersi, 


1. Ms. de Valenciennes : quatre mille. fo 52. 

messires Floton de Reviel et li autre seigneur, qui là estoient et 
qui le castiel de Penne assegiet avoient, oïrent res nouvellez que 
Englès et Gascons assés efforchiement vennient là pour lever le 
siège, si eurent consseil coumment il se maintenroient. Tout 
conssideré entr'iaux, il ne se sentirent mies assés fort que des 
Englès atendre, car il estoient trop enssus de leur grosse ost qui 
se tenoit devant Blaves, car li rivière de Dourdonne estoit entre 
yaux et leur ost : si ne pooient mics legierement passer. Si eu- 
rent consseil que de yaux deslogier, ensi qu'il fissent; et se par- 
tirent dou siège de Penne, et s’en revinrent au plus droit qu'il 
peurent vers Blaves. Et les trouvèrent tous partis li Engles et jà 
esloigniés plus de une grande journée. Et quant messires Robiers 
d'Artois fu là venus, il et li baron d’Engleterre entrérent ou cas- 
tiel où il furent rechupt à joie, et se rafrescierent là par deux 
jours. Et au tierch. s’en partirent et chevauchièrent ordeneement 
deviers Saint Malquaire, que li Franchois tenoïent; et y avoient 
mis une bonne et grosse garnison, et lc castiel bien pourveu de 
tout ce qu’il besongnoit, en vollenté que de tenir contre tout 
homme. Là vint messires Robiers d’Artois et toutte se route, et 
i basti le siège fortet fier, et dist qu'il ne s’en partiroit jammais. 
se l’aroit. à se vollenté. - 

Or dist li comtes que, quant messires Robiers d'Artois eult as- 
segiet le castiel de Saint Malquaire et juret qu'il ne s’en parti- 
roit se l'aroit à se vollenté, il le fist assaillir vighereusement 
d'enghiens et ossi de compaignons archiers, qui tampre et tart y 
livroient mervilleusement grans assaux. Et chil dedens se def- 
fendoient ablement et vistement, car bien leur besongnoit, Ung 
jour entre les autres, il y eult ung si grant assaut et de si priès 
l'aprochièrent li archier, qui si ensonnioient chiaux dou fort, 
qu'il ne s'osoient apparoir as deffenscez. Et fisent li assallant ou 
mur ung tel trau qu'il y pooient bien entrer de froncq yaux 
huit; et fisent lez mures reversser ens ès fossés, et tantost jetè- 
rent sus tant de bois, de terre et d'autre cose, que il peurent 
bien entrer et sans dammaige dedens le ville, si comme il fisent; 
et rompirent une porte par où li seigneur y entrèrent. Ensi fu 
prise li fortresse. Et y tuèrent grant fuison de gens, et y pris- 
sent deus chevaliers et sis escuyers gentilz hommes, le seigneur 
de Poupeestain et le seigneur de Zedulach; et tout le demourant 
misent à l’espée, excepté femmez et enfans ei vieilles hommes, 
non tailliet d’iaux deffendre ne combattre. 

Apriès le prinse de Saint Malquaire, il eurent consseil et avis 
qu'il yroient devant Sebilach*, ung castel que bidau et Geneuois 
tenoient; et y avoient mis en garnison ung escuyer, qui s’apellait 
Begos de Villars. Bien estoit la fortrèce pourveue et rafreschiée 
de touttez coses, et chil de dedens en vollenté dou deffendre, 
maugret que li manant de le ville en ewissent de Le tenir. Là 
vinrent messires Robiers d'Artois et li seigneur d’Engleterre et 
de Gascoingne et touttez leur routtez; et assegièrent le ville à 
l'environ, et virent bien que elle estoit forte et mauvaise à pren- 
dre. Nonpourquant il disent qu’il ne s’en partiroient nullement, 
se l'aroient; et y ordonnèrent logez et bastidez et touttez coses 
appertenans à ost. Et leur vencient souvent pourveanches de 
Bourdiaux, par terre et par aige, assés plentiveusement. Et toudis 
se tenoit li sièges, devant Blaves, des seigneurs de Franche dessus 
noummés : douquel siège je voeil ung petit parler, puis que g'i 
sui, pour une aventure qui avint à chiaux de le ville, assés con- 
traire pour yaux, et de quoy la ville fu gaegnie, ensi comme vous 
oréz. 

Bien avoient mandes et certainement senefiiet chil de Blaves à 
chiaux de Bourdiaux que il estoient en grant destroit de famiune, 
et que vivre leur aloïent durement defallant, et que il fuissent 
comforté, ou longement il ne se pooient tenir. Dont chil de Bour- 
diaux en avoient jà escript par pluiseurs fois à mouseigneur Ro- 
bert d'Artois qui estoit en ceste chevauchie, si comme vous avés 
oy; mès li dis messire Robiers et ses conssaux tiroient à che 
que il pewissent ravoir les fors concquis et acquis en leur cemin; 
et mandoient et prioient à chiaux de Bourdiaus que il comfor- 
taissent et aidaissent chiaux de Blaves, car bien briement il ven- 
roient de celle part apriès le siège de Sehillach; et chil de Bour- 
diaux le segnefioient enssi à chiaux de Blaves. Or avint que li 
seigneur de Franche, qui seoient devant Blaves et qui bien sa- 
voient le destroit de faminne et le necessité qui dedens le ville 
estoit, avisèrent coumment il poroient leur siège acourchier, Si 
ordonnèrent une grant cantité de soummiers cargiés de vitaille, et 
les fissent une matinée monter sus ung terne assés priès de Blaves, 
affin que chil de le ville les veissent, et que il yssissent hors apriès 
pour yaux avitaillier. Et fissent encoirez li Franchois arimner jus- 
qu’à deus mille bommez de leur ost; et les fissent enbuscier de- 


1. Ms. de Valenciennes : Sebliach. Fe 53 vo. 


584 CHRONIQUES DE J. FROISSART. [1339] 


dens ung val, entre vignes et haies, pour sousprendre les yssans. 
Et de ceste embusche estoient souverain doy seigneur de Franche, 
li comtes daufins d'Auvergne et li mareschaux de Mirepoix avaecq 
leur routtez; et fisent dou! soir tout enssi comme ordounnet fu. 
Et s'armèrent li seigneur et li compaignon, et se misent en leur 
embusce couvertement. Et droit au point du jour, li soummier 
furent tout arouté, dont il en y avoit plus de cent, cargiet de 
touttes pourveanches pour mengier. Et vinrent troi homme vil- 
lain devant, enssi comme marchant, à le porte de Blaves; et di- 
sent : « Seigneur, faittez bonne chière, et vous mettés en aroy; 
et venés requeillier le belle provision qui vous vient de Miremont, 
de Bourdiaus, de Coignach et des autrez fortrèches de vostre 
acord. » 

Quant chil de Blaves entendirent ces parolles, si en eurent 
grant joie, car voirement les veoient il approchier leur ville. Si 
s’armèrent moult vistement, et vssirent de leur ville environ deus 
mille hommes; et se misent entre le porte et les cans. Et li soum- 
mier coummenchièrent à aprochier, et jà en y avoit entrés en le 
ville, ne say dis ou douze ; et s'ensonnioient moult et par couvre- 
ture à l'entrée de le porte. Evous l’enbusce grande et grosse qui 
vient en criant leur cry, li comtez Daufins et li sirez de Merquel 
criant : « Fois et Auvergne! » bannierrez et pignons ventellans 
par devant yaux. Et quant chil de Blaves lez perchurent, si fu 
rent tout esbahit et se retraissent vers leur ville, et Franchois 
apriès abatans gens, navrant et mehaignant. Et chil qui lez soum- 
miers menoient, affin que li porte fuist tenue et empeschie, effon- 
drèrent et reversèrent trois de leurs mulés tous chargiéz desoubz 
le porte. Là y eut grant pestelit et grant encombrier; car chil 
qui dedens estoient ne pooient yssir. Et ossi il n’en avoient mies 
grant vollenté; mès rentroient en leurs maisons et prendoient 
tout le milleur de leurs coses, et le portoient sus le havene en 
le Geronde, Et là entroient femmez et enfans en nefs, en barges 
et en bacques; et s'en sauvèrent par celle mannierre pluiseurs, 
entroes que li autres se combatoient devant le porte de le 
ville. 

Adonc s’estourmy li os as Franchois, et s'armèrent chacun qui 
mieux mieux, et vinrent là moult ordonneement et par connes- 

tabliez ; et se ferirent en chiaux de Blavez, qui assés bien se def- 
fendirent et vendirent seloncq leur pooir. Mais quant li grosse 
routte des Franchois fu venue, il ne durèrent point Jongement; 
et furent finaulement tout mort et tout pris, et li ville de Blave 
prise adonc et gaegnie. Si s’en partirent et sauvérent pluiseurs 
hommes, femmes et enfans, par le Geronde, qui vinrent à Bour- 
diaux avoecq le marée comme gens desconfis et desbaretés. Et 
recordèrent leur mesavenue, dont Bourdelois furent moult cou- 
rouchiés; et segnefièrent ces nouvelles à monseigneur Robert 
d’Artoex qui estoit devant Sebilacb, liquelx en fu moult'ecurou- 
chiéz, mais amender ne le peult tant que à celle fois. 

Quant li Franchois eurent pris et concquis le ville de Blaves, 
et li pillart l’eurent toutte robée dou demourant de ce que trou- 
vet y avoôïient, si eurent consseil li seigneur, tel fois fa, qu'il 
l'arderoient. Et puis fu brisiés-chilz conssaux, et disent qu’il le 
tenroient, dont puis se repentirent, enssi comme vous orés; et 
prissent consseil de mettre le siège devant Miremont, qui siet sur 
le rivière de Dourdonne. Lors se partirent et deslogièrent de 
devant Blaves, et vinrent à Miremont, et misent le siège, Et re- 
coummandèrent le ville de Blaves à deus chevaliers, à messire 
Jehan Fouquère et messire Guillaumme de Tyris‘. Or vous di- 
rons dou siège de Sebilach, et comment elle fu prise et par quelle 
mannierre. 

Ea le ville de Sebilach, avoit adonc une cappittainne, que on 
appielloit Begot de? Villars. Et estoit ungs fetis escuyers et de 
linage, ables et hardis et très bons compains; mais trop vollen- 
tiers jeuoit as dés, et par usaige mout felenès estoit, quant il y 
perdoit. Li compaignons sauldoiiers et chil de le ville jeuoient à 
lui, et avoient souvent de son argent. Avint que, ung soir entre 
les autres, il jeuoit à ung jone homme de le ville, qui s’appelloit 
Simons Justins. Et avoit chils ung frère mainnet de lui, que on 
clammoit Climent; et estoient chil doy li plus riche de Je ville, 
et des plus grans amis. Debas s’esmut entre che Simon ct ce 
Begot, par leur jen de dés, et tant qu'il se desmentirent ; et se 
levèrent tout doy en piés, et sachièrent leurs espées. Et escar- 
muchièrent li uns as autrez. et tant que Begos consievi che Simon 

tellement qu'il li fendi toutte le teste et le jeta là mort. Li haros 
monta; saudoïier acoururent; gens y vinrent de tous lés. Climens 
Justins i vint acompaigniés d’aucuns de ses amis, qui son frère 
volloit contrevengier; mais adonc il ne peult, car li saudoïer 
estoient tout avoecques Begot; ct leur eonvint encorrez le place 
wuidier, ou il ewissent recheu plus grant doumaige. Toudis de- 
puis, Begos naloit point si seuls acompaigniés que il n'ewist 
soissante ou douze vingt‘ compaignons avoecq lui, dont chils 
Climens et ses linaiges avoient grant despit. Et regardèrent et 
parlementèrent enssamble qu’il n’en poient estre point contreven- 
giet à leur aise, fors par les Englez. Sitraitièrent secretement de- 
viers monseigneur Robiert d'Artois et les Engles que il les mete- 
roient en le ville, affin que tous les estraigniers il volsissent mettre 
à ’espée ?, On leur acorda liement che marchiet, et souffrirent de 
auit li amic dou mort le ville à escieller. Et entrèrent ens’bien 
deus cens archiers englés, et furent maistre de le porte; et le 
ouvrirent de forche, avoecq l’ayde de Climenth Justin et des siens. 
Et entrèrent ens li Englès, et furent tout Ji saudoiïier mort et 
Begos de Villars et li antre. Chilz meschiés avint enssi, et tont 
par le jeu de dés : ce n’est point li premiers qui en est advenus, 
ne li darraïns qui encorres en avenra. Maudis soit il, car dou jeu 
de dés, c’est toutte ennemie cose. 

Apriès le prise de Sebillach, messires Robiers d'Artois le ra- 
freschy de nouvellez gens et de pourveanches ; puis s'en parti et 
s'en revint vers Bourdiaux, car li prise de Blaves li annoioit trop 
fort. Et quant il fu revenus à Bourdiaux, il fist sus le havene as- 
sambler touttes les nefs et les vaissiaux qui là dormoient à f’an- 
cre; et les fist hasteement ordonner et pourveir de toutte artil- 
lerie. Et puis, sur ung soir, il fist entrer ens touttes mannieres 
de gens qui combattre se pooient, et parti dou havene de Bour- 
diaux; et singla celle nuit avoecq le marée et vint, ung petit apriès® 
mienuit, devant Blave. Et estoit adono li flos de le mer si hauls 
et si grans qu'il batoit as murs *. Adonc fist il vistement mettre 
avant eschielles et ordounner archiers, ‘et aprochier les murs et 
sounner Ses trompettes, et assaillir le ville où il n’eult mies grant 

deffensce, car elle estoit wuide de gens d'armes et de compai= 
gnons, pour le deffendre ct garder contre tel ost. Nonporquant 
li doy chevalier, qui dedeus estoient, et leur route en fisent bien 
leur devoir; et le defiendirent, tant qu’il peurent durer. Che ne 
lu gaires, car archiers traioient si soagneusement et si espesse- 
ment que chil de dedens n'osoient aprochier as garites ne à def- 
fenscez; et en y eut là du tret pluiseurs navrés. Que vous feroie 
je lonch compte? Eschiellez furent drechies et apoiiées as murs à 
grans gravés de fier; et compaignon able et legier, et pour yaux 
esprouver et honnourer, rampèrent et montèrent sus; et entrè- 
rent ens, volsissent ou non li deffendant. Enssi fu la ville gae= 
gnie. Et avoit une eglise moulte forte à l’un des lés de le ville : 
là se retrairent li doy chevalier et leurs gens, et contrebarèrent 
les huis et lez fenestrez. Et se tinrent ung jour et une nuit 
depuis le ville prise; et l’endemain il se rendirent, sauve lors 
vies. Et furent prisonnier as compaignons à qui il fianchièrent 
leurs fois. 

Ensi et par le vasseluige de monseigneur Robiert d'Artois et 
de ses aidans, fu li ville de Blaves reprise. Dont li Franchois, 
qui devant Miremont seoient, furent moult courouchiet ; et trop 
se repentoient de ce qu'il ne lavoient ars. Quant messires Ro- 
biers d'Artois se vit en possession de Blaves, si en fn mout liéz 
et alla au tour, et regarda se elle esloit à tenir; et vit bien que 
oil, mès que elle fuist bien pourveuwe et avitaillie. Si le fist de 
rechief pourveir et avitailliér de tout ce qu'il y besongnoit, et re- 
fourbir les fossés, et drechier les murs et remaçonner, et de tous 
poins rapareillier; et y fist revenir hommes, femmes en enfans, 
qui parti s’en estuient, pour repeupler et mettre le ville en bon 
estat, 

Encorres que il se tenoit en Blaves, et que li comtez d'Ermi- 
gnach et li comtes de Fois et li autre seigneurs seoient devant 
Miremunt, doy evesque, c’est assavoir chilx de Saintez et chilz 
d’Anghoulvime{, aluient de l'un lés à l'autre, traitant ung respit. 
Et tant le parlementérent que il se Gst entre les pays et leurs ai- 
dans, à durer jusques au premier jour d’avri que on atendoit, et 
de ce jour en ung an. Parmy tant, se deffist li sièges de Mire- 
mont; et chacuns se devoit tenir à ce qu'il lenoit, et que conc- 
quis ou reconcquis arroit. Et se departirent les deus os, et s'ea: 

ralla chacuns en son lieu, li Franchois en Franche et li Gascon 
en Gascoingne. Et retourna messires Robiers d'Artois avuecq les 
Englès arrière en Engleterre deviers le roy, à qui il recorda 
coumment il avoit esploitiet. Li roys en eult grant joie et fu 
moult liés quant il le vit dalléz lui, parce que il y trouvoit et 
avoit trouvet pluiseurs foix grant consseil de ses besoingnes. 
Fo 24 à 26. 


S 89. P. 126, L. 31 : dissention. — Ms. B 6 : Sy prirent tous 
ceulx de Gant leur signeur en telle hayne que depuis il ne s’osa 
tenir clerement ne couvertement en la ville de Gant, mais s’en 
vint tenir à Terremonde. Fv 87.— M5. de Rome : En ce temps 
dont je parole, avoit grande dissention entre le conte de Flan- 
dres et les Flamens. Car chils contes Lois, qui eut à fenme Mar- 
gerite d'Artois, ne se sceut onques avoir ne dissimuler, ne estre 
en paix entre ses gens en son pais; ne $ez gens aussi ne le peu- 
rent onques amer. Et le couvint de rechief widier et partir de 
Flandrez et venir en France, et là amena sa fenme; et se tenoient 
à Paris dalés le roi, liquels les soustenoit de une partie de son 
estat. Chils contes fu assés chevalerous; maïs ses gens disoient 
que il estoit trop françois, et que jà nul bien ne lor feroit. 
F° 39. 

P. 127, 1. 3: un homme à Gand. — Ms. d'Amiens : Or re- 
venrons à le matère des Flamens. Vous avés bien oy compter 
chy devant coumment li roys d'Engleterre avoit clos tous les pas 
de mer, et ne laissoit riens venir ne ariver en Flandres, et espe- 
cialment lainnez ne agnelins. De quoy tous li pays de Flandrez 
estoit tous esbahis, car la draperie est li plus principaux mem- 
brez de quoy il vivent; et en estoient jà trop de bonnes gens et 
rices marchans apovris. Et couvenoit widier hors dou pays de 
Flandres pluiseurs honnestez hommes et femmez, qui par le la- 
beur de le draperie estoient devant ce bien aisiet; et venoient 
querir leur chevance en Haynnau et ailleurs là où il le pooient 
avoir : dont grant murmuration estoient espars et semés par le 
pays de Flandrez, et especialment ens ès bonnes villes. Et disoient 
bien qu'il comparoient amerement et dolereusement l'amour que 
li comtez leur sirez avoit as Franchois‘, car par lui et par ses 
oeuvres estoient il en ce dangier esceut et en le haine dou roy 

d'Engleterre; et que ce seroit mieux li communs prouffis de tout 
le pays de Flandrez, de estre en l’acord et amour dou roi englès 
que dou roy de France. 

Voirs‘ est que de Franche leur viennent bien pluiseur blés ; 
mès quant il ne l’ont de quoy acater ne de quoy païer, et tout 
par faute de gaignier, mal pour eux, car muy de bled a denier; 
dolent celui qui ne l’a. Mès d’Engleterre leur viennent lainnes 
et grans prouffis, qui tenir leur fait bons estas et vivre en joie. 
Si ont i de bleds assés dou costé de Haynnau, puisque li pays 
est de leur acord. 

Ensi esmeut et de pluiseurs autres paroles pour le commun 
prouffit, murmuroient souvent les gens par le pays de Flandres, 
et especialment en le ville de Gand; car c’est hi ville de tout le 
pays de Flandrez où on drappe le plus, et qui le mains puet 
vivre sans draperie, ct ossi adonc à qui li contrairez estoit plus 
grans. Si s'asambloient par places, par mons et par fouquiaux, 
et à en parloïent et devisoient en tamaïinte diverse mannière; et 
en parloient villainnement, ensi que commune gens ont usage de 
pledier et parler, sus le partie le comte Loeys, leur seigneur. Et 
disoient entr'iaux que ce ne faisoit mies à souffrir et que, se 
ceste povreté duroit longement, tous li plus grans et plus rices 
s’en doleroit, et en yroit li pays de Flandres à destruction. 

Bien savoit li comtes de Flandres que ses gens coummuniment 
murmuroient sur lui et contre se partie. Si les appaisoit il, et 
faisoit appaisier ce qu’il pooit; et leur disoit et faisoit dire : 
« Me bonne gens, sachiés que ceste cose ne poet durer longe- 
ment, car j'ay oy nouvelles certainnes de par aucuns de mes 
amis que j'ay en Engleterre. Et dient ensi que li Englès sont en 
plus grant estrif contre le roy, aflin que il puissent faire leur 
prouffit de leurs lainnes, que vous ne soïiés en desir de l'avoir. 
ll ne les peuent vendre ne aloïer ailleurs que à vous, se ce 
n'est à trop grandement leur dammage. Si vous appaisiés, ear 
g'i voy et sens pluiseur biaux remèdes pour vous et dont vous 
seréz temprement resjoys; et ne penssés ne ne dictez nul con= 


1. Ms. de Valenciennes : « Vray est que des François nous viennent 

traire ne nulle mauvaistié de ce noble paÿs de Franche, d’où 
tant de biers vous hahondent, » 

Ensi, pour yaux reconforter et apaisier, Jeur disoit ou faisoit 
dire li comtez. Mais nientmains tout Ji plus estoient si batu de 
celle disette et povreté, et tous les jours leur recroissoit, qu’il ne 
s’i pooient apaisirr; car, quoy que on leur desist, il ne veoient 
nul apparrant de recomfort ne de prochain waignage. Pour quoy, 
il s'esmouvoient et s’enmenconnoient de jour en jour et de plus 
en plus. Et si n'estoit entre yaux si hardis qui osast emprendre 
le fet pour le cremeur dou comte, 

Si demoura ce ung grant tempz et tant comme enssi qu'il s’a- 
sambloient par fouquiaux, en places et en quarefours. Et ve- 
noient enssamble parlementer de deviers lieux et de pluiseurs 
rues, parmy le ville de Gand, aucun compaignon!, qui oy avoient 
trop sagement parler à leur agrée ung bourgois, qui s’apelloit 
Jaquèmes d'Artevelle, et estoit brassèrez de miéz. Si reprissent 
chil compaignon dessus dit ses parolles entre les autrez; et dirent 
que c’estoit ungs très sages homs, et que il li avoient oy dire 
que, se il estoit oys et creus, il quideroit dedens brief temps tel- 
lement remettre Flandrez en bon estat que il raroient tout leur 
waignaige et seroïent bien dou roy de Franche et dou roy d'En- 
gleterre. Ces parollez coummenchièrent à moutepliier, et tant al- 
lèrent des ungs as autrez que bien li quars? de le ville en furent 
enfourmet, especialment petittes gens et communs asquelx li 
meschiéz touchoit le plus. Lors se coummenchièrent à rassam- 
bler des rues et des quarefours, et leurs assamblées à remettre 
enssamble. 

Et avint que, ung jour’ apriès disner, il s’en partirent plas de 
cinq cens° sieuwans l'un l’autre ; et appelloient leur compaignon 
de maison en maison, et disoient : « Alons, alons otr le consseil 
dou saige homme. » Et vinrent enssi jusques à le maison Jakème 
d'Artevelle, et le trouvèrent apoyant à son huis. De si loncq 
qu'il le perchurent, il ostèrent leurs capperons, et l'enclinèrent, 
et li disent : « Ha! chiers sirez, pour Dieu merchi, vœilliés nous 
oyr. Nous venons deviers vous à consseil, car on nous dist que 


1. Ms.de Valenciennes : En ce temps avoit ung hourgois à Gand, 
brasseur de mier, lequel par pluiseurs fois parloit bien ‘agement au 
gré de pluiseurs. Si l'appelluit on Jaquemon d’Artevelle. Fo 56 vo. 

2. 1bid. : ly quars ou la moitié de le ville. Fo 57. 

3. /bid. : une feste. — 4. 1bid. : plus de mille 

Hi grans biens de vous remetera le pais de Flandres en boin 
point. Or nous voeilliés dire coumment : si ferés aumounne, car 
il est bien mestiers que vous avés consideré nostre povreté, » 
Lors s’avancha Jaquèmes d’Artevelle et dist' : « Seigneurs com- 
paignon, bien est voirs que j'ay dit que, se j’estoie de tous oys 
et creus, que je meteroïie Flandres en voin point, et se n’en se- 
. roit nos sires de riens grevés. » Dont l'acollèrent qui mieux 
mieux, et l’enportèrent entre yaux, et disent : « Oil, vous serés 
creus, oïfs, cremus et servis. » — « Signeur, seigneur, ce dist 
d’Artevelle, il besoingne bien que au remoustrer toutte li plus 
sainne partie de le ville de Ghand soit et que vous me jurés, 
vous qui chy estez et tout chil qui de vostr:e acord sont ou se- 
ront, que vous me conforteréz et aiderés en tous kas jusques à 
morir. » Et il dient tout d’unne vois : « Oil. » Dont leur dist 
que, l’endemain à primue, il fuissent en uug lieu que on apelle 
le Biloke; et le fesissent à savoir à tous parmy le ville de 
Ghand ; et que là, presens tous, il leur remousteruit publicque- 
ment che dont toutte la ville seroit resjoie. Et il respondirent 
tout d’unne vois : « C'est bien dit, c'est bien dit, » 

Enssi ces nouvelles s’espardirent parmy le ville de Gand, et 
en furent les trois pars de le ville tout sage. L’endemain à heure. 
de prime, toutie Ii place de le Biloke fu plainne de gens, et le 
rue où il demouroit toutte plaine ossi. Et l’aportèrent monvant 
de se maison, entre leurs bras, et fendans touttes mannières de 
gens jusquez en le place de le Biloke: et li avoient ordounnet 
ung biel escaufaut sus lequel il le misent. Et là coummencha il à 
preschier si bellement et si sagement qu’il converti tous coers en 
son oppinion?. Et estoit sen entente que li pays de Flandrez se- 


1. Ms. de Valenciennes : « Seigneurs compaignons, je sui natif et boure 
gois de ceste ville, si y ay le mien. Sachiés que de tout mon pooir je 
vous vorroic aidier et tout Je pays. Et sil estoit homme qui vosist em- 
prendre le fais, je vorroie exposer mon eorps et biens à estre dalea 
lui; on $e vous aultres me vüliés estre frère, amy et compaignon en 
toutes choses pour demourer dalez my, nonobstant que je n’en s0y 
mie dignes, je l’enprenderois volentiers. » Alors dirent ilz, tout d'un 
assens et: d’une voix : « Nous vous prometons lealment à demourer 
daléa vous en toutes choses, et d'y aventurer corps et hiens, oar nous 
savons bien qu'en toute le conté de Flandres n’y a homune, se non 
vaus, qui soit dignes de ce faire 3 Fe 57. 

3. 1bid, : Par plusiours jours il {ist grans consaulx et grandes a- 
sambléez de gens, en remonstrant qu'il teuissnt le partie des Englès 
à Vencoutre de ceulx de France; et que il savoit bien que le roy 

roit ouvers et appareilliés pour requellier le roy d'Engleterre et 
tous lez siens, se venir y volloient, pour païier tout ce qu'il y 
prenderoienm, car li gherre ne li haynne des Flamens as Englèz 
ne leur pooit pourfiter, mais trop conster. Et leur remoustra 
voies et conditions, lesquelles ne puevent mies estre touttes 
escriptez, car trop y fauroit de paroilez, Mès la fin fu telle que 
il li eurent en couvent, et li jurèrent que de ce jour en avant il 
le tenroient pour souverain; et se ordonnèrent tout par lui et 
par son consseil. Et fu rammenés à son hostel si amiablement 
que à merveilles, et de jour en jour mouteplioit en grant hon- 
neur. Che fu environ le Saint Michiel, l'an mil trois cens trente 
et sept, que li grans parlemens devoit estre à Londres en Engle- 
terre, et dou quel nous vous compterons maintenant et coum- 
ment il se porta... 

Or revenrons as Flammens pour mieux entendre le elevation 
Jaquemon d’Artevelle, qui gouvrena le comté de Flandrez par le 
tierme de neuf ans et fist en partie ses vollentéz, enssi que vous 
orés chy apriès. Vous avés hien oÿ chy dessus coumment il 
preecha en le ville de Gand et eult l’acort de toutte le ville, 
especialment de toutte le coummunalté, à faire ce qu’il voroit, 

Quant li roys de France entendi lez nouvellez de lui, se li 
despleurent durement. Car il suposa assés que, se li Flamencq 
estoient contraire et ennemit à lui ne à son royaumme, que trop 
leur poroit grever et mettre le roy d'Engleterre en son royaumme 
par leur pais. Si manda au comte de Flandrez qui se tenoit à 
[Bapesmes‘], que nullement il ne laiast resgner ne vivre ce Ja- 
quemon d’Artevelle, car il estoit trop à son prejudisse, et que 
par lui, se il duroit longement, il perderoit se terre. 

De quoy li comtez, qui bien sentoit tous ces mesciéz, acquist 


de France estoit si occupez en moult de manières qu'il n’avoit pooir 
ne loisir d'eulx faire mal; et avec ce le roy d’Engleterre seroit joieux 
d’avoir leur amour, et aussi feroit enfin celui de France. Et leur re- 
monstroit qu’il aroient Haynnau, Brabant, Hollandes et Zellandes avec 
eulx. Et tant les mena de paroiles que toute la communaité et grant 
pienté de la bourgoisie se tirèrent avec luy et habandonnèrent de tous 
pue leur seigneur, sans riens plus convertir ne aler devers lui. Mais 
e compaignoient à si grant puissance que tous les jours dormoient en 
sa maison, buvoient et mengoient mille ou douze cens personnes; et 
ë compaignoient à aler par la ville ou ailleurs leur bon lui sambloit. 
9 57. 


1. Ms. d'Amiens : Vipennes ou Bipennes. Mauvaise lecon. 

amis des plus grans de linage de le ville de Gand; et les jurés 
avoit il pour lui, car il li devoient foy par sierement. Si fisent 
pluiseurs aghès et embuscez sus d’Artevelle; mès oncques ne le 
peurent avoir à leur aise, car toutte li coummunaulté de Gand 
estoit si appareillie pour lui que, qui li volsist mal faire, il cou- 
venist estre plus fort que de trente mille ou quarante mille hom- 
mes. Et estoient touttes mannièrez de gens wiseux, pour lui 
mieux servir à gré et li deffendre, se mestiers fuist. F® 96 ve 
et 27. 

Ms. de Valenciennes : Or avint que le conte de Flandres en 
sot à parler. Si le manda qu’il alast parler à lui en son hostel ; 
mais il y ala à si grant compaignie que le conte n'avoit pooir de 
resister encontre lui là present. Le conte lui remoustra, par 
pluiseurs poins, qu'il volsist tenir la main à tenir le peuple en 
l'amour et pour le roy de France; comme celuy qui en avoit plus 
d’auctorité que nul autre, et Jui offry pluiseurs biens à faire; et 
entre deulx lui disoit parolles de souppecnn de manaces. Lequel 
Jaqnemon n’avoit nulles doubtes de sa manace leur il estoit; et 
au surplus, en son corage, il amoit les Englès. Si respondi qu'il 
feroit ce qu’il avoit promis au commun, comme celui qui n'avoit 
point de peur, et au plaisir de Dieu il n’en venist bien à chief 
Et ainsi se parti dou conte. 

Nientmains, le conte se conseilla à ses plus privez comment il 
feroit de ceste besongne, lequel avoit avec luy aucpns des bour- 
gois de la ville, qui avoient des grans amis et lingnages dedens 
la ville. Si lui conseillièrent de les laissier convenir, et il le tue- 
roient secretement ou aultrement. Et sur ce s’en misrent en 
paine par pluiseurs fois, et firent pluiseurs agais sur le dit Ja- 
quemon. Mais riens n'i valoit, car toute le communalté estoit 
pour luy, tant que on ne lui pooit mal faire, qu'il ne convenist 
estre puissant de conbattre contre toute la ville et le Franc. 
Fe 58. 

Ms. B 6 : Et le roy d'Engleterre, qui tiroit à atraire à amour 
et à sa cordelle ceulx de Flandres, et qui bien savoit que le conte 
n’y estoit point bien amés pour le grande justiche que il y avoit 
fait, et par especial en la ville de Gant, adonc manda à ceulx 
de Gant que, se il volloient estre de son acort, il leur renderoit 
l'estaple et la marchandise des lainnes sans lequel il ne povoient 
vivre, et que la conmunaulté de la ville de Gant estoit, pour la def- 
faulte de wagnage, en grant dangier. 

Or se resveilla et leva ung bourgois de Gant, qui s’apelloit Ja- 
ques d'Artevelle, saige homme et ymaginatif durement , et qui 
tantost eult tout le comunaulté de son acort, pour faire et def. 
faire tout che que ordonner et entreprendre volloit. Cheluy Ja- 
ques d’Artevelle estoit durement bien enlangaigiet. Sy fist phui- 
seurs sermons, et sy s’y porta que par lui fu le conte enchachiés 
et boutés hors du pais de Flandres. Et disoit bien à son commen- 
chemont que plus proufitable leur estoit estre de le partie des 
Englès que de le partie de Franche, ear tous proufis et toutes 
bonnes marchandises, profitables et necessaires pour eulx, leur 
venoit d'Engleterre ou par le dangier d'Engleterre, tant que lai 
nes pour drapper, dont tout le pais de Flandres estoit soustenus, 
car sans draperie et marchandise communaument il ne pouroient 
vivre. 

Che Jaques de Hartevelle, en peu de temps, monta en sy grant 
fortune et en telle grace des Flamens, que c’estoit tout fait quan- 
ques il volloit deviser et commander par toute Flandres. Et es- 
toit sy bien enlangaigiet, et de sy saiges paroles et sy vives, que, 
par sez langaiges et pour che que il moustroit verité, cbe estoit 
bien avis à ceux de Gant. Et le firent mestre et souverain pru- 
mierement d'eux, et puis de tout le pais de Flandres; car en 
son commenchement ceux de Bruges, de Ypre et de Courtray 
furent rebelles à ses oppinions. Mais ceulx de Gant, qui toudis 
ont esté mestre et souverain de toutes les villes et les pays de 

” Flandres, de forche les firent obeir et estre enclins et obeissant 
à eulx, et à Jaques de Hartevelle, qui emprist le gouvernement 
de Flandres. Et convint le conte Lois widier et partir ; et s’en vint 
en Franche dallez le roy Phlippes, son rousin, qui le rechut liement 
et Iny assina rentes, pour luy et madame sa fernme vivre et en- 
tretenir leur esiat; car en le conté de Flandres, le vivant de Jac- 
ques de Hartevelle, eurent ilz moult petit. F® 87 et 89. : 

Ms. de Rome : Chil de Gand conmencièrent premierement à 
faire le mauvais, et à voloir suspediter tout le demorant dou | pais 
de Flandres; et avoient de Jor aliance Tenremonde, Alos et Gran- 
mont. Pour ces jours dont je parole, et entrues que chil signeur 
d'Engleterre se tenoient à Valenchiennez et faisvient lors pourcas, 
ensi que che chi desus est dit, avoit à Gant un bourgois qui se 
nonmuit Jaquemon d’Artevelle, hauster honme, sage et soutil du- 
rément et fist tant par sa poissance que toute la ville de Gand fu 
eucline à lui et À ses volentés. Chil signeur d’Engleterre, qui se 

tenoient à Valenchiennez, jettèrent lor visée, par le consel et in- 
troduction que il orent dou conte de Hainnau et de son frère, 
que il envoieroient deviers che Jaquemart d’Artevelle et les bour- 
gois de Gand, afin que il vosissent estre de l’aliance et acord 
dou roi d'Engleterre : par.quoi, se il li besongnoit, il peuist 
avoir, ils et ses gens, entrée «n Flandres. Si i envoïñèrent l’eves- 
que de Durem et le ‘conte de Norhanton et messire Berault de 
Gobehem. 

Euls venu à Gand, il furent recheu très grandement, conjoi, 
honnouré et festoïé. Ft se portèrent si bien li trettié, par le 
moien Jaquemon d'Artevelle, qu i rendi grant painne et qui 
haioit le conte, que chil de Gand gencraument s'acordèrent à 
ce que, se li rois d'Engleterre passoit la mer et voloit prendre 
son chemin parmi le pais de Flandres, fust à gens d'armes on 
sans gens d'arraes, lors deniers paians de toutes coses des quelles 
on Jor feroit aministration, il trouveroient le pais ouvert, Neque- 
dent que ‘chil de Bruges, d'Ippre et de Courtrai lur fuissent con- 
traire et rebelle, il peusoient bien tant à esplaitier, et dèdens briefs 
jours, que li pais seroit Lous en une unité. 

Ces aliances et concordances de Jaquemon d’Artevelle et de 
ceuls de Gand plaisirent grandement bien à ces signeurs d'En. 
gleterre qui là avoient esté envoiiet; et prisent de toutes ces con- 
venances lettres seelées dou seel à causes de la ville de Gant. Et 
puis retournèrent à Valenchiennes, deviers le conte de Hainnau 
et lors eompagnons; et moustrèrent de parole, et par les let- 
tres que il avoient, en quoi et conment éhil de Gand estoient de 
bonne volenté obligiet. Donc dist B contes de Haïinnau à ces si- 
gneurs d'Engleterre : « Biaus signeurs, vostres besongnes s’avan- 
cent grandement, se vous avés les pais de Flandres et de Brai- 
bant d’acort. Dites à mon fil d'Engleterre que ce li sera uns 
grans confors, et que sa gerre en sera plus belle; mais il con- 
vient que il passe la mer à la saison qui retourne, pour apren- 
dre à cougnoistre les signeurs et les pais qui le vodront aidier et 
servir : si ques, vous revenu en Engleterre, esmouvé[s] le à ce 
que, à une qantité de gens d'armes et d'archiers, il viengne de- 
cà la mer et face venir de la finance; car Alemant sont convai- 
tous et ne font riens, se li denier ne vont premierement devant, 
car ce sont gens moult convoitous, » F° 39. 

P. 427, |. 44 : quatre vingt. — Ms. d'Amiens : six vingt on 
sept vingt varlèz arméz, entre lesquelx il y en avoit cinq ou six 

especialment outrageux et dont il faisoit se bourle, et qui sa- 
voient ses secrèz et quel cose il volloient faire. F° 27 vo 

P. 127, 1. 29 : au soupper. — Ms. d'Amiens : et faisoient de 
nuit bon get devant son hostel; car bien savoit qu'il n'estoit mies 
bien amés de tous et especialment dou comte, car jà en avoit il 
veu pluiseurs appaïrans, dont il s'estoit bien sceu oster. 
Fe27 ve. 

P. 127, 1. 30 : quatre. — Hs. B 6 : six. F° 90. 

P. 128, 1. 22 : longement. — Ms. d'Amiens : le tierme de 
neuf ans ou environ le pays de Flandres. F° 27 v°. 

P. 128. 1. 26 et 27 : maletotes. — Hs. B 6 : Sy en despen- 
doit la moitié à sa vollenté, et l’autre moitié metoit en tresor. 
F° 92. 

P. 130, 1. 1 : prester. — Ms. d'Amiens : Ensi estoit il for- 
tunés de ses besoingnes. F° 27 v°. — Ms. B 6 : tant estoit re- 
doubtés par my le pais de Flandres. F° 92. 


$ 60. P. 129, 1. 22 : des nues. — Ms. d'Amiens : Et te- 
noient grant estat et faisoient grans frèz, et donnoient biaux 
disners ens ès bonnes villes où il venoient, afin qu'il en fuissent 
plus aloset, et li rois d’Engleterre mieux recoummandés. Et fai- 
soient semer parolles parmy le pays et les bonnes villez que, s’il 
estoient amic et acordant au roy d’Engleterre, il seroient très 
riches et paisieule, et aroient lanagez et drapperie à grant fuison. 
F° 23 w. 

P. 430, 1. 1 : le Courtrisien. — Ms. d'Amiens : monseigneur 
Simon le Courtrissien, anchien homme et riche, et qui vollentiers 
faisoit feste, honneur et compaignie à touttez gens estraingiers, 
especialment as baronz et chevaliers d'onneur et de nom. F° 93 v°. 
— Ms. B 6 : En che temps, fist justichier le conte de Flandres 
monseigneur Simon. le Courtrisien, qui estoit de Gant; et le fist 
morir, sans cause de rayson, Et fut pour ce que il avoit com- 
paigniet les Englès en Brabant et en Haynau, et ossi en Flandres. 
Dont ceulx de Gant furent durement courouchiés sur le conte, 
car chilz sires Simon Courtisien estoit bourgois de grant linage, 
et durement vaillans et saiges homme, et de bonne renommée. 
F° 87. 

P. 130, 1. 19 : decolés. — Ms. d'Amiens ; K comtes de 
Flandres le manda en ung certain lieu. Lui venut au mandement 
dou comte, il fu pris et saisis et-delivrés au connestable de Flan- 

drez, et depuis à celui de Franche ; et fu assés tost apriès deco- 
lés. F° 23 v°. — Ms. de Rome : Li contes de Flandres, pour ce 
temps, se tenoit à Compiengne, et la contesse sa fenme. Si en- 
tendi que li Englois, K evesques de Durem et grant baron d’En- 
gleterre avoient esté à Gand et moult bellement recheu; et par la 
promotion et enort d’un bourgois de Gant qui s’apelloit Jaque- 
mart d’Artevelle, toutes gens, en Gant et en pluisseurs villes de 
Flandres, s’enclinoient assés à l'opinion des Englois ; et tant que 
ses rentes et revenues en estoient esconsées, et canceloient tous 
les jours. Et encores en oultre, li contes de Flandres fu enfour- 
més que uns chevaliers de Flandres, vaïllans homs durement, et 
lequel li contes avoit toujours tenu à loial homme et prudent, 
qui se nonmoit le Courtrissien, avoit tousjours compagniet et fait 
feste et honnour, en la ville de Gant où sa residense estoit, ces 
signeurs d'Engleterre. Desquelles coses, li contes de Flandres fu 
durement courouchiés sus le chevalier, tant que il li remoustra, et 
le manda couvertement en France où il se tenoit. Li sires Cour- 
trissiens ala deviers li, qui nul mal n’i pensoit. Sitos que li contes 
le tint, il li fist remoustrer en la presence de li ce pourquoi il 
l'avoit mandet. Onques li chevaliers ne se peut esquser, mais le 
fist decoler. F° 40 vw°. 

P. 131,1. 46 : à Valenciènes. — Ms. d'Amiens : Depuis le 
mort dou seigneur Courtrissien, li chevalier d’Enugleterre n’osèrent 
mies si plainement aller ne venir par le pays de Flandrez qu'il 
faisoient; car ils se doubtèrent que soudainement il ne fuissent 
pris ou de nuit à lors hosteix, et mort par le puissanche du roy 
de Franche et dou comte, qui très loyaux Franchois estoit. Si se 
tinrent en avant en Haynnau dalléz le comte Guillaume, qui 
bonne chière leur faisoit. F° 23 v°. 

P. 431,1. 22 : En ce temps. — Hs. B 6 : En cel esté, en- 
tretant que les Englès estoient à Vallenchiènes. F° 84. 

P. 431,1. 22 : trespassa. — Ms. d'Amiens et ms. B 6 : en l’os- 
tel de Hollandez, à Vallenchiennez. F° 24. 

P. 431,1. 23 : sept jours. — Mss. 4 23 à 29 : le sixième jour 
de juing. F° 44 vw°. — Ms. de Rome : vingt jours ou mois de 
jun, le jour de la Pentecoste. F° 40 vw. 

P. 131,1 24 : trente sept. — Mss. 4 1 à 6, 20 à 22 : trente 
huit, F° 33 ve. 

P. 131, 1. 26 : obsèque. — Ms. d'Amiens : De le mort dou 
comte furent pluiseur coer courouchié, car il fu larges, noblez, 

preux, hardis, courtois, humbles, piteux et debonnaires à touttez 
gens. Si le plaindirent moult si enfans, messires Guillaummez ses 
ülz, li roynne d’Allemaigne, li roynne d’Engleterre, li comtesse 
de Jullers, medamme Ysabiel, se maisnee fille, qui depuis eut 
monseigneur de Namur esprouset. Et trop le plaindi et regreta 
messires Jehans de Haynnau ses biaus frèrez, car il y perdi grant 
comfort et grant amour, car moult amoient l’un l'autre. F* 24 
et 25. 

Ms. de Rome : Qant li rois d'Engleterre et la roine furent se- 
gnefiet de la mort dou conte, lor signeur de père, si en furent 
grandement courouchié, mais passer lor couvint. Et s’en vesti- 
rent de noir; et li fisseni faire son obsèque en Engleterre, ens où 
chastiel de Windesore, là où il se tenoieut. F° 41. 

P. 131, L 29 : de tous. — #Ws. B 6 : Et avoit le conte ung 
filz que on nomoit Gillame, lequel fut evnte de flainau après son 
père et regna poissanneænt, tant qu'il vesquy. Et ot quatre filles, 
dont le comte en avoit mariée[s] les trois. Li aisnée ot non Mar 
grite, et estoit pour che tamps roynne d'Allemaigne et empereis 
de Romme, Le seconde ot nom Jehanne, qui estoit contesse de 
Jullers. Le tierche et nom Phelippe, la bonne et noble royne 
d'Engleterre, et le maisnée Yzabel qui estoit encores à marier, 
et fu ung grant tamps depuis le trespas sou pere; et de puis 
ot elle à marit messe Robert de Namur, et fu deme de Renais 
en Flandres et de Bieautort sur Meuse. F° 84 et 85. 

P. 131, 1. 32 : de Braibant.— Ms. d'Amiens : Et li fissent li 
noble des trois pays, li prelat et les bonnes villes, foy et siere- 
ment et hoummaige ; et il leur jura à tenir as us et as coustummes 
anchiennes, F° 25. 

P, 132, 1. 4 : sus Escaut. — Ms. «Amiens : une abbeie de 
dammez dalléz Valenchiennes, F° 25, 


$ 61. P. 132, !. 20 : Gagant. — Ms. de Rome : Vous savés 
conment li contes de Flandres avoit mis et establi garnison de 
gens d'armes en l'ile de Gagant, liquel fissent pluisseurs des- 
tourbiers et grans anois à ceuls qui voloient par mer venir pren- 
dre port à l'Escluse, et iant que tous li pais de Fiandres s’en 
conteutoit malement. Car li pourfis de la marceandise en estoit 
ensi que tous perdus, et especiaulment la draperie, car nulles 
lainnes ne venoient ne issoient hors d'Engleterre, Jaquèmes d’Ar- 

tevelle, Jiquels voloit aïdier le roi d'Engleterre, et à che faire il 
estoit obligiés et avoit fait obligier generaument la ville de Gand, 
n'estoit pas courouchiés de ce que chil qui herioient la ville de 
Brugez et le pais de Flandres se tenoient à Gagant; et fist se- 
mer paroles à Brughes, à Ippre et à Courtrai et ou Franch de 
Bruges que, se on voloit entendre à ce que il conselleroit et tout 
acertes, on en deliveroit le pais. La ville de Bruges et la ville dou 
Dan et la ville de l'Escluse, qui t'op grandement perdoïient, car 
sans la marceandise de la mer il ne pueent avoir cavance ne sè- 
veat vivre, s’enclinèrent à entendre à ses paroles. Et envoïèrent 
çasqune des dites villes de lors bommes par deviers li à Gant, 
en li priant que ïl à vosist pourveir et donner consel conment li 
wagnages peuist retourner en Flandres. 1 lor respondi que aussi 
feroit il bien et volentiers; et celle response raporterent à lors 
gens, chil qui i furent envoiiet. Ou s’apaisa pour veoir comment 
se feroit ce que d'Artevelle offroit. 

Jaquèmes d’Artevelles, liquels fu moult soubtieus en son temps, 
envoia messages et lettres deviers je roi d’ Eugleterre et son con- 
sel; et lor segnefa que, se il voloient avoir l'amour deu pais de 
Flandres et l'entrée generaulment, il envoiassent delivrer le pas 
et l'ile de Gagant, que les gens dou conte tenoient à l'encontre 
de euls et des Alemans, et qui là robaïent la mer; et n'osoit nuls 
aler ne venir, ne ariver à l'Escluse. Li rois d’Engleterre et 
ses consauls regardèrent à ce, et sentirent assés que tout ce 
estoit raisonnable, et que voirement i pourveroient il. Si fu or- 
donnés li contes Derbi à estre chiés de ceste armée à tout six 
cens lances, chevaliers et esquiers, et deus mille archiers. Et 
b fu dit que il s’en venist par la Tamise à toute sa carge à Ga- 
gant, et delivrast lille et le pas de ceuls qui le tenoient. 
F° 41. 

P. 432, |. 214 : garnison. — Ms. de l'ulenciennes : jusques 
au nombre de deux cens chevaliers et escuiers et bien quatre 
mille combatans; lesquelx se misrent en l’ille de Gagant, où la 
ville et toute l’ille leur obeissoit. Et sachiés qu’ilz firent mains 
maulz et mainte destrousse sur les Engles. Et bien tenoient en 
cremeur toute le coste d'Engleterre, en monstrant qu’il estoient 
bonne gent de guerre; et tinrent grant DE le pays en grant 
subjeccion. F° 58 v°, 

P. 432, 1. 23 : de le Trief. — Le ms, d'Amiens ajoute : mes- 
sire Guis, bastars de Flandres, frères au conte, messires Gilles 

de le Trief!, messires Jchans et messires Simons de Bruquedent?. 
F° 98 v°, 


S 62. P. 133, L 17 et 18 : durement. — Ms. d'Amiens : et 
bien enlangagiet. F° 30, 

P. 134, 1. 3: Et quant. — #s. B 6 : Quant ces seigneurs 
d’Engleterre furent retournés arière eu leur pais devers le roy, 
il luy recordèrent de point en point comment ilz avoient es- 
ploitiet; et se escuserent de che que il avoient tant demouret, 
car en alant ct cn venant il avoient bien sejourné neuf mois, 
mais trop sejouruérent : les raisons y sont et longues à demener, 
car vous les avés oyes. Mais à ung grant parlement qui se fist à 
Londres, le roy fut consilliés que il envoiast gens d'armes en Flan- 
dres pour combaire aucuns chevaliers et escuiers qui gardoient 
l'ile de Quagant, les quelz avoient rués jus pluiseurs Englès. 
Fe 83 ct 84. 

Ms. d'Amiens : Quant fi prelat et li baron d'Engleterre furent 
retournet en leur pays, il trouvèrent le roy leur seigneur qui les 
rechupt à joie, monscigneur Robert d'Artois, le comte de Lan- 
castre et les autres barons et seigneurs d’Engleterre, à qui il re- 
cordèrent touttes les avenues qui avenu leur estoient et coum- 
ment il avoient sejournet à Vallenchiennes, atendans le consseil 
le roy de Franche, qui point n’estoit venus, et coumment et par 
prüère il envoïèrent monseigneur Jehan de Haynnau et ma- 
damme de Valois parler au roy Phelippe, et les responsces telles 
qu’il eurent del roy, et si comme il leur raportèrent : « Apriès, 
quant nous veimes que li roys de Franche s'escusoit et que il 
n'envoieroit point son consseil ne de ses hommes deviers nous, 
nous eummes advis de mander les seigneurs d’Allemaigne, chiaux 
qui par bonne alianche se sont mis et acordé à vous. Et vinrent 
bien et liement; et nous ont juret qu’il vous aideront et confor- 
teront en tous kas, si avant ossi que vous leur tenrés leur cou- 
vens. Et vous prient que vous voeilliés ordonner vos besoingnes 
et passer le mer, par quoi il vous puissent veoir et oïr. Si en 
espluiteréz, che dient, le miés en touttes vos besoingnes. En- 
coires, sirez, vous disons nous et srgnefons que li comtes de 
Flandres tient couvertement garnison en l’ille de Gaïant, cheva- 


t. Ms. de Valenciennes : GiMe de le Triest. Fo 58 w, 
2, 1bid. : les’ deux frères de Brugdem 

liers et escuiers et gens d'armes qui gardent le pays de ce eostet; 
et ont jà fait pluiseurs despis et contraires à vos gens, dont bien 
il vous doit desplaire. » 

Quant li roys d'Engleterre oy ces nouvellez, si fut moult pens- 
sieux, et n’en y eult nulles qui le peuissent resjoyr, fors celles 
des Allemans qui li prioient que il volsist passer le mer. Si de- 
manda consseil sus ces besoingnes. Dont respondirent si plus es- 
pecial amy que, seloncq ce que il pooient entendre et otr, li roys 
de France ne quidoit mies que jà il l'osast geriier : « Si vous 
conseillionz et mettons avant pour vostre honneur que vous voeil- 
liés faire ung parlement, et que nuls parmy vostre royaumme ne 
s'escuze qu'il ne soit à oeste Saint Michiel à Londrez, prelas, 
chevaliers et li conssaux des bonnes villez. Et adonc, seloncq 
ce qu'il vous conseilleront, vous vous ordonneréz. » Li roys 
s’acorda à che et manda et coummanda à tous comtes, barons 
et chevaliers, prelas et consaux des bonnes villes, qu’il fuissent 
à ceste Saint Michiel à Londres, c'om comptera l'an mil trois 
cens trente sept'. Tout obeirent au coummandement dou roy, car 
ce fu raisons. Et pour ce que riens je n'oublie, car j'ay dit et 
mis cn terme ou coummenchement dou livre que je feray men- 
tion de touttes les avenues petites et grandes qui sont avenues 
où que soit, si vous en paray d'unes qui advinrent en Gascoigne 
auquez en ce tamps que je vous compte... 

A le Saint Michiel, comme dit est, furent li grant parlement 

à Wesmoustier dehors Londrez, et durèrent troix sepmainnes. 
Et là furent tout li plus grant et plus sage d'Engleterre, prelat, 
comte, baron, chevalier et li conssaulx des bonnes villez, Là re- 
moustrèrent li doi evesque, c’est assavoir de Lincelle et de Du- 
rem, et li baron et chil qui à Valenchiennes avoient estet, com- 
ment il s'estoient maintenu, atendans le consseil de Franche qui 
oncques ne vot venir, et tout enssi de point en point com vous 
avés chy dessus oy. Et quant li prelat eurent proposet touttez 
leurs parollez, li roys se leva en estant, et requist que on le vol- 
sist conseillier si à point que ce fust à l’onneur de lui et de son 
royaumme. Adonc respondirent li pius saige par avis et disent 
que, tout consideret et imaginet les requests, les voies, les offrez, 
lez pourkas, les tretiés et lez parlemens que li roys avoit fais et 
representéz, dont li Franchois ne faisoient nul compte, il ne 


1. Ms. de Valenciennes : l'an vingt sept. Fo 50 v°. Mauvaise lerou. 

pooit nullement y estre ne demourer que il ne rendesist son 
hommage au roy de Franche et le deffiast de lui et de tous ses 
aidans. Chilx conssaux fu tenus et arestés, et li evesques de Lin- 
celle priés que de passer le mer et porter les deffianches, liquelx, 
à le prière et ordounnanche dou roy et des seigneurs, dist que il 
feroit ce vollentiers. 

Encoires fu il dit et arestet que, pour aidier le roy à avoir 
finance et ses gherres à parmaintenir, chacuns sas de lainne 
paieroit double imposision, et à durer tant que les gherrez du- 
[rejroient. Et fu là regardé de quel somme on li remforcheroit 
se mise. Si en respondirent six bourgois, li doi de Londres, h 
doi de Evruich et li autre doy de Conventre, que on li remfor- 
chferloit ceste coustumme de trois cens mille nobles par an, et que 
six cens mille noblez en renderoïent il chacun an à trois paiemens. 

Encoires fu il consseilliet et arestet que on deffendesist, et sus 
le teste, parmy le royaumme d’Engleterre, que nuls ne jeuast ne 
s'esbaniast fors que de l’arch à main et des saiettez, et que tout 
ouvrier ouvrant ars et saiettes fuissent francq et quittez de 
touttes debittez. 

Encorres fu il ordounnet et aresté que tout chevalier et escuyer 
et compaignons, servans le roy en se gherre, aroïent les sau- 
dées dou roy et chacun presist de son paiement seloncq se quan- 
tité de demi an; et que tout prisonnier et concquest qu'il po- 
roient faire ne prendre, ce leur demourast à leur prouñit. 

Encorres fu ordonné que, sus lez yllez telz que de Cornuaile, 
de Gernesie, de Wisk, de Hantonne et de Copée, nullez gens 
d'armes ne de deffensce ne se meuissent, pour semonsce ne man- 
dement que li roys fesist, mais gardaissent leurs marchez et 
leurs frontières, et presissent et abilitassent leurs enfans à 'mae 
nïer armes et à traire de l’arch, parmy chacun deus estrelins le 
jour qu'il aroient de pencion sus lez coustummez des lainnez de- 
morans en leurs marchiés. 

Encorres fu il ordonné et aresté que tout seigneur, baron, 
chevalier et honnestes hommes de bonnes villes mesissent cure 
et diligence de estruire et aprendre leurs enfans le langhe fran- 
çoise, par quoy il en fuissent plus able et plus coustummier ens 
lears gherres. 

Encoires fu il ordonné et deffendu que on ne laisast passer nul 
cheval outre mer à nulz des lés d'Engleterre, sans le congiet 
dou cancelier, sus à estre en le indignation dou roy. 

Encorres fu il ordonnet que de envoïer gens d'armes et ar- 
chiers en lille de Gaiant à l'encontre des Flamens, qui là se te- 
noient en garnison de par le comte de Flandrez, de quoy mes- 
sires Guis, bastars de Flandrez, frères au comte, messires Ducrez 
de Halhun, messires Jehans de Rodes, messires Gillez de le : 
Trief, messires Jehans et messires Simons de Bruquedent estoient 
chief avoecq pluiseurs autrez. Si en fu priiés messires Henris de 
Lancastre li jones, qui fu là fès comtes Derbi, cousins germains 
dou roy, et li comtez de Suflorch, li sires de Bercler, messires 
Guillaummes Fils Warine, messires Loeis de Biaucamp, messires 
Richars de Stanfort, messires Gautiers de Mauni qui nouvelle- 
ment estoit revenus d'Escoce, où pluisseurs bellez baceleries et 
appertisses d'armes y avoit fait tant qu'il en avoit le grace et 
l'onnour dou roy et de tous les seigneurs d Engleterre. Et le re- 
tint là li comtez Henris Derbi pour son chevalier et le plus pra 
chain de lui, et fu mis et escrips à estre dou consseil dou roy. 

Encoirres fu là ordounnés et confremmés li mariaiges de mon- 
seigneur Guillaume de Montagut, qui luyaument avoit servi le 
roy ens ès gherres d’Escoche et tellement reboutet les Escos 
avoecq l’ayde de monseigneur Gautier de Mauni, que ÿ ne s’o- 
soient mès apparoir clerement {ors en fuiant et en cachant. Et 
pour lui remunerer ses bons services, li rois li donna le jone 
contesse de Sassebrin, madamme Aelis, dont il tenoit la terre en 
se main et en garde, et estoit li une des plus belles junes dammes 
‘ del monde. 

Encoirez y eut pluiseurs ordonnances faittez, devisées et acor- 
dées,'le parlement seant, qui touttes ne puevent pas estre regis- 
trées ne escriptez, et qui furent bien tenues, avoec celles dessus- 
dittez. Fins de parlemens fu que tout seigneur, comte, prelat, 
baron, chevalier et bonnes villez se departirent sur l'estat que 
de yaux pourveir et appareillier, quant requis et semons de par 
le roy en seroient. Si se parti li evesques de Lincelle pour por- 
ter les deffianches par lettrez seellées au roy de Franche, et [fu] 
en(ourmés quel cose il devoit dire... 

Or paurons de l’evesque de Lincelle, coumment il vint deffüer 
le roy de Franche de par le roy d'Engleterre; et puis retourons 
encore à le matère des Flimens, pour mieux ataindre nostre his- 
toire. Tant esploita li evesques de Lincelle par ses journées que 
il passa le mer, et chevaucha parmy le royaumme de Franche, 
et vint à Paris. Et trouva le roy Phelippe bien accompäigniés 

dou roy de Behaygne, dou roy de Navare, de ducs, de comtez 
et de baron grant fuison, car che fu à une solempnité de le 
Toussains, l’an mil trois cens trente sept. Et n’atendoit li roys 
de France de jour en jour autre cose que de oyÿr telz nouvellez, 
seloncq le relation que il avoit oy d’aucuns de ses amis de l’'Em- 
pire. Et entra li dis evesques de Lincelle en le cambre dou roy, 
car on li fist voie. Si salua le roy et l’enclina, et tous lez autrez 
rois enssuiwant ; et bailla ses lettres au roy de France, liquels 
les rechupt et brisa ung petit signet qui estoit deseure en avant. 
Elles estoient à ung grant seel pendant, et en parchemin, touttes 
ouvertez. Si lez regarda li rois ung petit et puis lez bailla à ung 
sien clercq secretaire; et le fist là lire, lesquellez faisoient men- 
tion enssi ou assés priès, si comme j'ay oy recorder depuis 
chiaux qui aucune cose en devoient savoir, et especialment le sei- 
goeur de Saint Venant qui y fu presens : 

« Edouwars, par le grace de Dieu roy d’Engleterre et d'Ir- 
lande, à Phelippe de Vallois escripsons. Comme ensi soit que par 
le sucession de nostre chier oncle monseigneur Charlon, roy de 
France, nous soiions hiretier de l’hiretaige et couronne de Fran- 
che par trop plus prochain degré que vous ne soïés, qui en le 
possession de nostre hiretaige vous estes mis et le tenés et tenir 
voulléz de force, si le vous avons nous par pluiseurs fois mous- 
tret et fet remoustrer par si digne et si especial avis comme 
celui de l'Eglise et le saint collège de Romme, et à l'entente del 
noble Empereour, chief de touttes juriditions ; asquelx coses et 
demandez vous n’avés mies vollut entendre, mais vous estes tenu 
et tenés en vostre oppinion fondée sus tort, Pour quoy, nous 
vous certefions que le nostre hiretaige de Franche nous requer- 
rons et concquerrons par le puissance de nous ét des nostrez; et 
de ce jour en avant deffions vous et les vostrez de nous et des 
nostres, et vous rendons foy et hoummaige que sans raison vous 
avons fait; et remetons le terre de Pontieu avoecq nostre autre 
hiretaige en le garde de Dieu, non en le vostre, qui ennemy et 
adverssaire vous tenons. Donné à nostre palais à Wesmoustier, 
present nostre general consseil, le dix neuvième jour dou mois 
de octembre. » 

Et quant li rois FPhelippes eut oy lire ces lettrez, si se re- 
tourna viers l'evesque de Lincelle ; et n’en fist par samblant mies 
trop grant compte, et coummença à sourire et dist : « Evesque, 
vous avés bien fet che pour quoy vous estiéz chy venus. À ces 

lettres ne couvient point rescripre. Vous vous povés partir quant 
vous voulléz. » — « Sire, dist li evesque, grans merchis! » 
Dont prist congiet et retourna à son hostel, et se tint là tout le 
jour. Sus le soir, li roys li envoya ung bon sauf conduit pour lui 
et pour tous lez siens, sus lequel sauf conduit il rapassa parmy 
le royaumme de Franche sans peril; et revint en Engleterre de- 
viers le roy et les barons, à qui il recorda comment il avoit 
esploitiet. Si en eurent li Englès grant joie, 

Or vous dirons dou roy de Franche. Quant il eut veut lez 
deffianches dou roy d’Engleterre, il les fist coppiier et les en- 
voya en pluiseurs lieux par son royaumme et hors de son 
royaumme, affin que li seigneur ewissent advis et consideration 
sus, et especialment au comte de Haynnau, son neveult, et au 
duch de Braibant. Et leur manda estroitement que il n’ewissent 
nulle alianche au roy d'Engleterre; et se il l’avoient ou faisaient, 
il leur arderoit leur pays, ensi au comte de Bar et au duch de 
Lorainne ; mès de cheux n’estoit il nulle doubte, car il estoient 
bon Franchois et loyal. Et envoya tantost li roix pourveir et 
regarder en ses garnisons, sus lez frontières de l'Empire, car 
des Allemans n’estoit il mies trop asseuret. Et manda à chiaux de 
Tournay, de Lille, de Bietune, d'Arras et de Douay qu'il fuis- 
sent sus leur garde, et pourveissent et fortefiassent les villez, 
pour atendre siège ou assaut, se mestier faisoit; et ossi que il 
presissent garde as castiaus et ens ès casteleries d'entour yaux, 
et renouvellassent officiers, et les rafresquissent de touttez coses 
necessaires pour le gherre. 

Et envoya li roys à Saint Ommer, à Gines, à Kalais, à Bou- 
longne et là environ gens d'armes, pour garder les frontièrez, 
ossi à Abeville!, au Crotoi, à Saint Waleri, à Eus, à Dieppe, à 
Harflues, à Honneflues et en toutte le Normendie, jusques en 
Bretaigne et Pontorson et mouvant de le Bretaingne jusquez en 
le Rocelle, et [de] le Rocelle à Saintongle et tout le Poitau en 
revenant en Limozin, en Roherge, en Aginois et en Thoulousain 
et tout le Nerbonnois, le Charcasonnoïis, Bedarioiz, Aigemortes, 
Biaukaire, Montpellier et Nimes, et jusques as portes d'Avignon 


1. Ms. de Valenciennes : Et aussi envois il amont en Bretaigne en 
revenant jusques à Harfieu, et en le Racelle, ralant tont autour jusques 
en Avignon et toute la rivière du Rosne. Et pour bicn abregier ce 
compte, il fist pourveir à tous costez. Fv 59 vo. 

et toutte le rivière de Rosne, le Pont Saint Esperit, Viviers, 
Tournon, Salière, le bourch d’Argental, Viane, Lions et toutte 
le comté de Foriest, le terre le seigneur de Biaugeu, le comté de 
Mascons, Tournus et tout jusqu’à Challon sus le Sone, et toutte 
le comté et le duchié de Bourgoingne, costiant l’Alemaigne, l’Au- 
say et le terre de Montbliart jusques en l’evesquet de Lengres, et 
toutte le Campaigne costiant le Lorraine ; l’evesquet de Thoul et 
l’'evesquet de Mièz, revenans jusques à Rains et à Chaalons et 
toutte. le comté de Rethers, Doncheri et Massièrez et cez fors 
castiaux sour le rivière de Meuse, costiant Y Ardenne, l'evesquet 
de Liège et Flimain et le Haynnau et le terre monseigneur Jehan 
de Haynnau et toutte le comté de Roussi, de Porsiien, de Brainne 
et l'evesquet de Laon: 

Et escripsi ammiablement et fiablement à ciaus de Cambray 
que il li fuissent amic et bon voisin en tous cas, et il leur se- 
roit, se mestiers en avoient; et envoya messire Godemar dou Fai 
à Tournay demourer et sejourner, pour regarder à le chité et 
ou pays d'environ; et mist le seigneur de Biaugeu en Mortaigne 
sus estant, pour garder che passaige. Et mist encoires sour 
mer grant cantitet de Normans et de Genevois, de quoy mes- 
sires Hues Kierés, messires Pières Bahucés et Barbevaire es- 
toient cappitainne ; et leur coummanda et enjoindi que il ar- 
dissent en Engleterre, au plus tost qu'il poroient. Et dounna à 
son chier cousin monseigneur Jaquemon‘ de Bourbon, le comté 
de Ponthieu et touttes les appendances, en foi et en hommaige 
et à tenir de lui; liquelx en prist le possession, et y amena me- 
damme sa femme. 

Quant li rois de France eut ensi ordonnet et fet pourveir, ra- 
pareillier et rafrescir touttez les frontières de son royaumme, 
tant sur mer comme par terre, si escripsi il et manda fiablement 
au comte de Flandre sen cousin que il ratresist et tenist à aroour 
ses gens, par quoy li Englès n'ewissent pulle aliance à yaux; et 
y envoya de par lui le comte de Vendome et le seigneur de Mout- 
morensi, pour tretier à yaux qu'il fuissent amic et bon voisin 
au royaumme de Franche, et il leur tenroit toudis les pas ouviers 
de Tournay, de Bietune, d’Aire, de Saint Omer et dou Warneston 
sus le Lis*, et aroient à leur vollenté bleds et toas grains pour 


J. Ms. de Valenciennes : Jaque de Bourbon, Fo 60. 
2 Jbid. : et par toute la rivière de l'Escault. 

comforter leur pays. Et allèrent chil seigneur de bonne ville en 
bonne ville remoustrer touttes ces coses, de par le roy de Fran- 
che. Li aucun s'i asentoient, mès li plus non; car li waignages 
de le drapperie leur touchoit plus au ravoir avoecq les lainnes 
d’Engleterre, que il ne fesissent adonc bleds ne avainnes‘, car de 
tout ce avoient il assés et à grant marchiet. Touttes fois fisent 
tant chil seigneur de Franche que, quant il se partirent de Flan- 
dres, il laïèrent le comte Loeys à Gand assés amiablement da- 
lés Jakemon d’Artevelle et chiaux de Gand; mès depuis n'y de- 
moura il mies longement, ensi comme vous oréz. F°* 24, 27 et 28. 

P. 134, 1. 5 : Valenciènes. — Ms. de Rome : Chil signeur 
-d'Engleterre sejournoient en Valenchiennes si honnourablement 
que vous avés oy. Et qant il veirent que il avoient en partie 
achievé ce pour quoi il estoit venu à Valenchiennes, car il ne 
faisoient riens que ce ne fust par le consel dou comte et de son 
frère, qant il orent esté à Valenchiennes plus de demi an et des- 
pendut biau cop d'argent, lant en dons pour avoir l'amour des 
signeurs de l'Empire que en lors menus frès, il prissent congiet 
au comte et à son frère, et se missent au retour et vinrent à 
Louvain, Et là trouvèrent le duch [de Braïbant] qui lor fist très 
bonne chière, et les tint ung jour tout aise dalés li; et parlèrent 
ensamble de biau cop de coses. Et puis s’en partirent, et vinrent 
en Anvers; et trouvèrent vassiaus d'Engleterre tous près pour 
euls, qui là les atendoient. Li pluz de ces signeurs laissièrent 
lors cevaus au sejour en Anwiers, car bien savoient que il en 
aueroient encores à faire; et là auqun passèrent les lours, et k 
aaltre les vendirent. Si entrèrent tout ens ès vassiaus, qui es- 
toient ordonné pour euls ; et retournèrent sanz peril et sans da- 
mage en Engleterre, et trouvèrent le roi à Windesore et la roine. 
Si lor recordèrent conment il avoient esploitié, et les bons amis 
que il avoient delà la mer. 

À toutes ces paroles et remoustrances estoit et fu toutdis mes- 
aires Robers d'Artois, qui trop grandement fu resjois de ces nou- 
velles, et dist ensi au roi: « Monsigneur, je le vous ai bien tous 
Jours dit : vous trouverés plus d'amis et de bon confort delà la 
mer que vous ne quidiés, car onques Alemant ne peurent amer 


1. Ms. de Valenciennes : car il amoient mieulx la marchandise d'Fn- 
gleterre. Si ne les poait on rapaisier; et ossy Jaquemon d’Arterelle 
ne s'i acordoit poins. F° 60. 

les François; il vous feront roi de France, car chils qui l’est, 
n’i a nulle juste cause. Et les poins et les articles com prochains 
vous estes de la couronne, je vous ai pluisseurs fois remoustré : 
se les calengiés et mettés oultre. Puis que on vous voelt aidier 
à esclarcir vostre droit, ne soiiés pas negligens, mais diligens à 
demander ce qui est vostre; si en serés prisiés et amés de vos- 
tre peuple, car il demandent la guerre. À ce que je puis veoir 
et percevoir, en Engleterre il ne desirent que la gerre. Et vous 
avés biau et grant conmencement pour vous, car jà avés vous 
si sousmis les Escoçois que il ne se poront aïidier ne relever en 
grant temps. Ce sont segnefances de tous biens, et que les bonnes 
fortunes seront pour vous. F° 39 v. 

P. 434, 1. 42 : disoit. — Ms. de Valenciennes : pour doubte 
d’estre ruez jus des escumeurs, qui estoient là de par le conte 
de Flandres. F° 50. 

P, 435,1. à: Si ordonna. — Ms, d'Amiens : Si en fu priés 
messires Henris de Lancastre li jones, qui fu là fès contes Derbi, 
cousins germains dou roy, et li comtez de Sufforch, li sires de 
Bercler, messires Guillaummes Filz Warine, messires Loeis de 
Biaucamp, messires Richars de Stanfort, messires Gautiers de 
Mauni qui nouvellement estoit revenus d'Escoce où pluisseurs 
bellez baceleries et appertisses d'armes y avoit fait, tant qu’il en 
avoit le grace et l'onnour dou roy et de tous les seigneurs d'En- 
gleterre. Et le retint là li comtez Henris Derbi pour son cheva- 
lier et le plus prochain de lui; et fu mis et escrips à estre dou 
consseil dou roy. F° 27 v°. — Le ms. de Rome ajoute à ces 
noms : messires Renauls de Gobehen, messires Rogiers de Biau- 
camp. F° 41. 

P. 135, 1. 12 : à Londres, — Ms. B 6 : Sy se partirent de 
Gravesaindes, sur le Tamiss, là où il avoient fait toute leur pour 
veanche et leur asamblée. F° 85. 

P. 135, 1. 45 : cinq cens. — fs. de Valenciennes : huit cens. 
Fe 60 w.— Ms. B 6 : mille hommes d'armes. F° 85. — Afs. de 
Rome : six cens. F° 44. 

P. 135, 1. 18 : Gravesaindes. — Ms. d'Amiens : devant 
Gravesande!, bien pourveus et abilliés de naves, de vaissiaus, de 
bourses, de scutes et de hokebos armées et fretées. F° 28 w°. 

P. 1435, 1. 19 : devant Mergate. — .Ws. d'Amiens : De le se- 


1. Ms. de Valenciennes : Gavres. Fo 60 ve. 

conde marée, il vinrent devant Mergate et furent là un soir; et, 
le nuit et environ mienuit, il se desancrèrent et tendirent leurs 
voillez au plain, car il avoient vent à souhet; et se boutèrent en 
wer et singlerent tout jour, et vinrent assés priès de Gaiant à 
heure de nonne, F° 28 v°. — Ms. de Rome : À lendemain, il 
s'en departirent qant la mer fu revenue, et vinrent devant Mer- 
gate et là ancrèrent et furent deus jours, car il avoient vent trop 
contraire pour entrer en la mer. Au tierch jour, li vens lor re- 
vint; si desancrèrent et se boutèrent en la mer et prissent le 
chemin de Flandres. F° 44. 

P. 135, 1. 25 : trente sept. — Ms. 4 4 : trente huit. F° 34 v°. 
— Miss. 4 20 à 22 : trente neuf. F° 58 v°. 


S 63. P. 436, 1. 4 et 5: en Gagant. — Ms. d'Amiens : et 
sur le mer estoient, F° 28 v°. 

P. 436, 1. 40 : jusques à seize. — Ms. de Valenciennes : bien 
dix huit. F° 60 vw. : 

P. 136, 1. 10 et 44 : cinq mil. — Ms. de Valenciennes et 
ms, B 6 : quatre mille. F° 60 vw. 

P, 436, 1. 16 : de Halluin. — Ms. de Rome : messires Jehans 
ronmés Ducres de Halluin. F° 41 v°, 

P. 136, 1. 20 : Pières. — Mss. 4 20 à 92 : Jehans, F° 59. 
— Le ms. de Rome ajoute à ces noms : messire Pière d'Ippre, 
messires Lois Vilains, messire Bauduin Barnage, mesire Robert 
Marescal, messire Ernoul de Vors. F° 44 v°, 

P, 136, L. 25 : des Englès. — Ms. de Rome : Evous venus 
les Englois en ordenance de bataille, les archiers tous devant. 
Qant li vassiel aprochièrent, li chevalier qui dedens Gagant se 
tenoient, conneurent que chil qui les venoient combatre, c'es- 
toient Englois, car il veirent les banières, les pennons et les 
estramières des lupars d’Engleterre qui voloient amont sus ces 
nefs et baulioient au vent. Qant li Englès aprnchièrent, il i ct 
grant noise de tronpètes et de claronchiaus. Donc conmenchiè- 
rent archicr à traire de grant randon et ensonniüer gens, et gens 
d'armes entre euls à aprochier pour prendre terre. Là ot fort 
hustin et dur, et traioient arbalestrier à pooir, mès Englès n'en 
faisoient compte, car archier sont trop plus isniel au traire ne 
sont arbalestrier. Et furent en cel estat un grant temps, et tant 
que la mer fa toute retraite, et que les vassiaus d'Engleterre 
demorerent tout aresté sus le sabelon. F° 41 v°, 

$ 64. P. 137, 1. 31 : filz Warine. — Mss. 4 11 à 44 : fil Vas- 
tier. F° 34. — Editions de Vérard et de D. Sauvage : fils au 
comte de Warvich. Æd. de Sauvage de 1559, p. 41. 

P. 138, 1. 5 : main à main. — Ms. de Rome: Au voir dire, 
li archier ensonnioient trop grandement les asallans et desfen- 
dans Flamens; et furent en cel estat bien quatre heures, tous- 
jours desfendans et asallans. F° 44 v°. 

P, 138, 1. 8 et 9 : plus de trois mille. — Ms. de Palen- 
ciennes : de deux à trois mille. F° 61. — Mss. À 20 à 22 et 
ms. B 6 : trois mille. F° 59 vo, = Mes. À 8 et 9, 15 à 17 : 
plus de quatre mille. F° 33. : 

P. 138, 1. 13 : Gilles de le Trief. — Mss. À 11 à 14 : Guil- 
laume de Lestrief. F° 34. — Mss. À 15 à 17 : Jehan de le 
Trief. F° 36. — Ms. de Vulenciennes : Güle de le Triest. 
F° 64. 

P, 138, 1. 14 : vingt six. — Ms, B 6 : dix huit. F° 86, — 
Ms. de Rome : jusques à douse chevaliers et bien trente esquiers, 
tous gentils hommes, que de Flandres, que d'Artois. Et i ot 
grande occision des aultres hommes; et les caçoient les Englois 
jusques à la mer et les faisoient sallir dedens, et plus chier ils 
avoient à noiïier que à morir de glave. F° 41 v°, 

P. 138, 1. 18 : Et retournèrent. — Ms. de Rome : Qant les 
Englois furent signeur de l'ille et de la ville de Gagant, il le 
fustèrent et coururent toute et puis boutèrent le feu dedens, 
qant il s’en deurent partir; et rentrèrent en lors vassiaus, et 
dormirent là à l’ancre tant et si longement que vens lor revint. 
Et bien le savoient chil de Bruges, dou Dan et de l'Escluse,. 
mais il estoient tout resjoy de che que on lor avoit delivré le 
pasäge de ceuls qui trop longement l’avoient tenu. Qant li En- 
glois orent vent pour ceminer, il se desancrèrent de là et retour- 
nèrent viers Engleterre, et enmenèrent lor butin et lors prison- 
niers. Et fissent tant par l’esploit dou vent que il entrèrent en la 
rivière de la Tamise, et prissent terre au kai à Londrez. Et 
acquist li jones contes Henri Derbi en sa nouvelle chevalerie 
grant grasce et grant renonmée de celle besongne. Et aussi fis- 
sent tout chil qui avoecques li avoient esté, et par especial mes- 
sirez Gautelés de Mauni. F° 42. 

P. 138, 1. 19 : en Engleterre. — Ms, de Valenciennes : à 
tout leur gaignage, nonobstant que ce ne fu point sans perdre 
de leur gens. F° 61. 

P. 138, 1. 20 : au roy. — Ms. B 6 : en ou palais de Wes- 
moustier. F° 86. : 

P. 138, 1. 923 : prison.— Ms. B 6 : et l'onnoura assés selonc 
son estat, et le laissa aler parmy Londres recreu sur sa foy. 
F° 86, 

P. 138, L. 23 : li quels. — Ms. de Valenciennes : par les pro- 
messes que les Englès Ini firent. F° 61. 

P. 138, L. 24 et 25 : d'Engleterre. — Ms. de Valenciennes : 
par convoitise. F° 61. 


S 65. P. 138, 1. 27 : Apriès. — Ms. d'Amiens : Apriès 
le desconfiture de Gaiant, ces nouvellez s’espardirent en pluis- 
seurs lieux. Si en furent chil de le partie le comte courou- 
chiet, et chil de le partie le roy d’Engleterre tout joiant. Et 
disoient bien [cil de Flandres] que, sans raison ne leur volenté, 
li comtes les avoit la mis. Et eurent advis en Flandrez li cons- 
saulx des bonnes villez, par le pourkac et enort de Jaquemon 
d'Artevelle, que il envoieroient douze bourgois des six meilleurs 
villez de Flandrez deviers le roy d'Engleterre, estuzer le pays de 
ceste besoingne de Gaiant, et que nullement il ne se consentirent 
oncques que là il se tenissent de leur acord. Et plus avant, se il 
plest au roy d’Engleterre ariver en Flandrez, où que soit, il en 
seront tout joiant; et il presteront et ouveront le pays pour pas- 
ser, sejourner, demourer, partir et retourner par paiier touttes 
coses, dont il en seront servi et aisiet. Chil douze bourgois par- 
tirent enformet et adviset sus le mannière que j'ay dit: et vinreut 
en Engleterre et trouvèrent le roy adonc à Elten, liquelx les 
rechupt assés liement, car il en quidoit grandement mieux val- 
loir, ensi qu'il fist. Et li dissent comment Jacquèmes d’Artevelle 
et tous li especialz conssaulx de Flandres se recommandoieut à 
lui, et s’escusoient de le ville de Gaiant et des gens d’armes qui 
trouvet y avoient estet, que ce n'avoit estet point li fais ne li 
acors dou pays de Flandrez, mès dou comte seullement et dou 
roy de Franche. 

Que vous feroie je loing compte? Tant parlèrent, et si belle- 
ment et si sagement remoustrèrent leur messaige, que li rois s’en 
contenta. Et leur respondi que, dedens le jour dou Noel prochain 
venant, il seroit en Anwers, car là faisoit on ses pourveanches ; 
si y amenaissent le comte leur seigneur deviers lui, pour savoir 
quel cose il volloit faire ; ou que li pays de Flandrez fust telle- 

ment advisés et conseilliéz, se li comtes n'y volloit estre, que 
jà pour ce ne demorast que il ne fuist leurs boins amis. Et il 
donnoit parmy tant respit à tous allans et à tous venans, jusques 
au premier jour de jenvier. Ensi le raportèrent li douze bour- 
gois à Jaquemon d’Artevelle, et au consseil des bonnes villez 
de Flandres, en le ville de Gand. Si en furent tout let, 
quant il seurent que li roys d’Engleterre passeroit, et suppo- 
sèrent assés que il le trouveroient tretable et aimable; mès, qui 
qui en fuist liés, li comtes de Flandres n’en eult point de joie. 
Fe 29, 

Ms. B 6 : Tantost après (l'affaire de Cadzand), le roy d’'En- 
gleterre fist clore tous les pas de mer, afin que nulles laines ne 
venissent en Flandres. Adonc le pais de Flandres fut en grant 
tribulacion, et la draperie toute perdue... F° 86 et 87. 

Cheluy Jaques d’Artevelle avoit le cuer plus englès que fran- 
cois, et pressa tant la querelle du roy d’Engleterre par my Flan- 
dres que tout le pais fut englèz. Et manda et escripsy au roy 
d'Engleterre, par my grans consauls et traitiers qui furent entre 
les Flamens et les Englès, que il venist seurement en Flandres 
ensy que il luy plaisoit : les Flamens le verroient moult vollen- 
tiers, et moult le desiroient à veoir. Le roy d’Engleterre, qui 
moult desiroit que par moien de aquerre en Flandres, en Hay- 
nau, en Brabant des amis, adonc fut moult resjois de l’aliance 
que il avoit en Flandres; et tint Jaques de Hartevelle en grant 
#mour, car bien savoit que c’estoit par le dit Hartevelle. Sy fist 
le roy d’Engleteterre rendre à Flamens tout les droitures de 
mer, et laissa courir toute marchandise par my leur pays, et re- 
mist l’estaple de laignes à Bruges quy eslongiet leur estoit. Dont 
les Flamens en eurent grant joie. 

Assés tos après, le dit roy d’Engleterre s’avisa, par my le 
consail et enhort qu'il eut de messire Robert d'Artois, que il 
vendroient prendre port en Flandres ou en Brabant, auquel lés 
il plairoit au duc de Brabant son cousin, au duc de Gherdres, 
au conte de Mons, au marquis de Julers, au seigneur de Faul- 
quemont et à Jaques de Hartevelle et à ceulx qui devoient ay- 
dier à faire sa guerre. F°* 92 et 93. 

Ms. de Rome : Or s’espardirent ces nouvelles en Flandres, en 
France et ailleurs, que chi qui en garnison s’estoient tenu un 
grant temps en Ville de Gaant, estoient tout desconli, et la ville 
tellement arse que on ne savait où retraire : li contes de Flan- 

dres en fu durement courouchiés, et Jaquèmes d'Artevelle et tout 
chil de sa sexste resjoy. 

Pour ce, se lille de Gaant fu delivrée des Flamens, chevaliers 
et esquiers, qui gardé l’avoient un lonch temps au conmandement 
dou comte de Flandres, ne se retourna pas si tos li wagnages ne 
la marceandise ou pais de Flandres, car Jaquèmes d’Artevelle i 
mist empecement, je vous dirai conment. Voirs est que li englois 
marceant, liquel avoient sus le qai à Londres et ailleurs pluis- 
seurs nombres de sas de lainnes, en desiroient à avoir lor deli- 
vranche, pour atraire à euls les deniers. Aussi li marceant de 
Flandres et de Braibant et li drapier lez desiroient à avoir et à 
acater, pour faire ouvrer et mettre en la draperie, ensi que 
usages est que tout pais vivent et s’estofent et gouvernent l'un 
de l’autre, Et tout ce sentoit et savoit bien de la necessité Ja- 
quèmes d’Artevelle. Et tantos apriès la bataille de Gaiant, il 
escripsi au roi d'Engleterre et son ,consel que point ne se bas- 
tassent de envoiier en Flandres ne à J’Escluse les marceandises 
d’Engleterre; et les tenist encores closes, jusques à tant que on 
aueroit aultres nouvelles de li. Li rois d’Engleterre et ses con- 
sauls, qui se voloient rieuler de tous poins par sen ordenance, 
entendirent à ces lettres et segnefiances dou dit d’Artevelle, pour 
veoir quel cose il vodroit dire et faire. 

Qant chil de Bruges, dou Dan, de l’Escluse, d’Ipre et de Cour- 
trai et dou tieroit dou Franc veirent que la mer n’estoit non plus 
ouverte apriès la bataille de Gaiant comme en devant, si con- 
menchièrent à murmurer generaulment, et à dire li uns à l’autre, 
ens ès villes: « Jaques d’Artevelle nous donnoit anten à entendre 
que il avoit le wagne de la draperie en la main, etle nous feroit 
avoir toutes fois qantes fois que il vodroit. Nous quidions que la 
maladie iessist dou lés deviers Gaiant, et par ceulz qui là se te- 
noient en garnison. Or en est li pas delivrés, et se ne retourne 
point la marceandise en Flandres. Ce seroit bon que on alast à 
Gaind parler à lui, et savoir à quoi il perist. » 

Sus cel estat, tout s’acordèrent. Et se quellièrent des bonnes 
villes de Flandres auquns notables honmes, et vinrent à Gaind; 
et parlèrent à d’Artevelle, et proposèrent toutes les paroles desus 
dittes. Il respondi à celles et dist : « Il est verité que je di ensi 
et encores le dis je. Se vous volez que li proufis et li wagnages 
vous retourne, il fault que vous aïiés aliances grandes et fortes 
au roi d'Engleterre, dont li proufis vous puet venir, et qui vous 

a, des ennemis de la mer qui ce tenoient à Gaiant, delivré le 
pais. Par celle voie, l'ai je toutdis ensi entendu et non aultrement. 
Et se vous, qui chi estes envoiiet de par la grignour partie des 
bommez villes de Flandres, volés venir avoecques moi en Engle- 
terre parler au roi et à son consel, nous esploiterons tellement 
que nous remetcrons le wagnage et le pourfit ou pais de Flan 
dres. » Donc respondirent H plus sage de la compagnie et dis- 
sent : « Sire, nous ne sonmes pas cargiet si avant que nous vous 
acordons le voiage. Nous retournerons casquns en sa ville, et 
meterons les bonnes gens ensamble, et leur recorderons œæ que 
nous avons oyÿ de vous ; et ce que il en vodront faire, on le vous 
segnefiera et bien briefment. » — « À la bonne heure, » respondi 
d'Artevelle. 

Il prissent congict; il se departirent de Gaind, et retournerent 
casquns en lors lieus. Et missent les cunsauls des bonnes villes 
ensamble, et remoustrèrent tout ce que vous avés oy. Euls con- 
silliés bien et par grande deliberation et pour le conmun pourtit 
de Flandres, avoecques ce que li contes estoit trop grandement 
haïs ou pais, tant pour l'amour dou signeur Courtrissien lequel 
il avoit fait decoler que pour aultrez souflissans honmes, ens ès 
bonnes villes acordé et ordonné fu que, avoecques Jaquemon 
d’Artevelle, de toutes les bonnes villes de Flandres, iroient en 
Engleterre deus honmes; et chil qui là seroient envoiiet prie- 
roient au roi d'Engleterre que les marceandises des lainnes, les 
quelles lor sont moult necessaires, il vossist consentir que elles 
retournassent en Flandres, tant que il en fuissent aisict et servi, 
ensi que dou temps passé avoient esté; et il tenroient generau- 
ment par toute Flandres l’ordenance et le trettié que chil de 
Gaind avoient juret à tenir et proumis par lettres et seelés à l’ee 
vesque de Durem et à ses conmis, qant darrainnement il furent à 
Gaind. | 

Sus cel estat, s’ordonnèrent chil qui esleu furent, d’aler en 
Engleterre avoecques Jaquemon d’Artevelle. Et li dis d’Artevelle 
estoit jà tous pourveus de son estat, grant et estofé aussi bien 
conme uns Contes; et s’en vint à Bruges, et fu là requelliés 
ensi conme uns sires dou pais.' Tout li aultre bourgois des 
bonnes villes de Flandres vinrent à Bruges, et là s’asamblèrent. 
Et qant tout furent venu, il vinrent à l’Escluse; et trouvèrent 
deus vassiaus tous près, pour euls porter, et deus hoquebos pour 
lors pourveances. Si entrérent ens ès dis vassiaus, et se desan- 

crèrent et se departirent de l’Escluse; et esploitièrent tant, à 
l’aide de Dieu et dou vent, que il entrèrent en la Tamise, et 
vinrent à Londres. Et issirent sus le qai hors de lors vassiaus, 
et se logièrent tout à lor aise en la rue de la Riole. 

Pour ces jours, se tenoient li rois et la roine à Eltem, à sept 
lieues englesces de Londres, liquel furent tantos enfourmé de la 
venue des Flamens. Li rois, qui desiroit à savoir lor entente et 
pourquoi il estoient venu, leur segnefia que il venissent parler à 
lui; et si escripsi et envoia ses lettres et ses messages deviers 
son consel, et lor manda que tantos et sans delai il venissent à 
Londres. Jaquèmes d’Artevelle et li Flamench vinrent à Eltem 
tout premierement veoir le roi et la roine, liquel les requelliè- 
rent moult courtoisement. Et Jà lor remoustra li dis Jaques, en 
la presence de tous ses compagnons, ce pour quoi il estoient 
venu et là envoïet. Et prioient les conmunautés des bonnes 
villes de Flandres que ce fust la plaisance et l’acort dou roi que 
l'estaple et la marceandise des lainnes peuist venir en Flandres, 
ensi que aultre fois avoit fait, Li rois respondi à ce et dist que 
il en aueroit avis et consel, et en seroient de lor demande et re- 
queste respondu dedens un jour que il Jor nonma, et seroit la 
response faite ens ou palais de Wesmoustier. De ces paroles il 
sæ contentèrent assés. 

Si disnèrent ce jour tout chil Flamenc en la cambre dou roi 
et de la roine. Et lor fu moustrée la plus grant amour conme 
on pot, et par especial à Jaquemon d’Artevelle, car bien sen- 
toient li rois et la roine que il estoit tous souverains des aultres, 
et aussi que de bonne amour il les amoit. Et parla aussi li rois 
à li, à part, de pluisseurs coses. Et d’Artevelle, qui voloit l’aug- 
mentation dou roi d’Engleterre, li remoustra tout bellement la 
voie et la manière conment il poroit entrer en la grasce dou pais 
de Flandres, avoech ce que il i rendoit et renderoit grant 
panne. Qant il orent assés parlé ensamble, li Flamenc prissent 
tongiet pour celle heure ; et retournèrent à Londres, et atendi- 
rent que li rois vint à Wesmoustier, et que tous ses consauls fu 
venus à Londres. 

Adonc furent li Flamenc mandé au palais; il vinrent. Là fu- 
rent oy de tout ce que il vodrent dire; il furent respondu si 
courtoisement que il s'eu contentèrent, car il empetrèrent tout 
ce que il vodrent avoir. Et aussi il proumissent au roi là, ou cas 


que il vodroit passer la mer à une qantité de gens d'armes et 

d'archiers, il seroit requelliés en Flandres bellement et douce- 
ment. Et 6e li dus de Braibant, son cousin, et li contes de Gerlles 
son serouge et li marqis de Jullers et les Alemans qui avoecques 
lui s’estoient aliiet, voloient desfiier le roy de France, il trouve- 
roit les conmunautés de Flandres tout apparilliet pour aler, fust 
devant Tournai ou Cambrai, là où il les vodroit mener. Li rois 
d'Engleterre, qui très grant desir avoit de faire sen emprise, les 
oy volentiers parler, et les remercia; et lor dist que sans faute, 
dedens la Saint Jehan Baptiste, il seroit oultre la mer. 

Ensi se portèrent ces ordenances, Li Flamenc eurent dou roi 
tout ce que ils desiroient à avoir, et retournèrent arrière en 
Flandres et i raportérent le wagnage, car la mer fu ouverte. Et 
vinrent les lainnes en Flandres, à l’Escluse, au Dam et à Bruges; 
et là les venoient querre et acater li marceant drapier de Brai- 
bant, et tout chil qui les voloient aveir, F° 42. 

P. 1439, 1. 47 : grosses. — Ms. d'Amiens : Et jà estoient ses 
pourveances faitez en Anvwiers, car il desiroit à là venir pour 
savoir bien parfaitement l’entention dou duch de Braibant, son 
cousin, dou duch de Gerlles et de celi de Jullers et des Alle- 
mans. F° 29. — Ms. de Rome : Tout cel ivier, ordonna li rois 
d'Engleterre ses pourveances grandes et grosses. Et, qant ce 
vint à l’esté que on compta en l’an de grasce Nostre Signeur 
mil trois cens trente et huit, environ la Saint Jehan Baptiste, il 
prist congiet à la roine Phelippe sa fenme ; et li ot en couvenant 
par sa foi que, se il veoit que sejourner le couvenist longement 
par deçà la mer, que il le remanderoit, La bonne dame s’a- 
paissa sur ce et demora à Windesore, et là tint son hostel, et jà 
avoit son fil qui portoit le nom dou père, Edouwart, ct fu puis 
princes de Galles. Et demora la roine ençainte et priès que sus 
ses jours : ce fu de une fille, qui ot nom Issabiel, et puis fu 
dame de Couci, ensi que vous orés recorder avant en l’istore. 

Qant tout chil que li rois voloit mener avoecquez lui furent 
venu à Londres, et la navie toute preste, et chil ordonné qui 
garderoïent le pais et la frontière d’Escoce, li rois entra en son 
vassiel; et tout li aultre entrèrent ens ès vassiaus, qui estoient or- 
donné pour euls, sus la rivière de la Tamise. Si levèrent li ma- 
ronnier les voillez, et sachièrent les ancres à mont, et se depar- 
tirent dou havene de Londres; et entrèrent dedens la mer, et 
avoient le vent et la merée pour euls. F° 43. 

P. 139, [. 19 : acompagniés. — Ms. d'Amiens : le roynne 

avoecq lui, qui toutte enchainte estoit, messires Robiers d’Ar- 
tois, li comtez Derbi, li comtez de Warvich, li comtez de Penne- 
brucq, li comtez de Sufforch, li comtez d'Arondiel, E comtez de 
Kent, li evesques de Lincollei, li evesques de Durem, messires 
Regnart de Gobehen, messires Richars de Stamfort, li sirez de 
le Ware, messires Guillaummes Filz Warine, li sirez de Biau- 
camp, messires Gautiers de Mauni, li sirez de Ferières, messires 
Phelippes de Hastingez, li sirez de Basset, li sirez de Willebi, li 
sirez de Brasseton et pluiseur autres; et eurent vent à souhet et 
arrivèrent ou havene de Anwiers, environ Île Saint Obert et 
Sainte Luce. F° 29. — Ms. B 6 : En sa compaignie fu ma- 
damme sa femme, avecques luy messire Robert d'Artois, quy #’a- 
pelloit conte de Richemont. F° 94. — Ms. de Rome : En la 
compagnie dou roi, avoit grant fuison de barons et de chevaliers 
d'Engleterre. Et i estoit messires Robers d’Artois, qui toutes ces 
coses avoit atisies et eslevées. Et esploita tant ceste navie que, 
sans peril et damage, il arivèrent èn Anvwiers, la nuit Saint 
Jaque et Saint Cristofle. F° 43, 

P. 139, 1. 23 : gens vinrent. — Ms, d'Amiens : Ensi se de- 
tria ceste cose ung grant temps, et tant que li roys d’Englcterre 
assambla ung grant parlement à estre à Anwers. Et y furent li 
dus de Braibant, li comtez* de Gerllez, ses serourges, li marchis 
de Jullers, li comtez de Clèves, li comtez de Saumes, li marchis 
de Blancquebourc, li sirez de Fauquemont', messires Jehans de 
Haynnau; mès li comtez de Haj nuau n'i fu point, car il dist que 
il-n’y avoit que faire, de quoy li roys de Franche li seult grant 
gret de ceste excusanche. F° 30. 

Ms. B 6 : Quant fe duc de Brabant sceut la venue de son 
cousin le roy d’Engleterre, sy envoia devers luy de ses cheva- 
liers, À cause de les bien vignier. Et ly jones conte de Haynau, 
ses serouges, le vint veoir, Et osy fist Jaques de Hartevelle. 
Entre les quelz et le roy il eult grans alianches et aprochemens 
d'amours. Depuis, vinrent ces seigneurs d’Alemaignes les uns 
après les autres, qui moult le desiroient à veoir. Sy eult là grant 
parlement ensamble, as quelz le jone conte de Haynnau ne vol 
loit point estre; mais disoit à che commenchement qu’il demou- 
roit franchois et delés le roy son oncle, F° 94. 


À, Ms. de Valenciennes : Nicolle. F° 62. 
%. Ibid. : le duo de Guerles. Fo 64. — 3. Jid. : Franqueraont. 

Ms. de Rome : Et chils qui premierement i vint, ce fu mes- 
sires Jehans de Hainnau, dont li rois li sceut grant gret, car par 
li et par son consel en partie il se voloit ordonner. Apriès, vint 
li dus de Braibant, son cousin germain, et puis li contes de Ger- 
lez et li marchis de Jullers. F° 43. 

P. 440, L. 4 : Anwiers. — Mrs. d'Amiens : Assés tost apriès 
che que li roys englès fu arivéz en Anwriers, la roinne sa femme 
ajut d’un fil qui fu appeléz Lions!, et y eut grant feste à le re- 
lever. Et y fut li comtez de Haynnau, frères à le roynne, mes- 
sires Jehans de Haynnau, onclez de la damme et que li roys en 
ce tamps amoit mout, et grant plenté de chevalerie de Haynnau 
qui estoient alé veoir le roy et le roynne et qu'il n’avoient veut, 
trop grant temps avoit. 

Endementroes, tretoit Jaquèmes d’Artevelle enviers le conte de 
Flandrez que il se volsist aviser et aler avoec son plus especial 
consseil deviers le roy d’Engleterre, et fesist tant que il demou- 
raist ses amis. Mais li comtes n’y avoit nulle plaisanche ne affeo- 
tion de venir ne d'aller, et disoit bien que, pour aperdre toutte 
le revenue de Flandrez, il ne s’acouvenencheroit jà ne aloieroit 
au roy d'Engleterre, pour gherier le roy de Franche son cousin 
ne le royaumme. Et se doubta li comtez que de forche en ne l'i 
menast, et li fesist on faire cose dont il fuist courouciés apriès. 
Si se parti? de Flandrez, et enmena le comtesse madamme Mar- 
gherite sa femme et Loeis leur fil; et s’en vint en France? dalléz 
le roy Phelippe, qui très vollentiers le rechupt, et le* asigna 
d'une somme de florins tous les mois à recepvoir, pour son estat 
tenir et aidier à parmaintenir. 

Quant chil de Flandrez virent que & contez leurs sirez estoit 
secretement partis et widiéz le comtet et trèz deviers le roy de 
Franche, et que il n’avoit nulle volenté de y estre de l’alianche 
des Englès, si se conseillièrent enssamble coumment il poroient 
parseverer. Et eurent consseil par l’acord de d’Artevelle, qui au 
voir dire estoit plus favourables au roy englès que il ne fuist au 
roy de Franche, que il s’en yroit, bien acompaigniés des plus 


1. Ms. B 6 : et fu de puis duc de Clarense, sy comme vous orés chy 
avant en ces croniques. Fo 96, 

3. Ms. de Valenciennes : de nuyt. F° 62 vw 

3. Ibid. : à Paris. 

A. Ibid. : et leur asena leur ilz prenderoient finances, pour leur 


estat maintenir. 

richez et honnerablez bourjois de Flandrez, deviers le roy d’En- 
gleterre qui estoit en Anwiers, et saroient une partie de sen en- 
tente. 

Et s'en vint adonc d’Artevelle, lui acompaigniés de soissante 
bourgois des plus grans de Flandrez, en Anvwriers deviers le roy, 
qui liement rechupt d’Artevelle et tous les autres pour l'amour 
de lui, car on li avoit bien dit qu'il estoit souverains en Flan- 
dres, et que deseure lui n’y avoit nul plus grant. Pour ce le 
festia et requelli li roys amiablement ; et li dist que, pour l’amour 
de lui, toutte Flandrez en vauroïit mieux. Et rendi là adonc k 
roys d’Engleterre as Flammens l’estaple et le marchandise des 
lainnez que jà leur avoit tolut plus de troix ans, parmy tant que 
il pooit et tout li sien aller, armet et desarmet, parmy le comté 
de Flandre, et ariver où qu'il li plairoit. Et de ce furent faittez 
lettrez seellées dou roy et des bonnes villes de Flandres. 

Encorres requist li roys as Flammens que il volsissent avoecq 
lui gherüer le royaumme, et entrer en Tournesis et en le caste- 
lerie de Lille et de Douay et ardoir; mès li Flammens s'escusè- 
rent à ce donc au roy d’Engleterre. Et dissent que il estoient 
si fortement obligiet enviers le roy de Franche que il ne le 
pooient grever, ne entrer de fet en son royaumme, que il ne 
fuissent ataint d'une si grant somme de florins que à malaise en 
poroïent il finer. Et li prièrent que ce li volsist souffre, jusques 
à une autre fois, qu’il y aroient mieux cause. Et li roys s’en ap- 
paisa, et leur donna au partir grans dons et biaux jeuiaux; et 
ossi fist li roine. 

Si se partirent li Flammencq, et s’en rallèrent chacuns en 
leurs lieux. Et Jaquèmes d’Artevelle revint à Gand, qui souvent 
alloit et venoit jusquez en Anwiers viseter le roy Edouwart; et 
li proummetoit qu'il le feroit seigneur de Flandrez. Et quoyque 
li Flammencq desissent maintenant, se l’en feroit il avoir cent 
mille tous armés, quant il vorroit, pour ardoir sus le royaumme 
auquel lés qu'il li plairoit. De quoy li rois d’Engleterre avoit 
grant joie; et atendoit de lui grant confort, et ossi de tout le 
pays de Flandres. 

Moult estoit chilz Jaquèmes d’Artevelle prochains et amis dou 
roy d'Engleterre, cremus et doutés par toutte Flandrez. Car, 
depuis que li comtez en fu partis, enssi comme vous avés oyt, il 
y resgna comme sires; et n’y avoit avant lui nul plus grant sei- 
gneur, et tenoit grant estat et puissant entre le ville de Gand... 

Vous avés oy chy dessus recorder coumment li roys de Fran- 
che avoit mandet et escript au comte de Haynnau et au duch de 
Braibant que nulles alianches il n'ewissent au roy d’Engleterre ; 
et se il les y avoient, il leur arderoit leur pays. Nonobstant ce 
que cil seigneur s'escusaissent deviers le roy de Franche, si es- 
toient il as parlemens le roy d’Engleterre, et par especial li ducs 
de Braïibant, car il s’estoit jà acouvenenchiés au roy d'Engle- 
terre, mais li jones contes de Haynpau non, et disoit bien que il 
ne gheriroit jà le roy de Franche son cher oncle, se il ne li fai- 
soit desplaisir devant. F®% 29 v° et 30. 

P. 140,1. 3 : bumlement. — Ms. de Valenciennes : doul- 
cement. F° 64. 

P. 440, 1. 44 : par samblant. — Ms. d'Amiens : Si estoit che 
(li dus de Braibant) li ungs de ciaus pour quoy li roys d'Engle- 
terre avoit adonc le plus assamblé sen parlement. F° 30. 

P. 141, 1. 3 : Saint Bernard. — Ms, d'Amiens : Li roys 
d'Engleterre demoura tous quoys en Anwers, en l’abbeie Saint 
Bernart‘, et la roynne sa femme avoecq lui, qui nouvellement 
estoit relevée d'enfant d’un biau fil, que on clamoit Lion; et fu 
puisedi ducs de Clarence et mariés en Lombardie, ensi comme 
vous orés avant en l'istoire. Li comtez Guillaummes de Haynnau 
et messires Jehans de Haynnau venoient à le foix veoir le roy et 
le roynne ; et se tenoient dalléz lui deux jours ou trois, et puis 
s’en retournoient. F° 30. 

P, 141, 1. 9 : bonnes villes. — Ms. d'Amiens : À Brouxelles, 
à Malinnez, à Gand, à Brugez et partout où il leur plaisoit à 
aler. F° 30. 

P. 441, 1. 10 : de Braïbant. — Ms. d'Amiens s Vous avés 
bien oy aucunes fois dire et compter que on saut bien si avant 
dont on ne poelt reculler. Ossi on se oblège bien et acouve- 
nenche tellement que par honneur on ne s’en poet partir. À ce 
pourpos, li dus Jehans de Braibant s'estoit acouvenenchiés, jurés 
et obhgiéz si avant et si expresseement au roy d’'Engleterre que il 
ne pooit reculler, ne enfraindre ce que proummis li avoit; et, au 
voir dire, c’estoit ses cousins germains : si le devoit par linaige 
aïdier, 

Or avoit à ce donc li dus de Braibant en son pays aucuns ba- 


1. fs. de Valenciennes : Et la demoura le roy et la roynne ea l’ab- 
baie Saint Michiel en Ampvers. Li 6r ve. 

rons et chevaliers qui estoient plus enclin, li ung as Englès, et li 
autre as Franchois, enssi que li coers sont de divierses conditions. 
Et touttes fois, li plus estoient favourable au roi d'Engleterre, et 
especialment les bonnes villes de Braibant. Et volsissent bien li 
plus que, sans arriest, li rois d'Engleterre fust autrement comfor- 
téz qu'il n’estoit. Mès li dus, qui estoit sages et avisés, ne se 
volloit mies mettre en gherre contre le roy de Franche, sans 
deliberation de plus grant consseil, car il resongnoit les perils à 
quoy il en pooit venir ; et disoit bien en son secret que il ne se- 
roit jà Englès, se Haynuyers et Flamens ne l’estoient ossi avant 
comme il. 

De legier, Flammencq!s’i accordoient, car, au voir dire, d’Ar- 
tevelle, qui estoit adonc tout en Flandrez, estoit plus enclins et 
favourablez au roi englèz sans comparison que il ne fust as Fran- 
chois. Si prechoit tous les jours chiaux de Gand, de Brugez, de 
Ippre, de Courtray et de Audenarde et des bonnes villez de Flan- 
dres; et leur remoustroit tant de si bellez raisons que il estoient 
enssi que tout appareilliet, au coummandement d'Artevelle, que 
de servir le roy d’Engleterre en ceste besoingne. 

Ossi ens ès bonnez villez de Haynnau, estoit li rois d'Engle- 
terre trop plus recoummandéz, loés, améz et honnouréz que ne 
fust li roys de France. Et volsissent bien les coummunaultéz que 
L comtes de Haynnau, leurs sirez, ewist alianche et faveur au 
roy d'Engleterre; mès il n'en avoit nul desir et disoit que li 
roys de France, ses biaux onclez, li estoit plus prochains, et li 
royaummez de Franche plus amis*, que li roys d’Engleterre ne 
ses pays. Et à che premiers li roys de Franche l'en savoit très 
bon gret, et disoit que il s'en portoit belement et sagement. 
F° 30 v°, 


$ 66. P. 441, 1. 47 : escuser. — Ms. de Rome : Li contes 
de Gerles, li marqis de Jullers, li sires de Fauquemont, li arce- 
vesques de Coulongne, messire Ernouls de Baquehem et li Ale- 
mant envoüèrent, casquns endroit de soi, à la journée euls escuser 
souffissanment. F° 43. 


1. Ms. de Valenciennes : Tant que de Flandres, avoit beau commen- 
cement le roy d’avoir l'accord, car tous li communs estoit pour juy; 
et aussi Artevelle les presçoil souvent, et remonstroit tant de belles 
raisons que il estoient auques tout prest. Fe 65. 

2. 4bid. : plus voisins ct amus . : 

P. 444, 1. 20 : plus proçains. — Ms. d'Amiens : de linaige 
et de conseil dou roy, et à qui tout li autre se atendoient et re- 
gardoient. F° 30 v°. 

P. 441, 1. 26 : responses. — Ms. d'Amiens : Et quant li roys 
englès oy ces nouvelles, si fu plus penssieux que devant. Si s'en 
conseilla à monseigneur Robert d’Artois son cousin et au comte 
Derbi quel cose il estoit bon à faire de ceste besoingne. Il li di- 
sent que il mandaist le duc de Braibant et li remoustrast touttes 
ces escusances. Adonc le manda li rois : il vint en Anwiers par= 
ler à lui. F° 30 w°. 

P, 449, L. 6 : consilliés. — Hs. de Valenciennes : il dist au 
roy : « Sire, je n’ay mie conseil que, ainchois que je vous en 
aye plus avant en convent, je feray ainchois reparler à ces sei- 
greurs d’Alemaigne, et adonc je vous feray response finable. » 
— Ms. de Rome : Li dus de Braibant respondi et dist : « Sires 
et biaus cousins, il ne sont que faire d’esquser par mi, car je 
sui tout près; et faites que une journée de parlement soit à 
Halle, et que tout i viengnent. Ft je serai là; et, qant nous se- 
rons tout l’un devant l'autre, et vous nous requerrés que nous 
façons ce en quoi nous soumes obligiet deviers vous, vous 
verés adonc ceuls qui ont la plus grande affection à la beson- 
gne. » F° 43. 

P. 142, 1. 8 ; signeurs. — Ms. de Vulenciennes : d’Alemai- 
gne. F° 63 v°. 

P. 4142, 1. 45 : qu'il faissent. — Ms. d'Amiens : à Halle ou 
à Destret encontre lui, au jour de Nostre Damme my aoust, s'il 
ne velloient venir plus priès de lui pour acorder avant de leur 
emprisse, et pria au duch que il y volsist y estre et que il se 
pourveist et appareiliast dedens ce jour si souffissamment que 
chil seigneur ne se pewissent excuzer parmy lui. F° 30 v°. 

P. 442, 1. 21 : à Halle. — Js. d'Amiens : à Diestre, le jour 
Noôstre Dame mi aoust, l’an mil trois cens trente et huit. F° 30 
v°. — Ms. de Rome : à Halle, à un parlement qui là se tenroit. 
Tout obeirent et i vinrent, et se logièrent dedens la ville ou ens 
ès fourbours. Qant tout furent venu, li rois d'Engleterre les re- 
merchia de lor diligense. Et estoit li dis rois d’Engleterre logiés 


1. Ms. de Valenciennes : à Diest, à l'encontre de lui et de due de 
Brabant. Fo 65 we. 

ou chastiel de Halle que k jones contes de Hainnau, son serourge, 
b avoit presté. F° 43 v°, 


S 67. P. 142, 1. 26 : Halle. — Ms. B 6 : Entreuls que 
madame la royne d'Engleterre gisoit, s’en ala le roy de Engle- 
terre à Gant, et fu là environ quinze jours. Et là eult ung 
parlement, Se i fu le duc de Brabant, le conte de Haynau, ses 
oncles, le duc de Gueldres, le marquis de Julers, le seigneur 
de Fauquemont et messires Wallerans de Ligny. Là ne savoient 
les seigneurs tant consillier ne trouver voie ne manière comment 
il peuissent avoir cause de guerrier le roy de France ne aydier 
le roy d'Engleterre, quant uns clers du duc de Brabant, quy s’a- 
pelloit Jehan de le Maïère, y trouva voie. 

Et fu ses consail creus et ols, car il dist ensy : « Mes sei- 
gneurs, je vous voy trestous arester et abuser sur ung estat que 
je vous escla[r]chiray vollentiers, se vous vollés, et je vous le de- 
clarray. Vechy le roy d’Engleterre, qui chy est en vostre pre- 
senche, et demande avoir le confort et ayde de vous. Et vous 
ne Juy povés bonnement donner ne acorder pour guerrier le 
roy de Franche, se che n’est par ung point que je vous diray.: 
il s’en voist par devers le roy d’Allemaigne, lequel est empereur 
de Romme, et faiche tant envers luy qu'il le estabhse es parties 
de chà vicaire ou envoiez. Son vicaire [a] par deca et devers 
vous, ou non de l'Empereur, toute obeissance, et il vous menra 
à où il luy plaira. » Les seigneurs regardèrent adonc J'un l’au- 
tre, et puis dirent : « Il dist verité. » 

Ensy fut l’avis et consail de Jehan le Maïère. Alors s’arestè- 
rent tout ces seigneurs de l'Empire qui là estoient ; et ordonnè- 
rent que Je roy d’Engleterre s'en yroit devers le roy d’Allemaigne 
et espleteroit tant que, par dechà le Rin, seroit vicaires de l’Er- 
pereur. F® 96 et 97. . 

P. 443, 1. 7 : de par lui. — Ms. de Valenciennes : pour 
vostre cause. F° 66. 

P, 143, 1. 20 : Alues. — Ms. d'Amiens : et toutte le terre et 
le castiel de Aluez en Pailluel. F° 31. 

P. 143, 1. 23: France. — Ms. 4 2: et l'Empereur ne l'a mie 
attribuée au royaume de France. F° 38. 

P. 444, 1. ® : detriemens. — Miss. À 4 à 6,11 à 14, 49, 49: 
ung detriement pourpensé et venu du duc de Braibant plus que 
de nul autre. F° 36 v°. 

P. 444, I. 8 : signeur. — Mes. À 44 à 44 : quant je vins ci. 
F° 35 v°. 


S 68. P. 444, 1. 49 : de Jullers. — Ms. d'Amiens : Li mar- 
chis de Jullers s’esmeut o toute se compaignie pour aller vers 
l'empereur de Romme. Si le trouvèrent à Norenbergh!, et li 
comptèrent tout ce pour quoy il estoient là venu. Li Emperères, 
qui mout estoit amis au roy d'Engleterre, les rechupt liement 
et les festia, et leur accorda touttes lors requestes. Et les fist de- 
mourer et sejourner li Emperères avoecq luy, ung grant temps. 
Endementroes, manda il les eslisseurs de l'Empire et plus hauls 
barons, telx que le duc de Sassoingne, le marchis de Blancque- 
bourch, le marchis de Misse et d'Eurient, l’arcevesque de Cou- 
loingne, l'arcevesque de Trèves et l'arcevesque de Maiencé. 
Encorrez manda il le comte de Gerllez et le ducq de Brai- 
bant, mès il s’escuza et y envoya le seigneur de Kuk en son 
lieu. F° 34, 

Ms. de Rome : Donc furent là esleu et ordonné li contes de 
Gerles et li marquis de Jullers, de par ceuls de l’Empire; et li 
evesque de Lincolle et messires Renauls de Gobehen et messire 
Richart de Stanfort, de par le roi d'Engleterre. Et furent cargiet 
chil signeur esleu de tant esploitier et faire deviers J’Einpereur, 
par prüère et par tretiez, que li Emperères ordonneroit le roi 
Edouwart d'Engleterre à estre son vicaire; et chils vicaires à 
TEmpereour requerroit ces signours de l'Empire, sus la foi et 
honmage que il ont à l'Empereour, que tout li fesissent service, 
F9 43 v°. 

P. 444, 1. 93 et 24 + envoïer. — Ms. d'Amiens : Mais li ducs 
de Braibant n’y devoit point envoiier, car il soufhissait assés des 
dessus dis. F° 31. 

P. 144,1. 95 : l'estet, — Ms, d'Amiens : Vivier enssuiwant, 
Fe 31. 

P. 44h, 1. 27 : en Engleterre. — Ms. d'Amiens : si aroit fait 
aucune chevauchie en Franche. F° 81. 

P. 445, 1. 13 : Floreberg. — Chronique de Jehan le Bel: 
Norumberch. Ed. Polain, t. 1, p. 44h. — Ms. B 6 : Le roy 
d'Engleterre s’en ala devers l'Empereur, et pria son serouge, le 

marquis de Jullers, qu’il volsist aller en sa compaignie, et il luy 
acorda vollentiers. Sy se party le roy d'Engleterre de Gant, et 
en mena aucuns barons d'Engleterre avec luy et messire Robert 
d'Artois; et passa tout parmy Brabant et Hazebain, et vint 
à Tret et à Jullers; là trouva le marquis qui se mist en sa 
route. Et s’y esploitèrent tant par leur journées que il vinrent à 
Convalenche, là où l'Empereur estoit, qui le rechut liement. 
F° 98. 

P. 445, L 21 : Jullers. — Mss. 4 1 à 6, 11 à 14, 20 à 929 : 
Et furent adoncques le marquis de Julliers, et le duc de Guerles, 
qui adonc estoit conte, fait duc de Guerles; et le marquis, qui 
paravant estoit marquis, fut fait conte. F° 36 vw, 

P. 445, 1. 26 : commission. — Hs. d'Amiens : Quant chil sei- 
gneur furent venut et assamblé à Norenbergh au mandement de 
l'Empereur, il fist une feste moult solempnelle, et tint court ou- 
verte par troix jours. Et sist en siège imperial, vestis de draps 
imperialz; et là renouvella il les estatus de l'Empire, et lesquels 
on doit tenir. Et là ordonna il et fist le roy d’Engleterre son vi 
caire; et li dounna puissance imperial et congiet de forgier 
parmy l'Empire touttes mannières de florins et de autres moun- 
noies. Et commanda à tous ses subgès que il obeyssent à lui 
comme à son propre corps meysmez, et que tout fuissent appa- 
reilliet à se semonse sans delay, et pour deffier le roy de 
France. Et fist de ce certains procureurs et commissairez, pour 
renouveller le roy d'Engleterre ces estatus, et lui assir en siège 
imperial. De quoy li dus de Gerlles, qui devant ce jour estoit 
noummés comtes, fu li uns, et li comtes de Jullers, qui devant 
ce estoit noummés marchis, fu li seconds, et li comtes de War-’ 
vich et messires Richars de Stanfort et doy clercq de droit. Et 
avoient chil sic coummission, par instrumment publicque, de 
faire et aemplir tout ce qui dessus est dit. Et enssi se departi- 
rent il de l'Empereur, et revinrent au roy d'Engleterre qui les 
rechupt à joie. Or vous conterons d’aucunes coses qui avinrent 
sus mer en Franche et ailleurs, entroex que cil parlement et 
pourkas se faisoient, qui durèrent plus d'un an, afin que riens 
je n'y oublie, F° 31. 

Ms. de Valenciennes : En l'an dessus dit, le samedi devant le 
Nostre Dame en septembre, comme empereur de Romme, Loys 
de Baiviére, en cel jour assis en Convelence en siège imperial, 
sur ung escafaut de douze piés de hault, vestis Ce drap de soie 

cangant, par dessus ces draps d’un daumatique, en ses bras pha- 
nons, et estolle devant croisie, à manière de prestre, tout estoffé 
des armes de l'Empire; et avoit ses piés d'otel drap comme le 
corps, et avoit son chief atourné de mittre reonde; et sur celle 
mittre il avoit couronne d’or moult riche; en ses mains avoit 
deux blancs wans de soie, et en ses dois aneaux moult riches. Si 
tenoit en sa main destre une pomme d'or, une crois vermeille 
dessus. En l’autre main, tenoit il le septre. Dalez l'Empereur, à 
destre, seoit le marquis de Misse, auquel l'Empereur bailla à te- 
nir le pomme d'or. Et assez près seoit le roy d'Engleterre, vestis 
d’un drap vermeil d’esquerlatte, à ung chastel de broudure en 
le poitrine. Et au senestre des empereurs, seoit le marquis de 
Jullers, à qui l'Empereur baïlla à tenir le septre. Et environ deux 
degrez plus bas de l'Empereur, seoient li esliseur. Et deseur de 
l'Empereur seoit le sire de Cuk, ou lieu du duc de Brabant, en 
preseance de tous, en se main une espée toute nue. 

Donc parla l'Empereur ensi : « Je demande à vous se ung roy 
d’Alemaingne, esleus et promeus à Empereur, peut amenistrer 
aucuns des biens de l’Empire sans le confirmacion du pappe. » 
Ce jugement fu tournez sur l'arcevesque de Coulongne. Lui con- 
sillié de ses pers dist par jugement que oyl. Le seconde de- 
mande fu : se ung fievé d’Alemaingne fourfaisoit en l’Empire en 
amenrissant l’Empire, à quelle amende il doit estre. Ce juge- 
ment fu tournez sur le duc de Sasongne. Lui conseillié respondi 
que celui estoit en le volenté de l'Empereur, de corps et d’avoir, 
Le tierce demande si fu que : se robeurs estoient sur chemins 
d’Alemaingne, à quelle amende et à quelle penance il doivent 
estre. Ce jugement fu tournez sur l’arcevesque de Trièves. Lui 
conseillié dist qu'ilz estoient à le volenté de l'Empereur, de corps 
et d’avoir, et tous ceulx qui les soustenoient. Le quarte de- 
mande fu : comment tous ceulx qui tenoient de l’Empire, le de- 
voient servir. Ce jugement fu tournez sur l’arcevesque de 
Maience. Lui conseilliet de ses pers dist que tous les hommes 
de l'Empire doivent servir l’Empereur de leurs corps et de leurs 
biens, et doivent aler partout où l'Empereur les vorra mener, ou 
ses lieuxtenans, pour les drois de l'Empire garder. Et la quinte 
demande fa : comment le tenable de l’Empire doivent deffier 
l'un l'autre en cas de guerre. Ce jugement fu tournez sur le 
marquis de Brandebourc, Lui conseillet dist que celui qui deffe, 
ne peut ne doit porter dommage au deffié dedens trois jours ; et 

où il feroit du contraire, il doit estre deshonourez et mis hors 
de toutes lois. 

Après ces choses ainsi faictes, tantost l'Empereur dist, oyant 
tous : « J'ay esté couronnez roy d'Alemaigne grant temps, et 
à Empereur, comme vous savez. Et croy que je n’ay sur nulles 
de mes gens mespris, ne envers sainte Eglise ne ses menistres ; 
et se nulx pooit faire apparoir que fait l’euisse, je le volrcie 
rendre jusques raison. Si vous dy que je me sui aloies avec plui- 
seurs prelas et barons d’Alemaingne au roy d’Engleterre qui cy 
est, et l’ay fait pour le mieulx faire que laissier, Et cy, en vostre 
presence, je fay et establi le roy d’Engleterre mon vicaire et 
hieutenant, partout et en toutes causes. Si veul que tous tenans 
voisent, aydent et confortent ce roy comme vicaire, partout où 
mener les volra. » Après ces jugemens ainsi fais, l'Empereur ap- 
pelle tabellions publiques, et leur commanda à faire instrumens, 
‘et que toutes ces choses fussent mises ès drois des Empereurs, 
tenues fermes et estables en temps advenir. Et aussi lui donna 
puissance impereal de forgier parmi l’Empire toutes manières de 
florins et aultres monnoies; et commanda à tous subgès qu'ilz y 
obeyssent comme à son propre corps, et que tous fuissent appa- 
rilliés, à sa sommonsse, sans delay, de deffier le roy de France. 
Et fist de ce certains procureurs et conamissaires, pour renou- 
veller le roy d’Engleterre tous estas, et lui i assir en siège im- 
perial. De quoy le duo de Guerles, que paravant on appelloit 
conte, fu nommez et fais duc, et le conte de Jullers, qui para- 
vant estoit nommez marquis. Ainsi ces choses faictes, prinrent 
congiet, et en rala chascun en son lieu; et le roy d'Engleterre 
revint en Brabant. F® 67 et 68. 

Ms. de Rome : Li rois d'Engleterre s’en revint à Anwiers dalés 
ses gens, et là atendi tant que chil qui furent envoïiet deviers 
l'Empereour retournèrent, liquel le trouvèrent en Alemagne en 
une ville que on appelle Florenberghe. Lesquels signeurs il re- 
quella moult liement, et fist à tous feste et honnour, tant pour 
l'amour dou roy d’Engleterre que pour ce que chil de l'Empire 
estoient si honme. Il esploitièrent sus ce voiage si bien que me- 
sires Lois de Baivière, rois d'Alemagne et emperadour de 
Ronme, ordonna et institua à estre son vicaire lé roi Edouwart 
d'Eugleterre par tout l'Empire; et conmanda à tous signeurs, 
soubjès à lui, que tout obeisissent à lui conme À son vicaire. Et 
de ceste ordenance et institution furent ordonnées et levées let- 

tres autentiques, seelées des seauls dou roi d’Alemagne et des 
esliseurs de l'Empire qui là furent present, et avoech tout ce 
instrument publique tabellionnet si fort et si bien conme faire se 
pooient. Et retournèrent avoech toutes ces coses, chil signeur 
qui en legation avoient esté envoïiet, deviers le roi d'Engleterre 
qui se tenoit pour ces jours à Malignez; et moustrèrent con- 
ment il avoient esploitié. Li rois d’Engleterre, messires Roberz 
d'Artois, messires Jehans de Hainnau et tous li consauls en fu- 
rent grandement resjoy, et disent que il avoient bien esploitié. 

Or s’espardirent ces nouvelles partout que li rois d’Alemagne 
instituoit et ordonnoit le roi d’Engleterre à estre son vicaire. 
Qant chil de la chité de Cambrai entendirent ce, pour tant que 
Cambrai est la cambre à l'Empereour et est terre de l'Empire, il 
furent tout abus; et envoièrent de lors honmes deviers le roi 
de France pour recorder ces nouvelles. Pour ces jours, estoit li 
evesques de Cambrai à Paris, liquels s’apelloit Guillaumes d’Au- 
sonne; et estoit de nation de Berri et de la Salongne, et bons 
françois. Si se representa et ces honmes de Cambrai au roi; et 
recordèrent les besongnes, ensi que par renonmée elles se por= 
toient en l’Empire, et dou roi d’Engleterre que li rois d’Ale- 
magne avoit ordonné à estre son vicaire; et faisoient doubte que, 
par ceste institution, il ne vosist venir à Cambrai et saisir la 
chité, pour faire ent frontière et garnison sus le roïiaulme de 
France. Donc lor fu demandé, en la presence dou roi, se il 
avoient bonne volenté de requellier en lor ville le roi d'Engle- 
terre conme vicaire à l'Empereur, Il respondirent que nennil, et 
que, se il vosissent ou se il voloient faire ce tretié, il ne fuissent 
point là venus; mais il remoustroient ce au roi conme loial et 
bon François que il sont et voellent estre; et aussi, se li cas 
cheoïit que il fuissenit oppresset des Englois et Alemans, que il 
fuissent secouru et conforté des Francois. Li rois de France lor 
ot en couvenant et bien lor tint, ensi que vous orés recorder 
avant en listore. 

Quant li signeur de l'Empire furent retourné deviers le roi 
d'Engleterre qui pour ces jours se tenoit en la ville de Malignes, 
uns parlemens fu convoqiés à estre 1à en la dite ville, de tous 
les signeurs qui couvenance et aliance avoient au roi d'Engle- 
terre. Et tout i vinrent, et aussi Jaquèmes d'Artevelle ne s'i ou- 
blia point à estre, tant pour veoir le roi d'Engleterre, que point 
il w’avoit encores veu par deca la mer, que pour scavoir de l'or- 

denance des signeurs, ne quelle la conclusion dou parlement 
seroit. F® 43 v° et 44. 


$ 69. P. 146, 1. 8 : En ce. — Ms. d'Amiens : Or vous par- 
lerons dou roy David d'Escoche et de son consseil coumment il 
se maintinrent en celle meysme saison. Vous avés bien oyÿ chy 
devant coumment li rois d'Engleterre avoit tellement menet et 
ghuertïiet Escoche et les Escos que ars et perdut toutte le 
plainne Fscoce et pris et saisi touttes les fortrèces; et encoires 
les faisoit il de jour en jour guerier. Et leur portoit messires 
Guillaumez de Montagut, contez de Sallebrin, trop de contrairez 
et de dammaige, et se tenoit en Haindebourcq. Et quant il sen- 
toit les Escos chevauchier, il assambloit chiaux des garnisons 
environ, dont li Englès estoient signeur, et reboutoient trop du- 
rement lez Escos. Si se tenoient li roys d’Escoce, li comtez de 
Moret, messires Guillaummez de Douglas, messires Robers de 
Verssi, messires Simons Fresiel, messires Alixandres de Ramessay 
et pluiseurs autrez ens ès foriès de Gedours; et estoit leur sou 
verainne garnison et resors, li fors castiaux de Dubretan. Là es- 
toit li roys d'Escoce ouniement et le roynne d’Escoce sa femme 
avoecq lui. 

Or seurent chil seigneur que li roys englès avoit defiet le 
roy de Franche et le volloit gueriier. Si eurent avis et consseil 
l'un par l’autre que messires Guillaumes de Douglas, li comtes 
de Surlant' et messire Robiers de Versi amenroient le roy leur 
seigneur en France deviers le roy, et remousteroient le guerre 
que li Englès leur font; et s'aloieroient à lui et li roys de Frau- 
che à yaux, parmy tant qu'il en seroient aïdiet et comfortet. Chilx 
conssaux fu tenus, nefs furent appareillies. Et vinrent li roys 
d'Escoce et la roynne et li seigneur dessus dit à Abredanne. Et 
là pourveirent il et cargièrent leurs vaissiaus, et entrèrent en 
mer; et singlèrent tant, par l'ayde de Dieu et dou vent, que il 
vinrent à l'Escluse. Mès point ne se nommèrent ; ains disent que 
il estoient pellerin, qui s'en alloïent à Saint Jaquème de Galisce, 
et marchans de Norvèghe avoecq yaux. Sur ce, il ne furent nient 
plentet examinet, Ossi il ne descendirent point à terre, ains se 
partirent, quant il se furent rafresqui, et la marée leur re- 

vint; et singlèrent, et prisent le parfont, pour aller deviers Bou- 
loingne!. 

‘ Ensi comme li Escochois nagoient par mer, uns vens d’amont 
si fors et si ounis les prist et les bouta, volsissent où non, à 
l'entrée de le Tamisse, encontre Mergate en Engleterre; et ad 
ce dont estoient li Normant et li Geneuois, waucrant par mer, à 
savoir se il trouverroient nul Englès; et quant il virent les nefs 
escocoisses, si furent tout joiant, et quidièrent que ce fuissent 
nefs englesses. Si misent hors leurs bannièrez et leurs pignons, 
et coummenchièrent à cachier forment vers yaux. Et quant li 
Escot Jes virent, si furent tout esbahi, car il quidièrent que ce 
fuissent Englès. Si ne seurent que dire, et n’y avoit si hardi qui 
ne volsist estre en Jherusalem. Et demandèrent consseil li ungs à 
l'autre qu'il feroient ; car il n’estoient que quatre vaissiaux, et il 
en veoient bien soissante et quinze. Si n’y avoit nulle parchon, 
fors que d'iaux bien vendre. Lors s’armèrent il vistement et dis- 
sent que il n’y aroit nul d’iaus qui jà se rendesist prisonniers, 
mais dufre]roient tant que durer poroient; et enssi l’eut B li roys 
en couvent. Lors se misent à l'ancre, car fuir ne Îeur valloit 
noüent; et boutèrent hors, comme bonnes gens, les bannierrez 
d’Escoce et leurs pignons. 

Evous les Normans venus qui demandent quel gens. Che res- 
pondi messires Guillaumes de Douglas : « Nous sommes Esco- 
chois et au roy d’Escoce ; et vous, qui estes, qui le demandéz ? » 
Adonc vint avant messires Hue Kierés et dist : « Et quelx gens estes 
vous d'Escoce ? Noummés vous : autrement vous estes tout mort, 
car nous mescreons que vous ne soïiés Englès. » Et quant li sei- 
gneur d'Escoce ofrent ceste parolle, si furent auques aseuret, car 
il congnurent bien, par le langaige et à leurs bannierres, qu'il n’es- 
toient mies Englès. Si disent : « Nous sommes telz et telz et Hi roys 
meysmes, et en allons en France veoir le roy de Franche. Si nous 
avés fait grant esmay, car nous quidions ores que vous fuissiés ki 
Englès, nostre ennemy. » 

Et quant messires Hues Kierés et si compaignon entendirent et 
congnurent qu’il disoient voir, si furent moult joyant, et les fis- 
sent desancrer; et disent que il les conduiroient jusques à Calais 
ou à Bouloingne, car il estoient leur amy, et saudoïer au roy de 
Franche. Lors se desancrèrent et singlèrent tont enssamble, et 

vinrent ce soir ou havene de Calais. Là ancrèrent li Escot, et li 
Normant non. Si entra li roys d’Escoche en le ville de Callais et 
toutte se routte, et y fu rechupt à joie, et s’i rafresci par deus 
jours; et au tierch, il s’en parti, et prist le chemin pour venir à 
Tieruanne. Si passa à Tieruanne, Arras, Bapaummes, Peronne en 
Vermendois ; et fist tant par ses journées qu'il vint à Paris, où il 
trouva le roy de Franche et grant fuison de dus, de contes et de 
barons avoec lui, car il y avoit ung grant parlement. Pour ce, y 
avoit estet faite ceste assamblée. 

Moult fu li rois de le venue le roy David d’Escoce resjoys, 
et envoya contre lui des barons et des chevaliers qui l’ame- 
nèrent au palais là où li roys se tenoit adonc et li dist: « A 
bien viègne li rois d'Escoce et toute sa compaignie pour l'a- 
mour de lui. » Li roys d’Escoce li respondi : « Chiers sires, 
vostre bonne merchy. » Lors parlementèrent enssamble de plui- 
seurs coses, et furent moult tost aquinté et privet l’un de l’au- 
tre. Car li roys de France desiroit bien à avoir l’amour et 
l'aquintance de lui, pour ce qu'il se veoit deffiiés dou roy d'En- 
gleterre et le sentoit dechà le mer en l'Empire, procurans et ac- 
querans seigneurs et amis à tous lés; et entendoit bien que il 
enteroit temprement en son royaumme. Se li sambloit grans 
[con]fors, se li roys d’Escoce et li seigneur d’Escoce qui mar- 
cissent à Engleterre, le volloient tellement aidier que ensonniier 
les Englès et ardoir leur pays: se gherre en seroit plus belle. Si 
offri et delivra li roys de France au roy d’Escoce chastiaux‘ et 
argent, pour son estat parmaintenir, à celle fin que il n'ewist 
nulle pès ne trieuwes ne respit au roy englès, fors que par lui 
et par sa vollenté. Ensi H jura li roys d'Escoche, presens ducs, 
comtes, prelas, barons et chevaliers. Se le retint li roys de Fran- 
che de ses draps et son compaignon, et ses chevaliers de son hos- 
tel; et la roynne de France, ensi la roynne d'Escoche, qui estoit 
soer germaine au roy englès, Et leur fist li roys delivrer tout quant 
qu'il leur besongnoit. 

Et fu renvoyés assés briefment apriès ce, de par ces deux rois, 
messires Robiers de Versi, en Escoce. Chils y reporta les alianches 
comfremmées et seellées des roys dessus dis. De quoy li seigneur 
d’Escoce et tous li pays fa moult joyant; et commencièrent à 
guerier plus fort et plus asprement que devant. Et quant li roys 

d'Engleterre le seut, si renvoya l'evesque de Durem et le sei- 
gneur de Lussi et le seigneur de Moutbray; et leur pria que il 
desissent au comte de Sallesebrin, au seigneur de Persi, au 
seigneur de Noefville, au seigneur de Grisop, à messire Edou- 
wart de Bailloel, cappittainne de Bervich!, que il entendesissent 
bien à garder lez frontières contre les Escos et le pays conc- 
quis. Chil seigneur dessus dit revinrent en Engleterre et che- 
vaucièrent deviers Iorch, pour faire ce que li roys leur avoit en- 
joint. F° 32. 

Ms. de Rome +: Apriès ce que li rois d’Engleterre eust couru 
tout ou en partie le roiaulme d’Escoce et pris et saisis dedens le 
pais pluisseurs chastiaus et mis en garnisons pour guerrier le 
demorant, et que il se fu partis de la chité de Bervich, laquelle 
il avoit conquis par lonch siège, et que il l’ot rafresquie et ravi- 
tallie de gens d'armes et de pourveances, et que il fu retrais en 
Engleterre, li rois David d’Escoce, qui se tenoit en la chité 
d’Abredane et là sus la sauvage Escoce, demora tous esbahis et 
considera que de sa poissance singulière il ne poroit amender 
les damages que li Englois li avoient fais. Et jà avoit il entendu, 
ensi que renonmée court et vole moult tos de pais en aultre, 
que messires Robers d'Artois enortoit le roi d'Engleterre à ca- 
lengier la couronne de France, et li metoit en l'orelle par ses 
informations que li roiaulmes de France li estoit devolus par la 
mort dou son chier oncle le roi Carle darrain trespasset, et que 
Phelippes de Valois qui en tenoit la possession, n’avoit pas juste 
cause à l’iretage de France, selonc ce que messires Robers d’Ar- 
tois disoit. Si n’estoit pas cose pour le roi d’Engleterre et les 
Englois legière à esclarcir, car jamais li rois Phelippes, pour 
lors paroles, demandes ne menaces, ne s'en delairoit dou non 
tenir et remetre arrière ; ne li per et baron de France, qui cou- 
ronné J'avnient et qui estoient si homme devenu, ne le soulfer- 
roient point. Li rois d'Escoce, imaginans ces coses, pensoit bien 
que, ou temps à venir, se li rois d'Engleterre voloit proceder en 
ces demandes, guerre s'esmouveroit entre France et Engleterre : 
pour quoi, de li et de son roiaulme, se bonnes aliances estoient 
faites entre les Escos et les François, ils et ses pais en seroient 
grandement reconfortés; et aussi ceste ordenance venroit bien à 
point au roi de France et as Francois, car par le roiaulme d'Es- 


1. Ms. de Valenciennes : Ewruich. Fo 70. 


[1332]  VARIANTES DU PREMIER LIVRE, S 69. k33 


coce poroient li François aisiement entrer en Engleterre et faire 
lor gerre. 

Sus ceste imagination, li rois d'Escoce, com jones que il fust, 
fist asambler auquns prelas et barons d'Escoce et venir en Abre- 
dane, là où il se tenoit et sa fenme; et lor remoustra, qant cbil 
furent venu lesquels il avoit mandés, moult sagement de point 
en point, les articles de ses imaginations. Qant il l’eurent ot et 
entendu, euls, qui sont de nature et ont esté tousjours plus en= 
clins à estre François que Englois, respondirent et dissent au 
roi : « Sire, à toutes vos paroles nous ne veons que tout bien; 
car, ou cas que les Englois nous voellent suspediter par la ma- 
nière et fourme qu'il moustrent, il nous fault pourveir à l’en- 
contre de euls. Et creons proprement que Dieu vous a envoiiet 
ceste inspiration pour nous oster dou dangier des Englois; car 
jà n'avenra, pour retourner toute Escoce ce que desus est au 
desous, que nous aions roi qui soit hommes au roi d’Engleterre, 
ne le tiengne à signeur souverain, ne reliève de li; car la cou- 
ronne d’Escoce et li roiaulmes est de si noble condition que il 
est tenus de Dieu et de l'Eglise saint Pierre. Si ne vous volons 
pas brisier vostre imagination et pourpos de aler en France 
veoir le roi et les estas. Vous estes jones et à venir. Si vous 
aquointerés des barons et chevaliers de France, et euls de vous; 
et tousjours ferons nous, à nostre pooir, gerre as Englois. Il ne 
tenront jà journée paisieuvlement, en ce pais, ce qu’il i tiennent. 
Se nous l'avons perdu onques, nous le recouverrons, uns temps 
venra. Onques nous ne pusmes amer les Englois, ne euls, nous; 
et ont tousjours esté les terres en different, et les hommes, l’un 
contre l'autre, très le premier temps que elles furent abitées. » 

Moult fu pour ces jours li rois d'Escoce resjois, qant il vei 
ses hommes concordans à son pourpos. Et ordonna ses beson- 
gnes au plus bellement et quoiement qu'il peut; et fist au port 
de Morois en Escoce cargier et apparillier ung vassiel de ce que 
besongnier lor pooit à Jui et à sa fenme et à lor estat. Et qant 
il furent tout près, il vinrent là et entrèrent dedens, ils et la 
roine et messires Guillaumes Douglas, neveus au bon messire 
Guillaume. Et enmena avoecques lui vingt sis chevaliers et es- 
quiers, tout de son eage; et la roine aussi, des jones dames et 
damoiselles d’Escocs. Et demorèrent ou pais pour le garder, 
messires Arcebaus Douglas, messires Robers de Versi, messires 
Alixandres de Ramesai et messires Simons Fressiel. Et nagièrent 

k rois et la roine et lor compagnie, et orent vent à volenté, et 
costièrent Frise et Hollandes; et eslongièrent toutdis de Engle- 
terre, dou plus qu’il porent. Et s’en vinrent ferir ou havene de 
l'Escluse, et là issirent de lor vassiel; et ne dissent pas que ce 
fust li rois d’Escoce ne la roine, mais pelerins et pelerines qui 
aloient à Saint Mor des Fossés. Et ne sejournèrent pas longement 
à l'Escluse, mais vinrent à Bruges et tout par aigue; et furent là 
tant que lors chevaus furent amené, car il les avoient esqipés 
avoecques euls en lor vassiel, tous ou en partie; et ce que il lor 
besongna, tant de monteures que d’abis, il s’en pourveirent à 
Bruges. Et puis si s'en departirent, et vinrent à Lille et de là à 
Arras, et puis à Esclusiers et à Lihons en Santhers et à Roie et 
à Qanni et à Reson, et puis à Crai et à Luserches, et là s’ares- 
tèrent. Et envoia li rois d’Escoce deus de ses chevaliers, pour 
segnefiüer sa venue au roi de France, et pour scavoir et veoir 
quel samblant li rois en feroit. Li chevalier furent messires Guil- 
laumes Douglas et messires David de Lindesée; et s’en vinrent à 
Paris, et passèrent oultre jusques au bois de Vicènes, car pour 
ces jours s’i tenoient li rois et la roine et li dus de Normendie 
leur fils. Et trouvèrent des chevaliers dou roi qui les requelliè- 
rent moult doucement, pour tant que il les veirent estrangiers; 
et les menèrent deviers le roi, auquel il comptèrent tout l’afaire, 
et conment li rois d’Escoce et la roine le venoient veoir, et 
avoient pris ombre et escusance de venir à Saint Mor. 

De ces nouvelles fu li rois de France trop grandement resjois; 
et dist as chevaliers d’Escoce que il fuissent li bien venu, et que 
moult volentiers les veroit et tenroit avoecques li. Li chevalier 
d'Escoce disnèrent à l’ostel dou Bois. Et tantos apriès disner, il 
fist monter le signeur de Montmorensi et le signeur de Garen- 
sières, et dist : « Chevauchiés avoecques ces chevaliers d’Escoce, 
et alés à Luserces querre le roi et la roine d’Escoce qui nous 
viennent veoir ; et les amenés ichi, sans entrer en Paris. » Li 
chevalier respondirent : « Volentiers. » Si se departirent tout 
quatre dou Bois, et oevauchièrent ensamble, et vinrent à Lu- 
serces. Et trouvèrent là le roi d’Escoce et toute lor compagnie, 
laquelle n'estoit pas trop grande; et leur dissent ce que li rois 
de France avoit ordonné, Sus les paroles des chevaliers de 
France, li rois et la roine d’'Escoce se. partirent de Luserces et 
cevauchièrent ; et vinrent ce jour jesir à Saint Denis. Et. à len- 
demain, devant la messe dou roi, il furent venu au Bois, et 

mené deviers le roi et puis deviers la roine, qui grandement fu- 
rent resjoi de lor venue. Là furent les aquointances de ces deus 
rois et de ces deus roines moult grandes. Et depuis, demorèrent 
en France, sus le point de neuf ans. Et leur fist li rois delivrer 
la ville et le chastiel de Nemouses, pour tenir lor estat. Et estoit 
ordonné de par le roi de France que, de mois en mois, il au- 
roient mille esqus et bien païüés, pour païer lors menus frès. Et 
venoit à le fois li rois d'Escoce veoir le roi Phelippe, fust à Paris 
ou aillours; et se tenoit dalés li trois ou quatre jours, et se devi- 
soient de Jors besongnes. Et s’enamoura li rois de France dou 
roi d’Escoce, et li rois d'Escoce de lui. Encores n'estoit il nulles 
nouvelles en France que li rois d'Engleterre vosist renvoïier son 
honmage au roi de France ne li desfiier, pour faire calenge de 
la couronne de France. F* 34 et 35. 


$ 70. P. 148, 1. 10 : parlement. — Ms. de Falenciennes : 
l'Empereur. F° 70 v°. 

P. 148, 1. 12 : manda. — Ms, d'Amiens : et y fist venir 
la roynne et tout son hostel. F° 32 wo. 

P. 149, 1. 4 : de Jullers. — Ms. d'Amiens : li ducs de Gerlez, 
li comtez de Jullers et chil que li roys avoit envoiiés deviers 
l'Empereur. F° 32 v°. 

P. 1449, 1. 9 : Saint Martin. — Ms. d'Amiens : en yvier, en 
Braibant. F° 32 v°. 

P. 449, 1. 45 : à Tret. — Ms, d'Amiens : Tret sur Meuse, où 
li Allemant l'avoient adviset, F° 32 v°. 

P. 149, 1. 148 : à Herkes!. — Ms. de Rome : En la ville de 
Malignes vinrent biau cop de signeurs, pour tant que li rois 
d'Engleterre i estoit. Or s'avisa li dus de Braïbant, qui se voloit 
dissimuler de ces besongnes, et ordonna et i trouva une cautelle 
nouvelle; et dist que li parlemens ne se pooit tenir, pour celle 
fois, à Malignes ne à Trec. Se euist il esté là moult bien, et pour 
l'aise des signeurs de l’Empire. Il li fu demandé dou roi et dou 
conte de Gerles où il voloit donc que il se tenist. Il respondi : 
à Herkes en Hasbain, qui sciet priès de son pais. F° 44. 

P. 149, L. 24 : vinrent. — Ms. de Rome : Et vinrent là tout 
li signeur, tant de l'Empire conme d'autre pais, qui aliance 

avoient au roi d'Engleterre, et pluisseur de la conté de Hainnau 
qui ni avoient que faire, fors que pour veoir l’estat. F° 44. 

P. 449, 1. 27 : plainne de signeurs. — Ms. de Rome : et se 
logièrent moult de signeurs à nu chiel, ou desous fuellies, et 
contre les haies et les buissons et ens ès jardins au dehors de la 
ville. F° 44. ; 

P. 449, 1. 29 : halle, — Æfs, de Valenciennes: grande vielle 
halle. F° 70 v°, 

P. 450, 1. 4 : cinq piés. — As. d'Amiens : plus hauls ung 
piet que nuls dez autres. F° 32 v°. 

P. 450, 1. 29 : li signeur. — Ms. de Rome : en aucgmentacion 
de title et de nom le conte de Gerles fu transmués en duc, et li 
marquis de Jullers en conte, et puis grant temps apriès fu il 
nonmés dus de Jullers. Donc descendi li dis rois d’Engleterre, 
nonmés vicaires à l'Empereour. Et aussi fissent tout li signeur, 
et issirent de la halle; et vinrent en une aultre place moult 
grande, laquelle on avoit apparillie pour euls, et là disnèrent en- 
samble. Et fu ordonné que de là on se departiroit casquns en 
son lieu ; et, cel ivier passet, sus l’estet, qant li vicaires de l’Em- 
pereour semondroit ses honmes, tout se remeteroient ensamble 
et le venroient servir, et iroient partout où il les menroit. F° 44, 

P. 450, 1. 30 : creantèrent.— Ms, de Valenciennes : \à où ilz 
se trairoient à l’esté pour guerroier, F° 70 v°. 


$ 74. P. 451, 1. 5 : à Louvaing. — Ms. d'Amiens : Adono 
s'en revint li roys englès à Louvaing dalés le roynne se femme; 
et se tint là tout l'ivier, et à grant fret; et se faisoit partout ap- 
peller vicaire de l'Empereur. Et manda au comte de Haynnau 
que ses pays li fuist ouvers et appareïlliés, pour recepvoir lui et 
ses gens, et passer parmy comme vicairez de l’Empire. Li com- 
tez, qui bien volloit obeir à l'Empereur si avant que tenus y 
estoit, et garder ossi sen honneur au roy de Franche, respondi 
qu'il en aroit avis. Si mist en Mons en Haynnau ung grant par- 
lement enssamble des barons et des chevaliers et des hommes de 
se terre. Et fu trouvet que il ne pooit contredire à l'Empereur, 
ne à son vicaire, que‘ il ne le servesist et ouvresist se pays, pour 
lui et ses gens recevoir. Et enssi le raportèrent au roy d’Engle- 
terre chil qui par lui chargiet en estoient, liquelx roys en fu 


1. Ms. de Valenciennes : qu’il ne meffesist. Fo 71. 


[4338] VARIANTES DU PREMIER LIVRE, S 71. 437 


tous joians et se tint à Louvaing, ensi que je vous ay dit, toudis 
acquerans amis en l’Empire. F° 32 w°, 

P. 151, 1. 6 : venue. — Ms. de Rome : Si se departirent chil 
signeur et prissent congiet au roi d’Engleterre, et li rois à euls, 
sus l'estat et ordenance que de retourner à l’estet, Et vint li rois 
d'Engleterre à Louvaing et se loga ou chastiel, car li dus son 
cousin li presta. Et manda li dis rois d'Engleterre la roine Phe- 
lippe sa fenme en Engleterre, laquelle fu moult resjoie de ces 
nouvelles; et se apparilla dou plus tos conme elle pot. Et se 
mist en la mer, et monta ens son vassiel au palais de Wesmous- 
tier, et tout chil et toutes celles qui de sa route furent. Et estoit 
la roine bien acompagnie de dames et de damoïselles d’Engle- 
terre, de chevaliers et d’esquiers. Et nagièrent tant li maronnier, 
à l’aide de Dieu et dou vent, que il vinrent en Anvwriers; et là 
issirent des vassiaus, et se missent en la ville. Si fu la roine re- 
quelloite moult honourablement de eeuls de la ville. 

Les nouvelles s’espardirent tantos sus le pais que la roine 
d'Engleterre estoit venue. Si vinrent contre li, et pour acompa- 
gnier et amener à Louvaing deviers le roi, pluisseurs barons et 
chevaliers d’'Engleterre qui estoient espars sus le pais de Brai- 
bant; et entra la roine en Louvaing à plus de deus mille che- 
vaus. Se vint hi rois contre li et le rechut liement. Si furent 
moult belles et moult amoureuses les aquintances dou roi et de 
la roine; et se logièrent ou chastiel de Louvaing tout cel ivier, 
et tinrent lor estat. Assés tos apriès ce que la roine fu venue à 
Louvaing, le vinrent veoir li jones contes Guillaumes de Haïnnau 
son frère, et la jone contesse sa fenme. Et aussi fist madame de 
Valois sa mère, car elle l’amoit de tout son coer plus tenrement 
que nulles de ses filles. Si fu la roine visetée des chevaliers et 
des dames de Hainnau et de Braibant; et elle qui estoit pour- 
veue toute sus, les requelloit liement et doucement, et les re- 
mercioit de lor bonne visitation. Vous devés scavoir et croire 
legierement que li rois d’Engleterre gissoit à grans frès et as 
grans coustages deça la mer; car il tenoit plus de deus mille 
chevaliers et esquiers, et environ huit mille archiers. Et tous les 
mois estoient paiet de lors gages, sans les grans coustages et 
frès qui li venoient de costé, à tenir ces signeurs d’Alemagne à 
amour, car il n’en fesissent riens, ne pour linage ne aultrement, 
se li denier n’alaissent toutdis devant. F° &h v°. 

P. 151, 1. 143 : de Cranehen. — As. B 6 : Le roy d'Engle- 


L38 CHRONIQUES DE J. FROISSART. [1338] 


terre gisoit en la ville d'Anvers à grant frait et y fu plus d’un 
an, car le duc de Brabant son cousin le deffreoit che qu’il povoit, 
et nooit entre deus yawe, car il donnoit à entendre bien souvent 
au roy d’Engleterre qu'il luy aïderoit, et au roy de France que 
jà ne seroit fors que bon Franchois. Et pour luy escuser et tenir 
en amour le roy de Franche, il envoia en Franche ung sien che- 
valier, le plus secret qu'il euist, messire Loys de Granchon, et 
l'ordonna là demourer et estre tous quoy delés le roy de Fran- 
che : lequel chevalier s’en aquita lealment. Car, quant il venoit 
nouvelles en la court, et le roy Phelippes estoit enfourmés que 
le duc de Braïbant son cousin estoit à tous les parlemens du roy 
d'Engleterre, et qu'il volloit soustenir la querelle du roy d’En- 
gleterre, le dit chevalier Loys l’escusoit et aloit au devant et di- 
soit : « Ha! chier sire et nobles roy, ne creés nulles parolles, 
car le duc de Brabant vous est leal, car jà ne sera Englès, quel 
samblant que il moustre au roy d’Engleterre. Et se il se tient 
delez luy, c’est pour brisier son opinion; et se luy est sy proçain 
de sanc et de linage qu'il couvient à le fois que il luy faiche com- 
paignie. » F° 93 et 96. 

Ms. de Rome : Renonmée couroit en Flandres et ailleurs, 
quoique li dus Jehans de Braïbant fust cousins germains au roi 
d'Engleterre, si se faindoit ils de li aidier, ensi que faire deuist, 
et estoit moult pesans à esmouvoir. Et disoient auqunez gens que 
les secrès de ces parlemens estoient par lui sceu en France, car 
il avoit un sien chevalier le plus secré de tous les aultres et que 
le plus il amoit, lequel on nonmoit messire Lois de Cranehen, 
envoiet à Paris, et là se tenoit tous quois dalés le roi et les si- 
gneurs. Et estoit li dis messires Loys cargiés de par le duc, 
que de li esquser au roi de toute[s] informations senestres qui 
poroient venir. Et grandement bien s’en aquita li chevaliers. Et 
tous les jours venoient lettres et nouvelles dou duch de Braibant 
au chevalier, par quoi il sçavoit tous les secrès qui se faisoient 
en Braibant..… 

Encores se dissimuloit ce qu’il pooit li dus de Braïbant, quel 
amour ne compagnie que il fesist ne moustrast au roi d'Engle- 
terre son cousin. Et faisoit tout quoi tenir son chevalier, messire 
Lois de Cranehen, à Paris, dalés le roi, qui tousjours esqusoit 
le duch de toutes imformations senestres qui venoient en la pre- 
sence dou roi, et disoit au roi : « Sire, n’en creez riens, car 
monsigneur de Braibant, quel samblant que il moustre ne face 

à son cousin le roi d'Engleterre, ne vous fera jà guerre pour lui. » 
Et li rois de France le creoit, et crei tant que on en vei tout le 
contraire. De quoi li dis chevaliers prist si très grande meran- 
colie, qant li rois Phelippes li dist que il estoit mençonnables, 
et li dus de Braibant ses mestres aussi, que il en morut d’anoi; 
ne onques depuis ne retourna en Braibant. F° 44 r° et v°. 


$ 7%. P. 152, L. 10 : à Vilvort. — Ms. d'Amiens : Or re- 
venons au roy d'Engleterre, qui très grant desir avoit que li 
saisons venist que il pewist faire se emprise. Et se tenoit à Lou- 
vaing, et parloit souvent de son voiaige au duc de Braibant son 
cousin, au duc de Guerles son serourge, au comte de Jullers et 
à monseigneur Jehan de Haynnau, qui le visetoient. Et quant li 
estés fu venus, li Pasques et li Pentecouste passée et li Sains 
Jehans Baptiste ossi, et li aoust aprocha, il s’en vint à Vilvort et 
se loga en la ville. Et là s’asambloient li Englès, qui le mer 
avoient rappasset ; et se logoient en le ville, qui logier si 
pooient, ou ens ès marès sour le rivierre. F° 33. 

Ms. de Rome : Li rois d'Engleterre, toute celle saison, petit à 
petit, fist par decà la mer et par de delà apparillier ses pourvean- 
ces. Et qant la Pentecouste fu passée, il se departi de Louvaing; 
et laissa là la roine sa fenme. Et s’en vint logier à Villevort, à 
une lieue priès de Brousselles; et remanda toutes ses gens, qui 
estoient espars en Hainnau et en Braibant. Et là furent tendu, 
en ces biaus prés qui sont grant et large, au lonc de la rivière, 
tentes, trefs, auqubes et pavillons, et toutes ordenances de lo- 
geis. Et escripsi deviers ces signeurs d’Alemagne; et leur manda 
comme vicaires de l'Empire, et les semonst, sus lors fois, que 
tout venissent. Chil signeur s’ordonnoïent tout par grant loisir, 
et ne se delivroient point ensi que li rois d'Engleterre vosist; 
et prendoient piet sus le duch de Braibant. Et de ces detriances 
li rois d’Engleterre estoit tous merancolieus, et couvenoit que il 
portast ce dangier. F° kh v° et 45, 

P. 152, 1. 19 : s’attendoient. — Ms. d'Amiens : Lors manda 
il estroitement à tous ces seigneurs d’Allemaigne que il venissent 
et avalaissent, ensi que juret et proummis li avoient; et il li re- 
mandèrent que il estoient tout appareilliet, mès que li dus de 
Braibant s’esmeuist. Encorrez detria li dus de Braibant, de le 
Madelainne à li mouvoir jusque en septenbre; et avoit renvoiiet 
en France monseigneur Loeys de Cranehen, le plus secret che- 

valier qu'il ewist, liquelz chevaliers escuzoit toudis le duc de 
Braïbant envers le roy contre touttes imfourmations qui pooient 
venir. Nonobstant ce, si faisoit li dus de Braibant son mande- 
ment, et retenoit chevaliers et escuiers là où il les pooit avoir. 
Et le detriance qu’il y metoit, elle estoit assés raisonnable, car 
il veist vollentiers que entre ces deux roys aucuns bons tretiés 
d’acort se fust fais, ainchois que gherre ne arsins s’en fust es- 
meus ne commenchiés. Et bien disoit que, se li comtez Guillaum- 
mes de Haynnau, qui nouvellement estoit trespassés, vesquesist, il 
les ewist appaisiéz et mis à acord. Et se li estoient chil doy roy 
si prochain que à envis s’en mesloit et à envis s’en demoroïit ; 
mès il s’estoit jà si avant acouvenenchiéz que par honneur il ne 
pooit reculler, Ossi li plus grant partie de tous ses chevaliers es- 
toïent en coer Englès, qui bien avanchoient et aidoient le roy en- 
glès en ses besoingnes. F° 33. 

P. 452, 1. 29 : seize cens. — Mss. À 41 à 44 : dix huit cens. 
Fo 38. — Ms. B 6 : deux mille. F° 404. 

P. 452, 1. 31 : dix mille. — Ms. d'Amiens : huit mille. F° 33. 
— Ms. B 6 : quatre mille. F° 104. 

P. 153, 1. 9 : les passages. — Mss. 4 11 à 4h : contre les 
Anglois qu’ilz n’apassassent d'Angleterre par deca la mer pour 
venir en France. F°58. 

P. 153, L. 13 : France. — Mss. À 11 à 44 : avecques ses 
aliez d’Allemaingne. F° 38. 


S 73. P. 153, 1. 16 : Quant cil signeur. — Ms. de Rome : 
Bien sentoient et congnissoient li signeur d’Alemagne que li dus 
de Braïibant se dissimuloit et se portoit de ces besongnes assés 
froidement. Et se savoient bien li pluisseur que il avoit envoïiet 
son chevalier, mesire Lois de Cranehen, à Paris, deviers le roi 
de France, et le faisoit là tenir tout quoi, pour li escuser de 
toutes informations senestres qui pooient venir. Nequedent, tou- 
tes ces coses misses avant, il se departirent de lors lieus, qant 
il orent pourveu lors gens; et s’en vinrent à Villevort deviers le 
roi d'Engleterre et vicaire à l'Empereour. Et ensi que il venoient, 
il se logoient sus celles belles praieries qui sont entre Brouselles 
et Villevort; et s’estendoient lors logeis et comprendoient bien 
avant joindant Brouselles, Et vinrent tout premierement li dus de 
Gerlles, serouges dou dit roi, li contes de Jullers, li contes des 
Mons, li contes de Saumes en Saumois, li archevesques de Cou- 

longne et messires Gallerans ses frères, li sires de Fauquemont, 
messires Ernouls de Baquehen, et pluisseur chevalier et tout ruste 
d'Alemagne. Messires Jehans de Hainnau estoit tous jours dalés le 
roi et son consel. 

Qant il furent venu, Hi rois d'Engleterre lor requist que il vo- 
sissent escrire et seeler avoecques lui lettres de desfiances à Phe- 
bppe de Valois, qui se nonmoit rois de France. Chil signeur 
d'Alemagne respondirent generaument que il estoient tout prest, 
mais que li dus de Braïbant vosist ce faire; et bien apertenoit que 
il le fesist, car il estoit li plus procains de sanc et de linage qui 
fust là au roi d'Engleterre, Adonc requist li rois d’Engleterre 
au duch de Braibant, par honmage et par linage, que il vosist 
seeler. Li dus de Braïbant fu consilliés de respondre : si res- 
pondi et dist que point pour l’eure il ne escriroit ne seeleroit 
nulles desfiances avoecques euls, et pas ne s’escusoit que il ne le 
deuist faire; mais ce que fait en seroit, il le feroit de soi meismes, 
sans nului mettre en sa lettre. ! 

Donc regarda li rois d’Engleterre sus les signeurs d’Alemagne, 
et leur dist : « Biau signeur, je me tieng assés contens de ce 
que mon cousin de Braïbant en fera. Nous sonmes en son pais; 
et qant nous serons dehors, il auera mieuls cause de escrire et 
seeler les desfiances que il n’ait presentement. Si vous pri chie- 
rement que vous ne vos vaelliés pas arester sus ce, et seelés 
avoecques moi. » Il regardèrent tout l’un l’autre. Donc dist li dus 
de Gerlles : « Contes de Jullers, et vous, contes des Mons, biaus 
cousins, nous i metons trop de detris sans raison : il le nous fault 
faire, et à ce nous sonmes aloïet et obligiet de trop grant temps, » 
Donc respondirent li Alemant tout de une vois : « Dus de Gerles, 
vous dittes verité. » 

Là fu conclu et acordé que tout seeleroïent avoecques le roi 
d’Engleterre les desfiances à Phelippe de Valois, ensi que il fis- 
sent. Li rois d'Eagleterre en chief escripsi et seela, pour lui et 
pour tous ses tenaules d’Engleterre ; et puis seelèrent tout li aul- 
tre, reservé le duch de Braibant. Chils volt faire son fait à par 
lui. Les desfiances escriptes et seelées, li evesques de Lincole fu 
cargiés de la porter et faire le message. Il l'emprist avoecques 
un hiraut d’Engleterre, liquels cevauça tout devant pour impe- 
trer un sauf conduit pour le dit evesque alant et retournant, et 
l’atendi à Valenchiennes. Li hiraus qui chevauca devant, esploita 
si bien que il ot le sauf conduit pour l’evesque de Lincolle et toute 

sa famille alans et retournans, et l'aporta à Valenchiennes là où li 
evesques l’atendoit. 

Qant li dis evesques l'ot, il se departi de Valenchiennes et 
vint au Chastiel en Cambresis et puis à Saint Quentin et à Hem 
et puis à Noion; et fist tant par ses journées que il vint à Paris 
et se loga au Chastiel Festu, en la rue dou Tiroi, derrière les 
Innocens. Pour ces jours, estoit li rois Phelippes À l'ostel c'on 
dist de Neelle, oultre la rivière de Sainne. Et là ala li evesques 
de Lincolle faire son message et parla au roi, car on li fist voie, 
et li rois le volt veoir et oïr. Si mist les desfiances avant : adonc 
regarda li rois la lettre et les seauls qui i pendoient. Si fist dire à 
l'evesque que il pooit bien partir qant il voloit, car il se tenoit 
pour tous desfiiés. Et aussi li evesques de Lincole, pour plus 
deuement faire les desfiances, avoit rendu au roi de France, avant 
ce que il moustrast ses lettres, l’onmage tout entier et tel que il 
le tenoit de li, et li rois l’avoit repris. C’estoit la eonté de Pontieu, 
et en Giane auqunes terres, qui s’estendent entre la rivière de la 
Dourdonne et la Geronde; car ce qui est par de delà, les rois 
d’Engleterre ont tous jours tenu quitement et liegement, et ensi 
conme l'iretage d'Engleterre. 

Qant li evesques de Lincole ot fait ce pour quoi il estoit venus, 
il se departi et retourna arrière. Et tantos li rois Phelippes envoia 
saisir la conté de Pontieu et la conté de Monstruel et toutes les 
terres que li rois d'Engleterre avoit relevé de la couronne de 
France, et qu'il tenoit au jour que les desfiances vinrent. Et 
transmuèrent li officier, qui conmis i furent de par le roi, tous 
officiers, et i remissent aultres selonch les ordenances des lieus; 
mais il ne tint pas longemient la conté de Pontieu, qant il le donna 
à mesire Jaquème de Bourbon, un sien cousin moult proçain, et 
liquels estoit issus, et li dus Pières de Bourbon, ses frères, de la 
droite coste dou roi saint Lois de France. Et ne tenoit pas li dis 
messires Jaquèmes de Bourbon, au jour que ki rois li donna la 
conté de Pontieu, trop grant terre, et pour ce li augmenta il son 
hiretage; et bien l'emploia, car li gentils chevaliers fu ausi pour- 
veus de nobles conditions que nuls chevaliers peut estre. Or se tint 
li rois Phelippes pour desfiés dou roi d’Engleterre et des conjoins 
et aliers avoecques li en celle gerre. F° 45. 

P. 154, 1. 8 : Jehan de Braibant. — Hs. B 6 : Quant toutes 
ces choses furent faites et du consail et consentement de l’'Em- 
pereur, et osy des aliés qui là estoient presens et qui tout y fu- 

rent appellés ; alors le roy d’Engleterre prist congict et s’en re- 
tourna arière en la ville d'Anvers où madamme sa femme estoit 
encore. De là euit de rechief à sa revenue ung grant parlement, 
et nus ne s’y oublia de y venir. Et Jaques de Hartevelle, qui 
soustenoit grandement le partie du roy d'Engleterre, là y fu, le 
duc de Brabant, le conte de Haynau, messire Jehan de Haynau, 
le duc de Gueldre, le conte de Jullers, le sire de Fauquemont et 
tout ly alliés. Et là remoustra le roy d'Engleterre ses lettres et 
tout che que il avoit enpietré devers l'Empereur. Et requist le 
dit roy à tous ses seigneurs que il le volsissent servir, ensy que 
ses lettres contenoient. 

Là n’en y eult nul qui se peuist escuser ne volsist, fors le duc 
de Brabant: mais encore canchela il ung petit et dist : « Sire, 
nous serons tous aparellié pour aller là où il vous plaira en 
l'Empire au commandement de l'Empereur, mais només où vous 
vollés aller ? » Et dit le roy de Engleterre : « Devant la cité de 
Cambray, car elle est de l'Empire, dont elle deuist obeir à l'Em- 
pereur ; et elle est contraire et obeist au roy de France. Et là 
vous voel jou là mener, et le conquerrons, sy plest à Dieu, se 
nous poons. » Che fu bien l'acort de tous. Lors respondy le duc 
de Brabant et dist encores, qui envis se tournoit Englès et envis 
le laissoit; mais il avoit là parlet et agambé sy avant que il ne 
povoit reculler, et avoit tant recheu d'or et d'argent du roy 
d'Engleterre que il ne s'en povoit escuser; lor dist : « Chier 
cousin, puis que ensy est que là vous nous vollés mener, sy def- 
fiés le roy de France bien hastivement et vous traiés celle part. 
Et sy trestost que je saray que vous serés devant Cambray, je 
vous y v{e]nray servir à douze cens lanches. » Le roy d’'Engle- 
terre, qui veist vollentiers que ses besoingnes fuissent avanchies, 
dist : « Je le feray voilentiers. » 

Ensy se departy le parlement sur cest estat. Et s'en vint adonc 
le dit roy à Brouselles, avec le duc son cousin, où il fu recheus 
joieusement. Et s’acointa sy bien de Brusselois et des chevaliers 
et escuiers de Brabant que tout se mirent à son commandement, 
mais que leur syre le volsist. Quant le roy d’Engleterre eult là 
esté bien ung mois, il s'en departy et s’en retourna vers Gant, 
sur cel estat que pour esmouvoir ses gens et pour aller avant et 
venir devant Cambray, ensy que l’ordonnanche portoit. Lui venu 
à Gant, il y trouva la royne sa femme, en l’abeie de Saint Pière, 
que jà y estoit venue, et là tinrent leur ostel. Sy estoit souvent 

vissetés de Jaques de Hartevelle et des bourgois de Gant, et 
madame la royne des bourgoises. 

En che temps, envoia deffier le roy d’Engleterre le roy de 
France par l'evesque de Lincelle, qui fist bien son messaige en 
la ville de Paris, et fist que le roy de Franche se tint bien pour 
deffiiet. Et retourna arière à Gant vers le roy son seigneur, qui 
le vey vollentiers, et ly demanda au retour quel samblant le roy 
Phelippe avoit dit ne fait. « Certes, dist l’evesque, il n'en fist 
que rire, et dist que vous avés songiet que cuidiés estre roy de 
Franche. » F° 99 à 402. 

P. 454, 1. 47 : à Malignes. — Hs. B 6 : Or reviens au roy 
d'Engleterre qui se tenoit en la ville de Gant. Osy tost que il 
eult defhiet le roy Phelippe, et que le roy Phelippe se tint pour 
deffiet, et qu'il eult fait saysir le conté de Poitau par son connes- 
table et le conte de Ghines, le dit roy d’Engleterre cuida tantost 
partir et venir devant Cambray; mais il n'eut mie ses gens sy 
tost prest, espesialment le duc de Brabant, et detria les Allemans 
à venir de le Saint Jehan Baptiste jusques en my aoust et plus 
avant. En che detriement, fist ung grant envaisement mesire 
Gautier de Mauny, car il se party de Gant du roy d'Engle- 
terre... Fo 402 et 103. 

P. 154, L. 49 : Gautiers de Mauni. — Ms. d'Amiens : qui 
avoecquez le roy d'Engleterre estoit apassés le mer par dechà et 
qui en Anwiers se tenoit. F° 34 vw°. — Ms. de Rome : uns bace- 
lers et chevaliers de la conté de Hainnau et tousjours vrais et 
loiaus Englois. F° 45 v°. 

P. 454, 1. 20 : fu defhiés. — Ms. de Valenciennes : Or 
estoit le roy d'Engleterre revenus en Ampvers. Si vint messire 
Gautier de Maugny devant le roy; et prist congié de luy et au- 
cuns compaignons, d’aler faire aucune appertise. F®° 69, — 
Ms. de Rome : le roi d'Engleterre et ses hoos estans à Ville- 
vort. F° 45 ve. 

P. 154, 1. 23 : quarante. — Ms. d'Amiens : environ soixante. 
F° 31 v°. 

P. 454, 1. 23 et 24 : compagnons. — Ms. de Rome : haïn- 
nuiers et englois. F° 45 w°, 

P. 154, 1. 26 : Blaton. — fs, d'Amiens : dallés Condet sus 
Escaut. F° 34 v°. — Ms. de Rome : et se boutèrent ens ès bos 
de Blaton. Li gentils chevaliers avoit voé en Engleterre, oant 
dames et signeurs, et dit ensi : « Se la guerre s’esmuet entre le 

roi d'Engleterre, mon signeur, et Phelippe de Valois qui se dist 
rois de Franche, je serai li premiers qui s’en armera et qui 
prendera chastiel ou ville sus le roiaume de France, » Et de ce 
veu point il n’en defalli, car il s’en vint de nuit bouter ens ès 
bois de Wières, moult priès de Mortagne. F° 45 v°. 

P. 155, L 7 : levant. — Ms. B 6 : à Mortaigne sus l'Escaut, 
à quatre lieues de Tournay. F° 103. 

P. 155, 1. 8: à Mortagne. — Ms. de Rome : La ville de 
Mortagne sus la rivière d'Escaut, quoi que elle soit moult priès 
gardée, pour ce jour fu en très grande aventure de estre prise, 
car messires Gautiers de Mauni et sa route vint sus l’ajournée 
si priès que il se boutèrent en enbusqe ens ès haies et buissons 
dalés Mortagne. Et orent pourveu cotes et abis de fenmes, les 
quelles il prissent en un village sus lor cemin, et grans cretins 
plas, là où ces fenmes qui vont au marchiet mettent bures, oefs 
et froumages. Et abituëerent quatre de lors honmes de labit de 
ces fenmes et loièrent entours lors testes belles blances loiures 
de toille; et prissent ces cretins couvers de blances napes, et 
moustroient que elles venissent au marchiet vendre lors bures et 
froumages. Et vinrent sus l'eure de solel levant à la porte, et la 
trouvèrent close et le guichet entre ouvert, et un homme qui le 
gardoit ; et quida veritablement que ce fuissent fenmes d’un vil- 
lage là priès, qui venissent au marchiet, et ouvri le guichet tout 
arrière, pour elles entrer et lors cretins. Qant chil honme en abit 
de fenmes furent dedens, il se saisirent dou portier et traissent 
lons coutiaus que il portoient desous lors gonnes, et li dissent : 
« Se tu sonnes mot, tu seras mors. » L'ome fu moult effraé et 
doubta la mort, et se tint tous quois dalés euls. 

Evous messire Gautier de Mauni venu et ses compagnons, qui 
les poursievoient de lonch; et avoient laissiet lors chevaus, en 
haies et en buissons, assés priès de Mortagne, en la garde de 
lors varlès, Et veirent que lor compagnon estoient signeur de la 
porte; si se hastèrent dou plus qu'il porent, et entrèrent dedens 
le guichet tout à lor aise. Et s'en vinrent deviers la tour et le 
dongnon, et le quidièrent trouver mal gardée; mais non fissent, . 
car elle estoit fremée. Adone se tinrent euls tout quoi, et veirent 
bien que il avoient fali à leur entente, et que la ville, sans le 
chastiel, ne lor valloit noïent à tenir. Si se retraissent tout le pas 
là par où il estoient venu, et ne portèrent aultre damage à la 
ville de Mortagne que il boutèrent le feu en deus ou trois mai- 

sons ; et puis issirent et montèrent sus leurs chevaus, et se depar- 
tirent sans aultre cose faire. Moult de gens de la ville de Morta- 
gne estoient encores en lors lis, et ne sceurent riens de celle 
aventure. F° 45 v° et 46. 

P. 155, 1. 8 : guicet. — Ms. de Valenciennes . le wiquet de 
la porte ouvert. Si rompirent le flaiel, et en furent maistre. 
F° 69. 

P. 153, 1. 26 : bouter le feu. — Ms. d'Amiens : afin que il 
souvenist chiaux de le ville que il y avoit estet, et que une autre 
fois il fuissent plus songneux de garder leur ville. F° 31 v°. 

P. 156, 1. 42 : Thun l'Evesque. — Ms. d'Amiens : Dont se 
parti messires Gautiers et toutte se routte, et vint passer l'Es- 
cault et le Haynne à Condet; et cevaucha encorres plus avant 
deviers Cambresis, ensi comme vous orés. Encorres ne se doub- 
toit on de riens, ens ou pays de Cambresis. Bien supposoit li 
evesques de Cambrai que li roys d'Engleterre feroit en France 
se premier voiaige par là; mais il leur estoit encorrez si lontains 
que ses pays n’en estoit de riens effraés ne pourveus. Or che- 
vaucha li sires de Mauni en celle entente que pour faire y au- 
cune envaye, car bien savoit que li pays de Cambresis estoit et 
seroit ennemis à yaux. Touttesfois en ceste chevauchie, il s’avisa 
que il envoieroit deffier souffissammenñt l’evesque de Cambray, 
aGn que il ne fuist repris de villain fet. Li evesques n’en fist nul 
compte, car il ne le cuidoit mie si priès de lui qu’il estoit. Ossi 
chiz qui porta les deffianches ne Ii dist mies. Si chevaucça li 
sirez de Mauni, à le couverte, deseure Valenchiennes ; et vint à 
Denaing où il disna, car l’abesse estoit sa cousinne. Et vint à 
Bouchain et passa là l’Escaut, et ne dist mies à chiaux de Bou- 
chain quel cose il volloit faire ; et vint une matinée si à point à 
Thun l'Evesque, ung castiel seant sour l’Escaut, qui se tient de 
Cambresis, que de venue, parmy l’ayde de ses gens, il prist le 
pont, le porte et le castiel et le castelain dedens. F° 34 v°. 

Ms. de Rome : Messires Gautiers de Mauni, pour acomplir 
son emprise, il et si compagnon, chevaucièrent et rentrèrent en 
Hainnau ; et passèrent l’Escaut à un ponton au desous de Con- 
det. Et vinrent ce jour disner en l’abeie de Vicongne; et là ra- 
fresqirent lors chevaus, et si tinrent jusques à la nuit. Encores 
n'estoit li pais de riens effraés. Et montèrent sus lors cevaus à 
la vesprée, et cevauchièrent amont; et passèrent les bois de 
Walers, et entrérent en Ostrevant. Et avoient gides qui les me- 

noient; et vinrent, entre Douai et Cambrai, passer la rivière de 
la Sensée, qui rentre en l’Escaut à Bouchain. Et cevauchièrent 
tant que, sus l’eure de solel levant, il vinrent à un chastiel, que 
on dist Thun l'Evesque, seant sus la rivière d’Escaut; et si à 
point que les mesnies dou dit chastiel mettoient hors le bestail, 
pour pasturer ens ès prées qui sont priès de là, et encores estoit 
li chastellains en son lit. F° 46. 

P. 156, 1. 49 : Giles. — Ms. de Valenciennes : Willame, 
F° 69. 

P. 156, 1. 91 : destourbiers. —— Ass. À 44 à 4h : Et faisoit 
ses courses, trois ou quatre fois la sepmaine, jusques devant la 
bonne cité de Cambray; et venoit escarmouchier jusques aux 
barrières, où il faiscit moult grandes et belles appertises d'armes. 
F° 39. — As. d'Amiens : Or furent chil de Cambray courou- 
chiet et especialment li evesques; et manda au roy de Franche 
le fet, et coumment ses castiaus li estoit tolus et emblés. Si en 
fu li roys courouchiés, et bien y eut cause. F° 31 v°. 

P. 156, 1. 24 et 95 : en Braibant. — Ms. B 6 : Et puis s’en 
retourna le dit Gautier à Gant devers le roy son seigneur, qui 
le vey vollentier et qui jà avoit oit parler de ses adventures : se 
luy en savoit bon gré, et le tenoit pour ung des plus aventureus 
de son ostel et vaillans. F° 404. 

P. 456, 1. 25 : le roy englès. — Ms. d'Amiens : qui encorres 
estoit en Anwiers. F° 31. 

P. 156, 1. 26 : à Malignes. — Ms. de Rome: et i avoit un 
parlement, F° 46. 


$ 74. P, 457, 1. 8 : et envoia. — Ms. d'Amiens : Si y en- 
Voya grans pourveanches de gens d'armes pour le garder et 
deffendre contre tous venans, premiers monseigneur Loeys de 
Savoie, monseigneur le Galois de le Baume, le seigneur de 
Groulée, le seigneur de Biaugeu, messire [Mille] de Noyers; le 
seigneur de Saint Venant, le seigneur d’Aubegny, le seigneur de 
Basentun et le seigneur de Roye, et avoecq cheux bonne bache- 
lerie et grant fuison de Geneuois et d’autres saudoïers. Chil y 
fissent tous vivres d'environ amener et akariier, et emplir les 
greniers de bleds et d’avainnes. Et fisent chil seigneur entierer 
trois des portes de Cambray, qui point n’estoient necessaires à 

l'ouvrir. Encorres envoya li roys de France au Castel en Cam- 
bresis messire Thieubaut de Moreil, le marescal de Mirepois et le 
seigneur de Rainneval. Et fist li roys bien garnir Bohaing, le 
Male Maison, Crievecoer, Aloes et Oizi en Cambresis; et fist son 
mandement par tout le royaumme de Franche à estre à Peronne 
en Vermendois, à Bapaummes! et à Arras. F° 33. 

P, 157, 1. 11 : de Roie, — Le ms. B 6 ajoute : le sire de 
Neufchastel,.… le sire de Coucy, le sire de Raineval. F° 102. 

P. 157, 1. 142 : deux cens. — Ms. B 6 : cinq cens. F° 102. 

P. 157, 1. 45 : manda. — Ms. B 6 : Or avint que, quant le 
roy Phelippe se vit defliiet du roy d’Engleterre, il n’en fist mie 
grant conte. Et fist coppiier tantost les lettres de deffianche, et 
les envoya par tout les hauls seigneurs qu'il pensoit avoir à ende 
et confort, est à savoir devers le roy de Behaigne, l'evesque de 
Liège, le duc de Loraine, le conte de Bar et ensy deviers les 
autres. F° 102. 


S 78. P. 158, 1. 26 : Li rois. — Ms, de Rome: Li rois d'Engle- 
terre estoit venus à Malignes à un parlement qui ià se tint, car 
li Alemant, qui le roi d’Engleterre voloient servir, et qui deffet 
avoient le roi de France, s’esmervilloient grandement entre euls, 
de ce que li dus de Braibant ne se apparilloit aultrement pour 
aidier son cousin germain, le roi d’Engleterre. Et fu là dit, a- 
resté et consellié que tout se departiroieut de Villevort, où logiet 
il estoient, et cemineroient oultre et passeroient parmi Hainnau. 
Tout ce ne pooit deveer li contes de Hainnau : puis que il en 
estoit requis dou vicaire à l’Empereour, il couvenoit que il fust 
en obeissance. Et fu remoustré au roi d’Engleterre que il s'adre- 
ceroit parmi Brousselles et iroit parler au duch son cousin, puis 
que il n'estoit venus au parlement à Malignes, et li remousteroit 
ces desfautes et aultres, desquelles on estoit tout esmervilliet. 

Ensi se conclut li parlemens. Et retournèrent li signeur à Vil- 
levort, et se conmenchièrent à deslogier et à tourser tentes et 
très, auqubes et pavillons et toutes manières de logeis portatis, 
et à metre sus chars et sus charettes. Tout fu deslogiet et mis 
à voie et à chemin; et passèrent au dehors de Brousselles. Li 
rois d'Engleterre, li dus de Gerlles, li contes de Jullers, li arce- 
vesques de Coulongne, li marqis de Misse et d'Eurient, mesires 

Robers d'Artois, messires Jehans de Hainnau et li sires de Fau- 
quemont entrèrent en Brousselles, et i disnèrent et jurent une 
nuit; et entrues lors gens passèrent outre. F° 46 v°. 

P. 458, L. 26 : de Malignes. — Mss. À 41 à 14 : où il avoit 
longuement séjourné à grans fraiz et despens, en attendant de jour 
en jour ces grans seigneurs d’Allemaingne qui point ne venoient, 
ainsi que promis lui avoient, dont moult lui ennuioit, mais passer 
il lui en convenoit. F° 39. — Ms. d'Amiens: de Vilvort. F° 33. 

P.458, L. 27 : à Brousselles. — Ms. B 6: à Willevort. F° 104. 

P. 158, 1. 30 : marcis de Jullers. — Ms. d'Amiens : duc dé 
Jullers. F° 33, 

P. 159, 1. 4: de Saumes. — Les mss, A 14 à 14 ajoutent: 
le conte de Los. F° 39.— Afs. 4 1 : de Sannes. F° 40.— Mr. de 
Valenciennes : de Salmes, F° 73 v°, 

P. 159, 1. 2 : Bakehen. — Æfs. 4 4 : Brakehen. F° 40, — 
Ms. de Valenciennes : Blanquenhem, F° 72 v°. 

P. 159, 1. 7 : son neveut. -— As, d'Amiens : qui estoit semons 
que d’estre en celle chevauchie devant Cambray. F. 33.— Afs. 
de Valenciennes : qui faisoit son mandement à Valenchiennes. 
F° 72 we. | 

P. 159, L. 44 : douze cens, — Mss. À 11 à 44 : deux cens. 
F° 36 v°. — Ms. de Rome : douse cens hiaumes et vint mille 
hommes des villes de Braibant, F. 46. 

P. 459, 1. 23: seize ou vint. —Mss. 4 8 et 9 : quinze ou vingt. 
F° 38 v°. — Miss. À 4 à 6, 18 et 19 : seize. F° 40. — Mss. 
A 14 à 1h : vingt. F° 39 vw, 

P. 459, 1. 30 : festüés. — Æ7s. de Rome : pour deux raisons: 
la première estoit pour che que il avoit sa serour espousée; et 
l’autre raison : faire li couvenoit, car li rois d’Engleterre estoit 
vicaires à l'Empereour, ensi que vous savés; se le devoit rece- 
voir, puis que requis en estoit, conme son signeur et faire toute 
honnour, reverense et obeisance. Si se rafresqirent rois d’En- 
gleterre et li signeur qui avoecques lui estoient, deus jours en la 
ville de Mons; et entrues passèrent lors gens et li charois. Ce fu 
mois de septembre, et avoit on partout miessonné. Et s’avalèrent 
toutes ces gens d'armes en la marce de Valenchiennes: et se lo- 
gièrent ens ces villages, et trouvoient des biens assés, Li auqun 
paioient moult volentiers ce que il prendoient, et li aultre non; 
car Alemant ne sont pas trop bon paieur, là où il le pueent 
amender. 

1 — 29 

Li rois d'Engleterre, lui trentime de signeurs d’Engleterre et 
d'Alemagne, entra en Valenchiennes; et avoit, la nuit devant, 
jeu à Saint Sauve en la priorié. Et là vinrent li contes de Hain- 
pau et mesires Jehans de Hainnau, son oncle, et pluisseur baron 
et chevalier de Hainnau, en la compagnie dou conte. Et le jour 
encores que il entra à Valenchiennes, li rois avoit disné à Saint 
Sauve, à demi lieue de Valenciennes. Et entrèrent li rois et li 
signeur en la ditte ville, par la porte Montoise. Et amena li 
contes le roi en son hostel que on dist en la Salle; laquelle Salle 
et hostel on avoit ordomnet et apparilliet très ricement, ensi que 
pour le corps le roi. 

Et avint que, en montant les degrés de la Salle, li evesques de 
Lincole, qui là estoit presens, esleva sa vois et dist : « Gui- 
laumes d’Ausone, evesques de Cambrai, je vous amoneste, comme 
procureur de par le vicaire au roi d'Alemagne et à l’empereour 
de Ronme, que vous voelliés ouvrir la chité de Cambrai, et re- 
quellier dedens le roi d'Engleterre, vicaire à l’empereour. » A 
ceste requeste et parole ne respondi nuls. Apriès, tourna li dis 
evesque sa parole sus le conte de Haïnnau, et dist : « Contes de 
Hainnau, je evesques de Lincolles, procurères dou roi d'Engleterre, 
vous amoneste de par le vicaire de l’'Empereour, que vous le ve- 
nés servir, là partout sus l'Empire, là où il vous menra, pour lui 
aidier à corrigier les rebelles. » Li contes respondi et dist : « Je 
obeirai volentiers si avant que je sui tenus. » Donc respondi li 
rois d'Engleterre qui estoit d’encoste li : « il nous soufist. » 

Apriès ces monitions et requestes, il montèrent les degrés de 
la Salle. Et fu menés dou conte de Hainnau li rois d'Engleterre 
en sa cambre, et ensi tout li aultre signeur en lors cambres. Et 
fu li ostez de la Sale de Valenchiennes ordonnés seullement pour 
le roi d'Engleterre et son tinel. Et li contes dé Hainnau et la 
contesse furent logiet à l’ostel de Hollandes. Et vint la jone con- 
tesse de Haïnnau, bien acompagnie de dames et de damoiselles 
de son pais, veoir le roi d'Engleterre ; et li rois le rechut moult 
doucement, ensi que chils qui bien le sceut faire. Si fu li soupers 
grans et biaus et bien estofés, et li rois d’Engleterre grandement 
bien requelliés et honnourés du conte, son serouge, et des cheva- 
liers dou pais. 

A l'endemain apriès disner, il se departi de Valenchiennes ; et 
vint à Fontenelles l'abeie, veoir madame de Valois sa grande 
dame. Et fu avoecques lui li dis rois bien deus heures, et là aussi 

estoit li contes de Hainnau. Si prist li rois d’Engleterre congiet 
à la bonne dame, et puis s’en departi; et vint ce soir, au souper 
et à la giste, à Haspre. Et li contes de Haïnnau retourna à Va- 
lenchiennes; et jà avoit fait tous ses conmandemens et semons 
ses honmes, pour venir au serviche le roi d’Engleterre devant 
Cambrai. F®% 46 w° et 47, 

P. 460. 1. 7 : li douzime. — Mrs. 4 41 à 14 : à tout vint 
chevaliers et trente escuiers tant seulement, F° 39 ve, — Ms. 
& 6 : lui quarantième tant seullement. Et toute ses gens prirent 
le chemin de Haspre, et se logèrent sur la rivière d’Escaillon. 
F° 105. 

P, 460, 1. 17 : d’Ausonne. — Ms. B 6 : d’Ausoire. F° 408. 

P. 460, 1. 19 : vicaire. —= Ms. B 6 : de par monseigneur 
Lois de Baivière, roy d’Alemaigne et empereur de Romme. 
F° 105. 

P. 160, l. 23 : presens. — Ms. B 6 : Ensy fu il requis et 
amonnesté par trois fois: F° 406. 

P. 460, 1. 27 : Cambrai. — Ms. B 6 : comme homs de l'Em- 
pereur, pour aydier et constraindre le dit evesque, qui est en 
desobeissanche, et tous les rebelles d’icelluy pays. F° 106. 

P. 160, L. 32 : ordonnés. — Ms. d'Amiens : et passèrent le 
puit en joie. F° .33 — As. B 6 : et soupa le roy che soir en la 
Salle du Conte, et y jut celle nuit. Et lendemain s'eu party, et 
fu aconvoïés jusques à Haspres où ses gens l’atendoient, Adonc 
prist congiet le conte de Haynau au roy et de son oncle; et au 
prendre congiet luy dirent que il fust tout prest, dedens trois 
jours, et venist devers luy à tout cinq cens lanches. F° 106. 

P. 161, 1. & : grant fuison.— Ms. d'Amiens : Et devés savoir 
que tout chil signeur de l’Empire avoient fait suffisamment deffiier 
le roy de Franche, horsmis li dus de Braibant, qui encorrez 
estoit derière, et li comtez de Haynnau qui disoit que il serviroit 
le roy englèz à cinq cens armurez de fier tant qu'il seroit en 
l'Empire; mais si tost qu’il passeroit sus le royaumme, il yroit 
deviers le roy de Franche, son oncle, pour lui servir. F° 33. 

P. 164, L. 5 : d’Alemagne, — Mss. A 41 à 44 : de Hainault 
et Braibant. F° 40. 


$ 76. P. 461, 1. 6 : Quant. — Ms. de Rome : Vous savés, si 
conme il est contenu ichi desus en nostre histore, que chil de la 
chité de Cambrai avoient esté deviers le roi Phelippe, pour li 

remoustrer conment il avoient entendu que li rois d'Engleterre, 
conme vicaires à Loys de Baivière, roi d’Alemagne et empereour 
de Ronme, venroit à poissance mettre le siège devant lor ville; 
et avoient priiet au dit roi, conme chil qui se voloient de tous 
poins tenir avoecques lui, pour tant que il ne se sentoient pas 
pourveu assés de gens d'armes, que ils lor en vosist envoïüer. Li 
rois estoit descendus à ceste prière et avoit envoiiet en garnison 
en la chité de Cambrai messire Amé de Genève, le Galois de la 
Baume, savoïen, messire Jehan de Groulée, le signeur de Vinai, 
messire Loys de Chalon, mesire Tiebaut de Moruel, le signeur 
de Roie, le signeur de Fosseur, le signeur de Biausaut, et bien 
deus cens lances de bonnes gens d'armes, chevaliers et esquiers ; 
et avoit fait pourveir et rafresqir tous les castiaus de Cambresis 
de bonnes gens d’armes, à la fin que il ne fuissent souspris de 
nulle male aventure. Li sires de Couci avoit envoïet à Oisi en 
Cambresis environ quarante lances de bons compagnons, desquels 
li sires de Clari estoit chiés. Li pais estoit tous pourveus sus les 
frontières d'Artois, de Cambresis et de Vermendois. Avoecques 
tout ce, li rois Phelippes faisoit un mandement très grant par 
tout son roïaulme et hors, et prioit ses amis et conmandoit à 
ses subjets, car Ji intension de li estoit telle que il venroit com- 
batre le roi d’Engleterre, fust devant Cambrai ou ailleurs, et 
que jamais ne retourneroit à Paris, si l'aueroit combatu, car 
pour lors il se tenoit à Compiengne et faisoit là son mandement. 
F° 47. 

P. 161, L. 7 : Haspre. — Ms. d'Amiens : et que moult de ses 
gens furent passé et venu à Avenne et là environ. F° 33 v°. 

P. 161,1. 8 : à Nave. — Le ms. de Rome ajoute : à Cacongle 
F° 47. 

P. 461,1. 9 : à Yvuis. — Ms. de Rome ; à Iwis en Cambresis. 
Tout chil signeur d’Alemagne par ordenance passèrent oultre, et 
vinrent mettre le siège devant Cambrai. F* 47. 

P. 161, 1. 41: Là vint. — fs, de Rome: Le second jour 
apriès. F° 47. 

P. 161, 1. 42 : arroy. — Ms. de Rome: à grant compagnie 
et belle de Haïinnuiers. Et estaient plus de cinq cens lances, 
chevaliers et esquiers, et s’en vinrent logier devant Cambrai. 
F° 47. 

P. 461,1. 13 : apriès. —" Les mss. À 11 à 14 omettent : li contes 
des Mons, ef ils ajoutent : les comtes de Vaudemont et de Los. 

F° 40.— Le ms. B 6 omet : li marcis de Blankebourch, li contes 
de Saumes, et i/ ajoute : le sire Duvort. F° 107. 

P. 461, 1. 14 : marchis de Jullers. M5s. d'Amiens et B 6 : 
comtez de Jullers. F° 33 w°. 

P. 461, 1. 22 : de Braibant. — Ms. B 6 : Et encores n'’estoit 
point le duc de Brabant, de quoy tous les autres seigneurs s'esmer- 
villoient pour quoy il demouroit tant, quant il avoit jurés et en 
convenent par sa foy que il y v{e]nroit sy tost que les seigneurs 
seroient venus devant Cambray. Adonc renvoia le roi d'Engleterre 
devers luy, et luy mandant qu'il tenist che qu'il avoit promis et 
juré. Quant le duc de Brabant vey que c’estoit acertes que aller 
devant Cambray luy convenoit, ou aultrement il seroit trop repro- 
chiés de son honneur, lors fist son mandement que tous chevaliers 
et escuiers de son pais venissent à Brouselles; ct envoia devant 
soù compaignon le sire de Kuck, pour aviser plache devant Cam- 
bray et là où le duc se trairoit et ossy ses gens. F° 107 et 108, 

P. 461, 1. 23 : neuf cens. — Ms. de Valenciennes : huit cens. 
F° 73.— Ms. B 6 : douze cens. F° 108. 

P. 461, 1. 27 : deffiier. — Ms. de Rome : Si environnèrent ces 
gens d’armes englois, alemans, hainnuiers, tiessons, la chité de 
Cambrai. Assés tos apriès ce que li dus de Braibant fu venus à 
hoost devant Cambrai, il fu priiés et requis dou roi d'Engle- 
terre que il envoiast deflier le roi de France. Li dus respondi 
à ce et dist que il le feroit tout à temps; et n’en volt encores 
pour lors riens faire, jusques adonc que il veroit que on vodroit 
chevauchier sus le roiaume de France. Et demora la cose en cel 
estat, mais li intension dou roi d'Engleterre estoit bien telle que 
jamais ne retourneroit arrière si aueroit ars et brui ou roiaume 
de France. Fe 47. 

P. 164, 1. 28 : à Compiègne. — Ms. d'Amiens : à Peronne. 
F° 33 v°. | 

P. 464, 1. 29 : Cranehen. — Ms. de Valenciennes : Caren- 
nem. F° 73. 

P. 462, I. 2 : et paletis. — Ms. de Rome : Et avoient chil 
de l'oost fait un pont sus la rivière d’Esqut, pour aler de l’un 
en l’autre. Et couroient tous les jours les Englois et les Alemans 
ens ou Cambresis et jusques à Bapaumes. Tous li pais estoit avi- 
sés, avant ce que li sièges venist devant Cambrai, Si avoient 
retrait li plus dou peuple lors biens ens ès forterèces, et lor 
bestaïl cachiet devant euls bien avant en Artois et en Vermen- 

dois, car ce qui estoit trouvé sus le plat pais estoit perdu. 
Fo 47 v°. 

P. 482, !. 4 : Fauquemont. — Le ms. d'Amiens ajoute : li 
sirez de Mauni. F° 33 ve, — Ms. de Rome : et auquns chevaliers 
de Gerles et de Juilers. F° 47 v°. : 

P. 462, L. 12 : damage. — Ms. de Valenciennes : mais si bien 
fu deffendus par les gens le seigneur de Couchy qui dedens 
estoient qu'ilz n’y gaingnèrent c’un pau ; mais y perdirent assez 
de bonne gent, car on ne peut assalir et retraire sans perte, 
Fe 73 v°. 


$ 77. P. 162, 1. 46 : samedi. — Ms. de Valenciennes : bien 
matin, F° 73 vo. 

P. 462, 1. 49 : porte de Saint Quentin. — Ms. de Rome : 
et descendirent ils et ses gens à piet. La porte desus nonmée 
estoit gardée des Savoiïiens, desquels messires Amé de Genève et 
L Galois de la Baume estoient souverain. F° 47 vw. 

P. 162, 1. 24 et 25 : Jehans de Saint Digier.— Ms. d'Amiens : 
et se combati vallamment au seigneur de Biaugeu. 

P. 162, 1. 29 : Gerars de Wercn. — Ms. d'Amiens ; et li 
sirez de Ligne, li sires de Gommignies, li sirez de Briffoeil, li 
sirez de le Hammaide, li sirez de Mastain, li sirez de Roysin, 
messires Henris de Hufalise, li sirez de Berlaimont. F° 33 v°, — 
Mss. AA à 6, 11 à 14, 18 à 19 : aussi estoient ses mares- 
.Chaulx appellez messire Erart de Werchin et messire Henry d’An- 
toing. F° 41. . 

P. 163, L. 1 : estoïent. — Ms, de Rome : aussi en armes li 
dus de Jullers et li dus de Gerles et lors gens. Eu la garde de 
l porte, estoient li sires de Vinai et messires Lois de Chalon et 
lors gens, et fissent contre ces Alemans à la defense tamainte 
appertisse d'armes. A la porte de Douayÿ, estoient li sires de 
Roïe et messires Tiebaus de Moruel; et eurent l'asaut de mesire 
Jeban de Haïnnau et dou signeur de Fauquemont et de messire 
Weri de Wallecourt. Et furent ce jour trez vaillans gens li assal= 
lant et li desfendant, et tant que point ne prissent de damage. 
Li hoos dou roi d’Engleterre et des signeurs qui là estoient, 
n’avoient nulle defaute de vivres ne de pourveances ; car il lor en 
venoit grant fuisson pour euls rafresquir, et tous les jours, de 
la conté de Haïnnau et de Braibant, car chil pas là lor estoient 
ouvert. F° 47 vo, 

P, 163, 1. 3 : Gautiers de Mauni. — Les mss, A ajoutent : 
li sires d’Anghien. — Le ms. d'Amiens ajoute : li sirez d'En- 
ghien et messires Ernouls de Bakehent, F° 33 w. 

P. 163, 1. 6 : envoïés. — Ms. d'Amiens : Et endementroes 
c'on asailloit, vint li comtez Raoux d'Eux à tout deux cens? 
lanches, et entra en le chité par le porte deviers Bapaumez, et 
recomforta et rafreschi durement chiaux de Cambray. Si dura 
chils assaux jusques à basses vespres *, que li assallant se retray- 
rent à leur logeis. F° 33 v°. 

P. 163, L. 42 : par prüère. — Mss. 4 41 à 44 : sanz prière 
qui lui en eust esté faicte, mais seulement par la grant amour 
qu’il avoit à lui. F° 40 v°. — Ms. d'Amiens : à deux cens lan- 
ches. F° 33 w. 

P, 463, 1. 19 : France. — Ms. d'Amiens : et s'envoya ex- 
cuzer par le seigneur d’Antoing et le seigneur de Faignuellez 
au roy de France sen oncle, qui estoit à Peronne en Vermendois, 
li quelx roys prist bien en gré l’escuzanche et oy vollentiers les 
messaigez. Fo 33 v°. 

P. 1463, 1. 21 : à bien quarante mille.— Ms. de Valenciennes : 
à plus de quarante mille hommes bien armez. F° 74. 


$ 78. P. 163, 1. 30 : consilla. — Ms. d'Amiens : Or euli 
li roys englès consseil de chyaux où plus il s’afioit, de mon- 
seigneur Robiert d'Artois, de monseigneur Jehan de Haynnau, 
dou comte Derbi son cousin et des barons d’Engleterre. F° 33 ve. 

P. 164, 1. 6 : Li signeur. — Ms. de Rome : Qant li signeur 
veirent que riens il ne faisoient devant Cambrai et que li iviers 
aproçoit et les longes nuis, si se avisèrent que il se departiroient 
de là et cevauceroient en France, et bouteroient le duch de Brai- 
bant en la guerre qui encores n'avoit desfiet le roi de France; et 
puis que il estoit si avant venus, blame trop grant li seroit, se il 
ne faisoit ensi que li aultre. Toutes ces coses furent remoustrées 
à part au roi d'Engleterre et à mesire Robert d'Artois et à me- 
sire Jehan de Hainnau, par lesquels consauls il s’ordonnoit le plus. 
Et tout respondirent que ce seroit bon de faire ensi; mais tout 
consideré, il apertenoit que li dus de Braibant en fust segnefüés, 


1. Ms, de Valenciennes : Blanquenhem, Fo 74. 
2. Ibid, : à deux mille armures de fer. 
3. 1bid. : du matin jusques à le nuyt. 

afin que il euist pourveance de desfier le roi : à tout le mains on 
oroit sa response, et veroit on quelle chière il en feroit. 

Si manda li rois d'Engleterre en sa tente tous les chiés des si- 
gneurs, et leur fist dire que il voloit avoir parlement à euls. 
Tout i vinrent. Qant tout furent venu, li dis rois d’Engleterre 
les remercia des services que il li faisoient ; et puis entra en la 
matère moult sagement, et leur dist : « Biau signeur, je ne sui 
pas venus en ce pais et faire les frès et les coustages si grans 
que vous veés que je fac et ai fais jusques à chi, pour tenir le 
siège devant Cambrai. C’est li intension de moi et de ceuls qui 
ont desfiiet le roi de France que nous nos departirons de chi 
dedens quatre jours, et chevaucerons en France, et verons se 
nostre adversaire Phelippe de Valois venra sus les camps à l’en- 
contre de nous; si ques, biau cousins de Braïbant, vous n’avés 
pas encore desfiiet le roi de France, et tous jours avés vous dit 
que vous le desfierés tout à temps. Je le vous remoustre, car 
il est heure que vous le desfiés, se le desfier le devés. » Li 
dus de Braibant se vei pris en parole; et couvenoit que il res- 
pondesist, ne plus ne pooit requler, ne faire nulle disimulation; 
te si estoit li plus proçains que li rois d’Engleterre euist là, Et li 
fu avis trop grant blame li seroit de dire non; si respondi et dist 
si hault que ‘tout l'otrent : « Che que je me sui sousfers jusques 
à chi à non deffier le roi de France, la cause principaus estoit 
tèle que je quidoie et supposoie tous les jours que auquns bons 
moïiens se deuissent ensonniier de ceste guerre apparant entre 
France et Engleterre, par quoi casquns des rois euist eu son 
droit. Et puis que li contraires est, et que vous, biaus cousins 
d'Engleterre, volés proceder en la guerre, je escrirai et penderai 
à mes lettres mon seel et ferai pendre les seaus de tous les ba- 
rons de ma tère, certefians la desfiance qui s’adrecera à Phelippe 
de Valois qui se dist rois de France. » Tout respondirent : 
« C’est bien dit et bien parlé, et nous demorrons tout avecques 
vous. » 

Ensi s’espardi chils parlemens, liquels fu en la tente dou roi 
d’Engleterre devant Cambrai. Et escripsi li dus de Braibant unes 
lettres de desfiances au roi de France, et seela et fist seeler avec- 
ques lui le signeur de Quq, le signeur de Berghes, le signeur de 
Baudresem, le signeur de Pietresen et tous les barons de son 
pais. Et furent ces lettres, escriptes et données devant Cam- 
brai, aportées à Pieronne en Vermendois où li rois de France 

se tenoit, et faisoit [à son mandement de toutes parties de son 
roiaulme. 

Qant la congnisance des desfiances vinrent au roi de France, 
il n’en fist nulle compte et dist que il n’en atendoit aultre cose; 
mez il demanda : « Où est li chevaliers de mon cousin de Brai- 
bant qui tous jours l’a si loiaument escusé, Loys de Cranehen ? » 
On Li dist : « Sire, il est demorés à Paris. » Adonc ordonna li 
rois un de ses cevauceours et dist : e Va à Paris et porte ces 
lettres à Lois de Cranehen. » Li varlés les prist et monta à ce- 
val et ne cessa, si vint à Paris et trouva le chevalier à son hos- 
tel. Si fist son mesage bien et à point, ensi que cargiet li estoit. 
Qant mesires Lois de Crenehen vei che, si fu si confus que il en 
entra en merancolie et maladie et en morut. En si grant virgon- 
gne prist il ce que son signeur li dus de Braïbant l'avoit fait 
mençonnable. 

Or retournons au siège de Cambrai et comptons conment, de- 
puis les desfiances faites et envoiies au duc de Braibant, le troi- 
sime jour apriès, tout se deslogièrent et requellièrent tentes et 
trefs, et mist on tout à charoi et à voiture. Et s’en vint li rois 
d'Engleterre logier au Mont Saint Martin, une abbeie de blans 
monnes, laquelle est moult belle et moult bien edefie. F° 47 ve 
et 48. 

P. 164, 1. 15 : frait. — Ms. B G : Sy fu là le siège devant 
Cambray environ cinq sepmaines, et près que tous les jours il y 
avoit escarmuche ou assault. Et travilloient les Haynuiers plus 
cheulx de Cambray que tous les autres. F° 409. 

P. 164, L. 17 : royaume. — Ms. B 6 : en requerant bataille, 
se avoir le pavoit, à son adversaire le roy Phelippe. Sy se des- 
logèrent de devant Cambray. Et donna à Jaques de Hartevelle 
congiet et as Flamens de retourner en Flandres. Et les remer- 
chya grandement de che que tant s'estoient travilliet de là venir 
à sa prière. F° 110. 


$ 79. P. 165, 1. 4 : congiet. — Ms. B 6 : Le jone conte de 
Haynau dit au roy d'Engleterre que, sy avant que l'Empire le 
porteroit, il yroit. Et quant il deut entrer en Franche, il luy 
dist : « Sire roy d’Engleterre et bieau frères, je croy que je me 
suis bien acquités devers vous du commandement de l'Empereur. 
Vechy delà ceste rivière le royalme de Franche, et le roy est 
mes oncles, et est à neuf lieues près de chy, et a fait son man- 

dement, et m'a jà mandet et escript que je luy doy serviche et 
homage : se l'yray servir. » — « Bieau frère, respondy le roy 
d'Engleterre, vostre compaignie me plaisoit grandement ; mais je 
ne voel pas que vous vos desloyautés pour mon serviche : adieu 
vous dy jusques au revoir. » Ensy se departirent li uns de l'au- 
tre. Le conte de Haynau prist congiet et prist le chemin de Pe- 
ronne en Vermendois, et le roy d’Engleterre cheluy du Mont 
Saint Martin. Et osy tost que il fureht passez la rivière, ilz en- 
trèrent en Franche. F° 110 et 111. 

P. 465, 1. 9 : l'Empire. — fs. de Rome * car il estoit homs 
au roi de France, voirement estoit de la terre d’Ostrevant, de 
laquelle madame sa mère estoit doée, se ne li voloit faire point 
de gerre. F° 48. 

P. 165, 1. 43 : congiet, — Ms. de Rome : et rentra en son 
pais et s’en vint à Valenchiennes dalés madame sa fenme. F° 48. 

P. 465, L. 21 : de Flandres. — Hs. B 6 : de Mauny. F° 414. 

P. 165, 1. 24 : en Engleterre. — Ms. B 6 : en Flandres, 
Fo 441. 

P. 165, 1. 26 : deux. — Ms. B 6 : quatre. F° 111. 

P. 165, 1. 26 : jours. : Ms. d'Amiens : et li dus de Braibant 
dallés lui, penssans et ymaginans lequel chemin il tenroient pour 
entrer en Franche. F° 34. ; 

P. 466, 1. 2 : à Saint Quentin. — Ms. d'Amiens : Quant chil 
de Cambray se sentirent dessegiet, si en furent tout joiant et re- 
merciièrent grandement le comte Raoul [d'Eu*] et de Ghinnes 
qui comfortés les avoit. Liquelx comtez, assés tost apriès le des- 
logement, s'en parti et toutte se routte, et s’en vint à Peronne, 
et compta au roy de France des nouvellez, et coumment Englèz 
et Allemans estoient entré el royaumme et prendoient leur cemin 
pour entrer en Vermendois. Adonc envoya li roys de France le 
comte de Blois, sen neveut, à deux cens lanches, à Saint Quentin, 
pour garder le ville et le frontière contre les Englès; et envoya 
monseigneur Carlon de Blois à Laon, pour garder le cité et le 
pays d'environ, et le terre de Guise qui est de leur hiretaige. 
F° 34. 

P. 166, 1. 4 : terre. — Ms. d'Amiens : pour regarder à ses 
fortrèches. F° 34. 


1. Ms. de Valenciennes, fo 75. — Ms. d'Amiens : de Deus. Mauvaise 
lecon 


+ 

P. 466, 1. 4 : de Hen. — Ms. d'Amiens : et envoya le si- 
gneur de Roye à Hem, en Vermendois, à tout quarante lanches, 
pour garder le ville. F° 34. 

P. 466, L. 6 : à Bohain. — Ms. d'Amiens : et envoya mon- 
seigneur Moreau de Fiennes à Bohain, pour garder le fortrèche ; 
et renvoya monseigneur Ustasse de Ribeumont à Ribeumont, pour 
garder le fortrèce. F° 34. 


$ 80. P. 166, 1. 24 : de Berghes. — Le ms. d'Amiens omet : 
 sires de Berghes, et il ajoute : messires Gautiers de Mauni et 
li sires de Vauselare'. F° 34. 

P. 466, I. 25 : Baudresen. — Ms. d'Amiens : Bodresse, — 
Ms. de Valenciennes : Bodrehem. — Ms. de Rome : messires 
Gerars de Baudresem. F° 48. 

P. 166, 1. 26 : combatans. — Mss. d'Amiens et B 6 : lanches. 
Fo 34. — Ms. de Rome : armeures de fier. F° 48. 

P. 166, 1. 27 et 28 : Honnecourt. — Ms. B 6 : Honnencourt, 
une ville non pas trop grande, mais bien frumée.*F° 142, — 
Ms. d'Amiens : Et là eut ung très fort et très grant assault, et 
dura priès ung jour toulte jour. [Là estoient?] L sirez de Hon- 
court et li sires de Jocourt® et li sirez de Wallaincourt et li 
sires d'Estrumiel et mout bonne bachelerie avoecq yaux, qui trop 
bien le deffendirent et trop vassaument. Et bien leur estoit mes- 
tier, car il furent si dur et si roit assallit qu’il pardirent leurs 
bailles et furent [ramponnet] * jusques as portes et as murs. Fe 34. 
— Ms. de Rome : c'est une abbeie, mais il i a une petite ville 
bien fremée de portes, de murs et de fossés; et dedens la ville 
de Honnecourt estoient requelliet moult de gens duu plat pais, 
et avoient mis et bouté le leur. F° 48. 

P. 167, 1. 7 et 8 : apparut. — Ms. de Rome : Li abbes avont 
fait armer tous ses honmes, voires ceuls dont on se pooit aidier ; 
et avoit mandé à Saint Quentin des arbalestriers à ses deniers, 
pour aidier à garder La ville. F° 48 r° et w. 

P. 468, 1. 41 : trettai. — Mss. A : escrisi. — Ms 4 7, 
fr 39 vw. 


1. Ms. de Valenciennes : ke sire de Vololore. F° 75. 
2. Zbid., 0 75. — Ms. d'Amiens (lacune). 

8. Ms. de Valenciennes : le sire d’Alaincourt, 

4. bid. : rampoient. 

$ 84. P. 169, L. 3 : Ce jour. — Ms. d'Amiens : Enssi toutte 
jour dura li assaux à Honnecourt. Et vous di, se ce n’euissent 
estet li gentil homme qui dedens. estoient, li ville ewist estet 
prise, Si y avoit dedens grant avoir, car tous li pays d'environ 
s’i estoit requeilliéz. Et quant che vint au soir, L assallant s'en 
partirent tout lasset et pluiseurs navrés, et s’en revinrent arrière 
logier vers Goy en Aruwaise. Et lendemain, se desloga li roys 
englès dou Mont Saint Martin, et prist le chemin deviers l'abeie 
de Vaucelles', et pour venir sus le Mont Saint Quentin. Et mes- 
sires Jehans de Haynnau et li dessus noummet qui faisoient leur 
routte à par yaux, chevauchoient le pays et vinrent bouter les 
feux jusques bien priès de Saint Quentin, tant que les flamescez 
en volloient en le ville. Et vinrent passer le Somme desous l’ab- 
beie de Vermans de blans moinnez, et ardirent mout de pays de 
delà, qui estoit cras et drus; et se logièrent ung soir sus celle 
meysme rivierre. Et lendemain vinrent à Oregni, et y livrèrent 
grant assault et moult felenès. Chil de dedens se deffendirent ce 
qu'il peurent; mais ce ne fu gairez, car il n’y avoit que vilains 
et hommes nient acoustumméz de combattre. Dont che fu leur 
dammaiges, car la ville fu prise d'assault et toutte rohée et l’ab- 
beie moult amenrée et violée? par les Alemans et lez gens le sei- 
gneur de Fauquemont. De quoy messire Jehan de Haynnau fu 
mout courouchiéz ; mès il ne le peult amender, car il deffendoit 
et gardoit les eglisez à son pooir. 

Apriès la destruction de Oregny Sainte Benoite, li Englès che- 
vauchièrent le chemin de le Tieraisse. Et s’en vint li roys englès 
logier à Behories?, attendans que il ewist nouvelles dou roy de 
Franche quel part il se trairoit, car il avoit entention que dou 
combattre. Liquelx roys de Franche se parti de Peronne et s'en 
vint à Saint Quentin, à si grant gent que li douzième partie des 
seigneurs ne se peurent mies logier en le ville. Et toudis li ve- 
noient gens; et disoit que, se il plaisoit à Dieu, il combateroit le 
roy englès. Dont se desloga li roys englès de Behories, et vint à 
Farvaques et vers Moustroeil les Dammes, et li evesquez de Lin- 
colle et messires Renaus de Gobehem et messires Guillaume Filz- 
Warine et li sirez de le Ware et li sires de Felleton et messires 


1. Ms. de Valenciennes : Vacelles l'abbaye. Fo 75. 
2. Zbid. : et les femmes violéez par les Almans. 
8. 1bid.: Borgnies. Fo 76. 

Richars de Stanfort, à deus cens lanchez et trois cens! archiers. 
Et tout à ceval passèrent Oise, et entrèrent en le terre le sei- 
gneur de Couchy; et ardirent Saint Goubain, hors mis le fortrèce, 
et tous h armmiaux d'environ. Et vinrent vers Nisi et vers Saint 
Lambert, et passèrent outre jusques desoubs Laon ; et fisent en 
Laonnois moult de destourbiers. Et vinrent à Cresci sus Selle, 
qui estoit une bonne grosse ville sans freure; et le prissent 
et pillièrent de tout ce qu'il y trouvèrent, et puis l'ardirent. 
F° 34 v°. 

Ms. de Rome : Chils assaus dura bien trois heures, et n'i fis- 
sent riens li assallant fors euls travillier. Qant il veirent ce, il 
sonnerent la retrète, et se departirent de l'assaut; et retournerent 
à lors chevaus et montèrent sus, et s'en vinrent en lors logcis. 

Aussi ot en ce jour un grant assaut au chastiel de Ronsoit, li- 
quels est à l'entrée de Vermendois et sus le pasage de Saint 
Quentin en biau plain pais, dou conte de Warvich, connestabie 
d'Engleterre. Et est li dis chastiaus au signeur de Fosseur, 
voires estoit pour le temps; et i eut des bleciés des Englois asal- 
lans, et aussi ot de chiaus de dedens. Et s'en departirent li En- 
glois, sans riens faire, et retournèrent à lors logeis. 

Tous les jours ooïit nouvelles li rois de France, qui se tenoit à 
Pieroone en Vermendois, dou couvenant des Englois; et avoit in- 
tension très grande et affection que il les combateroït, ne jamais 
ne retourneroient ‘sans estre combatu. Et sus cel espoir, li rois 
avoit fait estendre ses mandemens par tout son roiaulme, et 
asambloit grant gens d'armes. Et en estoient li camp tout cargiet 
entre Saint Quentin et Pieronne, et entre Bapaumes et Lihoms 
- en Santhers; et tout au lonch de la rivière de Sonme, ki rois 
d'Engleterre. Se deslogièrent dou Mont Saint Martin ils et toutes 
ses gens et de là environ, et cevauchièrent en trois batailles 
moult ordonneement, la bataille des mareschaus première, et 
puis le roi et le duch de Braibant et messire Robert d'Artois, 
après, le duch de Gerlles, le conte de Jullers, l’arcevesque de 
Coulongne et mesire Gallerant son frère. En l'arrière garde es- 
toient li marqis de Misse et d'Eurient, li marqis de Blanque- 
bourc, li contes de Mons, li contes des Êles, li contes de Mours, 
li contez de Saumes, messires Jehans de Hainnau, li sires de 


1. Ms. de Valenciennes : quatre cens. Fo 76. 
2. 1bid, : Crespy. 

Fauquemont, li sires de Quq, messires Ernouls de Baquehem, 
messires Guillaumes de Duvort. Et estoient bien en l'aide dou 
roi d'Engleterre quarante mille honmes, toutes gens de fait et 
d’emprise, à ce que il moustroient. Et ardoïent li coureur le pais, 
et vinrent chil de l'avant garde courir devant les portes de 
Saint Quentin. Et pour tant que li François savoient bien que li 
voiages des Englois se tailloit et ordonnoit à passer par là, la 
ditte ville estoit pourveue de bonnes gens d'armes. Et s'i te- 
noïient li sires de Couchi, li contes de Danmartin, li sires de 
Montmorensi, li sives de Hangiers, li sires de Qanni, li sires de 
Saucourt, et tant que il estoient bien chinq cens armeures de 
fier. Et passèrent les batailles dou roi d'Engleterre à Font Sanme, 
et costüèrent Saint Quentin; et s’avalèrent à Oregni Sainte Be- 
noite, pour venir sus la rivière d'Oise. 

Ces nouvelles vinrent à Pieronne à Vermendois, où li rois Phe- 
lippes se tenoit et tous li mondes de gens d'armes avoecques lui, 
que k Englois, à ce que il moustroient, s’en raloient, et que point 
il ne se logoient ne logeroiïent devant Saint Quentin, et ne fai- 
soient autre esploit que de ardoir le plat pais. Donc dist li rois 
Phelippes : « On face conmandement de par nous que tout honme 
soient prest, car nous volons aler combatre ces Englois. » Chils 
conmandemens s’estendi partout les lieus où li Englois estoient 
logiet ; si s’ordonnèrent tantos pour mettre au cemin. Et se de- 
parti li rois de Pieronne en grant arroi, et cevauca viers Saint 
Quentin. 

Et li rois d'Engleterre s’avala sus la rivière d'Oise, et vint pas- 
ser à un village que on dist Brenot; et li avant garde et messires 
Jebans de Hainnau et li sires de Fauquemont et lors routes, ou 
bien avoit deus mille armeures de fier, s’en vinrent à Oregni 
Sainte Benoite. L’abesse d'Oregni et les dames, qui sentoient la 
venue des Englois, estoient retraites en la forte ville de Ribeu- 
mont qui sciet à une lieue de là; et avoient fait mener et cha- 
rüer tout lor reliquiaire et les biens de l'abeie; aultrement il 
euissent esté tout perdu. Li avant garde dou roi d'Engleterre 
entrèrent en Oregni et passèrent oultre, mais à lor departement 
elle fu toute arse ; et par le grant feu qui fu en la ville, li ab- 
beie d'Oregni et la mantion des dames prist grant damages, et 
fu priès li moustiers tous ars. Chil de l'avant garde passèrent 
oultre et cevauchièrent jusques à Ribeumont, et l'aprochièrent de 
si priès que li signeur vinrent devant les barrières; mais point 

n'i arestèrent ne asallirent, car il veirent bien que il perderoient 
lor painne, car là dedens s’estvient requelliet auqun chevaliers 
et esquiers dou pais, pour garder la ville et la tour et lors corps 
meismes. Si furent tous les foursbours de Ribeumont ars. Il n'i 
prisent aultre damage, et ne passèrent point oultre Ribeumont li 
Englois; mais retournèrent viers Behories où li rois d’Engleterre 
estoit logiés en l’abeie proprement, et li dus de Braibant à Wan- 
daincourt, et tout lj signeur là environ selonch la rivière d'Oise, 

Li sires de Fauquemont, messires Ernouls de Baquehem, mes- 
sires Guillaumes de Duvort, et une route d’Alemans où il i avoit 
bien chinq cens armeures de fier, s’en alèrent à Tupegni, et li- 
vrèrent un grant assaut au chastiel. Mais li sires estoit dedens et 
avoit des bons compagnons avoecques lui, qui li aidièrent à des- 
fendre et à garder, si bien que il n’i prisent point de damage. 
Et n’i fissent aultre cose li asalant fors que travillier lors corps, 
car li chastiaus est biaus et fors, mais la basse cours fu toute 
arse et la ville osi. Si s’en departirent li desus dit Alemant, qant 
il orent fait lor envaïe; et s’en vinrent à une ville assés priès de 
R que on dist Esqielles, seans sus la rivière d'Oise. 

Et encores se tenoit li rois d'Engleterre à Behories, car ses 
gens avoient trouvé l’abeie garnie et pourveue de tous vivres, 
vins et chars, assés fains et avainnes pour lors chevaus batus et 
à batre, car ceste cevauchie se fist en la plus plentieveuse saison 
de l'an, ou mois de octenbre. F°' 48 et 49. 

P. 169, 1. 4 : vespre. — Ms. B 6 : Sy dura cel assault toute 
jour ajournée. F° 113, 

P. 469, 1. 7 : Hamans. — Ms. de Valenciennes : ung bon 
chevalier almant, qui estoit de le route monseigneur de Beau- 
mont, appellé monseigneur Bernard. F° 75. — Ms. B 6 : Her- 
man Bisses. F° 413. 

P. 170, 1. 29 : de Bakehen. — Le ms. B 6 ajoute : monsei- 
gneur Henry de Flandres. F° 114. 

P. 1714, 1. 7 : Guise. — Ms. B 6 : Sy chevauchèrent tout 
bellement devers Femy et devers Farvacque, pour venir à Les- 
quelles et à Guise. F° 114 et 115. 

P. 471, 1. 47 : de Lincolle, — Ze ms, B 6 ajoute : messire 
Renault de Gobehen et mesire Gautier de Mauny. F° 414. 

P. 171, 1. 28 : Creci sus Selle. —— Ms. B 6 : où bien avoit 
trois cens hostelz. F° 414, —— Mss. À 11 à 1h : Crecy sur Delle. 
F° 43. 


464 CHRONIQUES DE J. FROISSART. [1339] 


S 82. P. 172, 1. 4 : Jehan de Haynau., — 3fs. d'Amiens à 
Et d'autre part, messires Jehans de Haynnau, à tout deus cens 
lanches, couroit le pays; et avoit pris un autre chemin, et vint à 
Marle et ardi le ville et tout, hors mis les fortrèces, et ardi les 
villiaus d'environ sus le rivicrre d'Oise. Et prist son tour, et ra- 
passa Oize à Guize, où madamme de Blois sa fille estoit; mès 
pour ce ne laissa il mies la ville à ardoir, et les moulins à abat- 
tre. Et d’autre part, li sirez de Fauquemont chevauchoit à six 
vingt! lanches, et autres compaignons, qui environ Ribeumont fis- 
sent moult de doummaiges; et s’en vint autour, costiant leur grosse 
ost qui aprochoit Buironfosse. Et entendi que li homme° dou Lou- 
vion en Tieraisse estoient retret ens ès bois, et i avaient là mis et 
atrait le leur, et s’estoient assés bien fortefés, en tant que de rouil- 
lies et de bois. Si chevaucièrent li Alemant celle part. Et y sour: 
vint messires Ernous de Bakchem chiaux dou Louvion® qui en le 
forest dou Louvion s’estoient hboutet, liquel se deffendirent ce 
qu'il peurent. Che ne fu nient gramment, car il ne peurent à 
le longhe durer contre tant de bonnes gent d'armes. Si furent 
cuvers, et leurs fors concquis et mis à cache; et en y eut bien 
mors que navrés quarante, et perdirent tout ce que là aporté 
avoient. : 

Ensi estoit et fu chils pays adonc courus et sans deport. Et 
L roys d’Engleterre et toutte se grosse os, où bien avoit plus de 
quarante mil* hommes, estoient parti de Farvaques et venu logier 
à Moustroel les Dames ; et lendemain il chevauchièrent tout souef, 
et vinrent à le Flammengherie. Et là eut li roys englès consseil 
qu'i se logerait et atenderoit le roy Phelippe, qui vistement et de 
grant volenté le sieuwoit à plus® de cent mil hommes; et toudis 
li croissoient gens à forche. F° 34 ve. 

Ms. de Rome : Le roi d'Engleterre eslant à Bchories, li avant 
garde estoit logie oultre le roi une grande lieue; si s’en vinrent 
à Guise. Et là en celle cevauchie estoient messires Jehans de Hain- 
nau, li sires de Fauquemont, li sires de Quq et mesires Ernouls 
de Baquehem. Pour lors la ville de Guisse, reservé le chastiel, 


1. Ms. de Valenciennes : deux cens lances. Fo 76. 

2. Ibid. +: les bons hommes. 

3. {bid. : Nouvion, grosse ville sans frumure, fors qu’ils l’avoient 
fortifié de barrières et de hayes. 

&. Ibid. : à quarante mille hommes armez. Fo 76 v. 

5. 4bid. : à bien cent mille hommes. 

n'estoit fremée que de palis et de baïlles. Et se confoient chil de 
la ville sus lor dame la contese de Blois, pour tant que elle estoit 
fille à messire Jehan de Hainnau, que il ne deuissent point estre as- 
salli, mais si furent. Car qant chil de l’avant garde et li chevalier 
desus nonmé furent venu devant les barrières, il missent tout piet 
à terre et prissent les lances, et s’en vinrent asallir à ceuls qui as 
barrières estoient; et tantos furent conquisses, car la force des 
desfendans n’estoit point parelle as asallans ; et toutes fois il s’i 
portèrent assés bien, et se retraissent petit à petit dedens le fort, 
et ne prissent point trop grant damage. Tant que de lors honmes, 
fentes, enfans et tous lors meubles, il avoient tout retrait ou fort, 
et tout le bestail cachiet oultre viers Saint Goubain et en la terre 
de Couchi. 

La contesse de Blois entendi que son signeur de père estoit 
en celle cevauchie; si. quida trop bien besongnier, et que pour 
l'amour de li, son père deuist respiter de non ardoir la ville 
de Guise. Si descendi aval dou chastiel, et vint à la première 
porte ; et fist tant par prières et par paroles que messires Jebans 
de Hainnau son père vint parler à lui, et li demanda tout ireu- 
sement : « Que voes tu, monsigneur, que ceste ville soit deportée 
de non estre arse ? cela poés vous bien faire, et tout pour l'amour 
de moi qui sui vostre fille. » — « Et pour ce que tu es ma fille, 
respondi mesires Jehans de Haïnnau, sera elle arse; et remonte 
là sus ou dongnon, que la fumière ne te face mal, » La contesse 
de Blois n’en pot aultre cose avoir, car la ville de Guise fu arse, 

D'autre part, li evesques de Lincolle et li marescal d'Engleterre 
et messires Gautiers de Mauni, à bien cinq cens lances, entrues 
que li rois d’Engleterre estoit à Behories, cevauchièrent oultre 
viers Venduel et ardirent Clari, sus la rivière d'Oise, Moy et 
Venduet, le Fère et un grant mout de villages là environ, et la 
ville de Saint Goubain, mais au chastiel ne portèrent il nul da- 
mage. Et s’en vinrent corir jusques à Vaus desous Laon, et l’ar- 
dirent et Bruières, car pour lors il n’i avoit nulle fremeté, et 
s’en retournèrent par Cresci sus Sele et l’ardirent, et le Pont au 
Nouvion, et tous les hamiaus de là environ, et la ville de Marle. 
Et li rois d'Engleterre et toute li hoos, celle cevauchie faisant, 
se departirent de Waudaincourt et de Behories et de l'Esdqielle, ct 
s'en vinrent viers Femi l’Abeie et viers la Capielle en la Tierasse 
et la Flamengrie. F° 49. 

P. 172, 1. 2 : à Guise. — Afs. B 6 : Et s’en revinrent à Guise. 

1— 30 

et là trouverent il monseigneur Jehan de Haynau et le seigneur 
de Fauquemont à tout ses gens. Et alors se combatoient à aul- 
cuns Franchois qui gardoient le pont et la riviere de par mon- 
seigneur Charles de Blois à qui la ville estoit : si ques, quant ces 
Englès vinrent de l'autre costé, Jes Francois se retrairent ou 
castel. Et passèrent adonc l’evesques de Lincolle et leur route 
au pont. F°* 114 et 415. 

P. 172, 1. 4 : sa fille. — Ms. B 6 : qui seur estoit à messire 
Jeban de Haynau, qui là estoit present. F° 413. 

P. 172, 1. 43 : Femmi. — Mss. 4 1 à 7, 114 à 14, 18 à 39, et 
ms. B 6 : Farvaques. F° 43.— Mss, À 8 et 9, 15 à 17 : Femy. 
F° 41. 

P. 172, 1. 43 : d’Alemans. — Æfs. de Rome : Une route d’'A- 
lemans, desquels li sires de Fauquemont estoit chiés et condui- 
siries, chevauchierent devant hors de l'avant garde, car il ne 
trouvoient nului qui lor contredesist lor cemin ; et vinrent sus un 
vilage que on apelle Irçon, et le pillièrent et ardirent, et puis 
Bonwes. Et chevauchièrent oultre jusques au Louvion en Tierasse, 
car on Jlor avoit dit que il i avoit un gros village et rice, liquels 
estoit hiretages au conte de Blois. Qant il furent venu jusques à 
là, il ne trouvèrent à qui parler, car toutes gens estoient retrait 
en la baie dou Louvion et avoient là mené à sauveté, et copé et 
haïet le bois de tel manière que on ne pooit venir à euls fors à 
grant malaise; mais quoi que 1l se fuissent ensi fortefiet, pour 
ce ne se abstinrent pas les Alemans que il ne les alaissent veoir, 
ensi que gens convoiteus qui sont tous jours enclin au gaegnier. 

Messires Ernouls de Baquehem et sa route avoient chevaucluet 
d’un aultre les. Si trouverent le signeur de Fauquemont et ses 
gens en la ville dou Louvion qui mengoient et buvoient, car des 
vins et des pourveances il avoient trouvé assés; si ques par 
acord il dissent que il iroient ens ou bois, et escarmuceroient 
cheuls qui i estoient retrait, et lor torroient ce que il i avoient 
porté. Tant fissent que il trouvèrent le trace et vinrent jusques à 
euis; et costüèrent tant le bois haïet et abatu, que il trouvèrent 
la voie par quoi il vinrent à euls. Qant il furent là venu, il asal- 
lirent ces bonmes dou Louvion qui se missent à desfense tant 
que il porent, mais plenté ne fu ce pas. Si en i ot biau cop de 
navrés et de bieciés, et s'enfuirent et s'espardirent parmi le 
bois, li uns chà et li aultres là. Chïl Alemant ne les poursievr- 
rent point plenté, mais prisent et toursèrent tout ce de bon que 

dou lour il trouvèrent; et retournèrent arrière et poursievirent 
l'oost le roi d'Engleterre qui estoit logiés à la Flamengrie. 
F° 49 ve. 

P. 172, 1. 29 : quarante. — Mss. À 41 à 44 : quarante 
quatre. F° 43. 

P. 173, L. & : le Flamengrie. — Ms. d'Amiens : à le Chapelle 
en Tierasse et à le Flamengherie. Fo 34 vo. — Ms, de Valen- 
ciennes : à le Cappelle et à le Flamengeric en Teraice. Fo 76 ve. 

P. 473, 1. 5 : quarante mille. — Mss, À 11 à 14 : quarante 
quatre mille. F° 43. 


$ 835. P. 173, 1. 42 : effort. — Ms. de Rome : et avoit plus 
de cent mille hommes. F° 49 ve, 

P. 473, 1. 18 : deus liewes. — Ms. d'Amiens : deux petitez 
lieuwez. F° 34 v°. 

P. 173, 1. 49 : Si tretost. — Ms. d’ Amiens : ce meysme soir 
(que le roi de France vint à Buironfosse), vint en lost de Franche 
hi comtez Guillaume de Haynnau. F° 34 vw. 

P. 1173, 1. 24 : lances '.— Afs, de Rome : de Waïnnuiers et de 
Hollandois. F° 49 v°. 


$ 84. P. 174, 1. 7 : Or sont. — Ms. d'Amiens : Mout desi- 
roit li roys englès à avoir le bataille, c2r messire Robert d'Artois 
et messires Jehans de Haynnau et li contez Derbi li consseilloient, 
ossi li dus de Braibant, li dus de Gerllez, li dus de Jullefr}s et li 
seigneur d’Allemaigne. Et disoient bien entre yaux que ce seroit 
grans dammaigez et grans confusions que se si bellez gens d’ar- 
mes, qui là estoient dez deux costéz, se departoient sans riens faire. 
Ossi li roys de Franche n’avoit autre entension que dou com- 
battre et que de vengier l'arssin et le doummaige que li [rois] 
englès et li aloïés avoec lui li avoient fait. Si demanda à son 
connestable Raous le comte d’Eu et de Guifr}je et à ses mares- 
caux, le marescal Bertran et le marescal de Trie, quel nombre de 
gens il pooit bien avoir; et il li respondirent que il en avoit bien 
six vingt mille, et tout adrechiet pour combattre. F° 34 v°. 

Ms. B 6 : Tant esploita le roy d'Engleterre et tout son ost 
où bien avoit quarante milie hommes, et s'en vint à le Cappelle 


1. Ms, de Valenciennes : hommes d'armes, chevaliers et escuiers, 
Fo 76 vw. 

en ‘lerrache; et ardirent ses gens toute la ville du Lovio[n], qui 
estoit au conte de Blois. Et osy ardirent la ville de la Cappelle, 
et puis s'en vinrent à le Flamengheric. Entre le Flamengrie et 
Buicrfosse, s'en vint logier le roy d'Engleterre. Et dist que il n’y-. 
roit plus avant, sy aroït veu ses ennemis et combatu le roy de 
Franche et sa puissance, qui le sievoiert moult efforchiement. Et 
s’en vint che soir logier le roy de France entre le Cappelle en 
Terrasse et Buironfosse. F° 415 et 116. : 

P. 474, L. 16 : nombre, — Ms. de Rome : Ji rois Phelippes 
de France avoit là tout le monde de gentils homes; et furent 
nombrés les baniè:es en son hoost à deus cens et soissante ba- 
rons. Fe 50. 

P. 174,1. 18 : le Capelle. — Ms, de Rome : à la Flamengrie 
et à la Capelle en Tierasse. F° 80. 

P. 474,1. 21 : petites liewes. — As. de Rome : et tout plain 
pais. F° 80.— Ms. B 6 : à mains de deus lieuwes. F° 416. 

P,. 474, 1. 24 : de Jullers. — Ze ms. d'Amiens ajoute : le 
marquis de Misse et d’Eurient..….., le comte Derbi... le sei- 
gneur de Fauquemont, messire Guillaume de Duvort, le comte 
de Saumes. F° 34 v°. — Les mss. À 14 à 4h ajoutent : le conte 
de Los. F° 43 vo. 

P. 474, 1. 26 : Robert d'Artois. — Mss. À 41 à 1h : conte 
de Richemont en Angleterre, que le roy Edouart lui avoit donnée. 
F 43 vw, 


$ 88. P. 175, 1. 29 : doi chevalier. — Ms. de Rome : deus 
jones chevaliers et de grant volenté. F° 50. 

P. 176, L. 44 : prisonniers. — Ms. d'Amiens : et le retint li 
sirez de Horstebercht comme sen prisonnier. F° 35. 

P. 176, 1. 44 : sis. — Ms, de Rome : et fu prisonniers à euls 
sis; Casquns i clama part. F° 50. 

P. 176, 1. 48 : ranconnèrent, — Ms. d'Amiens : Dont furent 
il d’acort qu'il se mist à finanche parmy mil viés escus que il 
devoit porter ou envoyer, dedens le jour dou Noel prochain ve- 
nant, à Tret sus Meuse, ou là venir tenir prison. Ensi le jura li 
sirez de Faignuellez. F° 38. — Ms. de Rome : et se rançonna à 
douse cens florins et le cheval perdu. F° 80. 


1. Ms. de Valenciennes : de Hoteberch. Fo 77 vo. 

P. 476,1. 146 et 17 : de Haynau. Ms. de Rome : de France 
et de Hainnau. F° 50. 

P. 176, 1. 24 : messe, — Ms. de Rome : et le trouvèrent que 
il s’aparilloit pour aler deviers le roi d'Engleterre. F° 30. 

P. 476, 1. 28 : Byaumont.— fs. d'Amiens : Si fist disner le 
seigneur de Faignuellez et le chevalier allemant dallés lui; et 
apriès disner encorrez parlèrent il de la raenchon. Et dist li sirez 
de Biaumont à l’Alemant : « Sire, sire de Hosteberch, soïés ung 
petit plus doulz au seigneur de Faignuelles, car vous savés en 
quel convention vous l’avés pris, » Adonc fu li chevaliers d’Ale- 
maigne tous honteux et dist : « Monseigneur, se Dieux le m'a- 
mena, j'en avoie bien mestier ; car er soir j’avoie perdu tout mon 
argent as déz. » Dont coumenchièrent li chevalier à rire, et 
meysmement messires de Biaumont. Lors coummenchièrent li che- 
valier à aller entre deux, et à brisier le premierre marchandise; et 
tellement amoïienèrent le besoingne que il le dubt quiter de foy et 
de prison parmy six cens viés escus que messires de Biaumont li 
devoit palier tantost, lesquelx il Li fist delivrer dedens le viespre, 
et les presta au seigneur de Faignuellez. F° 35. 

P. 177, 1. 4 : courouciet. — ÆAfs. d'Amiens : et especial- 
ment li comtes, car moult l’amoit. F° 35. 

P. 177, 1. 8 : renvoïiet. — Ms. de Rome : et le fist racon- 
voiïier par ses gens meismes jusques bien priès de lost as Fran- 
cois. F° 50. 

P. 177, 1. 40 : coursiers. — Ms, de Rome : lequel li Alemant 
ne li voloient rendre; et disoient que il l’avoient gaegnié. 
F° 50. 


S 86. P. 477, 1. 25 : contes de Jullers. —- Ms. de Valen- 
ciennes : duc de Jullers. F° 78 v 

P. 177, L. 26 : Blankebourch. — Mss. À 14 à 44 : Fran- 
kebourc. F° 44. 

P. 477, 1, 27 : des Mons. — Les mss. À 114 à 14 ajoutent : 
hi contes de Los. F° 44. 

P. 477, 1. 28 et 29 : Guillaumes. — ÆAfs. de Valenciennes : 
Gilles. F° 78 ve. 

P. 477, 1. 29 : de Duvort. — Mss. À 41 à 14 : du North. 
F° 4. 

P. 177, 1. 29 : Ernoulz de Bakehen. — Mss. À 41 à 44 : 


Guillaume de Kakehan. F° 44. 

P. 477, 1. 30 : bataille. — fs. d'Amiens : et avoit en cèle 
route vingt cinq bannières et quinze pignons, et estoient bien 
huit mille hommes et de bonne estoffe. F° 35. 

P. 177, 1. 31 : soissante. — Mss. À 41 à 6 : quarante. F° 
Ab v°. — Mss. À 15 à 17 : soïssante deus. F° 46 v°. 

P. 178, L. 5 : son pays. — Le ms. d'Amiens ajoute : li comtes 
des Mons. F° 35. 

P. 178, 1. 5 : Kuk. — Ms. de Valenciennes : Buck. F° 78. 

P. 178, 1. 6 : Berghes. — Mss. À 11 à 1h : Berguettes. 
F° 44. , 

P. 178, 1. 7 : Vauselare. — Ms. d'Amiens : Wasenare. F° 35. 
— Ms. de Valenciennes : Voscler. F° 78 v°. 

P. 178, 1. 8 : Sconnevort. — Mss. 4 11 & 44 : Stonnenorth. 
F° 44. 

P. 178, 1. 9 : Boukehort. — Mss. À 11 à 14 : Bourquen- 
bourch. F° 4h. — Miss, À 4 à 6, 20 à 99 : Boukebourc. 
Feu v. 

P, 178, 1. 12 : Gilles. — ÆMss. À 41 à 14 : Jehan. F° 4. 

P. 178, 1. 14 : Gautiers. — ÆMss, À 41 à 1h : Jehan. F° 44. 

P. 178, 1. 48 et 19 : Halluin, — Mss. 4 44 à 44 : Jehan de 
Halluin. F° 44. 

P. 178, 1. 24 : Strates. — Mss. 4 11 à 44 : Trasces. F° 
h v. 

P. 178, 1. 23 : vint et quatre. — Ms. d'Amiens : vingt et 
deux. F° 35. 

P. 1478, 1. 24 : quatre vint. — Ms. d'Amiens : dix sept 
F° 35. 

P. 178, 1. 24 : sept mille. — Mss. À 1 à 6, 41 à 44, 29 à 
22 et ms. d'Amiens : huit mille. F° 44 v°. : 

P, 478, 1. 30 : Lincolle. — Le ms. d'Amiens omet : Keves- 
ques de Durem,… li sires de Persi,.… li sires de Montbrai,... li 
sires de Lantonne,.…. li sires de Basset, ... messires Jehans de 
Lille; — ec] ajoute : li coens de Warvich..…., li comtes de le 
Marche, li comtes de Pennebrucq, monseigneur Richart de Stan- 
fort, messires Jehans viscontez de Biaumont...…, li sirez de Sa- 
ich‘, L sirez de Felleton *..…, li sires de Ferierres ?, b sirez de 
Brasseton *..….., li sires de Multonne. F° 35. 


1. M5. de Valenciennes : Salmel. Fo 79. —. 9. 1hid. : Falencon. 
3, Jbid. : Strier. — 4. Ibid. : Brasenton. 

P. 478, 1. 31 : Sallebrin. — Afs. d'Amiens : qui estoit ma- 
rescaux de l'ost. F° 35. 

P. 478, 1. 32 : Clocestre. — Mss. 4 1 à 6, 20 à 22 : le conte 
de Norhantonne et de Lancastre. F° 44 v°. 

P. 179, 1. 4 : Kenfort. — Mes. 4 41 à 44 : Kainforth. Fe CU 
ve.— Ms. À 2 : Kerfort F° 46 v°.-— Mss. 4 Amiens et de Vülen- 
ciennes : Merfort. F° 35. 

P. 479, 1. 2 : Ricemont. —- Afss. À 11 à 14 : en Angle 
terre, car voirement la lui avoit le roy anglois donnée. Fo 44 ve. 

P. 479, 1. 3 : de Ros. — Ms. d'Amiens : de Northonbrelant 
qui fu là fès chevaher et leva bannière. F° 35. 

P. 179, 1. 5 . Lantonne. — Mss. À 44 a 17, 90 à 92 : Han- 
tonne. F° 4 v°. 

P.479,1.6-hsies d Fiwatier, — Ms. d'Amiens : Gul- 
laummes Flz Warine?. F° 3b. 

P. 479, 1. 40 : rouviaus — Ms. ce Rome Mais je Froissars 
et act'res de ces cromiques, of dire plus de une fuis le gentil che- 
val r messire Je an Cairdos que 1l fu fais nouvaus chevahers de 
la main le roi Edouwart d Engieterre ce venredi que k assamblée 
fu à Buironfosse; et pour tant que il fu plus vaillans que nuls 
aultres quiconques s'armast de la parte des Englais, j'en fac 
enarration. F° 50, 

P. 479, 1. 11 : Chandos. — Ms. de Valenciennes : qui fu l'un 
des bons hommes d'armes des deux royalmes. F° 79. 

P.179, À. 45 : vint et huit banières. — Ms. d'Amiens : Et avoit 
 roys trente deux bapnierrez et bien otant de pignons. F° 35 v°. 

P. 479, 1. 45: quatre vint et dix.— Mss. 4 15 à 17 : quatre 
vint et douze. F° 46 v°. 

P. 479, 1. 46 : six mille. — Msr. 4 1 à 6, 20 à 922 : environ 
huit mille. F° 45. — Ms. de Valenciennes : dix mille. F° 79. 

P. 479, 1. 17 : six nulle. — Mss, 4 20 à 92 : huit mille. 
F° 73 v. 

P, 179, 1. 48 : bataille.— Æfs. d’ Amiens : Et fu là ordounnés 
à tenir sus destre en une bataille, pour reconforter sus elle lez 
plus lasséz, messires Roluers d'Artois. Et avoit dalléz lui mon- 
seigneur Gautier de Mauny?, monseigneur de Bercler, le seigneur 


1 sr. de Valenciennes : Fil Warnier. Fo 79 
2. Le ms. de Valenciennes ajoute : monseigneur Henri de Flandres, … 
le sire de Neufrille. 

de Clifort, messire Richart de Pennebruge‘, messire Bietremies 
de Bruech3. Et estoient® trois mil hommes d’armes, douze ban- 
nières et deus mille archiers. F° 35 ve. 

P. 179, 1. 23 : trois mille. — Mss. À 44 à 44 : environ qua- 
tre mille hommes d'armes et deux mille archiers. F° 44 ve, — 
Mss. À 15 à 47 : environ deux mille. F° 46 ve. 


$ 87. P. 180, 1. 5 : honneur. — Ms. d'Amiens : car il rete- 
noit sus sen ame que il se combatoit sus son droit. F° 35 v*. 

P. 180, 1. 8 : apertenoit. — Æfs, d’ Amiens : ainsi se tinrent 
il toute le matinée, attendant les Franchois. F° 35 v°, 

P. 180, 1. 45 : avisèrent, — Ms. d'Amiens : les hiraux qui 
eurent en escript tous les bannerèz, F° 35 ve. 

P. 480, 1. 16 : il y eut. — Ms, d'Amiens : onze vingt et sept 
banièrez, quatre roys, cinq dus, trente six comtes et vingt sept 
cens et cinq* chevaliers, quatre vingt mil hommes d'armes, sans 
les communes dont il y avoit plus de soixante mille F° 35 ve, 

P. 180, 1. 16 et 17 : onze vint et sept. — Mss. À 8 et 9, 23 
à 33 : onze vingt bannières. F° 43. — Mss, À 11 à 4h : onze 
vingt et dix huit. Fo 45, — Mss. 4 1 à 6 : six vingt et sept. 
Fo 45. — Ms. B 6 : onze vingt et quinze. F° 118. 

P. 480, 1. 47 : cinq cens. — Mss. 4 1 à 6, 11 & 14, 18 à 
22 : six cens. F° 45, 

P. 180, 1. 47 : et soissante. — Mss, 4 11 4 1h : et quatorze. 
F° 45. 

P. 180, I. 49 : quatre mille. — Mss, A 4 à 6, 20 à 22 : 
quatre cens. F° 45. — fs, B 6 : dix sept cens. F° 118. 

P. 180, 1. 20 : plus de soixante mille. — Ms. B 6 : Le roy 
de Franche, à ce que on disoit, avoit bien deus cent mille hom- 
mes, que à piet, que à cheval. F° 417. 

P. 180, 1. 27 : de Bar. — Ze ms. d'Amiens omet : \à contes 
de Valentinois,… hi contes de Genève, li contes de Dreux ; —et 
{l'apnute : R comtez de Pontieu, ..… li comtez de Tankarville, li 
comtez de Waudimont, ..… li comtes de Jeni', ... li contez de 
Pursüen‘, li comtez de Brainne, ….. li corhtez de Biaumont, li 


. Ms. de Valencimnes : Penebrouch. F° 79. 

. 4bid. : Bertremien de Bruves — 3. Jbid. : environ. 
. dbid. : six. — 5, Ibid. : Joingny. F. 79 ve. 

. dbid, : de Poitiers. 

comtes de Montfort, li comtez de Nerbonne, li comtes de Piere- 
gort, li comtes de Villemur, li comtes de Conmignes, …. li comiez 
de Murendon‘, li comtez Douglas d'Escoce et h comtez de Mo- 
ret.…. F° 85 v°, — Les mss. À 11 & 44 ajoutent : le conte de 
Namur, ..… le conte de Joingny. F° 45. 

P. 481, 1. 5 : à recorder. — Ms. d'Amiens : Environ heure 
de tierche, vint li dus Oedes de Bourgoingne à plus de cinq cens 
lanches?, et se mmist d’un léz sour les camps; et avoit dix neuf ba- 
nerèz, tous de Bourgongne et de le comtet de Bourgoingne. Là 
estoient li jonez comtez Guillaummes de Haynnau en très bon ar- 
roy et forche, et faisoit se bataille à par lui; et avoit dix huit ba- 
nerès, tous à bannierre de son pays dallés lui, F° 35 ve, 

P. 181, 1. 3 et 6 : bicutés. — Ms. d'Amiens : Mouit fu ceste 
journée belle et clerre et sans bruine; et resplendisoit li solaux 
en ces armoiriez, tant que c’estoit grans depors de l’imaginer et 
veoir, F° 35 v°. 

P. 181,1. 7 : couvers. — Ms. d'Amiens : jusqu’au fallon. 

P. 481, 1. 40 : quinze mille. — Mss. À 4 à 6 : seize mille. 
F° 45 v°. — Miss. A 20 à 92 : seize mille hommes à cheval et 
trente mille hommes à pié. F° 74. 

P. 182, 1. 44 : dou lièvre. —- Ms, d'Amiens : Apriès ceste 
avenue, les nouvelles vinrent au roy de France comment uns 
lièvres avoit estourmy ses gens et estoit passés parmy sen ost. 
Dont li pluiseur eurent sus grant ymagination et dissent que ce 
n’estoit pas ungs bons signes quant uns lièvres, qui est encontréz 
de povre estrinne, Îles avoit ensi estourmis et courut par devant 
yaux; et quoy que fuist dou samedi, che venredi on ne li cons- 
seilloit niens à lui combattre. Ensi parlans et ymaginans plui- 
seurs paroles et diviers oppinions, s’avancha mout li jours tant 
que nonne fu passée. F° 36. 

P. 483, J. 8 : detriiés. — A5. B. 6 : Ensy furent ches sei- 
gneurs tant englès comme franchois, et aloient l'un devant l'au- 
tre par ung venredy, et point ne se combatirent. Dont on s'en 
peult moult esmervillier pour quoy il le laissèrent, car il y avoit 
de toutes parties grans foison de gens d'armes. Et à che que j'ay 
depuis ouit recorder, il tint plus en la partie du roy de Franche 
que en chelui du roy d'Engleterre, car il y avoit tant de fouré 


1. Ms. de Valenciennes : Mireudun. 
2. ibid. : hommes d'armes. Fv 84. 

chapprons qui estoient du conseil du roy de Franche, les quels 
brissèrent la journée. Car qui euist crut le roi Phelippe, on se 
fust combatus sans faulte, et ne desiroit aultre chose. Sy se de- 
party ensy celle journée sans riens faire, qui fu à Buironfosse l’an 
mil trois cens trente neuf, le viagt cinquième jour du mois d'oc- 
tobre. F° 118 et 119. 

P. 483, 1. 40 : Haynau, — Ms d'Anuens : Quant li comtes 
Gullaumme de Haÿnnau, qui estoit sus les camps en bon arroy et 
friche, vit que nonne passoït et que nulx ne s’aprochoit pour 
combattre, si appella le seigneur d Engluen et monsigneur Henry 
d’Antoing et leur dist : « Altéz deviers monseigneur mon oncle, 
et li demandéz quel cose il voelt que je fache. » 1] respondirent : 
« Vollentiers. » Dont partirent li doy baron et vinrent deviers 
le roy de France qui jà se retraioit, et i avoit une si espesse 
route de seigneurs que jammais ne l’ewissent brisiet. Si trouvè- 
rent monseigneur d’Alencon à qui il adrechièrent leur messaige. 
Et il respondi : « Ditez à mon nepveut qu'il s'en voist, de per 
Dieu, car nous narons point de bataille. » Ensi le raporterent 
h seigneur dessus dit au comte de Haynnau qui se parti de le 
place et toutte se routte, si tost qu’il oy ces nouvelles; et s’en 
revint cevauchier ! vers le Kesnoy. F° 36. 

P. 183, 1. 12 : englès. — Ms. d'Amiens : Quant li roys d'En- 
gleterre et si aloïiet, qui avoient estet rengiéz enmy les camps 
tout à piet, dou matin jusques à nonne, sans boire et sans men- 
gier, veyrent bien que li roys de Franche ne ses gens ne des- 
cenderoient point jusqu'à yaux pour combattre, si se traisent 
enssamble pour avoir avis et consseil coumment il se mainten- 
roient. Pluiseurs oppinions et grant estoient eut entre yaulx ossi 
bien comme entre les Franchois. Et volloient li roys et li baron 
d Engleterre, messires Robers d'Artois, messires Jehans de Hayn- 
nau et li sires de Fauquemont, chevauchier encorres avant sour 
le royaumme et nient partir sans combattre. Li ducs de Brai- 
bant et pluiseurs de son accord disoient ensi que il ne pooient 
avoir blasme ne reprochement del partir à tous bons entendeurs ; 
car il avoient offert, à l'entrée del royaume, le bataille au roy de 
Franche qui leur avoit acordé. Avoecq tout ce, il s’estoient là 
tenu, enssi que gens d’armes se doient tenir, attendans leurs en- 
nemis qui point n’estoient venus; et se passoit li heure et li tier- 


1. Ms. de Valenciennes : jusques en Haynnau. F° 8]. 

mes de combattre ossi. D'autre part, vitaille leur coummenchiè- 
rent à defallir: et ne savoient mies bonnement, s’il chevauchoient 
plus avant, coumment il en seroient pourveu : si ques d’iaux en- 
clore ne bouter trop avant et sus l’ivier ou royaume de Franche, 
il n’y vecient point de bon, car mieux leur en valloit partir à 
honneur que d'atendre nulle aventure à leur deshonneur. Tout 
comsideret et regardet J’un contre l’autre, h darrains acors fu 
que d'iaux departir. Si se deslogièrent et vinrent la nuit gesir 
bien tart environ Avesnes à tout leur caroy et leur concquès. F° 36. 

Ms. de Rome : Ce venredi au soir, il fu ordonné en F’oost le 
roi d’Engleterre que on se deslogeroit sus le point de mie nuit, et 
se retrairoit on tout bellement en Hainnau et en Braibant, et que 
pour celle saison on en avoit fait assés; car au voir dire, tant que 
pour la bataille, la parecon n’estoit pas parelle, car l Francois 
estoient trop plus fort et plus poissant sus les camps ne fuissent 
les Englois. Celle doubte et nulle aultre, ensi que il fu supposé et 
consideré depuis, i missent li dus de Braibant, li dus de Gerles et 
li contes de Jullers et auquns aultres de lor aliance; non li rois 
d'Engleterre et les Englois, car il se fuissent volentiers combatu 
et pris l'aventure et se tenoient à tout conforté, mais à pour 
celle fois il les couvint croire consel, car il n’estoient pas signeur 
des Alemans et des estrangiers. Sus le point de mienuit, sans 
faire trop grant noise, toutes gens en lost le roi d’Engleterre se 
deslogièrent, et cargièrent chars et charètes, tentes, très, auqu- 
bes et pavillons. F° 50 v°, 

P, 183, L. 43 : de Braibant. — Ms, B 6 : À minuit, le roy 
d’Engleterre mist tout son consail ensamble pour savoir quel 
chose il feroit, et comment il se maintenroit. Le duc de Braibant, 
qui estoit là ses cousins germains, et qui estoit le plus grant de 
tout son consail, dist et conseïlla que on se retrairoit, et que pour 
celle saison on avoit assés ghuerriiet, car l’yvier aprochoit, et que 
le roy d’Engleterre avoit fait bien son devoir, et allé et chevau- 
chiet ou royalme de Franche et ars et moult gasté le pais et 
atendu ses ennemis, et puis avoir esté tous rengiés et ordonnés et 
mis en bataille, l’un devant l’autre; et point ne furent ses ennemis 
sy hardis de les venir combatre. Pour laquelle cose, on doit tenir 
à grant honneur l'emprise d’un roy d’Engleterre. Adonc fut creut 
le consail du duc de Brabant. F° 119 et 120. 

P. 183, 1. 45 : ce venredi. — Ms. B 6 et rw. de Rome : le 
semmedi au matin. F° 420. 

P. 183, 1. 145 : d'Avesnes. Ms. B. 6 : Le roy d'Eugleterre 
et toute sa compaignie passèrent devers Avennes, et tout à tra- 
veis le pays de Haynau, et desoubz Bieaumont et le Sambre, et 
au pont à Avesne. F° 120. 

P. 483, 1. 49 : en Braibant. — fs. B 6 : à Brouselles d’en- 
près son cousin le duc de Brabant, et là sejourna quinze jours. 
Fe $20. — Ms. de Rome : Ets'en vint li rois à Lotvaing, et là 
trouva la roine sa fenme; et s’espardirent chil signeur d'Engle- 
terre aval Braibant, ensi que fait avaient en devant celle cevau- 
chie. Et murmuroient li auqun Englois l’un à l’autre et disoient : 
« On fait bien le roi nostre sire despendre et alever son argent 
pour noïent et perdre le temps : il nous fault faire moult de tèles 
cevauchies avant que nous aions conquis le roiaulme de France. » 
F° 50 vw. 


5 88. P. 183, 1. 22 : venredi, — Ms. A 7 : samedi, F° 43. 

P. 183, 1. 24 : Phclippes. — Ms, d'Amiens : Quant li roys 
de Franche, ensi que vous avés oy, se fu tenus tout le jour jus- 
quez à basse nonne sus lez camps en divierses oppinions, parlans 
et devisans à ses plus haus et grans amis et barons, et il vit que 
on ne lui consscilloit nient de combattre, tous mautalens et en- 
flamoués d’atr, il retourna vers Buironfosse; et avoit entention que 
lendemain, coumment qu'il fust, il se conbateroit. Si appella ses 
deux marescaux, monseigneur Robert Bertran et le seigneur de 
Trie, et leur dist « « Ordonnés et coummandés de par nous que 
nulz ne se parte, et que chacuns se loge, car demain nous nos 
combaterons, coumment qu’il soit. » Et li marescal le fissent 
ensi. Et quant il ne trouvèrent le comte de Haynnau, se le disent 
au roy, aflin que il ne fuissent repris. 

Adonc regarda li roys sus le comte d’Allenchon son frère et li 
dist : « De nostre nepveut de Haynnau savés nulles nouvelles ? » 
— « En nom Dieu, monseigneur, oyl, che respondi li comtes 
d’Allenchon, {car] il [envoia ‘] orains le seigneur d’Enghien et 
le seigneur d’Antoing assavoir quel cose volliéz qu’il fesist. 11 ne 
peurent parler à vous; si me trouvèrent d'aventure. Et quant je 
les euch ois, je leur dis que il n’estoit appairant de combattre, 
et qu'il s'en allast de par Dieu. » Adonc penssa li rois ung petit 
et puis dist : « Or le mandéz apertement, car demain nous nos 

combaterons. » Lors fist on monter ung sergant d'armes et venir 
vers le Kesnoy, et y vint si à point que li comtes se desarmoit, 
Et jà estorent tout li baron et li chevalier retrait as hostelx, et li 
autre partit et rallet vers leurs maisons. Si vint li messaiges dou 
roy deviers le comte, qui estoit ou castiel, et li dist : « Sire, li 
roys vous sallue et vous mande que, demain à soleil levant, vous 
soiiés à Buironfosse, car on se combatera as Englèz. » 

Et quant li comtes oy ces nouvelles, si fist sounner ses trom- 
pettes et reuvillier chevaliers, et renseller chevaux, et mander 
apriès chiaux que il cuidoit le mieux ravoir. Et s€ parti en grant 
haste dou Quesnoy environ mienuïit, et chevaucha tant avoecq ses 
gens que, le samedi au matin, il fu sus les camps et ou lieu ou 
auques priès dont il estoit partis le venredi. Et quidoit bien k 
comtes que on se dewist combattre; mais li roys ses oncles et li 
Franchois avoient oy autres nouvelles, car le venredi au soir li 
coureur et li foureur de Franche estoient revenus en leur ost et 
avoient dit pour certain que li Englès estoient party et jà retret 
en l’Empire et en le comté de Haynnau, et s’en ralloient arrière; 
et n'estoit mies apparans que il en fesissent plus ceste saison. 
Dont disent li baron de France av roy : « Sire, il faura le roy 
d’Engleterre faire mout de telx chevauchies, ainchois qu'il ait 
concquis le royaumme de Franche » : si ques li roys avoit jà or- 
dounné et coummandé à deslogier et de raller chacun en son lieu. 

Ces nouvelles vinrent jusques au comte de Haynnau qui se te- 
noït sour les camps, que li roys de Franche se devoit partir, et 
jà avoit dounnet congiet à touttes mannières de gens, car li En- 
glès estoient esloingiet. Adonc s’en vint li comtes de Haynnau et 
toutte se routte où bien avoit quatre cens lanches!, sus ung cer- 
tain pas où li roys de Franche devoit passer. Et quant li roys 
vint là et il le vit ensi ordonnet, il demanda à chiaux d’entours 
lui dou comte qui c’estoit, et on li dist que c’estoit li comtes de 
Haynnau. Lors l'enclina li comtes en passant, et li roys là dist 3 
« Biaux niés, rallés vous ent; vous vous estes bien acquitéz, » 
Dont se parti li comtes et prist congiet au roy et à sen oncle 
d’Allençon et au roy de Behawngne, et à ses cousins germains 
monseigneur le comte de Blois et monseigneur Charlon de Blois; 
etretourna arrierre avoecq se cevaucie, et s’en revint disner à Lan- 
drechies et jesir au Kesnoy. Or paurons dou roy d’Engleterre et 

des aloues qu'il fissent et quil devinrent ; car li roys de Franche 
ne les sieuwi plus avant; aïns sen revint à Saint Quentin, et la 
donna touttes ses os congiet. S1 s’en rallerent chacuns en leurs 
lieus et en leur garnisons, ensi que ordonné estoient. 

Le samedi: au matin, se misent li seigneur enssamble et se con- 
seallièrent quel cose il feroient, car il leur sambloit que ceste ce- 
vauchie estoit parfaite. Si trouvèrent en consseil que il donnais- 
sent touttes leur gens congiet, et il s’en alaussent avoecq le roy 
d'Engletcrre Jusquez à Brouxelles. Ensi le fisent. F° 36. 

Ms. de Rome : Qant ce vint le samedi au matin, nouvelles vin- 
rent en l’oost le roi de France que les Englois estoient departi et 
fuioit lor voie; ne on ne savoit que il estoient devenu. De ces 
nouvelles fu li rois Phelippes trop durement courouchiés; et dist 
que on l'avoit trahi, qant ü n’avoit combatus ses ennemis, et que 
tout volentiers on lor avoit fait voie. Li plus hault baron et si- 
gneur de l’oost le rapaisièrent et li dissent : « Sire, sousfrés vous : 
on fera ce povre roi d'Engleterre outrequidiet tout despendre et 
alever le sien, et li tellement endebter deviers ces Alemans, que 
jamus n en se vera delivrés. Li dus de Braibant en scet bien jus- 
quez à la, et oultre il le mainne et pourmainne, et suesfie que 
ses gens amendent trop grandement de ce roi d'Engleterre. Il ne 
le soustient pour aultre cose que pour le pourfit. Il fault ce roi 
d'Engleterre faire moult de tels cevauchies, avant que il ait con- 
quis le roiaulme de France. Le quide il donc conquerre par feus 
et par fumières? mès Dieus! nennil. Mas que il soit retournés 
oultre la mer, vous ne le verés mès en grant temps revenir. Où, 
diable, prenderoit il la finance pour seeler ces Alemans ? Il a esté 
mauconsilliés de vous avoir desfiet et de renvoïier son honmage. 
Jà a il plus perdu que il ne gagnera en toute sa vie. Les terres 
que il tenoit decà la mer li estoient bien apertenans; elles sont 
fourfaites à tous jours mais. Jamais n’i retournera, ne hoirs qui 
de lisse. » 

Ensi apaisoient li signeur de France le roi Phelippe. Mais, 
nonobstant toutes ces paroles, il vosist bien avoir combatu le roi 
d'Engleterre et ses Alemans; car, ensi que il disoit, il avoit gens 
assés pour ce faire. Qant il vei que il n’en aueroit aultre cose, il 
donna toutes ses gens congiet de retourner casqun en son lieu. 
Li contes de Hainnau, son neveu, vint prendre eongiet à lui sus 

les camps, et li rois li donna; et aussi fist li contes d'Alençon, 
son oncle : si s'en retourna li contes en son pais. Et li rois de 
France prist le cemin de Saint Quentin. Ensi se desrompirent ces 
grandes cevauclues et ces assamblées. F°° 50 v° et 51. 

P. 483, 1. 25 : courouciés. — Ms. B 6 : et dist, sy comme 
je oy compter depuis, que il solleroit tous ses amis pour ung 
denier de pain, F°* 120 et 121. 

P. 184, I. 8 : Saint Quentin. — Mss. À 4 à 7, 11 à 44, 18 
à 33 : Saint Omer. F° 46. — Ms. B 6 : et là se tint plus de 
quinze jours. F° 121. 

P. 184, 1. 13 : dou Fay. — As. B 6 : ung moult saige che- 
valier, devers la cité de Tournay, pour garder le pais; car très 
adonc se doubtoit il des Flamens. F° 121. 

P. 184, 1. 43 : Mortagne. — Ms. B 6 : dedéns le castel et 
ville de Mortaigne sur l'Escault. F° 421. 

P. 184, L. 18 : Paris. — Mss. 4 41 4 44 : où il trouva la roine 
sa femme qui adonc le receupt à moult grant joie. Fe 46. 

P. 184, 1. 21 : en Braibant. — Ms. de Rome : Tous jours 
avoit il dalés li messire Robert d'Artois et l’evesque de Lincole 
et son consel. Consideré fu et avisé entre euls que, se li rois 
d'Engleterre pooit tant faire et esploitier que il euist plainnement 
l'aide et le confort des Flamens pour mener là où il les vodroit 
avoir, sa gerre en seroit plus forte et plus belle, et jà avoit il 
l'amour et la grace de Jaquemon d’Artevelle et de ceuls de 
Gaind; si ques, pour amoiener toutes ces besongnes et sçavoir la 
pure intention de ceuls de Bruges, d’Ippre, de Courtrai, dou 
Dan, de l’Escluse et dou tieroit dou Franch, uns parlemens fu 
assis et ordonnés à estre à Brouselles devant le duch de Braibant 
en son hostel à Colleberghe. Et ot li dus en couvent au roi d'En- 
gleterre, pour tant que il estoit grans tretiüères et bien enlanga- 
giés, que de euls remoustrer et attraire il feroit son plain pooir. 

Chils parlemens fu escrips et mandés à estre à Brouselles et 
priés Jaquèmes d’Artevelle que il i vosist venir et estre; et 
aussi en furent priet les consauls des bonnes villes de Flandres. 
Jaquèmes d’Artevelle, qui jamais n’i eust defalli, ï rendi grant 
painne que les consauls des bounes villes de Flandres i fuissent ; 
et i vinrent et ils meismes tout premiers avoecques ceuls de Gran- 
mont et de Gant en grant arroi. F° 51. 

P. 184, |. 29 : Brousselies, — Ms. d'Amiens. Dont se de- 
partirent les os; et s’en rallèrent li Allemant, li Braibenchon, fi 

Guerllois e tout li autre, chacun en leurs lieux. Et li roys d'En- 
gleterre, li dus de Braibant et li cief des seigneurs chevauchièrent 
a petites journées et rappasstrent la rivière de Sambre; et esploi- 
üèrent tant qu'il vinrent en Broibant et à Rrouxelles où il furent 
bien requeilliet. F° 38 v°. 

P. 184, 1. 22 : raconvonèrent.— Les mss. 4 1 à 6, 15 4 17, 
90 à 22 ajoutent : le duc de Braibant. F° 46. 

P. 184, 1.93 : h contes. — Mss. À 4 à 6, 11 a 14. 18 à 22 : 
le marquis. F° 46. 

P. 184, |. 23 : Jullers. — Les mss, À 41 4 44 ajoutent : le 
conte de Los. X° 46. 

P. 184, L. 30 : Broussclles. — Æfs. B 6 : Après ce que le 
roy d’Engleterre eult fat celle armée en Franche, sy comme chy 
dessus est dit, et que toutes ses gens se fureut departy et chacun 
ralé à son lieu, äl s’en vint en la ville de Gant où madamme sa 
femme se tenoit, et là eult pluiseurs consaulx et parlemens as 
Flamens. Et toudis contoit i[1] ses afaires à Jaques de Hartevelle 
quy estoit son compère et grans amis, et qui avoit en la main 
tous les Flamens pour faire sa voilenté, Le roy d'Engleterre avoit 
intencion de retourner chel yver en son pais, et sur l'esté retour- 
ner à tout grant foison de gens d'armes et d'archiés, et de venir 
asegier la cité de Tournay. Et tout che dist il à Jaques d'Arte- 
velle qui bien estoit de son acort. F° 123. 

P. 184, 1. 31 : d’Artevelle, — Ms, d'Amiens : Et y furent li 
consaux de Flandres des bonnes villes, especialment Jaquèmes 
d'Artevelle; et puisqu'il y estoit, c’estoit assés. F”° 36 v°, 

P. 185, 1. 10 : Bietune. — As. d'Amiens : qui jadis furent 
de Flandres. F° 36 v.. 

P. 485, L. 41 : li Flamench. — fs. B 6 : qui par samblant 
amoient moult le roy d’Engleterre. F° 123. 


S 89. P. 486, 1. 5 : avis. — Ms, D 6 : et dit que dedens 
trois jours il en responderoit. Fe 424. 

P. 186, 1. 12 : conte de Jullers. — Mrs. 4 1 à 6, 11 416, 
18 à 22 : marquis de Juilliers. F° 46 v°, 

P. 186, |. 23 : d’Engleterre. — Ms, d'Amiens : li ducs de 
Gerles, li dus de Braibant, li comtes de Jullers, ki marquis de 

Misse et d'Eurient, li marquis de Blancquebourg, messires Jehans 
de Haynnau, li sires de Fauquemont, messires Robiers d’Artois 
et mout d’autres seigneurs. Et d’autre part, là fu tous li plus 
especialx conseils de Flandres de touttes les bonnes villes et dou 
Francq de Bruges. F° 36 v°. — Le ms. de Rome ajoute à ces 
noms : li contes des Mons, li archevesques de Coulongne. F° 51 v°. 

P. 186, 1. 26 : de Flandres. — Mss. 4 14 à 44, 18 et 19 : 
d'Angleterre. F° 46 w°. 

P. 186, 1. 29 et 30 : les armes. — Ms. B 6 : les fleurfs] de 
lis. Adonc furent les Flamens tous resjois et dirent que il yroient 
par tout avec luy, là où il volroit. F° 124. 


$ 90. P. 187, 1. 6 : seigneurs. — Mss. 4 : que sur l’esté qui 
revendroit, ilz feroient très grande guerre en France. Ms. 4 1, 
£° 46 v°. 

P. 187, 1. 47 : acord. — Ms. d'Amiens : Ossi li Flammencq 
et li Braibenchon, qui estoient tout aloïet et acordé enssamble, 
tiroient trop fort que il ewissent le pays de Haynnau d’acord 
avoecq yaux : si en seroit leur guerre plus belle. Fo 37. 

P. 187, 1. 19 : s’escusa. — Ms, d'Amiens : s'escusoit et disoit 
que jà il ne feroit cose qui fust contraire au roy de Franche son 
oncle, se li Franchois ne coummenchoient premiers. F° 37. 

P. 187, 1. 25 : Anwiers. — Ms. d'Amiens : Encorres depuis 
ces departemens, se tint li rois d'Engleterre en Flandres ung grant 
terme, chevauchans de bonne ville en bonne ville, pour aprendre 
les gens et congnoistre, et yaux lui. Et fist venir à Gand, par le 
conseil Jaquemon d’Artevelle et le prière de chiaux de Gand, 
madame Îa roynne Phelippe sa femme, et tinrent leur hostel en 
l'abbeie de Saint Pière. Et là estoit souvent visitée dez dammes 
et des bourgoises de Gand... 

Quant li roys d'Engleterre eut ensi ordonnet touttes ses be- 
soingnes, il prist congiet à d’Artevelle et as Flammens et à le 
roynne sa femme, et laissa dallés lui monseigneur Robert d’Ar- 
tois; et se mist en mer pour revenir en Engleterre et prendre 
garde à son pays où il n’avoit estet bien par l'espasse de priès de 
deus ans, et especialment pour regarder sus lez marches d’'Es- 
coce, car il doubtoit plus ce costet là que nulz des autres. Si 
rapassa le mer li comtes Derbi avoecq lui, li comtes de Norhan- 
tonne et de Clocestre, li comtes de Warvich, li comtes de Penne- 
brucq, li comtes de Herfort, messires Renaux de Gobehem, le 

baron de Stamfort, l'evesque de Lincolle, messires Gautiers de 
Mauny, messires Jehans Camdos et tout li autre. Et passèrent le 
mer et arivèrent à Londres où il furent recheu à joie, en le ve- 
gille Saint Andrieu l’apostle, l'an mil trois cens trente neuf. F° 37. 

Ms. de Rome : Et là prist li rois d'Engleterre congiet à ces 
signeurs de retourner en son pais, car il n’i avoit esté puis priès 
d'un an. Si apertenoit que il i alast, pour veoir conment les coses 
s’i portoient, et pour remoustrer ses besongnes et empetrer de 
la finance. Tout che li acordèrent li signeur legierement, et 
dissent que ce seroit bien fait. Donc li requissent li Flamenc que 
il establesist en Flandres, de par lui et ou nom de li, deus ou 
trois vaillans honmes et gens d'armes et archiers, qui li aidais- 
sent à garder la frontière et euls consillier, se il besongnoit. Et 
li rois d'Engleterre leur respondi que aussi feroit il. Et en oultre 
il dist à Jaquemon d’Artevelle et à ceuls de Gand conme ses bons 
amis, que il lor lairoit la roine sa fenme, jusques à son retour, 
et tout son hostel. De ce furent li Gantois tout resjoy. 

Donc se departirent chil signeur et s’en retournèrent casquns 
en lors lieus. Et la roine d'Engleterre vint à Gant, et estoit pour 
ces jours ençainte ; et avoit un fil, liquels avoit esté nés en An- 
wiers, que on nonmoit Lion. Qant li rois d'Engleterre se departi 
de Gand, à la requeste des Flamens, il institua le conte de Sasle- 
beri et le conte de Sufforch à demorer en Flandres, à deus cens 
lances et cinq cens archiers. Et puis prist congiet à la roine sa 
fenme, et s'en vint en Anwiers ; et trouva tous prês ses honmes, 
les quels il en voloit mener, et sa navie toute preste. Si entrè- 
rent en lors vassiaus, et issirent dou havene d’Anvwiers, et entrè- 
rent dedens la mer; et nagièrent tant viers Engleterre que il vin- 
rent à Orvelle, et là issirent des vassiaus. Et fissent tant ki 
signeur, par haguenées et chevaus, que il vinrent en la chité de 
Londres. Si furent li Englès par toutes les parties d'Engleterre 
moult grandement resjoi de la venue dou roi, car moult li desi- 
roient. Et ensi que prelat, signeur et consauls des chités et bon- 
nes villes Je venoient veoir et conjoir, ensi que on doit faire son 
signeur, il leur recordoit doucement et bellement toutes ses aven- 
tures, et conment ils avoit esploitié, et les amis et aliüés que il 
avoit acquis oultre la mer; et par especial des Flamens il faisoit 
très grant compte, et aussi faisoient ses gens. F° 51 ve. 

P. 487, 1. 26 : à Gand. — Ms. B 6 : de lés les Flamens ct 
Jaques de Hartevels qui souvent la visetoit. Aussy faisoit le 

conte de Hainau son frère et ma damme la contesse sa femme, 
lle au duc de Brabant, et madame de Vallois sa mère qui se 
tenoit en l’abeie de Fontenelles de lés Valenchiènes. Et ossy fa- 
soient les dammes et demoyselles et bourgoises de Gand, Sy ad- 
vint que la dite royne d’Engleterre, en celle saison, s'ajut d’un 
bieau fil en l’abbeye de Saint Pière de Gant qui ot à non Jehan, 
Contre (sic) le duc de Brabant le leva; et fut de puis duc de Len- 
clastre, pour che qu'il eut à mariage le fille au bon duc Henry de 
Lenclastre et de madame Blanche, F° 425. 

P. 188, 1. 12 et 43 : à Londres. — #5. B 6 : au quay sur le 
Tamise, F° 124. 


$ 91. P. 188, I. 29 : souverain. — Mr. de Rome: car il avoit 
entendu que li rois ses adversaires estoit retrais en Engleterre. Et 
fist li rois de France moult fort garder la mer, car il voloit don- 
ner et mettre empecement sus le retour dou roi d'Engleterre. Et 
se rafresqissoient chil esqumeur de mer normant, geneuois et 
piqart, qant il voloient, une fois à Calais, l’autre à Wisan, et 
puis à Boulogne, au Crotoi, à Saint Walleri, à Dièpe, à Harflues, 
et là partout où il voloient. Fo 5] v° et #2. 

P.189, 1. 3 : là environ. — Ms. B 6 : Et alèrent ung jour courir 
en Engjleterre et prirent [terre] ou havre de Hantone, et furent 
seigneurs de la ville ung jour, et le coururent toute et ardirent’; 
et ochirent grant fuison d'ommes et de femmes et d'enfans, et 
puis se retrairent en la mer. F° 422. — Ms. de Rome : devant 
Plumude, Wesmude, Dardemude. Et ne lor aloit encores nuls au 
devant, mais on gardoit par tout les pors et les havenes d'Engle- 
terre. Et ardirent chil esqumeur en l’ille de Wisque. F° 52. 

P.489,1. 4 : li Englès. — Ms. d'Amiens : une heure per- 
doient, et l’autre gaegnoïent. En ce meysme temps, rapassérent le 
mer en Escoce li comtes de Moret et messires Guillaumes de Dou- 
glas, pour tant qu’il savoient que li roys englès estoit rapassés, 
Se ne savoient qu'il avoient enpensset. Et passèrent avoecq yaux 
deus cens compaignons franchoix, pour querre lez aventures et 
par le congiet dou roy de France, de quoy li sires d'Aubegny et 
messires Ernouls d’Andrehen estoient cappittainne. F° 37. 

P. 189, 1. 5 : quarante mille. — Ms. B 6 : soixagte mille, 
F° 122. 

P. 189, 1. 8 : à bort.— Ms. de Rome : et amenèrent les lainnes 
à Calais. Là estoit lors souverains retours. F° 52. 

P. 489, 1. 10 : pillage. — Hs. B 6 : Et firent moult de des- 
tourbiez à marchans allans et venans en Flandres. F° 122. 

P. 489, 1. 43 : Normans. — Mss. A 11 à 1h : et fut prinse 
par les Normans, Picars et Espaignols : dont les François firent de- 
puis assez de parlement. F° 47. 

P. 489, 1. 45 : à bort. — Ms. 4 24 : à mort. F° 59 w°. 

P. 189, 1. 49 : Encores. — Ms. de Rome : Qant li cevalier, 
voisin à celle Tierasse, sceurent et entendirent que ces gens 
d'armes englois et alemans estoient retrait, tels que li sires de 
Couchi, li sires de Vervins, li visdames de Caalons, li sires de 
Presegni, li sires de Lore, li sires de Clari, li sires de la Bove, 
li sires de Loques, et chil liquel avoient eu lors villes arses des 
Englois et des Alemans; et messires Jehans de Haïnau avoit aussi 
esté en auqunes de ces cevauchies, il nen s’en pooit escuser ne 
voloit, car il li couvenoit servir le roi d’Engleterre, puis que il 
prendoit ses deniers : ces gens d'armes fissent lor quelloite de 
compagnons, et tant que il furent environ mille armeures de 
fier, Et plus en euissent eu, se il vosissent; mais il lor sambla 
que il estoient gens assés, pour brisier la terre mesire Jeban 
de Hainau. Li sires de Couchi i envoia auquns de ses hon- 
mes, mais il n’i volt point estre pour une si petite contreven- 
gance. 

Ces gens d'armes fissent lor assamblée secretement, et pas- 
sèrent de nuit les bos que on dist la Tierasse; et vinrent, sus le 
point de solel levant, ou sart de Chimai. Les bonnes gens n'es- 
toient encores de riens en doubte, et ne quidoient point comparer 
les chevauchies que lors sires, messires Jehans de Hainnau, avoit 
fait en France, en servant le roi d'Engleterre; mès si fissent. Car, 
qant il orent passé les bois de Tierasse et la haie de Cimai, il 
entrèrent ou plain pais, et s’en vinrent courir devant Chimai. 
Tantos la ville fu esfraée. Si cloirent les bonnes gens lors portes, 
et montèrent as desfenses. Pour le temps d’adonc, les fourbours 
de Cemai estoient grant; et moult de rices gens et de grans nou- 
reqiers i demoroient : il furent pris en lors lis, ewireus qui se 
peut sauver. Ces gens d'armes francois aquellièrent grant proie, 
tant que ens ès fourbours de Cimai que ailleurs environ Chimai, 
ens ès villages de là priès ; et levèrent ce jour plus de douse mille 
blances bestes, mille pors et cinq cens vaces et buefs, car c’est une 
marce moult raemplie de bestail et de noureçons. 

Et qant il orent tout levet et requelliet et mis ensamble, il con- 

menchièrent à ardoir. Et premierement il ardirent tous les four- 
bours de Chimai; et abatirent les moulins, qui lors estoient hors 
de la fremeté. Et coururent tout le pais de environ, et ardirent 
Virelle, Loncpret, Vaus, Bailleus, Bourlers, Forges, Pos, Villers, 
Biaurieu, Saint Remi, Sainte Genevière, Salles, Ballèvres, Wa- 
lers, Ebrètres et Montmegnies, et toutes les villes dou sart de 
Chimai; et se requellièrent à Selongne. Et qant il s'en departi- 
rent, il boutèrent le feu dedens; riens n’i ot deporté. Et en me- 
nèrent, avoecques la proie, biaucop de prisonniers, que depuis 
il rançonnèrent bien et acertes. Ce despit et contrevengance fis- 
sent il à messire Jehan de Haïinnau, et s’en retournèrent à Au- 
benton. Et là departirent il lor butin, et puis s’en rala çascuns 
en son lieu. 

Messires Jehans de Hainnau se tenoit pour lors à Mons en 
Hainnau, dalés son cousin le conte, Qant ces nouvelles li vinrent 
que les Francois avoient ars[e] et robée toute sa terre de Chi- 
mai, reservé la forterèce, si en fu durement courouchiés, et à 
bonne cause. Et en parla à son cousin le conte, liquels li respondi 
et consilla que son damage il le portast au plus bellement que il 
peuist, car pour lors il n’en aueroit autre cose. F° 82. 

P. 489, I. 20 et 24 : ennemis. — Ms. d'Amiens : telz que le 
duc de Braibant et monseigneur Jehan de Haynnau. F° 37. 

P. 189, 1. 26 : de Beaumont. — Mss. À 4, 4, 5, 6, 11 à 14, 
20 & 22 : à monseigneur de Brennes. F° 47 v°. — Mss. À 2 et 
8 : au conte de Brennes. F° 49 ve, 

P. 489, 1. 28 : de Lore. — Mss, A 7, 8, 9 : à monseigneur 
Jehan et à monseigneur Gerart de Lore, F° 44 v°. 

P. 190, 1. 6 : de Chymay. — Ms. d'Amiens : tant que les fla- 
maisses en volloient en le ville. Et dont chil de Chimay furent 
mout effraet, et sonnèrent leur cloche‘; et s’armèrent vistement 
et vinrent as portes et à gharittes, et moustrèrent bonne vollenté 
de yaux deffendre. Mès li Franchois n’avoient nul talent de l’as- 
sailir; et se retournèrent arrière, quant il eurent fet leur em- 
prise. F° 37. 

P. 190, 1. 14 : se retraisent. — Ms. d'Amiens : sans dam- 
maige et sans nul encontre, à Vrevins et à Aubenton. F° 37. — 
Ms. de Valenciennes : jusques à Vreving en Therasse. F° 84. 

P.490,1.17 : en Mons. — Ms. d'Amiens : à Vallenchiennes. F° 37. 


1. Ms. de Valenciennes : leurs cloques. F° 84. 

P. 490, 1. 49 : li contes. — Ms. B 6 : Adonc se party le 
conte de son pais, et s’en ala en Brabant. Et conta au duc, son 
grant seigneur, les despis que les Franchois lwy avoient fait. Le 
duc luy dist : « Bieau filz, quant vous volrés, je vous presteray 
gens assés pour vous aydier à contrevengier. » Le conte dist : 
« Grant merchy. » Et tout ensy luy dist Jaques de Hartevelle 
que le duc de Brabant avoit fait. F° 130. 

P. 190, 1. 20 : de lui. — Ms. d Amiens : en foy et en houm- 
mage. F° 37. 

P. 190, 1. 20 : Nompourquant. — Ms. d'Amiens : à le prière 
dou comte, li sires de Biaumont s’en souffri tant que à cèle fois, 
et s’en vint à Biaumont et puis à Chimay reconforter ses gens, et 
leur proumist bien que chils fourfès seroïit temprement amendés. 
Fe 37. 

P. 490, 1. 23 : saudoïier. — Ms. de Rome : francois, F° 52, 

P. 190, 1. 26 : Relenghes. — Ms. de Rome : le castelet de Re- 
lenghes. F° 52. 

P. 190, 1. 29 : le Bastart. — Ms. de Rome : et estoit cheva- 
liers. F° 52. 

P. 491, 1. 1 : vint et cing. — Ms. d'Amiens : environ trente 
armures de fier. F° 37 v°. — Ms, de Rome : quarante com- 
pagnons. F° 59, 

P. 191, L. 5 : disent bien, — Ms, d'Amiens : que lendemain 
il revenroient si fort qu’il lez aroient. F° 37 v°. 

P. 491, 1. 8 : le nuit. — Ms. B 6 : quant che vint à minuit. 
F° 127. 

P. 491, 1. 9 : contre. — Ms. de Valenciennes : une telle 
bonne ville. F° 84 v°. 

P. 491, 1. 44 : toursèrent. — Ms. de Valenciennes : et prin- 
rent leurs baghes. F° 84 ve, 

P. 491,1. 47 : abatre. — Ms, d'Amiens : et en fissent mener 
le pière à Cambray. F° 37 v°, 

P. 491, 1. 49 + vinrent. — Ms. d'Amiens : à Bouchain où il 
furent requeilliet, et l’endemain à Vallenchiennes. F° 37 v°. 

P. 491, 1. 20 : en son lieu. — Mss, A 11 à 14 : Et ensi ala il 
de la maison monseigneur Jehan de Hainault qui en fut dure- 
ment courroucié. F° 47 v°. — Ms. de Rome : Et de tous ces da- 
mages fu enfourmés mesires Jehans de Hainnau, et les porta une 
espasse au plus bellement qu'il pot, ensi que il fault faire à le 
fois. F° 52 ve. 

$ 9%. Ce paragraphe commence ainsi dans le ms. B 6 : Nous 
retournerons à aucunes besongnes et incidenses que il advinrent 
en Haynau cel ivier et l'estet epsievant, entreus que le roy d’En- 
gleterre estoit en son pays. F° 125. 

P.191, 1. 22 : de Mauni. — Ms. d’ Amiens : et Jehan et Thieri 
de Mauny, ses deux autres frères, car li roys d’Engleterre li avoit 
donnet le castiel et les appendances, comme vicaires de l’Empire. 
Fe 32 v°. — Mss, À 11 à 414 : et certain nombre de bons com- 
paingnons aventureux avecques Jui. F° 47 v°, 

P. 199, 1. 3 : s’armèrent. — Ms. d'Amiens : car il y avoit 
layens des saudoiiers franchoix et autres. F° 32 v*— Ms, de Rome: 
Pour ce jour, estoit renforchie la garnison des Cambrissiens, si 
ques, qant il veirent ces compagnons, les quels il nonmoient les 
Hainnuiers, qui si fort les adaioient et herioient, il se quellièrent 
et se trouvèrent environ deus cens armeures de fier. Si se armè- 
rent et montèrent as chevaus, et fissent ouvrir la porte c'on dist 
Robert et avaler le pont, et se missent sus les camps. F° 52 vo, 

P. 192, 1. 14 : jone. — Ms. de Rome : baceler gentilhonme 
et chanonne de Cambrai. F° 52 vw. 

P. 192, L. 13 : Gascons. — Ms, d'Amiens : et conseil! de 
l'evesque de Cambray. F° 32 v°. — Ms. B 6 : neveu de l’eves- 
que. F° 126. 

P. 1492, 1. 44 : Marchant. — Ms. B 6 : Rollans. F° 1928. 

P. 192, 1. 24 : le targe. — Ms. d'Amiens : fendi le targe et 
rompi les plattes et passa l’auqueton. F° 32 vo.—;Ws, de Rome : 
percha l'esqut et le cote de fier et la plate d’achier. F° 52 ve, 

P. 193,1. 3 : cacièrent. — Ms, de Rome : et en i eut des 
pris et des retenus jusques à neuf; et li aultre se sauvèrent et se 
boutèrent dedens Thun l’Evesque. F° 52 v°. 

P. 193, 1. 12 : ses deus frères. — Ms. d'Amiens : Ces nou- 
velles vinrent au seigneur de Mauni son frère, qui trop durement 
en fu courouchiés, mes il ne le peult amender tant qu’adonc; et 
ossi fu li roys d'Engleterre et y envoya ung très bon chevalier 
englès, qui s’appielloit messires Richars de Limosin, qui vaillam- 
ment tint le forterèce puisedi. F° 33. — Ms. de Rome : Si doi 
frère Jehans et Terris tretièrent viers ceuls de Cambrai pour ra- 
voir le corps. {1 furent consillié dou renvoïer; et l’alèrent -e- 
querre en Cambrai doi frère cordelirr de Valenchiennes. On lor 


1. Ms de Valencienn-s * cousin Fo 71 ve. 

delivra. Si fu li corps mis sus un kar vesti de noir, et aportés à 
Valenchiennes, et ensepvelis en l’eglise de Saint François, et là 
gist. Ensi vont les aventures d'armes. F° 52 ve. 


S 93. P. 193, 1. 26 : Vous devés. — Ms. de Rome : Chil de 
la garnison de Cambrai procurèrent tant deviers le baïllieu de 
Vermandois que il orent congiet d’entrer et ardoir en Hainnau, 
et de faire bonne gerre. Et avoient proposet ensi li Cambrisien 
que li Haïnnuier leur avoient fait et porté plus de damages que li 
Englois ne Alemant n’euissent; et s'esmervilloient pourquoi on les 
deportoit à non estre en la gerre. 

Et fu ce remoustré au consel dou roi de France que li contes 
de Haïnnau, li pères et li fils, avoient tous jours fait partie à 
l'encontre dou roiaulme de Franche, et porté à lor pooir con- 
traire et damage, et avoient soustenu tous jours couvertement les 
Englois; et, se il euissent abatu otant les errederies, demandes, 
requestes, calenges et oppinions dou roi d’Engleterre que il les 
ont eslevé, de la gerre n'euist riens esté; et estoient tenu en 
Hainnau de comparer tous ces cas, car trop bien l’avoient li 
Hainnuier acquis. Tant fu parlé, proposé et remoustré à l'en 
contre dou conte de Hainnau et de son pais, sans ce que li dis 
contes fust mandés, pour oïr ses escusances, que il fu acordé et 
ordonné que li compagnon saudoïer francois, qui en la chité 
de Cambrai se tenoient, venroïent en Haïnnau et i bouteroient le 
feu, et conmenceroient la gerre, car il ne desiroient aultre cose. 

" Si se ordonnèrent à ce faire, et issirent de la chité de Cambrai 
un samedi, par nuit, environ soissante lances. Et les conduisoient 
mesires Tiebauz de Moruel, messires Renauls de Trie, mesires 
Drues de Roie et li sires de Mellincourt. Et grant gent ne lor 
couvenoit point pour faire lor emprise, car li pais de Hainnau 
n'estoit en nulle doubte, ne point desfiiés. Et vinrent ces gens 
d'armes et biau cop de campagnons de piet de Cambrai, environ 
deus heures en la nuit, en la viile de Haspre, laquelle estoit tout 
desfremée et est encores; et prissent les gens en lors lis. Et, 
pour esbahir ceuls de la ville, il fissent bouter, par ces honmes 
de piet qui les sievoient, en cincq ou en sis lieus, le feu en la 
ville. 

Li haros et li cris s’esleva. Tantos gens, honmes, fenmes et 
enfans s'esfreèrent, et veirent bien que il estaient atrapé; et que 
c’estoient lor voisin, li saudoïier de Cambrai, qui les resvilloient, 

et qui ce damage lor portoient. Si se conmenchièrent toutes gens 
à demuchier et à fuir chà et là. Toutes fois il en i eut grant 
fuisson de pris et de ocis, et encores en i euist plus eu, se il 
vosissent; mais il entendirent au pillier la ville, et à rompre 
escrins, et à cargier chars et charètes et chevaus que il avoient 
fait venir avoecques euls ; et meismes chil de piet estoient si car- 
giet de draps et de jeuiaus que plus ne pooient, 

En l'eglise de Haspre, on aoure de saint Aqaire, liquels est 
uns moult crueuls sains, et que on doit resongnier ; et dou dit 
saint il ont là dedens l’eglise, qui est une prouvosté, et gouvre- 
née par les monnes de Saint Vast d'Arras. Li dis provos, pour 
ces jours, n’i estoit point; et avoit esté si avisés que la fiertre de 
saint Aqaire et le reliqaire et les plus rices aournemens de l'e- 
glise, il avoit fait venir et amener avoecques li à Valenchiennes. 
Cela fu sauvé ; aultrement tout euist esté perdu, car la ville et 
l’abeie et tout fu si netement pilliet et robet que riens n'i de- 
mora, dont on peuist faire argent, et la ville toute arse, et les 
moulins ars et abatus. F° 53. 

P. 194, 1. 2 : li sires de Villars. — Ass. 4 4 à 6, 9 à 14, 20 
à 22 : le seigneur de Villiers. F° 48 v°. 

P. 194, 1. 3 : Maruel.— Ms. de Valenciennes : Martel, F° 85. 

P. 194, 1. & : Cambray. — Ms, 8 6 : et de la cité de Cam- 
bray messire Mille de Mirepois, le Gallois de le Baume, savoiïens, 
et le sire de Villers et de Rousillon et ossy messire Tibau de Mo- 
ruel. F° 128. 

P. 494, 1. & et 5 : saudoiïier. — Ms. B 6 : de Cimbrap et chil 
dou Castiel en Cambresis. F° 37 w°.— Ms. de Valenciennes : de 
Cambray et de Cambresis. F° 85. 

P. 194, 1. 6 : pour pillier. — Æ#s. B 6 : pour contrevengier 
les despis que les Haynuiers, sy comme il disoient, leur avoient 
fait au siège de Cambray. F° 128. 

P. 194, 1. 7 : evesques.— Ms. B 6 : En che tamps estoit tous 
cois à Paris delés le roy de Franche le evesque de Cambray, qui 
rendoit grant paine au consail du roy que on peuist de Cambre- 
sis courir en Haynau. Et se complendoit trop amerement du conte 
de Haynau, et disoit que c'estoit lui, du siège estant devant 
Cambray, qui pis les avoit fait et porté de damaiges. Encore plus 
avant il disoit que tout couvertement le conte de Haynau estoit 
bons englès, car il avoit esté au parlement du roy d'Engleterre 
en Brabant et Flandres, et savoit tout leurs secret, et avoit en- 

cores grant alianches as Englez. Tant dist et tant procura et tant 
esploita che dit evesque que le consail du roy se contourna à che 
que on fesist aucuns despis au conte de Haynau, non mie au nom 
du roy de Franche, mais soubz ombre du duc de Normendie qui 
estoit bauls de Cambresis. F° 429. 

P. 194,1. 22 : cinq cens. — Mss. A 4 à 10, 45 à 89 : six 
cens. F° 48 v°. — Miss. À 41 à 4h : sept cens. F° 48 w. 

P. 494,1. 22 et 23 : samedi. — Æs. B 6 : des Brandons. 
F° 129. 

P. 194, 1. 26 : vinrent. — Ms. d'Amiens : de nuit. F° 87 vw. 

P. 195, 1. 2 : ardirent. — Ms. d'Amiens : et violèrent l'ab- 
beie!. F° 37 v°. 

P. 195, 1. 4 : prevosté. — Mss, 4 1 à 6, 11 à 14, 20 à 29 : 
prioré. F° 48 w. 

P. 1495, 1. 43 : vinrent. — Ms. d'Amiens : environ mienuit. 
F9 37 vo. — Ms. de Rome : dou plus tost c'on pot, à cours de 
chevaus. F° 53. 

P. 495, 1. 44 : se dormoit. — Ms, de Rome : et la contesse. 
Fe 53. 

P. 195, 1. 48 : Wercin, — Ms. de Valenciennes : Vertain, 
F° 85. 

P. 195, 1. 21 : de Floion. — Le ms. d'Amiens omet :.., mon- 
seigneur Thieri de Wallecourt,.… le signeur de Floion; et à 
ajoute :.… li sires de Roisin, li sires de Gommegnies...., li sires 
de Mastain, li sires de Vendegies, li sires de Hartain, li sires 
de Sars..…, li sires de Berlaimont, li sires de Wargny, li sires 
de Boussut. F° 37 v°. — Le ms. de Rome omet : monseigneur 
Thieri de Wallecourt, le signeur de Potielles, le signeur de 
Floion; et il ajoute :.. li sires de Wargni,.… li sires de Gon- 
megnies, li sires de Vertain. F° 53. 

P. 495, 1. 27 : Valenciènes. — Ms, d'Amiens : et dist à chiaux 
qui le bellefroit gardoient : « O vous male gent qui là estes, qui 
veés le dammaige de vos voisins, pourquoy ne sonnéz vous la 
cloce® ? Si s'emouveront et esvilleront chil de la ville. » A le requeste 
dou comte fu la cloche sonnée. Lors s'esvillièrent touttes man- 
nierres de gens et s’armèrent, et s’en vinrent viers le marchiet. 


1. Ms. de Valenciennes : l'eglise. Fo 85. 
2. Ibid. : « pour quoy ne sonnez vous le elocque? Si s'esvilleront 
eeux de la ville. » 

Mès li comtes ne vot pas atendre lez darrains; ains se parti et 
dist : « Qui m'aime, se me sieuwèce. » F° 37 y. 

P. 495, 1. 29 : sievirent. — Ms. d'Amiens : Et li prevos pour 
le temps de Vallenchiennes, qui s’apelloit Jehan de Haussi, fist 
monter et ordonner pluiseurs de chiaux de le ville et sievir le 
comte. F° 37 v°. 

P. 195,1. 30 : hors. — Ms. de Rome : par la porte cambri- 
sienne. F° 53. 

P. 495, 1. 32 : chevauciet. — Ms. d’ Amiens : jusquez à Main. 
Fe 37 ve. — Ms. de Rome : et passa Fontenelles ; et droit à Mon- 
chiaus nouvelles li vinrent. F° 53. 

P. 196, L. 4 : lieuwe. — Ms. 4 8 : une heure. F° 46 ve. 

P. 496, 1. 2 : & Francois. — Ms. de Rome : et Li Cambris- 
sien. F° 53. 

P. 196, 1. 2 : retrait. — Ms. d'Amiens : vers Cambray. F° 37 v°. 

P. 196, I. 5 : rapaisier. — Ms. d'Amiens : et li dist que elle 
ne quidoit mies que ce fuist li fès dou roy de Franche, mès de 
l'evesque de Cambray et de chiaux de Cambresis : « Si vous pri, 
biaux filz, ainchois que vous esmouvés nulle gherre contre le roy 
de Franche vostre oncle, que vous vos voeilliés aviser et avoir 
bou consseil, car trop vous poroit couster et à vostre pays ossi. » 
F° 37 v°. 

P. 196, I. 14 : une espasse. — As. de Rome : environ une 
heure. F° 53. 

P, 196, 1. 17 : lettres escrire. — Ms. de Rome : il mist clercs 
et messagiers en oevre. F° 53. 


$ 94. P. 197, 1.12 : briefment, — Ms. d’Arniens : Là eut avis li 
comtes, par l’ordonnanche de son oncle, dou senescal de Hayn- 
nau, de monseigneur Henry d’Antoing et d'aucuns chevaliers qui 
là estoient, que il assignast ung parlement à estre à Mons en 
Haynnau; et que là fuissent tout chil de son pays, qui tailliet y 
estoient de y estre, baron, abbet, chevalier et conssaux des bon- 
nes villes. Lettres furent escriptes et seigneur mandet. Endemen- 
troes li comtes de Haynnau s'en ala en Braibant compter au duc 
de Braibant, qui fille il avoit, quel desplaisir les Franchois li 
avoient fait. Se li respondi li dus que lui et ses pays estoient 
tout appareilliet pour lui aidier à contrevengier. Encoires che- 
vaucha li comtes plus avant, et vint à Gand; et se complaindi à 
d’Artevelle dou despit que li Franchois li avoient fait. Liquelx li 

respondi que, dou despit estoit il courouchiés, mès non pas que 
pour ce en avant il seroit avoecq yaux des aloïés, et li dist : 
« Comtes de Haynnau, soiés tous reconfortés que, quant vous 
vorréz bien adcertes, je vous menraÿy soixante mil Flammens as 
coustages de Flandres, là où vous nous manderés. » Et li comtes 
dist : « Grant merchis! » 

À che parlement, qui ordonnés et assignéz estoit en le ville de 
Mons, furent baron, abbet, chevalier et consseil des bonnes vil- 
les dez trois pays de Haynnau, de Hollande et de Zellande. Et 
R remoustra li comtes à tous le despit et le villonnie que li 
Franchois li avoient fait; et pria et requist que sour ce on le 
conssillast si à point que il n'y ewist point de blamme en ses 
pays. Là ot mainte parolle retournée et maint proupos aviset, 
car li sires d'Enghien et li sires de Barbenchon et li sires de Li- 
gne voloient que li comtes envoyast deux ou troix chevaliers et 
deux ou trois clercq de droit de son pays deviers le roi de Fran- 
che, assavoir de certain se de ceste fourfaiture li rois se voroit 
point excuser, ne amender le fourfet. Mes chilz conssaux ne chilz 
avis ne peut oncque estre oys, car li sires de Biaumont, qui le 
plus grans i estoit de trop apriès le comte, brisoit tout et disoit ? 
« Ne plaise jà à Dieu que nous nos abaissons de tant que, sus 
deus grans despis que on a fait en nostre pays de Haynnau, 
nous requerons nul moïüen. Nous sommes gens assés pour nous 
contrevengier ; et si poons entrer el royaumme, de quel lés qu’il 
nous plest. » Là estoit li comtes qui ooit tous ces debas, qui plus 
s'enclinoit à le gherre que à le pais, car li arssins de le terre de 
Chimay li touchoit moult et chilz de Haspre. F° 38. 

P. 497, 1. 27 : contrevengast. — Ms. de Rome : Et fu dit : 
« Nulle gerre couverte ne vault riens. Messires Jehans de Hain- 
nau a desfiiet le roi de France, et li a fait gerre avoecques le roi 
d'Esgleterre, et ausi ferés vous, sire. Vous le desfierés, et nons 
tout qui sonmes vostre honme ; et puis li ferons bonne gerre, car 
nous ne volons point porter ce despit paisieuvle. » F° 53 v°. 

P. 198, 1. 8 : Crespin. — Moss. À 1 à 6, 8 à 10, 15 & 17, 20 
à 22 : Saint Crespin. F° 49 v°. — Mss. 4 93 à 33 : Thibault de 
Crespin. F° 59 v°. — Mss. 4 41 à 14 : Crespy. F° 49 vo. 

P. 198, 1. 11 : dou pays. — Mss. 4 11 à 14 : des trois pais 
dessus dicts. F° 49 v°. — Ms. B 6 : Et sellèrent tous les ba- 
rons de la conté de Haynau et tous cheulx qui rien ne tenoient 
du roy de Franche. Et renvoièrent leur hommages, excepté le 

sire de Naste. Cheluy se party de eulx, et ne veult oncques def- 
fier le roy de Franche. De quoy le conte saisy toutes ses terres 
de Hayÿnau, ne oncques de puis ne luy volt rendre. F° 431. 

P. 498, L. 17 : n’en fist. — Ms. B 6 : que rire. F° 491. 

P. 498, 1. 20 : son pays. — Ms. B 6 : Le conte de Blois, qui 
estoit là present, et qui tenoit grant hiretaige en Haynau, la 
terre d'Avesne et de Landrechie, et qui cousins germains estoit 
au conte de Haynau deux fois de père et de mère, renvoya ses 
hommaiges au dit conte et demoura franchois et delés le roy 
Phelippe son oncle. Che fu rayson, car il estoit ung des pers de 
France. F° 131. 

P. 198, 1. 23 : faites. — fs. d'Amiens : Apriès ces deffiances 
faittes dou roy de Franche et l’abbet de Crespin retournet, il ne 
demoura nient gramment que li comtes de Haynnau fist son man- 
dement et semonse de tous barons chevaliers et hommes de fief, 
à estre à Mons en Haynnau. Et envoya saisir et prendre Avesnes 
et Landrechies, qui estoient dou comte de Blois, ossi le castiel 
de Sassoigne‘ ; et y mist partout garnison pour lui et ou nom de 
lui. D'autre part, messires Jehans de Haynnau fist se semonsce 
à Biaumont et là environ, et eut bien trois cens lanches. Adonc 
se parti li comtes de le ville de Mons en grant arroy. Et fissent 
hi marescal et li offisciier, qui à ce estoient ordonnet, le charroy 
aroutter, et prendre le chemin de Merbes! le Castiel, pour passer 
le Sambre. Et passèrent là le rivière, et s’en vinrent à esploit 
vers Biaumont, et puis vers Chimay; car c'estoit leur entente 
que d'entrer en la Tieraisse, et de venir à Aubenton et en le 
terre le seigneur de Vrevins et de Bieumont, qui courut avoit le 
terre de Chimay. Et passèrent li Haynuier Fagne et les bos de 
Chimai, et se hebregièrent ung soir à Chimay et là environ; et 
” l'endemain s’aroutèrent deviers Aubenton. F° 38. 

P, 498, I. 26 : Flandres, — Les mss. À 15 à 17 ajoutent : et 
en Zellande et Hollande. F° 54 vw°. 

P. 498, 1. 32 : Vrevins. — Ms. de Rome : et de mesire Je- 
han de Beumont qui avoient ars la terre de Chimai. F° 53 v°.— 
Mss. 4 11 à 14: la terre du seigneur de Brenne. F° 49 v°. 


S 98. P. 499, 1. 8 : palis. — As. d'Amiens : et de petis 
fossés. F° 38 v2. 


1. Ms. de Valenciennes : qui estoit au comte de Blois. Fo 87. 
2. 1bid. : Mièbres. 

P. 499, 1. 41 : de Chaalons. — Ms. B 6 : ung moult vaillant che- 
valier ct ses deus filz, jones escuiers, et le sire de Vrevin. F° 132. 

P. 499, |. 44 : de Beaumont. — Le ms. de Rome ajoute : au 
signeur de Craulé. F° 53 ve. ‘ 

P. 499, 1. 44 : trois cens. — Ms. B 6 : Là avoit bien cinq 
cens lances de Brabant que le duc y avoit envoiet pour conforter 
son filz. Sy firent ces gens d'armes trois assauls grans de gens 
bien estoffés. F° 432. | 

P. 499, L. 46 : Haynuiers. — Ms. d'Amiens : Non pourquant 
il disoient et asseuroient bien à chiaux de le ville qu’il la deffen- 
deroient bien et loyaument ce qu’il poroient', ensi qu'il fisent; 
car vraiment il s’en acquitèrent à leur pooir. F° 38 v°. 

P. 199, 1. 21 : à Mons. — Ms. de Rome : Li contes de Hain- 
nau fist son assamblée et son amas de gens d'armes à Mons en 
Hainnau; et escripsi et pria à auquns chevaliers, en Braibant et 
en Habehain, que il le vosissent venir veoir et servir, pour con- 
trevengier les despis que li Francois li avoieut fait. Pluisseurs 
chevaliers vinrent et ne se vodrent pas esquser. Et par especial 
li sires de Fauquemont, qui fu moult bacelereus, vint servir 
le conte à deus cens armeures de fier, li sires d'Augimont à 
grant gent, li sires de Montjardin et moult de aultres, et tant 
que il se trouvèrent, qant il furent tout assamblé, bien diis mille 
armeures de fier. Si cargièrent chars et charettes de pourveances 
et d'artellerie, de tentes et de trés et de ce que il lor besongnoit. 
Et se departirent de Mons en Hainnau, et cevauchièrent viers 
Maubuege; et esploitièrent tant que il passèrent les bos de la Tie- 
rasse, et entrèrent en France. Et ardirent li coureur, qui cevau- 
çoient devant à destre et à senestre, Segni le Grant, Segni le Petit, 
Marcellies, Renierwès, Maubert Fontainnes et tout le plat pais de là 
environ, sans nul deport. Et s’en vinrent devant Aubeñton, et l’en- 
vironnèrent tout autour, car bien estoient gens pour ce faire. 
F°5 53 w° et 54. 

P. 4199, 1. 24 : un venredi. — Ws. d'Amiens : au matin.F° 38 v°. 

P. 199, 1. 26 et 27 : draperie. — Ms. de Valenciennes : 
grosse ville et bien drappière. F° 87 v. 

P. 200, 1. 9 : aultre.— Ms. d'Amiens : Quant chil de dedens, 
chevalier et escuier, veirent le couvenant dez Haynuyers, et que 


1. Ms. de Valenciennes : mais qu’ilz fuissent bonnes gens avec eux. 
Fe 87. 

en trois lieux il seroient assailli, il se partirent ossi en troix lieux. 
F° 38 v°. 

P, 200, I. 32 : de la Bove. — Ms. d'Amiens : que il n'amoit 
mies gramment, car il leur estoit au devant et il li avoient ars 
se terre ; si desiroit à avoir le bataille à yaux, et les assailli fie- 
rement et durement. A l’autre porte, estoient Alemant et Braiben- 
çon, dont ki sires de Fauquemont estoit chiés. Et là estoient li sires 
de Lore‘ et pluiseur autre qui vassaument se deffendirent. Là fu 
tret, lanchié, ferut et fet mainte apertise d'armes. Là crioit on : 
« Haynnau! » F° 38 v°. 

P. 200, 1. 32 : Là eut. — Ms. de Rome : Si ot à Aubenton, 
en cinq jours que li Hainnuier furent là, pluisseurs assaus et es- 
carmuces, et des navrés et bleciés de une part et d’aultre. Et se 
portèrent moult vaillanment à tous les assaus li chevalier et es 
quier françois qui dedens estoient; et se la ville d’Aubenton euist 
esté fremée d'aultre cose que de palis, elle n’euist eu point de 
damage; mais contre tant de bonnes geus d'armes que li Hain- 
nuier estoient, mervelles fut conment elle se peut tant tenir que 
elle fist. F° 54. 

P. 201, 1. 8 : paveschiet, — Ms, d'Amiens : Là en y avoit 
pluiseurs ens ès fosséz qui montoient et rampoient contremont, 
targe, pavais et escus sus leurs testes, et haches et cuignies en 
leurs mains, pour effondrer les palis. F° 38 ve. 

P. 201, 1. 41 : de Biaufort. — Ms. de Rome : Entre les as- 
saus qui furent fait et livret à Auberton, il en i ot un le sa- 
medi que on dist des Brandons, mallement grant; et i furent 
moult d'onmes bleciés de ceuls dedens par le tret des arbalestres. 
Et fu ce jour Bauduins de Biaufort, uns esquiers de Hainnau et de 
la terre de Binch, moult vaillans..…. F° 54. 


$ 96. P. 201, 1. 19 : Aubenton. — Mss. 4 20 à 22 : Aubeton. 
F° 80 v°. 

P. 202, I. 6 : moustier. — Ms. d'Amiens : Et là eut dure 
bataille et felenesse, car messires Jehans de Haynnau y vint 
très bien acompaigniet. Et là furent pris li sires de Lore et li 
sires de Vendoel et li sires de Saint Martin... Li visdames se 
sauva, car il monta à cheval; et ossi fisent messires Jehans de 
Beumont et messires Jehans de la Bove F° 38 w°. 


1. Ms. de Valenciennes : Loz. F° 87 vw. 

P. 202, 1. 6 : de Chaalons, — Ms. de Rome : et uns siens 
fils jones, qui fu là fais chevaliers. F° 4 v°. 

P. 202, 1. 7 : banières. — Afs. B 6 : Et là fist le vidames de 
Chalon ses deux filz chevaliers. F° 432. 

P. 202, 1. 43 et 44 : raencon.— Ms. B 6 : tant fort le hayoit, 
pour ce qu’il avoit ars ses terres. F° 133. 

P. 202, 1. 15 : les camps. — Ms. B 6 : prist le chemin de 
Vervin, vint à son chastel. 

P. 202, 1. 18 : Adonc. — Ms. d'Amiens : Et quant li sires 
de Biaumont entendi que si ennemi s’enfuioient, chiaux qu'il de- 
siroit le plus à avoir, si dist : « A cheval! à chevall » et monta 
et feri chevaux dez esperons apriès, et touttes ses gens apriès 
lui, et chevaucha et cacha sez ennemis jusquez ès portes de Vre- 
vins. F° 38 v°. — As. B 6 : Entre Aubenton et Vrevin a deus 
lieus près. Sy vous dy que, sur le chemin de Vervin, avoit plui- 
seurs gens d’Aubenton; mais tous ceulx qui furent trouvé sur 
les chemins eurent dur encontre, car les Haynuiers les abatoient 
et les ochioient sans pité. Sy dura ceste chasse jusques as portes 
de Vervin. Et se sauva le sire de Vervin par le bonté de son 
coursier, ne oncques ne fu ratains. F° 433. — Ms, de Rome : 
Tantos messires Jehans de Hainnau demanda son coursier; on li 
amena dou plus tos que on pot. Qant il fu montés, il dist à ses 
gens : « Or tos, sievons ce chevalier : il le me fault à avoir mort 
ou vif. C’est cils qui plus a porté de contraire et de damage à 
ma terre de Cimai. » Donc veissiés chevaliers et esquiers monter 
apertement et sievir lor signeur et sa banière, laquelle messires 
Thieris de Senselles portoit, et prissent les camps. Li sires de 
Vrevins estoit bien montés et sus flour de coursier, et avoit bien 
demi lieue d'avantage. Ses gens le sievoient à l'esporon, que 
mieuls, mieuls. Si en i avoit en la compagnie des mauls montés. 
Chil furent rataint, qui ne peurent aler avant. Si en i ot des mors 
et des pris sus le chemin. F° 54 v°. 

P. 202, 1. 28 : troi. — Mss. À 1 à 7, 11 à 44, 48, 19, 23 
à 33 : deux. F° 30 v°. 

P. 203, 1. 44 : deus de ses neveus. — Ms. d'Amiens : et 
mort doit nouvel chevalier, neveult au visdamme, et li tiers 
pris. F° 38 v°. — Mss. À 4 à 22 : deux de ses filz. F° 50 ve. 


. 1. As. de Valenciennes : Et y moururent deux des nouveaux chevsa- 
liers, nepveux au visdamme, et le tiers fu prins. Fo 88. 

— Mss. À 93 à 33 : ses deus filz. F° 61. — Ms, B 6: et ses 
deus filz ochis et plus de deux cens d’autres. F° 133. — Ms. de 
Rome : le visdame de Chaalons pris et un sien fil jone chevalier, 
et deus ocis et moult d’aultres. F° 84 ve. 

P. 203, L. 16 : deux cens. — Édit. de Verard et de D. Sau- 
sage : deux mille. — Édit. de D, Sauvage de 1559, p. 57. 

P. 203, E 16 : le ville. — Ms. B 6 : qui estoit grande et 
grosse et bien marchande et remplie de drapperie. F° 433 et 
134. 

P. 203, 1. 17 : grans avoirs. — Ms. d'Amiens : li drap et les 
lainnes. F° 38 vo, 

P 203,1. 19 : arse. — Ms. d'Amiens : de chief en cor, que 
oncques n'y demoura maison, ne une seule, que toutte ne fuist 
arse, F° 38 vw, 


$ 97. P. 203, L. 23 et 23: Aubenton.— Ms. de Rome : Ensi 
avint ce jour à Aubenton. La ville fu prise par la manière que 
je vous di, et toute pillie et robée et puis arse. Et quant li Hain- 
nuier orent ensi esploitié, il s’en departirent et s’en retournèrent 
viers Chimai, et là demora messires Jehans de Haïnnau. Li sires 
de Fauquemont et li sires d’Augimont s’en alèrent viers Dignant. 
Et li contes de Haïnnau et li sires d'Enghien et li aultre cheva- 
lier retournèrent avoecques le conte à Mons. F° 54 w°. 

P. 203, 1. 28 : le Petit. — Ms. B 6 : et livra au chastel ung 
assault. Et laiens Bauduin de Beaufort, ung escuiers d'onneur et 
appert homme d'armes durement, eult le bras rompus. Et le 
coovint depuis chevauchier en litière. F° 434. 

P. 203, L 30 : quarante. — Mss. À 411 à 44 : quarante huit. 
F° 54. — Ms. d'Amiens : et puis s'en rerournèrent en Haynnau, 
le charoi tout chargiet de draps, de jeuiaux et d'autre avoir. 
F° 39. 

P. 204, 1. & : Mons. — As. B 6 : chergiés pluiseurs cars de 
draps et joyaulx. F° 434. 

P. 204, 1. 12 : sa guerre. — Ms. d’ Amiens : pour aquerre 
amis à tous léz et pour faire une bonne gerre et forte en Franche, 
sus l’estet qui proçainement revenoit. F° 39. 

P. 204, L. 45 : plus fors.— Ms. de Rome : Li contes de Hain- 
pau fu consilliés que d’aler en Engleterre et remoustrer au roi 
son serouge ses besongnes, et de faire aliances à lui, et d’avoir 
conmandement de par li, conme vicaires à l’'Empereour, que li 

1— 932 

signeur d’Alemagne, qui tout li devoient obeissance et qui ser- 
vice Li avoient fait devant Cambrai, fuissent apparilliet de aïdier 
le dit conte à parmaintenir sa gerre, car ilestoit en très bonne et 
grande volenté de gerriter le roïiaume de France, sans Ii point 
refroidier. Sus ce pourpos et consel il persevera, et fist une asam- 
blée de nobles de son pais et des consauls des bonnes villes, à 
Mons en Hainnau. Et là institua il et ordonna, en la presence de 
tous, messire Jehan de Hainnau, son oncle, à estre bauls et re- 
gars en Hainnau et gouvrenères, jusques à tant que il retourne- 
roit; et pria à tous que çasquns vosist obeir à lui conme à soi 
meismes, se il estoit presens. Tout li orent en couvenant de bonne 
volenté, car il sentoient et congnissoient le dit messire Jehan de 
Hainnau si vaillant et si prudent que il ne lor requerroit cose qui 
ne lor fust raisonnable. 

Qant li jones contes de Hainnau ot ordonné toutes ses beson- 
gnes, et pris congiet à sa dame de mère et à la contesse sa 
fenme, il parti dou Kesnoi où il tenoit son hostel; et vint à Mons 
en Hainnau, et là trouva son oncle. Si fu encores un jour dalés 
li, pour mieuls estre avisés et enfourmés de ses besongnes; et 
puis s’en parti, et vint à Hale, et à Brouselles. Et là trouva le 
duch de Braibant qui fille il avoit à fenme, qui li fist très bonne 
chière; car li dus l’amoit de tout son coer, otant que nuls de ses 
enfans. Li contes se complaindi à lui des despis et damages que li 
François li avoient fais : « Aussi, biaus fils, respondi li dus, lor 
en avés vous fait; vous vos estes contrevengiés. La cose ne de- 
morra pas en ce point, car li François sont grans et orguilleus, 
et marcissent à vous. Tous les jours pueent il entrer en vostre 
pais et porter damage : il vous en fault attendre l'aventure. Si 
vous tieng pour bien consillié et avisé de ce que vous fortefiés à 
l'encontre de vostres ennemis; car plus grant et plus fort de li, 
on doit doubter. Soïés tous confortés que je demorrai dalés 
vous. » Li contes respondi et dist : « Grant merchis! » 

Qant li contes de Hainnau ot esté avoecques le duch de Brai- 
bant un jour et plus, et li ot remoustré toutes ses besongnes et 
recargies, il prist congiet et se departi de het de Brousselles; 
et se mist au cemin, et vint à Gaind vooir sa serour, la roine 
d'Engleterre. Se li remoustra le voiage que il avoit empris de 
faire, d’aler en Engleterre. La roine en fu grandement contente, 
et li dist que il faisoit bien. Si escripsi La ditte roine, par son 
frère le conte, à son signeur le roi d'Engleterre, Avoecques tout 

ce, li contes de Hainnau parla à Jacquemon d’Artevelle, qui estoit 
pour Jors en la conté de Flandres li plus grans qui i fust; et li 
remoustra toutes ses besongnes, ensi que il avoit fait au duch de 
Braibant, son grant signeur. Jaquèmes d’Artevelle i entendi de 
bon coer, et dist au conte : « Sire, tenés vous pour tous confor- 
tés que li pais de Flandres vous sera ouvers et apparilliés ; et dites 
au roi d'Engleterre, vostre biau frère et mon compère, que il se 
delivre de mettre à point et ordonner ses besongnes par de delà 
la mer, et se mète au retour dou plus tos que il puet. Car li re- 
venu par decà, sus la fonrme et estat que nous estions, et que 
nous, les Flamens, les Alemans et li, fumes d'’acort, nous ferons 
uns très belle et forte gerre, et tant que il nous devera bien sous= 
firé et À vous, à qui on a fait contraire et damage. » 

Li contes de Hainnau respondi et dist : « Jaquemart, je ne li 

oublierai riens à dire. » Adonc prist il congiet et se departi de 
la roine, sa serour, de d’Artevelle et la ville de Gant; et s’en vint 
en la ville d'Anwers, et trouva sa navie toute preste et ses gens 
aussi. Si entra en son vassiel, et cesquns de ses honmes en ceuls 
où il devoietit entrer par ordenance. Si se desancrèrent et passè- 
rent le havene d’Anvwiers, et entrèrent dedens la mer, et singlè- 
rent viers Engleterre; et orent vent à volenté, et vinrent à Or- 
velle. F®+' 54 v° et 55. 
* P. 204, 1. 21 : se parti. — Ms. d'Amiens : Assés tost apriès, 
se departi li comtes Guillaummes et s'en vint deviers l'Empereur 
qui se tenoit à Couloingne, qui le rechupt à grant joie; et ossi 
fist madamme Margherite, soer au dit comte, et femme à l’Em- 
pereur. F° 39. 

P. 204, 1. 25 : parlerons. — Ms. B 6 : du duc de Normendie 
qui mist sus une grant armée pour venir en Haynau, en instanche 
de ardoir tout le pais et asigier Vallenchienne et contrevengier 
les despis que les Haynuyers luy avoient fait en Terrasse. F° 435. 


$ 98. P. 205, I. 5 : quatre chevaliers. — Ms. d'Amiens : 
Premierement li comtes de Haynnau*, par l'avis de messire 
Jehan de Haynnau son oncle, mist en Vallenchieunes quatre 
chevaliers. F° 39. 


1. Ms. de Valenciennes : Et ainchois qu'il se ist du pays, il or- 
donna et garni les fors et les bonnes villes. Et par i mist 
monseigneur Jehan de Haynnau, son oncle, alant et venant par le 
terre, avec quatre chevaliers. Fo 88 vo. 

P. 205, 1. 8: Wargni.—WMss. À 11 à 44 : Jehan de Wargni. 
Fo 51 v°.—Mss. À 1 à 6, 20 à 22 : le sire de Wartaing. F° 54. 
— Mss. À 23 à 29 : le sire de Vergy. F° 64 v°. 

P. 205, 1. 8 : li sires de Gommegnies. — Mss. À 11 à 14 : 
Jehan de Gommegnies. F° 51 v°. — Ms, d'Amiens : le seigneur 
de Hartaing. F° 39. 

P. 205, 1. 41 : Maubuege. — Ms. d'Amiens : Apriès, il mist 
à Mauboege monseigneur Tieri de Walecourt, marescal de Hayn- 
nau, et cent lances' de bonnes gens. F° 39. 

P. 205, 1. 13 : Kesnoi. — Ms, d'Amiens : il mist au Kesnoy 
le seigneur de Fauquemont à cent armures de fier. F° 39, 

P. 205, 1. 17 : Sassegnies. — Mss. 4 11 à 14 : Fassegores. 
Fe b1 v°.— Mss. 4 18, 19 : Sassegoies. F° Sh,— Mss, 4 20 à 22 : 
Grp Fe 82. 

P. 205, 1. 18 : Avesnes. — Ms. Por : le seigneur de 
Montegni Saint Christophle, F° 39. 

P. 205, 1. 49 : forterèces. — Ms. d'Amiens : Apriès, il mist 
en Thun l'Evesque monseigneur Richart de Limozin, ung bon 
chevalier englès, et avoecq lui lez deux frères de Mauni, Jehan 
et Thieri. Apriès, il mist ou castiel de Rieulay le seigneur de 
Remme? et le seigneur de Guelesin?, Apriès, il mist à Condet sus 
Escaut le seigneur de Blicqui et le seigneur de Buri, et les autres 
forterèches sus les frontières de Franche, as chevaliers et as com- 
paignons de son pays. Il leur pria et enjoindi que il en fuissent 
songneux et pour leur honneur; et envoya son senescal monsei- 
gneur Gerart de Werchin en son castel de Werchin, pour faire 
frontière sur les Cambresiens. F° 39. 


1. Ms. de Valenciennes : à cent hommes d'armes. Fo 89. 
2. 1bid. : Rousne. — 3. Ibid. : Goullesmes. 

Vous avez bien oy compter comment li roys de Franche avoit 
sus le mer mis et establi Geneuois, Normans et escumeurs pour 
gerrier les Englès qui le mer volloient passer ou repasser, des- 
quels messires Hues Kierès, Bahucès et Barbevaire estoient sou- 
verain, Si se tenoient chil sus mer ét estoient souvent devant 
Douvres ou Winnescesée ou en la Tamise ou devant Merpate, 
et faisoient moult de contraires à touttes gens, especialment as 
Englès et as Flammens. Avint que chil escumeur, qui bien es- 

pités, Et se tinrent là tout le jour, et chargièrent leurs vaissiaux 
de tout ce qu'il trouvèrent. Et envoïèrent ardoir par aucuns de 
leurs courreurs aucuns hammiaux dallès Hantonne : de quoy 
tous li pays fu moult effraés et esmeus, et en vinrent les nou- 
velles à Wincester et à Saslebri et à Gilleforde et jusques à Lon- 
dres. Lors s'esmurent touttes mannières de gens et vinrent à che- 
val au plus hastivement qu’il peurent en le conté de Hanthonne 
et en le ville; mès il trouvèrent que li Franchois estoient retret, 

et li sien avoient fait ung biel exploit à che coummenchement sour 
les Englès. Che fu environ le Nostre-Damme en septembre, l'an 
de grasce mil CCCXXXVIII. F° 34. 

